
Vos DURYS PRASIVĖRĖ, jis suprato, kad jam galas. 

Tai buvo justi iš greitai nusuktų akių, lengvo pečių kumptelėjimo, 
iš nervingų skubotų daktaro žingsnių kabinete. Jo galvoje ėmė suktis 
keli klausimai: kiek laiko dar liko? ar bus labai baisu? 

Atsakymų ilgai laukti neprireikė. 
zultatus ir atsisėda prie savo didžiulio ąžuolinio rašomojo stalo. Tada 
atsilošia krėsle, palinksta į priekį, pakelia akis ir sako: 

— Tyrimų rezultatai leidžia atmesti daugelį dažnai pasitaikančių 
diagnozių... 

To Adrianas ir tikėjosi. Magnetinis rezonansas. Elektrokardiogra- 
ma. Elektroencefalograma. Kraujas. Šlapimas. Ultragarsas. Smegenų 
tomografija. Krūva kognityviųjų funkcijų tyrimų. Praėjo jau devyni 
mėnesiai nuo to laiko, kai jis pastebėjo užmirštąs tai, kas paprastai 
lengvai prisimenama - tarkim, nuėjo į ūkinių prekių parduotuvę ir 
susivokė stovintis tarp lempučių lentynų ir visiškai nežinantis, ko 
atėjo nusipirkti; arba tada, kai pagrindinėje miesto gatvėje susitiko 
ilgametį kolegą, su kuriuo dvidešimt metų dirbo gretimuose kabi- 

netuose, ir niekaip negalėjo prisiminti jo vardo. O dabar, prieš šešias 
dienas, jis visą vakarą maloniai šnekučiavosi su seniai mirusia žmona 
namo, kuriame jiedu gyveno atsikraustę į Vakarų Masačusetsą, sve- 
tainėje. Ji net sėdėjo savo mėgstamame karalienės Onos stiliaus raš- 
tuoto gobeleno krėsle prie židinio. Paskui jis aiškiai suvokė, kas čia 
nutiko, ir suprato, kad jokia smegenų sandaros spalvota nuotrauka ar 
kompiuterinis vaizdas nieko neparodys. Ir vis dėlto pareigingai už- 
sirašė neatidėliotino vizito pas savo interną, o tas kaipmat pasiuntė 
jį pas specialistą. Adrianas kantriai atsakė į visus klausimus ir leidosi 
maigomas, badomas ir peršviečiamas rentgenu. 

Per tas pirmąsias minutes pribloškiamo suvokimo, kai mirusi 
žmona išnyko iš akių, jis pamanė, kad paprasčiausiai kraustosi iš pro- 
to, - o kaip kitaip nemoksliškai pasakyti apie psichozę ar šizofreniją? 
Bet vėlgi, jis visai nesijautė esąs beprotis. Tiesą sakant, jautėsi kuo 
puikiausiai. Nieko rimta, tarsi tos valandos, praleistos šnekantis su 
žmogumi, mirusiu prieš trejus metus, buvo dažnas ir malonus įpro- 
tis, o pokalbis net labai panašus į tuos, kuriais jie džiaugėsi per visą 
savo santuoką. Jiedu kalbėjosi apie stiprėjantį jo vienišumą ir kodėl 
jam vertėtų eiti pro bono padėstytojauti universitete, nors po jos mir- 
ties išėjo į pensiją. Aptarė naujausius filmus, įdomias knygas ir ką jis 
turėtų gimtadienio proga nusiųsti dukterėčioms į Kaliforniją. Padis- 
kutavo, ar jiems nevertėtų šiemet kelioms savaitėms nuvykti pailsėti 
į Menkių kyšulį birželį, pradėjus migruoti melsviesiems ir dryžuo- 
tiesiems ešeriams ir dar neužplūdus minioms paplūdimiautojų su 
šaltkrepšiais ir skėčiais nuo saulės. 

Sėdėdamas priešais neurologą jis sau galvojo, jog padarė didžiulę 
klaidą net pamanęs, kad toji haliucinacija reiškia ligą, ir kad jam visai 
nevertėjo dėl šito taip išsigąsti ir net bėgti pas daktarus. Reikėjo apie 
tai galvoti kaip apie privalumą. Dabar jis visiškai vienas, ir būtų labai 
malonu, jei jo gyvenime, kad ir kiek jo liko šioje žemėje, vėl būtų 
kadaise mylėti žmonės, nesvarbu, gyvi ar ne. 

- Jūsų simptomai leidžia manyti... 

Jis nenorėjo klausytis to daktaro, skausmingos, nesmagios minos 
perkreiptu veidu, be to, daug jaunesnio už jį patį. Labai nesąžinin- 
ga, pamanė jis, kad toks jaunas žmogus gauna pranešti jam, kad tuoj 
mirs. Čia turėtų būti koks nors žilagalvis, į Dievą panašus gydytojas 
pompastišku, daugelio metų patirties nuvargintu balsu, o ne toks 
nervingai krėsle besisupantis, vos pradinę baigęs cyplys. 

Sterilus, ryškiai apšviestas kabinetas su įrėmintais diplomais ir 
medinėmis lentynomis, pilnomis medicinos knygų, kurių, jis net ne- 
abejojo, tas daktaras nė nebuvo atsivertęs, jam atrodė bjaurus. Adria- 
nas suprato, kad šitas daktaras iš tų, kuriems informaciją geriau susi- 
rasti spustelėjus kelis kompiuterio ar BlackBerry klavišus. Apsidairęs 
jis pagalvojo, kad šitame kabinete nepakenčiamai švaru ir tvarkinga, 
tarytum čia būtų užginta natūrali netvarka ir mirtinos ligos. Pažvelgė 
gydytojui per petį, pro langą, ir pamatė varną, tupinčią ant žaliuojan- 
čio gluosnio šakos. Jam pasirodė, tarsi tas daktaras dudentų kažko- 
kiame tolimame pasaulyje, kuriam jis nuo šiol nebepriklauso. Na, gal 
tik labai maža dalimi. Nereikšminga dalimi. Sekundę jis įsivaizdavo, 
kad jam, užuot klausiusis daktaro, reikėtų klausytis tos varnos, o pas- 
kui apstulbo iš sutrikimo, mat jam pasirodė, kad būtent ta varna su 
juo ir kalbasi. O to, griežtai pasakė jis sau, negali būti, todėl nuleido 
akis ir prisivertė sutelkti dėmesį į gydytoją. 

— „man labai gaila, profesoriau Tomai, — lėtai pratarė neurolo- 
gas, atsargiai rinkdamasis žodžius. - Tačiau manau, kad jums pro- 
gresuoja gana reta liga - demencija su Levio kūneliais. Ar žinote, kas 
tai yra? 

Jis žinojo, kažkiek. Kartą ar kelis girdėjęs tą terminą, nors iš karto 
ir negalėjo prisiminti kur. Gal kuris universiteto psichologijos kated- 
ros darbuotojas pavartojo jį per kokį susirinkimą, norėdamas patei- 
sinti kokį tyrimą ar pasiskųsti dėl stipendijos paraiškos procedūrų. 
Gal prisiminė jį iš jaunystės, kai dirbo karo veteranų ligoninėje. Šiaip 

ar taip, papurtė galvą. Verčiau jau išgirsti viską be pagražinimų iš ge- 
riau nusimanančio, net jei tas daktaras ir gerokai per jaunas. 

Žodžiai krito į tarpą tarp jųdviejų, klojo stalą tarsi nuolaužos po 
sprogimo: Negrįžtama. Progresuojanti. Spartus blogėjimas. Haliucina- 
cijos. Kūno funkcijų nykimas. Kritinio suvokimo praradimas. Trumpa- 
laikės atminties praradimas. Ilgalaikės atminties praradimas. 

Ir galiausiai mirties nuosprendis: 

— „man labai nesmagu jums tai pranešti, bet paprastai kalbame 
apie penkerius-septynerius metus. Gal. O aš manau, kad ta liga jums 
prasidėjo jau prieš kurį laiką, taigi čia būtų maksimumas. Be to, dau- 
guma atvejų viskas vyksta daug daug greičiau... 

Daktaras minutėlę patylėjo, o paskui labai nuolankiai pratarė: 

— Jei norėtumėt pasikalbėti su kitu gydytoju... 

Kam, paklausė jis savęs, kam man dukart išgirsti tą pačią blogą 
naujieną? 

O paskui dar vienas smūgis, kurio kažkiek tikėjosi: 

— „„Pasveikti neįmanoma. Yra keletas vaistų, galinčių palengvinti 
kai kuriuos simptomus - vaistai nuo Alcheimerio, atipiniai antipsi- 
chotikai nuo vizijų ir haliucinacijų, - bet nė vieni nieko negarantuo- 
ja, o dažnai nelabai ir padeda. Bet juos verta pabandyti ir pažiūrėti, 
gal pratęs funkcijas... 

Adrianas, sulaukęs tos nedidelės progos, tarė: 

— Bet aš nesijaučiu sergantis. 

Neurologas linktelėjo. 

— Tai, deja, irgi labai būdinga. Jūsų fizinė būklė, kaip žmogaus 
šešiasdešimties su viršum, puiki. Jūsų širdis kaip daug jaunesnio 
Žmogaus... 

— Daug bėgioju ir mankštinuosi... 

— Ką gi, puiku. 

— Vadinasi, esu pakankamai sveikas, kad pamatyčiau, kaip sugriū- 
vu? Kaip žiūrovas pirmoje eilėje savo sunykimo spektaklyje? 

Neurologas atsakė ne iš karto. 

— Taip... - galiausiai tarė. - Tačiau kai kurie tyrimai rodo, kad, jei 
darysite kuo daugiau mąstymo pratimų ir aktyviai gyvensite, spor- 
tuosite, galite sumažinti tam tikrą poveikį kaktinei smegenų skilčiai, 
kur ir slypi ši liga. 

Adrianas linktelėjo. Tą jis žinojo. Dar žinojo, kad ta kaktinė sme- 
genų skiltis valdo sprendimų priėmimo procesus ir gebėjimą suvok- 
ti aplinkinį pasaulį. Iš esmės kaktinė sritis yra toji smegenų dalis, 
kuri pavertė jį tuo, kas jis yra, o dabar pavers jį kažkuo visai kitu, ir 
greičiausiai neatpažįstamu. Staiga jis suprato, kad jau nebeilgai bus 
Adrianas Tomas. 

Šitas suvokimas užvaldė jo smegenis ir jis liovėsi klausęs to neu- 
rologo, kol neišgirdo: 

- Ar turite, kas jums padės? Žmoną? Vaikų? Kitų giminaičių? Vi- 
sai netrukus jums reikės nuolatinės pagalbos. Paskui bus būtina nuo- 
latinės priežiūros institucija. Man išties reikėtų netrukus pasikalbėti 
su tais žmonėmis. Padėti jiems suprasti, kas jūsų laukia... 

Tuos žodžius daktaras ištarė imdamas receptų knygelę ir pradė- 
damas skubiai rašyti vaistų sąrašą. 

Adrianas nusišypsojo. 

— Namuose yra visa pagalba, kokios man tik gali prireikti. 

Ponas Rugeris, devynių milimetrų pusautomatis, pagalvojo jis. Gink- 
las guli viršutiniame spintelės prie lovos stalčiuje. Trylikos šovinių ap- 
kaba pilna, bet jis žinojo, kad jam pakaks tik vieno. 

Daktaras pasakė ir kitų dalykų - apie namines pagalbos priemo- 
nes ir draudimo įmokas, įgaliojimus ir instrukcijas, kaip elgtis, kai 
jis nebegalės priimti sprendimų, apie ilgalaikę hospitalizaciją ir kaip 
svarbu numatytu metu lankytis pas gydytoją ir vartoti vaistus, kurie, 
jo nuomone, nesulėtins ligos eigos, bet kuriuos vis vien reikėtų gerti, 
nes jie gal kiek ir padės, tačiau Adrianas suprato, kad iš esmės nebe- 
verta daugiau to klausytis. 

Už nedidelio Adriano universitetinio miestelio, tarp kelių ruožų kadai- 
se ūkininkams priklausiusių žemių, kurios dabar apstatytos modernio- 
mis, prabangiomis pilaitėmis, plyti draustinis. Ten saugoma gyvūnija 
ir augalija gyvuoja kuklioje kalvoje, vietinių vadinamoje kalnu, tačiau 
faktiškai tai paprasčiausias topografinis iškilimas. Į Polukso kalną per 
miškus vingiuoja pėsčiųjų takas, vedantis į viršūnę, iš kurios atsive- 
ria slėnio vaizdas. Adrianą visada trikdė, kad šalia Polukso kalno nėra 
Kastoro kalno, jis vis klausdavo savęs, kas gi galėjo taip pretenzingai 
pavadinti tą kalvą. Turbūt koks nors akademikas, galvojo jis, dirbęs 
universitete prieš kokius du šimtus metų, kur dabitos juodais vilnoniais 
kostiumais ir iškrakmolytom baltom apykaklėm stengėsi įkalti klasiki- 
nį kursą mokslo įstaigoje imatrikuliuotiems studentams. Vis dėlto, ne- 
paisant visų klausimų dėl to pavadinimo ir dėl to, ar jį apskritai verta 
vadinti kalnu, tas kalnas džiugino jį jau metų metus. Tą tylią vietą la- 
bai mėgo miesto šunys, paleisti nuo pavadžio, ten galėjai pabūti vienas 
su savo mintimis. Ten Adrianas ir patraukė išėjęs iš daktaro kabineto. 

Jis pasistatė savo seną volvo aikštelėje tako apačioje ir ėmė kopti 
į viršų. Pagalvojo, kad greičiausiai dar toli nenuėjęs sugadins batus, 
nes įprastomis aplinkybėmis eidamas pabraidžioti po ankstyvo pa- 
vasario purvą būtų apsiavęs guminius. 

Tačiau dabar jau jokio skirtumo. 

Popietė pamažėle geso, jis jautė, kaip nugarą kutena šaltis. Pasi- 
vaikščioti jis visai netinkamai apsirengęs, ypač kai šliaužiantys Nau- 
josios Anglijos šešėliai vis dar dvelkia žiemos likučiais. Bet jis nekrei- 
pė dėmesio nei į šaltį, nei į šlampančius batus. 

Taku ėjo vienas. Nebuvo čia net dažnai sutinkamų auksaspalvių 
retriverių, nardančių po krūmus ir uostinėjančių. Tik vienas Adria- 
nas, einantis lygiu žingsniu. Jis džiaugėsi ta vienatve. Jam toptelė- 
jo keista mintis - jei susitiktų ką nors, būtų priverstas pasisakyti: 
„Mane pribaigs liga, apie kurią nesate nieko girdėję, bet iš pradžių aš 
būsiu paverstas į nieką.“ 

Sergant vėžiu, pamanė jis, arba širdies liga, kol tave žudo, bent gali 
likti tuo, kas esi, ir taip ilgai, kaip tik gali. Jam buvo pikta, jis norė- 
jo užsimoti, vožti kam nors, tačiau, užuot taip pasielgęs, tiesiog lipo 
aukštyn. 

Adrianas klausėsi savo kvėpavimo. Lygus. Normalus. Nė truputė- 
lio nepasunkėjęs. Jis pamanė - kaip nesąžininga. Būtų daug geriau gir- 
dėti sunkų švokštimą, kažką, kas leistų suprasti, kad jis mirtinai serga. 

Šiaip ar taip, viršūnę jis pasiekė maždaug per pusvalandį. Pasku- 
tiniai saulės spinduliai sunkėsi iš už kalvų vakaruose, jis atsisėdo ant 
didelės dar nuo ledynmečio likusios skalūno iškyšos ir įsistebeilijo 
į slėnį. Pirmieji Naujosios Anglijos pavasario požymiai jau gerokai 
pastebimi. Iš drėgnos žemės lindo ankstyvosios gėlės, daugiausia 
geltoni ir violetiniai krokai, sprogo medžiai, pamažėle dažėsi žaliai, 
šakos patamsėjo tarsi kelias dienas neskusti skruostai. Kanadinių 
berniklių pulkas, išsirikiavęs V raide skristi į šiaurę, suko ratus virš 
galvos. Garsus jų gagenimas aidėjo po blyškiai melsvą dangų. Viskas 
buvo taip ryškiai normalu, kad jis pasijuto kiek kvailai, nes tai, kas 
jam darėsi, atrodė visiškai nesuderinama su visu aplinkiniu pasauliu. 

Tolumoje buvo matyti universiteto miestelio bažnyčios smailės. 
Beisbolo komanda turėtų būti lauke, treniruočių aikštelėse, nes pati 
aikštė dar uždengta brezentu. Kadaise jo kabinetas buvo visai neto- 
li - kai pavasario popietėmis atsidarydavo langą, girdėdavo tolimus 
daužomo kamuoliuko garsus. Po ilgos žiemos būdavo itin smagu 
juos girdėti, ir dar liepsnelės, sukančios ratus ir ieškančios kirminė- 
lių, čiulbėjimą. 

Adrianas giliai įkvėpė. 

— Eik namo, - pasakė garsiai. - Nusišauk dabar, kol visi šitie da- 
lykai, kurie teikė tau malonumą, dar atrodo tikri. Nes liga juos atims. 

Jis visada manė esąs ryžtingas žmogus, ir tas Žiaurus apsisprendi- 
mas nusižudyti jam patiko. Jis bandė surasti argumentų tai atitolinti, 
bet niekas neatėjo į galvą. 

Gal, pasakė sau, tiesiog čia ir pasilik. Graži vieta. Viena mėgsta- 
miausių. Visai tinkama mirti. Įdomu, pagalvojo jis, ar oro temperatū- 
ra per naktį nukris tiek, kad mirtinai sušalčiau. Vargu. Jis pamanė, kad 
tik praleis nemalonią naktį drebėdamas, kosėdamas ir gyvas sulauks 
saulėtekio, ir visa tai bus labai gėdinga, net jei jis bus vienintelis žmo- 
gus pasaulyje, kuriam saulėtekis prilygs asmeniniam pralaimėjimui. 

Adrianas papurtė galvą. 

Apsidairyk aplink, pasakė sau. Atsimink tai, ką verta atsiminti. Ne- 
kreipk dėmesio į visa kita. 

Jis nudelbė akis į savo batus. Jie buvo aplipę purvu ir permirkę, ir 
jis nusistebėjo pirštuose visai nejaučiantis drėgmės. 

Nėr ko laukti, ryžosi. Adrianas atsistojo, nusibraukė nuo kelnių 
uolos dulkes. Jo akyse šešėliai skverbėsi pro krūmų ir medžių šakas, 
kalnu besileidžiantis kelias tamsėjo sulig kiekviena sekunde. 

Jis atsisuko į slėnį. Štai ten aš dėsčiau. O štai va ten mes gyvenome. 
Gaila, kad nesimato iki pat to lofto Niujorke, kur susipažino su žmo- 
na ir pirmąkart įsimylėjo, - bet nesimato. Jam norėjosi pamatyti savo 
vaikystės slėptuves ir vietas, kurias prisiminė iš visų savo augimo lai- 
kų. Šv. Magdalenos gatvę Paryžiuje ir bistro prie jos kampo, kur jiedu 
su žmona per atostogas kasryt gerdavo kavą, arba „Savojos“ viešbutį 
Berlyne, kur jiedu gyveno Marlenos Dytrich apartamentuose, kai jį 
pakvietė skaityti pranešimo Psichologijos institutas, ir kur pradėjo 
savo vienintelį vaiką. Jis įtempė akis atsisukęs į rytus, link namo ant 
iškyšulio, kur nuo vaikystės leisdavo vasaras, ir paplūdimių, kur iš- 
moko užmesti meškerę praplaukiantiems dryžuotiesiems ešeriams, 
ar link bet kurio nedidelio upėtakių upelio, kur braidžiodavo tarp 
senų akmenų po sraunų, tarsi gyvą, vandenį. 

Daug neteksi, pasakė sau. 

Ką padarysi. 

Jis nusisuko nuo to vaizdo - nuo to, ką matė ir ko nematė, - ir 
pasileido taku žemyn. Į šliaužiančią tamsą ėjo lėtai. 


PROFESORIUS 


Kai pamatė šaligatviu einančią merginą, buvo tik už pusės kvartalo 
nuo savo namo, važiavo pro eiles kuklių vidurinės klasės baltomis 
lentomis apkaltų namų, kur jo kaimynystėje gyveno eklektiška pub- 
lika —- universiteto darbuotojai, vietiniai draudimo agentai, dantų 
gydytojai, laisvai samdomi verslo apžvalgininkai, jogos ir gyvenimo 
būdo ugdytojai. 

Šiaip jis būtų neatkreipęs į ją dėmesio, bet jį nustebino, kaip ryž- 
tingai toji mergina žingsniuoja. Ji atrodė kupina kažkokio tikslo. 
Jos plaukai buvo pilkšvai gelsvi, sukišti po ryškiai rožine Bostono 
Red Sox kepuraite, jis pastebėjo, kad jos tamsi striukė keliose vie- 
tose įplėšta, taip pat ir džinsai. Bet labiausiai jo dėmesį atkreipė jos 
kuprinė - taip prikimšta, kad drabužiai iš jos kone virto. Iš pradžių 
jis pamanė, kad ji tik eina namo, išlipusi iš vėlyvo mokyklinio auto- 
buso, kuris išvežioja vaikus, paliktus po pamokų dėl elgesio. Tačiau 
pastebėjo, kad prie kuprinės pririštas didžiulis pliušinis meškinas, ir 
niekaip negalėjo įsivaizduoti, kam kas nors neštųsi vaikystės žaislą į 
mokyklą. Juk iš jos tuoj pat imtų tyčiotis. 

Pravažiuodamas jis pažvelgė jai į veidą. 

Jauna, beveik dar vaikas, bet graži, kaip gali būti gražus vaikas, 
priartėjęs prie pokyčių, ar bent taip Adrianui atrodė, nors praėjo jau 
labai daug metų nuo to laiko, kai jis bandė susipažinti su kokiu nors 
jaunu žmogumi, jei neminėsim jo studentų. 

Ji žvelgė pirmyn įtūžio kupinu žvilgsniu. 

Jam pasirodė, kad jo automobilio ji nė nepastebėjo. 

Adrianas įvažiavo į keliuką prie savo namo, bet neišlipo. Jis pa- 
galvojo, kad toji mergina - gal jai kokie penkiolika? šešiolika? — jis 
nebesugebėjo nustatyti vaikų amžiaus - atrodo tokia kryptinga, jog 
tai reiškia kažką visai kita. Tai, kaip ji atrodė, jį apstulbino, sužadino 
smalsumą. 

Užpakalinio vaizdo veidrodėlyje jis stebėjo, kaip žvaliai ji eina 
gatvės kampo link. 

O tada jis pamatė dar kai ką, kas kažkaip nederėjo prie šito tylaus, 
visiškai normalaus rajono. 

Gatve lėtai riedėjo baltas autobusiukas, panašus į krovininį, bet 
be jokių ženklų ar kokio elektriko ar dažytojo reklamos. Jis pažvelgė 
į saloną ir pamatė, kad vairuoja moteris, o šalia jos, keleivio sėdynėje, 
sėdi vyriškis. Tai jį nustebino. Turėtų būti atvirkščiai, pamanė jis, bet 
vėlgi, turbūt jis paprasčiausiai vadovaujasi seksistiniais stereotipais. 
Aišku, kad moteris gali vairuoti krovininį autobusiuką, pasakė jis 
sau. Ir net jei jau vėloka ir vakaro tamsa sparčiai leidžiasi ant medžių, 
vis tiek nėra ko rimtai manyti, kad šis autobusiukas neįprastas. 

Adrianas stebėjo toliau ir pamatė, kaip automobilis sulėtina greitį 
ir tarsi šešėlis slenka paskui žingsniuojančią mergaitę. Iš savo auto- 
mobilio išvydo, kaip jis sustoja prie jos. Ir staiga ji dingo iš akių — 
mikroautobusas ją užstojo. 

Po akimirkos jis staigiai padidino greitį ir dingo už kampo, į pas- 
kutines priešnaktines sutemas. 

Jis vėl pažvelgė. Mergaitės nebebuvo. 

Tačiau gatvėje liko gulėti jos rožinė beisbolo kepuraitė. 


Vos PRASIVĖRĖ DURYS, ji suprato, kad jai galas. 

Liko tik du klausimai: kiek laiko dar liko? ar bus labai baisu? 

Atsakymų ji sulauks tik po kurio laiko. O pirmosiomis minutėmis 
viską užtemdė nežmoniškas siaubas ir nevaldoma panika. 

Kai autobusiukas privažiavo prie Dženiferės Rigins, ji atsisuko 
ne iš karto. Buvo visiškai susitelkusi į tai, kaip greičiau pasiekti au- 
tobusų stotelę artimiausioje pagrindinėje gatvėje kiek toliau nei už 
pusmylės. Ji kruopščiai susidėliojo pabėgimo planą - vietiniu auto- 
busu nuvažiuos į miesto centrą, ten persės į kitą, nuvešiantį į didesnę 
stotį Springfilde, už kokių dvidešimties mylių. O jau atsidūrusi ten 
ji įsivaizdavo galinti važiuoti bet kur. Džinsų kišenėje buvo daugiau 
kaip trys šimtai dolerių, pavogti lėtai, bet apgalvotai - čia penki, čia 
dešimt - iš motinos rankinuko ar jos sugyventinio piniginės. Nesku- 
bėdama ji visą mėnesį rinko tuos pinigus, kaupė dėžutėje, paslėptoje 
stalčiuje po apatiniais. Vienu kartu niekad nepaimdavo tiek, kad jie 
pastebėtų; tik nedideles sumas, kokios tuoj pat pamirštamos. Kai jau 
surinko numatytą sumą, kurios, žinojo, pakaks nuvažiuoti į Niujorką 
ar Našvilį, o gal net į Majamį ar Los Andželą, šįryt tepavogė vieną 

dvidešimties dolerių banknotą ir dar tris po vieną, tačiau priedo pa- 
siėmė ir motinos VISA kortelę. Pati dar nežinojo, kur važiuosianti. 
Kur nors, kur šilta, tikėjosi ji. Tačiau bus gerai bet kur toli ir į kitą vie- 
tą. Apie tai ji ir mąstė, kai prie jos stabtelėjo tas autobusiukas. Galiu 
važiuoti kur panorėjusi... 

Vyras keleivio sėdynėje pasakė: 

— Ei, panele... gal galėtumėt sekundėlę padėti susiorientuoti? 

Išgirdusi tą klausimą ji stabtelėjo. Liovėsi eiti ir atsisuko į tą vyrą. 
Jai susidarė įspūdis, kad tąaryt jis nesiskuto ir jo balsas neįprastai 
aukštas ir labiau susijaudinęs, nei derėtų prašant tokio dalyko. Be to, 
ji kiek susinervino, nes bijojo susivėlinti; norėjo pabėgti kuo toliau 
nuo namų ir šito pasipūtėliško rajono, nuo mažo nuobodaus univer- 
sitetinio miestelio, nuo motinos ir jos sugyventinio ir to, kaip jis į ją 
žiūrėjo, ir kai kurių dalykų, kuriuos jis darė, kai jiedu likdavo vieni, 
ir nuo savo baisios mokyklos ir visų vaikų, kuriuos pažinojo ir kurių 
nekentė, kurie tyčiojosi iš jos kiekvieną mielą dieną. Norėjo pabėg- 
ti, kol pernelyg nesutemo, bet buvo pakankamai tamsu, kad niekas 
nepastebėtų jos išeinančios. Norėjo šįvakar sėdėti autobuse, važiuo- 
jančiame kur nors, nes žinojo, kad iki kokios devintos ar dešimtos 
motina jau bus apskambinusi visais telefono numeriais, kokius tik 
prisimins, o galiausiai paskambins ir į policiją, nes taip jau buvo pa- 
sielgusi. Dženiferei buvo aišku, kad policija užplūs Springfildo stotį, 
taigi reikia skubintis, kol visa tai neprasidėjo. Kol svarstė to vyro pra- 
šymą, visos šitos padrikos mintys sukosi galvoje. 

— Ko ieškote? - paklausė Dženiferė. 

Ji pamatė, kaip vyras nusišypso. 

Čia kažkas ne taip, pamanė ji. Ko jis šypsosi. 

Iš pradžių ji pamanė, kad jis ruošiasi pasakyti ką nors nepado- 
raus, įžeidžiamo ar menkinamo, maždaug: Ei, gražuole, gal nori pa- 
silinksminti... kaip nors šlykščiai sučepsėti. Ji buvo tam pasiruošusi, 
pasiruošusi pasakyti jam eit šikt, nusisukti ir eiti toliau, tačiau kiek 

sutriko, nes pažvelgusi jam pro petį vairuotojo sėdynėje pamatė mo- 
terį. Moteris buvo su aptempta megzta kepure ir, nors atrodė jauna, 
jos akyse buvo kažkas žiauraus, kažkas akmens kietumo, kažkas, ko 
Dženiferė dar nebuvo mačiusi, todėl ūmai išsigando. 

Rankoje moteris laikė nedidelę filmavimo kamerą. Ji buvo nu- 
kreipta į Dženiferę. Tai buvo nesuvokiama ir trikdė ją. 

Dženiferė išgirdo, ką atsakė vyras, ir dar labiau sutriko. Ji tikėjosi, 
jog jis klaus kokio adreso ar kaip tiesiau išvažiuoti į devintą kelią, bet 
išgirdo visai ne tai. 

— Tavęs, - atsakė jis. 

Nesąmonė. Kodėl jie manęs ieško? Niekas nežino apie jos planus. 
Dar per anksti, kad motina būtų suradusi melagingą raštelį, magnetuku 
prispaustą prie šaldytuvo... 

Taigi ji ėmė dvejoti būtent tą sekundę, kai reikėjo bėgti iš pasku- 
tiniųjų ar garsiai šauktis pagalbos. 

Autobusiuko durys staigiai atsidarė. Vyras nušoko nuo keleivio 
sėdynės. Jis judėjo daug greičiau, nei Dženiferė galėjo įsivaizduoti 
žmogų galint judėti. 

— Ei! - šūktelėjo Dženiferė. 

Bent vėliau jai atrodė, kad šūktelėjo ei, bet nebuvo tuo tikra. Gal ji 
tiesiog sustingo. Jos galvoje sukosi vienintelė mintis: to negali būti, o 
paskui apėmė tamsus, ledinis siaubas, nes būtent tą sekundę, pama- 
čiusi kažką artėjant, ji suprato, ką iš tikrųjų tai reiškia. 

Vyras vožė lazda jai per veidą ir ji susverdėjo. Nuo smūgio sprogo 
akyse, ją užliejo karštas skausmas iki pat pašaknių ir ji apsvaigo, at- 
rodė, visas pasaulis aplink ėmė suktis. Ji juto, kaip praranda sąmonę, 
griūna aukštielninka ir susmunka, o jis čiumpa ją už pečių, kad nenu- 
kristų ant šaligatvio. Jos keliai sulinko, pečiai ir nugara virto guma. Jei 
dar buvo likę jėgų, jos kaipmat dingo. 

Ji tik miglotai suvokė, kaip atsidarė autobusiuko durys ir vyras ją 
skubiai įgrūdo vidun, į galą. Girdėjo uždaromų durų trinktelėjimą. 

Pajutusi, kaip autobusiukas dideliu greičiu suka už kampo, ji suak- 
menėjo. Jautė, kaip traiško ją laikančio vyro svoris. Ji vos galėjo kvė- 
puoti, gerklę surakino siaubas. Nesuvokė, ar priešinasi, ar grumiasi, 
nesuprato, rėkia ar verkia, nebebuvo tokia budri, kad galėtų susigau- 
dyti, ką daranti. Žioptelėjo, kai ją užgriuvo staigi didžiulė juoduma, 
iš pradžių pagalvojo, kad jau mirė, paskui - kad neteko sąmonės, ir 
tik vėliau susivokė, kad tas vyras užmovė jai ant galvos juodą pagal- 
vės užvalkalą, ir mažytė autobusiuko erdvė užtemo. Ji jautė ant lūpų 
kraujo skonį, vis dar svaigo galva ir ji suprato - kad ir kas čia vyksta, 
nieko baisesnio dar nėra patyrusi. 

Pro užvalkalą skverbėsi smarvė: sunkus, riebus autobusiuko dvo- 
kas; salsvas ją prispaudusio vyro prakaito kvapas. 

Kažkur giliai viduje ji suvokė, kad labai skauda, tik niekaip nega- 
lėjo suprasti, kurią vietą. 

Pabandė pajudinti rankas ir kojas, pagraibė orą tarsi šuo, sapnuo- 
jantis, kad gainiojasi triušius, ir išgirdo, kaip vyras suurzgė: 

— Ne, net negalvok... 

Ir tada jos galvoje dar sykį sprogo, kažkur už akių. Paskutinis da- 
lykas, kurį ji suvokė, buvo moters balsas, sakantis: 

— Dėl Dievo meilės, neužmušk jos... 

Sulig tais žodžiais, aidinčiais jos viduje, Dženiferė neteko sąmo- 
nės ir greitai nusirito į gilią, tamsią, netikrą mirtį. 


Jis ATSARGIAI VARTĖ tą rožinę kepuraitę rankose, tarsi ši būtų gyva. 

Vidinėje jos krašto pusėje tarsi atsakymą į savo klausimą jis pa- 
matė rašalu užrašytą vardą Dženiferė, o šalia jo - nupieštą linksmą, 
išsišiepusį, į antį iš animacinio filmo panašų paukštį ir žodį kieta. Nei 
pavardės, nei telefono numerio, nei adreso. 

Adrianas atsisėdo ant lovos krašto. Šalia, ant rankų darbo spalvo- 
to apkloto, kurį jo žmona nusipirko visai prieš pat avariją, gulėjo 9 
milimetrų automatinis rugeris. Adrianas susirankiojo daugybę žmo- 
nos ir visos šeimos nuotraukų ir išdėliojo jas po visą miegamąjį, kad 
galėtų ruošdamasis į jas žiūrėti. Idant ketinimai būtų visiškai aiškūs, 
Adrianas nepatingėjo nueiti į nedidelį kambarį, kur kadaise ruoš- 
davosi paskaitoms, įsijungti kompiuterį ir „Vikipedijoje“ susirasti 
straipsnį apie Levio kūnelių ligą. Išspausdino jį ir prisegė prie neuro- 
logo kabineto sąskaitos. 

Beliko, pasakė jis sau, parašyti deramą priešmirtinį raštelį — ką 
nors nuoširdaus ir poetiško. Jis visada mėgo poeziją ir pats retkar- 
čiais rašinėjo eiles. Jo lentynos buvo prikrautos poezijos rinkinių — 
nuo šiuolaikinių iki antikinių, nuo Polo Malduno ir Džeimso Teito 

iki pat Ovidijaus ir Katulo. Prieš kelerius metus išleido nedidelę savo 
eilėraščių knygelę „Meilės giesmės ir beprotybė“; tai visai nerodė, 
kad jis manė, jog jie ko nors verti. Bet jam patiko rašyti, tiek laisva 
forma, tiek rimuotai, ir jis manė, kad tai galėtų padėti jam išreikšti 
savo neviltį ir nenorą susitaikyti su savo liga. 

Poezija vietoj drąsos, pagalvojo jis. Sekundę jo mintys nuklydo ki- 
tur. Jis ėmė svarstyti, kur bus pasidėjęs savo knygą. Jai derėtų gulėti 
ant lovos, greta nuotraukų ir rugerio. Tada tam, kuris atvyktų į jo sa- 
vižudybės vietą, nebekiltų jokių klausimų. 

Jis priminė sau, kad prieš paspausdamas nuleistuką turėtų pa- 
skambinti 911 ir pranešti apie šūvius savo namuose. Tada susirūpi- 
nę policininkai čia atvyktų po kelių minučių. Duris reikėtų palikti 
kviečiamai praviras. Šitai būtų apdairu, kad neatsitiktų taip, jog jo 
kūną ras po kelių savaičių. Nebus puvimo. Nebus kvapo. Viskas kiek 
įmanoma tvarkinga ir švaru. Bet dėl ištaškyto kraujo, pasvarstė jis, 
nieko negalima padaryti. Taip jau bus. Tačiau policininkai yra pro- 
fesionalai ir, jo manymu, pripratę prie tokių dalykų. Šiaip ar taip, jis 
tikrai nebus pirmas profesorius šitoje bendruomenėje, nusprendęs, 
kad nebegebėjimas galvoti, protauti ir suvokti yra ganėtina priežas- 
tis užbaigti savo gyvenimą. Tiesiog šiuo momentu niekaip neprisi- 
minė kitų nusižudžiusių kolegų. O tai jį erzino. Jis buvo įsitikinęs, 
kad tokių būta. 

Minutėlę pasvarstė, gal vertėtų apie savo planus parašyti eilėraštį 
„Paskutiniai veiksmai prieš paskutinį vyksmą.. 

Geras pavadinimas, pagalvojo jis. 

Adrianas lingavo pirmyn atgal, tarsi tas judėjimas galėtų atpalai- 
duoti mintis, įstrigusias tamsiose vietose, kurių jis nebepasiekė. Gali 
būti, kad dar likęs vienas kitas darbas, kurį derėtų nuveikti prieš žu- 
dantis, - apmokėti kelias kur nors užkištas sąskaitas, išjungti šildymą 
ar karšto vandens baką, užrakinti garažą, išnešti šiukšles. Jis susivokė 
mintyse peržiūrintis nedidelį sąrašą, tarsi koks tipiškas priemiesčio 

gyventojas svarstytų šeštadienio ryto namų ruošos darbus. Ir jam 
pasirodė keista, kad jis kur kas labiau baiminasi savo mirtimi sukelti 
netvarką ir palikti viską kuopti kitiems, nei pačios savižudybės. 

Iškuopti mirties netvarką. Jo tvirtą ryžtą ėmė gožti prisiminimai. 
Būtent tai jam teko daryti ne kartą. Jis bandė nuvyti viduje aidinčius 
liūdesio vaizdinius ir susitelkti į laukiančią užduotį. 

Adrianas perbėgo akimis nuotraukas, gulinčias ant lovos ir ant 
stalo greta. Tėvai, brolis, žmona ir sūnus: netrukus būsiu su jumis, 
pasakė sau. Atitolusi sesuo, dukterėčios, draugai ir kolegos: pasima- 
tysime vėliau. Atrodė, jis tiesiai kalbasi su žmonėmis, žvelgiančiais 
į jį. Daugybę šypsenų ir džiaugsmo matė jis: laimingos akimirkos 
sode kepant kepsnius, vestuvėse ir per atostogas - viskas užfiksuota 
juostose. 

Jis greitai apsidairė. Kiti prisiminimai tuoj dings amžiams. Tie 
baisūs laikai, pernelyg dažnai užklupdavę jį per ilgus gyvenimo me- 
tus. Paspausk nuleistuką - ir visa tai dings. Jis nuleido akis ir pamatė, 
kad rankose vis dar spaudžia tą rožinę kepurę. 

Jis ištiesė ranką padėti ją į šalį ir paimti pistoletą, bet sustojo. 
Žmonės nesupras, pamanė jis. Koks nors faras ims svarstyti: Ką, po 
velnių, jis darė su kažkokia rožine Red Sox kepuraite? Tai galėtų pa- 
stūmėti juos prie kokios nors neaiškios paslaptingos žmogžudystės 
versijos. Jis norėtų išvengti bet kokių įtarimų. 

Jis vėl pakėlė tą kepurę prie akių, kaip kitas laikytų deimantą prieš 
šviesą, ieškodamas, kas netobula. 

Šiurkšti medvilnė pirštams atrodė šilta. Jis užčiuopė iškilią B raidę. 
Rožinė spalva buvo apiblukusi, o vidinė juostelė - apspurusi. Matyt, 
ta mergaitė šviesiais plaukais ją dažnai nešiojo, ypač žiemą, vietoj šil- 
tesnės megztos kepurės. Tai jam bylojo, kad ta kepurė - nežinia dėl 
kokios neaiškios priežasties - buvo mėgstamiausias drabužis. 

O ištojis suprato, kad ji nebūtų palikusi jos ant šaligatvio. 

Ką jis matė? 

Adrianas giliai atsiduso ir iš naujo perkratė visus ankstesnius to 
rankomis lietė tą beisbolo kepuraitę: Ryžtingai atrodanti mergaitė. 
Moteris prie vairo. Vyras šalia. Trumputė dvejonė jiems stojant prie tos 
paauglės. Greitas nuvažiavimas ir dingimas. Palikta kepuraitė. 

Kas nutiko? 

Pabėgo? Spruko? Gal čia koks pagrobimas dėl kulto ar narkotikų, 
kur geradariai įsirauna, čiumpa savo objektą ir moralizuoja jį kokia- 
me pigiai išnuomotame motelio kambaryje, kol vargšas vaikas sutin- 
ka keisti arba pažiūras, arba tikėjimą, arba blogus įpročius. 

Bet jis nemanė, kad tai, ką matė, su tuo susiję. 

Tarė sau: Perkratyk viską dar kartą. Visas smulkmenas, kol jos dar 
neišnyko iš atminties. 

To jis ir bijojo: kad viskas, ką prisiminė, ir visos išvados, prie ku- 
rių priėjo, išsisklaidys taip greitai, tarsi ryto saulėje rūkas. Jis atsisto- 
jo, priėjo prie komodos, susirado rašiklį ir užrašų knygelę odiniais 
viršeliais. Paprastai jos storo popieriaus elegantiškuose baltuose 
puslapiuose jis užrašydavo mintis eilėraščiams, minčių nuotrupas, 
žodžių derinį ar rimą, kuriuos vėliau galbūt išplėtos. Tą užrašų kny- 
gelę jam padovanojo žmona, ir kai jis liesdavo jos lygų viršų, visada 
ją prisimindavo. 

Taigi jis ėmė rašyti, šįkart baltame lape brūkštelėjo keletą frazių: 

Mergaitė... Ji žvelgė tiesiai į priekį, ir jam pasirodė, kad jo, prava- 
žiuojančio, net nepastebėjo. Ji buvo kažką sumaniusi. Tai buvo ma- 
tyti iš jos žvilgsnio ir žingsnių tempo. Ji turėjo planą — ir tas planas 
buvo svarbesnis už viską. 

Moteris ir vyras... Jis įvažiavo į savo kiemą prieš privažiuojant bal- 
tajam autobusiukui, neabejotinai. Ar jie pamatė jį, sėdintį automobily- 
je? Ne. Vargu. 

Trumpa dvejonė... Atrodė, kad jie seka paskui mergaitę, gal ir visai 
neilgą atstumą. Tuo jis neabejojo. Regis, kad jie bandė ją apžiūrėti. O 

kas nutiko paskui? Ar jie kalbėjosi? Ar ją pakvietė sėsti į autobusiuką? 
Gal jie vieni kitus pažinojo ir tai buvo tik draugiškas pasiūlymas pa- 
vėžėti. Nieko daugiau. Nė mažiau. 

Ne. Jie nuvažiavo pernelyg greitai. 

O kąjis pamatė, kai jie suko už kampo? Masačusetso registracijos 
numerį OE2D... 

Jis stengėsi prisiminti kitus du skaičius, bet negalėjo. Šituos užsi- 
rašė. Bet štai ką tikrai prisiminė — šaižų greitį didinančio autobusiu- 
ko garsą. 

Ir toji palikta kepuraitė. 

Jam buvo sunku vaizduotėje suformuluoti žodį pagrobimas, bet 
net kai suformulavo, pasakė sau, kad tokia išvada tiesiog turbūt kvaila. 
Pasaulyje, kurį jis pažinojo, tokių dalykų nenutinka. Jis gyveno ten, 
kur valdo sveikas protas, mokslas ir logika, su ryškiais meno ir grožio 
prieskoniais. Jis buvo mokslo ir žinių pasaulio narys. Pagrobimas - ši- 
tas šlykštus žodis priklauso kažkokiam tamsesniam pasauliui, šiose 
vietose nepažįstamam. Jis stengėsi prisiminti nors vieną nusikaltimą, 
įvykusį aplinkinių tylių, dailių ir tvarkingų priemiesčio namų eilėse. 
Suprantama, pasakė jis sau, vienas kitas turėjo įvykti - koks slaptas 
buitinis smurtavimas ir paauglių pamaištavimas tarsi kokiose televizi- 
jos dramose. Juk šiuose kvartaluose turėtų būti kokių nors santykinai 
slaptų seksualinių suaugusiųjų neištikimybių ir narkotikų mokyklose, 
alkoholio ir grupinio sekso puotų. Gal žmonės slepia mokesčius ar 
užsiima nešvariu bizniu - jis įsivaizdavo, kad tokio pobūdžio nusikal- 
timai išties galėtų būti slepiami po vidurinės klasės išoriniu blizgesiu. 
Bet jis niekaip neprisiminė, kad kurioje nors gatvėje netoliese būtų 
girdėjęs kokį šūvį ar net matęs policijos švyturėlius. 

Šitokie dalykai vyko kitur. Neišeidavo iš kvapą užimančių vakari- 
nių žinių reportažų iš aplinkinių miestų ar laikraščių antraščių. 

Adrianas pažvelgė į rugerį. Brolio palikimas. Niekas nežinojo, 
kadjis jį turi. Niekada jo neregistravo - kažkur gilumoje suvokė, kad, 

sužinoję jį turint ginklą, universiteto kolegos būtų buvę smarkiai su- 
krėsti. Tai buvo visai ne žaislinis, o bjaurus ir grėsmingas ginklas, ku- 
rio paskirtis visiškai nekelia abejonių. Adrianas nebuvo nei medžio- 
tojas, nei griežtas ginklų šalininkas. Jis niekino dešiniojo sparno Pirk 
ginklą ir ginkis nuo teroristų požiūrį. Buvo tikras, kad bėgant metams 
žmona pamiršo, jog jis yra namuose, jei kada ir žinojo. Su ja apie tai 
jis niekada nesikalbėjo, net ir po avarijos, kai ji dar laikėsi, bet žvilgs- 
niu prašė ją paleisti. 

Jei jis būtų buvęs drąsus, pamanė, būtų suteikęs jai šūvio baigty- 
bės dovaną. O dabar jam irgi belikęs tas pats klausimas ir atsakymas, 
ir jis žinojo, kad bus bailys, panaudodamas tą pistoletą taip, kaip jis 
jau kartą panaudotas. Sekundę pasvarstė: kai prisidės jį prie smilki- 
nio ar įsikiš į burną ir paspaus nuleistuką, ar tai iš tiesų bus tik antras 
kartas, kai tas ginklas iššauna. 

Juodas metalinis jo paviršius atrodė negailestingas. Paėmus jį į 
ranką, atrodė sunkus ir šaltas kaip ledas. 

Adrianas pastūmė pistoletą į šalį ir vėl atsisuko į kepuraitę. Atro- 
dė, ji tuo momentu kalba ne ką tyliau nei rugeris. Jis pasijuto tarsi 
dalyvaujantis dviejų negyvų objektų ginče, kai jie tarpusavy aiškina- 
si, ką jis turėtų daryti. 

Jis susimąstė, sunkiai atsiduso. Regis, kambary viskas nurimo, 
tarsi būtų ūmai nutildytas kažkoks garsus su savižudybe susijęs bil- 
desys. 

Mažiausia, ką gali padaryti, pagalvojo jis, tai paprasčiausiai pasitei- 
rauti. Atrodė, kad ta kepuraitė reikalauja iš jo tiek nedaug. 

Jis pakėlė ragelį ir surinko 911. Atrodė kiek ironiška, jog iš pra- 
džių jis skambina dėl nepažįstamo žmogaus, o paskui jie sulauks 
daugmaž panašaus skambučio dėl jo paties. 

— Policija, ugniagesių ir pagalbos tarnyba. Kas nutiko? 

Dispečerio balsas skambėjo ramiai, kaip patyrusio žmogaus. 

— Iš tiesų nelabai kas nutiko, - atsakė Adrianas. 

Jis stengėsi, kad balsas nedrebėtų, kad jis pats neatrodytų dvejo- 
jantis kaip koks senis, koks, regis, tapo per kelias valandas po apsi- 
lankymo pas neurologą. Norėjo, kad balsas skambėtų tvirtai ir gyvai. 

— Skambinu jums, nes manau, kad mačiau įvykį, kuris galėtų su- 
dominti policiją. 

— Kokį įvykį? 

Jis bandė įsivaizduoti tą žmogų kitame laido gale. Dispečeris 
kažkaip staigiai nukirtinėjo kiekvieną žodį, kad jų reikšmė būtų kuo 
aiškiausia. Jo balso tone buvo justi patirtis ir griežtumas, jokių juo- 
kų. Atrodė, tie keli dispečerio pavartoti žodžiai yra įvilkti į standžią 
uniformą aukšta apykakle. 

— Mačiau baltą krovininį autobusiuką... Ten buvo ta paauglė, 
Dženiferė, taip parašyta ant jos kepuraitės, bet aš jos nepažįstu, nors 
ji tikriausiai gyvena čia kur nors netoliese, ir vieną sekundę ji buvo 
ten, o kitą jos jau nebebuvo... 

Adrianas norėjo trenkti sau per veidą. Visi jo ketinimai kalbėti 
protingai ir įtaigiai ūmai išgaravo ir dingo banguotoje prastai sufor- 
muluotų ir labai skubotų frazių jūroje. Įdomu, pasvarstė jis, ar čia ta 
liga skurdina mano kalbinius gebėjimus? 

— Taip. Ir ką jūs manote tiksliai matęs? 

Telefono ragelyje pyptelėjo. Jo balsą įrašinėja. 

— „Ar kas nors skambino dėl dingusio vaiko iš Kalvų rajono? — 
paklausė jis. 

- Pastaruoju metu ne. Šiandien tokių skambučių nebuvo, - atsa- 
kė dispečeris. 

— Nė vieno? 

— Ne. Labai rami popietė. Aš užsirašysiu jūsų informaciją ir per- 
duosiu tyrimų skyriui, jei kas paskambintų vėliau. Jei reikės, jie viską 
patikrins. 

— Tikriausiai būsiu apsirikęs, - pasakė Adrianas. Ir padėjo ragelį, 
dispečeriui nė nespėjus paklausti jo pavardės ir adreso. 

Kažkokia nesąmonė. 

Jis žinojo, ką matė, ir tai buvo negerai. 

Adrianas pakėlė akis ir pažvelgė pro langą. Jau sutemo, aplink 
languose ėmė žiebtis šviesos. Vakarienės metas, pamanė jis. Renkasi 
šeimos. Kalbasi apie tai, kas tądien nutiko darbe, mokykloje. Viskas 
labai įprasta, jokių netikėtumų. Staiga jis garsiai išrėkė klausimą, ir 
tas nuaidėjo mažame miegamajame nė kiek ne tyliau nei išrėktas virš 
bedugnės: 

— Nežinau, ką man dabar daryti! 

— Aišku, kad žinai, mielasis, - pareiškė žmona, gulėdama lovo- 


je šalia. 


SKAMBUČIO SULAUKTA TIK visai prieš vienuoliktą vakaro, tuo metu 
detektyvė Terė Kolins jau labai rimtai ketino eiti gulti. Du jos vaikai 
miegojo savo kambary, namų darbai paruošti, pasaka paskaityta, šiltai 
apkamšyti. Ji ką tik paskutinį kartą tą vakarą motiniškai patikrino — 
įkišo galvą pro duris ir įleido iš koridoriaus blankų šviesos spindulį, 
tik tiek, kad apšviestų jų veidus ir pamatytų, jog kietai miega. Jokių 
košmarų. Lygus kvėpavimas. Jokių šniurkšėjimų, kurie galėtų rody- 
ti beprasidedantį peršalimą. Vienišų tėvų paramos grupėje, į kurią ji 
kartais nueina, esama tokių, kurios tiesiog negali atsiplėšti nuo mie- 
gančių vaikų. Tarsi naktimis jie visi būtų pažeidžiami. Tarsi visos blo- 
gybės, dėl kurių jie atsidūrė tokioje padėtyje, saulei nusileidus imtų 
siautėti. Laikas, kuris turėtų būti skirtas poilsiui ir atsigauti, virsdavo 
netikrumo, nerimo ir baimių kupinomis valandomis. 

Bet šiąnakt viskas gerai, pamanė ji. 

Visi saugūs. 

Viskas normalu. 

Ji paliko duris praviras vos per colį ar du ir ėmė lipti laiptais į vo- 
nios kambarį, ir kaip tik tuo metu virtuvėje suskambo telefonas. 

Bėgdama atsiliepti ji pažvelgė į laikrodį ant sienos. Per vėlu, kad 
būtų kas nors nesvarbaus, pamanė. 

Skambino naktinis policijos dispečeris. 

— Detektyve, kita linija man skambina išsigandusi moteris. Kiek 
žinau, jūs jau esate su ja bendravusi. Atrodo, bus dar vienas pabė- 
gimas... 

Detektyvė Terė Kolins iškart suprato, kas skambina ta kita linija. 
Gal šįkart Dženiferė išties pabėgo... - pagalvojo. Tačiau tokios mintys 
prieštarauja profesinei etikai, be to, pabėgimas - tai tik bejausmis pa- 
vadinimas tų pažįstamų visai kitų, galbūt daug baisesnių košmarų. 

— Palaukite truputį, - pasakė Terė. 

Iš motinos detektyve ji virsdavo lengvai. Viena jos stipriųjų savy- 
bių - gebėjimas skirstyti įvairias savo gyvenimo plotmes į apibrėž- 
tas, tvarkingas grupes. Pernelyg daug sumaišties metų sukėlė jai ne- 
numaldomą paprastumo ir organizuotumo poreikį. 

Ji perjungė dispečerio liniją į laukimo režimą ir susuko kitą nu- 
merį - jis buvo sąraše prie virtuvės telefono. Vienas iš to, ką jai teko 
patirti ir išgyventi, privalumų buvo tai, kad susikūrė neoficialus pa- 
galbos tinklas. Visa laimė, kad moteris, kuriai ji paskambino, tikra 
pelėda. 

— Sveika, Lore, čia Terė. Atleisk, kad trukdau taip vėlai, bet... 

— Tave iškvietė su reikalais ir nori, kad prižiūrėčiau vaikus? 

Tiesą sakant, draugės balse Terė pajuto entuziazmą. 

— Taip. 

— Tuoj ateinu. Jokių problemų. Su džiaugsmu. Ar ilgai manai už- 
trukti? 

Terė nusišypsojo. Jos draugė Lorė yra didžiausia naktibalda, ir 
Terė žinojo, kad jai slapta patinka būti iškviestai vidury nakties, ypač 
prižiūrėti vaikų, nes jos pačios vaikai jau suaugę ir išsikraustę. Vis 
kažkokia veikla, užuot tuščiai žiūrėjus naktinę kabelinę televiziją ar 
nerimastingai vaikščiojus po tuščią tamsų namą ir kalbėjus su savi- 

mi apie tai, kas nenusisekė gyvenime. O tas pokalbis, kaip sužinojo 
Terė, išties netrumpas. 

— Sunku pasakyti. Mažiausiai porą valandų. Bet turbūt ilgiau. Gal 
net visą naktį. 

- Įsimesiu dantų šepetėlį, - atsakė Lorė. 

Terė paspaudė mygtuką ir vėl susijungė su dispečeriu. 

— Pasakykite poniai Rigins, kad po pusvalandžio pas ją atvažiuo- 
siu pasikalbėti ir pradėsiu tyrimą. Ar ten jau yra policininkai? 

— Išvažiavo. 

— Praneškit jiems, kad greitai būsiu. Tegu surašo preliminarias 
ataskaitas, kad galėtume sudaryti chronologiją. Taip pat tegu paban- 
do nuraminti ponią Rigins. 

Bet Terė abejojo, ar jiems tai pavyks. 

— Sutarta, - atsakė dispečeris ir padėjo ragelį. 

Lorė bus čia po kelių minučių. Toks jau jos kaimynės stilius. Ji pa- 
dėjo ragelį. Lorei patiko galvoti, kad ji - neatskiriama kiekvieno ty- 
rimo ar nusikaltimo vietos, į kurią iškviesdavo Terę, dalis, ne mažiau 
svarbi, nei bet kuris teismo ekspertas ar pirštų atspaudų specialistas. 
Ta saviapgaulė buvo nekalta ir naudinga. Terė nuėjo į vonią, apsi- 
šlakstė vandeniu veidą ir šepečiu perbraukė plaukus. Nors buvo vėlu, 
šiame beprotiškos panikos pasaulyje, į kurį, žinojo, tuoj nusileis, ji 
norėjo atrodyti žvali, susitvarkiusi ir ypač kompetentinga. 


Gatvėje buvo tamsu, Terei važiuojant Riginsų rajono gatvėmis namų 
languose degė tik viena kita šviesa. Vienintelis namas, kur akivaiz- 
džiai vyko veiksmas — verandoje degė šviesa ir svetainėje judėjo 
žmonių siluetai, - tas, kur ji važiavo. Prie jo stovėjo policijos auto- 
mobilis, tačiau į vietą atvykę pareigūnai išjungė švyturėlį, ir jis atrodė 
kaip eilinis automobilis, laukiantis būrio priemiesčio keleivių, vyk- 
siančių į darbą ar mokyklą. 

Terė sustabdė savo išklerusį nediduką šešerių metų senumo auto- 
mobilį. Minutėlę lukterėjo, giliai įkvėpė ir susirinko daiktus - krepšį 
su juostiniu diktofonu ir užrašų knygą. Jos pažymėjimas buvo pri- 
segtas prie krepšio rankenos. Pistoletas gulėjo dėkle ant sėdynės ša- 
lia. Ji patikrino, ar saugiklis tikrai nuleistas, ar lizde nėra šovinių, ir 
prisegė jį prie džinsų diržo. Dar kartą giliai įkvėpusi, išlipo į tamsą ir 
patraukė pievele namo link. 

Per pastaruosius pusantrų metų tai jau trečia jos kelionė čionai. 

Matė, kaip iškvepiami garai skaidosi ore tarsi dūmai. Oro tempe- 
ratūra nukrito, bet ne tiek, kad kas nors Naujojoje Anglijoje imtųsi 
ko daugiau, nei tik geriau susiimti paltą ties krūtine ir pasistatyti apy- 
kaklę. Šiame šaltyje buvo justi kažkoks skaidrumas, jis buvo ne toks 
negailestingas kaip žiemą, tačiau apėmė pojūtis, kad ore vis dar justi 
šaltis, nors pavasaris kartais jau rodo ženklus. 

Terė ėmė gailėtis, kad neužvažiavo į darbą, kur dirbo su kitais tri- 
mis detektyvais, ir nepasiėmė savo segtuvo su duomenimis apie Ri- 
ginsų šeimą, nors ir abejojo, kad tose ataskaitose rastų ką nors, ko dar 
atmintinai nežino. Tačiau jai buvo nepakenčiamas jausmas, kad ten, 
kur eina, iš tiesų vyksta toli gražu ne tie dalykai, kurie vaizduojami. 
Pabėgusi nepilnametė - būtent taip ji šitai aprašys ataskaitoje ir būtent 
taip detektyvų skyrius traktuos šitą bylą. Ji tiksliai žinojo, kokių žings- 
nių imsis ir ką tokio dingimo atveju nurodoma daryti jų skyriaus ins- 
trukcijose ir darbo taisyklėse. Ji net galėjo daugmaž nuspėti tikėtiną 
bylos tyrimo rezultatą. Bet iš tikrųjų čia vyksta visai ne tai, pasakė ji 
sau. Dženiferės užsispyrimas dengė kažkokią kitą priežastį, greičiau- 
siai už to atkaklaus paauglės ryžto pabėgti iš namų slypi kur kas bai- 
sesnis nusikaltimas. Tiesiog Terė nemanė kada nors atkapstysianti jį, 
kad ir kiek klausinėtų motiną ir jos sugyventinį, kad ir kiek stengtųsi 
ištirti tą bylą. 

Mintis, kad ją tuoj vėl apgaudinės, buvo atgrasi. 

Užlipusi į prieangį ji pamindžikavo prieš belsdama. Įsivaizdavo, 

kaip jos vaikai miega namuose, nežinodami, kad jos nėra koridoriaus 
gale mažame miegamajame, kad ji ten nemiega jautriu miegu, įtem- 
pusi ausis, ar neišgirs kokių neįprastų garsų. Jie dar maži, pagalvojo ji. 
Kad ir kokį širdies skausmą ar nerimą jie suteiks - o taip tikrai bus, — 
tai jos dar laukia ateityje. 

Tuo keliu Dženiferė nuėjusi kur kas toliau. 

Keletu kelių toliau, pagalvojo Terė. Ji suprato, kad ir jai, ir tam, kas 
vyksta šiame name, ši dviprasmybė tinka. 

Terė paskutinį kartą įkvėpė šalto nakties oro, tarsi rydama pasku- 
tinį lašą vandens iš stiklinės. Kartą pabeldė, atsidarė duris ir greitai 
įžengė į nedidelį koridorių. Žinojo, kad ten, ant sienos prie laiptų 
į miegamuosius antrame aukšte, kabo devynmetės besišypsančios 
Dženiferės nuotrauka, dailiai sušukuotos, su rožiniu kaspinu. Su ža- 
vingu plyšiu tarp priekinių dantų. Ta nuotrauka iš tų, kurias dievina 
tėvai ir nekenčia paaugliai, nes ir tiems, ir tiems ji primena tą patį 
laiką, tik matomą kitu žvilgsniu ir iškraipytą įvairių prisiminimų. 

Kairėje, svetainėje, ji pamatė Merę Rigins ir Skotą Vestą - sugy- 
ventinį, tupinčius ant sofos krašto. Skotas buvo vieną ranką perme- 
tęs Merei per pečius, kita laikė jos ranką. Ant žemo stalo peleninėje 
smilko cigaretės. Stalas buvo nukrautas limonado skardinėmis ir 
pustuščiais kavos puodeliais. Šone nesmagiai trypčiojo pora uni- 
formuotų pareigūnų. Vienas jų - vėlyvosios naktinės pamainos ser- 
žantas, kitas - dvidešimt dvejų naujokas, pradėjęs dirbti tik prieš 
mėnesį. Akivaizdu - seržantas dar mokė tą jaunesnįjį. Ji linktelėjo 
jų pusėn, pamatė, kaip seržantas vos pastebimai užvertė akis, ir tuo 
metu Merė Rigins užkaukė: 

— Detektyve, ji ir vėl tai padarė... 

Terė linktelėjo policininkams ir pasisuko į Merę Rigins. 

Toji buvo nusiverkusi, vokų šešėliai išterlioti, skruostais varvėjo 
juodas tušas - visa tai priminė Helovino kaukę. Nuo verkimo akys 
sutinusios, tad atrodė kur kas vyresnė. Terė pagalvojo, kad vidutinio 

amžiaus moteriai ašaros nieko gero neduoda - kaipmat atsiskleidžia 
visi taip kruopščiai slepiami metai. 

Užuot puolusi ką daugiau aiškinti, Merė Rigins pasisuko ir įsi- 
kniaubė sugyventiniui Skotui į petį. Jis kiek vyresnis už ją, praži- 
lęs, išskirtinės išvaizdos net su džinsais ir nublukusiais darbiniais 
marškiniais raudonais langeliais. Naujojo amžiaus gydytojas, spe- 
cializuojasi holistinėje medicinoje, gydo bet kokias psichikos ligas 
ir sėkmingai dirba akademinėje bendruomenėje, kuri visuomet 
mielai priima įvairius metodus lygiai taip, kaip kai kurie žmonės 
puola nuo vienos dietos prie kitos. Vairuoja ryškiai raudoną sporti- 
nę mazdą pakeliamu stogu ir dažnai žiemą važinėja po slėnį tą stogą 
nuleidęs, su šilta striuke ir kailine medkirčio ausine kepure, o tai 
jau daugiau nei ekscentriška, tarsi iššūkis visiems. Miesto policija 
buvo puikiai susipažinusi su Skotu Vestu ir jo darbais; jiedu su ta 
mazda bauginamai sparčiai rinko baudas už greičio viršijimą, be to, 
policija buvo priversta jau ne kartą tyliai tvarkyti jo ekscentriško 
gydymo sukeltas psichologines bėdas. Kelios savižudybės. Sunkiai 
sutramdytas peiliu mosuojantis psichozės apimtas paranoidinis ši- 
zofrenikas, kuriam jis patarė nustoti vartoti tradiciškesnio gydytojo 
išrašytą halopervidolį ir vietinėje sveiko maisto parduotuvėje nusi- 
pirkti jonažolių. 

Čia neturėtų būti tų cigarečių ir limonado skardinių, pagalvojo 
Terė. Skotas vadovaujasi jogos ir pilateso tradicijomis, kur dietinė 
kola ar Starbucks kava su pienu laikoma atsisiejimo nuo aukštesnių 
ir gilesnių gerųjų gamtos jėgų ženklu. Terė pagalvojo, kad tokios pa- 
žiūros labiau derėtų astrologui, o ne psichologui. 

Jei būtų galėjusi, būtų pasišaipiusi iš jo ir pasakiusi ką nors apie 
užkrečiamą veidmainystės galią. Tačiau dar savo karjeros policijoje 
pradžioje suprato, kad žmonių gyvenimuose būna begalė prieštara- 
vimų ir į juos baksnoti pirštu retai duoda kokios naudos. Terė norėjo 
būti ir manė esanti sąžininga, nešališka pragmatikė, mąstanti sveikai 

ir sistemingai. Jei dėl tokio būdo ji kartais atrodė nedraugiška, ką gi, 
tai jai netrukdė. Per savo gyvenimo metus ji jau gavo savo porciją 
aistros, keistumo ir beprotybės ir dabar jai buvo mieliau tvarka ir sis- 
tema, nes, manė ji, tai suteikia saugumo. 

Skotas pasilenkė į priekį. Jis kalbėjo surepetuotu gydytojo balsu — 
giliu, ramiu ir supratingu. Tas balsas buvo skirtas parodyti, kad šitoje 
padėtyje jis yra jos sąjungininkas, tačiau Terė puikiai žinojo, kad ma- 
nyti priešingai būtų kur kas teisingiau. 

— Merė labai nusiminusi, detektyve. Nepaisant visų mūsų faktiš- 
kai nepaliaujamų pastangų... - jis sustojo nebaigdamas sakinio. 

Terė linktelėjo. Atsisuko į policininkus. Seržantas padavė jai li- 
niuotą lapą, tokį, kokių būna kiekvieno vidurinės mokinio segtuve. 
Surašyta kruopščiai, raštu, kuris susiformuoja žmogui, norinčiam, 
kad kiekvienas žodis būtų aiškus ir įskaitomas. Tikrai neprikeverzo- 
ta paauglės, skubančios lėkti pro duris ir daryti tai, kas parašyta tame 
raštelyje. Prie to raštelio padirbėta. Gali būti, kad būta kokių trijų ar 
keturių kruopščių juodraščių. Terė spėjo, kad gerai paieškojusi ko- 
kioje šiukšlių dėžėje ar konteineryje už namo rastų kitų versijų. Prieš 
atsakydama, Terė perskaitė raštelį tris kartus: 


Mama, 

išėjau į kiną su keliais draugais, susitiksiu su jais prekybos 
centre. Ten ir pavalgysiu, ir gal nakvosiu arba pas Sarą, arba 
pas Keitę. Po filmo paskambinsiu ir pasakysiu, ar nakvoju, arba 
pareisiu namo. Ilgai nebūsiu. Namų darbus paruošiau ir iki kitos 
savaitės nieko naujo neturiu. 


Labai protinga. Labai glausta. Visiškas melas. 

— Kurjis buvo paliktas? 

— Magnetu prispaustas prie šaldytuvo, - atsakė seržantas. - Kur 
tikrai neliks nepastebėtas. 

Terė perskaitė jį dar porą kartų. Greitai mokaisi, Dženifere, ar ne? — 
pagalvojo. Tiksliai žinai, ką parašyti. 

Filmas - tai reiškia, kad motina pagalvos, jog jos mobilusis išjung- 
tas, ir tai suteikia mažiausiai poros valandų langą, kai ji visai pateisi- 
namai nepasiekiama. 

Keli draugai - nedetalizuojama, bet atrodo visai nekaltai. Mergai- 
tės, kurių vardus parašė, Sara ir Keitė, tikriausiai sutiko ją pridengti, 
arba jų pačių neįmanoma pasiekti. 

Paskambinsiu - taigi, motina su Skotu sėdės ir lauks skambučio, ir 
praras brangias minutes. 

Nėra namų darbų - Dženiferė pašalino iš lygties didžiausią išori- 
nę dingstį motinai jai skambinti. 

Terė pagalvojo, kad Dženiferė labai protingai susiveikė gabalą lai- 
ko, pasiuntė motiną visomis kryptimis, tik ne teisingąja, ir nuslėpė 
tikrąjį savo plano tikslą. Ji pažvelgė į Merę Rigins. 

— Skambinote jos draugėms? - paklausė. 

Atsakė Skotas. 

- Žinoma. Po paskutinių kino seansų apskambinom visoms Sa- 
roms ir Keitėms, kokias tik žinome. Nė vienas neprisimename, kad 
Dženiferė kada būtų minėjusi drauges tokiais vardais. Paskui sten- 
gėmės prisiminti visus kitus vardus, kokius iš jos girdėjome. Niekas 
nebuvo prekybos centre ir niekas nesitarė susitikti su Dženifere. Ir 
nematė jos nuo pamokų pabaigos. 

Terė linktelėjo. Protinga mergaitė, pasakė sau. 

— Nepanašu, kad Dženiferė turi daug draugų, — ilgesingai prata- 
rė Merė. - Tiek pradinėje, tiek vidurinėje jai nelabai sekėsi megzti 
socialinių kontaktų. 

Štai šitas pareiškimas, pamanė Terė, yra atkartoti Skoto žodžiai iš 
daugelio „šeiminių“ pokalbių. 

— Bet ji galėtų būti su kuo nors, ko jūs nepažįstate? 

Tiek motina, tiek sugyventinis papurtė galvą. 

— Nemanote, kad ji turi kokį nors draugą, kurį galbūt nuo jūsų 
slepia? 

— Ne, - atsakė Skotas. - Būčiau to ženklus atpažinęs. 

Kurgi ne, pamanė Terė. Šito ji garsiai nepasakė, bet pasižymėjo 
savo užrašuose. 

Merė susiėmė ir pamėgino kalbėti ne taip ašaringai. Tačiau jos 
balsas virpėjo ir kiekvieną žodį ji sakė taip drebėdama, kad buvo vi- 
siškai aišku, kokia baimė ją užvaldžiusi. 

— Suprantat, kai galiausiai susivokiau užeiti į jos kambarį, nes pa- 
galvojau - gal rasiu ten dar vieną raštelį ar dar ką, iš ko galima būtų 
ką nors suprasti, pamačiau, kad nebėra jos meškino. Meškino, kurį ji 
vadino ponu Rudakailiu. Ji visada su juo miegodavo... jis tarsi suteik- 
davo saugumo jausmą. Jį padovanojo tėvas visai prieš pat mirtį, ir ji 
niekada niekur nevažiuoja be jo... 

Per sentimentalu, pagalvojo Terė. Dženifere, padarei klaidą pasiim- 
dama tą meškiną. Gal ir vienintelę, bet vis tiek klaidą. Nes vietoj tų 
šešių sėkmingai pavogtų valandų būtum turėjusi dvidešimt keturias. 

— Gal pastarosiomis dienomis įvyko kas nors ypatinga, kas nors 
tokio, kas būtų paskatinę Dženiferę dabar bėgti? — paklausė ji. — 
Koks nors didelis konfliktas... gal kas mokykloje... 

Merė Rigins tiesiog sukūkčiojo. 

Skotas Vestas greitai atsakė: 

— Ne, detektyve. Jei ieškote kokios nors išorinio Merės ar mano 
veiksmo, kuris galėjo tapti tokio Dženiferės elgesio priežastimi, ga- 
liu užtikrinti, kad nieko nebuvo. Jokių konfliktų. Jokių reikalavimų. 
Jokių paaugliškų pykčio priepuolių. Ji neturėjo pagrindo. Nebuvo 
nubausta. Tiesą sakant, pastarąsias kelias savaites čia buvo palaimin- 
ga ramybė. Aš pamaniau - ir jos mama pamanė, - kad gal krizė jau 
baigėsi ir viskas bus daug ramiau. 

Todėl, kad ji planavo, pagalvojo Terė. 

Terė svarstė, kad visoje toje Skoto pretenzingų, save teisinančių 

žodžių kaskadoje būta bent vieno melo, o gal ir daugiau. Ji neabejojo — 
sužinos tai, anksčiau ar vėliau. Bet visai kitas reikalas, ar tos tiesos ži- 
nojimas padės surasti Dženiferę. 

— Detektyve, ji labai problemiška paauglė. Labai jautri ir protinga, 
tačiau itin sutrikusi ir visai be pusiausvyros. Raginau ją gydytis, bet 
kol kas... na, juk žinote, kokie užsispyrę gali būti paaugliai. 

Terė žinojo. Tik nebuvo įsitikinusi, kad tas užsispyrimas čia ir bus 
tikroji bėda. 

— Gal manote, kad yra kokia konkreti vieta, kur ji galėtų važiuo- 
ti? Koks giminaitis ar giminaitė? Į kitą miestą išsikrausčiusi draugė? 
Gal ji kada nors kalbėjo norinti tapti modeliu Majamyje ar aktore 
Los Andžele, ar dirbti žvejybos traleryje Luizianoje? Bet kas, kad ir 
kaip tai atrodytų nereikšminga ar pasakyta atsainiai, gali mus nuvesti 
kokia nors linkme. Praeitus kartus ji toli nepabėgo: pirmą kartą porą 
mylių, antrą - į kitą artimiausią miestą. Šįkart viskas kitaip. 

— Ne, ne... - pasakė Merė Rigins, grąžydama rankas ir siekdama 
dar vienos cigaretės. 

Terė pastebėjo, kad Skotas ją bando sustabdyti, suimdamas už 
dilbio, bet ji nusipurtė, griebė Marlboro pakelį ir maištingai prisidegė 
dar vieną cigaretę, nors peleninėje smilko nesurūkyta ankstesnė. 

— Ne, detektyve. Mudu su Mere stengėmės ką nors prisiminti, bet 
niekaip nesugalvojome nieko, kas, mūsų nuomone, galėtų padėti. 

Terė linktelėjo sau tyliai galvodama. 

— Man reikės naujausios, kokią turite, nuotraukos, - pasakė. 

- Ji čia, - atsakė Skotas, paduodamas tai, ką akivaizdžiai buvo pa- 
siruošęs iš anksto. 

Terė paėmė nuotrauką ir pažiūrėjo. Besišypsanti paauglė. Koks 
melas, pagalvojo ji. 

— Man taip pat reikės jos kompiuterio, - pridūrė. 

— O kamgi jums reikėtų?.. - pradėjo Skotas, bet Merė Rigins jį 
nutraukė. 

— Jis ant jos rašomojo stalo. Nešiojamas. 

— Čia galėtų kilti privatumo klausimas, - pasakė Skotas. — Juk, 
Mere, kaip mes paaiškinsime Dženiferei, kad tiesiog leidome polici- 
jai pasiimti jos asmeninį... 

Jis nustojo kalbėjęs. Terė pagalvojo: Bent supranta, kaip kvailai tai 
skamba. Tačiau gal jį labiau jaudina visai ne tas kvailumas. 

O paskui netikėtai ji uždavė klausimą, kurio tikriausiai nereikėjo 
užduoti. 

— Kur palaidotas jos tėvas? 

Trumpam stojo tyla. Nutilo net beveik nepaliaujamas Merės kūk- 
čiojimas. 

Terė pamatė, kaip Merė Rigins susiėmė ir išsitiesė, tarsi tam, ką 
norėjo pasakyti, reikėtų stiprybės ar išdidumo injekcijos į tarpumen- 
tį, kuri nubėgtų visu stuburu. 

— Šiauriniame krante, netoli Glosterio... Bet kaip tai susiję? 

— Tikriausiai niekaip, - atsakė Terė. 

Bet sau pasakė: Ten ir važiuočiau, jei būčiau pikta, nusivylusi pa- 
auglė, kupina nenumaldomo noro pabėgti iš namų. Argi ji nenorėtų prieš 
bėgdama paskutinį kartą aplankyti ir atsisveikinti su vieninteliu, jos nuo- 
mone, ją tikrai mylėjusiu žmogumi. 

Ji palingavo galvą, bet taip nežymiai, kad niekas kambary nepa- 
stebėjo. 

Kapinės, svarstė, arba Niujorkas, nes tai geriausia vieta norint dingti. 

Tiesą sakant, pagalvojo, ar tik tos abi vietos nėra vienodai tinka- 
mos išnykti. 


KONTOROJE AMSTERDAME... 

Miegamajame Bankoke... 

Studijoje Tokijuje... 

Interneto bare Santjage... 

Nešiojamajame kompiuteryje Nairobio universiteto bibliotekoje... 

„ir plačiaekraniame televizoriuje, kabančiame ant vieno prabangaus 
buto sienos Maskvoje. Kambaryje su tuo televizorium buvo pilna svečių, 
iš krištolinių taurių geriančių ledo šaltumo degtinę ir valgančių ikrus, 
kaip ir galėjai tikėtis. Jie pritildė trankią technomuziką ir sutelkė dėmesį 
į ekraną, visą tą laiką tyliai rodžiusį Kijevo „Dinamo“ ir Maskvos „Lo- 
komotyvo“ futbolo rungtynių kartojimą. Vyras, besipuikuojantis didžiu- 
liais Fu Mančo ūsais, pakėlė ranką, duodamas ženklą nutilti. Tai buvo 
jo pobūvis ir jo butas su langais į Gorkio parką. Jis vilkėjo brangų juodą 
kostiumą ir šilkinius violetinius marškinius, viršutinė saga neužsegta, su 
auksiniais papuošalais ir privalomu roleksu ant riešo. Šiais laikais, kai 
gangsteriai ir verslininkai dažnai atrodo iš esmės labai panašiai, jis ga- 
lėtų būti ir tas, ir tas, o gal ir abu viename asmenyje. Greta jo stovinti 
liekna, kokių dvidešimt metų už jį jaunesnė moteris modelio plaukais ir 

kojomis, apsivilkusi laisvą blizgančią žvynuotą vakarinę suknelę, men- 
kai pridengiančią jos berniukišką figūrą, pasakė iš pradžių rusiškai, pas- 
kui prancūziškai, o vėliau dar ir vokiškai: 

— Sužinojome, kad šį vakarą mūsų mėgstamas interneto transliuoto- 
jas pradeda rodyti visiškai naujas serijas. Jos turėtų būti labai įdomios 
daugeliui čia esančių... 

Sulig tais žodžiais ji sustojo, niekam iš svečių daugiau nepaaiškinu- 
si, ką gi jie matys. Iš to, kaip jie susibūrė apie televizorių ir sudribo ant 
patogių sofų ar susėdo ant kėdžių, buvo aišku, kad daugeliui jau žino- 
ma, koks spektaklis prasideda. Išties iš tų nekantrių veidų turbūt galėjai 
spręsti, kad pasisėdėjimas surengtas konkrečiai pasidžiaugti vaizdais, 
atkeliaujančiais į tą butą per kompiuterį. 

Ekrane netrukus pasirodė didžiulė paleidimo rodyklė, šeimininkas nu- 
vedė ant jos žymeklį ir spustelėjo pelę. Tuoj pat pasigirdo muzika - Bet- 
hoveno „Odė džiaugsmui. Ji buvo įrašyta sintezatoriumi, o ekrane pasi- 
rodė dar labai jaunas aktorius Malkolmas Makdauelas su peiliu rankoje, 
vaidinantis Aleksą Stenlio Kubriko „Prisukamame apelsine“. Vaizdas 
buvo per visą ekraną. Jis buvo su baltu kombinezonu, išdažytomis akimis, 
viniuotais batais ir juodu katiliuku, kuriuos šis aktoriaus ir režisieriaus 
bendras darbas išpopuliarino aštuntojo dešimtmečio pradžioje. 

Išvydus šį vaizdą pasigirdo padriki plojimai — plojo vyresni svečiai, 
prisimenantys ir knygą, ir vaidybą, ir patį filmą. 

Alekso vaizdas dingo, liko vien juodas ekranas, regis, net tvinksintis 
laukimu. Po kelių sekundžių ekraną tarsi peilis perrėžė ryškus raudonas 
pasviras užrašas: Kas bus toliau? 

Paskui jis išnyko ir pasirodė kitas užrašas: Serialas nr. 4. 

Veiksmas persikėlė į kažkokį rūsio kambarį. Viskas buvo keistai grū- 
dėta ir plokščia, nors ir filmuojama modernia, brangia, spalvota didelės 
raiškos kamera. Tas rūsys atrodė pilkas ir skurdus. Visiškai anonimiškas. 
Iš pradžių visi žiūrovai, susirinkę į svečius prie televizoriaus, tematė seną 
metalinę lovą. Ant lovos gulėjo mergina, nurengta iki apatinių, su juodu 

maišu ant veido. Jos rankos ir kojos buvo surakintos antrankiais ir pririš- 
tos prie žiedų, įtaisytų sienoje, tarsi kokiame požemio kalėjime. Mergina 
nejudėjo, tik giliai kvėpavo, taigi žiūrovai bent galėjo matyti, kad ji dar 
gyva. Ji galėjo būti be sąmonės, apsvaiginta ar net miegoti, tačiau turbūt 
po kokių trisdešimties sekundžių krūptelėjo - subarškėjo grandinė. 

Vienas iš svečių aiktelėjo. Kažkas paklausė prancūziškai: 

— Est-ce-gue čest vrai? 

Tačiau į šį klausimą niekas neatsakė, nebent tik tyla, ir visi ištiesė 
kaklus į priekį, stengdamiesi geriau įžiūrėti. 

Kitas svečias prabilo angliškai: 

— Tai spektaklis. Ji turbūt aktorė, specialiai pasamdyta internetiniam 
vaidmeniui... 

Žvynuotoji moteris pažvelgė į tą vyrą ir papurtė galvą. Jos atsakyme 
buvo justi slaviškas akcentas, tačiau susakyta nepriekaištingai: 

— Kai prasidėjo ankstesnės transliacijos serijos, daug žmonių taip 
manė. Tačiau galiausiai, bėgant laikui, imi suvokti, kad neatsiras akto- 
rių, norinčių vaidinti tokius vaidmenis. 

Ji pažvelgė į ekraną. Mergina su maišu ant galvos, regis, ėmė drebėti, 
o paskui staiga pasuko galvą, tarsi į kambarį būtų užėjęs kažkas, nema- 
tomas kameros objektyvui. Žiūrovai stebėjo, kaip ji įtempia kaustančias 
grandines. 

O paskui vaizdas sustingo taip pat staiga kaip ir atsirado, tarsi būtų 
pagautas skrendančio paukščio kadras. Jis pajuodavo, ir vėl pasirodė 
klausimas, užrašytas raudonu krauju: Nori pamatyti daugiau? 

O po klausimo buvo reikalaujama pateikti kreditinės kortelės duome- 
nis ir parodyta lentelė, ką už kiek gausi. Galima nusipirkti tam tikrą kiekį 
minučių, iki valandos arba keleto valandų. Galima ir visą dieną, ir dar 
daugiau. Buvo įrašyta ir didelė suma už NERIBOTĄ SERIALO NR. 4 
PRIEIGĄ SU INTERAKTYVIU LANGU. Lentelės apačioje buvo di- 
delis elektroninis laikmatis, irgi ryškiai raudonas. Jis rodė 00:00. Po juo 
dar buvo žodžiai: Pirmoji diena. Visi pobūvio dalyviai pamatė, kaip 

laikrodis staiga ėmė skaičiuoti laiką — paėjo vieną sekundę, kitą... tarsi 
koks skaitmeninis laikrodis, skaičiuojantis, kiek laiko vyksta teniso mačas 
Vimbldone ar atvirajame JAV čempionate. 

O dar žemiau - vienas sakinys: Galima Serialo nr. 4 trukmė - nuo 
savaitės iki mėnesio. 

Kažkuris svečias sušuko rusiškai: 

— Ei, Dmitrijau! Pirk visą paketą... nuo pradžios iki pabaigos! Gi turi 
pinigų! 

Visa tai palydėjo nervingas juokas ir audringas pritarimas, kai vyras 
su ūsais iš pradžių atsisuko į susirinkusiuosius plačiai ištiesęs rankas, tar- 
si sakydamas „na, ką darysi',o paskui nusišypsojo, teatrališkai nusilenkė 
ir surinko kreditinės kortelės numerį. Vos jis tai padarė, ekrane pasirodė 
langelis įvesti slaptažodžiui. Vyras linktelėjo žvynuotajai damai prieiti 
prie kompiuterio klaviatūros. Ta nusišypsojo ir įrašė kelias raides. Būtum 
galėjęs pamanyti, kad ji įrašė švelnią pravardę, kuria vadina savo meilužį 
miegamajame. Vakaro šeimininkas nusišypsojo ir parodė kambario gale 
stovinčiam padavėjui baltu švarku ženklą papildyti taures, kol jo turtingi 
svečiai susės ir pakerėti tyliai lauks elektroninio pardavimo patvirtinimo. 

Visame pasaulyje kiti irgi laukė to paties. 


Kasbustoliau.com neturėjo tipinių vartotojų, tačiau moterų dalis 
greičiausiai buvo kur kas mažesnė nei vyrų, o vieša peržiūra Mask- 
voje - išimtis; dauguma vartotojų prisijungia prie Kasbustoliau.com 
privačiose vietose, kad ramiai vienatvėje galėtų stebėti, kaip rutu- 
liojasi Serialo nr. 4 įvykiai. Tame tinklalapyje sukurta prisijungimo 
sistema su prieigos identifikavimu per nematomus slaptažodžius su 
dviguba ir triguba apsauga, ir beprotiškai greitu duomenų perda- 
vimu į įvairius interneto serverius Rytų Europoje ir Indijoje. Į tą 
sistemą, sukurtą žmogaus su ypač išmaniu elektroniniu mąstymu, 
policija bandė įsiskverbti ne kartą. Tačiau neatrodė, jog tas tinklala- 

pis turi politinį atspalvį - jis nebuvo lankomas teroristinių organiza- 
cijų ir viešai neplatino vaikų pornografijos, taigi puikiai atlaikė tuos 
kuklius ir visai nedažnus įsibrovimus. Tiesą sakant, tie pasitaikantys 
policijos bandymai suteikė tinklalapiui tam tikrą privalumą ar, ki- 
taip sakant, nerašytos internetinės šlovės. 

Kasbustoliau.com ieškojo visai kitokių klientų. Vartotojų sąraše 
buvo žmonės, kurie dosniai mokėtų už seksualinės sugestijos ir dra- 
mos mišinį, balansuojantį ant nusikalstamumo ribos. Kvietimai pri- 
sijungti buvo siunčiami per interneto pokalbių svetaines ir nerašytas 
internetines rekomendacijas. 

Šito tinklalapio kūrėjai savęs visai nelaikė nusikaltėliais, nors ir 
buvo padarę daug nusikaltimų. Nelaikė jie savęs ir žudikais, nors 
žudė. Jie niekuomet nemanė, kad tai, ką daro, yra iškrypimas, nors 
daugelis sakytų, kad toks pavadinimas būtų labai tikslus. Jiems atro- 
dė, kad jie yra šiuolaikiniai verslininkai, siūlantys specializuotas pa- 
slaugas, labai išskirtines, labai paklausias ir labai įdomias tamsesnėse 
pasaulio vietose ir žmonių sielos slaptybėse. 

Maiklas su Linda susipažino prieš penkerius metus pogrindinė- 
je sekso orgijoje viename Čikagos priemiesčio name. Tada jis buvo 
truputį drovus, švelniabalsis kompiuterių mokslų doktorantas; ji — 
įtakingos reklamos agentūros administratorė, prorečiais uždarbiau- 
janti palydovių tarnyboje, kad sudurtų galą su galu. Jos pomėgiai 
buvo peržengiantys ribas; jį žavėjo dalykai, kurių sau niekad neleido 
daryti. Lindą traukė BMW automobiliai ir tokie stimuliantai kaip 
deksedrinas, ji žaidė su priklausomybėmis; Maiklas paauglystėje 
buvo suimtas už tai, kad pavogė kiauksintį kaimyno šuniuką. Vie- 
ną dieną einant į mokyklą tas įkando jam į kulkšnį. Policija manė, 
kad Maiklas pardavė tą šunį - garbanotąjį bišoną - vienam Ilinojaus 
kaimiečiui, tiekiančiam jauką koviniams pitbuliams pjudyti. Už dvi- 
dešimt penkis dolerius. Kaltinimai Maiklui buvo panaikinti, paaiškė- 
jus, kad slaptas informatorius, pranešęs policijai jo pavardę, yra įsivė- 

lęs į kur kas sunkesnius nusikaltimus nei šuns pagrobimas. Ne vienas 
policininkas matė, kaip paauglys Maiklas išeina iš teismo pastato 
kaip laisvas žmogus, be jokio teistumo, ir pagalvojo, kad čia jis tikrai 
ne paskutinį kartą. Kol kas toji policininkų nuomonė nepasitvirtino. 

Jiedu abu kilę iš abejotinų šeimų, su audringa, smurto persunkta 
praeitimi, kurią sugebėjo paslėpti po apgaulingai blizgančia išore. Pir- 
mūnas klasės seniūnas ir daug žadanti verslininkė. Abu labai išprusę 
ir išsilavinę. Iš šalies jie atrodė iš tų, kurie jaunystėje sugebėjo pakilti 
aukščiau savo prastokos kilmės. Tačiau tai buvo tik išorinis įspūdis, o 
jiedu, nepriklausomai vienas nuo kito, žinojo, kad tai melas, nes tik- 
rieji jų „aš buvo paslėpti tik jiems patiems prieinamose vietose. Ta- 
čiau šiuos dalykus apie save ir vienas apie kitą jie atrado kur kas vėliau. 
Vakaras, kada jie susipažino, buvo skirtas visai kitokiam lavinimuisi. 

To susiėjimo taisyklių būta visai paprastų: turėjai atsivesti kitos 
lyties partnerį; vadintis galima tik vardais, be pavardžių; po visko 
niekas nesidalija nei telefono numeriais, nei elektroninio pašto adre- 
sais; privalėjai pasižadėti, kad jei kartais kurį nors dalyvį paskui ne- 
tyčia sutiksi kitoje aplinkoje, elgsies su juo kaip su visiškai nepažįsta- 
mu, tarsi nebūtumėt drauge dalyvavę audringoje, pornografiškoje ir 
viešoje sekso orgijoje. 

Visi sutiko su tomis taisyklėmis. Iš tikrųjų niekas į jas per daug ne- 
kreipė dėmesio, - išskyrus pirmąją. Pirmosios reikėjo laikytis, antraip 
niekas neįleis pro duris. Ta vieta buvo skirta slaptiems susitikimams, 
rėkte rėkiantiems neištikimybę ir peržengtas ribas. Nė vienam, įžen- 
giančiam į šį tvarkingą priemiesčio namą, taisyklės labai nerūpėjo. 

Ten būta galybės priedangų. Ant vejos priešais namą gulėjo pora 
vaikiškų dviratukų. Vaikiškų knygučių prikrauta lentyna. Virtuvės 
kampe sudėtos sausų pusryčių dėžės, kad ant stalviršio liktų vietos 
veidrodžiui su vaišėms patiektomis kokaino linijomis. Televizorius 
svetainėje rodė juodžiausią pornografiją, tačiau tik retas iš maždaug 
trisdešimties svečių kreipė dėmesį į filmuotą to, ką jie patys darė, 

versiją. Drabužiai buvo greitai nusimetami. Alkoholio buvo apsčiai. 
Ekstazio tabletes siūlė it užkandžius. Vyriausi dalyviai buvo turbūt 
kiek daugiau nei penkiasdešimties. Dauguma —- trisdešimtmečiai, 
keturiasdešimtmečiai, ir kai Linda įėjo pro duris ir pradėjo nusiren- 
ginėti, ne vienas vyras sužiuro į ją sužavėtu žvilgsniu ir ėmė planuoti 
su ja pabendrauti. 

Kaip ir reikalaujama, tiek Maiklas, tiek Linda atėjo į tą pasibu- 
vimą su kuo nors kitu. Tačiau išėjo drauge. Tą vakarą Maiklo mer- 
gina buvo kita studentė, kandidatė į sociologijos doktorantes, neva 
atliekanti tikro gyvenimo tyrimus, pabėgusi iš pasilinksminimo tuoj 
pat, kai trys nuogi ir itin susijaudinę vyrai ją užspaudė į kampą ir, 
visai nesidomėdami jos mergaitiškais klausimais, ko jie čia atėję, ir 
neklausydami silpnų jos protestų, pastatė keturiom. Šiuose susitiki- 
muose galiojo nerašyta taisyklė, kad niekas neverčiamas nieko daryti, 
jei nenori. Tačiau ši nuostata buvo labai skirtingai interpretuojama. 

Lindos vakaro „partneris“ buvo klientas, užsisakęs jos paslaugas — 
pavaišinęs brangia vakariene, jis pranešė jai, kur norintis praleisti li- 
kusį vakarą. Ir pasiūlė sumokėti daugiau nei jos standartinę pusantro 
tūkstančio dolerių kainą. Ji sutiko - svarbiausia, kad pinigai būtų su- 
mokėti grynaisiais ir į priekį, - ir nepasakė jam, kad tikriausiai būtų 
sutikusi ir nemokamai su juo eiti. Smalsumas, pamanė ji, prilygsta 
įžanginėms glamonėms. Kai jiedu atėjo į tą namą, tas „partneris“ pa- 
traukė į šoninį kambarį su juodu odiniu muštuku rankoje, visiškai 
nuogas, tik su odine juoda kauke ant galvos, ir paliko Lindą vieną, bet 
dėmesio jai nestigo. 

Jų pažintis — kaip ir visos to vakaro pažintys — buvo laimingas 
atsitiktinumas. Žvilgsnių susidūrimas iš priešingų kambario galų, 
lėtai išlenkiamas kūnas, šilkinis balso tonas. Juos draugėn suvedė 
vienas vienintelis žodis, truputį palenkta galva, truktelėjimas pečiais - 
kažkoks nedidelis emociškai įkrautas veiksmas pritemdytame besai- 


kiam seksui ir orgazmams skirtame kambaryje, pilname nuogų, vi- 

somis įmanomomis pozomis besiporuojančių vyrų ir moterų. Kai jų 
žvilgsniai susitiko, abu santykiavo su kuo nors kitu. Nė vienam išties 
nepatiko tai, ką jie tuo konkrečiu metu veikė. Kambary, kur vyko tai, 
ką dauguma žmonių pavadintų beprotiškai netradiciška, abiem buvo 
nuobodoka. Tačiau jiedu pamatė vienas kitą ir juose suskambo kažkas 
labai gilaus ir turbūt bauginančio. Tiesą sakant, tą vakarą jie vienas su 
kitu taip ir nepasimylėjo. Tik stebėjo vienas kitą ir, tarp visų dejonių ir 
malonumo šūksnių, išvydo kažkokį paslaptingą kryptingumą. Apsup- 
ti geidulių, jie užmezgė kone sprogstamą ryšį. Nenuleido vienas nuo 
kito akių, net kitiems glamonėjant jų kūnus. Kai Maiklas pro prakai- 
tuotus kūnus galiausiai prasibrovė iki jos, pats nustebo dėl tokio savo 
įžūlumo. Paprastai jis dvejodavo, laikydavosi nuošaliai, sutrikdavo pri- 
sistatydamas ir kalbėdamas, o neįgyvendinti geiduliai aidėdavo viduje. 
Lindą tuo metu seilėjo vyras, kurio ji nė vardo nežinojo. Akies kampe- 
liu ji pamatė, kaip Maiklas artėja prie jos. Instinktyvus suvokimas, jog 
jis ateina ne pasinaudoti kuria nors jos anga, pasibeldė į jos išblaškytus 
jausmus. Ji šiurkščiai atsiplėšė nuo savo partnerio, kurio negrabus dė- 
mesys jai ir šiaip buvo nusibodęs, paliko jį nustebusį, nebaigusį ir kiek 
įsiutusį ir užčiaupė jo aršų nepasitenkinimą vienu vieninteliu piktu 
žvilgsniu. Atsistojo nuoga ir paėmė irgi nuogą Maiklą už rankos, tarsi 
būtų jį pažinojusi metų metus. Ir jiedu išėjo, be žodžių. Vieną minutę, 
kol drauge ieškojo savo drabužių, jie atrodė kaip kokio Renesanso dai- 
lininko nutapytas Adomo ir Ievos išvarymas iš Rojaus. 

Nuo to laiko jie kartu, ir per visus tuos metus nė karto neprisimi- 
nė, kaip susipažino. Ir ilgai netruko aptikti abu turintys kitų aistrų, 
toli peržengiančių sekso ribas, nors ir tamsių, bet labai jaudinančių. 


Benzino smarvė užplūdo šnerves. 
Jis kone žiaukčiojo, sukiojo galvą, stengdamasis kvėptelti gryno 
oro, bet atrodė, kad toje uždaroje erdvėje jo likę labai mažai. Tas 

kvapas jį akimirką apsvaigino, jis keliskart sukosėjo ir toliau laistė 
benziną. Kai gruoblėtos grindys jau ėmė blizgėti visomis to skysčio 
vaivorykštės spalvomis, jis iššoko pro duris, paklaikęs sumosikavo 
rankomis ir ėmė siurbti į save tamsą. 

Kai galva prasiblaivė, grįžo prie darbo. Užpylė benzino ir iš lauko, 

Pagaliau viskuo patenkintas, numetė raudoną baką ant keleivio sė- 
dynės. Įmetė ir gumines chirurgines pirštines. Buvo pasiruošęs plasti- 
kinį butelį su detergentu, užkimštą benzine sumirkytu skuduru - to- 
kią gana paprastą napalmo tipo bombą. Kišenėje susirado žiebtuvėlį. 

Maiklas neskubėdamas apsidairė. Jis buvo apleistos teritorijos gi- 
lumoje, už seno apgriuvusio, seniai nebeveikiančio popieriaus fabri- 
ko. Kadaise jis maitino daugelį šio mažo miestelio prie upės žmonių. 
O dabar liko niūriai stovėti, tarsi seniai prarasto laiko ir darbų primi- 
nimas, išdaužytais langais ir aptrupėjusiomis sienomis, vaikų apmė- 
tytas akmenimis. Maiklas pasistengė pastatyti autobusiuką kuo to- 
liau nuo pastato; nenorėjo, kad liepsna pritrauktų per daug dėmesio, 
ir per greitai. Jis tenorėjo visiškai sunaikinti tą vogtą automobilį. To- 
kiuose dalykuose jis jau buvo įgijęs patirties. Tai visai nesudėtinga. 


palikęs. Atsukti registracijos numerius prireikė tik kelių sekundžių. 
Ruošėsi juos įmesti į netoliese esantį tvenkinį. Paskui nusirengė visus 
drabužius. Susuko juos į ryšulį, irgi sulaistė degiu skysčiu ir įmetė pro 
atviras autobusiuko duris. Sudrebėjo kaustomas šalčio. Paskui uždegė 
tą namų darbo bombą ir įmetė vidun. Greitai nusisuko ir pasileido 
bėgti, po kojomis girgždant žvyrui ir susigulėjusiam purvui, tikėda- 
masis, kad neužlips ant kokio stiklo ir nesusipjaustys pėdų. Bombai 
sprogus, už nugaros pasigirdo garsus bum. Maiklas sulėtino žingsnį 
ir žvilgtelėjo per petį įsitikinti, kad autobusiukas išties jau paskendęs 
ugnyje. Pro langus virto oranžinės liepsnos, į dangų ėmė kilti pirmieji 
pilkų ir juodų dūmų stulpai. Patenkintas Maiklas pagreitino žings- 

nį. Jam norėjosi garsiai juoktis - būtų smagu išgirsti, kaip koks nors 
priblokštas, žado netekęs praeivis aiškina kokiam skeptiškai nusitei- 
kusiam policininkui matęs nuogą vyrą, bėgantį tamsoje tolyn nuo 
sprogstančio krovininio autobusiuko. 

Švelnus nakties vėjelis dar nešiojo ugnies kvapą, tvoskiantį nuo- 
dingu padegimu. Kas ten taip sakė „Šių dienų apokalipsėje“? — jis ūmai 
savęs paklausė. Pulkininkas Kilgoras: labai mėgstu rytinį napalmo kva- 
pą... Ką gi, pagalvojo Maiklas, vakarais jis nė kiek ne mažiau patrauk- 
lus ir reiškia lygiai tą patį - pergalę. 

Maiklo drabužiai gulėjo ant jo seno, apdaužyto pikapo vairuoto- 
jo sėdynės. Raktai buvo po ja, ten, kur ir paliko. Ant drabužių buvo 
numestas nedidelis pakelis dezinfekavimo servetėlių - jam labiau- 
siai patiko tos, kurias seniai naudoja nuo hemorojaus. Jos ne tokios 
kvapnios kaip kitos, tačiau benzino likučius kaipmat pašalina. At- 
sidarė dureles ir per kelias sekundes nusivalė visą kūną drėgnomis 
servetėlėmis. Per minutę apsimovė džinsus, apsirengė džemperį ir 
užsidėjo beisbolo kepuraitę. Paskutinįkart apsižvalgė. Nė gyvos dva- 
sios. To jis ir tikėjosi. Už pastato per kokį šimtą jardų dar buvo matyti 
į dangų besiraitanti dūmų spiralė, tarsi šviesesnis nakties šešėlis, o 
po ja švietė ugnis. Maiklas sėdo prie vairo ir užvedė variklį. Giliai 
įkvėpė, uosdamas automobilio saloną - kaip ir tikėjosi, servetėlės 
panaikino kvapą - benzinu nebesmirdėjo. Ir vis dėlto išsiėmė iš daik- 
tadėžės kvapus naikinantį purškiklį ir išpurškė visą saloną. Šitoks at- 
sargumas, pamanė, visai nebūtinas. Tačiau jei policija visgi sustabdy- 
tų dėl viršyto greičio, pravažiuoto „stop“ ženklo ar šiaip dėl vienokio 
ar kitokio nusižengimo, būtų negerai smirdėti kaip padegėjui. 

Kone labiau už viską Maiklui patiko viską gerai apgalvoti, iš anks- 
to išnagrinėti visais atžvilgiais, įsivaizduojant įmanomus variantus 
toje galimybių gausoje. Tada jo širdis suspurdėdavo. 

Jis įjungė pavarą, užsimaukšlino kepurę ant akių ir išsinarpliojo 
iPodo ausines. Kai važiuodavo atlikti kokio su jų verslu susijusio ne- 

malonaus juodo darbo, Linda įrašydavo jam specialius dainų rinki- 
nius. Ekrane jis pamatė užrašą: Benzininė muzika. Garsiai nusijuo- 
kė. Atsilošė sėdynėje ir klausėsi iš pikapo garsiakalbių sklindančio 
kažkokio Kriso Vitlio gabalo, su grėsmingai pjaunančiais plieniniais 
gitaros akordais. Dainininkas užkabino kelias stygas... „tarsi vaikš- 
čiojantis vertimas melo gatvėje... Tikra tiesa, pagalvojo Maiklas, iš- 
važiuodamas iš automobilių aikštelės prie apleisto sandėlio. Linda 
visada žino, ko jis norėtų pasiklausyti. 

Greta gulinčiame plastikiniame maiše buvo kreditinė kortelė, 
priklausanti kažkokiai moteriai, pavarde Rigins, ištraukta iš Ketvir- 
tojo numerio piniginės. Dar vienas kitas darbelis pakeliui, paskui 
Bostone, ir jis parvažiuos pas Lindą. Pikapas sušilo, ventiliatoriai 
pūtė į jį karštą orą. Lauke vis dar bjauriai šalta ir drėgna, pamanė 
Maiklas. Ir nusprendė, kad kita internetinė transliacija turėtų vykti 
iš Floridos ar Arizonos. Tačiau taip jis užbėga už akių dabartiniam 
serialui, o tai, žinojo, negerai. Maiklas didžiavosi galintis sutelk- 
ti visą dėmesį į vieną dalyką; kai jau ko nors imasi, niekas nestos 
jam skersai kelio, niekas nesutrukdys ir nenukreips jųdviejų nuo to, 
ką daro. Bet kuris sėkmingas menininkas ar verslininkas apie savo 
darbus pasakytų lygiai tą patį. Jei visiškai neatsiduosi tam, ką darai, 
neparašysi nei romano, nei dainos, nieko neįgysi ir nesukursi produkto, 
pasakė sau. 

Linda manė lygiai taip pat. 

Todėl jie vienas kitą šitaip ir mylėjo. 

Jis pagalvojo: Man nežmoniškai sekasi. 

Maiklas nusiteikė dviejų valandų kelionei į miestą. Kai sugrįš į iš- 
sinuomotą vienkiemį, Linda jau bus viską užsukusi. Jau dabar mudu 
turbūt turtuoliai, pasvarstė jis. Tačiau ne pinigai jiedviem rūpėjo la- 
biausiai. Serialas nr. 4 jį jaudino, jis jautė stuburu kylant nepaprastai 
malonią šilumą, visai kitokią, nei sklido iš automobilio ventiliatorių. 
Ji pulsavo muzikos, užliejusios saloną, ritmu. 


50 


PO DENGIANČIU GALVĄ juodu maišu visas Dženiferės pasaulis susi- 
traukė į garsus, kuriuos girdėjo, kvapus, kuriuos užuodė, ir skonius, 
kuriuos jautė, tačiau ir šituos pojūčius labai slopino širdies dūžiai, 
tvinksintis skausmas smilkiniuose ir ją supanti klaustrofobiška tam- 
sa. Stengėsi nusiraminti, tačiau negalėjo suvaldyti kūkčiojimo ir 
skruostais tekančių sūrių ašarų, išdžiūvusi gerklė perštėjo. 

Iš nevilties norėjo šauktis pagalbos, tačiau žinojo, kad čia jos ne- 
sulauks. Lūpomis nuslydo žodis „mama“, tačiau už tos tamsos ji matė 
tik mirusį tėvą, stovintį ten, kur ji negali pasiekti, tarsi jis būtų kažkur 
išorėje ir negirdėtų jos šūksnių, nes jie neprasiskverbia pro kažkokią 
stiklo sieną. Ji akimirką apsvaigo, tarsi svyruotų ant bedugnės krašto 
ir vos vos išlaikytų pusiausvyrą pūstelėjus vėjo gūsiui. 

Tarė sau: Dženifere, privalai valdytis... 

Nesuprato - ar pasakė tuos žodžius garsiai, ar tik išrėkė minty- 
se, visiems tiems prieštaringiems jausmams ir skausmams, vejan- 
tiems vienas kitą, temdantiems emocijas ir neleidžiantiems mąs- 
tyti protingai ir racionaliai. Ji niekaip negalėjo suvokti, ar skauda, 
ar kankina abejonės. Atrodė, kad ir tai, ir tai skaudina vienodai, 

tačiau ji žinojo turinti kažkaip susivokti, kas vyksta už to mai- 
šo ribų. 

Ji paliepė sau giliai kvėpuoti: Dženifere! Pasistenk! 

Kalbėjimas su savimi antruoju asmeniu kažkaip keistai ramino. 
Tai sustiprino jausmą, kad ji gyva, kad ji yra ji, kad dar turi praeitį, 
dabartį, o gal ir ateitį. 

Dženifere, baik verkti! 

Ji staiga įkvėpė troškaus, karšto oro maišo viduje. 

Gerai. Gerai... 

Bet nebuvo taip paprasta. Nusiraminti jai prireikė kelių minučių, 
tačiau galiausiai ji beveik liovėsi gaudyti orą ir kūkčioti, nors niekaip 
negalėjo sustabdyti nevaldomo kūno drebulio, apėmusio visus iki 
vieno raumenis. Ypač drebėjo kojos, žiauriai tąsė, nuo tų spazmų vi- 
sas kūnas buvo tarsi želė. Atrodė, jog mintys ir suvokimas kažkaip 
atjungti nuo kūno reakcijų. Viskas buvo nesinchroniška. Nekoor- 
dinuota. Neryšku ir nevaldoma. Ji niekaip nesurado savyje kokios 
minčių kartelės, už kurios galėtų užsikabinti ir pamėginti suvokti, 
kas nutiko ir kas dar gali nutikti. 

Nusipurtė, nors nebuvo sušalusi: tiesą sakant, kambaryje buvo 
labai karšta. Pajuto, kaip kūnu slenka šiluma, ir pirmą kartą susi- 
vokė esanti beveik nuoga. Visu kūnu vėl nubėgo drebulys. Niekaip 
neprisiminė, kad būtų nurenginėjama, bet neprisiminė ir kaip buvo 
atgabenta į šitą kambarį. Vienintelis dalykas, kurį atgamino, - vyro 
kumštis, artėjantis į ją tarsi kulka, ir pojūtis, kad yra sviedžiama į au- 
tobusiuko galą. Visa tai ją labai trikdė; ji nebuvo tikra, ar tai iš tiesų 
nutiko. Akimirką įsivaizdavo sapnuojanti: jai tereikia išlikti ramiai, ir 
pabus savo lovoje namie, galės nulipti į virtuvę, išsivirs kavos, paval- 
gys ir primins sau visus tuos planus pabėgti. 

Dženiferė laukė. Stipriai užsimerkė maiše ir pasakė sau: Prabusk! 
prabusk! Bet suvokė, kad tas noras beviltiškas. Jai nebus taip pasise- 
kę, kad visa ištirptų it sapnas. 

Gerai, Dženifere, pasakė ji sau. Susitelk į vieną dalyką. Vieną vienin- 
telį. Padaryk, kad jis būtų realus. Ir nuo to pradėsi. 

Staiga ji pajuto baisų troškulį. Apsilaižė lūpas. Jos buvo išdžiūvu- 
sios, suskilinėjusios, ir ji pajuto dar daugiau kraujo skonio. Prispaudė 
liežuvį prie dantų. Visi vietoje. Suraukė nosį. Neskauda. Gerai, dabar 
žinai kai ką naudinga. Nosis nesulaužyta. Dantys neišmušti. Tas gerai. 

Dženiferė pajuto kažką prie pilvo, kažką, kas niežėjo. Be to, jautė 
tą patį ir ant rankos, tik negalėjo suprasti ką. Tai ją trikdė dar labiau. 

Ji žinojo, kad reikia suprasti du dalykus: save ir tai, kur ji yra. Iš 
savo tamsos ji stengėsi kaip nors susivokti, išsiaiškinti. Kur ji yra? 
Kas vyksta? 

Tačiau tų paprastų dalykų jai nepavyko padaryti. Ir kuo labiau 
stengėsi valdytis, tuo labiau tolo tie tikslai. Atrodė, ta maišo juodu- 
ma ją užvaldė, tarsi tas maišas ne tik neleido matyti, kas vyksta išo- 
rėje, bet ir pažvelgti į save. Ją apėmė jausmas, kad visas jos pasaulis 
nusileidžia į pilvą ir užtemdo protą; ji tegalėjo įsivaizduoti didžiulį 
nebūties siaubą. O tada, užliejus tai nevilčiai, ji suvokė išties baisų 
dalyką: Dženifere, tu dar gyva. Kad ir kas čia vyktų, tai bus tai, ko dar 
gyvenime nepatyrei ir net neįsivaizdavai vykstant. Tai nebus greita. Tai 
nebus lengva. Tai yra tik kažko pradžia. 

Ji pajuto, kaip krinta spirale žemyn. Sukasi verpetu. Sūkuriu. Visa- 
tos tuštumos skyle. Kojos drebėjo ir jai nebeužteko jėgų sulaikyti vėl 
užklupusią raudą. Ji pasidavė baimei, visą kūną tąsė skausmingi trau- 
kuliai - iki pat to momento, kai išgirdo duslų atidaromų durų garsą. 

Ji palinko į jį. Kažkas buvo kambary. 

Tą sekundę ji pajuto, kad būti vienai siaubinga. Tačiau iš tikrųjų 
tai kur kas geriau, nei žinoti, kad esi ne viena. Jos nugara išsirietė, 
raumenys įsitempė; jei būtų save mačiusi, būtų pamaniusi, kad į tą 
garsą jos kūnas reagavo tarsi į elektros srovę. 

Aš pasenau, tarė sau Adrianas, žiūrėdamas į veidrodį virš žmonos 
komodos. Tai buvo nedidelis veidrodis mediniais rėmais, į kurį ji 
metų metus paskutinįsyk žvilgteldavo kur nors eidama šeštadienio 
vakarą. Prieš išeidamos iš namų moterys mėgsta pasitikrinti dar kar- 
tą, pažiūrėti, ar viskas tinka, viskas dera, viena kitą papildo. Jis pats 
niekada nesismulkindavo ir nesirūpino, kaip atrodo aplinkiniams. 
Visada rengėsi kaip pakliūva - suglamžyti marškiniai, nudribusios 
kelnės, kreivokai parištas kaklaraištis - viskas atitiko jo akademinį 
gyvenimo būdą. Aš visada atrodžiau tarsi profesoriaus karikatūra, 
nes ir buvau profesorius. Buvau mokslo žmogus. Jis pakėlė ranką ir pa- 
lietė nutįsusias žilų plaukų sruogas, paskui patrynė pilkus šerius ant 
smakro. Pirštu perbraukė raukšlę ant skruosto. Amžius mane baugi- 
na, pamanė jis; amžius ir visi gyvenimo nutikimai. 

Už nugaros jis vėl išgirdo pažįstamą balsą. 

— Pats žinai, ką matei. 

Jis pažvelgė į veidrodį. 

— Sveika, Opose, - nusišypsojo Adrianas. - Jau sakei. Prieš kelias 
minutes. 

Jis patylėjo. O gal prieš valandą? Ar dvi? Kiek laiko jis jau stovi 
šiame miegamajame su ginklu rankoje, išsidėliojęs tas nuotraukas ir pri- 
siminimus? 

Jis pavadino žmoną pravarde, kurią žinojo tik artimiausi šeimos 
nariai. Ji gavo ją būdama devynerių, kai į jų šeimos vasarnamio pa- 
lėpę atsikraustė oposumų, kiek daugiau nei tik graužikų, šeimyna. Ji 
pareiškė broliams, seserims ir tėvams, kad į bet kokį bandymą išvyti 
tuos nepageidaujamus įsibrovėlius bus atsakyta panaudojant visus 
išteklius, kokius tik gali sutelkti pasiaukojantis vaikas, pradedant 
ašaromis, baigiant isterija. Taigi, bent tą vieną vasarą jos šeimai teko 
taikstytis su naktimis palėpėje lakstančių naguotų letenų krebžde- 
siu, neaiškių ligų pavojais ir apskritai nemėgstamais žvėriukais, kurie 
erzinamai spoksodavo į šeimos narius iš tamsos. Savo ruožtu neilgai 

trukus oposumų šeimyna atrado nuostabų virtuvės pasaulį, ypač kai 
instinktyviai suvokė, kokį statusą įgavę savo devynmetės globėjos 
dėka. Tokia jau buvo ta Kasandra, pamanė Adrianas. Arši gynėja. 

— Adrianai: pats žinai, ką matei, - pakartojo ji, šįkart kur kas 
griežčiau. 

Jos balsas skambėjo taip pažįstamai, ritmiškai ir įtaigiai. Kai per 
visus jųdviejų santuokos metus Keisė išties ko nors panorėdavo, tą 
norą paprastai išreikšdavo tonu, labiau tinkančiu septintojo dešimt- 
mečio liaudiškai dainai. 

Jis atsisuko į lovą. Keisė gulėjo išsitiesusi, apatiška poza, tarsi ko- 
kia viliojanti dailininko pozuotoja. Ji buvo pati gražiausia haliucinaci- 
ja, kokią tik galima įsivaizduoti. Vilkėjo laisvą rugiagėlių mėlynumo 
suknelę ant nuogo kūno ir jam atrodė, kad lengvo vėjelio pučiama ta 
suknelė gundomai priglunda prie jos kūno, nors kambary langas už- 
darytas, apie vėją nė kalbos. Adrianas pajuto, kaip padažnėjo pulsas. 
Keisė, žvelgianti į jį iš savo lovos pusės, tikrai ne vyresnė nei dvide- 
šimt aštuonerių, kaip jų pirmųjų metų drauge pradžioje. Ta jaunyste 
švytinti oda, kiekvienas kūno linkis, nedidelės krūtys, siauri klubai ir 
ilgos kojos atrodė tarsi prisiminimai, kuriuos jis jautė fiziškai. Ji pa- 
purtė kupetą tamsių plaukų ir susiraukė, taip atpažįstamai, vos vos 
nuleisdama lūpų kampučius; tai reiškė, kad ji kalba labai rimtai ir jam 
reikia atkreipti dėmesį į kiekvieną žodį. Dar jų bendro gyvenimo pra- 
džioje jis suprato, kad toks žvilgsnis byloja kažką labai svarbaus. 

— Atrodai nuostabiai, - pasakė jis. - Ar prisimeni, kaip rugpjūtį 
važiavome į kyšulį ir tą naktį nuogi maudėmės vandenyne, o paskui, 
kai srovė mus nunešė, niekaip neradome kopose paliktų drabužių? 

Kasandra papurtė galvą. 

- Žinoma, prisimenu. Tai buvo pirmoji mūsų vasara kartu. Viską 
prisimenu. Bet aš čia ne dėl to. Tu žinai, ką matei. 

Adrianas norėjo pirštų galiukais paliesti jos odą, prisiminti visus 
jųdviejų įelektrintus prisilietimus. Tačiau bijojo, kad išties ranką - ir 

ji dings. Jis ne visai suprato savo santykį su šia haliucinacija, kokios 
čia galioja taisyklės. Tačiau nepaprastai susijaudino ir pajuto neno- 
rintis, kad ji išeitų. 

— Tai ne visai teisybė, — lėtai atsakė. - Aš išties nesu tikras. 

— Suprantu, tai nelabai tavo sritis, - pasakė Keisė. — Ne visai. Tu 
niekada nebuvai iš tų tyrėjų - na, žinai, tų, kurie mėgsta atkurti mania- 
kų ir teroristų veiksmus ir linksminti studentus kruvinomis istorijo- 
mis. Tau labiau patiko stebėti visas tas žiurkes narvuose ir labirintuose 
ir aiškintis, ką jos darys vienaip ar kitaip veikiamos. Tačiau neabejoti- 
nai pakankamai išmanai patopsichologiją ir supranti, kas vyksta. 

— Tai galėjo būti bet kas. O kai paskambinau, policija man pasakė... 

Keisė jį nutraukė. Atlošė galvą - dar vienas pažįstamas judesys, 
kai ji ieškodavo atsakymų lubose ar danguje. Taip ji elgdavosi, kai jis 
meniškai: nubrėžk liniją, brūkštelk drobėje spalvą ir viskas taps aišku. 
Tąjos pažvelkime į dangų judesį visada lydėdavo koks nors konkretus 
reikalavimas. Adrianui nepaprastai patiko tas jos įprotis, nes ji visada 
būdavo tokia viskuo užtikrinta. 

— Man nerūpi, ką jie tau pasakė. Ji buvo ten, ant šaligatvio, o pas- 
kui jos nebeliko. Tai nusikaltimas. Kitaip negali būti. Tu viską matei. 
Atsitiktinai. Tik tu vienas. Taigi, dabar turi kelias išsibarsčiusias tik- 
rai sudėtingos dėlionės dalis. Viskas tavo rankose. Sudėk jas. 

Adrianas ėmė dvejoti. 

— Ar padėsi man? Aš sergu. Opose, aš tikrai labai sergu. Nežinau, 
kiek laiko man dar bus visi namie. Viskas jau dabar slysta. Jau pai- 
niojasi. Jei šito imsiuos — kad ir kas tai būtų, - nežinau, ar gyvensiu 
tiek, kad... 

— Dar prieš kelias minutes ruošeisi nusišauti, — gyvai atsakė Keisė, 
tarsi tai viską paaiškintų. Ji pakėlė ranką ir plačiai mostelėjo į rugerį. 

— Norėjau būti su tavim. Ir su Tomiu, ir su daugybe kitų. Pagalvo- 
jau, kad nebėr prasmės ilgiau laukti... 


PROFESORIUS 


— Tik tiek, kad matei tą mergaitę gatvėje, ji dingo, ir tai svarbu. 

— Net nežinau, kas ji tokia. 

— Kad ir kas ji būtų, vis tiek nusipelno galimybės gyventi. Ir tu esi 
vienintelis, galintis jai tą galimybę suteikti. 

— Net nežinau, nuo ko pradėti... 

— Nuo dėlionės dalių. Išgelbėk ją, Adrianai. 

— Bet aš ne policijos detektyvas. 

— Tačiau gali protauti kaip detektyvas, tik dar geriau. 

— Aš senas, ir dar ligonis, jau nebesugebu protingai mąstyti. 

— Dar gali, ir visai protingai. Tik šitą, paskutinį, kartą. Ir bus baigta. 

— Vienas nesugebėsiu. 

- Ir nebūsi vienas. 

— Aš niekad nesugebėjau nieko išgelbėti. Neišgelbėjau nei tavęs, 
nei Tomio, nei brolio, nė vieno iš žmonių, kuriuos tikrai mylėjau. 
Kaip galiu išgelbėti tą, kurios net nepažįstu? 

— Bene tai ne klausimas, į kurį visi norėtume sulaukti atsakymo? 

Dabar Keisė šypsojosi. Jis žinojo, kad ji žino laimėjusi ginčą. Ji 
visada laimėdavo, nes Adrianas jau jų bendro gyvenimo pradžioje 
suprato - jam kur kas maloniau su ja sutikti, nei kariauti. Jis pasakė: 

— Kai buvome jauni, buvai tokia graži. Niekad nesupratau, kaip 
tokia gražuolė gali norėti būti su manimi. 

Ji nusijuokė. 

— Moterys žino, - atsakė. - Vyrams tai paslaptis, bet moterims 
ne. Mes žinome. 

Adrianas susimąstė. Sekundę jam pasirodė, kad akyse kaupiasi 
ašaros, bet nežinojo, dėl ko jam verkti, nebent dėl visko. 

— Man taip skaudu, Keise. Pasenau ne savo noru. 

Tai skamba kaip nesąmonė, pamanė jis. Bet kartu ir keistai turi 
prasmę. 

Ji vėl nusijuokė. Adrianas trumpam užsimerkė ir įsiklausė į garsą. 
Tarsi orkestras grotų nuostabiausią simfoniją. 

— Nepakenčiu, kad esu vienas, - pasakė. - Nepakenčiu, kad esi 
mirusi. 

— Tai mus suartins. 

Adrianas linktelėjo. 

— Taip, - pasakė. - Manau, tu teisi. 

Jis pažvelgė į komodą. Ant jos gulėjo krūva neurologo išrašytų 
receptų. Jis ruošėsi juos išmesti. Tačiau dabar paėmė į rankas. 

— Gal, - lėtai pasakė, —- kurie nors iš jų suteiks man kiek papil- 
domo... 

Adrianas atsisuko, bet Keisės ant lovos nebebuvo. Jis atsiduso. 
Metas pradėti, pasakė sau. Liko taip mažai laiko. 


Ji UŽDARĖ DURIS ir stabtelėjo. Pajuto kylant jaudulį ir norėjo juo mi- 
nutėlę pasimėgauti. 

Paprastai Linda sudėliodavo viską labai tvarkingai, net savo gei- 
dulius. Kaip moteris, turinti ekstravagantiškų troškimų ir egzotiškų 
pomėgių, ji buvo labai atsidavusi tvarkai ir drausmei. Mėgo susipla- 
nuoti malonumus, kad kiekvieną akimirką tiksliai žinotų, ko tikėtis 
ir koks bus to skonis. Užuot atbukinusi pojūčius, ta savybė juos pa- 
kylėdavo. Atrodė, tarsi tos dvi jos asmenybės pusės nuolat grumiasi 
ir tampo ją į visas puses. Tačiau jai labai patiko to sukeliama įtampa; 
ji jautėsi ypatinga, tai darė ją išties nepaprasta nusikaltėle, kokia ji 
save - ir Maiklą - laikė. 

Linda įsivaizdavo, kad ji - Fei Danavei Boni, o Maiklas - Voreno 
Bičio Klaidas. Ji manė esanti jausminga, poetiška ir gundanti. Ne- 
pasakysi, kad tai buvo arogantiška iš jos pusės, - veikiau sąžiningas 
supratimas to, kaip ji atrodo ir kaip veikia vyrus. 

Tačiau, žinoma, jai nerūpėjo nė vienas, į ją spoksantis. Jai rūpėjo 
tik Maiklas. 

Ji lėtai apsižvalgė po kambarį rūsyje. Plikos baltos sienos. Sena 
ruda geležinė lova su balta paklode uždengtu nutriušusiu pilku 
čiužiniu. Kampe - nešiojamas unitazas. Užsistovėjęs, karštas oras 
nemaloniai dvelkė dezinfekcija ir šviežiais dažais. Maiklas kaip vi- 
sada gerai padirbėjo ir paruošė viską Serialo nr. 4 startui. Ją nuolat 
stebino, koks jis pasidarė nagingas, - mat jo tikroji sritis buvo kom- 
piuteriai ir internetas, kuriuos studijavo universitete ir magistran- 
tūroje. Tačiau jam puikiai sekėsi ir su elektriniu grąžtu, plaktuku ir 
vinimis. Jis - tikriausias visų galų meistras. Gal todėl ji taip stipriai 
jį myli. 

Linda manė, kad juodu sieja santykiai, kuriuos galima pavadinti 
ypatingais. 

Ji susimąstė ir ėmė įdėmiai apžiūrinėti kambarį; ar tik nepama- 
tys ko nors, iš ko tą rūsį būtų galima atpažinti? Kas pasirodytų per 
internetinę transliaciją kur nors fone ir kaip nors išduotų, kur ir kas 
jie gali būti? 

Ji nebuvo tokia kvaila, kad nesuvoktų, jog bet kokia smulkme- 
na - koks vamzdis, vandens šildytuvas ar lempa - gali nukreipti kokį 
sumanų policininką jų pusėn, aišku, jei kas imtųsi žiūrėti. Nuotekų 
vamzdžio skersmuo gali būti pamatuotas coliais, o ne centimetrais, o 
tai jau bylotų tam išmaniam ir protingam detektyvui ar detektyvei — 
Lindai patiko tą žmogų įsivaizduoti, - kad jie yra Jungtinėse Valsti- 
jose. Vandens šildytuvas gali būti pagamintas Sears tinklui ir būti tik 
JAV rytuose parduodamo modelio. Kokia lemputė gali būti atpažinta 
esanti iš partijos, atvežtos į vietinę „Pasidaryk pats“. 

Visos tokios smulkmenos galėtų tiesiog patraukti to įsivaizduo- 
jamo detektyvo ar detektyvės dėmesį. Tai būtų kas nors pusiau Mis 
Marpl, pusiau Šerlokas Holmsas, atmieštas šiurkščia populiarių 
televizijos serialų tikrove. Jis galėtų būti susitaršęs ir netvarkingas 
kaip Kolumbas, o gal šiuolaikiškas, trumpai kirptas, Džeko Bauerio 
stiliaus. 


PROFESORIUS 


Žinoma, priminė ji sau; iš tikrųjų jo nėra nė kvapo. 

Nėra nė vieno, tik vartotojai. O jie rikiavosi į eilę, tik ir laukė, kad 
būtų patvirtinta, jog pinigai nurašyti nuo jų kreditinės kortelės, pasi- 
ruošę žiūrėti Kasbustoliau. 

Linda papurtė galvą ir giliai atsiduso. Žvelgti į pasaulį pro siaurą 
paranojos skylutę - tai ją jaudino; Serialas nr. 4 labiausiai traukia dėl 
vietos anonimiškumo. Tai tuščiausia drobė, kurioje jiedu gali piešti 
savo spektaklį. Nė vienas, jį žiūrintis, niekaip negalėtų nuspėti, kas 
bus toliau, — o tai ir yra patraukliausia. Linda žinojo, kad didžiajai 
daliai internetinės pornografijos būdingas visiškas atvirumas - vaiz- 
dai, nepaliekantys jokių abejonių dėl to, kas vyksta; o jų produktas 
visiškai kitoks. Čia svarbiausia — netikėtumas. Kūrybingumas. Išra- 
dingumas. 

Jis gali būti apie seksą. 

Jis gali būti apie kontrolę. 

Jis yra apie įkalinimą. 

Jis kupinas smurto. 

Jis tikrai yra apie gyvenimą. 

Jis gali būti ir apie mirtį. 

Todėl jiems taip puikiai ir sekasi. 

Ji uždarė duris. Neskubėdama pasitaisė kaukę; šiam pirmajam pa- 
sirodymui pasirinko paprastą juodą balaklavą, slepiančią pasišiaušu- 
sius šviesius plaukus, tik su siaura įpjova akims. Tokius galvos apdan- 
galus mūvi specialiųjų antiteroristinių grupių nariai, ir ji greičiausiai 
mūvės jį per visą Serialą Nr. 4, nors jis ankštas ir nesmagiai varžo. 
Buvo apsivilkusi apsauginį kombinezoną, kuris jai žengus žingsnį 
glamžėsi ir čežėjo. Tas drabužis slėpė jos kūno formas; niekas nega- 
lėtų suprasti, ar ji stambi, ar smulki, jauna ar sena. Linda matė, kad 
su juo atrodo gana putli; vilkėdama jį tarsi save jaudrino. Medžiaga 
gnaibė nuogą odą, tarsi meilužis, šalia didesnių malonumų, norintis 
suteikti ir truputį skausmo. 

Ji užsimovė chirurgines pirštines. Pėdos irgi apmautos mėlyno- 
mis steriliomis, operacinėje privalomomis šlepetėmis-maišeliais. Ji 
nusišypsojo po savo kauke ir pagalvojo: Čia ir yra operacinė. 

Žengė kelis žingsnius į priekį. Aš vėl graži, pasidžiaugė. 

Atsisuko į kūną ant lovos. Dženiferė, priminė sau. Jau nebe. Da- 
bar ji Ketvirtas numeris. Amžius: 16. Priemiesčio mergaitė iš uždaros 
akademinės bendruomenės, visiškai atsitiktinai nurauta iš gatvės. 
Linda jau žinojo Ketvirto numerio adresą, namų telefoną, kelias jos 
drauges ir daug daugiau, - viską išsiaiškino kruopščiai išnagrinėjusi 
mergaitės kuprinės turinį, mobilųjį ir piniginę. 

Linda nuėjo į kambario vidurį, per kokį tuziną pėdų nuo senos ge- 
ležinės lovos. Už jos rėmo Maiklas įgręžė į sieną žiedus antrankiams. 
Ir, tarsi koks komedijų serialo režisierius, kreida nubrėžė ant grindų 
linijas, rodančias, kuri kamera kurį vaizdą filmuos, ir jų stovėjimo 
vietose priklijavo lipnios juostos iksus. Profilis. Stambus planas. Iš 
viršaus. Jiedu jau anksčiau suprato, kad labai svarbu prisiminti, kuria 
kamera fiksuojant kas matyti. Žiūrovai tikisi daugiaplanio vaizdo ir 
profesionalaus Almavimo. 

Kaip vujeristai, jie tikisi geriausio, ir kad nuolat būtų intymu. 

Kambary buvo penkios filmavimo kameros, bet tik viena aiškiai 
iškart pastebima; pagrindinė, į lovą nukreipta, SONY HD kamera 
ant trikojo. Kitos - mini kameros, paslėptos lubose ir dviejuose bu- 
taforinių sienų kampuose. Tik viena filmavo duris, - o jos buvo ro- 
domos dėl dramatiškumo, - matyti, kaip Maiklas arba Linda įeina į 
kambarį. Tai suvirpina žiūrovus, nes jie jaučia: kažkas nutiks. Linda 
pirmas apsiuostymo žingsnis. 

Kišenėje ji turėjo nedidelį elektroninį valdymo pultelį. Uždėjo 
pirštą ant mygtuko, kuris turi sustingdyti elektroniškai siunčiamą 
vaizdą. Sulaukė momento, kai mergaitė su maišu ant galvos nervin- 
gai pasuks galvą į Lindos pusę. Tada paspaudė mygtuką. 

Jie supras, kad ji kažką išgirdo... 

„„Bet nežinos ką. 

Jiedu su Maiklu jau seniai suprato, kad jaudrinimas didina parda- 
vimus. 

Ji lėtai paėjo į priekį. 

Mergaitė sekė jos judesius net su maišu ant galvos. Dar nepratarė 
nė žodžio. Apimti baimės kai kurie žmonės tarsi suvaikėja ir ima be- 
prasmiškai ir bejėgiškai tarškėti; kiti panyra į niūrią, lemtingą tylą. Ji 
nežinojo, kokia bus Ketvirtas numeris. Tai jauniausias jų kada paim- 
tas subjektas, o tai jau avantiūra, tiek Maiklui, tiek jai. 

Linda atsistojo lovos kojūgalyje. Prabilo monotoniškai, slėpda- 
ma savo susijaudinimą. Nekeldama balso ir nepabrėždama nė vieno 
žodžio. Išliko visiškai šalta. Ji buvo patyrusi bauginimų meistrė, ly- 
giai kaip ir tų bauginimų įgyvendintoja. 

— Nieko nesakyk. Nejudėk. Nerėk ir nespurdėk. Tik įdėmiai klau- 
syk, ką tau sakau, ir nenukentėsi. Jei tikiesi išgyventi, visą laiką darysi 
tai, kas tau liepiama, kad ir kas būtų liepiama ir kad ir kaip dėl to 
jaustumeis. 

Mergaitė ant lovos įsitempė, sudrebėjo, bet nieko neatsakė. 

— Tai svarbiausios taisyklės. Kitas išgirsi vėliau. 

Linda nutilo. Kažkiek tikėjosi, kad būtent šią akimirką mergaitė 
ims maldauti. Bet Dženiferė ir toliau tylėjo. 

— Nuo šiol tavo vardas Ketvirtas numeris. 

Lindai pasirodė, kad iš po juodo maišo sklinda tyli slopinama de- 
jonė. Tai visai priimtina, net visai laukta. 

— Jei tau užduoda klausimą, turi atsakyti. Ar supranti? 

Dženiferė linktelėjo. 

— Atsakyk! 

— Taip, - ji greitai atsakė trūkinėjančiu balsu. 

Linda susimąstė. Pabandė įsivaizduoti paniką, tvyrančią po tuo 
maišu. Ne taip kaip mokykloje, mergaičiuke, tiesa? 

Bet to garsiai nepasakė. Tik toliau monotoniškai kalbėjo. 

— Norėčiau tau kai ką paaiškinti, Ketvirtas numeri: viskas, ką ži- 
nojai apie savo gyvenimą, dabar baigėsi. Kas buvai, kuo norėjai tapti, 
tavo šeima, draugai - viskas, kas kažkada buvo pažįstama, nebeegzis- 
tuoja. Yra tik šitas kambarys ir tai, kas jame vyksta. 

Linda vėl ėmė stebėti Dženiferės kūno kalbą, tarsi ieškodama ko- 
kios nors pažįstamos smulkmenos. 

— Nuo šio momento priklausai mums. 

Atrodė, kad mergaitė įsitempė ir sustingo. Tačiau nė neriktelė- 
jo. Kitos rėkė. Ypač Trečias numeris, ta kovojo su jais kiekviename 
žingsnyje - ginčijosi, kandžiojosi, rėkavo, - nors tai, suprantama, 
visai nebuvo blogai - kai jiedu su Maiklu jau susivokė, kokios turėtų 
būti taisyklės, tai leido kurti visai kitokio pobūdžio dramą. Lindai tai 
atrodė dalis visos avantiūros ir pramogos. Skirtingiems subjektams 
taikytinos skirtingos taisyklės. Visi jie unikalūs nuo pačios pradžios. 
Kūną nuliejo smagi šiluma, bet ji susivaldė. Pažvelgė į mergaitę ant 
lovos. Įdėmiai klausosi, pagalvojo Linda. 

Protinga mergaitė. 

Neblogai, kaipmat nusprendė Linda. Visai neblogai. Ji bus ypatinga. 


Dženiferė klykė viduje, tarsi ūmai joje būtų kažkas atsileidę, kažkas, 
kas atspindėtų jos siaubą, išeinantį už maišo ribų, už ją kaustančių 
grandinių, už visų sienų ir lubų, kažkur, kur ją kas nors išgirstų. Pa- 
galvojo - jei pajėgtų sukelti nors kiek triukšmo, tai jai padėtų prisi- 
minti, kas ji tokia ir kad dar gyva. Bet netriukšmavo. Tik nurijo raudą 
ir stipriai sukando lūpas. Buvo tik klausimai, ir jokio atsakymo. 

Ji jautė, kad balsas artėja. Moteris? Taip. Ta moteris iš autobusiu- 
ko? Ne kitaip. 

Dženiferė pamėgino prisiminti, ką matė. Labai mažai, tik šmės- 
telėjo kažkokia už ją vyresnė moteris po juoda megzta kepure su- 

kištais plaukais, bet ne tokia sena kaip motina. Šviesiais plaukais. 
Ji matė odinę striukę, bet tik tiek. Smūgis į veidą, išmušęs iš kojų, 
viską užtemdė. 

— Štai... — ji išgirdo žodį, tarsi jai kažkas būtų siūloma, bet nesu- 
prato, kas tai yra. Išgirdo šaižų metalinį kirpimo garsą ir nevalingai 
atsitraukė. 

— Ne. Nejudėk. 

Dženiferė apmirė. 

Akimirka - ir ji pajuto, kaip maišo klostės traukiasi. Ji vis dar ne- 
suprato, kas vyksta, tik girdėjo žirklių garsą. 

Gabalas maišo nukrito. Nuo burnos. Nedidelė skylė. 

— Vanduo. 

Pro įkirpą įlindo plastikinis šiaudelis, dūrė jai į lūpas. Staiga ji pa- 
sijuto beprotiškai ištroškusi - taip perdžiūvusi, kad bet ką, kas vyko, 
išstūmė noras atsigerti. Ji čiupo šiaudelį liežuviu ir lūpomis ir smar- 
kiai patraukė. Vanduo buvo sūrokas, kažkokio nesuvokiamo skonio. 

— Geriau? 

Ji linktelėjo. 

— Dabar pamiegosi. O paskui sužinosi, ko tiksliai iš tavęs tikimasi. 

Dženiferė liežuviu pajuto kalkių skonį. Pajuto, kaip sukasi gal- 
va. Akys užsivertė ir ji vėl nirdama į vidinę tamsą pagalvojo, kad ją 
greičiausiai nuodija, bet tai atrodė visiška nesąmonė. Viskas atrodė 
nesąmonė, išskyrus pojūtį, kad tai moteriai su tuo balsu ir vyrui, atė- 
musiam jai sąmonę, tai turi prasmę. Ji norėjo kažką surikti, kaip nors 
pasipriešinti ar bent išgirsti savo pačios balsą. Bet dar nespėjus sufor- 
muluoti nors kelių žodžių ir išspjauti pro sukepusias lūpas ji pasijuto 
svyruojanti ant kažkokio stataus skardžio. O paskui, kai negrabiai 
vandeny įmaišyti vaistai išties suveikė, ji ėmė ristis žemyn. 

JAI REIKĖJO IR paskubėti, ir būti kantriai. 

Terė Kolins suprato, kad galimybės surasti Dženiferę greitai sen- 
ka, taigi jai reikia imtis to, kas dar galėtų pavykti. Bet ją kankino abe- 
jonės - ne tik dėl to, ar pavyks netrukus pasakyti: O, štai ir ji, - bet ir 
dėl tikrųjų priežasčių, kodėl Dženiferė trečią kartą pabėgo iš namų. 
Per daug klausimų, per mažai atsakymų. | 

Kai sugrįžo į būstinę, jau buvo gerokai po vidurnakčio, naktis 
geso, artėjo rytas. Visame pastate buvo ramu, jei neminėsim dispeče- 
rio ir poros budinčių naktinių patrulių. Visi patruliai, prižiūrintys jų 
rajono mokyklas ir universitetą, važinėjo gatvėmis ar lindėjo Dunkin' 
Donuts, stiprindamiesi kava ir saldumynais. 

Ji nuskubėjo prie savo stalo. Mikliai paskambino Springfildo 
centrinės autobusų stoties ir traukinių stoties miesto centre policijos 
postams. Susisiekė ir su Masačusetso valstijos policijos nuovada prie 
greitkelio, ir su Bostono kelių policija. Pokalbiai buvo trumpi - api- 
būdino Dženiferę, paprašė žiūrėti, ar jos kur nepamatys, ir pažadėjo 
netrukus faksu atsiųsti nuotrauką ir skelbimą apie dingusį asmenį. 
Biurokratiniame pasaulyje, kad policija imtų veikti, reikia dokumen- 

tų; ne biurokratiniame pasaulyje gali pakakti ir kelių skambučių bei 
radijo pranešimų naktiniams autobusų stoties ir kelių patruliams. Jei 
pasisektų, pamanė Terė, kuris nors kelių patrulis, važinėjantis Ma- 
sačusetso greitkeliu, pamatys Dženiferę liūdnai stabdant automobi- 
lius prie kokios įvažos ar koks faras, vaikštinėjantis po Šiaurinę stotį, 
pastebės ją eilėje prie bilietų kasos, ir viskas daugiau ar mažiau išsi- 
spręs: griežtai pasikalbėsime, parvešime policijos automobiliu, aša- 
ringoji (čia kalbama apie motiną) ir paniurėlė (čia apie Dženiferę) 
susitiks, ir viskas bus kaip buvę iki kito karto, kai ji sugalvos pabėgti. 

Terė greitai apmetė galvoje visas aplinkybes, kurios galėtų nuves- 
ti prie tokios kone rožinės įvykių eigos. Nudrėbė krepšį, pažymėji- 
mą, pistoletą ir užrašų knygą ant stalo nedidelėje kontoroje, kurią 
universitetinio miestelio policijos departamentas vadino Detektyvų 
biuru, o visa kita policija sarkastiškai - Aukso skydu. Greitai surinko 
numerius ir kaip galėdama įtaigesniu, girdi, judinamės greitai, balsu 
pasišnekėjo su dispečeriais ir pamainos pareigūnais. 

Paskui ji paskambino Verizon Wireless apsaugos skyriui. Paaiš- 
kino skambučių centro Omahoje operatoriui, kas esanti ir reikalo 
skubumą. Reikėjo, kad jai praneštų apie bet kokį Dženiferės telefono 
naudojimo faktą, drauge informuotų, ir kuris mobiliojo ryšio bokš- 
tas priėmė signalą. Gal Dženiferė nežino, kad jos telefonas veikia tar- 
si signalinis žiburys, rodantis, kur ji yra. Ji protinga, pasvarstė Terė, 
bet ne tokia protinga. 

Terė perspėjo ir budintį Amerikos banko saugos skyrių - jie pra- 
neš, jei Dženiferė mėgins pasinaudoti banko kortele. Kreditinės ji 
neturėjo - Merė Rigins su Skotu Vestu buvo įsitikinę, kad tokia pri- 
vilegija skirta tik turtuoliams, bet ne Dženiferei. Terė tiesiog negalė- 
jo tuo patikėti. 

Ji stengėsi sugalvoti dar ką nors, kas ištrauktų Dženiferę į dienos 
šviesą. Jau pažeidė oficialias departamento taisykles - mat formaliai 
dingusių asmenų anketa pildoma tik praėjus parai po dingimo, o pa- 

bėgimas apskritai nelaikomas nusikaltimu. Kol kas ne. Kol išties ko 
nors nenutiko. Bet neformaliai stengiamasi surasti vaiką, kol neįvyko 
nusikaltimas. Nes, Terė žinojo, tas kažkas, kas nutinka, paprastai 
būna siaubinga. 

Tačiau ji nė trupučio netikėjo, kad jiems taip pasiseks. 

Visiems paskambinusi, Terė priėjo prie didžiulės juodos plie- 
ninės dokumentų spintos kabineto kampe. Riginsų šeimos byloje 
buvo užfiksuoti du ankstesni bandymai pabėgti. Po pastarojo bandy- 
mo Terė paliko tą rudą aplanką einamųjų bylų spintos dalyje, kur jis 
ir guli jau daugiau nei metus. Jį seniai reikėjo išsiųsti į saugyklą, bet 
Terė nujautė, kad šios nakties įvykiai būtinai nutiks, nors ir tiksliai 
nesuprato, kodėl. 

Ji išėmė segtuvą iš spintos ir grįžo prie stalo. Svarbiausia infor- 
macija buvo atmintyje - Dženiferė ne iš tų paauglių, kuriuos greitai 
pamiršti, - tačiau buvo svarbu peržiūrėti smulkmenas, nes gal jos 
ankstesnių pabėgimų istorija duos kokią mintį, kur ji galėtų traukti 
dabar. Geras policijos darbas reikalauja kruopštumo ir užsispyrimo 
ir labai priklauso nuo įsižiūrėjimo į detales. Terė norėjo užtikrinti, 
kad visose jos šios bylos ataskaitose, keliaujančiose į biurokratinės 
piramidės viršų, būtų deramai atsižvelgta į kiekvieną sėkmingos 
baigties galimybę. 

Ji suprato šito norinti, nors tos „sėkmingos baigties“ galimybės ir 
buvo tokios menkos. Ji giliai atsiduso. Bus sunku surasti Dženiferę. 
Tiesą sakant, geriausia, ko galima tikėtis, - kad Dženiferei baigsis pi- 
nigai, kol jos dar niekas neįtraukė į prostituciją ar nepripratino prie 
narkotikų, neišprievartavo ir nenužudė, kad ji paskambins namo ir 
viskas maždaug tuo ir baigsis. Tačiau problema, suvokė Terė, kad 
Dženiferė planavo šį pabėgimą. Ji labai ryžtinga. Užsispyrusi ir pro- 
tinga. Terė svarstė, kad pasiduoti susidūrus su pirma nesėkme Dže- 
niferės genuose neužprogramuota. Problema ta, kad pirmasis bėdos 
ženklas gali būti ir paskutinis. 

Terė atsivertė segtuvą ir pasidėjo ant stalo, greta nešiojamojo 
kompiuterio, paimto iš Dženiferės kambario. Ant jo dangčio Dženi- 
ferė buvo užsiklijavusi du nedidelius lipdukus su raudonomis gėlė- 
mis ir vieną didelį, su užrašu „Išgelbėkime banginius“. Pagal taisyk- 
les, ji turėtų sulaukti ryto ir susisiekti su valstijos prokuratūra, kad 
kuris nors teismo technikas ištirtų kompiuterį. Biurokratija riboja. 
Tačiau Terė buvo išklausiusi vietos universiteto bakalauro lygmens 
kursą apie nusikaltimus elektroninėje erdvėje ir turėjo užtektinai 
žinių, kaip patekti į standųjį diską ir nusikopijuoti jo turinį į USB 
atmintinę. Ji prisitraukė ir atsidarė kompiuterį. 

Žvilgtelėjo pro langą. Brėško, aušra kilo pro iškilaus rudo ąžuolo 
šakas departamento automobilių aikštelėje. Kelias sekundes žiūrėjo. 
Atrodė, šviesa ieško, kaip prasiskverbti į sprogstančius medžio lapus 
ir šiurkščią žievę, Žvaliai stumia į šoną šešėlius. Po ilgos nakties darbo 
Terė turėtų būti pervargusi, tačiau adrenalinas dar suteikė užtektinai 
energijos dirbti toliau. Gal padės kava, pamanė ji. Priminė sau, kad 
netrukus reikia paskambinti namo, sužiūrėti, kad Lorė pažadintų 
vaikus, sudėtų jiems pietus į mokyklą ir laiku išleistų pro duris į au- 
tobusą. Negalėjo pakęsti, kad jos nėra namie, kai jie pabunda, - nors 
vaikai turbūt nudžiugo pamatę Lorę. Jiems atrodydavo smagu, kad 
mamą naktimis iškviečia į kokią policijos užduotį. Terė užsimerkė. 
Ėmė kiek nerimauti: Ar Lorė pažiūrės, kaip jie sulipa į autobusą? Juk 
nepaliks jų vienų, laukiančių ant šaligatvio... 

Terė papurtė galvą. Draugė tikrai patikima ir taip neatsitiks. 

Baimė, pamanė ji, visada tūno pasislėpusi kažkur po oda, tik ir 
laukia, kada galės ištrūkti. 

Terė spustelėjo kompiuterio įjungimo mygtuką, ir sumirksėjo 
lemputė. Ar tu čia, Dženifere? Ką gi tu man pasakysi? 

Ji pagalvojo - ar nebus taip, kad kiekviena praeinanti minutė bus 
vis vertingesnė. Žinojo, kad turėtų palaukti oficialaus leidimo tirti 
kompiuterį. Bet nelaukė. 

Maiklas buvo nepaprastai patenkintas savimi. 

Sudeginęs tą vogtą autobusiuką, sustojo greitkelio poilsio komp- 
lekse ir jam pavyko moterų tualete palikti bibliotekos skaitytojo 
pažymėjimą su Dženiferės Rigins pavarde. Gurkšnojo kavą kavinių 
zonoje, tarp McDonalds ir uždaryto šaldyto jogurto kiosko, ir stebė- 
jo komplekse klegančius keliautojus, kol sulaukė, kad tualete nieko 
prie durų su užrašais VYRŲ ir MOTERŲ), nėra stebėjimo kamerų. 
Tačiau vis tiek visą tą laiką buvo užsimaukšlinęs ant akių tamsiai mė- 
lyną beisbolo kepuraitę, kurios snapelis dengė jo profilį nuo visų ka- 
merų. Sumaigė kavos puodelį, išmetė į šiukšlių dėžę ir patraukė prie 
durų su užrašu VYRŲ. Tačiau paskutinę akimirką pasuko į moterų. 
Ten užtruko tik kelias sekundes - tik tiek, kiek prireikė numesti pa- 
žymėjimą prie unitazo, pavarde į viršų, - kur jį greičiausiai pastebės 
valytojos, kitą kartą atėjusios valyti tualeto. 

Jis pagalvojo - labai gali būti, kad jos tiesiog išmes jį į šiukšlinę. 
Bet gali būti, kad ir neišmes, - o tai būtų jam pravartu. 

Grįžęs į pikapą, Maiklas įsitaisė prie vairo ir pasiėmė nediduką 
nešiojamąjį kompiuterį. Nudžiugo supratęs, kad aikštelės zonoje 
veikia belaidis internetas. 

Tas kompiuteris buvo vogtas, kaip ir autobusiukas. Prieš tris die- 
nas pačiupo jį nuo vieno universiteto valgyklos stalo. Šita vagystė 
buvo stebėtinai paprasta. Pagriebė jį, kai kažkoks studentas atsistojo 
ir nuėjo nusipirkti mėsainio. Turbūt su keptomis bulvėmis, pagal- 
vojo Maiklas. Paėmus kompiuterį svarbiausia nebėgti. Tai atkreiptų 
dėmesį. Taigi, užuot bėgęs, jis įmetė jį į juodą minkštą kompiuterio 
dėklą ir nuėjo prie stalo kitame valgyklos gale, ten palaukė, kol tas 
studentas sugrįžo, pastebėjo, ką praradęs, ir ėmė klykti. Jis įsidėjo 
pavogtą kompiuterį į kuprinę, kad jo visai nesimatytų, ir priėjo prie 
grupelės žmonių, susibūrusių aplink pasipiktinusį studentą. 

— Klausykit, jūs turit greitai kviesti universiteto apsaugą, — pasakė 

Maiklas, stengdamasis nutaisyti mokyto, kiek vyresnio žmogaus bal- 
są. - Nėr ko laukti, kvieskit. 

Tokią nuomonę palydėjo pritariamas murmesys. O paskui, kai 
visi ėmė traukti mobiliuosius iš kišenių ir kilo chaosas, Maiklas tie- 
siog nuėjo šalin nuo susibūrusių studentų, su kuprinėje paslėptu įžū- 
liai pavogtu kompiuteriu. Žvaliai nužingsniavo pro studentų grupe- 
les, tiesiai į automobilių aikštelę, kur jo laukė Linda. 

Kai kurios vagystės, pagalvojo jis, neįtikėtinai paprastos. 

Paspaudinėjęs klavišus, Maiklas per kelias sekundes įėjo į Trail- 
ways autobusų iš Bostono rezervacijos langą. Suvedė VISA kredi- 
tinės kortelės, paimtos iš Dženiferės piniginės, numerį. Turbūt ta 
Merė bus jos motina, pagalvojo jis. 

Nupirko bilietą į antros valandos nakties Niujorko autobusą (į 
vieną pusę). Jo tikslas buvo sukurti šiokį tokį Dženiferės pėdsaką — 
jei kas imtų jos ieškoti. Pėdsaką į niekur, pagalvojo jis. 

Tada įjungė pavarą ir išvažiavo iš aikštelės. Žinojo vieną tokį kon- 
teinerį už didelio biurų pastato Bostono priemiestyje: jį išveža anks- 
ti rytais, ten ir norėjo įkišti tą kompiuterį, po šiukšlėmis. Bet kas, 
kam užteks proto pasekti, iš kur atlikta rezervacija, aptiks itin įdomų 
IP adresą. 

Kitas sustojimas — Bostono autobusų stotis. Bejausmis stačia- 
kampis pastatas su dyzelinių variklių išmetamųjų dujų dūmeliu ir 
troškiu tepalų kvapu, apšviestas įkyriomis neono šviesomis. Ten 
nuolat juda keleivių ir autobusų srautai, jie važiuoja į miesto gatves 
ir pasuka pro įžymias vietas, prieš išvažiuodami į 93-iąjį šiaurės ar 
pietų greitkelį, arba į 90-ąjį, vedantį į vakarus. Stotis jam priminė ant 
kietų grindų numestą termometrą, kai maži sidabriniai rutuliukai iš- 
sibarsto į visas puses. 

Autobusų stotyje veikė elektroninė bilietų pardavimo sistema, 
tačiau jis palaukė, kol aplink bankomatą primenantį terminalą susi- 
rinks daugiau žmonių. Atsistojo ir jis, perbraukė vogta VISA kortele 

ir išsitraukė bilietą. Ant jo buvo užrašyta p. M. Rigins pavardė. Visą 
laiką stovėjo nuleidęs galvą. Žinojo, kad apsaugos kameros filmuoja 
didžiąją dalį autobusų stoties ir koks nors faras gali palyginti laiką ant 
bilieto su terminalo vaizdo įrašu ir pamatyti, kad jokios Dženiferės 
ten nebuvo nė kvapo. Atsargiai, pasakė jis sau. 

Išsispausdinęs bilietą, patraukė į vyrų tualetą. Užėjęs greitai apsi- 
dairė, ar nieko daugiau nėra, ir užsirakino kabinoje. Atsegė kuprinę, 
išsitraukė kitą striukę, skrybėlę nukarusiais kraštais ir dirbtinę barz- 
dą su ūsais. Per kelias sekundes visiškai pakeitęs išvaizdą išėjo lauk ir 
susirado tamsų kampą, kur galės palaukti. 

Stotyje nuolat vaikštinėjo policininkai, bet atrodė nuobodžiau- 
jantys. Jų svarbiausias darbas - surasti benamius, ieškančius šiltos ir 
saugios vietos pernakvoti ir nenorinčius pasinaudoti daugybe jiems 
siūlomų prieglaudų. Kita policininkų užduotis, regis, buvo žiūrėti, 
kad ko nors neapiplėštų, nes tai gali patekti į laikraščius. Autobu- 
sų stotis — dirgli vieta; esi tarsi ties normalumo, respektabilumo ir 
nusikaltimo riba; čia tokia zona, kur nesmagiai jaučiasi skirtingų 
pasaulių trintis. 

Maiklas pagalvojo, kad atrodo kaip respektabilus žmogus, taigi 
tiesa puikiai užmaskuota. Jis sėdėjo nepatogioje raudono lieto plas- 
tiko kėdėje ir laukė, nervingai trepsėdamas ir stengdamasis nekristi į 
akis, kol pamatė, ko jam reikia: tris moksleiviško amžiaus mergaites 
ir sutrikusį su jomis einantį vaikinuką. Visi buvo su kuprinėmis, ir 
tokiu vėlyvu metu, regis, vaikščiojo lyg niekur nieko. Tačiau kartu 
jie atrodė ir tokio tipo geradarių, kurie, radę ką nors, kas jiems ne- 
priklauso, padarys tai, ką reikia. Jie ką nors pakvies. To jam ir reikėjo. 
Paslapties, paslėptos po paslaptimi. 

Jis lėtai atsistojo į eilę už jų, pastatyta apykakle ir nuleista skry- 
bėle, nes šįkart buvo tikras, kad apsaugos kameros viską fiksuoja. 
Prakeiktas Patriotinis aktas, pasijuokė sau. Tik tiek, kad nesunkiai in- 
ternete rado informaciją, visai neblogai paaiškinančią, kur tos kame- 

ros pakabintos ir kaip vyksta stebėjimas. Jis palaukė, kol ta grupelė 
moksleivių susigrūs krūvon, kad iškankintas naktinis bilietų parda- 
vėjas juos aptarnautų kartu. Būtent tuo momentu vogčiomis ištiesė 
ranką ir įkišo VISA kortelę į prasegtą vienos iš kuprinių kišenę. 

Tas rankos miklumas, pamanė sau, vertas Hudinio. 

Tada nusišypsojo, nes tam tikra prasme tai, ką padarė jiedu su 
Linda, ir yra magija: Dženiferė išgaravo. 

Vietoj jos į elektroninį pasaulį iškeliavo Ketvirtas numeris, su 
antrankiais ir maišu ant galvos. 


ADRIANAS STOVĖJO PRIEŠAIS vaistininkę ir stebėjo, kaip ji mikliai 
beria įvairias tabletes į indelius. 

Ji kartais pakeldavo akis į jį, stovintį prie prekystalio, ir pavargusi 
šyptelėdavo. Jis jautė, kad ant liežuvio galo jai sukasi kažkokia pa- 
staba, bet ji nurydavo ją kaskart, kai tik ta bandydavo išsiveržti. To- 
kią veido išraišką jis prisiminė dar nuo dėstymo laikų, kai koks nors 
priešais auditoriją stovintis studentas leisdavosi į monologą, kuris 
gal būdavo ir visai į temą, bet galėjo ir netikėtai nuklysti į lankas. Jį 
traukė pasilenkti per prekystalį ir sušnibždėti maždaug taip: Puikiai 
žinau, ką visos šitos tabletės reiškia, žinau, kad ir jūs tai žinote, bet mirti 
aš nebijau. Nė kiek nebijau. Man tik baisoka užsimiršti, o jos turėtų pri- 
stabdyti šį procesą, nors ir žinau, kad nepristabdys. 

Jis norėjo tai pasakyti, bet nepasakė. 

O galir pasakė, tik ji jo neišgirdo. Nežinia. 

Turbūt vaistininkė visa tai pastebėjo, tik neteisingai suprato. Ir 
kreipėsi į jį: 

— Jos išties brangios, — pasakė, — net ir su visišku universiteto 
draudimu. Labai apgailestauju. 

Atrodė, tarytum atsiprašydama dėl nežmoniškos vaistų kainos 
ji iš tikrųjų norėjo pasakyti: man labai gaila, kad jūs šitaip sunkiai 
sergat. 

— Nieko baisaus, — atsakė jis. 

Norėjo pridurti ką nors, girdi, ilgai man jų nereikės, bet vėlgi ne- 
pridūrė. 
nuo jo sąskaitos nurašomi keli šimtai dolerių. Jam kilo kiek juokinga 
mintis: Nemokėk. Pažiūrėsim, kaip šitie kraugeriai bandys išlupti pini- 
gus iš kokio apsiseilėjusio senio, nežinančio, kokia šiandien diena, ką ir 
kalbėti apie atsiskaitymą. 

Nešinas popieriniu maišeliu su vaistais Adrianas iš vaistinės išėjo 
į skaistų rytą. Atsuko indelį ir įsimetė į delną ekselono kapsulę. Dar 
paėmė prozako ir namendos - tie turėjo padėti nuo nesusigaudymo, 
ir jis nemanė, kad jam jau jų reikia, nors buvo pasirengęs pripažinti, 
kad tai galėtų būti ženklas to, nuo ko yra tos piliulės. Ilgus baisius 
visų tų vaistų šalutinio poveikio sąrašus jis tik permetė akimis. Kad 
ir koks jis būtų, kažin ar bus blogiau už tai, kas jo laukia. Maišelyje 
buvo ir antipsichotikų - bet to indelio jis neatidarė ir jau ketino mes- 
ti lauk. Susimetė piliules į burną ir sunkiai nurijo. 

Štai ir pradžia, pasakė sau. 

— Gerai, dabar, kai jau visa šita padarei, einam prie reikalų, - žva- 
liai pasakė jam brolis. - Laikas sužinoti, kas ta Dženiferė. 

Adrianas lėtai pasisuko į savo brolio balsą. 

— Sveikas, Brajanai, - pasakė. Ir nesusilaikė nenusišypsojęs. - Ti- 
kėjausi, kad anksčiau ar vėliau pasirodysi. 

Brajanas tupėjo ant Adriano volvo kapoto, prisitraukęs kelius, 
su cigarete dantyse. Dūmai kilo į žydrą dangų. Jis vilkėjo purvinus, 
nuplyšusius, krauju nutaškytus chaki spalvos darbinius drabužius. 
Neperšaunamoji liemenė buvo perplėšta. Šalmas gulėjo prie kojų, 
su riebiu juodu flomasteriu nupieštu taikos simboliu, Amerikos vė- 

liava ir užrašu „Mirties nešėjas, širdžių grobėjas“ po ja. Tarp kojų 
auliniais batais spaudė M-16 buožę. Veidas išpiltas prakaito, pats 
išblyškęs ir numirėliškai liesas, ne daugiau nei kokių dvidešimt tre- 
jų. Jo poza buvo panaši į tą iš labai senos nuotraukos, - Lario Ba- 
rouso padarytos LIFE žurnalui visai prieš žūtį, - kurią brolis laikė 
įrėmintą ant stalo savo kabinete kaip priminimą, kaip kartą pasakė 
Adrianui, nors ką tiksliai ji priminė, taip ir nepasakė. Ta nuotrauka 
dabar gulėjo apdulkėjusioje dėžėje Adriano rūsyje, su kitais brolio 
daiktais, įskaitant ir jo gautą „Sidabro žvaigždės“ medalį, apie kurį 
niekam nepasakė. 

skausmingais judesiais, tarsi būtų pervargęs, tik juose buvo justi tas 
ramus tingulys, kurį Adrianas prisiminė dar nuo vaikystės. Brajanas 
niekuomet neskubėdavo, net kai aplinkui viskas sproginėdavo. Tai 
buvo viena geriausių jo savybių - sugebėjimas blaiviai mąstyti, kai 
kiti aplinkui panikuoja, ir Adrianas visada mylėjo savo brolį už tą jo 
skleidžiamą ramybę. Pagautas pavojingos srovės, Brajanas galėdavo 
išplaukti, kai kiti spurdėdavo ir skęsdavo. Nors juos skyrė tik dveji 
metai, visą vaikystę, kai kas nors nutikdavo, bet kas, Adrianas visada 
pirmiau pažiūrėdavo, kaip reaguoja brolis, kad žinotų, kaip pačiam 
elgtis. Dėl to jo mirtis Adrianui buvo dar labiau nesuvokiama. 

Brajanas nusipurtė tarsi šuo, nepatenkintas, kad jį pažadino iš 
miego, ir bakstelėjo į savo dešinę atraitotą kariško švarko rankovę — 
ant jos buvo tik viena emblema - Pirmosios oro kavalerijos juodas 
brūkšnys ir žirgo galvos profilis geltoname fone. 

Brajanas pasirąžė ištiesęs liesas, raumeningas rankas ir persimetė 
šautuvą per petį. Pažvelgė aukštyn, į skaisčią saulę ir sekundę prisi- 
dengė akis. 

— Universiteto miestelis, oi broli broleli, - pasakė. - Kaip neįdomu. 
Čia tau ne Vietnamas, - pridūrė pusiau juokais ir prunkštelėjo. 

Adrianas papurtė galvą. 

— Ir ne Harvardas ar Kolumbijos teisės koledžas. Ir ne ta didelė 
Volstrito firma, kur dirbai. Ir toli gražu ne tas didelis butas Aukštuti- 
niame Ist Saide, kur tu... 

Adrianas nutilo. 

— Nepyk, - greitai atsiprašė. 

Brajanas nusijuokė. 

— Ne taip, kaip daug kas. Bet dėl to nesijaudink. Jei nori pasikalbėti, 
dėl ko nusižudžiau, tam dar turėsime marias laiko. Bet dabar, man at- 
rodo, turime darbo. Kai pradedi kokį tyrimą, čia ir prasideda rimti rei- 
kalai. Reikia stumtis į priekį, kol viskas palyginti šviežia. Pradėt judėt, 
kol pėdos neataušo. Manau, jau per ilgai uždelsei. Ko neklausai Keisės? 
Ji liepė tau judintis. Taigi, verčiau pradedam. Nėr ko atidėlioti. 

— Nelabai žinau, nuo ko pradėti. Viskas dar itin... - ėmė dvejoti 
Adrianas. 

— Baisu? Painu? - jį nutraukė brolio juokas. 

Jis dažnai su humoru žiūrėdavo į labai svarbius dalykus, tarsi tai 
galėtų sumažinti dėl jų kylančius rūpesčius. 

— Ką gi, tabletės padės, manau. Gal kiek viską atitolins, kol mudu 
išsiaiškinsime, ką žinome... 

— Bet iš tikrųjų aš nieko nežinau. 

Brajanas vėl nusišypsojo. 

— Tikrai žinai. Tačiau tai pragmatiškas reikalas. Reikia dirbti sis- 
temingai, į kiekvieną klausimą žiūrėti kaip į spragą, kurią reikia už- 
pildyti. 

— Tu visada buvai geras organizatorius. 

— Armija mane gerai paruošė. O teisės mokslai dar geriau. Aš čia 
niekuo dėtas. 

— Padėsi man? 

— Todėl aš ir čia. Kaip ir Kasandra. 

Adrianas nutilo. Mirusi žmona. Miręs brolis. Jų nuomonės bus 
kiek skirtingos. Jis nesuko sau galvos, ar kas pamatys jį šiuo metu, 

gyvai besišnekučiuojantį su niekuo. Svarbiausia, kad pats žinojo, su 
kuo kalbasi. 

Brajanas ištraukė iš M-16 apkabą ir, norėdamas įsitikinti, kad ji 
pilna, pastukseno į volvo kapotą. Adrianui labai norėjosi ištiesti ran- 
ką ir paliesti tuos nudėvėtus drabužius. Jis užuodė išdžiūvusio pra- 
kaito ir džiunglių puvėsių kvapą su kordito prieskoniu. Viskas atrodė 
labai tikroviška ir, nors jis visgi žinojo, kad taip nėra, negali sakyti, 
kad jam tai nepatiko. 

— Visada galvojau, kad ir man reikėjo važiuoti, pasekti tavo pa- 
vyzdžiu. 

Brajanas suprunkštė. 

— Į Vietnamą? Neteisingas karas neteisingu metu. Nebūk kvailas 
senis. Priežastys, dėl ko ten važiavau, buvo visai neteisingos. Dėl ro- 
mantikos, jaudulio ir iškreipto pareigos jausmo - gal šitai ir nebuvo 
blogiausia priežastis — dėl lojalumo, garbės ir visų tų gražių žodžių, 
sakomų į mūšį einantiems vyrams. Ir man tai kainavo daug. Pats žinai. 

Adrianas pasijuto truputį išbartas. Jam visuomet pritrūkdavo žo- 
džių ir jis imdavo mikčioti, kai reikėdavo kalbėtis su broliu apie jautrius 
dalykus. Viskas, kas susiję su Brajanu, visada atrodė taip tobula, taip 
žavu. Karys. Filantropas. Teisingumo ir sveiko proto įsikūnijimas. Net 
kai jie jau buvo suaugę ir Adriano išsilavinimas suteikė jam objektyvių 
žinių apie potrauminį streso sindromą ir Brajaną nuolat kankinančias 
juodas depresijas, jam buvo sunku mylimam žmogui praktiškai taikyti 
auditorijoje išmoktus dalykus. Būdavo, jis nori ką pasakyti, bet viskas 
užstrigdavo ant liežuvio galo ir nusirisdavo į užmaršties plyšius. 

Brajanas užsivožė ant galvos alavinį šalmą ir nusismaukė jį nuo 
kaktos, kad galėtų savo mėlynomis akimis apžvelgti automobilių 
aikštelę prie vaistinės. 

— Gera vieta pasalai, - tingiai pratarė. - Na, nieko negaliu su savi- 
mi padaryti, vis apie tą patį. Ką gi, pirmas klausimas: Kas ta Dženife- 
rė? Į jį reikia atsakyti. Tada galėsime pradėti aiškintis - kodėl? 

Adrianas linktelėjo. Jis pažvelgė į rožinę Red Sox kepuraitę, gulin- 
čią ant automobilio sėdynės. Brajanas pasekė jo žvilgsnį. 

-— Va, būtent, - glotniai ištarė vyresnysis brolis. - Kas nors ją atpa- 
žins. Sakai, ta mergaitė ėjo pėsčiomis? 

— Taip. Greitu žingsniu, autobusų stotelės link. 

— Taigi, ji atėjo iš kažkur netoli tavo namų? 

— Ko gero, taip ir bus. 

— Ką gi, - pasakė Brajanas. - Nuo to ir pradėk. Nusibrėžk galvoje 
perimetrą. Imk kokių gerų šešių kvartalų spinduliu, kokių poros km 
ir laikykis sistemos. Užsirašyk, kur buvai, koks adresas, ką sakė žmo- 
nės. Kas nors pamatys tą kepurę, išgirs vardą ir nukreips tave teisinga 
kryptimi. 

— Bet ten juk, na, nežinau, kokie septyniasdešimt penki namai... 
Reikės belsti į labai daug durų. 

— Ir tu pabelsi į visas. 

Adrianas linktelėjo. 

— Klausyk, Audi, - Brajanas kreipėsi į jį vaikystės pravarde. - Di- 
džioji dalis policijos darbo yra lakstyti. Čia tau ne Holivudas, tai visai 
neįdomu. Paprasčiausias sunkus darbas. Grynas vargas. Prielaidas 
reikia versti detalėmis ir faktais, o paskui juos sudėlioti. Dauguma 
bylų yra dėlionės. Detektyvų rašytojai ir televizijos prodiuseriai 
mėgsta pateikti, kad jos yra kaip didžiuliai Monos Lizos paveikslai 
ar pasaulio žemėlapiai iš 1 000 detalių. Tačiau dažniausiai bylos pri- 
mena darželinukų medines dėliones. Maždaug: įdėk karvės ar anties 
paveikslėlį į karvės ar anties kontūrą. Bet abiem atvejais užbaigęs 
jas gali ką nors pamatyti. Dėl to galiausiai tai ir suteikia šitiek pasi- 
tenkinimo. 

Brajanas susimąstė. 

— Prisimeni, pasakojau apie tą bylą, kurią teko tirti? Tai nutiko tą 
vasarą, kada sugrįžau, mes buvome kyšulyje, paplūdimy kūrenome 
laužą, išgėrėme kiek per daug alaus ir aš tau apie ją papasakojau... Tą, 

kur man teko apklausti visus iki vieno dviejų būrių karius mažiausiai 
po keturis kartus, ir tik tada istorija ėmė aiškėti... 

Adrianas prisiminė. Brajanas nedažnai prabildavo apie Vietnamą 
ir kovas, kurias matė siekdamas karinio teisingumo. Tai buvo išprie- 
vartavimas. 1969 metai. Byla kupina nesmagių dviprasmybių - auka 
buvo vietkongietė - Brajanas buvo tuo tikras, kaip ir jos užpuolimu 
apkaltinti vyrai. Taigi, ji buvo priešė - niekas tuo neabejojo, - nors 
konkrečių įrodymų ir nebuvo. Vadinasi, kad ir kas jai nutiko, ji grei- 
čiausiai buvo to nusipelniusi, ar bent taip teisinosi toj troboj buvę 
penki vyrai, ėję vienas po kito, kol ji jau buvo leisgyvė, o tada, tiesą 
sakant, beliko tik vienas dalykas. Tai buvo vienas iš tų atvejų, kur 
paprasčiausiai nerasi morališkai teisių, kur sužinoti tiesą apie tai, kas 
nutiko karo pašonėje, niekam gero neatnešė. Moteris buvo išprie- 
vartauta. Vadas paliepė Brajanui viską išsiaiškinti. Žmonės nusikal- 
to. Bet nieko neįvyko. Jis parašė ataskaitą. Karas tęsėsi. Žmonės ir 
toliau žuvo. 

Brajanas užsimetė ant peties šautuvą ir parodė į kelią. 

— Pirmyn, - pasakė. - Gal ir neįdomu, bet turi būti padaryta. Ar 
tikrai manai, kad visąlaik prisiminsi, ko turi klausti? Juk būtų negerai 
pamiršti... 

— Tau teks man priminti, - atsakė Adrianas. - Jei gerai nesusikau- 
piu, būna, kad man viskas iškrenta iš galvos. 

— Būsiu, kai tik tau manęs prireiks, - atsakė Brajanas. 

Adrianas norėjo atsakyti — gaila, jog jis kadaise negalėjo pasakyti 
to paties. Kai broliui reikėjo, jo šalia nebuvo. Štai taip va. Nuo tos min- 
ties jam užsinorėjo verkti ir tada suprato, kad tas noras rodo, jog jam 
darosi sunku valdyti savo nestabilias emocijas. Suprato, kad negali ap- 
sižliumbti tokį baltą, skaistų ir švelnų rytą, stovėdamas vaistinės auto- 
mobilių aikštelėje prie nedidelio, bet žmonių pilno prekybos centro 
savo universitetinio miestelio pakrašty. Būtų nei šis, nei tas. 

Nederama detektyvui, kuriuo jis ruošėsi tapti. 

Adrianas atsisėdo prie vairo ir nuvažiavo link miesto dalies, kur 
buvo jo namai, bet ūmai tas rajonas net ryškioje pavasario saulėje 
jam ėmė atrodyti kur kas tamsesnis ir paslaptingesnis, toks, kokio 
jo nė neįsivaizdavo. 


Beveik pusės pirmųjų namų durų niekas neatidarė, kiti nieko ne- 
žinojo. Žmonės elgėsi mandagiai - pamanydavo, kad jis kažką par- 
duoda ar renka pinigus labdarai, tarkim, švaraus vandens ar banginių 
gelbėjimo fondams, ir labai nustebdavo, kai jis parodydavo kepurę ir 
pasakydavo vardą. 

Jis ėjo vienas, Brajanas žygiavo priekyje. Brolis užsidėjo lašo for- 
mos akinius nuo saulės ir buvo kupinas tos jaunatviškos energijos, 
kuri paprastai jį vesdavo keliais žingsniais priekyje Adriano. 

Eidamas Adrianas jautėsi labai senas, nors ir nebuvo pavargęs, ir, 
skubėdamas savo brolio šmėklai iš paskos, slapčia džiaugėsi jausda- 
mas, kokie tvirti ir sveiki jo kojų raumenys. 

Stabtelėjo, pakėlė veidą į ryto saulę ir įsistebeilijo į šviesos spin- 
dulius, žaidžiančius su šešėliais. Šviesa ir tamsa visada grumiasi. Tai 
priminė jam vieną eilėraštį; jam labiausiai patiko rašytojai ir poetai, 
kurie nuolat kūrė istorijas apie balansavimą tarp gėrio ir blogio. 

- Jeitsas, — pasakė jis garsiai. - Brajanai, ar esi skaitęs „Kuchulino 
kovą su jūra“? 

Brajanas nusiėmė nuo peties šautuvą ir sustojo per kelias pėdas 
priekyje. Priklaupė ant vieno kelio ir įsistebeilijo priekin, tarsi stebė- 
tų džiunglių takus, o ne priemiesčio rajoną. 

- Jo. Tai aišku. Antrame kurse per seminarą apie šiuolaikinės poe- 
zijos tradiciją. Manau, pats mokeisi tą kursą ir tikrai gavai geresnį pa- 

Adrianas linktelėjo. 

— Man patiko ta vieta, kur herojus susivokia nužudęs savo vienin- 

telį sūnų... ir jam beliko vienintelė išeitis - beprotybė. Taigi, jis buvo 
užkerėtas ir su kalaviju ir skydu puolė į vandenyno bangas. 

— „Nenugalimoji banga..“ — Brajanas pacitavo poetą. Paskui iškė- 
lė kumštį, tarsi norėdamas sustabdyti ne vien brolį, o visą vorą karių. 
Brajano žvilgsnis sustojo ties raudonų plytų keliuku. 

— Užimt priešakinę poziciją, Audi, - sušnibždėjo. - Bandyk šitą 
namą. — Žodžiai skambėjo švelniai, bet Brajanas ištarė juos labai 
įsakmiai. 

Adrianas pakėlė akis. Eilinis gerai prižiūrimas, lentomis apkaltas 
priemiesčio namas, niekuo labai neišsiskiriantis iš visų kitų. Panašus 
į jo paties. 

Jis atsiduso ir palikęs brolį ant šaligatvio priėjo prie durų. Dukart 
paspaudė skambutį ir jau susiruošė apsisukęs eiti šalin, bet išgirdo vi- 
duje greitus žingsnius. Durys prasivėrė ir prieš jį pasirodė vidutinio 
amžiaus moteris su virtuviniu rankšluosčiu rankose, paraudusiomis 
akimis ir dažų nualintais šviesiais plaukais. Nuo jos trenkė cigaretė- 
mis ir nerimu, atrodė, lyg būtų visą mėnesį nemiegojusi. 

-— Atsiprašau, kad trukdau, - pradėjo Adrianas. 

Moteris pažvelgė jam per petį. Jos balsas drebėjo, bet ji stengėsi 
kalbėti mandagiai. 

— Klausykit, man neįdomūs nei Jehovos liudytojai, nei mormo- 
nai, nei scientologai. Ačiū, bet ne, nereikia... 

Ji ketino uždaryti duris taip pat staigiai, kaip ir atidarė. 

— Ne, ne, - pasakė Adrianas. 

Jam už nugaros išrėkė komandą: 

— Parodyk jai kepurę! 

Jis parodė jai rožinę kepurę. 

Moteris sustojo. 

— Radau ją gatvėje. Ieškau... 

— Dženitferės, - atsakė moteris. 

Ir prapliupo raudoti. 


82 


10 


Ko TERĖ KoLINsS pateko į Dženiferės kompiuterio standųjį diską ir 
viską nukopijavo nesunaikindama duomenų, jau buvo beveik pietūs, 
ir net trumpai nusnūdusi ant sofos prie apklausų kambario vis tiek 
jautėsi labai pavargusi. Kontora jau buvo pabudusi. Kiti trys jų nedi- 
delio skyriaus detektyvai sėdėjo savo darbo vietose ir tvarkė visokius 
tiriamų bylų reikalus. Be to, ją apie pietus iškvietė pas viršininką atsi- 
skaityti, ką veikianti, taigi Terė skubėjo apmesti šiokią tokią ataskaitą 
apie Dženiferės dingimą. Kad galėtų eiti toliau, reikėjo bent sudaryti 
įspūdį, jog daroma kažkokia nusikalstama veika, - antraip, ji žinojo, 
viršininkas lieps padaryti tai, ką ji jau padariusi, - išsiuntinėti nuotrau- 
ką, aprašymą, išplatinti valstijos ir šalies mastu atitinkamą pranešimą 
ir grįžti dirbti prie bylų, kurios galėtų baigtis areštais ir nuosprendžiais. 

Ji kaltai nužvelgė krūvą segtuvų, sukrautų stalo kampe. Trys sek- 
sualinės prievartos atvejai, vienas paprastas užpuolimas - Jankees ir 
Red Sox sirgalių muštynės bare šeštadienio vakarą, vienas ginkluotas 
užpuolimas - ir ką tas antrakursis iš turtingo Bostono priemiesčio 
Konkordo apskritai veikė su tuo spyruokliniu peiliu? — ir šeši narko- 
tikų prekybos atvejai, pradedant mažu pakučiu marihuanos, baigiant 

universiteto studentu, suimtu už kilogramo kokaino pardavimą 
slaptai universitete dirbančiam policininkui. Visoms byloms reikėjo 
skirti dėmesio, ypač seksualinės prievartos, nes tos visada daugmaž 
vienodos - merginomis pasinaudota, kai jos per daug išgerdavo stu- 
dentų klube ar bendrabutyje. Beveik visada aukos labai dvejodavo, 
įsivaizduodavo kažkodėl pačios esančios kaltos. Gal, pamanė Terė, 
taip ir yra. Upė alaus nuplauna drovumą, prasideda provokuojantys 
šokiai, gal jos nusileido studentų susiėjimuose dažnai skambančiam 
švilpimui ir raginimams parodyk papus! Bet ne tiek. Visose šitose by- 
lose buvo laukiama toksikologijos rezultatų ir ji spėjo, kad visuose 
bus rasta ekstazio. Visi atvejai prasidėjo: Eikš, mieloji, pavaišinsiu tave 
gėrimu... žmonių prisigrūdusioje patalpoje, grojant trankiai muzikai — 
visi susispaudę ir mergina, gurkšnodama iš plastikinės stiklinės, ne- 
pajunta kiek keistoko degtinės skonio. Viena dalis degtinės, dvi dalys 
toniko, žiupsnelis narkotiko. 

Jai būdavo bjauru matyti, kaip išsisuka prievartautojai, kai susi- 
gėdusios ir išsiblaiviusios merginos ir jų ne mažiau susigėdę tėvai at- 
siima visus jos kruopščiai suręstus kriminalinius kaltinimus. Žinojo, 
kad tie vaikinai girsis savo pergalėmis keliaudami toliau į Volstritą 
arba kopdami į medicinos ar kokios kitos įtakingos profesijos aukš- 
tumas. Ir manė, kad jos, kaip policininkės, užduotis yra neleisti, kad 
tas kilimas vyktų be jokio vargo ar kliuvinių. 

Terė įsipylė ketvirtą puodelį kavos per tą ilgą naktį, kuri tuoj taps 
ilga diena. 

Pirmenybę turėčiau teikti visoms toms kitoms byloms ant stalo, 
pagalvojo ji. 

Detektyvo pareiginės instrukcijos toli gražu nenumato Dženi- 
ferės Rigins gelbėjimo iš kažkokio emocinio liūno, paskatinusio ją 
pabėgti. 

Tačiau ji negalėjo prisiversti tiesiog imti ir leisti jai bėgti. Terė 
pernelyg gerai žinojo statistiką. 

Ir, priminė sau, tas poreikis pabėgti jai žinomas taip gerai, kad 
niekad nepamirš. 

Tau pačiai teko bėgti. Kodėl manai, kad čia kas nors kitaip? 

Ir pati sau atsakė: Man buvo ne šešiolika. Aš buvau suaugusi ir su 
dviem vaikais. 

Arba beveik suaugusi. 

Bet tau juk vis vien teko bėgti, ar ne? 

Tas klausimas aidėjo galvoje, ji sudribo į krėslą prie stalo ir ėmė 
suptis, mėgindama įsivaizduoti, kur nukeliavo Dženiferė. Palinko į 
priekį ir siurbtelėjo iš puoduko didelį gurkšnį kavos. Jos puodukas 
buvo su didžiule raudona širdimi ir užrašu „Geriausia mama pasauly- 
je“ - labai nuspėjama vaikų dovana Motinos dienos proga. Ji abejojo, 
ar tas užrašas byloja tiesą, tačiau velniškai stengėsi, kad taip būtų. 

Po sekundės atsiduso, ištraukė iš Dženiferės kompiuterio USB 
atmintinę su standžiojo disko kopija ir įkišo į savąjį. Tada atsilošė ir 
ėmė žiūrinėti tos paauglės gyvenimą, tikėdamasi, kad ekrane pasiro- 
dys koks kelio žemėlapis. 


Dženiferės feisbukas ją nustebino. Tarp draugų labai nedaug klasiokų 
ir kelios roko bei popžvaigždės, pradedant, kad ir kaip būtų keista, Lu 
Rydu, kuris vyresnis už jos motiną, ir baigiant Feist ir Šanija Tven. Terė 
manė išvysianti kokius Jonas Brothers ir Mailę Sairus, bet Dženiferės 
skonis buvo visai kitoks nei daugumos. Pomėgių skiltyje ji buvo įrašiu- 
si „Laisvė , oto, kas jai nepatinka, - „Apsimetinėjimas “. Terė pagalvojo, 
kad šitai gali būti taikytina daugybei žmonių iš Dženiferės aplinkos. 

Savo paskyroje Dženiferė cituoja kažką, pasivadinusią Karšta 
Pupa99 ir parašiusią: ...šitos nekenčia visa mokykla... 

Į tai Dženiferė atsakė: Kai tavęs nekenčia tokie žmonės kaip šita, tai 
galima vadinti tikru garbės ženklu. Niekada nenorėčiau patikti tokioms 


kaip ji. 

Terė nusišypsojo. Daugybė priežasčių maištauti, pamanė. Ji pa- 
juto visai ne policininkišką pagarbą tai dingusiai mergaitei, o dėl to 
pasidarė tik dar liūdniau, kai pagalvojo, kas greičiausiai nutiks Dže- 
niferei gatvėse. Tada tas pabėgimas nebeatrodys toks žavus. Gal jai 
užteks proto paskambinti namo, kad ir kaip tai atrodytų baisu. 

Ji toliau žiūrinėjo kompiuterio įrašus. Dženiferė išbandė kelis 
kompiuterinius žaidimus, naudojosi „Vikipedija“ ir Google paieška, 
bet viskas ten, regis, atitiko mokyklos kursą. Pasinaudota ir verti- 
mo tinklalapiu - čia, Terės nuomone, ji vertėsi tekstą ispanų kalbos 
namų darbui. Nieko neįprasta, neatrodo, kad Dženiferė būtų labai 
priklausoma nuo kompiuterio. Turėjo ir skaipo paskyrą, bet kontak- 
tų sąrašas buvo tuščias. 

Terė perbėgo akimis word dokumentuose rastą Amerikos istori- 
jos referatą apie požeminius geležinkelius ir anglų literatūros rašinį 
apie „Didžiuosius lūkesčius“. Iš esmės manė pamatysianti, kad tie pa- 
imti iš kokio referatų ir darbų tinklalapio, tačiau slapčia apsidžiaugė 
supratusi, kad ne. Susidarė įspūdis, jog Dženiferė darbus rašė pati, o 
tai jau greičiau išimtis nei taisyklė. 

Be to, pasirodo, ji rašinėjo eiles. Buvo atsisiuntusi Šelo Silvers- 
teino ir Ogdeno Našo tekstų - keistas tokio amžiaus šiuolaikinės 
paauglės pasirinkimas. Terė surado failą pavadinimu „Šeši eilėraščiai 
ponui Rudakailiui“ - jame buvo meškinui skirti rimuoti eilėraštukai 
ir haiku. Kai kurie - o jų buvo daugiau nei šeši — visai juokingi, pra- 
linksmino Terę. Protinga mergaitė, vėl pagalvojo ji. 

Terė naršė toliau. Dženiferė dažnai lankėsi veganų ir Naujojo 
amžiaus svetainėse, šitokiu būdu, pamanė Terė, ji turbūt stengėsi su- 
prasti savo motiną ir tą neva patėvį-draugą-sugyventinį. 
rasianti kokį širdingą, ilgesingą paklydusios paauglės dienoraštį, bet 
nerado. Tikėjosi, kad bus koks dokumentas, kur ras Dženiferės pla- 
ną. Bet nepasisekė. Rado nuotraukų, daugiausia Dženiferės ir kelių 

jos draugių, besijuokiančių, kvailiojančių per kokius pasisėdėjimus 
ar nakvojant vienai pas kitą, - nors visais atvejais atrodė, kad Dže- 
niferė yra kažkur nuošaly. Ji toliau naršė po nuotraukas ir galiausiai 
aptiko kelias nuogos Dženiferės nuotraukas, darytas jos pačios. Tik- 
rai ne senesnės nei kokių metų. Terė nusprendė, kad ji nusistatė sto- 
vėjimo tašką ir pozavo pasidėjusi fotoaparatą ant knygų krūvos. Jos 
nebuvo itin seksualios, - labiau atrodė, tarsi Dženiferė norėjo užfik- 
suoti savo kūno pokyčius. Ji liekna, krūtinės iškilumai labai nedideli. 
Kojos ilgos, droviai jas sukryžiavusi, taip, kad gaktos plaukai tik vos 
vos matyti, - atrodo, gėdijasi tai darydama, net būdama viena kam- 
bary. Dviejose nuotraukose bandyta nutaisyti paauglišką gundomą 
išraišką — dėl to ji atrodė tik dar jaunesnė ir vaikiškesnė. 

si ūmai pamatyti atsiradusį kokį nuogą berniuką. Jai norėjosi tikėti, 
kad tokio amžiaus vaikai dar nėra seksualiai aktyvūs. Taip kalbėjo jos 
motiniškas balsas. Bet visko mačiusios detektyvės protas žinojo, kad 
jie visi yra patyrę kur kas daugiau, nei gali įsivaizduoti bet kuris tėvas 
ar motina. Oralinis seksas. Analinis seksas. Grupinis seksas. Įprasti- 
nis, senamadiškas seksas. Vaikams visa tai žinoma ir nemaža dalimi 
išbandyta. Terė slapčia pasidžiaugė, kad vienintelės provokuojan- 
čios nuotraukos Dženiferės kompiuteryje buvo jos pačios. 

Ji liovėsi žiūrėti ir pagalvojo, kad tose nuotraukose esama kaž- 
kokio liūdesio. Dženiferę žavėjo jos pačios pokyčiai, tačiau, nors 
tose nuotraukose jos kūnas visai nuogas, dar nuogesnė buvo jos 
vienatvė. 

Terei bebaigiant naršyti, akis užkliuvo už poros Google užklausų. 
Viena iš jų - Nabokovo „Lolita“, kurios tikrai nėra jokioje mokyklos 
programoje. Kita - vyrai rodo lytinius organus. 

Šita užklausa gavo pačių įvairiausių nuorodų. Daugiau nei aštuonis 
milijonus. Tačiau Dženiferė atsidarė tiktai dvi - „Yahoo atsakymai“ ir 
psichologijos forumą, kur buvo nuoroda į Emorio universiteto Me- 

dicinos fakulteto Psichiatrijos katedros straipsnius apie vujeristų ir 
ekshibicionistų psichologiją. Pastarojoje nuorodoje kalbama šešio- 
likmetei tikrai nesuprantamais medicinos terminais, tačiau, regis, tai 
Dženiferės tikrai nesustabdė. 

Terė atsilošė krėsle. Kaip ir viskas aišku, pamanė. Tiesiai priešais 
akis — nusikaltimas, kurio neįmanoma įrodyti, - Dženiferės žodžius 
paneigtų Skotas, ir net jos motina turbūt sukluptų palaikydama jį, 
bet to visiškai pakanka suvokti, kodėl ji susidėjo kuprinę ir pabėgo. 

Terė sugrįžo prie eilėraščių ponui Rudakailiui. Vienas iš jų prasi- 
dėjo žodžiais: Matai tą patį, ką ir aš... 

Gal ir matė, pamanė Terė, tik kas jau kas, o meškinas tikrai to nepa- 
liudys teisme. 

Ant stalo suskambo telefonas. Skambino viršininkas, reikalavo 
informuoti. Terė žinojo turinti žodžius rinktis labai atsargiai. Skotas 
yra žinomas žmogus, vietos bendruomenėje turi daug įtakingų drau- 
gų. Turbūt vienu ar kitu metu bus gydęs pusę miesto tarybos narių, 
nors šiuo atveju žodį gydęs Terė vartotų labai atsargiai. Ji atsakė: 

— Tuoj pat būsiu. 

Susirinko užrašus ir jau buvo beveik prie durų, kai ir vėl suskambo 
telefonas. Patyliukais nusikeikusi, ji nulėkė atgal ir pakėlė ragelį po 
penkto skambučio, beveik beįsijungiant balso paštui. 

— Kolins, klausau, - atsiliepė. 

— Čia Merė Rigins, - išgirdo ragelyje. 

Ta kūkčiojo. Gaudė orą. Aiškiai bandė suvaldyti žiauriai stringan- 
tį balsą. 

— Taip, ponia Rigins. Dabar kaip tik ėjau pas viršininką... 

— Ji nepabėgo. Dženiferė pagrobta, - kūkčiojo ir kone rėkė moti- 
na kitame laido gale. 

Terė nepuolė klausinėti smulkmenų ar kaip ir iš kur Merė tai su- 
žinojo. Ji klausėsi, kaip iš ragelio liejasi motinos nerimas. Ją apėmė 
jausmas, kad vyksta kažkas panašaus į košmarą. Tik nesuvokė kas. 


11 


DžŽENIFERĖ ATSIBUDO IR pajuto, jog kažkas yra kitaip, bet tik po 
kurio laiko suprato - jos rankos laisvos, o kojos nebepririštos prie 
lovos. Vaduodamasi iš narkotinio rūko, ji jautėsi, tarsi koptų į aukštą 
kalną, ropštųsi į pačią jo viršūnę, nagais draskydama purvą ir akme- 
nis, o žemės trauka ją temptų žemyn. 

Ji pakėlė rankas prie veido. Maišas vis dar buvo ant galvos, ji lietė 
jo švelnią medžiagą. Norėjo sugriebti jį ir nusiplėšti, pažiūrėti, kur 
esanti, tačiau jai užteko proto susivaldyti. Giliai įkvėpė ir pajuto, kad 
ją kažkas smaugia. Lėtai nuleido rankas ir užčiuopė antkaklį. Kaklą 
tampriai juosė pigios odos antkaklis su aštriais spygliais. Apčiuopė 
ir metalinę grandinę, kuria buvo prie kažko pririšta taip, kad galėjo 
bent truputį judėti. Pasilenkė paliesti kulkšnių ir suvokė, kad jos irgi 
nebesurištos. 

Apsičiupinėjo odą, ieškodama žaizdų ir guzų, bet nieko neuž- 
čiuopė, nors tai iš tikrųjų jos neįtikino, kad jų nėra. Vieninteliai dra- 
bužiai — jos ploni apatiniai. Lėtai atsigulė ir pro maišą įsistebeilijo 
ten, kur, jos manymu, turėtų būti lubos, o paskui stogas, o paskui ir 


dangus. 

Ji pamėgino suprasti savo būklę. Geriau nei pirmiau - kojos ne- 
bepražergtos, o ir rankos laisvos. Bet vis tiek pririšta. Staiga ji pajuto, 
kad nežmoniškai reikia į tualetą ir kad vis dar beprotiškai troškina. 
Žinojo turinti būti ir alkana, bet pilvą susuko baimė. Ten, kur jai 
trenkė, vis dar skaudėjo ir buvo guzas. Bet ji gyva. Lyg ir gyva. Vis 
vien nesuprato, kas jai nutiko; tik labai miglotai prisiminė trumpą 
pokalbį su moterimi, atėjusia į kambarį, bet nutuokė, kad tai kažką 
reiškia. Taisyklės. Ta moteris kalbėjo apie taisykles. Dženiferei atrodė, 
kad tas pokalbis vyko kažkurią kitą dieną, gal ankstesniais metais, 
gal net sapne. Jos vaizduotėje ėmė kilti mintys apie įvairiausias ga- 
limybes, tačiau viena buvo baisesnė už kitą, taigi ji labai pasistengė 
išmesti viską iš galvos. Pasakė sau, kad po tuo maišu bet kam viskas 
atrodytų tuščia ir neįmanoma, tačiau ji dar kvėpuoja, o tai jau šis tas. 
Atsargiai užčiuopė grandinę prie antkaklio ir pirštais perbėgo visu 
jos ilgiu. Dženiferė suprato, kad gali judėti, bet tik tiek, kiek leis ta 
grandinė. Bet dar nedrįso išmėginti šitos naujos laisvės privalumų. 

Jai nepaprastai norėjosi truktelėti tą grandinę, pažiūrėti, ar nepa- 
vyktų išlupti jos iš ten, kur pritvirtinta. Bet nuvijo tą norą. Tai, pagal- 
vojo ji, prieštarautų taisyklėms. 


„Ji pabudo! 

Vyras, palinkęs prie ekrano Londone, įsitempė. Jis buvo vienas savo 
nedideliame kambaryje buto gale, sėdėjo prie stalo, nukrauto pasiūlymais, 
skaičiais ir schemomis. Jis - braižytojas, taigi netoliese stovėjo stalas, kur jis 
kartais braižė pieštuku ir tušu, - nors dabar daugiausia dirbdavo kompiu- 
teriu, sudėtinga programa. Vienišius, laisvai samdomas, dirbo daugiausia 
namuose ir buvo labai paklausus, taigi, jei tik būtų iš tiesų panorėjęs, po 
langais galėtų stovėti jaguaras. Jam buvo gaila, kad negali su niekuo pasi- 
dalinti savo nuostaba; bet tai viską sužlugdytų, pamanė jis. Serialu Nr. 4 
reikia mėgautis, vertinti ir virškinti jį visiškai vienam ir privačiai. 

Jis įdėmiai pažvelgė į figūrą ekrane. Nuostabu, atrodo, Ketvirtas nu- 
meris labai jaunutė, dar beveik vaikas. Jis turi vaikų iš sugriuvusios šei- 
mos, bet juos mato retai ir šiuo metu jo mintys nuo jų labai toli. Jis pasi- 
grožėjo liekna Ketvirto numerio figūra ir pajuto, kaip užlieja jaudulys. 
Įsivaizduojant, kad jos oda turi būti perlamutriškai lygi, jo kairė ranka 
sutrūkčiojo, norėdama paglostyti Ketvirtą numerį per ekraną. Ūmai, tarsi 
kažkas būtų perskaitęs jo mintis, kamera pritraukė vaizdą arčiau. Ket- 
virtas numeris tiesė rankas, tarsi neregė, siekdama kažko apčiuopiamo, 
ką galėtų perskaityti savo pirštų galiukais. Kiekvienas tas jos siekimas - 
į tuštumą arba ko nors kito, tarkim, sienos, prie kurios ji prikaustyta, 
palytėjimas - maloniai suvirpindavo braižytojo kūną. „Ji aiškinasi, kur 
esanti... - pasakė jis ir vėl garsiai, bet tik sau. - Bet ji niekaip nesužinos... 

Ketvirtas numeris taip ir liko prie lovos, žaidė aklą vištą. Kaskart, kai 
tik ji sujudėdavo, vyras Londone palinkdavo arčiau kompiuterio ekrano. 
Tam tikra prasme, svarstė jis, ji tokia pat viena, kaip ir aš, tik tiek, kad ją 
stebi daugybė žmonių visame pasaulyje, taip pat įdėmiai, kaip aš. 

Ji - jų visų fantazijų kalinė. 


Dženiferė instinktyviai suvokė, kad panika nepadės, bet jai vis tiek 
prireikė begalinių valios pastangų numaldyti viduje kylančias ban- 
gas. Ji giliai kvėpavo, pulsas dažnėjo. Jautė prakaituojanti, jautė, kaip 
byra ašaros ir vyksta visi kiti su baime susiję dalykai. Jai teko kovoti 
su savimi, kad nedrebėtų rankos, o kūną tąsė nevalingi judesiai, spaz- 
mai, tikai ir drebuliai - šito niekaip nepavyko suvaldyti. Ji pagalvojo, 
jog šiuo metu yra tarsi skilusi į dvi Dženiferes; viena kovoja, kad nors 
kiek suvoktų, kas vyksta, kita nori pasiduoti juodai agonijai. 

Ji suprato, kad norint likti gyvai turi nugalėti pirmoji. 

Išsiaiškink padėtį, pasakė ji sau. Pritaikyk sau tai, ką gali suprasti. 

Ji niekada nematė per televizorių Patriko Maguano „Kalinyje“. 
Niekada neėmė iš bibliotekos Džono Faulzo „Kolekcionieriaus“. 

Niekada negirdėjo apie Barbarą Džeinę Maklę, neskaitė apie ją 
straipsnių ar knygos ir nematė pagal jos istoriją pastatyto televizijos 
filmo. Net „Pjūklų“, ir tų ji nebuvo mačiusi, nors jie labai populia- 
rūs tarp paauglių berniukų, mėgstančių pramogai pažiūrėti į kraujus, 
nių reginių, įkūnytų „Trumeno šou“. Jai neegzistavo ir seras Alekas 
Ginesas, alpėjantis metalinėje dėžėje, nes atsisakė liepti savo kari- 
ninkams dirbti kartu su eiliniais tilto per Kvajaus upę statybose. Ji 
nenutuokė nieko nei apie su įkalinimu susijusį meną ar literatūrą, nei 
apie tokio veiksmo nusikalstamumą. Niekada neturėjo jokio nami- 
nio gyvūnėlio, net auksinės žuvelės akvariume, kurie nuolat baksno- 
tų į stiklą ir matuotų savo pasaulio ribas. 

Ir visai nesuprato, kad yra į visus juos kiek panaši. 

Tačiau Dženiferė turėjo instinktų, kurių įvardyti negalėjo, bet 
kurie jai suteikė šiek tiek jėgų. Pasakė sau, kad jau tris kartus turėjo 
smarvės pabėgti. Čia bus dar viena galimybė, jei tik ji nugalės troški- 
mą pasiduoti siaubui. Ramindama save, ji giliai kvėpavo. 

Dženiferė nuleido rankas ir palietė lovos šonus. Po maišo juoduma 
pajuto ir įsivaizdavo metalinį rėmą ir čiužinį. Ant lovos, po ja, buvo 
patiesta šiurkščios medvilnės paklodė - ji įsivaizdavo, jog baltut bal- 
tutėlė. 

Gerai, pasakė sau. Pažiūrėkim, ką galime apčiuopti. 

Atsargiai nuleido kojas nuo lovos ir perbraukė kojų pirštais grin- 
dis. Cementas, šalta padams. 

Matyt, toks ir yra pojūtis ant rūsio grindų, pamanė. Jai lyg ir pasi- 
rodė, kad kalba garsiai, pamanė - įdomu, ar mano žodžiai supranta- 
mi pro tą skylutę maiše, kuri iškirpta girdyti apnuodytu vandeniu. Ji 
nesuvokė aplinkos, buvo sunku nustatyti, ar galvą užliejusios mintys 
išeina ir pro lūpas. Gal ji ir kalba garsiai. O gal ir ne. 

Ji pamakalavo kojomis aplink, tikrindama, ar nebus kokių kliū- 
čių. Nėra. 

Dženiferė paliepė sau atsistoti, paskui vėl pakartojo tą paliepimą. 
Norėjo išgirsti, kad jos balsas niekur nedingęs. Švelniai pasakė: Nagi, 
stokis, panele. Tu gali. 

Kai išgirdo, kad ištarti žodžiai skiriasi nuo žodžių galvoje, pasiju- 
to tvirčiau. Sukaupė jėgas ir atsistojo. 

Tą pačią sekundę ją apėmė baisus svaigulys. 

Galva po maišu susisuko, tarsi juoduma priešais akis būtų ūmai 
virtusi skysčiu. Dženiferė susvyravo ir vos nenuvirto atgal ant lovos 
ar nesudribo ant cementinių grindų. Tačiau šiaip ne taip išlaikė pu- 
siausvyrą, pamažėle galva nustojo suktis, ir ji pajuto galinti šiek tiek 
valdyti nusilpusius raumenis. Gaila, kad nesu tokia stipri, pagalvojo, 
kaip tie sunkumų kilnojimo apsėsti sportininkai mokykloje. 

Dženiferė nedrąsiai žengė žingsnį į priekį, taip pat giliai kvėpuo- 
dama. Rankas laikė ištiestas priešais. Neužčiuopė nieko. 

Ėmė mosuoti į dešinę ir kairę, viena ranka atsitrenkė į sieną. Pa- 
sisuko ir laikydamasi sienos ėmė judėti tarsi krabas, pirštais čiuop- 
dama tinką. Išgirdo tarškėjimą ir suprato, kad vyniojasi prie kaklo 
pririšta grandinė. Matyt, daužosi į lovą, pagalvojo. 

Keliu atsitrenkė į kažką ir sustojo. Pro maišą ėmė sunktis aitrus 
dezinfekavimo priemonės kvapas. Labai atsargiai nuleido rankas ir 
tarsi neregė apčiupinėjo kliūtį. 

Tai buvo nešiojamas unitazas. Jai prireikė kelių sekundžių minty- 
se susidaryti vaizdą, kas tai gali būti, tačiau užčiuopė sėdynę ir triko- 
jį, ant kurio ji uždėta. Jai pasisekė, kad atpažino tą daiktą, - mat kai 
buvo maža, tėvas ją vežėsi iškylon ir ji nuolat baisiausiai inkštė, kad 
tenka lauke naudotis tokiu primityviu daiktu. 

Dabar ji kone džiūgavo. Jai maudė šlapimo pūslę; ir atpažinus, kas 
yra prie kojų, pilvą ėmė raižyti aštrūs skausmai. 

Ji stabtelėjo. Nė nenutuokė, kas ją stebi. Galėjo tik nuspėti, jog 
taisyklės leidžia pasinaudoti tualetu. Nežinojo, ar jai suteikta nors 
kiek privatumo. Ją kone priveikė paaugliška baimė prasikalsti. Pado- 

rumo taisyklės grūmėsi su gėda. Mintis, kad ją kas nors matys, buvo 
nepakenčiama. 

Jai raižė pilvo apačią. Suprato, kad neturi pasirinkimo. 

Atsistojo prie sėdynės, vienu staigiu judesiu nusismaukė kelnai- 
tes ir atsisėdo. 

Tos lengvinimosi sekundės jai buvo nepakenčiamos. 


Kambaryje, tiesiai virš to, kur buvo įkalinta Dženiferė, Maiklas su 
Linda ekranuose stebėjo kiekvieną jos judesį. Tų nedrąsių ir ne- 
rangių judesių apgraibomis tempas buvo fantastiškas. Jiedu tiesiog 
jautė, kaip jų transliacijų požemis skleidžia intrigos vilnis ir susiža- 
vėjimo bangas. Nė žodžiu nepersimesdami, jiedu ir taip žinojo, kad 
Dženiferė taps narkotiku šimtams ją stebinčių žmonių. 

Be to, jie, kaip ir visi kiti narkotikų prekeiviai, žinojo, kaip palai- 
kyti tinkamą paklausos ir pasiūlos balansą. 

TERĖ KOLINS PAŽVELGĖ į senuką, sėdintį svetainės kampe, ir pagal- 
vojo: Na, negali būti, kad mane čia iškvietė dėl jo. 

Jausdamas jos žvilgsnį, Adrianas Tomas nesmagiai pasimuistė. 
Detektyvės žvilgsnis atrodė labai negailestingas, iš jo buvo galima 
numanyti, kad ji nusiteikusi daugiau nei skeptiškai. Jo mintys blaškė- 
si į visas puses, ir jis labai vylėsi nesutrikti, kaip tada, skambindamas 
policijos dispečeriui. Dar kartą perkratė galvoje tas kelias pastabas ir 
kuklias detales, tarsi vaidmeniui besiruošiantis aktorius. Stengėsi su- 
dėlioti visus tuos įspūdžius į kokį nors nuoseklų vaizdą to, ką matė, 
kad detektyvė nepamanytų, jog jis paprasčiausiai sutrikęs senukas, 
nors būtent toks ir buvo. Kai ji nusisuko į Merę Rigins ir Skotą Ves- 
tą, Adrianas greitai apsižvalgė, tikėdamasis, kad Brajanas slepiasi kur 
kampe ir gal jam patars, kaip šnekėtis su ta policininke. Jis tai žinotų, 
ką sakyti, pagalvojo Adrianas. Bet tą akimirką Adrianas buvo vienas — 
arba, galima sakyti, be palydos. 

— Ponia Rigins, — lėtai pasakė Terė, - pagrobimai yra labai su- 
dėtingi nusikaltimai. Paprastai jais arba siekiama gauti išpirką, arba 
atskirai gyvenantis šeimos narys pagrobia vaiką iš kito. 

Merė papurtė galvą, nors klausimo jai dar niekas neuždavė. 

— Būna dar ir trečia rūšis, - įsiterpė Skotas, piktai į ją pašnairavęs. — 
Seksualinis pagrobimas. 

Terė linktelėjo. 

— Taip. Retas atvejis. Panašiai kaip būti nutrenktam žaibo. 

— Manau, būtent į tai ir turite susitelkti, - pasakė Skotas. 

— Taip, bet pradžioj norėčiau atmesti tuos kitus... 

— Ir švaistyti laiką? — nutraukė ją Skotas. 

Jai buvo aišku, jog jis nori, kad ji suktų tyrimą šia linkme. Tiesiog 
negalėjo pakęsti, kad ją taip elgtis verčia žmogus, kuris, jos manymu, 
yra buvęs ant seksualinio nusikaltimo ribos. Ji nusprendė atsimokėti 
tuo pačiu. 

— O gal esama kokių nors tokio pobūdžio detalių, apie kurias 
man nepasakėte... 

Terė nutilo ir pažvelgė į Skotą. 

— Gal jūsų praktikoje... - pradėjo lėtai, bet, išvydusi pasikeitusį 
pašnekovo veidą, išbėrė: — ...gal koks pacientas. Kas nors piktas ar 
sudirgęs, gal apimtas psichozės, gal net... norintis jums pakenkti ir 
pasirinkęs Dženiferę kaip priemonę... 

Skotas pakėlė ranką. 

— Tai visai neįtikėtina, detektyve. Aš puikiai žinau visas proble- 
mas, su kuriomis susiduria mano pacientai, ir tikrai nė vienas iš jų 
negalėtų padaryti tokio dalyko. 

— Ką gi, - tęsė Terė, - nepatikėsiu, kad nesate susidūręs... su atve- 
jais, kurie baigėsi visai nedžiuginančiai. 

— Žinoma, buvo, - prunkštelėjo Skotas. — Kiekvienas save nors 
kiek pažįstantis gydytojas supranta negalįs idealiai tikti visiems pa- 
cientams. Neišvengiamai pasitaiko nesėkmių... 

— Taigi nebus visai nepagrįsta įsivaizduoti, kad vienas iš tų ne pa- 
čių sėkmingiausių atvejų galėtų jausti kokią pagiežą? 

Ji pateikė tą teiginį kaip klausimą, o paskui įdėmiai stebėjo, ką at- 
sakys Skotas. 

— Labai nepagrįsta, detektyve. - Jis kalbėjo itin oficialiai. — Įsi- 
vaizduoti, kad kuris nors iš mano pacientų suregztų nuodugnų kerš- 
to planą... ne. Neįmanoma. Tokią neapykantą nujausčiau. 

Kurgi ne, pagalvojo Terė. Jai teko priminti sau pačiai, kad jos as- 
meninė nuomonė apie Skotą neturi užtemdyti sveiko proto. Ir ne- 
galima leisti, kad Dženiferės kompiuteryje pamatyti dalykai darytų 
įtaką apklausai. Tačiau iš tiesų labai laukė tos dienos, kada galės už- 
duoti tokius klausimus. 

— Ir vis dėlto kažkuriuo metu man gali prireikti, kad pateiktumėt 
jų sąrašą. 

Skotas atsainiai mostelėjo. Neaišku - sutinka ar ne. Gali būti ir taip, 
ir kitaip. Arba nei taip, nei anaip. Terė nesitikėjo, kad jis tai padarys. 

Ji vėl pasisuko į ponią Rigins. 

— Ką gi, šeima... o kaip jūsų velionio vyro giminės? 

Merė suglumo. 

— Na, mano santykiai su jais nebuvo patys geriausi, bet... 

— Ar Dženiferė kada buvo kokio nors konflikto priežastis? 

— Taip. Seneliai nepatenkinti, kad aš ne taip dažnai ją pas juos 
nuvežu. Aiškina, kad ji vienintelė jiems likusi jų sūnaus dalis. O su 
dviem jos tetom niekad nesutariau. Nežinau, bet atrodo, kad jie visa- 
da mane kaltino dėl jo mirties. Bet tai tikrai nenuėję tiek, kad... 

Terė atkreipė dėmesį, kad Merė nėkart neištarė savo mirusio 
vyro vardo. Deividas. Smulkmena, bet jai pasirodė keista. Ji giliai 
įkvėpė ir tęsė: 

— Gali būti, kad man prireiks ir jų pavardžių, ir kai kurių adresų. 

Tada Terė susimąstė. Ji ieško nusikaltimo pagrindo, o kol kas teiš- 
girdo kelis dalykus, privertusius pagalvoti, kad šeimoje kažkas slepia- 
ma, dėl ko Dženiferė dingo, - bet išgirdo nepakankamai. Paklausė: 

— O kaip dėl išpirkos? Kaip suprantu, su jumis dėl jokių pinigų 
susisiekta nebuvo? 

Merė Rigins papurtė galvą. 

— Mes daug neturime... Labiau tiktų tiems atvejams, kur būtų 
dingęs kokių verslininkų sūnus ar duktė. Ar politikų. Ar tų, kurie pri- 
eina prie išties didelių pinigų, ar ne? 

— Galbūt. 

Terė išgirdo nuovargį savo balse. Pamanė, kad tai neprofesionalu. 

— Dėl seksualinių nusikaltėlių, —- piktai pakartojo Skotas. - Kiek 
čia jų aplink gyvena? 

— Šiek tiek yra. Sąrašą gausiu. Juk suprantate - galimybė, jog kaž- 
koks neaiškus nusikaltėlis - žudikas maniakas ar prievartautojas — 
Dženiferę tiesiog pagrobė nuo šaligatvio, yra be galo menka? Šitaip 
dažniausiai nutinka tik kine ar per televiziją... 

— Bet jų pasitaiko, - įsiterpė Skotas. 

— Taip, pasitaiko. 

— Net ir šiose vietose... - tęsė jis. 

— Taip. Net ir šiose vietose, — pritarė Terė. 

Skotas sėdėjo patenkintu veidu. Daug, pamanė Terė, labai daug 
jame nemalonaus. Kaip kas nors gali įsivaizduoti, kad jis gali jiems 
padėti. 

— Juk iš mokyklos ir universiteto turbūt yra dingę studentų... 

— Taip. Tokių, kurie turi bėdų dėl alkoholio, narkotikų, širdies 
draugų ar emocinių problemų. Dažniausiai... 

— O kaipgi ta mergaitė, ta, iš gretimo miesto... kurios kūną rado 
miške nuo jos dingimo praėjus šešeriems metams... 

— Pamenu tą atvejį. Žinau ir registruotą seksualinį nusikaltėlį, 
kurį galiausiai suėmė už dviejų valstijų ir kuris prisipažino ją nužu- 
dęs. Nemanau, kad mūsų jurisdikcijoje būta nors vieno panašaus 
nusikaltimo... 

— Bent jums nežinoma... - vėl pertraukė Skotas. 

— Taip, bent mums nežinoma. 

— Bet, detektyve... paklausykite, ką sako profesorius Tomas... — 
įsiterpė Merė. 

Terė vėl atsigręžė į senuką. Jis dairėsi tuščiu žvilgsniu, tarsi būtų 
kažkur kitur. Jai pasirodė, kad jo akys aptrauktos tarsi pilku rūku, 
tiršta, jai nežinoma medžiaga. Tai sukėlė nerimą. 

— Papasakokite man dar kartą, ką matėte, - pasakė Terė. - Nieko 
nepraleisdamas. 


Adrianas papasakojo jai apie ryžtingą Dženiferės veido išraišką. Apie 
autobusiuką, pasirodžiusį iš niekur, kuris sulėtino greitį ir važiavo jai 
įkandin. Kaip galėdamas geriau nupasakojo moterį prie vairo ir vyrą, 
dingusį iš vaizdo. Papasakojo apie trumpą pauzę ir lėkimą cypiančio- 
mis padangomis. Ir galiausiai pasakė apie rožinę kepuraitę, paliktą 
ant šaligatvio, atvedusią jį į gatvę, kur gyvena Dženiferė, į jos namus, 
o paskui ir į šitą svetainę. Iš paskutiniųjų stengėsi, kad viskas būtų 
aišku ir glausta; stengėsi, kad pasakojimas skambėtų oficialiai ir įtiki- 
namai. Neištarė nė vienos išvados, kurias jam liepė išsakyti žmonos 
arba brolio šmėkla; tegu jas daro ta detektyvė. 

Jis pastebėjo, kad kuo daugiau kalba, tuo labiau motina puola į 
neviltį ir tuo labiau, jo nuomone, siunta tas sugyventinis. 

Kita vertus, sulig kiekviena jo pasakyta smulkmena toji policinin- 
kė darėsi vis ramesnė. Adrianas pamanė, kad ji yra kaip tie profesio- 
nalūs pokerio lošėjai, kuriuos jis kartais mato per televiziją: kad ir ką 
galvotų, viskas gudriai paslėpta. 

Liovęsis kalbėti, jis pamatė, kaip ji nuleidžia galvą ir peržiūri, ką 
užsirašiusi. Tuo momentu išgirdo šnabždesį. 

— Nemanau, kad ją įtikinai, - pasakė Brajanas. 

Iš pradžių Adrianas nė neatsisuko į tą garsą. Nenuleido akių nuo 
detektyvės. 

— Ji viską perkrato, ir tai gerai. Bet tiesiog netiki. Dar ne, - Braja- 
nas kalbėjo toliau. Jo balsas skambėjo tvirtai ir užtikrintai. 

Adrianas žvilgtelėjo į šoną. 

Brolis sėdėjo ant sofos greta. 

Jaunas Vietnamo jūrų pėstininkas Brajanas dingo, vietoj jo sėdėjo 
brandi Niujorko komercinės teisės specialisto asmenybė, kokia jis 
buvo tapęs. Šviesūs plaukai kiek praretėję, garbingos žilės paliestos 
sruogos gula ant ausų ir marškinių apykaklės. Brajanas visuomet 
vaikščiojo ilgais plaukais — ne tokiais ilgais, kaip koks hipis, susirišęs 
į uodegėlę, bet maištingai netvarkingais. Su brangiu mėlynu dryžuo- 
tu kostiumu ir pagal užsakymą siūtais marškiniais, tačiau kaklaraištis 
atpalaiduotas. Brajanas atsilošė ir užsimetė koją ant kojos. 

— Ne-a. Tiesiog pernelyg dažnai mačiau tokią veido nusuktomis 
akimis išraišką. Paprastai taip būna, kai klientą traukia imti tau me- 
luoti, bet iš pradžių jam dėl to truputį nesmagu. Šiuo momentu ji 
mano, kad tai, ką ji manė čia įvykus - na, supranti, paauglės pabėgi- 
mas iš namų, - iš tiesų gali būti kur kas rimčiau. Bet nėra visiškai tuo 
tikra, visai ne, ir nori įsitikinti, kad dabar viską daro teisingai, nes bet 
kokia klaida gali jai kainuoti tą būsimą atlyginimo pakėlimą. 

Brajanas kalbėjo dainingai, tarytum tas jo detektyvės Kolins api- 
būdinimas būtų vienas iš taip mėgstamų Adriano eilėraščių. 

— Žinai, Audi, - tęsė jis, - čia bus nelengva. 

— Ką man daryti toliau? - sušnibždėjo Adrianas. 

Jis paliepė sau tik nepasukti galvos, bet pasuko, vos vos, nes norė- 
jo pamatyti brolio veidą. 

— Atleiskit, neišgirdau, — pakėlė akis Terė, pastebėjusi, kad jis at- 
sisuka. 

— Nieko, - atsakė Adrianas. - Tik garsiai galvoju. 

Detektyvė ir toliau jį įdėmiai apžiūrinėjo, ir galiausiai jis pasijuto 
nesmagiai. To jų nedidelio susižvalgyymo nepastebėjo nei motina, 
nei jos sugyventinis gydytojas. Jiedu buvo pernelyg sukaustyti savo 
košmaro, kad atkreiptų dėmesį į jo. 

— Ji protinga, - Brajano balse pasigirdo susižavėjimo gaidelė. — 
Manau, žino, ką daro, tik nežino, ką dar turi daryti. Dar ne. Privalai 

jai paaiškinti, Audi. Nekreipk dėmesio nei į tą motiną, nei į tą slidų 
jos draugelį. Nė kiek. Bet jos reikia paisyti. Turėk tai omeny. 

Adrianas linktelėjo, bet nė nenumanė, ką sakyti, - galėjo tik tiks- 
liai papasakoti, ką matęs, ir leisti jai padaryti savas išvadas. 

-— Dabar ji užduos tau kelis konkrečius klausimus, - Brajanas 
šnibždėjo jam į ausį. - Jai reikia daugiau informacijos, kad atsiskaity- 
tų viršininkui. Ji tave tikrina. Nori išsiaiškinti, ar tu iš tikrųjų gali būti 
patikimas liudytojas. 

— Profesoriau Tomai, - staiga prabilo Terė, - arjus verčiau vadin- 
ti daktaru... 

— Nesvarbu, visaip tinka. 

- Jūs esate psichologijos daktaras, taip? 

— Taip, tačiau aš neužsiimu gydymu kaip daktaras Vestas. Aš |a- 
biau iš tų, kur sėdi su pelėmis labirintuose. Laboratorijos žiurkė... 

Ji nusišypsojo, tarsi tie žodžiai būtų sumažinę įtampą kambary- 
je, - tik kad nesumažino. 

— Suprantu. Ką gi, tiesiog norėčiau išsiaiškinti keletą dalykų. Jūs 
nematėte, kad Dženiferę būtų prievarta įkišę į tą autobusiuką, tiesa? 

— Nemačiau. 

— Nematėte, kad ją būtų kas pačiupęs ar trenkęs jai, ar daręs kokį 
kitą veiksmą, kuris, jūsų manymu, būtų smurtinis? 

— Ne. Tiesiog ji ten buvo. O paskui dingo. Iš ten, kur sėdėjau, ne- 
mačiau, kas tiksliai jai nutiko. 

— Ar girdėjote, kad ji rėktų? Ar kokių grumtynių garsą? 

— Nepykite, bet ne. 

— Taigi, jei ji įsėdo į tą autobusiuką, tai galėjo būti ir jos pačios noru? 

— Taip man nepasirodė. 

— Ir nemanote, kad galėtumėt atpažinti tiek tą vairuotoją, tiek 
keleivį? 

— Nežinau. Mačiau juos tik iš profilio. Ir tai tik kelias sekundes. 
Prietemoje. Buvo beveik sutemę. 

— Ne, Audi, netiesa. Matei užtektinai. Manau, kad, kai juos surasi, 
tikrai atpažinsi. 

Adrianas jau sukosi paprieštarauti broliui, tačiau susilaikė, tikėda- 
masis, kad detektyvė nepastebėjo, kaip jis muistosi. 

Terė Kolins linktelėjo. 

— Ačiū, - pasakė. - Jūsų informacija mums labai pravers. Kai kiek 
pasistūmėsiu į priekį, susisieksiu su jumis. 

— Gerai dirba, - pasakė Brajanas. Jo balsas skambėjo pakiliai, jis 
palinko, beveik prisiglaudė Adrianui prie peties. - Tikrai gerai dirba. 
Bet ji vis tiek nori tavęs atsikratyti, Audi. 

Adrianui dar nespėjus nieko atsakyti įsiterpė Skotas. 

— Detektyve, kokių veiksmų imsitės toliau? 

Jis kalbėjo griežtu tonu, girdi, tikimės greitų rezultatų, ir Adrianas 
pamanė, kad jis taip turbūt kalba su žmonėmis, mokančiais pinigus, 
kad jo paklausytų. 

— Pažiūrėsim, gal man pavyks ką nors sužinoti apie tą profeso- 
riaus Tomo nupasakotą įtartiną transporto priemonę. Tai būtų šis 
tas konkretaus, už ko galėčiau užsikabinti. Be to, valstijos ir federa- 
linėje duomenų bazėje paieškosiu informacijos apie panašaus po- 
būdžio pagrobimus. O kol kas prašysiu jūsų būti budrius ir laukti, 
galbūt kas nors su jumis susisieks. 

— Nejau nenorite pasikviesti FTB? Nenorite pradėti įrašinėti 
mūsų telefono skambučių? 

— Dar kiek ankstoka. Tačiau grįžusi į darbą būtinai tai aptarsiu su 
savo viršininku. 

— Manau, mudviem su Mere vertėtų ten dalyvauti, - suurzgė Skotas. 

— Jei tik pageidaujate. 

— Ar esate kada nors tyrusi pagrobimą? 

Terė sudvejojo. Ji net nesiruošė į tą klausimą atsakyti tiesos, nes 
tuomet atsakymas būtų ne. Tai tik viską pablogintų, o pagal farų dar- 
bo taisykles tai jau būtų didžiulė klaida. 

— Manau, man vertėtų važiuoti su jumis ir pažiūrėti, kaip tas vir- 
šininkas reaguos... — jis atsisuko į Merę. - O tu pasilik čia. Būk prie 
telefonų. Žiūrėk, kad iškart praneštum pastebėjusi ką nors neįprasta. 

Užuot atsakiusi, Merė tiesiog sukūkčiojo, bet tas garsas reiškė, 
kad sutinka. 

Adrianas suprato, kad jiems — Skotui ir tai detektyvei - jo vaid- 
muo ką tik baigėsi. Jis išgirdo, kaip Brajanas pakeičia sėdėjimo pozą. 

— Sakiau tau, — tyliai tarė. - Tas šiknius sugyventinis mano, kad tu 
tik senas kvailys, atsitiktinai pamatęs kažką svarbaus, o ta farė galvoja 
iš tavęs išgirdusi viską, ką turėjai jai pasakyti. Nieko keista. 

— Tai ką man daryti? - paklausė Adrianas. 

Ūmai jis kaip ir anksčiau nebesuprato, ar tai pasakė garsiai, ar tik 
pagalvojo. 

— Nieko. Ir viską, - atsakė jo miręs brolis. - Nėra taip, kad viskas 
priklausytų tik nuo tavęs. Bet tam tikra prasme priklauso. Tik nesi- 
jaudink. Turiu vieną kitą idėją... 

Adrianas linktelėjo jam. Apsidairė savo švarko; buvo įsitikinęs, 
kad užėjęs į šiuos namus jį nusivilko ir padėjo ant sofos, o gal užmetė 
ant kėdės atkaltės. Pasukiojęs galvą susivokė jį vilkįs. Ir nusišypso- 
jo, - bet tik vienas žmogus šiame kambaryje pastebėjo tą jo baisų 
užmaršumą. 

DIDŽIĄJĄ DALį SAVO akademinio gyvenimo Adrianas studijavo bai- 
mę. Kai baigęs universitetą pradėjo dirbti, viskas pasirodė kur kas 
sudėtingiau, nei tikėjosi. Ta tema jį patraukė prieš kone penkiasde- 
šimt metų, kai jam teko patirti išties šiurpią kelionę lėktuvu grįžtant 
namo po pirmojo studijų semestro. Užuot persigandęs, jis pakerėtas 
stebėjo kitų keleivių reakcijas, kai lėktuvas kratėsi ir svyravo tam- 
siame audringame danguje, - toks pakerėtas, kad pats užmiršo ner- 
vintis. Maldos. Riksmai. Pabalę krumpliai ir kūkčiojimai. Per vieną 
vidurius sukantį krytį į duobę, kai lėktuvo variklis užkaukė taip, jog, 
atrodė, nustelbs visus klyksmus, jis apsižvalgė ir įsivaizdavo esąs vie- 
nintelė žiurkė, stebinti kitas siaubingame labirinte. 

Dirbdamas universitete Adrianas atliko begalę laboratorinių eks- 
perimentų, norėdamas nustatyti suvokimo veiksnius, skatinančius 
nuspėjamą smegenų reakciją. Darė regėjimo testus. Klausos testus. 
Lytėjimo testus. Dalį lėšų universitetui skyrė vyriausybė, - prastai 
paslėptas karinis finansavimas, - nes kariuomenę visada domino, 
kaip išmokyti karius atsikratyti baimės. Taigi dėstytojavimo me- 
tus Adrianas praleido lakstydamas tarp auditorijų, paskaitų ir ilgų 

vakarų laboratorijoje, kur supamas asistentų darė savo klinikinius 
tyrimus. Visa tai buvo smagu, dažnai itin įdomu ir teikė didžiulį pa- 
sitenkinimą - tik visa bėda, kad, išėjęs į pensiją, jis susivokė apie tai 
žinantis ir labai daug, ir labai mažai. Tarkim, jis suprato, kaip ir ko- 
dėl kai kuriems subjektams pamačius gyvatę padažnėja kvėpavimas, 
pulsas, išpila prakaitas, susiaurėja regos laukas ir apima kone panika. 
Jis metodiškai atliko jautrumo mažinimo tyrimus - subjektams, pa- 
prastai psichologijos magistrantams, rodydavo gyvačių nuotraukas 
National Geographic žurnaluose, gauruotas pliušines gyvates ir ga- 
liausiai tikras, ir matavo, kaip pažinimas mažina baimę. Dar jis atliko 
vadinamuosius užtvindymo tyrimus, kur subjektai staiga susiduria su 
daugybe baimę keliančių objektų. Kiek primena Indianą Džonsą, kai 
jis pirmame Spilbergo tos serijos filme atsidūrė gyvačių landynėje 
po žeme. Adrianui tokie testai nepatiko. Pernelyg daug prakaito ir 
riksmų. Lėtesni tyrimai jam arčiau širdies. 

O brolis - dar prieš savižudybę - dažnai žaismingai šaipydavosi 
iš Adriano darbo. „Jau ką išmokau kare, — kartą jam pasakė Braja- 
nas, - pirmiausia tai, jog Baimė - pats geriausias dalykas, kurį turi- 
me. Kai mums reikia saugumo, ji suteikia jį, leidžia mums pamatyti 
pasaulį, kuris, nors kiek iškreiptas, darosi atsargesnis, o tai, broli 
mano, paprastai išgelbėja tavo kailį iš bėdos ir leidžia dar kokią die- 
ną pagyventi. 

Kalbėdamas Brajanas mėgdavo viskio stikle pirštu maišyti ledo 
kubelius, kad jų skimbčiojimas pabrėžtų jo žodžius. „Kai manai, kad 
turėtum kažko bijoti, žinok, jog, po velnių, ko gero, taip ir yra, nes 
tada tai, ką darai paskui, įgauna prasmės.“ 

Adrianas prisiminė visa tai eidamas per savo senąjį universiteto 
miestelį. Nusišypsojo pagalvojęs, kaip pasiilgo savo brolio kalbėji- 
mo būdo. Vieną minutę Brajanas šnekėdavo kaip Oksfordo filoso- 
fas languotu švarku, o kitą - tarsi vėtytas ir mėtytas keikūnas gatvės 
banditas. Teisė, kaip profesija, jam puikiai tiko. Jis būtų galėjęs tapti 

ir aktoriumi, tik tiek, kad Brajanas nepakentė klausyti nurodymų, 
taigi vos išgirdęs kokį savimi patenkintą režisierių, bandantį aiškin- 
ti jam, ką daryti, būtų kaipmat nulipęs nuo scenos. Bet jam puikiai 
sekėsi įsikūnyti į bet kokį vaidmenį, kurio reikėjo bylai, prie kurios 
dirbo. Dalį laiko brolis dirbdavo su turtingais verslo klientais, dalį — 
nemokamai, Amerikos pilietinių teisių sąjungai ir Pietiniam neturto 
teisinio gynimo centrui. Čia jis gilinosi į mirties nuosprendžio bylas, 
kur kaltinamieji - kurių tikrai daugiau nei keletas buvo neteisingai 
apkaltinti - turėjo mažai šansų išsisukti nuo elektros kėdės, kol ne- 
atvykdavo Brajanas. Jis, galvojo Adrianas, kiekvieną sugebėdavo pri- 
versti manyti, kad jis yra lygiai toks pat kaip jie. 

Jis papurtė galvą. Gal ta chameleoniška savybė ir nebuvo tokia 
gera, nes vieną rytą brolis, kurį jis laikė stipriausiu žmogumi pasauly- 
je, prisidėjo prie smilkinio devyniamilimetrį ir paspaudė nuleistuką. 

Ir nepaliko raštelio. O čia jau kažkas ne taip, galvojo tada Adria- 
nas. Galėjo ir pasiaiškinti. 

Adrianas manė, kad jo, psichologo, gyvenimas buvo skirtas at- 
skleisti paslaptims. Kodėl mes bijome? Kodėl elgiamės taip, kaip elgia- 
mės? Kas verčia mus jausti tai, ką jaučiame? Iš kur atsiranda baimė? 

Ir vis dėlto dabar, senkant laikui, kai jis dar gali protauti, Adrianas 
suprato neturįs atsakymų į visus didžiuosius savo gyvenimo klausi- 
mus ir sergantis liga, kuri tų atsakymų paiešką kuo toliau, tuo labiau 
apsunkina. 

Adrianas ėjo toliau. Žingsnius universiteto miestelio šaligatviais jis 
mokėjo skaityti tarsi knygos žodžius: štai „vėluoju į paskaitą“ kvikste- 
pas ir lėtas „atidaviau visus darbus ir viską užbaigiau“ žingsnis. 

Šiandien Adrianas tyčia neskubėjo. Iš dalies tą neskubėjimą dik- 
tavo amžius. Tačiau, planuodamas savo tolesnius veiksmus, jis dar ir 
perkratinėjo prisiminimus. 

— Brajanai? - jam garsiai išsprūdo. - Manau, čia man prireiks tavo 


pagalbos. 

Pora telefonu kalbančių studenčių atsisuko į jį, nusišypsojo ir 
tęsė savo pokalbius. Jos ėjo drauge, viena greta kitos, kaip draugės, 
tačiau kalbėjosi su nematomais bičiuliais. 

Jis nusprendė - ne ką skiriasi nuo manęs. Tik tiek, kad mano pašne- 
kovas miręs. 

Buvo tokia istorija, kurią brolis išgėręs retkarčiais pasakodavo 
prietemoje, kai jo klausydavosi tik keli žmonės, nes tuo pasakojimu 
apie patruliavimą Ašau slėnyje jis galėjo pasidalyti tik su tais, kurie 
jį mylėjo. 

Buvom už kelių kilometrų nuo bazės. Paskutinis gabaliukas nueiti po 
ilgos nuobodžios dienos. Sukaitę, ištroškę, velniškai pavargę. 

Adrianas apsidairė. Tikėjosi pamatysiąs Brajaną šalia, nes ausyse 
aidėjo jo balsas, kartojantis daug kartų pasakotą istoriją, atrodė, jis 
dudena už kelių colių. Tačiau Brajano niekur nesimatė. 

Kitaip tariant, Audi, tai buvo pats tas laikas ir ideali situacija neat- 
kreipti reikiamo dėmesio. 

Patrulių būry buvo dvidešimt vyrų, tuo keliu jie prieš savaitę tris 
kartus grįžo be jokių nuotykių. Brajanas nupasakojo vietovę: ryžių 
lauko dešinėje, už kokių septyniasdešimt penkių jardų - tanki tam- 
sių džiunglių siena, kairėje - kelios lūšnos ir keliukas į vietinį kaimą. 
Vėlyvą popietę lauke dirbo keli ūkio darbininkai. Visas vaizdas pa- 
žįstamas, nekaltai atrodantis. Visiškai nieko neįprasta. Pasakodamas 
tą istoriją, šitai Brajanas pakartodavo mažiausiai triskart. Nieko ne- 
įprasta. Nieko neįprasta. Nieko neįprasta. 

Tie žodžiai skambėjo tarsi prakeiksmas. 

Vyrai buvo pavargę kaip šunys, norėjo tik grįžti į bazę, pavalgyti, 
pailsėti, gal bent kiek apsiprausti. Ir nebuvo, sakydavo jis broliui, nė 
menkiausios priežasties sustoti. 

Tačiau tądien - Brajanas visada prisimindavo, kad tai buvo ant- 
radienis, — jis sustojo. Vyrai, kuriuos jis vedė, sudribo ant žemės. 
Penkiasdešimties svarų kuprinės keturiasdešimties laipsnių karštyje 

trukdo priimti sprendimus, sakydavo broliui Brajanas. Gal gali tai 
išnagrinėti, pridurdavo. Vienas kitas suurzgė - dažnai būna kur kas 
sunkiau sustoti, nei eiti pirmyn. Kol Brajanas dairėsi pro žiūroną į 
medžius, vyrai niūriai čiulpė paskutinius lašus iš gertuvių ir rūkė. Jis 
sutelkė žvilgsnį, lėtai apžiūrinėjo kiekvieną pavidalą ar šešėlį. Nepa- 
matė nieko. Visiškai nieko. Ir todėl pasijuto tik dar blogiau. 

Audi, kartais tiesiog jauti. Kai viskas atrodo gerai, bet iš tikrųjų kaž- 
kas ne taip. Ir tą dieną mane apėmė būtent toks jausmas. Viskas buvo per 
gerai. Dvigubai per gerai. 

Taigi Brajanas pasižymėjo savo žemėlapyje visą pamiškę ir pra- 
nešė koordinates bazei, pamelavęs artileristui, kad tarp medžių pa- 
stebėjo judant. 

Netrukus pasigirdę pirmieji šūviai nukovė abu darbininkus ir iš- 
taškė buivolą į kruvinus gabalus. Brajanas nereagavo į šitas žudynes, 
ramiai radijo ryšiu pakoregavo ugnį, ir po kelių sekundžių į džiungles 
ėmė lėkti sprogmenys. Žemė sudrebėjo. Orą garsiai siurbė krentan- 
tys sviediniai. Sprogimai sudraskė pamiškę, į dangų kilo mirtina me- 
džio skiedrų ir metalo skeveldrų liūtis. 

Po kelių sekundžių ugnis buvo nutraukta. 

Būrio vyrai nelabai norėjo eiti patikrinti padarytos žalos, bet jis 
liepė jiems tai padaryti. Jie be žodžių praėjo pro ūkio darbininkų la- 
vonus. Tarp dygstančių ryžių daigų žvilgėjo jų viduriai, mėtėsi kūno 
dalys. Atrodė, kraujas tarsi aliejus plaukia per šlapią lauką. Iš kaime- 
lio ėmė lįsti žmonės, popietės karštyje tolumoj pasigirdo pirmieji 
nevilties klyksmai. 

O tada jie priėjo baisų košmarą. 

Tarp medžių, lygiai ten, kur Brajanas nukreipė artilerijos ugnį, 
jų laukė turbūt daugiau nei kuopa Vietnamo liaudies armijos karių. 
Kur tik pažvelgsi, visur kūnai ir jų dalys. Visi išsprogdinti į gabalus, 
kūnų dalys medžiuose. Galvos. Rankos. Kojos. Suplėšyti kūnai. Sun- 
kiai atpažįstami, bet akivaizdūs 75 milimetrų haubicos tiesioginio 

sviedinių pataikymo rezultatai. Viskas nutaškyta raudonai, išdaužyti 
daiktai ir krauju permirkusi žemė. Keli sužaloti vyrai dejavo. Kiti gal 
kažkaip nušliaužė gilyn į džiungles, persigrupuoti ar mirti - šito Bra- 
janas nežinojo, bet jam ir nerūpėjo. 

Nė vienas iš jo vyrų nepratarė nė žodžio. Žengdami per kraujo 
balas keli švilptelėjo, kitiems padažnėjo kvėpavimas. Jie tiesiog sekė 
Brajano pėdomis ir metodiškai ėjo nuo vienos prie kitos slaptavietės 
ir pribaiginėjo sužeistus priešus. Brajanas sakėsi neprisimenąs davęs 
tokį įsakymą, bet turbūt davė. Tada suskaičiavo nukautuosius. Iš viso 
daugiau nei septyniasdešimt aštuoni; rimta pergalė ten, kur net ne- 
buvo mūšio. Tiesiog skerdynės. Visi jo būrio vyrai suprato, kad, jei 
būtų elgęsi taip, kaip elgėsi kitus kartus atėję būtent į šį ryžių lauką, 
visi būtų buvę nukauti iš pasalų. Po šito niekas apie Brajano instink- 
tus nebediskutavo. Taip jis sakė broliui. 

O vadovybė jam įteikė medalį. 

Tačiau, pamanė Adrianas, to jis niekada nesakydavo didžiuoda- 
masis, tik su liūdesiu. 

Brolis, pagalvojo jis, buvo pakliuvęs į savo paties istorijos spąstus. 

Įdomu, ar galėtų jis pasakyti tą patį apie save? 

Manau, gali, Audi. 

Jis atsisuko, bet brolio nepamatė, tik išgirdo. 

Studentai nedidelėmis grupelėmis ėjo į auditorijas, tolumoje 
bokšte išmušė trečią po pietų. Adrianas prisiminė, kad būtent tokiu 
laiku brolis iškvietė artilerijos ugnį, išgelbėjusią jam gyvybę. 

Jis nuskubėjo pirmyn. Universitetas — tikras architektūros krati- 
nys; šiuolaikiniai pastatai stovi greta labai senų. Lenktų formų sta- 
tiniai plačiais langais žvelgia į žalias vejas ir senus fachverko namus, 
paverstus bendrabučiais. 

Jis nudžiugo pamatęs, kad nuo to laiko, kai išėjo į pensiją, nedaug 
kas pasikeitė. 

Psichologijos fakultetas įsikūręs viename iš beveik šiuolaikiškų 

statinių. Pastatas plytinis, stačiakampis, plačiomis durimis, apau- 
gęs gebenėmis, niekuo neišsiskiriančios išorės. Adrianui visada pa- 
tiko, kad jis toks paprastas. Jam trūko įtaigaus dizaino, koks matyti 
verslo mokyklos ar chemijos fakulteto pastatuose. Jis manė, kad 
tokios niekuo nepasižyminčios išvaizdos privalumas tas, jog čia 
gali laisviau karaliauti idėjos. Pastatas pridengė protą, o ne klykė 
apie jį. 

Adrianas užlipo laiptais į trečią aukštą. 

Jis priminė sau, kad eina į 302 kabinetą, o jo lūpos judėjo karto- 
damos žmogaus, pas kurį ėjo, vardą. Tai buvo senas draugas ir ko- 
lega, tačiau jis nė kiek nenorėjo demonstruoti savo ligos fakulteto 
koridoriuose. Kalbėk aiškiai, pasakė sau. Viską iki smulkmenų. 

Jis pabeldė į duris ir jas pravėrė. 

— Rodžeri? - tarstelėjo eidamas vidun. 

Prie kompiuterio palinkęs sėdėjo tvarkingas, plikas, išstypęs 
krepšininko ūgio vyras, šalia jo - daili mergina nervinga mina. Kabi- 
netas užverstas knygomis juodose metalinėse lentynose. Viena siena 
primena pašto skyrių - ant jos sukabinti FTB skelbimai su ieškomų 
asmenų nuotraukomis. Ant kitos sienos, priešais tą - įrėmintas filmo 
„Avinėlių tylėjimas“ plakatas su režisieriaus ir scenarijaus autoriaus 
parašais juodu rašalu. 

— Adrianai! Įžymusis profesoriau Tomai, užeikite! Užeikite! - 
profesorius Rodžeris Parsonsas išsilankstė iš krėslo ir puolė spausti 
Adrianui ranką. 

— Nenorėjau sutrukdyti studentės konsultacijos... 

— Ne, ne, visai nesutrukdėte. Mudu su panele Luis tik peržiūrinė- 
jome jos kursinį, kuris, tiesą sakant, netgi puikus... 

Adrianas paspaudė ranką ir merginai. 

— Noriu paklausti, Rodžeri, ar negalėčiau šiek tiek pasinaudoti 
tavo žiniomis... 


— Aišku! Dievulėliau, jau mėnesių mėnesius jūs čia nematytas... ir 

ūmai toks malonus netikėtumas. Kaip jums sekasi? Ir kuo galiu būti 
naudingas? 

— Gal man jau eiti, profesoriau? - įsiterpė studentė. 

Rodžeris Parsonsas klausiamai pažvelgė į Adrianą. Adrianas nu- 
džiugo, nes nebereikėjo atsakyti į pirmąjį seno draugo klausimą. 

— Ar jaunoji panelė Luis ką nors nutuokia apie neįprastus nusi- 
kalstamo elgesio modelius? 

— Tai jau taip, - sududeno Rodžeris Parsonsas. 

— Tuomet jai reikėtų pasilikti. 

Mergina kiek sutrikusi pasimuistė, bet prašymas likti ją aiškiai 
nudžiugino. Įdomu, pagalvojo Adrianas, ar ji žino, kas aš toks, tačiau 
jaunesnis jo buvęs kolega kaipmat jai paaiškino. 

— Čia mūsų žymiausias profesorius - mūsų visų mentorius, kurio 
vardu bus pavadintas fakulteto poilsio kambarys, — pasakė jis. — Ir 
mums didžiulė garbė, kad jis užėjo, net jei tik su vienu ar dviem klau- 
simais. 

— Gaila, kad tiek mažai išmanau apie patopsichologiją, — tarė 
Adrianas. 

— Najau, profesoriau, per menkai save vertinate. Bet, jei ko neži- 
note, man bus labai malonu jums paaiškinti, - pasakė Rodžeris. — Ir 
ko gi norėjote paklausti? 

— Dėl nusikaltėlių porų, - švelniai pasakė Adrianas. - Vyro ir mo- 
ters partnerystės... 

Rodžeris linktelėjo. 

— Aha... nepaprastai įdomu. Yra keletas skirtingų tokio pobūdžio 
profilių. Apie kokį nusikaltimą kalbame? 

— Atsitiktinį pagrobimą. Priemiesčio gatvėje pagrobiamas nepa- 
Žįstamas Žmogus. 

Rodžeris Parsonsas kilstelėjo antakius. 

— Labai neįprasta. Labai retas atvejis. 

— Ir aš taip pagalvojau. 

— O koks būtų tokio pagrobimo tikslas? 

— Šiuo metu neaiškus. 

— Pinigai? Seksas? Ar iškrypimas? 

— Nežinau. Dar nežinau. 

— Gal visi trys viename. Ir dar daugiau, - Parsonsas ėmė garsiai 
mąstyti. - Geru čia tikrai nekvepia, greičiau baisia bėda. 

Adrianas linktelėjo, o jo buvęs kolega ūmai pasileido kalbėti mo- 
notonišku universiteto dėstytojo tonu: 

— Dėl to viskas tik sudėtingiau. Informaciją apie tokio tipo nusi- 
kaltėlius paprastai surankiojame tik tada, kai jie susekami. Tarsi atga- 
line data bandytum sudėlioti psichologinės dėlionės detales. Viso ko 
prasmę supranti jau po visko. 

— Dabar taip neišeina. Reikia spręsti pagal tuos turimos informa- 
cijos trupinėlius. 

Rodžeris Parsonsas ištiesė savo ilgas kojas ir giliai susimąstė. 

— Ar čia kalbame apie kokį jūsų pažįstamą... juk klausiate ne tik iš 
akademinių paskatų, ar ne? 

— Ne visai. Bet vėlgi - ir ne visai ne visai. Kalbu apie merginą, su 
kuria buvau trumpai susidūręs. Noriu padėti vieniems kaimynams. 

Kiek padvejojęs, Adrianas pridūrė: 

— Svarbu, kad laikytum tai paslapty. Ir jūs taip pat, — tai jis pasakė 
merginai, kuri atrodė kiek pašiurpusi nuo to, kokia linkme ima kryp- 
ti šis pokalbis. - Tai toks nusikaltimas, kuris... - sumikčiojo Adria- 
nas, — atrodo, dar tik rutuliojasi. Ir man sunku tiksliai nusakyti, kaip 
rutuliojasi. 

— O pagrobtoji... ką žinote apie ją? 

— Jauna. Paauglė. Turinti daug problemų. Labai protinga. Labai 
graži. 

— O policija... 

— Stengiasi aiškintis. Tačiau jie atkakliai laikosi konkrečių faktų, 
o tai, mano nuomone, nelabai veiksminga. 

Rodžeris dar kartą linktelėjo. 

— Taip. Čia tai jau neklystat. Pagal faktus galima išsiaiškinti nusi- 
kaltimą, kai jau turi kūną. Bet šis atvejis juk ne toks? 

— Dar ne. 

— Tai gerai. Ir jūs nė kiek neabejojate, kad ją pagrobė nežinomi 
vyras ir moteris, o ne kas nors, kas ją pažįsta? 

— Taip. Neabejoju. Esu tikras, kiek tik įmanoma būti tikram. 

Jaunesnysis profesorius vėl susimąstė. 

— Norite, kad paspėliočiau? Tik tiek ir lieka. Grynai paspekuliuoti... 

Adrianas neatsakė nieko. Žinojo, kad nereikia. 

— Na, labiausiai tikėtina, žinoma, kad tai susiję su seksu. Bet ir su 
kontrole. Greičiausiai tai porai žeminamas pavergimas teikia erotinį 
malonumą. O jų mėgavimasis tuo tik skatina jųdviejų susijaudinimą. 
Begalė galimų veiksnių. Kad pateikčiau jums tikslesnį profilį, man 
reikia daug daugiau informacijos... 

— Daugiau neturiu. Dar ne. 

Rodžeris toliau susikaupęs mąstė. 

— Na, ir darvienas dalykas, Adrianai... ir jei kada tai iškils, tikrai ne- 
garantuoju, bet... manau, jumis dėtas, susitelkčiau į tikslą ir stengčiau- 
si rasti visoje toje jūsų nupasakotoje situacijoje kokią nors prasmę. 

— Tikslą? Kaipgi čia? 

— Na, kad toji auka gali tai nusikaltėlių porai suteikti didybės, 
svarbos ir galios jausmą? Jei neminėsim seksualinio žaidimo, ką dar 
jie tikisi iš jos gauti... nes turi kažko tikėtis. Tai gali būti užmaskuo- 
ta, bet nebūtinai. Galia. Kontrolė. Tokiuose nusikaltimuose būna 
daugybė psichologinių veiksnių. Tačiau, deja, nė vienas nėra labai 
gražus. 

— O kaipgi policija aiškintųsi... 

Rodžeris papurtė galvą. 

— Vargu. Tol, kol neras kūno, tikrai nesiaiškins. Arba kaip tada, su 
tais mormonų sektantais, kur turi daugybę žmonų, kai vienam vaikui 

pavyko pabėgti. Tik tiek, kad paprastai nepabėgama. Tokiems įkai- 
tams pabėgti labai sudėtinga. Sėdėdami patogiuose namuose dažnai 
galvojame: O ką, kodėl gi jie paprasčiausiai nepabėga ir nepaskambina 
policijai, - bet tam reikia labai sunkiai įveikiamų psichologinių šuo- 
lių. Ne, tai visai ne paprasta... 

— Taigi, policija... 

Parsonsas mostelėjo ranka tarsi gaudydamas nuo stiklo atšokusį 
kamuoliuką. 

— Kai jau turės kūną - nesvarbu, gyvą ar ne, - tada galės atsekti. 
Gal. Bet greičiausiai ne. Šiaip ar taip, neleisčiau sau tikėtis patenkina- 
mo rezultato. 

Adrianas linktelėjo. Čia dar ne viskas. Jo ausyje nuaidėjo brolio 
balsas. 

— Čia dar ne viskas, - Rodžeris Parsonsas pridūrė tyliai, tarsi ir jį 
būtų paraginę mirusieji. 

Adrianas laukė atsakymo. 

— Tokio nusikaltimo atveju tiksi laikrodis. 

— Laikrodis? 

— Taip. Kol toji auka teikia susijaudinimą, virpuliukus, aistrą - bet 
ką, nesvarbu, - tai porai ji ypač brangi. Tačiau kai tai baigiasi - gal ji 
jiems nusibosta ar jie išsemia jos teikiamo džiaugsmo aruodus, - ji 
jiems tampa bevertė. O tada jos atsikratys. 

— Paleis? 

— Ne. Nebūtinai. 

Stojo minutėlė tylos, kol abu profesoriai mąstė apie turimas 
aplinkybes. Tada jie išgirdo, kaip jaunoji studentė giliai atsiduso, 
tarsi į kabinetą būtų pūstelėjęs lengvas šaltukas. Ir abu atsisuko į 
panelę Luis. 

Ta nuleido galvą, tarsi drovėdamasi to, ką ruošėsi sakyti, jos 
skruostai nuraudo, lyg jai būtų gėda, kad tokia mintis jai apskritai 
toptelėjo. 

— Janas Breidis ir Maira Hindli, - pratarė ji. - 1966-ieji. Anglija. 
Durpynų žudikai. 

Rodžeris Parsonsas entuziastingai suplojo. 

— Taip, - staiga mažame kabinete nugriaudėjo jo balsas. - Visiš- 
kai teisingai, panele Luis. Bravo. Puikus pastebėjimas. Adrianai, nuo 
to galite ir pradėti. 

Išgirdusi tokias savo dėstytojo pagyras, studentė vargais negalais 
išspaudė šypsenėlę, nors Adrianas pagalvojo, kad tam tikra prasme 
turi būti nelengva, kai tokioje jaunystėje žinai garsių žudikų maniakų 
pavardes ir jų siaubingus veiksmus. 


14 


NET IR TAMSOS sukaustytame pasaulyje Dženiferė kažkaip lipdė 
savo buvimo vietos paveikslą. Kartu ji ėmė pamažėle rinkti informa- 
ciją, kas čia vyksta. Suprato esanti kažkokiame rūsyje ir suvokė, kad 
gyvą ją laiko ne be reikalo. Dar ji žinojo, kad niekas per visus jos nu- 
Zyventus šešiolika metų neparuošė jos tam, kas čia darosi. 

Ir vylėsi, kad viską neteisingai supranta, tačiau pati nelabai suvo- 
kė, ką jai norisi neteisingai suprasti. 

Ji sunėrė pirštus ant skreito tarsi maldai. O tada, lygiai taip pat 
lėtai, atitraukė rankas ir sugniaužė kumščius. 

Kai jau sutelkė dėmesį į faktus - lova, grandinė ir antkaklis, lauko 
unitazas, - šiaip ne taip galvoje nusipiešė iškreiptą savo aplinkos vaiz- 
dą. Tačiau vos tik leido vaizduotei nuklysti į tai, kas jai nutiks, sukaus- 
tė baimė. Riba, kai ji galėjo prapliupti ašaromis ar nualpti iš siaubo, 
nuolat buvo čia pat. Dženiferė blaškėsi tarp sveiko proto ir agonijos. 

Pati sau visą laiką kartojo: Aš dar gyva. Vis dar gyva. 

Susitvardymo minutėmis ji labai stengėsi įtempti klausą ir uoslę. 
Apčiuopti, svarstė ji, turbūt pavyks nedaug, tačiau tai galiausiai gali 


šį tą pasakyti. 

Ji sėdėjo ant lovos krašto. Kojų pirštais jautė šaltą grindų cemen- 
tą. Pilvas urzgė iš alkio, bet ji manė, kad valgyti turbūt negalėtų. Vėl 
jautė nežmonišką troškulį, bet pagalvojo, kad turbūt nebeišdrįstų 
darsyk ragauti vandens - net jei pasiūlytų. 

Kambary buvo tylu, girdėjosi tik jos kvėpavimas. 

Iš tikrųjų čia yra du kambariai, pasakė ji sau. Juodas kambarys mai- 
še ir tas, kuriame ji laikoma. Ji suprato, kad ir apie vieną, ir apie kitą 
reikia išsiaiškinti kaip galima daugiau. Žinojo, kad jei neišsiaiškins — 
jei tiesiog lauks ir žiūrės, kas jai nutiks, - nebeliks nieko, tik neviltis. 

„Ir pabaigos, kad ir kokia ji būtų, laukimas. 

Dženiferė grūmėsi su panika kiekvieną būdravimo sekundę. 

Pasakė sau, kad grįžti prie to, kas nutiko, neverta, nebent tik tam, 
kad pabandytų mintyse nusipiešti ją iš gatvės pagrobusių dviejų 
žmonių paveikslą. Tačiau kai pamatė save, ankstyvo pavasario sute- 
mose einančią nuo kūdikystės pažįstamo rajono šaligatviu, paniro į 
dar didesnę tamsą nei maiše. Iš jos atimta viskas, ką ji žinojo, ir jai 
kone stojo širdis net nuo menkiausio prisiminimo, kaip ji čia atsidū- 
rė. Galva svaigo, bet ji nesiliovė sakyti sau, kad reikia susiimti. Būtent 
tai jai nuolat pabrėždavo taip nekenčiamos mokyklos mokytojai: 
Dženifere, tau reikia susitelkti į pateiktą medžiagą. Jei tik susiimtum, ga- 
lėtum būti tokia gera mokinė... 

Gerai, pasakė ji, tarsi atsakydama į tas jų priekabes. Dabar aš 
susiimsiu. 

Taigi ji ramiai sėdėjo ir mąstė: to vyro akys. Užsmaukta tos mo- 
ters kepurė. Kokio jie ūgio? Ką vilkėjo? Ji giliai įkvėpė ir jai atrodė, kad 
vis dar užuodžia to vyro kvapą, vyras vėl ją spaudžia prie autobusiu- 
ko grindų ir jo traiškoma ji nebegali kvėpuoti. Umai nesusilaikiusi 
pliaukštelėjo sau, stengdamasi nuvyti jausmą, kad tas vyras kažkaip 
ją pažymėjo. Ėmė kasytis rankas, kurios niežėjo, tarsi apie jas vytųsi 
nuodingoji gebenė. Tačiau, pajutusi rumbus ir kraują, prisivertė liau- 
tis, bet tam prireikė daugiau stiprybės, nei ji manė turinti. 

Gerai. Ta moteris... Jos monotoniškas balsas kėlė šiurpą. Būtent 
moteris atėjo į šitą rūsį ir aiškino apie taisykles, tik nepasakė, kaip jų 
laikytis. Dženiferė stengėsi prisiminti kiekvieną tos moters pasakytą 
žodį, tačiau jie išnyko narkotiko, kuris ją išjungė, rūke. 

Dženiferė neabejojo, kad visa tai tikrai vyko. Buvo tikra, kad ta mo- 
teris stovėjo virš jos, davė jai gerti, liepė paklusti. Visa tai tikrai vyko. 
Tai ne sapnas ir ne košmaras. Ji tikrai nepabus staiga vidury nakties 
savo lovoje ir neišgirs, kaip už plonos sienos slapčia mylisi su Skotu 
jos motina. Ji prisiminė, kaip šito nekentė, - ir kartu dabar to ilgėjosi. 
Dženiferė pasijuto tarsi pagauta vidury kažkokio pusiau sapno, ginči- 
josi su savimi, ir pirmą kartą jai kilo mintis, ar tik nebus ji jau mirusi. 

Sėdėdama Dženiferė ėmė lengvai siūbuoti pirmyn ir atgal. Aš 
mirusi, pasakė ji sau. Taip turbūt ir būna. Rojaus nėra. Nėra nei jokių 
angelų, nei trimitų, nei Rojaus vartų, kylančių virš debesų. 

Yra tik šitai. 

Ji staiga sulaikė kvėpavimą. Ne. Ne. Jautė skausmą, kur nusikasė. 
Vadinasi, gyva. Bet kiek gyva - neaišku, o ar ilgai bus gyva - apskritai 
neatsakomas klausimas. 

Pasimuistė ir pasistengė prisiminti, ką tiksliai sakė ta moteris, tar- 
si jos žodžiuose būtų galėjusi aptikti kokią užuominą, kuri pasakytų 
ką nors svarbaus. Tačiau visos frazės, visi tonai, visi paliepimai at- 
rodė tolimi ir neryškūs, ir ji pajuto tiesianti rankas, tarsi galėtų ore 
priešais pagauti kokį žodį. 

Paklusi - liksi gyva. 

Taip pasakė toji moteris. Taikydamasi prie visko, kas vyksta, Dže- 
niferė galėjo likti gyva. 

Kam paklusti? Ką daryti? 

Iš to nesugebėjimo prisiminti, ką turėtų daryti, jai atėmė kvapą 
ir pro lūpas išsiveržė rauda, ūmai pakilusi joje ir sprogusi jai niekaip 
nepajėgus susivaldyti. 


Nuo tos minties ji pašiurpo ir smarkiai susipurtė. 

Dženiferėje virė kova: viena jos dalis troško leistis į nevilties jūrą 
ir tiesiog pasiduoti šios padėties siaubui - kad ir kas tai būtų, - bet ji 
iš paskutiniųjų kovojo su tuo noru. Nesusivokė, kokiame tos kovos 
taške yra atsidūrusi, tačiau pasakė sau, kad toji kova primena jai, kad 
ji dar gyva, o tai tikriausiai neblogai. 

Bet su kuo ji kovos ir kaip, jai buvo visai neaišku. 

Aš - Ketvirtas numeris. Jiems tai ne pirmas kartas. 

Gaila, pamanė ji, kad mažai ką nutuokiu apie kalėjimus ir kaip juo- 
se gyvena žmonės. Žinojo, kad buvo žmonių, kurie pagrobti išgyveno 
ištisus mėnesius, net metus, ir paskui pabėgo. Tie žmonės buvo pa- 
siklydę džiunglėse, palikti kalnų viršukalnėse, plūduriavo tarp laivo 
duženų jūroje. Žmonės gali išgyventi, įtikinėjo save. Žinau. Tai tiesa. 
Tai įmanoma. Ta mintis kiek apmalšino kone nenumaldomą norą su- 
siriesti į kamuoliuką ant lovos ir laukti, kol nutiks tas baisus dalykas, 
kuris turi nutikti. 

Tada ji sau pasakė: Tu buvai kalėjime, todėl ir bėgai. Tau šitai pavy- 
ko. Taigi... žinai daugiau, nei manai žinanti. 

Ji pasimuistė ant lovos krašto. 

Unitazas. Jei jie tiesiog ruošėsi mane iškart pribaigti, nebūtų davę to 
unitazo. 

Dženiferė nusišypsojo. Šitas pastebėjimas išties aukso vertės. 

Ji liepė sau nuolat viską matuoti, suteikti viskam, ką gali faktiškai 
paliesti, išgirsti ar užuosti, kokį nors tikrovės pavidalą. Unitazas — 
realus. Per šešis žingsnius nuo lovos. Kai ant jo atsisėdo, grandinė ant 
kaklo įsitempė - taigi štai jums viena riba. Į kitą pusę nuo lovos dar 
neapsižiūrėjo, tačiau žinojo, kad teks tai padaryti. Įsivaizdavo, kad 
lova turi būti kambario vidury. Ji gali judėti puslankiu, tam tikru at- 
stumu, tarsi braižytojo skriestuvo linija. 

Įdėmiai klausydama, ji kilstelėjo galvą tarsi žvėrelis girioje, užuo- 
dęs kažkokį kvapą ar garsą, pažadinantį gilius instinktus būti bud- 
riam. Sulaikė kvapą, kad aiškiai išgirstų bet kokį garsą. 

Neišgirdo nieko. 

— Ei? - garsiai pratarė. 

Maišas prislopino garsą, bet jis vis vien nuskambėjo gana garsiai — 
bet kas, čia užėjęs, būtų išgirdęs. 

— Ar čia yra kas? 

Tyla. 

Ji iškvėpė orą ir atsistojo. 

Kaip ir pirma, ištiesė rankas į priekį, tik šįkart labai atsargiai skai- 
čiavo kiekvieną žingsnį ir stengėsi, kad žengtų lygiai tokį pat atstumą. 
Dvylika colių, priminė sau, idant galėtų suvokti tikrąjį mastelį. 

Rankomis liesdamasi sienos, Dženiferė paėjo į unitazo pusę. Vie- 
nas. Du. Trys... šeši žingsniai, ir ji keliu pajuto sėdynę. Pasilenkė ir 
pirštais per ją perbėgo. Kaip ir tikėjosi, jai palinkus grandinė įsitem- 
pė. Gerai, pagalvojo ji. Dabar lėtai į priekį. 

Dženiferė žengė žingsnį ir ūmai išsigando. Rankomis liesdama 
sieną, ji jautėsi saugesnė, tarsi tai padėtų išlaikyti pusiausvyrą. Žen- 
gusi nuojos, pasijuto tarsi aklinoje tuštumoje, laikoma tik grandinės 
apie gerklę. Ji įsiurbė oro gurkšnį ir prisivertė nuginti tą mintį apie 
atrastą tvirtą sieną ir unitazą. 

Ji stengėsi neteikti reikšmės tam, ką daro. Dženiferė težinojo, kad 
tai atrodo svarbu. Taip žmogus ir turėtų elgtis. O susikaupusi matuo- 
dama atstumus juto, kad stengiasi sau padėti. Ji pagalvojo, kad vėliau 
teks padaryti dar daugiau. Bet tai mažų mažiausiai jau buvo pradžia. 


Viršuje Maiklas su Linda nuogi gulėjo lovoje, dar išprakaitavę nuo 
poravimosi, švytintys iš susijaudinimo. Ant lovatiesės priešais gulėjo 
nešiojamasis kompiuteris ir jiedu įdėmiai stebėjo ekraną. 

Jų kambaryje stovėjo tik dvigulė lova su aistros sujaukta ir sutepta 
patalyne. Ant grindų mėtėsi pora lagaminų ir brezentinių kuprinių 
su drabužiais. Kambarys apšviestas vieniša plika lempute, kabančia 

prie lubų. Ir asketiškai tuščias, jei neminėsim vieno vienintelio medi- 
nio stalo kampe. Ant jo prikrauta įvairių ginklų: pora .357 magnum 
revolverių ir trejetas 9 milimetrų pusautomačių. Greta jų - dvylikto 
kalibro šautuvas ir pažįstami AK-47 kontūrai. Prie jų mėtėsi dėžutės 
su šoviniais ir atsarginės apkabos. Visu tuo būtum galėjęs pustuzinį 
žmonių apginkluoti. 

Kompiuteris - naujausias ir brangiausias Apple. Susietas belai- 
džiu ryšiu su pagrindine studija gretimame kambary. 

— Papypsėk visiems signalą, — pasakė Linda. 

Ji pasilenkė ir įdėmiai įsižiūrėjo į ekraną. Žiūrėjo, kaip Dženiferė 
netvirtais žingsniais žengė nuo sienos prie unitazo. 

— Čia tai žiauriai geras, - susižavėjusi pridūrė. 
nugaros linkio. Perbraukė pirštu jai per užpakalį, paskui iki stuburo 
viršaus, tada paglostė pečius, nubraukė plaukus ir pabučiavo į spran- 
dą. Linda kone sumurkė ir pratarė: 

— Nepamiršk mokiųjų klientų... 

— Gali palaukti kelias sekundes, - atsakė jis. Ir brūkštelėjo liežu- 
viu jai prie ausies. 

Linda sukikeno, pasimuistė ir atsisėdo sukryžiavusi pėdas. Pasi- 
ėmė kompiuterį ir teatrališkai pasidėjo tarp kojų, kad jis uždengtų 
jos lytį. Tada kiek palinko į priekį ir pamaskatavo nuogomis krūtimis 
virš ekrano. 
atkreipsi dėmesį į mūsų darbą... 

Maiklas linktelėjo ir nusijuokė. 

— Kurgi ne... - pasakė. 

Jis pabarškino klavišus ir išsiuntė trumputį elektroninį garso 
signalą visiems Kasbustoliau? vartotojams. Jo melodija - klientai 
galėjo pasirinkti iš kelių parsisiunčiamų dainų, garsų ir signalų — 
pranešė, kad Ketvirtas numeris pabudo ir kažką veikia. Daugelis 

žmonių pasinaudojo ir papildomu pasiūlymu - gauti tą signalą tie- 
siai į mobilųjį. 

— Štai, - išsišiepė Maiklas. — Visi informuoti. Tai dabar man jau 
bus atsidėkota? 

— Tuoj, - atsakė Linda. - Reikia pažiūrėti, ką ji dabar darys. 

Maiklas nutaisė miną, girdi, tuoj apsiverksiu, ir Linda vėl prajuko. 

— Ilgai netruksim, - pasakė. 

Maiklas vėl atsisuko į ekraną ir kelias sekundes stebėjo Dženi- 
ferę. 

— Manai, ras? - paklausė. 

Jis nepasakė, ką ras, tik parodė į ekraną. 

— Padėjau, kur gali pasiekti, jei peržengs ribą. 

— Matyt, priklausys nuo to, kokia iš jos tyrinėtoja, - tarė Maiklas, 
o Linda linktelėjo. 

— Negaliu pakęsti, kai jos ten tik sėdi, - pasakė Linda. - Trečias 
numeris išties mane visąlaik nervino... 

Į tai Maiklas neatsakė nieko. Jis puikiai prisiminė, kaip Linda pa- 
siuto dėl to, kaip keliskart pasielgė Trečias numeris, ir dėl to visas šou 
įgavo netikėtų poslinkių. 

— Imčiau panoraminiu, kad visi pamatytų, kad jis ten yra. 

Linda linktelėjo. 

— Tik lėtai... nes iš pradžių niekas jo nepastebės. Aš padėjau taip, 
kad iš tiesų nelabai suprasi, kas tai, nebent labai įdėmiai įsižiūrėsi. 
Bet paskui, kai jie supras... 

Sakinio pabaigti jai neprireikė. 

Maiklas pasirąžė ir atsiduso. 

— Man reikėtų eiti į kitą kambarį. Pažaisti su kamerų padėtimi. 

Linda padėjo kompiuterį į šoną. Dabar jau jos eilė braukti pirštais 
jam per krūtinę. Paskui pasilenkė ir pabučiavo jam šlaunį. 

— Pirmiau darbas, paskui žaidimai, - pasakė ji. 

— Tu nepasotinama, - atsakė jis. - Bet man tai patinka. 

Linda sunėrė rankas už galvos ir provokuojamai atsilošė. Jis pasi- 
lenkė ir ją pabučiavo. 

— Labai vilioja, - pasakė. 

— Tačiau darbas svarbiau, - atsakė ji, lėtai suglausdama kojas. 

Linda nusijuokė. Jiedu vargais negalais išlipo iš lovos ir basomis, 
tarsi vaikai Kalėdų rytą, nušlepsėjo laiptais žemyn, į svetainę, kur 
Maiklas įrengė pagrindinę studiją. Baldų, kaip ir kituose nuomoja- 
mo nuošalaus namo kambariuose, čia buvo nedaug. Šioje erdvėje 
viešpatavo ilgas stalas su pastatytais trimis dideliais ekranais. 

Laidai driekėsi į visas puses, raitėsi medinėmis grindimis į išgręž- 
tas skyles. Be klaviatūrų ir paskirstymo dėžutės, čia buvo ir garsiakal- 
biai, ir keletas vairasvirčių. Buvo ir montažo, ir garso pultai. Trum- 
pai tariant, Maiklas sustatė visą internetinei transliacijai reikalingą 
įrangą. Tiesiai už lango stovėjo portatyvinė antena. Tas kambarys 
buvo toks, koks būtų ir specialiųjų karinių operacijų štabe arba kino 
studijoje; daug brangios specialios aparatūros, valdomos sėdint ant 
dviejų Aeron kėdžių, pastatytų prie pagrindinio kompiuterio. 

Kambaryje buvo vėsu, ir Linda nuėjo į koridorių ir nuogumui 
pridengti atnešė porą dirbtiniu kailiu apkraštuotų striukių. Vieną ap- 
sirengė pati, kitą užmetė prie ekrano palinkusiam Maiklui ant pečių. 
Pažvelgė į naktį už lango. Nepamatė nieko daugiau, tik juodą tamsą, 
skiriančią nuo pasaulio, o dėl to, bent iš dalies, jie ir išsinuomojo bū- 
tent šitą namą. 

— Kaip manai, ar Ketvirtas numeris bent nutuokia, kiek valandų? — 
paklausė ji. 

— Nea. - Maiklas pamąstė, o paskui pridūrė: — O tai reiškia... tik 
žiūrėk, nepadėk jai — na, supranti, neduok rytą pusryčių ar ko nors, iš 
ko būtų aišku, kad vakarienė. Visąlaik maišyk patiekalus - tris kartus 
iš eilės duok sausų pusryčių, o paskui keliskart mėsainių. Tai neleis 
jai orientuotis. 

— Žinau, kvaileli, - pasakė Linda. 

Maiklas nusišypsojo. Jam patiko, kai jiedu aptardavo, kaip mani- 
puliuoti Ketvirtu numeriu. Ta žaidimo dalis buvo smagi. Ji suteikda- 
vo energijos ir Lindai, o nuo to jų seksas būdavo dar mažiau suvaržy- 
tas, dar aistringesnis. Kai tai imdavo silpti, jis žinojo - metas liautis. 

Jis paėmė už vairasvirtės, pažymėtos užrašu 3 kamera, ir šiek tiek 
ją pajudino. Viename iš ekranų vaizdas truputį pasisuko ir pasiro- 
dė objektas, padėtas kitoje, ne unitazo, bet lovos pusėje. Jis palenkė 
svirtį ir vaizdą priartino. 

Linda sėdėjo greta, greitai spausdino, nagais caksėdama į kla- 
višus. 

Pagrindiniame ekrane - tame, kuris rodė vaizdą, matomą ir var- 
totojų, - Lindos parašytas tekstas pasirodė raudonomis raidėmis 
virš Dženiferės, atsargiai judančios ištiestomis rankomis, vaizdo. 

Yra kažkas, ką Ketvirtam numeriui reikia rasti... 

Kas tai? 

Maiklas trumpai nukreipė trečią kamerą į nedidelį beformį iški- 
lumą ant betoninių grindų. Jis buvo pačiame gale, kiek galėjo siekti 
grandinė. Dženiferė vis dar buvo per kelias pėdas nuo jo - jį surasti 
galės tik tada, jei ir toliau tirs savo judėjimo ribas. 

Linda toliau barškino klavišais. 

Ar Ketvirtas numeris tai ras? 

Maiklas nusijuokė. 

— Eik, eik, - sušnibždėjo. 

Ar tai padės Ketvirtam numeriui? 

Linda įnirtingai spausdino. 

O gal tai sukels jai skausmą? 

— Dabar paklausk jų, - pasakė Maiklas. 

Lindai spausdinant toliau, ekrane pasirodė langas. 

Ras? - po tuo žodžiu atsirado kvadratėlis, kur galima spustelti at- 
sakymą. 


Neras? - vėl toks pat kvadratėlis. 

Paskui dar pora įrašų: 

Padės? 

Sukels skausmą? 

Linda pasisuko. Kitame ekrane elektroninis skaitiklis skaičiavo 
atsakymus. 

— Atrodo, jie tiki ja, — stebėdama augančius skaičius pasakė ji. — 
Tik nesutaria, ar tai jai padės, ar sukels skausmą. - Linda vėl nusi- 
šypsojo. - Žinojau, kad tai puiki mintis, - pasakė. - Visi jungiasi ir, 
atrodo, yra velniškai sužavėti. 

Maiklas susitelkė į kameras. 

Jiedu pagrindiniame ekrane stebėjo, kaip Dženiferė lėtai juda fil- 
mavimo kameros link. Rankos ištiestos, pirštai įtempti, neužčiuopia 
nieko kita, tik orą. Jos vaizdas ekrane vis artėjo. Kai ji sustojo, atrodė, 
kad yra visai čia pat. Ji pasiekė grandinės ribas ir pirštais kone lietė 
pagrindinę kamerą. 

— Jiems labai patiks... - sušnibždėjo Linda. 

Atrodė, kamera tyrinėja Dženiferės kūną — čia sustoja ties jos 
nedidelėmis krūtimis, paskui nusileidžia prie tarpkojo. Jos apatiniai 
buvo tokie menkučiai, kad net juokas. Linda įsivaizdavo, kaip žiūro- 
vai visame pasaulyje tiesia rankas į Ketvirtą numerį, tarsi galėtų ją 
paliesti per savo kompiuterių ekranus. Maiklas instinktyviai suvokė, 
kad tai vyksta, todėl meistriškai sukiojo kameras ir kūrė vaizdo šokį. 
Jis buvo didingas, tarsi valsas. 

Dženiferė atsitraukė ir kiek pasislinko į kairę. 

— Ak, galir ras... - pasakė Linda. 

Ji žvilgtelėjo į skaitiklius, skaičiai juose sparčiai kilo. 

— Manau, ras. 

Maiklas papurtė galvą. 

— Niekaip. Jis ant grindų. Nebent jį paliestų... Bet ji negalvoja ver- 
tikaliai. Kad išties gerai ištirtų aplinką, jai reikėtų pritūpti ir pakilti. 

— Labai jau tu čia moksliškai, — pasakė Linda. - Ji ras. 

— Lažinamės? 

Linda nusijuokė. 

— Iš ko? - paklausė. 
bet kuris meilužis. 

— Tik vardink, - pasakė. 

— Kai laimėsiu, ką nors sugalvosiu, - atsakė Linda. 

Ji palietė jo ranką ant svirties, paglostė. Maiklas sudrebėjo iš ma- 
lonumo, nes tai kažką žadėjo. 

Tada jiedu vėl atsisuko į ekraną pažiūrėti, ar Ketvirtam numeriui 
pavyks. Ar nepavyks. 


Dženiferė sau tyliai skaičiavo kiekvieną žingsnį. 

Ėjo atsargiai. Lova stovėjo už jos, bet ji norėjo surasti sieną, kad 
bent suprastų savo erdvės ribas. Kiekvienas žingsnelis jos mintyse 
tapdavo nauju skaičiumi. 

Ėjo ištiestomis rankomis, jas vos vos judindama, bet nieko, išsky- 
rus tuštumą, neužčiuopė. 

Buvo nuolat įtempusi kaklą ir stengėsi įsivaizduoti esanti kiek pa- 
naši į grandine pririštą šunį, tik nenorėjo šokti iki grandinės ribos, 
kaip šoktų tas šuo. 

Dženiferė jau buvo suskaičiavusi iki aštuoniolikos, kai kairės kojos 
nykščiu palietė kažką minkšta ant grindų. 

Tai buvo taip ūmu ir netikėta, kad ji vos nenugriuvo. 

Ten buvo kažkas minkšta, gauruota ir gyva. Ji loštelėjo, mintis už- 
plūdo vaizdiniai. Žiurkė! 

Norėjo bėgti, bet negalėjo. Apimta panikos norėjo šokti ant lo- 
vos, manydama, kad taip bus saugi. Sumostagavo rankomis, bet į nie- 
ką netrinktelėjo ir susivokė surikusi gal vieną kartą, gal du, dabar po 
maišu ji buvo plačiai išsižiojusi. 

Visas skaičiavimo procesas išgaravo. Visi mintyse surinkti skaičiai 
dingo. Ji žengė žingsnį ir visiškai susipainiojo. Jau nebežinojo, nei kur 
ta siena, nei kur lova. Juoduma maiše, atrodė, dar pajuodėjo, dar la- 
biau įkalino, ir ji iš visų plaučių suriko: Dink iš čia! 

Jos balsas nuaidėjo kambaryje, ausyse ėmė tvinksėti nuo adre- 
nalino, suošė tarsi krioklys. Širdis daužėsi krūtinėje, visas kūnas vir- 
pėjo. Ji palietė grandinę - pamanė, kad reikėtų pasinaudoti ja tarsi 
skęstančiam numesta virve, dėti ranką už rankos, nueiti prie lovos ir 
pakelti kojas, kad tas, kas ten yra, jos nepasiektų. 

Taip ji ir padarė, o paskui sustojo. Pasiklausė. 

Neišgirdo jokių mažų kojyčių tipenimo. 

Dženiferė dar kartą giliai įkvėpė. Kadaise jų namų sienose buvo 
apsigyvenusi pelių šeimyna ir, kad jomis atsikratytų, motina su 
Skotu tvarkingai išdėliojo po visą namą spąstus ir nuodus. Ir dabar 
Dženiferė prisiminė - naktimis joms bėgiojant tuštymėse tarp sienų 
plokščių girdėdavosi aiškių aiškiausias garsas. 

Dabar tokio garso nesigirdėjo. 

Tada ji pagalvojo - tai negyva. Kad ir kas tai būtų, negyva. 

Sustingo ir ištempė ausis. 

Bet girdėjo tik savo pačios gilų kvėpavimą. 

Kas tai? 

Ji liovėsi galvojusi apie žiurkę, nors ir suprato esanti įkalinta rūsyje. 

Mintyse atgamino tą staigų pojūtį, kai nykščiu kažką palietė, ir 
stengėsi suvokti, ką tas trumpas įspūdis gali reikšti. 

Dženiferė darsyk giliai įkvėpė. 

Grįžk į lovą, pasakė sau, ir teks sėdėti ten persigandusiai, nes taip ir 
nežinosi. 

Jai tai atrodė siaubingas pasirinkimas. Arba likti nežinioje, arba 
grįžti ir paliesti tai, kas ten yra, kad sužinotų, kas gali būti tas negyvas 
daiktas. 

Ji nusipurtė. Rankos drebėjo. Nugara aukštyn žemyn ėjo pagau- 

gai, buvo tuo pačiu metu ir šalta, ir karšta, ir pylė prakaitas, ir ėmė 
stingulys. 

Grįžk atgal. Sužinok. 

Jos lūpos ir burna dar labiau išdžiūvo, jei tai išvis įmanoma. Nuo 
šio pasirinkimo sukosi galva. 

Aš ne drąsuolė. Aš tik vaikas. 

Bet tada pagalvojo, kad čia, po tuo maišu, nebegali būti vaiku. 

— Nagi, Dženifere, —- sušnibždėjo sau. 

Visa tai atrodė košmaras. Jei negrįš ir nesužinos, ką palietė nykš- 
čiu, košmaras taps dar baisesnis. 

Žengė vieną žingsnį. Paskui antrą. Nesuvokė, ar yra toli atsitrau- 
kusi. Bet dabar, užuot matavusi, suėmė savo kairę koją, ištiesė į priekį 
ir ėmė mojuoti ja tarsi balerina ar plaukikė, norinti sužinoti vandens 
temperatūrą. 

Ji bijojo to, ką gali surasti, ir bijojo, kad tai bus dingę. Būtų kur kas 
geriau, jei tai būtų kažkas negyva ar mirę, o ne gyva. 

Ji nesuvokė, kiek laiko prireikė, kol nykščiu vėl palietė tą objektą. 
Gal kelių sekundžių. O gal ir valandos. 

Kai nykščiu vėl tai palietė, vos susivaldė nenuspyrusi. 

Drąsindamasi prisivertė atsiklaupti. Po jos keliais sušiugždėjo be- 
tonas. 

Ji ištiesė rankas objekto link. 

Kailinis. Kietas. Negyvas. 

Atitraukė rankas. Kad ir kas tai būtų, neatrodo pavojinga. Jai no- 
rėjosi tiesiog palikti tai ten, kur buvo. Bet tada joje prabilo kažkas 
stebinama, kažkas kita, ji vėl ištiesė rankas ir šįkart perbraukė pirštais 
to objekto paviršiumi. 

Pažįstama. 

Suėmė rankomis tą daiktą ir prisitraukė arčiau. Judino jį rankose 
ir, tarsi skaitydama Brailio raštą, bėgiojo po jį pirštais. Čia kiek pra- 
plyšę. Nuspuręs kraštas. 

Atpažinta. 

Staiga suprato, kas tai. 

Stipriai prispaudė tą daiktą prie krūtinės ir tyliai sau sudejavo, su- 
šnabždėjo: 

— Pone Rudakaili... 

Tai buvo jos meškinas. 

Dženiferė nebesusilaikė. Ėmė nevaldomai raudoti, glostydama 
nutrintą vienintelį savo vaikystės daiktą, kurį jai buvo būtina pasiimti 
bėgant iš namų. 

TERĖ KOLINS PALIEPĖ sau išlikti profesionale. Priminė, kad reikia 
laikytis faktų, o ne spėlionių. Bet ją kankino vien abejonės. 

Sugrįžusi į darbą, ėmėsi Adriano nupasakoto autobusiuko. Tai ne- 
sutapo su nedidelio miestelio policininkų logika, išsivysčiusia jai per 
šitiek darbo metų, atrodė, tai pernelyg patogi versija Skotui - vienam 
iš tų, kurie visokiuose paprastuose įvykiuose žūtbūt nori įžvelgti mil- 
žiniškus valdžios sąmokslus ar baisius sandėrius. Ji nustebo pamačiusi 
elektroninį Masačusetso valstijos policijos atsakymą, kad valstybiniai 
numeriai, prasidedantys raidėmis OE, buvo beveik prieš tris savaites 
pavogti nuo Logano tarptautinio oro uosto ilgalaikėje automobilių 
saugojimo aikštelėje stovėjusio sedano. 

Taigi, kai kompiuterio ekranas pyptelėjo pranešdamas, kad atėjo 
laiškas, ir ji pamatė tą vienos eilutės atsakymą, palinko į priekį, pri- 
siartino prie atsiradusios informacijos, tarsi toks priartėjimas galėtų 
padėti nustatyti jos vertę. 

Apie vagystę buvo pranešta pavėluotai, mat vagis nepagailėjo lai- 
ko, nepabijojo rizikuoti ir to verslininko automobiliui prisuko kitus 
numerius. Tie kiti buvo dar prieš mėnesį pavogti iš prekybos centro 

už šimto mylių, Masačusetso vakaruose. Tas verslininkas tikriausiai 
ir nebūtų pastebėjęs važinėjantis su kitais numeriais — argi dažnai 
žmogus žiūri į savo numerius? - jei nebūtų buvęs sustabdytas vai- 
ruojantis išgėręs. Dokumentai dubliavosi — viename valstijos gale 
pranešta apie numerių vagystę, paskui tie numeriai surasti ant kito 
automobilio, vairuojamo atgrasaus, arogantiško girtuoklio, kuris, 
negana to, kad paskutiniais žodžiais iškoneveikė jį sustabdžiusį pa- 
reigūną, dar ir niekaip negalėjo paaiškinti, kur galėtų būti jam pri- 
skirti numeriai, - ir Automobilių departamente susisuko biurokra- 
tinis mazgas. 

Dveji vogti registracijos numeriai - jau įdomu. Kažkas imasi pa- 
pildomų atsargumo priemonių. 

— Ką gi, - pasakė ji, — čia jau šis tas. 

Profesorius Tomas, pagalvojo ji, nesugebėjo prisiminti skaitme- 
nų ir pasakė neteisingą trečią raidę. Ouod erat buvo teisinga, bet dėl 
Demonstrandum jis suklydo, nors, pasvarstė Terė, nieko nuostabaus, 
kad nepriekaištingos reputacijos universiteto profesorius, Gebenės 
lygos universiteto doktorantas automatiškai tikėsis, jog po raidžių 
Oir E eis D. Taip diktuotų jo išsilavinimas. 

Ir vis dėlto, pamačiusi tokį dviejų raidžių sutapimą ir praneši- 
mą apie vagystę, ji išplėtė savo kompiuterinę paiešką. Masačuset- 
so, Naujojo Hampšyro, Rod Ailando ir Vermonto duomenų bazėse 
paieškojo informacijos apie pavogtą baltą autobusiuką. Jei žmogus, 
dalyvaujantis šiame pagrobime, nepatingėjo vogti dviejų skirtingų 
automobilių numerių, kažin ar naudosis kuo kitu, o ne vogtu auto- 
mobiliu. 

Rado tris: visiškai naują, pavogtą iš pardavimo aikštelės Bostone; 
dvylikos metų senumo kledarą, nušvilptą iš sunkvežimių aikštelės 
Naujajame Hampšyre, ir trejų metų krovininį autobusiuką, atitin- 
kantį Adriano pasakojimą, prieš savaitę dingusį iš nuomos aikštelės 
Providenso centre. 

Šitas autobusiukas įdomus. Kokios nors apšiurusios miesto dalies 
aikštelės gale, matyt, buvo išrikiuota dvidešimt, gal trisdešimt daug- 
maž vienodos išvaizdos ir komplektacijos automobilių. Jei žmogus, 
pavogęs autobusiuką, nepaliko jokių akivaizdžių įsilaužimo ženklų - 
nuplėštos vartų grandinės ar nupjautos spynos, - nuomos kompanija 
galėtų ir parą užtrukti neatlikusi inventorizacijos ir neaptikusi, kad 
vieno autobusiuko trūksta. O, pamanė Terė, jei aikštelėje dirbantys 
vyrai dar ir nekompetentingį, gal net ir ilgiau. 

Nė vienas iš dingusių automobilių nerastas, bet čia nieko nuo- 
stabaus. Esama nusikaltimų, kuriems vogtas automobilis panaudo- 
jamas vieną kartą: žaibiškas elektroninių prekių parduotuvės apiplė- 
šimas, marihuanos krovinio atgabenimas į Bostoną. Terė neabejojo, 
kad pabaigus darbą visais jais greičiausiai atsikratyta. 

Išplėtė savo kompiuterinę paiešką. 

Iškart atkreipė dėmesį į vieną įrašą. Masačusetse esančio Deven- 
so ugniagesiai pranešė buvę iškviesti į automobilio gaisro vietą - už 
vieno apleisto malūno buvo padegtas tokios pačios markės ir mode- 
lio automobilis kaip tas, pavogtasis Providense. Patvirtinimo dar lau- 
kiama —- mat ugnis automobilį visiškai sunaikino. Tai ne tas svarbus 
atvejis, kurį visi policininkai kaipmat pultų tirti, taigi tikrai prireiks 
laiko, kol draudimo bendrovės tyrėjas nusigaus į automobilių laužą 
prie Devenso, perraus purvinas sudegusias automobilio liekanas, su- 
ras nors vieną ugnyje išlikusį serijos numerį ir palygins jį su dingusio 
automobilio, kad jo bosai galiausiai išrašytų čekį nuomos kompanijai. 

Žinoma, visa tai įvyktų kur kas greičiau, jei Terė susisiektų su 
valstijos policija ir pasakytų, kad autobusiukas panaudotas nusikals- 
tamam nepilnamečio pagrobimui... jei tokio nusikaltimo būta. 

Tuo įsitikinusi ji dar nebuvo, tačiau jai ėmė aiškėti, jog čia vyksta 
kažkas neįprasta. 

Pakilusi nuo stalo, Terė nuėjo prie žemėlapio ant sienos. Perbrau- 
kė pirštu per atstumus. Nuo Providenso iki gatvės, kur dingo Dže- 

niferė, o paskui iki tuščio, apleisto Devenso rajono. Daugybės mylių 
trikampis, tačiau daug jo kelių ėjo per kaimiškas valstijos vietoves. 
Jei kam reikėjo keliauti nepastebėtam, nuošalesnį kelią ir surasti 
būtų sunku. 

Ji grįžo prie kompiuterio ir paspaudė keletą klavišų. Norėjo patik- 
rinti dar vieną detalę: kada buvo skambinta ugniagesiams? 

Įsistebeilijo į kompiuterio ekraną. Atrodė, skrandyje atsirado 
kažkokia tuštuma, tarsi būtų nevalgiusi, nemiegojusi ir ką tik nubė- 
gusi ilgą atstumą. 

Ugniagesiai ten nuvyko, sulaukę anoniminio skambučio į 911, 
tuoj po vidurnakčio, taigi kitą dieną po Dženiferės dingimo. Bet nu- 
važiavę automobilį rado jau visiškai sudegusį - tik pajuodusį korpu- 
są. Vadinasi, padegtas jis buvo daug anksčiau. 

Ji bandė mintyse paskaičiuoti. Skambutis į centrinę dispečerinę. 
Dispečeris paspaudžia aliarmo signalą, jis suskamba ugniagesių sa- 
vanorių miegamuosiuose. Jie suvažiuoja į stotį, persirengia ir važiuo- 
ja į gaisro vietą. Kiek laiko visa tai užtruko? 

Terė greitai mintyse sumetė keletą klausimų. Ji dirbo taip: į kiek- 
vieną įkaltį ar įrodymą žvelgė iš dviejų perspektyvų - jos pačios, detek- 
tyvės, ir anoniminio nusikaltėlio. Ji manė, kad svarbu sugebėti mąstyti 
kaip tas niekšas, nes, kai tai pavykdavo, atsakymai ateidavo patys. Taigi 
ji ėmė klausinėti: Ar kas nors žino apie tą gaišatį? Ar todėl autobusiukui 
padegti jie pasirinko būtent tą vietą? Galbūt. Jei pati norėčiau atsikratyti 
automobiliu jį panaudojusi vieną kartą, tikrai nepasirinkčiau vietos, kur 
ugniagesiai gali atvykti ugniai neatlikus savo darbo. 

Įvykio aprašyme Terė pabrėžė, kad ugniagesių vyresnysis atkrei- 
pė dėmesį į nenustatytų katalizatorių naudojimą. 

Taigi tame autobusiuke nebus likę nei plaukų, nei pirštų atspau- 
dų, nei DNR. 

Terė pakilo nuo kompiuterio stalo ir nuėjo į ankštos kontoros galą 
prie išklerusio, dėmėto kavos aparato, kokį rasi visose policijos detek- 

tyvų būstinėse. Įsipylė puodelį juodos karčios kavos ir ėmė gurkšnoti. 
Paprastai ji berdavo du šaukštelius cukraus ir negailėdavo grietinėlės, 
bet šiandien atrodė, kad į burną nieko saldaus geriau nedėti. 

Po kurio laiko grįžo prie savo stalo. Kuprinė kabojo ant kėdės at- 
kaltės. Terė įkišo į ją ranką, išėmė nedidelį odinį dėklą ir atsegė jį. 
Viduje, plastikinėse įmautėse, buvo keletas jos vaikų nuotraukų. Ji 
įsižiūrėjo į kiekvieną nuotrauką, stengdamasi atkurti fotografavimo 
aplinkybes. Čia - gimtadienis. Čia - kai važiavome su palapinėmis sto- 
vyklauti į Akeidiją. Čia - pirmasis sniegas prieš porą metų. 

Kartais, kai jai tekdavo sau priminti, kodėl tapo policininke, tai 
padėdavo. 

Ji paėmė į rankas pačios parengtą policijos skrajutę su Dženiferės 
nuotrauka. Žinojo, kad emociškai prisirišti yra blogai. Viena iš pir- 
mųjų pamokų, kurią išmoksta visi, kopiantys policijos rangų laipte- 
liais, — ta, kad namai yra namai, o darbas yra darbas, o kai jie kertasi, 
nieko gero nelauk, nes sprendimus reikia priimti šaltai ir ramiai. 

Pažvelgė į Dženiferės nuotrauką. Prisiminė, kaip kalbėjosi su šia 
paaugle pojos antrojo bandymo pabėgti. Pokalbis buvo bevaisis, nes, 
kad ir kiek toji mergina turėjo problemų, ji protinga ir užsispyrusi, o 
svarbiausia - stipri. Augusi mieste, kupiname pretenzingų, ekscen- 
triškų ir manieringų žmonių, Dženiferė buvo tvirta ir nepalenkiama. 

Ir ne dirbtinai, juokingai tvirta paauglė, besidedanti kieta, girdi, 
aš noriu tatuiruotės ir argi aš ne kieta - išvadinau anglistę visokiais žo- 
džiais į akis ir rūkau tėvams nematant. Detektyvei atrodė, kad Dženi- 
ferė labai panaši į ją pačią tokio amžiaus. Negana to, Dženiferė pa- 
sidavė tokioms pačioms emocijoms, kokios išgelbėjo Terei gyvybę, 
kai ji pabėgo nuo smurtaujančio vyro. Toks jausmas, tarsi toje mer- 
ginoje ji matytų save. 

Terė giliai atsiduso. Tau derėtų šitai mesti dabar, pasakė ji sau. Ati- 
duok bylą kitam farui ir bėk šalin, nes negalėsi viso šito nešališkai vertinti. 

Tai buvo ir teisinga, ir ne. 

Apimta prieštaravimų, kaip elgtis, ji greitai parašė elektroninį 
laišką savo bosui, su kopija pamainos viršininkui. Atsirado keli įro- 
dymai, kad tai nebuvo paprastas pabėgimas. Reikia papildomo tyrimo. 
Galimas pagrobimas. Pranešiu naujienas, gavusi daugiau informacijos. 
Yra pagrindo nagrinėti toliau. 

Ji pasirašė laišką ir jau ruošėsi išsiųsti, bet persigalvojo. Nenorėjo 
sukelti bosui nerimo, dar ne. Be to, bijojo, kad informacija nutekės 
vietinei spaudai, nes tada nespėsi nė susivokti, ir prie nuovados iš- 
sirikiuos visos televizijos stotys, reporteriai ir kriminalinių blogų fa- 
natikai, reikalaus interviu ir naujausios informacijos, ir taip iš esmės 
neleis jiems dirbti svarbių darbų, įskaitant ir Dženiferės paiešką. 

Jeigu tai įmanoma. 

Ji pagalvojo apie visus tuos pieno pakelius su dingusių vaikų nuo- 
traukomis, interneto tinklalapius, skirtus pagrobtiems ir dingusiems 
vaikams, televizijos reportažus ir pirmuosius laikraščių puslapius ir 
pamanė, kad visa tai nieko gero neduoda. 

Terė giliai atsiduso. Paprastai ne. Bet kartais... Ji pristabdė save. 
Visiškai neverta leistis į vienokias ar kitokias spekuliacijas, kol iš tie- 
sų nežino, su kuo turi reikalų. 

Ji ištrynė iš elektroninio laiško sakinį Galimas pagrobimas. 

Žinojo, kad reikia surasti ką nors konkretaus. Žinojo, koks bus 
pirmas boso klausimas: Kodėl esi tuo taip įsitikinusi? 

Dar buvo likę labai daug darbo prie kompiuterio. Reikia imti tuos 
kelis turimus faktus ir paieškoti panašumų, palyginus su kitais nu- 
sikaltimais. Tame nusibrėžtame trikampyje nuodugniai patikrinti 
visus žinomus seksualinius nusikaltėlius. Reikia pažiūrėti, ar nėra 
kokių pranešimų apie toje zonoje veikiančius nenustatytus seksuali- 
nius nusikaltėlius. Ar nebūta kokių melagingų pranešimų? Ar kieno 
nors tėvai neskambino kurioms nors vietinėms tarnyboms ir nesi- 


* JAV dingusių vaikų nuotraukos dažnai spausdinamos ant pieno pakelių (vert. past.). 

skundė, kad vienas ar kitas vyras įtartinai sukiojasi jų rajone? Terei 
reikėjo greitai ir negaištant atlikti daug paieškų ir išnagrinėti daug 
informacijos. 

Jei Dženiferė pagrobta, laikrodis tiksi. Jei tas laikrodis apskritai yra. 
Gal buvo tiesiog vienas ilgai trukęs išžaginimas, o paskui nužudymas. 
Taip paprastai ir būdavo. Dingsta, panaudojama, tada pribaigiama. 

Ji stengėsi apie tai negalvoti. 

Terė stabtelėjo. Tame autobusiuke buvo du žmonės. Tas seniokas 
sakė šitai matęs. Jai tai atrodė tiesiog nesąmonė. Grobuonys dirba po 
vieną ir kaip įmanydami stengiasi pasislėpti tamsoje ir rūke. 

Ji pasimuistė kėdėje. Gal Rytų Europoje ar Pietų Amerikoje ir 
rengiami pagrobimai tarptautinei prekybai žmonėmis, bet tik ne 
Šiaurės Amerikoje, ir jau tikrai ne mažyčiame universitetiniame 
Naujosios Anglijos miestelyje. 

Taigi kur ji atsiduria? Nežinioje. 

Terė pasvarstė apie Merę Rigins ir Skotą Vestą ir nusprendė, 
kad iš jų jokios naudos. Veikiausiai Skotas tik apsunkins viską savo 
nuomonėmis ir reikalavimais dar labiau. O Merė, vos išgirdusi žodį 
„grobikas', greičiausiai puls į dar didesnę paniką. 

Terė gali eiti tik viena kryptimi. 

Ji nesuprato, kas negerai Adrianui Tomui. Jis kiek priminė ple- 
venančią liepsną. Mintimis grįžo prie to, koks jis atrodė išsiblaškęs, 
keistai, tarsi būtų buvęs ne čia, kambary, bet atitrūkęs, o ir pasakojo 
apie įvykį tarsi būdamas kažkur kitur, kažkokioje paralelinėje erd- 
vėje. Kažkas čia tikrai ne taip, pagalvojo ji. Gal jis tiesiog senas, bet visi 
mes vieną dieną tokie būsime. 

Tai buvo geranoriškas pamąstymas, kuriuo ji ir pati netikėjo. Ta- 
čiau šiuo metu tai buvo vienintelė logiška kryptis, kuria vertėtų sukti. 

ADRIANAS PAGALVOJO - jie buvo iš tikrųjų siaubingi. 

Žinoma, žodis „siaubingi“ vargu ar apibūdina tai, ką jie iš tikrųjų 
padarė. Šitas žodis čia dar labai blankus. 

Jis spoksojo į Mairos Hindli ir Jano Breidžio nuotraukas, puošian- 
čias „Šių laikų žmogžudysčių enciklopedijos“, kurią jam davė tas drau- 
gas patopsichologas, aplanką. Buvo tiek pakerėtas, tiek ir pakraupęs. 
Toje knygoje tiek daug siaubingų detalių, kad jos tapo nereikšmingos, 
kone įprastos, nes visos surinktos į vieną negailestingą tomą. 

Šita auka nužudyta kirveliu. Jos riksmai buvo įrašyti. Jie prifoto- 
grafavo pornografinių nuotraukų. Vaikas buvo paliktas tuščiame kape 
durpynuose. Skaitydamas žurnalistinius aprašymus jauteisi, tarsi ei- 
damas karo lauku. Kai matai vieną negyvą kūną, yra baisu, prikausto 
dėmesį ir sunku atplėšti akis. Kai matai šimtą, jie ima nieko nereikšti. 

Adrianas šlamino puslapius tarsi rudens lapus, krentančius lengva- 
me vėjyje, kol atsivertė skyrių, kur buvo aprašyti Durpynų žudikai. 

Adrianas, kaip ir bet kuris kitas rimtas mokslininkas, pasinėrė į 
šią temą, stengdamasis per kuo trumpesnį laiką sužinoti kuo dau- 
giau. Dėstytojai per darbo metus išsiugdo sugebėjimą taip apdoroti 

prieštaringą, net labiausiai atstumiančią informaciją, kad ji įšoka į jų 
mintis taip, jog būtų pasiekiama ir ją būtų galima performuluoti ir 
pateikti studentams. Jis nudžiugo, kad to savo gebėjimo per trumpą 
laiką daug įsisavinti dar neprarado, priešingai nei daugelio kitų inte- 
lektinių gebėjimų. 

Praleidęs beveik visą naktį ir kitą rytą tarp knygų ir naršydamas 
kompiuteryje, Adrianas pateko į tokių žinių karalystę, kad dabar su- 
sivokė galįs protingai pakalbėti apie vyro ir moters kriminalinę part- 
nerystę ir keistus santykius. Ką meilė privers tave padaryti? - paklausė 
jis savęs. Nuostabius dalykus? Ar baisius dalykus? 

Kartu jis tikėjosi, kad niekas neateis ir nepaprašys jo sudėti šešis ir 
devynis, ir neklaus, kokia dabar savaitės diena ar mėnesio savaitė, ar 
metų mėnuo, ar netgi kokie dabar metai, nes abejojo galintis atsakyti 
teisingai, net jei jam slapčia subtiliai padėtų kas nors iš tų, kuriuos 
jis kadaise mylėjo, kurių jau nebėra. Šmėklos, pamanė Adrianas, yra 
naudingos - bet tik iki tam tikro laipsnio. Jis dar nežinojo, kiek ta jų 
suteikiama informacija gali būti tinkama taikyti praktiškai. 

Jam užteko proto suvokti, kad visos haliucinacijos kyla iš atsi- 
minimų, ką Keisė ar Brajanas galėjo kadaise pasakyti ar ką jie da- 
bar pasakytų, jei būtų gyvi tą pasakyti. Jis suprato, kad visi tie taip 
tikroviškai atrodantys dalykai iš tikrųjų yra cheminis disbalansas jo 
kaktinėje smegenų skiltyje, trumpasis jungimas ir nusidėvėjimas, — 
tačiau vis tiek tai kažkaip padėjo, o daugiau jam nieko ir nereikėjo. 

Jo mintijimus nutraukė balsas. 

— Ką ten rašo? 

Adrianas pakėlė akis ir pamatė Keisę, stovinčią kambario tarpdu- 
ry. Ji atrodė išblyškusi, sena, išvargusi. Akyse - liūdesys, toks, kokį 
prisiminė iš tų dienų prieš tą nelaimę, kai ji buvo netekusi proto iš 
sielvarto. Patrauklioji lieknoji viliokė Keisė iš jų pirmųjų metų drauge 
dingo. Šita buvo pavargusi serganti moteris, desperatiškai trokštanti 
mirties. Ją šitokią pamačius Adrianui atėmė kvapą, kilo noras ištiesti į 

ją rankas, surasti kokį nors būdą ją paguosti, nors prisiminė, kad nesu- 
gebėjo to padaryti nė karto per paskutinius jų mėnesius kartu. 

Jis pajuto, kaip ritasi ašaros, todėl apsimetė nenugirdęs jos klau- 
simo ir pabandė pasakyti kažką, ką manė turėjęs pasakyti prieš jai 
mirštant. O gal jis tai ir pasakė šimtus kartų, tik tie žodžiai taip ir 
nenuskambėjo. 

— Keise, - pasakė jis lėtai, - aš labai atsiprašau. Nei tu, nei aš ne- 
galėjome nieko padaryti, niekas negalėjo. Jis darė būtent tai, ką ir 
norėjo daryti. 

Į šitokį pasiteisinimą ji tik mostelėjo ranka. 

- Negaliu pakęsti, - gyvai pasakė. - Šito negalėjome nieko padaryti 
melo. Visada kas nors gali ką nors pasakyti ar padaryti. O Tomis ta- 
vęs visada klausydavo. 

Adrianas užsimerkė. Žinojo: jei atsimerks, akys automatiškai pa- 
sisuks į stalo kampą, kur stovi dar viena nuotrauka - sūnaus, Tomio, 
su keturkampe kepure ir mantija saulėtą universiteto baigimo dieną 
gebenėmis apaugusių sienų fone. Gryniausia vilties kupina ateitis. 

Vos kilusius skausmingus atsiminimus nutraukė Keisės balsas. 
Adrianas atsimerkė ir ėmė klausytis. Keisė kalbėjo atkakliai ir tvirtai, 
lygiai taip, kaip visada, kai žinodavo esanti teisi. Tačiau Adrianą tai 
retai piktindavo. Jis manė, kad tai jos, kaip menininkės, prerogatyva. 
Jei aiškiai žinai, kur užtepti pirmą spalvos potėpį ant tuščios baltos 
drobės, turi teisę turėti nuomonę. 

— Ką rašo visose tose tavo knygose ir kompiuterinėse paieškose? — 
pakartojo ji. 

Adrianas stumtelėjo skaitymo akinius aukštyn. Šitai jau buvo 
akademiko vaidybos judesys. 

— Rašo, kad jie kartu nužudė penkis žmones. 

Jis stabtelėjo. 

— Penkis žmones, kuriuos Anglijos kaimo policija sugebėjo nu- 
statyti. Galėjo būti ir daugiau. Kai kurie kriminologai mano, kad 

aštuoni būtų tikslesnis skaičius. Tenykščiai laikraščiai tai pavadino 
nekaltybės pabaiga. 

— Žmones? 

Adrianas papurtė galvą. 

— Ne, tu teisi. Reikia patikslinti. Vaikus. Nuo dvylikos iki šešioli- 
kos ar septyniolikos metų. 

— Maždaug tokio paties amžiaus kaip Dženiferė. 

— Taip. Bet aš manau, kad tai sutapimas. 

— Maniau, kad dėstydamas negalėjai pakęsti sutapimų ir netikėjai, 
kad jų apskritai pasitaiko. Psichologams artimesni paaiškinimai, ne 
sutapimai. 

— Gal Froido šalininkai... 

— Adrianai, tu juk žinai. 

— Atleisk, Keise. Čia aš bandžiau pajuokauti. 

Jis blausiai nusišypsojo savo mirusiai žmonai. Ji ir toliau stovėjo 
tarpdury, kaip dažnai stovėdavo, kai nenorėdavo trukdyti jo dirban- 
čio, tačiau vis dėlto turėdavo klausimą, į kurį reikia atsakyti. Min- 
džikuodavo toje tarpinėje erdvėje, tarsi tai, ko ji norėtų paklausti, 
sutrukdys jį mažiau, jei bus išsakyta per nedidelį atstumą. 

— Negi neužeisi? - paklausė jis. Ir mostelėjo krėslo link. 

Keisė papurtė galvą. 

— Turiu per daug darbų. 

Turbūt jis atrodė kiek sutrikęs, nes jos tonas sušvelnėjo. 

— Audi, - lėtai pasakė ji, — žinai, kad laiko liko nedaug. Tiek tau, 
tiek Dženiferei. 

— Taip, - pritarė jis. - Žinau. - Susimąstė. - Tik tiek, kad... 

— Kas - kad? 

— Kaip tą informaciją paversti veiksmu? Šitie du, durpynų žu- 
dikai - Breidis ir Hindli - paslydo, kai pabandė į savo perversijas 
įtraukti pašalinį žmogų, o tas paskambino policijai. Iš esmės jiedu 
buvo saugūs, kol buvo tik dviese, kol mito vienas kitu. Ir buvo su- 

gauti tik tada, kai norėjo padaryti įspūdį kažkam kitam, kuris pasi- 
rodė besąs ne toks žmogžudys iškrypėlis kaip jie. 

— Kalbėk toliau, - pasakė Keisė. 

Ji šyptelėjo, labai silpnai, vos kilsteldama lūpų kampučius. Keisė 
stūmė jį į priekį. Adrianas pagalvojo, kad visada buvo tokie jų san- 
tykiai. Joje slypėjusi menininkė ištraukdavo jo galvą iš akademinių 
debesų ir rasdavo būdą jo laboratorinius darbus pritaikyti praktiko- 
je. Adrianą užplūdo jausmai. Kaip jis galėjo nemylėti moters, kuri jo 
fantazijas padarydavo reikšmingas? Jį užliejo emocijos ir, lygiai kaip 
kadaise, per pokalbius prie vakarienės stalo, vidiniame kieme ar žie- 
mą susirinkus prie židinio, jis ėmė greitai kalbėti. 

- Žudikų porų psichodinamika būna apgaulinga. Akivaizdu — 
dominuoja seksualinis komponentas. Tačiau jų ryšys atrodo giles- 
nis. Tą aš ir stengiuosi suprasti. Tarpusavio santykiai yra tarsi ryšys 
tarp banko čekių ir sąskaitos likučio - tai reiškia, kad kažkas yra vyk- 
doma išorėje, aptariama, analizuojama ir taip toliau. Bent atrodo, 
kad taip jie ir elgiasi. Tačiau už viso to, Keise, yra tas tarsi įgalinantis 
veiksmas. Tarytum tas vyras negalėtų viso to daryti be tos moters, 
nes kaip tik ji visam tam suteikia tą kraupumą. Tai viršija bet kokių 
įgaliojimų suteikimą. Kalbame apie žmogaus vedimą į kažką labai 
gilaus ir tamsaus. 

Keisė iš pradžių prunkštelėjo, bet toliau jau ramiai šypsojosi. Sto- 
vėdama tarpdury mostelėjo į knygas. 

— Baik intelektualizuoti, Adrianai, - pasakė. 

Adrianas vėl nesusilaikė nešyptelėjęs. Jos balsas aidėjo iš visų jų 
drauge nugyventų metų. 

- Šita situacija ne akademinė. Nei traktato nereikės rašyti, nei iš jo 
paskaitos skaityti. Yra tik maža mergaitė, kuri arba gyvens, arba mirs. 

— Bet aš privalau suprasti... 

— Taip. Bet tik tam, kad veiktum, — atsakė Keisė. 

Adrianas linktelėjo ir mostelėjo ranka. 

— Užeik, - sušnibždėjo. - Palaikyk man kompaniją. Visas šitas rei- 
kalas, - jis parodė į enciklopediją, - mane šiurpina. 

— Ir turėtų šiurpinti. - Keisė nesitraukė iš tarpdurio. 

— Tas atvejis, jis buvo seniai, septintajame dešimtmetyje. 

— Ir ką? Kas pasikeitė? 

Adrianas nieko neatsakė. Tik pagalvojo - dabar nebesame tokie 
naivūs, kaip tada. 

Greičiausiai Keisė tai išgirdo arba pajuto, nes kaipmat jį nutraukė: 

— Ne. Žmonės nepasikeitė. Pasikeitė tik priemonės. 

Adrianas pasijuto labai pavargęs, tarsi žudikų maniakų nagrinėji- 
mas būtų pamažu išsekinęs jėgas. 

— O kaip man tą, na, supranti, knyginį supratimą paversti suprati- 
mu, kuris padėtų surasti Dženiferę? - paklausė jis. 

Keisė nusišypsojo. Jos veido bruožai sušvelnėjo. 

— Žinai, kieno turėtum klausti, - atsakė ji. 


Adrianas ėmė lengvai suptis krėsle, supratęs, kad ji kalba apie Braja- 
ną, ir ėmė svarstyti, kaip jam, vos panorėjus, kai prireikia, kad kas nu- 
kreiptų reikiama kryptimi, išsikviesti kurią nors iš tų haliucinacijų. 

Jis pažvelgė į surinktą medžiagą apie žudynes ir staiga pastūmė ją į 
šoną, netoli, tik per kelis colius ant to paties stalo, tarsi galėtų išvengti 
infekcijos neturėdamas su ja kontakto. Pasisuko į knygų spintą ir, pa- 
likęs nuošalyje mokslinius tekstus ir vadovus, ištiesė ranką prie poezi- 
jos lentynų. Visose jo nedidelio namo kambariuose stovinčiose grūste 
prigrūstose knygų spintose buvo bent po vieną lentyną, skirtą poezi- 
jos knygoms, - nes ką gali žinoti, kada prireiks iškalbos injekcijos. 

Adriano pirštai bėgiojo knygų nugarėlėmis. Ir pats nežinojo, ko 
ieško, tačiau jį apėmė nenumaldomas troškimas surasti kaip tik šiai 
progai tinkantį eilėraštį. Ką nors, kas atitiktų mano nuotaiką ir aplin- 
kybes, pagalvojo. 

Jo ranka sustojo ties karo laikų poetų rinktine. Visų tų pasmerk- 
tų vyrų iš Pirmojo pasaulinio karo. Atsivertė ją ir leido puslapiams 
kristi laisvai. Pirmas eilėraštis, užkliuvęs už akių, buvo Vilfredo 
Oveno „Dulce et Decorum Est“. Jis ėmė skaityti... Šlubuodamas, 
krauju apsiavęs. 

Taip, pamanė Adrianas, tai aš. 

Perskaitęs eilėraščio žodžius triskart, jis užsimerkė ir giliai įkvėpė. 

Pirmiausia užuodė kvapą. 

Ant liežuvio pajuto juodos alyvos ir metalo rūdžių skonį, dūmi- 
nį ir nežmoniškai karštą, tarsi viskas pasaulyje degtų ant įkaitintos 
viryklės, ties užvirimo riba. Smarkiai sukosėjo. Užmerktom akim 
užuodė kažką tokio tiršto ir baisaus, kad nuo tos smarvės vos neėmė 
žiaukčioti. Liepė sau pabusti, tarsi žinotų esąs užmigęs, o paskui pa- 
juto, kaip visu kūnu griūva į priekį, tada virsta atbulas, ir staiga pro 
tylų gausmą išgirdo džerškėjimą, tokį lyg veikiančio variklio. Pasiju- 
to slystantis nuo krėslo, tarsi jį mėtytų įsisiautėjusios jūros bangos, 
ištiesė rankas, stengdamasis išlaikyti pusiausvyrą, ir išgirdo balsą, vi- 
sai greta, kalbantį tiesiai į ausį, tokį pažįstamą, kad jis skambėtų tarsi 
muzika, jei ne ta siaubinga smarvė, tas kurtinantis triukšmas ir baisus 
kratymas pirmyn atgal. 

— Pala, tėti, tuoj bus daug baisiau. 

Adrianas staigiai atsimerkė. 

Ir suprato sėdintis nebe prie savo stalo, nukrauto knygomis ir po- 
pieriais, poezija ir nuotraukomis, kupinomis prisiminimų. 

Jis svirdinėjo ant prigrūsto hamvėjaus galinės sėdynės. 

Pasigirdo trenksmas ir įsibėgėjančio variklio gausmas. Adrianas 
pasisuko į greta ant sėdynės įsispraudusį žmogų. 

— Tomi, - pasakė. 

Greičiausiai jis žioptelėjo, nes sūnus garsiai nusijuokė ir viena 
ranka sugriebė rankeną ant lubų, o kita stengėsi lygiai laikyti kamerą. 
Jo juodas kevlaro šalmas nusmuko beveik ant akių. Tamsiai mėlyna 

neperšaunamoji liemenė surišta apie kaklą. Jis atrodo jaunas, pama- 
nė Adrianas. Ir labai gražus. 

— Kalbėkim greitai, tėti, nes artėjam prie vietos, kur aš žūstu. 

Vairuotojas priekyje - jaunas jūrų pėstininkas chaki spalvos ka- 
mufliažiniais drabužiais, su didžiuliais tamsiais akiniais - mestelėjo 
per petį kelis karčius žodžius. Supistų savadarbių prikaišiota smėlin. 
Niekaip nesimato. Nebus nieko kito, tik šakės. Faludžos šakės. 

Tai tikriausiai turėjo būti koks sąmojis, mat pasigirdo įtampos 
kupinas juokas. 

Adrianas apsidairė į kitus automobilio gale susigrūdusius jūrų 
pėstininkus. Jie spoksojo pro langus į skurdų smėlio spalvos vaizdą, 
paruošę šautuvus, bet visi pritariamai palinksėjo. Bene čia ne geriau- 
sia vieta pasalai, pasakė vienas. Jo veido Adrianas nematė, tačiau bal- 
se buvo girdėti tiek šiurkštumas, tiek pražūties nuojauta, tarsi jis Ži- 
notų, kad niekas niekaip negali sustabdyti to, kas tuoj nutiks. Šaulys, 
iškišęs pro stogą .S0 kalibro šautuvą, pasilenkė kvatodamasis. Jam 
tikrai ne daugiau nei dvidešimt vieni, smėliu aplipusiais apsauginiais 
akiniais ir purvinais, dulkėtais dantimis. Į šitą misiją tiksliai nereikėjo 
važiuot, jis perrėkė riaumojantį variklį ir pro nuleistus langus švil- 
piantį vėją. Nuo pat pirmos mylios aišku, kad bus bėda. Juodaodis lei- 
tenantas kietu žvilgsniu, sėdėjęs šaulio sėdynėje priekyje ir kalbėjęs 
radijo telefonu, padėjo ragelį ir atsisuko į būrelį gale. Užsičiaupk! - 
griežtai įsakė. Klausyk, visų čia neįtikinsi. Tu, Mastersai, ir tu, Mičelai, 
išsisuksit su keliais įbrėžimais ir kruvina nosimi. O tu, Simsai - ką jau 
padarysi dėl tų tavo kojų, bet tu gyvensi ir skrisi geležine gulbe namo. Ir 
dar nespėsiu prisidegt, kai duosiu signalą pradėti oro ataką, ir ištaškysim 
krūvą skudurgalvių, taigi baik inkšt. 

Tomį. O va naujienų berniukas padarys mus žvaigždėm, ar ne, Tomi? 
Tomis irgi išsišiepė. Tai aišku, atsakė. 
Vienas jūrų pėstininkas pasilenkė, pliaukštelėjo Tomiui per šlau- 


PROFESORIUS 


nį ir pasakė: Padarė iš mūsų supistas interneto žvaigždes! Ir nusijuokė 
nutaikydamas šautuvą. 

Automobilis didino greitį ir šokinėjo per nuolaužas, ir Adrianas 
daužėsi į visas puses. Jo akyse šmėkštelėjo molio ir plytų statiniai, 
juodos, apdegusios, automatų serijų išvarpytos sienos. Šalikelė 
nuklota palmių skiedromis. Į griovį įvirtę automobiliai ir tankas, 
persuktas taip, kad sunkiai suprasi, kas tas dar rūkstantis griozdas. 
Pro jo liuką išlindęs suanglėjęs kūnas. Adrianas išgirdo, kaip jiems 
pradundant pro visa tai kažkas sumurmėjo: Su skraidūnais šūdo ne- 
pamalsi. 

Bandydamas pro vairuotojo petį nufilmuoti eilę varganų žemų 
pastatų, Tomis pasilenkė, iškėlęs didžiulę Sony kamerą tarsi šautuvą. 
Atrodė, visur tvyro dulkės ir dūmai, kvapas niekaip nenyko Adrianui 
iš šnervių. Nors ir rilmuodamas, Tomis prakalbo į savo tėvą: 

— Žinau. Kvapas baisus. Bet pripranti. Ir, šiaip ar taip, čia tik kor- 
ditas po sprogimų ir gal dar deganti alyva. Palauk, kol padvelks kelias 
dienas karšty pagulėjusiais lavonais. 

Tomis nuleido kamerą. 

— Žinai, mane apdovanojo, - pasakė. — Viską nufilmavau, nuo pat 
to momento, kai į mus pataiko, iki susišaudymo. Ir net kai mane nu- 
šovė, laikiau pirštą ant mygtuko, kad kamera ir toliau filmuotų. Prieš 
milijonai? - ir parodant per vakaro žinias, žinių vedėjas surinko visus 
į krūvą ir pasakė gražią kalbą. Na, supranti, pakalbėjo apie karo lau- 
ko žurnalistus, Robertą Kapą ir Ernį Pilą, ir apie nufilmuotus tikrus 
įvykius. Pakalbėjo apie vyrus Vietname, - dėdė Brajanas tikriausiai 
vieną kitą pažinojo, - kurie puldavo į kovą tik su ant kaklo kabančiu 
nikonu ar užrašų knygele rankose, net be jokios kūno apsaugos. Pa- 
kalbėjo apie tradicijas ir atsidavimą, o ta visa istorija net nuskambėjo 
kaip apie kokį pašaukimą iš aukščiau, tarsi kokią kunigystę. Bet juk 
mudu, tėti, žinome, kad čia atvažiavau, nes man labai patiko foto- 

grafuoti ir dievinau jaudulį, o ir to, ir to niekur nerasi daugiau, nei 
sekdamas paskui šutvę ne juokais nusiteikusių jūrų pėstininkų, net 
jei tai kainuoja tau gyvybę. 

— Tas tiksliai. Tikrai ne juokais! - triukšmą perrėkė šaulys su 50 
kalibro šautuvu. 

— Tomi, - Adrianas ėmė springti. 

— Ne, tėti, paklausyk manęs, nes dabar jau viskas bus greitai. Pa- 
sistengsiu sugrįžti pas tave vėliau, kai nebus tiek maišaties. Bet noriu 
pasakyt svarbiausia. 

— Tomi, prašau... 

— Ne, tėti, paklausyk. 

Hamvėjus padidino greitį. Vairuotojas šūktelėjo opa! ir pasakė: 
Šūdas pareina, vyrai. Griebiam už kiaušų ir pasiruošiam! 

Adrianas nesuprato, kaip mirę žmonės gali kalbėti apie savo mir- 
tį dar iki jai ištinkant, nors žinojo, kaip taip jau buvo prieš šešerius 
metus. Hamvėjui sukant į krūvą smėlio ir dulkių, jis stipriai įsikibo į 
dureles. Greta sėdintis Tomis kalbėjo ramiai ir nepaliaujamai. 

— Sugrįžk prie to, ką supratai, skaitydamas tą enciklopediją. Vis- 
kas, ką tau reikia žinoti, yra ten. Tau tiesiog reikia kiek šiuolaikiškiau 
mąstyti. 

— Bet, Tomi, — prabilo Adrianas, bet sūnus atsisuko į jį. Jo veidas 
buvo kupinas nerimo. 

— Tėti! Pagalvok, kodėl aš čia. 

— Tu buvai dokumentinio kino kūrėjas. Gavai leidimą būti jūrų 
pėstininkų būry. Prisimenu, kaip džiaugeisi. 

— Neperspausk. 

— Tomi, aš tavęs pasiilgau. Ir mama, po šito ji niekada neatsigavo. 
Tai ją nužudė. 

— Žinau, tėti, žinau. Žinau, kad vaiko netektis pakeičia viską. To- 
dėl, po velnių, Dženiferė ir yra tokia svarbi. 

— Bet aš mirštu, Tomi. Ir... 

Vienas iš jūrų pėstininkų, iškišęs automatą pro hamvėjaus langą, 
atsisuko ir tarė: Ei, bočiau! Mes visi mirštame nuo pat gimimo. Susitai- 
kyk su tuo! Klausyk, ką sako Tomis. Tiesos žodžiai. 

Kiti vyrai pritariamai sumurmėjo. Visi sėdėjo paruošę šautuvus. 

— Dženiferė, tėti. Susitelk į Dženiferę. Manęs nebėr. Mamos 
nebėr. Dėdės Brajano nebėr. Kitų irgi nebėr. Draugų. Giminaičių. 
Šunų... - Jis nusijuokė, nors Adrianas nesuprato, kas čia juokinga. — 
Mūsų visų nebėr. Bet Dženiferė yra. Dar yra. Tu tą žinai. Jauti. Juk 
kažkas iš to tavo išsilavinimo, iš tų paskaitų, kažkas tau sako, kad ji 
dar yra. Dar yra. 

— Velnias, prasideda, - staiga pasakė vairuotojas. 

Tomis čiupo tėvui už kelio. Adrianas jautė, kaip spaudžia jo pirš- 
tai. Jam nenumaldomai norėjosi stverti sūnų į glėbį, kaip nors užstoti 
jį nuo to, kas dabar nutiks. Jis ištiesė rankas, bet kažkodėl jos sutrum- 
pėjo ir beprasmiškai mostagavo ore. 

— Svarbiausia — viską pamatyti, tėti. Galėti parodyti, ką darai. Šitai 
labiausiai ir jaudina. O kai įdedi tai ten, kur visi gali pamatyti, įgauni 
galių, įgauni stiprybės. Tampi kietas. Iš čia ir atsiranda aistra. Negi 
neprisimeni? Kai skaitei apie tą porą Anglijoje prieš penkiasdešimt 
metų. Nuotraukos. Įrašai. Na, ir kam jiems to prireikė? Nagi, tėti, tai 
juk tavo sritis. Tu geriau žinai. 

— Bet, Tomi... 

— Ne, tėti, liko tiek mažai laiko. Tuoj viskas nutiks. Ar neprisi- 
meni, kaip vieną kartą aiškinau tau, kodėl noriu viską filmuoti? Nes 
tai — gryniausia tiesa. Kai nufilmuoju, niekas negali pasakyti, kad tai 
netikra ir netiesa. Todėl mes ir dirbame. Tai padarė mus didesnius, 
nei iš tiesų esame. Kamera nemeluoja, tėti. Pagalvok apie tai. Jėzau! 
Prasideda! 

Adrianas jau norėjo atsakyti, bet orą perplėšė sprogimas. Atrodė, 
hamvėjus pakilo, tarsi praradęs ryšį su žeme ar pasauliu. Jis kaipmat 
prisipildė dūmų ir liepsnos, o sprogimo jėga nubloškė Adrianą atgal. 

Užslinkus tamsai, jis pamanė praradęs sąmonę. Atrodė, visi kvapai 
ir skoniai sustiprėjo, o ausyse suskambo aukštas varpelį primenan- 
tis garsas. Jam svaigo galva. Apėmė jausmas, kad jis klimpsta į smėlį 
ir dulkes. Bandė akimis ieškoti Tomio, bet iš pradžių tematė keistas 
formas ir perkreiptus siluetus, kurie dar prieš kelias sekundes buvo 
jūrų pėstininkai, o dabar - kūnų raizginys, sudraskytas ir išdarkytas 
kelyje užkastos bombos. 

O tada, tarsi kažkas būtų pasukęs filmą į priekį, jis susivokė sto- 
vintis lauke. Virš galvos - blyškiai žydras dangus, negailestingas karš- 
tis ir triukšmas, ir kažkas, kas pradžioje jam pasirodė tarsi vabzdžių 
spiečius, bet paskui jis suprato, kad skrieja kulkos. Jam prie kojų 
vienas iš jūrų pėstininkų, tas, be kojos, žviegė ir bandė šliaužti prie 
neaukštos molio sienos. Adrianas pasisukiojo, ieškodamas sūnaus, ir 
pamatė leitenantą su radijo telefonu. Jis garsiai šaukė, bet Adrianas 
nesuprato - ką. Atrodė, kad triukšmas stiprėja, pasigirdo sunkiosios 
artilerijos griausmas - ėmė šaudyti iš kitų kolonos hamvėjų. Norė- 
damas prislopinti triukšmą, Adrianas užsidengė ausis ir šaukė: 

— Tomi! Tomi! 

Atsisukęs jis pamatė sūnų. Tomiui iš ausų plūdo kraujas. Sūnus 
bejėgiškai vilko koją - Adrianas aiškiai matė, kurioje vietoje ji lūžu- 
si. Tačiau jis filmavo taip, kaip ir pasakojo. Laikė kamerą ant peties, 
tarsi ji būtų vienintelis ginklas, ir filmavo susišaudymą. Adrianas 
suvokė, kad plačiai išsižiojęs rėkia sūnaus vardą, tačiau jokio garso 
negirdėti. Matė, kaip Tomis nukreipė kamerą į leitenantą, gulintį 
dulkėtoje kraujo baloje. Adrianas išgirdo artėjančių naikintuvų 
staugimą, pakėlė akis į dangų ir aiškiai pamatė du lėktuvus, skren- 
dančius pažeme, už jų švietė saulė ir jie atrodė tarsi dvi juodos dė- 
mės virš horizonto. Aplink Adrianą švilpė kulkos, griaudėjo spro- 
gimai, tačiau staiga viskas tarsi sulėtėjo. Jis vėl atsisuko į Tomį ir 
pabandė jam sušukti: Prisidenk! Bet Tomis buvo visai atsidengęs, 
atviroje erdvėje. Adrianas norėjo bėgti prie jo; jam kažkaip miglotai 

kilo mintis mestis ant sūnaus, uždengti jį nuo to, kas vyksta, bet ko- 
jos nepajudėjo iš vietos. 

— Tomi, - sušnibždėjo jis. 

Ir pamatė, kaip Tomio link skrieja mažučiai dulkių kamuoliukai. 
Suprato, kad tai automato kulkos, lekiančios iš trobos už penkiasde- 
šimties jardų, stovinčios pačiame naikintuvų kelyje. O, kad jie būtų 
buvę nors truputį greitesni, pagalvojo Adrianas. Jei tik tie pilotai 
būtų atidengę ugnį nors prieš sekundę ar dvi. Jei tik... 

Kulkos nenumaldomai artėjo prie jo sūnaus. Adrianas stebėjo, 
kaip Tomis filmuoja savo mirtį. Jis žuvo, o po kelių sekundžių ta tro- 
ba sprogo ir išnyko liepsnose. 

Laikas, pamanė Adrianas, buvo per žiaurus. 

Jis užsidengė rankomis veidą, stengdamasis nematyti į akis ir 
vaizduotę lendančių vaizdų. Toje staiga stojusioje tamsoje visas 
triukšmas ir siaubas išsisklaidė, užgeso tarsi dainos per radiją pabai- 
ga, atitraukęs rankas jis buvo vienas, vėl savo kambario tyloje, tarp 
poezijos tomų ir knygų apie žmogžudystes. 

Adrianas pasijuto truputį miręs. 

Jis norėjo sūnui ką nors pasakyti. Apsidairė Keisės, bet jos čia 
nebuvo. Minutėlę jam pasirodė, kad sprogimai pakenkė klausai; bet 
paskui ausyse ėmė skambėti. Nepaliaujamai, vis garsiau ir garsiau, 
taip skaudėjo, kad jam norėjosi klykti, o tada jis staiga suvokė, kad 
skamba durų skambutis. 

DŽENIFERĖ BUVO UŽMIGUSI — tik neaišku, kiek laiko miegojo: ke- 
lias minutes? valandas? dienas? - tačiau pabudo nuo vaiko verksmo. 

Ji nežinojo, kaip elgtis. Tas garsas skambėjo silpnai, iš labai toli, 
ir ji ne iš karto atpažino, kas tai. Stipriai prispaudė poną Rudakai- 
lį prie krūtinės. Stengdamasi susivokti, iš kurios pusės sklinda tas 
verksmas, pasuko galvą į vieną pusę, paskui į kitą. Jai atrodė, kad 
tas verksmas netilo labai ilgai, — tačiau iš tiesų tai galėjo trukti tik 
sekundę ar dvi. Įdomu, ką tai reiškia, pagalvojo ji. Dženiferė turėjo 
nedaug kūdikių priežiūros patirties, o ir pati buvo vienturtė, taigi 
jos žinios apie juos apsiribojo kiekvieno žmogaus turimais svar- 
biausiais instinktais. Pakelk kūdikį. Pasupk. Pamaitink. Nusišypsok 
jam. Paguldyk į lovelę miegoti. 

Dženiferė pasimuistė, bijodama pati sukelti garsą, kuris užslopin- 
tų tą verksmą. Vaiko balsas kažką reiškė, taigi ji stengėsi susivokti, kas 
tai, bandė prisiversti būti analitiška, organizuota, racionali ir įžvalgi. 

Vieną akimirką jai pasirodė, kad tą verksmą galėjusi susapnuoti. 
Bet po kelių sekundžių suprato - ne, jis tikras. 

Tačiau dar kažkas buvo ne taip. Ji papurtė galvą, ir pro ankstesnių 


150 


PROEESORIUS 


košmarų likučius ėmė skverbtis bloga nuojauta. Kas tai? Kas tai? - jai 
norėjosi surikti. 

Kažkas pasikeitė. 

Ji tai jautė. Jai pasišiaušė plaukai. Ji sušvokštė, apėmė panika. Stai- 
ga įkvėpė oro, tarsi nukrėsta elektros. Ir suriko. 

Jos balsas nuaidėjo per kambarį. Ir tai dar labiau išgąsdino. 

Ją ėmė tąsyti. Rankos virpėjo. Nugara išsirietė. Ji sukando savo 
apšerpetojusias, suskirdusias lūpas. 

Maišo nebebuvo. 

Tačiau ji vis tiek buvo tamsoje. 

Iš pradžių jai pasirodė, jog mato kambario juodumą. Paskui su- 
prato klydusi. Kažkas vis dar dengė jai akis. 

Ji visiškai sutriko. Nesuprato, kodėl jai prireikė tiek daug laiko 
pajusti, kad maišas pakeistas kažkuo kitu. Turi būti kokia nors to 
pokyčio priežastis — tik kokia? Jautė, kad tas pokytis reiškia kažką 
svarbaus, tačiau visai nenutuokė - ką. 

Atsargiai atsilošusi, pakėlė rankas prie veido. Perbėgo pirštais 
skruostus, paskui palietė akis. Vietoj maišo jai užmauta ir ant galvos 
surišta slidžios medžiagos kaukė. Ji palietė mazgą. Jame prisiviję ir 
jos plaukų. Palietė grandinę apie kaklą. Toji nepakeista. Suvokė, kad 
kaukę galėtų nusimauti be didelio vargo. Plėšdama ją nuo savęs gal 
ir netektų kokio kuokšto plaukų, bet tada matytų, kur esanti. Dženi- 
ferė atsargiai padėjo poną Rudakailį šalia ant lovos, pakėlė rankas ir 
ėmė pirštais narplioti švelnią medžiagą. O tada sustojo. 

Kažkur toli vėl pravirko kūdikis. 

Kažkokia nesąmonė. Kaip su tuo, kas jai vyksta, gali būti susijęs koks 
nors kūdikis? 

Ji pabandė susidėlioti mintis. Verkiantis kūdikis reiškia, kad ji yra 
kažkokioje vietoje. Bute? Name, šalia kurio yra kitas namas? Ar vyras ir 
moteris, kurie pagrobė ją iš gatvės, turi kūdikį? Kūdikis reiškė tėvystę, at- 
sakomybę, kažką normalaus, - o tai, kas čia vyksta, nė kiek neatrodo 

normalu. Kūdikiui reikia talpaus automobilio, vežimėlio ir pasivaikš- 
čiojimų parke, bet dabar tokie dalykai atrodė kaip iš kito pasaulio. 

Maišo nebėra. Dabar aš su kauke. Galėčiau ją nusiimti. Gal jie to ir 
nori. O gal ir ne. Nežinau. Norėčiau daryti tai, ką turėčiau daryti, bet ką, 
irgi nežinau. 

Ji garsiai aiktelėjo, tarsi jai kas būtų trenkęs į pilvą. 

Jie buvo čia. Šitame kambary. Kai miegojau. Nuėmė maišą ir užmovė 
šitą kaukę, o aš taip ir nepabudau. 

Ji vėl nebegalėjo sulaikyti ašarų, kaip jai atrodė, turbūt jau kokį 
šimtąjį kartą. Aimanavo. Kūkčiojo. Jautė, kaip nuo ašarų šlampa kau- 
kė. Paėmė poną Rudakailį ir jam sušnibždėjo: Ačiū Dievui, kad tu dar 
sų manimi, nes esi vienintelis, su kuriuo jaučiuosi ne vieniša. 

Dženiferė lingavo pirmyn atgal vienišoje agonijoje, paskui šiaip 
taip suvaldė tąsomą krūtinę. Kvėpavimas sulėtėjo, kūną plėšęs kūk- 
čiojimas nurimo. 

Vos ji nustojo raudoti, kūdikis prapliupo ilgu, širdį draskančiu 
verksmu. Aidinčiu kažkur. Toli. Neaišku kur. 

Ji vėl pakėlė galvą. Sekundę ar dvi to kūdikio verksmas priminė jai 
pasaulį, egzistuojantį už akis dengiančios tamsos. O paskui verksmas 
liovėsi lygiai taip staiga, kaip ir prasidėjo, ir paliko ją tuose pačiuose 
nežinios gniaužtuose. 

Dženiferė grūmėsi su savo jausmais. Daugiau jokių ašarų. Jokio 
verkimo. Tu - ne kūdikis. 

Ji neleido sau galvoti, kad pati yra dar vaikas. 

Staiga ją akimirką sukaustė siaubas, nes pamanė, kad verkė ji pati, 
kad kažkaip tas bliovimas ir klyksmas sklido iš jos ir ji klausėsi savęs, 
grįžtančios atgal į kūdikystę. 

Ji giliai įkvėpė. Ne, pasakė sau. Tai ne mano verksmas. Aš čia. O 
jie - ten. 

Priminė sau: valdykis. Nors tai ji sau sakė nebe pirmą kartą, o dar 
ir dabar nežinojo, kaip valdytis. 

Be to, jai užteko proto suprasti, kad kaskart, kai tik ji pareikalau- 
davo iš savęs tramdyti emocijas, nutikdavo kažkas, kas nutraukdavo 
jos pastangas. 

Ji pagalvojo - jie tai daro tyčia. 

Vėl pasistengė įtempti ausis. Dženiferė nesuprato — džiaugtis ar 
liūdėti dėl tų kūdikiškų garsų. Aišku, kad jie reiškia kažką svarbaus, 
ir vis dėlto buvo sunku numanyti, kaip juos suprasti. Tai ją siutino 
kone iki ašarų. 

Ji vėl atsilošė ant lovos. Buvo ištroškusi, alkana ir išsigandusi, 
viską skaudėjo, nors gerai nesuprato, ar kuri nors kūno dalis sužeis- 
ta. Atrodė, tarytum labiausiai sužalota būtų širdis. Tačiau net ir tą 
jausmą beveik nustelbė perdžiūvusi gerklė - po to apnuodyto van- 
dens ji nebuvo nieko gėrusi. Kada tai buvo? Prieš metus? Ir nieko 
nevalgiusi nuo pietų tos dienos, kai pabėgo iš namų. Nežinia jau 
kiek laiko. 

Suprato esanti įkalinta, tačiau jai buvo atimta galimybė pamatyti, 
kaip atrodo jos kalėjimas. Pagalvojo, kad net žudikai, pasodinti į ka- 
lėjimą visam gyvenimui, žino, už ką ten sėdi. Akyse iškilo vieno ma- 
tyto filmo vaizdas — nei pavadinimo, nei kas vaidino, nei jo veiksmo 
ji neprisiminė, - kur kalinys kruopščiai įbrėždavo sienoje ženklą, kad 
praėjo dar viena diena. O ji net to negalėjo daryti. Žinoti, suprato ji, 
yra prabanga. 

Ji visiškai nieko nesuprato. 

Moteris liepė paklusti. Bet niekas dar neprašė jos ką nors daryti. 

Kuo ilgiau ji visa tai svarstė, tuo smarkiau nervingai trynė pirštais 
nušiurusį pono Rudakailio kailį. Ji yra kone nuoga kambary, kurio 
nemato. Čia yra durys. Tą ji suprato. Yra tualetas. Tą ji žinojo. Kažkur 
yra kūdikis. Tą ji žinojo. Grindys - cementinės. Lova girgžda. Gran- 
dinė apie kaklą užsiveržia žengus šešis žingsnius į dešinę ar kairę. 
Oras karštas. 

Ji gyva ir turi savo meškiną. 

Dženiferė giliai įkvėpė savo tamsoje. Gerai, pone Rudakaili, nuo 
čia ir pradėsime. Mudu abu. Lygiai taip, kaip visada nuo to laiko, kai 
tėtis mirė ir paliko mus vienus. 

Ji nežinojo, ar dar ilgai jai liko gyventi. 

Nežinojo, kas jos laukia. 

Nežinojo, į ką pakliuvusi. 

O tada Dženiferė paklausė savęs pirmą kartą per visą tą laiką, ar 
kas nors jos ieško. 

Ir būtent tuo momentu, kai jai kilo ši mintis, vėl išgirdo kūdikio 
verksmą. Nevilties kupiną cypimą. Paskui, kaip ir anksčiau, jis liovėsi 
ir vėl ji liko su ponu Rudakailiu viena. Nors pati to iki galo nesuvokė, 
tas garsas jai padėjo, nes atitraukė jos mintis nuo paties baisiausio: Iš 
kur žmonėms žinoti, kur jos ieškoti? 


— Paleisk dar kartą, - pasakė Maiklas. 

Jis krapštėsi prie pirmos kameros ir sau mąstė, kad reikėtų kiek 
patvarkyti elektroninio stebėjimo sistemą. 

— Perspausti nesinori. Tik truputį... 

Linda paspaudė kelis kompiuterio klavišus. Kūdikis vėl pravirko. 

— Ar tu tikras, kad ji girdi? 

- Jo-o. Šimtu procentų. Pasižiūrėk, kaip judina galvą. Puikiai girdi. 

Linda palinko prie pagrindinės kameros vaizdo. 

— Tu teisus, - pasakė. — Ar tikrai manai, kad girdi ir žiūrovai? 

— Taip. Bet jiems reikės ne mažiau pasukti galvą, kad tai suprastų. 

Tai išgirdusi Linda nusišypsojo. 

— Nenori, kad jiems viskas lengvai eitųsi, ką? 

— Ne mano stilius, - nusijuokė Maiklas. 

Jis pakėlė rankas, sunėrė pirštus už kaklo ir pasirąžė tarsi koks di- 
džiulės kompanijos kontoros tarnautojas po daugelio valandų prie 
kompiuterio. 

— Žinai, jiems visiems žiauriai patiks, kai Ketvirtas numeris šitaip 
žviegs. Dėl to jiems viskas atrodys tik dar tikroviškiau. 

Tiems daugybei žmonių, prenumeruojančių Kasbustoliau, Maik- 
las jautė prieštaringus jausmus — ir panieką, ir susižavėjimą. Vienu 
metu jis laikė juos silpnais, nes Ketvirtas numeris juos vis labiau 
traukė ir jie nevaldė savo troškimų. Bet tada jis pažvelgdavo į ekraną, 
kuriame buvo rodoma jo fantazijos sukurta istorija, ir pats imdavo 
virpėti nuo tos traukos. 

Linda stengėsi išvis nebandyti įsivaizduoti jųdviejų klientūros — 
ar bent ne taip, kaip ją įsivaizdavo Maiklas. Jai jie nebuvo žmonės, 
sklidini tamsių aistrų, atvedusių į jų tinklalapį, o tik tiek ir tiek banko 
sąskaitų tiekoje ir tiekoje šalių. Daugybė įvairių penkiolikos skaitme- 
nų kombinacijų patvirtinimų. Ji skaičiavo kaip verslininkė - tiek ir 
tiek prenumeratų reiškia tiek ir tiek dolerių, padėtų neatrandamose 
ofšorinėse sąskaitose, kurias ji jiedviem atidarė. Ji retai susimąstyda- 
vo apie tai, kas viską stebi kitoje ekranų pusėje, tik sumavo skaičius 
ir stebėjo, kad Maiklas transliacijai suteiktų deramo aštrumo ir kad 
Seriale Nr. 4 rutuliotųsi drama. 

Maiklas atsakingas už Ketvirto numerio istoriją. Ji atsakinga už 
verslą. Abu dalykai itin svarbūs jų sėkmei. Būtent tokie santykiai, jos 
nuomone, ir apibrėžia tikrąją meilę. Laisvalaikiu ir tarp serialų jai 
patikdavo skaityti paskalų žurnalus apie kino žvaigždes, nepraleisda- 
ma nė savaitės ji sekdavo, kas su kuo bendrauja, kas skiriasi su savo 
partneriu. Ją įtraukdavo malonumas spėlioti, ką toliau darys Bredas 
ar Andželina, ar Džen, ar Paris ir kur jie bus užklupti kokioje nors 
kompromituojančioje padėtyje. Ji manė, kad tai, jog taip rimtai žiūri 
į visus tuos žvaigždžių poravimusis ir skyrybas, yra didžiausia jos pa- 
čios yda. Tačiau, jos nuomone, ta yda visai nebaisi. 

Dažnai Linda troško ir pati būti žvaigžde. Įsivaizdavo - jei žmo- 
nės tik galėtų džiaugtis Kasbustoliau sėkme, žurnalai Us ar People tik- 
rai apie juos rašytų. 

Lindai buvo labai apmaudu, kad nusikalstamas jų verslo pobū- 
dis neleidžia jiems išgarsėti. Jai atrodė, kad tai, ką jie daro, yra daug 
svarbiau, nei tie, kuriems jie tai daro, ir kad jiems turėtų būti taikoma 
tam tikra išimtis. Jie - fantazijos pardavėjai. O tai, sakė ji sau, turėtų 
būti kur kas vertingiau už pinigus. Jie - žvaigždės, manė ji, tik pasaulis 
to nežino. 

Maiklas žinojo, kad Linda svajoja išgarsėti. Jis sveiku protu rinktųsi 
anonimiškumą, tačiau norėjo ir suteikti jai malonumo, bet kokia kaina. 

— Laikas jai duoti ko nors užvalgyti, - pasakė jis. 

— Tu ar aš? - paklausė Linda. 

Maiklas ištiesė ranką į stalą su kompiuteriais ir ėmė vartyti pa- 
skirus lapus. Juose buvo surašytas itin lankstus scenarijus. Jį parašė 
būtent Maiklas: nepagailėjęs laiko, gerokai prieš prasidedant Serialui 
nr. 4, sukurpė nemažai jo epizodų. Jame buvo išvardyta, ką reikia pa- 
sitikrinti, ką padaryti, ir ilgos pastraipos, kurias jis vadino „Poveikis 
žiūrovams / poveikis Ketvirtam numeriui“. Jis manėsi sugebąs labai 
kruopščiai planuoti ir tuo pat metu išmoningai kurti. Kartą, kai dar 
mokėsi koledže, jis buvo pasirinkęs paskaitų kursą apie kiną ir parašė 
darbą apie vieną filmo „Krantinėje“ epizodą, kur Eva Mari Sent nu- 
meta savo baltą pirštinę, o Marlonas Brando ją pakelia ir režisieriui 
Elijai Kazanui nestigo geros kino nuojautos nesiliauti filmavus tai, 
kas nenumatyta scenarijuje - vėliau tai tapo klasikiniu kino epizodu. 
Aš būčiau daręs lygiai taip pat, Maiklas sau dažnai sakydavo. Jis ne iš 
tų, kurie rėkia stop! ir imasi ko nors nuspėjama. Jis lankstus. O pa- 
žvelgęs į ekraną ir pamatęs, kaip Ketvirtas numeris rauda suspaudusi 
savo meškiną, pagalvojo, kad visiems tiems didiesiems kino režisie- 
riams iki jo dar toli, nes jis kuria šį tą nepakartojama ir tikra, daug 
dramatiškiau ir taip nenuspėjama, kad jie net negali įsivaizduoti. 

— Manau, tu, - atsakė jis po kurio laiko. - Ji vis dar atrodo labai 
išsigandusi. Kai norėsiu sukelti didžiausią šoką, eisiu aš. 

— Kaip pasakysi, viršininke, — atsakė Linda. 

— Kurgi ne, - nusijuokė Maiklas. 

Jis atsitraukė nuo kompiuterių ir nuėjo prie stalo su šautuvais. 
Kiek pažiūrinėjęs, paėmė .357 magnum koltą. Linda pasiėmė jį, kai 
Maiklas nusisuko ir ėmė greitai vartyti savo popierius. 

— Va, - pasakė. - Paskaityk. 

Linda perbėgo akimis lapą. 

čio. - Manau, paruošiu pusrytėlį, - pasakė. 


Linda lėtai pravėrė duris ir žengė žemyn į rūsį. Buvo apsirengusi kaip 
ir anksčiau - baltą apsauginį kombinezoną ir juodą balaklavą, den- 
giančią visą veidą, tik su skylėmis akims. Nešėsi padėklą. Tokį, kokį 
rasi bet kurioje kavinėje. Ant jo stovėjo plastikinis vandens butelis, 
nuo kurio buvo nuimtos visos etiketės, kad nesimatytų nei pavadini- 
mo, nei gamintojo. Linda prikrovė dubenėlį greitai paruošiamos avi- 
žinės košės, kokia parduodama visame pasaulyje. Dar nešė ir apelsi- 
ną. Tik įrankių nebuvo. 

Išgirdusi atidaromas duris, Ketvirtas numeris sustingo ir atsi- 
suko į ją. 

Linda žengė ant vieno iš iksų, kuriuos Maiklas kreida nubrėžė ant 
grindų. Išgirdo, kaip Maiklui pataisius filmavimo kameros padėtį ta 
tyliai suūžė. 

— Sėdėk ramiai. Nejudėk, - pasakė Linda. 

Tada ji pakartojo tą komandą vokiškai, prancūziškai, rusiškai ir 
turkiškai. 

Kalbas ji mokėjo silpnai. Atsimindavo vieną kitą frazę ar keiks- 
mažodį, nes jų retkarčiais prireikdavo. Žinojo, kad kalba su stipriu 
akcentu, bet jai šitai nė kiek nerūpėjo. Kai kalbėdavo angliškai, kar- 
tais pavartodavo britiškus žodžius, tarkim, sakydavo „liftas“, o ne 
„elevatorius“, „variklio dangtis, o ne „gaubtas“. Tačiau ji nemanė, 

kad tokie nedidukai kalbos pokyčiai apgautų patyrusį tyrėją, galin- 
tį pasinaudoti balso atpažinimo sistema. Tačiau Maiklas ją patikino, 
jog tikimybė, kad jų ims ieškoti tokia moderni ir išmani policijos tar- 
nyba, labai menka. Maiklas - tas amžinasis studentas - kruopščiai 
išnagrinėjo jurisdikcines dilemas, kylančias dėl visų jų internetinės 
dramos serialų. Jis nemanė, kad atsirastų tokia tarnyba, kuriai pakak- 
tų kantrybės nagrinėti, ką jie veikia. 

Mudu, pagalvojo ji, veikiame pačioje tamsiausioje zonoje. 

-— Atsisuk į priekį. Prispausk rankas prie šonų. 

Ji pakartojo šias komandas įvairiomis kalbomis, tik jas supainio- 
jo. Neabejojo, kad bus blogai pasakiusi vieną kitą žodį. Bet koks skir- 
tumas. 

— Padėsiu tau ant kelių padėklą. Kai leisiu, galėsi valgyti. 

Ketvirtas numeris linktelėjo. 

Linda priėjo prie lovos krašto ir nuleido padėklą. Taip kurį lai- 
ką pastovėjo. Matė, kaip Ketvirtas numeris ėmė drebėti, mėšlungis 
sutraukė raumenis. Turbūt labai skausminga, pagalvojo. Tačiau Ket- 
virtas numeris sugebėjo nepraverti burnos ir, neskaitant nevalingų 
baimės sukeltų judesių, klausė visų komandų. 

— Gerai, - pasakė Linda. - Gali valgyti. 

Ji stengėsi neuždengti kameros vaizdo. Žinojo, kad žiūrovus pa- 
kerės tas toks paprastas Ketvirto numerio maitinimo veiksmas. To- 
dėl jų transliacijos ir yra tokios populiarios: jie ima paprasčiausius, 
kasdienius gyvenimo veiksmus ir padaro juos ypatingus. Jei bet kuris 
Ketvirto numerio valgymas gali būti paskutinis gyvenime, tai įgauna 
visai naują prasmę. Žiūrovai tai supranta ir tai juos tik dar labiau trau- 
kia. Kai Ketvirto numerio likimas toks neaiškus, dėmesį prikausto ir 
paprasčiausi dalykai. 

O čia, Lindos nuomone, ir slypi šio jų kūrinio genialumas. 

Ji stebėjo, kaip Ketvirtas numeris pakelia rankas prie padėklo ir 
aptinka dubenėlį, apelsiną ir vandens butelį. Iš pradžių ji čiupo van- 


158 


PRO LE-ESORILUSS 


denį ir ėmė godžiai gerti, tiesiog susipylė į gerklę. Jai tuoj pasidarys 
bloga, pagalvojo Linda. Bet nieko nepasakė. Tik žiūrėjo, kaip Ketvir- 
tas numeris stabtelėjo, tarsi suvokusi, kad vertėtų pasilaikyti gėrimo 
po valgio. Tada apčiuopė dubenėlį su avižine koše. Padvejojo ir ėmė 
ieškoti ant padėklo kokio įrankio. Nieko neradusi pravėrė burną, tar- 
si norėdama klausti, bet sustojo. 

Mokosi, kaipmat suvokė Linda. Neblogai. 

Ketvirtas numeris pakėlė dubenį prie lūpų ir ėmė ryti košę. Iš 
pradžių nedrąsiai, bet pajutusi skonį surijo visą iki paskutinės kruo- 
pelės ir švariai išlaižė dubenėlį. 

Nebloga detalė, pagalvojo Linda. Žiūrovams patiks. 

Ji tebestovėjo prie lovos krašto. Kai Ketvirtas numeris pradėjo 
lupti apelsiną, Linda neskubėdama išsitraukė magnumą iš kombine- 
zono. Ji stengėsi judėti taip, kad ginklas pasirodytų būtent tuo mo- 
mentu, kai Ketvirtas numeris kąs apelsino. 

Ji pakėlė ginklą, kai apelsino kąsnis jau buvo Ketvirto numerio 
burnoje. Stebėjo, kaip sultys teka per Ketvirto numerio lūpų kraštą. 

Linda atlaužė gaiduką ir kilstelėjo pistoletą. 

Išgirdusi tą garsą, Ketvirtas numeris stabtelėjo vidury kąsnio. 

Ji tiksliai nesupras, kas tai yra, pagalvojo Linda, bet suvoks - tai 
mirtina. 

Atrodė, nuo to garso Ketvirtas numeris sustingo. Laikė apelsiną 
visai prie lūpų, bet nejudėjo. Ketvirto numerio kūnas virpėjo. 

Linda žengė į priekį ir prikišo pistoleto vamzdį per kelis milimet- 
rus nuo Ketvirto numerio tarpuakio, beveik prilietė raištį. Akimirką 
lukterėjo, o paskui prispaudė ginklą Ketvirtam numeriui prie veido. 

Ginklo alyvos kvapas, prispaustas vamzdis - Linda žinojo, kad 
šito Ketvirtas numeris su niekuo nesupainios. 

Linda nejudėjo. Išgirdo, kaip Ketvirto numerio krūtine ima kilti 
cypimas. Tačiau, nors atrodė, jog nuo įtampos tuoj sprogs visi mer- 
gaitės kūno raumenys, ji nieko nepasakė ir nekrustelėjo. 

— Bum! - sušnibždėjo Linda. Pakankamai garsiai, kad pagautų 
mikrofonas, bet ne daugiau. Tada grąžino gaiduką į pradinę padė- 
tį. Perdėm plačiu mostu lėtai patraukė ginklą nuo Ketvirto numerio 
veido ir įsikišo į kombinezoną. 

— Valgymo laikas baigtas, - gyvai pasakė Linda. 

Atėmė apelsino likutį iš Ketvirto numerio rankos ir patraukė pa- 
dėklą nuo kelių. Ketvirto numerio kūną vėl nukratė, nuo galvos iki 
kojų pirštų galiukų. Linda pagalvojo: tikiuosi, kameros tai užfiksavo. 
Panika - paklausi prekė. 

Linda išėjo iš kambario lėtai ir atsargiai, vos girdimais žingsniais 
ant kieto cemento, ir paliko Ketvirtą numerį sėdėti vieną ant lovos. 

Viršuje, kompiuterinėje, Maiklas sėdėjo išsišiepęs. Interaktyvus 
komentarų ekranas užsižiebė. Daugybė nuomonių, masė komen- 
tarų. Teks juos visus vėliau peržiūrėti. Jis visada skirdavo ypatingą 
dėmesį vartotojų diskusijoms savo sukurtoje Serialo Nr. 4 pokalbių 
sienoje. 

Linda sunkiai atsiduso, užsimerkė ir nusimovė balaklavą. Aš esu 
aktorė, pagalvojo. 

Nei Linda, tik išėjusi pro rūsio duris, nei Maiklas viršuje prie 
ekranų nepastebėjo, kas nutiko paskui. Tačiau pastebėjo kai kurie 
žiūrovai, palinkę prie savo kompiuterių ekranų. Išgirdusi užsidaran- 
čias duris ir vėl likusi viena, Ketvirtas numeris atsilošė. Paėmė meš- 
kiną, tą nuzulintą žaislą, ir, prispaudusi tarp nedidukių krūtų, glostė 
jam galvelę tarsi kūdikiui, visą laiką be garso kažką kalbėdama. Nė 
pavyko nuspėti, kad ji nepaliaujamai kartoja vieną ir tą pačią frazę. 
Tik jie negalėjo girdėti, kad ji sako: Mano vardas Dženiferė mano var- 
das Dženiferė mano vardas Dženiferė mano vardas Dženiferė. 

TERĖ KOLINS VAIKŠČIOjJO pirmyn atgal keliuku prie Adriano na- 
mų - jis rodė jai, kur buvo, kai pamatė autobusiuką. Ji brūžino kojo- 
mis ir spardė akmenėlius, o jis atsisėdo prie savo automobilio vairo, 
kad parodytų, kur stovėjo. Ji paklausė: 

— Ir būtent šioje vietoje jūs stovėjote tą vakarą, kai dingo Dženi- 
ferė? 

Adrianas linktelėjo. Jis matė, kad detektyvė matuoja žvilgsnio 
kampus ir nuotolius, įsivaizduodama šešėlius, tą vakarą kritusius ant 
gatvės. 

— Ji nemato, —- pasakė Brajanas. 

Jis sėdėjo keleivio sėdynėje. Irgi žiūrėjo į tą vietą gatvėje, kur au- 
tobusiukas sulėtino greitį, sustojo, o paskui greitai nulėkė. 

— Ką turi omeny? - sušnibždėjo Adrianas. 

— Omeny turiu tai, - piktai atsakė Brajanas, - kad ji neleidžia sau 
įsivaizduoti to nusikaltimo. Dar ne. Ji spokso tiesiai į tą vietą, bet vis 
vien stengiasi ieškoti, kodėl tai nenutiko, o ne kodėl nutiko. Va čia, 
mielas mano broli, tu ir pasirodai. Įtikini ją. Priverti žengti tą kitą 
žingsnį. Turi kalbėti logiškai. Turi kalbėti įtikinamai. Pirmyn, Audi. 

— Bet... 

— Tavo užduotis - priversti ją pamatyti tai, ką matei tą vakarą. 
Taip elgiasi visi tyrėjai, nors ne visada nori tą pripažinti, mat tai 
skamba blogiausiu atveju beprotiškai, o geriausiu — keistokai. Jie 
stengiasi viską įsivaizduoti taip, tarsi būtų buvę ten... ir tai jiems pasa- 
ko, kur ieškoti toliau. 

Brajanas ir vėl buvo su savo nublukusiais kariškais drabužiais. Sė- 
dėjo užkėlęs nuplyšusius aulinius batus ant prietaisų skydo, atsilošęs 
rūkė cigaretę. Jaunas Brajanas. Vyresnis Brajanas. Negyvas Brajanas. 
Adrianui brolis atrodė tarsi haliucinuojančios atminties chameleo- 
nas. Nuo Vietnamo iki Volstrito. Taip pat ir Keisė, ir Tomis, ir visi kiti 
iš praeities, nuspręsiantys pasirodyti tame trumpame jo gyvenimo 
likutyje. Adrianas įkvėpė tarsi uosdamas aitrų dūmų kvapą, sumišu- 
sį su tirštu, šlapiu tropikų drėgmės dvelksmu, tarsi Brajanas drauge 
būtų atsinešęs ir garuojančias džiungles. Ankstyvo Naujosios Angli- 
jos pavasario gaivos nė su žiburiu nerasi. Arba, pamanė Adrianas, tik 
aš nerandu. 

— Kodėl niekas kitas nieko nematė? - paklausė Terė Kolins. 

Adrianas taip ir nesuprato, ar turi atsakyti į šitą klausimą, nes ji 
paklausė tyliu balsu, tarsi kreiptųsi į blėstančius saulės spindulius, 
oneįjį. 

— Nežinau, - atsakė Adrianas. - Žmonės važiuoja namo. Nori pa- 
vakarieniauti. Pamatyti savo šeimas. Uždaro lauko duris ir išmeta iš 
galvos dieną. Kas tokiu paros metu žiūri į gatvę? Kas ieško ko nors, 
kas būtų neįprasta? Nedaugelis, detektyve. Žmonės siekia rutinos. 
To, kas įprasta. Būtent šito jie tikisi. Jie turbūt nepastebėtų, jei gatve 
net ir vienaragis prašuoliuotų. 

Tai pasakęs, Adrianas sekundę užsimerkė, tikėdamasis, kad tais 
žodžiais neiškvietė gatve palakstyti balto raguoto mistinio, tik jam 
vienam matomo padaro. 

— Kas nors turėjo ką nors pastebėti, — tęsė Terė, tarsi būtų neišgir- 

dusi to, ką pasakė Adrianas, o jis ėmė svarstyti, ar bus tai išties garsiai 
pasakęs, ar tik pagalvojęs. 

— Bet nepastebėjo. Pastebėjau tik aš, — pratarė. 

Detektyvė atsisuko į jį. Tai, suprato jis, ji tikrai išgirdo. 

— Tai už ko čia užsikabinti? - paklausė ji. 
išlipdamas iš automobilio Adrianas muistosi sėdynėje. Kartą jai teko 
apklausti šizofreniką, kuriam tuo metu kaip tik buvo priepuolis ir jis 
nuolat sukiojosi į visas puses, girdėdamas nesamus garsus, bet ga- 
liausiai, būdama kantri, ji išgavo daugmaž logišką plėšiko aprašymą. 
Be to, jai daug kartų buvo tekę nagrinėti, ką prisimena studenčiokai, 
žinantys, kad nutiko kažkas bloga - paprastai išprievartavimas, — tik 
ne visai suprantantys, ką matę, girdėję ir kur dalyvavę. Per daug nar- 
kotikų. Per daug alkoholio. Įvairiausių dalykų, sujaukiančių pastabu- 
mo gebėjimus. Tačiau susidūrus su Adrianu jai kiek pašiurpo oda, 
apėmė kažkoks dygus jausmas. Kažkas buvo lygiai taip pat, o kaž- 
kas - kitaip. Adrianas atrodė gležnas, liesas, tarsi kas jį pamažėle ėstų 
kiekvieną sekundę jiems bendraujant. Ją apėmė keistas jausmas, kad 
sulig kiekviena slenkančia sekunde jis po truputį, po lašelytį blėsta. 

Adrianas giliai įkvėpė. 

Brajanas sušnibždėjo: 

— Tai svarbu. Nepaleisk jos, Audi. Neleisk jai pasprukti. Ieškant 
Dženiferės tau jos reikės. Pats žinai. Neišbaidyk jos. 

— Manau, detektyve, čia bus baisi problema, - kaip galėdamas ra- 
miau ir tvirčiau pasakė Adrianas. - Jei tai, ką mačiau, iš tikrųjų buvo 
pagrobimas, o aš manau, kad taip ir yra, tada jis buvo toks, kokių 
šiose apylinkėse labai retai pasitaiko. 

— Puiku, - tarė Brajanas. 

— Taip. Klausau jūsų, — atsakė Terė. 

- Atsitiktinis. Žinot, tai žodis, kurio psichologai negali pakęsti. 
Jis skamba tarsi pasiteisinimas nesugebėjus reaguoti. Matot, mano 

darbas buvo - o dirbau aš dėstytoju - pademonstruoti, kad atsitik- 
tinumų nebūna. Jei nesiliausi skaidyti ir klasiikuoti visų elementų, 
galiausiai prisikasi iki tiesos, o tai neišvengiamai liepia veikti. Ir ga- 
liausiai viskas įgauna prasmę. Žmogus suplanuoja kur nors skristi. 
Tas lėktuvas pagrobiamas ir įsirėžia į Pietinį dangoraižį. Gal čia ir 
būta sėkmės - kad skrydis pasirinktas būtent tą dieną. Bet tai logiš- 
ka. Kas nors turėjo būti tame lėktuve kuriuo nors metu, ir tas reisas 
buvo logiškas pasirinkimas. Galimybė, kad šalia sėdintis žmogus bus 
nihilistas savižudis teroristas, yra visiškai menkutė - bet įmanoma. 
Svarbiausi veiksniai, visa tai, kas sukūrė tą teroristą ir kas sukūrė tą 
auką, psichologiškai nustatytu būdu susilieja į atpažįstamą šabloną. 
Tokia ta tiesa visais atvejais. 

Terė Žengė atatupsta. 

— Skamba, tarsi ruoštumėtės paskaitai, - pasakė. 

— Dabar! - Brajanas paragino jį garsiai teatrališkai sušnypšda- 
mas. - Imk ją dabar! 

— Taip. Paskaitai. Bet jei dar yra vilties rasti Dženiferę, jums teks 
įŽengti į mano teritoriją. 

— Puiku, - pasakė Brajanas. - Ta mintis užkabino jos dėmesį. 

Detektyvė Kolins, regis, giliai susimąstė. Brajanas kalbėjo ener- 
gingai. Adrianas pagalvojo, kad jo balsas skamba taip, kaip, matyt, 
skambėjo, kai jis komandavo kariams, arba teisme, kai išmušdavo 
laikas išgauti tiesą iš sunkiai pasiduodančio liudytojo. 

— Dabar, - brolis paragino Adrianą, - prisimink, ką tau sakė Tomis. 

Adrianas sutriko. Norėjo atsisukti į Brajaną ir išsiaiškinti: Ką? Ką 
man Tomis pasakė prieš tai, kai jį sudraskė gabalais? O tada prisiminė 
skubotus savo sūnaus žodžius: Svarbiausia - pamatyti. 

— Klausykit, detektyve. Jei Dženiferę pagrobė iš šitos gatvės tik 
tam, kad koks nors iškrypęs žudikas pasismagintų kokiame nors 
tamsiame, slaptame, nuošaliame užkampyje, tada galite tiesiog ke- 
liauti namo ir laukti, kol kas nors suras jos kūną kitą savaitę ar po 

mėnesio, ar po metų, ar po dešimties metų. Be to, jau žinome, kad ji 
pagrobta ne dėl išpirkos, nes niekas su jos motina nesusisiekė. Kad 
tai nesusiję su jos giminėmis, nes nėra tie jų santykiai tokie įtempti, 
irgi žinome. Ir jau išsiaiškinote dėl patėvio ir jo, kaip gydytojo, veik- 
los - tiesą sakant, manau, kad uždavėte labai įžvalgius klausimus, — 
bet vis tiek tokio pagrobimo tikslas jau būtų išaiškėjęs. Turiu ome- 
ny, jei kas nors norėjo paerzinti ar nubausti Skotą Vestą, nedarytų 
to neleisdamas jam žinoti, kad tai daro, antraip tai netektų prasmės. 
Tad mudviem lieka vienintelė labai menka viltis: ją pagrobė dėl kaž- 
kokios kitos priežasties. O kokia ta priežastis, — ką gi, tą mums ir 
reikės išsiaiškinti, nes tik tokiu būdu ją surasime. Turiu galvoje — 
surasime gyvą. 

Atrodė, Adrianas tuo pat metu kalba ir ryžtingai, ir padrikai. 

— Dženiferė, detektyve... Kažkam jos prireikė dėl kažko. Bet koks 
kitas paaiškinimas beprasmiškas, nes jie visi baigiasi ta pačia išvada: 
ji negyva. Taigi, įsikibti tų kitų paaiškinimų visiškai nelogiška. Vie- 
nintelis kelias - įsivaizduoti, kad ji dar gyva, ir gyva dėl kažkokios 
konkrečios, aiškiai apibrėžtos priežasties. Antraip tai tik jūsų, o ir 
mano laiko švaistymas. 

Brajanas suprunkštė. 

— Va, šitaip, po velnių! - sušuko. 

Tas šūksnis nuskambėjo Adrianui per arti ausies ir jis krūptelėjo. 

Terė pagalvojo, kad visa tai — tikra beprotybė, ir kad tas senis 
profesorius - tankiai mirksinčiomis, kiek išverstomis akimis ir ran- 
komis, drebančiomis, tarsi jas kratytų nematoma elektros srovė, — 
visai išprotėjęs psichas, net jei jai nepavyksta nustatyti medicininės 
diagnozės. Ji apsidairė aplink, tarsi tikėdamasi, kad jai tuoj nusišyp- 
sos laimė ir iš už kampo atlėks tas baltas autobusiukas, sulėtins greitį 
ir išmes Dženiferę pro duris, gal kiek apibrozdintą, gal išprievartau- 
tą, bet tokios būklės, kad, skyrus jai šiek tiek meilės, gydymo ir nu- 
skausminamųjų, ji išgyvens. 

Aplinkui leidosi vakaro sutemos. Senis profesorius, regis, kabo 
ant plono kažkokios minties siūlo. Ji pasvarstė: O iš ko gi man rinktis? 

— Gerai, - pasakė Terė. - Išklausysiu jūsų. 

Adrianas tylėdamas linktelėjo. Jį kiek pribloškė tai, jog detektyvė 
pasiruošusi išgirsti, ką jis sako, ir truputį sutriko, nes pats nežinojo, 
ką ruošiasi pasakyti. 

— Arjauti, - sušnypštė Brajanas, bet nepiktai. - Tas gaivus vėjelis. 
Atrodo, Dženiferė dar turi šansų. 

Adrianas detektyvei pravėrė duris ir mostelėjo žengti vidun iš 
tamsos. Dar pamindžikavo, tarsi laukdamas, kad Brajanas irgi eis vi- 
dun, bet miręs brolis liko stovėti ant laiptų už kelių žingsnių. 

— Ten eit negaliu, - gyvai pasakė jis, tarsi tai būtų savaime supran- 
tama. 

Tikriausiai Adrianas atrodė nustebęs, nes Brajanas tuoj pat pri- 
dūrė: 

— Net ir haliucinacijose yra taisyklės, Audi. Jos šiek tiek keičiasi, 
priklausomai nuo aplinkybių, nuo poreikio, bet tą jau turbūt ir pats 
supranti. Bet vis tiek turiu jų laikytis. 

Adrianas linktelėjo. Tai pasirodė visai logiška, nors ir nesuprato — 
kodėl. 

— Klausyk, šiame etape susitvarkysi. Žinau. Pakankamai nutuoki 
apie žmonių elgesį ir nusikaltimus, o tavo draugelis iš universiteto 
nurodė tau vienintelę kryptį, kur gali ko nors pasiekti, taigi tau lieka 
tuo įtikinti detektyvę. Ir tu gali tai padaryti. 

— Nežinau... 

Vienoje ausyje išgirdo žmonos balsą. Taip, brangusis, gali. Keisės 
balsas skambėjo visiškai užtikrintai, o kai Adrianas vėl atsigręžė į 
Brajaną, pamatė šmėklą drąsinamai iškeliant kumštį, nes, matyt, jis 
taip pat girdėjo Keisės balsą. 

— Čia? - paklausė Terė Kolins. 

Adrianas nusipurtė visus atsiminimus. 

— Taip. Į dešinę. Prisėskime svetainėje. Gal norėtumėt kavos? 

Jis pasiūlė negalvodamas. Staiga suvokė, kad virtuvėje jokios ka- 
vos greičiausiai neturi, o jei ir turėtų, nelabai mokėtų ją paruošti. Ir 
akimirką pasijuto labai netvirtai, tarsi net nežinotų, kur ta virtuvė. 
Giliai įkvėpė, priminė sau, kad šiame name jau gyvena daug metų 
ir kad virtuvė yra tiesiai už valgomojo, prieš pirmojo aukšto tualetą. 
Laiptai veda į jo miegamąjį ir kabinetą - viskas ten, kur ir turi būti. 

Detektyvė papurtė galvą. 

— Ne. Pradėkim tuoj pat. 

Ji įėjo į svetainę. Užverstą knygomis, nugertais kavos su sugižusiu 
pienu puodeliais ir sausais pusryčiais, lėkštėmis su maisto likučiais ir 
visur besimėtančiais įrankiais. Įvairiose kambario vietose sukrautos 
krūvos popierių, be garso veikia televizorius — įjungtas sporto ka- 
nalas, užsistovėjęs uždaros patalpos oras troškus ir pridvisęs. Beveik 
netvarka, pamanė ji. Bet dar ne visai. Netvarkos nėra tiek, kad per 
kokias kelias valandas visko nesutvarkytum ir neiškuoptum. Šitame 
kambaryje, kaip ir visame name, pagalvojo ji, matyti pėdsakai vaikų, 
kurių nejaudina išmėtyti žaislai ir drabužiai, ir senukų, apsikrovusių 
širdžiai brangiais prisiminimais ir senienomis. Ir vieniems, ir kitiems 
tvarka ne itin rūpi. 

— Dabar gyvenu vienas, - pasakė Adrianas. - Atsiprašau dėl ne- 
tvarkos. 

— Turiu mažų vaikų, - atsakė detektyvė. - Taigi man ne naujiena. 

Ji nustūmė kelis popierius nuo krėslo ir atsisėdo, tik prieš tai 
dar spėjo pastebėti, kad ant kokių trijų savaičių senumo The Boston 
Globe laikraščio guli keli ne iki galo užpildyti gydymo įstaigos blan- 

— Gerai, - pasakė. - Pasakykite, ką, jūsų nuomone, galėtume pa- 
daryti. 

Adrianas irgi patraukė knygas ir dribo į fotelį. Akimirką pasijuto 
visai sutrikęs, tarsi jame kiltų ir leistųsi potvynio bangos, jo balsas 

pasidarė nebe toks tvirtas. Stovėdamas lauke jis džiaugėsi taip ener- 
gingai formuluodamas mintis. Jam atrodė, kad kalba įtaigiai. Tačiau 
dabar pajuto, kaip netvirtai skamba jo žodžiai. 

— Matote, detektyve... - užsikirto jis. - Aš tikrai noriu, kad ji būtų 
gyva. Kalbu apie Dženiferę. 

Detektyvė nutraukė jį pakėlusi ranką. 

— Norėti ir galėti ką nors dėl to padaryti yra labai skirtingi dalykai. 

Adrianas linktelėjo. 

— Tai svarbu. Tai svarbu man. Turiu ją surasti. Noriu pasakyti — 
man tai jau beveik viskas baigta, bet ji jauna. Jai priešaky dar visas 
gyvenimas. Kad ir kaip jai nesisekė, nereiškia, kad jis turi pasibaigti 
anksčiau laiko... 

— Taip, — atsakė Terė. - Tai nuvalkiotos tiesos. Bet su policijos 
darbu jos menkai susijusios. 

Adrianas pasijuto nesmagiai. Su policija reikalų turi pirmą kartą 
gyvenime. Kai nusižudė Brajanas, Niujorko žmogžudysčių skyrius 
veikė greitai, dalykiškai ir neįkyriai, nes viskas buvo visiškai aišku. 
Įvykus Keisės nelaimei, vietinis valstijos pareigūnas, atėjęs pas jį, 
buvo rūpestingas ir tiesus, kalbėjo konkrečiai. Tačiau jų nebuvo per 
tas ilgas savaites, kurių jai prireikė pagaliau numirti. O dėl Tomio, 
na, čia sulaukta gana atsainaus kariuomenės atstovo vizito: jis papa- 
sakojo apie žūties aplinkybes ir pranešė dieną ir laiką, kada pasitikti 
lėktuvą su sūnaus karstu. Adrianas sekundę stipriai užsimerkė ir už 
tos tamsos išgirdo aidų kakofoniją, tarsi vienu metu su juo bandytų 
šnekėtis daugiau nei vienas žmogus ir jam būtų sunku susigaudyti 
toje žodžių, tonų ir įvairių neatidėliotinų reikalų maišalynėje. 

— Profesoriau, ar gerai jaučiatės? 

Jis atsimerkė. 

— Taip, atsiprašau. 

— Atrodo, buvot netekęs sąmonės. 

— Tikrai? 


168 


PROFESORIUS 


— Taip. 

Adrianas klausiamai į ją pažvelgė. 

— Kiek laiko aš... 

— Daugiau nei minutę. Gal dvi. 

Adrianas pagalvojo, kad taip negali būti. Jis tik sekundėlę užsi- 
merkė. Ne ilgiau. 

— Ar gerai jaučiatės, profesoriau? - pakartojo Terė. 

Ji stengėsi, kad balse nebūtų justi jokio policininkiško griežtumo, 
kalbėti labiau kaip motina, palinkusi prie karščiuojančio vaiko. 

— Taip. Man viskas bus gerai. 

— Nepanašu, kad gerai jaučiatės. Tai ne mano reikalas, bet... 

— Man išrašyta naujų vaistų. Dar prie jų pratinuosi. 

Jis pagalvojo, kad šitoks paaiškinimas jos tikrai neįtikins. 

— Gal jums vertėtų pasikonsultuoti su savo gydytoju. Jei vairuo- 
tumėt ir... 

Adrianas ją nutraukė. 

-— Aš atsiprašau. Leiskit man susikaupti. Kur mes baigėme? 

Terė norėjo tęsti, ką sakė apie pavojus, su kuriais profesorius To- 
mas susidurtų vairuodamas tokios būklės. Tačiau nurijo žodžius ir 
grįžo prie svarbesnių reikalų. 

— Apie Dženiferę... ir kodėl... 

— Taip, žinoma. Apie Dženiferę. Štai koks dalykas. Kone visos 
mudviem su jumis žinomos tokių įvykių ilgos sekos baigiasi papras- 
tu dalmeniu. Mirtimi. Taigi, žvelgiant mokslininko akimis, nelabai 
logiška eiti bet kuriuo iš šitų kelių, net jei jie, atrodo, žada didžiausią 
sėkmės tikimybę, nes atsakymas ten vienintelis, pernelyg baisus, kad 
jį svarstytume. Taigi viską apverskime. Kur yra lygtis, pasibaigianti 
gyvenimu? 

— Aš vis dar klausau. 

— Taip, žinoma. Štai ką mes žinome. 

Čia Adrianas nutilo ir ėmė svarstyti, ką gi iš tiesų žino. Pažvelgė 

į priešais sėdinčią Terę Kolins ir pamatė, kaip kėdėje ji kiek palinko 
į priekį. Tuo pačiu metu pajuto, kad jį kažkas prispaudė iš šono, ir 
labai norėjo pažiūrėti kas. O tada susivokė, kad nebereikia, nes Keisė 
apkabino jį per pečius ir piktai sušnypštė: Svarbiausia ne pati Dženi- 
ferė. Svarbiausia, kokia ji yra, o ne kas ji yra. Pasakyk jai. 

Taip Adrianas ir padarė. Pasakė: 

— Klausykit, gal tai atitinka tą nusikaltimų kategoriją, kur kalba- 
ma ne apie konkretų žmogų, o apie žmogaus tipą. 

Terė lėtai išsiėmė užrašų knygelę. Jai pasirodė, jog senasis profe- 
sorius nepatogiai pasimuistė fotelyje, o dabar susilenkė tarsi netekęs 
pusiausvyros, bet tai, ką jis kalbėjo, atrodė visai logiška. 

— Ką žinome? Kad gatvėje pagrobta šešiolikmetė. Viskas, ką ži- 
note apie Dženiferę ir jos šeimą, nelabai aktualu, ar ne? Mums reikia 
išsiaiškinti, kodėl kažkam prireikė būtent tokio tipo žmogaus, kaip 
ji, ir kodėl jie važinėjosi po šitą rajoną. O tada turime įsivaizduoti, 
kodėl, kai ją pamatė, jiems jos prireikė. Dar žinome, kad tai buvo mo- 
teris ir vyras. Taigi, kalbame apie labai siaurą nusikaltimų kategoriją, 
ir tokių, kurie dažniausiai pasibaigia nužudymu. 

Adriano balsas vėl skambėjo tvirtai, akademiškai ir užtikrintai, 
taip, kaip jis prisiminė milijonus valandų kalbėjęs auditorijose. Pa- 
žįstamai, kaip jo mėgstamos eilės - Šekspyro sonetai ar Erosto ei- 
lėraščiai. Supratęs, kad grįžo ta jo nykstančioji dalis, jis pasijuto kur 
kas geriau. 

— Bet jei tai baigiasi nužudymu... 

— Tik pasakiau, kad dažniausiai. 

=:Bet.. 

— Mums reikia tai sutrukdyti. 

— Bet kaip... 

— Yra tik vienas būdas. Tuo atveju, jei Dženiferė pagrobta kitu 
tikslu nei nužudyti. Jei jos gyvybė turi prasmę - kitokią nei mirtis. 
O vildamiesi, kad mudviem pavyks, turime suprasti, koks tas tikslas, 

o tada grįžti prie jo šaltinio. Antraip lieka tik laukti, kol bus surastas 
lavonas. 

Jis kiek patylėjo ir pasitaisė. 

— Ne šiaip koks lavonas. Dženiferės lavonas. 

— Gerai. O koks galėtų būti tas tikslas? 

Adrianas pajuto, kaip žmona kumštelėjo jį ir suspaudė petį. Pa- 
sisuko ir jam pasirodė, kad ta draugo paskolinta „Žmogžudysčių 
enciklopedija“ staiga jo akyse pakyla į orą ir jos lapai ima verstis, pa- 
gauti sūkuringo vėjo. 

Makbetas, pagalvojo jis. Ledi Makbet nužudymo įrankio haliuci- 
nacija. Ką aš čionai matau? Nejaugi durklą? Tik tiek, kad priešais jį 
ore kabojo straipsnis iš knygos apie begalę nužudymų ir neviltį. 

— Vieną idėją turiu, - pasakė Adrianas. - Gal tą vienintelę idėją. 


* Šekspyras. Makbetas. Kaunas, 1947. Iš anglų kalbos vertė Aleksys Churginas. 

TĄ VAKARĄ PARSIGAVUSI namo Terė Kolins buvo įsitikinusi, kad 
Adrianas visiškai išprotėjęs ir kad toji beprotybė šiuo atveju turbūt 
veda vieninteliu keliu, kuriuo ji gali eiti. 

Kai atidarė duris, abu vaikai šovė nuo televizoriaus prie jos. Ją ūmai 
užvirto lavina vaikų poreikių ir reikalavimų, dauguma jų - išklausyti 
pasakojimus apie mokyklą ir kas nutiko žaidimų aikštelėje arba per 
skaitymo pamoką. Atrodė, tarsi būtum įžengęs į kino teatrą filmui pra- 
sidėjus, kai reikia ramiai pasižiūrėti ir surinkti pakankamai detalių, kad 
galėtum suvokti informacijos visumą. Lorė, jos draugė ir laikina auklė, 
stovėjo virtuvėje palinkusi prie indais užverstos kriauklės, pasisveikin- 
dama šūktelėjo ir paklausė, ar ji ne alkana, o Terė atsakė - kad ne. Terės 
vyresnėlis, aštuonmetis, kupinas berniukiškos energijos, paklausė: 

— Ar suėmei šiandien kokių blogiečių? 

O jo mažoji sesutė, dvejais metais jaunesnė ir lygiai tiek tyli, kiek 
jis triukšmingas, viena ranka įsikibo mamai į koją, o kitoje laikė spal- 
vingą piešinį. 

— Ne, šiandien ne, - atsakė Terė. - Bet, manau, rytoj ar poryt tik- 
rai suimsiu. 

— Tikrus blogiečius? 

— Kaip visada. Tikrai labai blogus. 

— Puiku, - pasakė aštuonmetis. 

Jis atšoko nuo jos ir nustraksėjo atgal ant fotelio priešais televizo- 
rių. Terė žiūrėjo, kaip jis lekia per kambarį. Stebėjo visus jo judesius, 
klausė kiekvieno jo sakomo žodžio tono, nagrinėjo kiekvieną jo vei- 
do išraišką - ieškojo, kas išduotų jo tėvo bruožus. Tai buvo tarsi gy- 
venimas su užtaisytu sprogmeniu namuose. Ji nežinojo, kokią savo 
dalį jos buvęs vyras perdavė sūnui, bet tai ją baugino. Genetika, pa- 
manė ji, gali būti šiurpinanti. Jai buvo aišku, kad tas vaikas jau šypsosi 
nerūpestinga tėvo šypsena ir moka taip pat nerūpestingai gundyti — 
mokykloje ir kieme jis buvo nepaprastai mėgstamas. Ji baiminosi, kad 
visa tai melas, kad, lygiai kaip tėvo atveju, tai reiškia žavesį ir blogį 
viename. Jos buvęs vyras viešumoje visada šypsodavosi, juokaudavo, 
leisdavo visiems aplinkiniams pasijusti puikiai — iki to momento, kol 
jie likdavo dviese ir staiga išlįsdavo tamsi slaptoji jo pusė ir jis imdavo 
ją negailestingai daužyti. Niekas, išskyrus ją, tos slaptosios jo pusės 
nebuvo matęs. Tai buvo paslaptis, ir pabėgdama ji žinojo paliekanti 
krūvą tėvų, draugų, giminių ir bendradarbių, klausiančių: kaip taip 
gali būti?, ir sakančių - kažkokia nesąmonė. 

Bėda ta, kad taip buvo. Tik jie to nežinojo. 

Ji žvelgė, kaip sūnus sudribo į fotelį ir, nekreipdamas dėmesio į te- 
levizorių, paėmė knygą su paveikslėliais. Paklausė savęs: Ar pabėgau 
laiku? Naktimis jai ramybės neduodavo mintis, kad jos buvęs vyras 
paliko tame vaike kažkokį užkratą, ir kad tas tik ir laukia, tyko tinka- 
mo meto išsiveržti. Terė kasdien laukė skambučio iš mokyklos, to 
manome, kad esama problemos, skambučio. Ir kas vakarą, jo nesulau- 
kusi, pajusdavo palengvėjimą iki kito ryto, o tada baimė, kad tądien 
jo sulauks, atsinaujindavo. 

Jai pavyko pasprukti - susirinkti daiktus ir pabėgti, žinant, kad 
jis kelias valandas bus užsiėmęs. Buvo atsargi, tas savaites iki pabė- 

gimo neišsidavė, dirbo visus nuobodžius kasdienius darbus, kokius 
tik galėjo, idant jos pabėgimas būtų netikėtas. Paliko beveik viską, 
pasiėmė tik truputį kišenpinigių ir vaikus. Jis galėjo pasilaikyti visa 
kita. Jai tai nerūpėjo. 

Turėjo vienintelę mantrą, kurią nuolat sau kartojo: pradėk iš nau- 
jo. Pradėk iš naujo. 

Vėliau ji gavo teismo draudimą jam prie jų artintis ir išsiskyrė — 
jam buvo apribota teisė į vaikus, be to, užpildė visus reikiamus doku- 
mentus pas jo vadą Šiaurės Karolinoje, bazėje, kur įsikūrusi Pirmoji 
oro divizija. Jai teko iškęsti ne vieną pokalbį su karo psichologais, 
kurie ir švelniai, ir nelabai švelniai bandė įkalbėti ją grįžti pas vyrą. 
Bet, kad ir kiek kartų jie pavadino jį „Amerikos didvyriu, ji atsisakė. 

Pas mus apskritai didvyrių per daug, pagalvojo ji. 

Tačiau ji niekada taip ir nepabėgo visiškai, galutinai, bent jau ne 
taip, kad slėptųsi, keistų tapatybę ir kraustytųsi iš vienos vietos į kitą, 
norėdama išlikti anonimiška šiame pasaulyje, kuris, regis, labai stro- 
piai apie visus platina informaciją. Jis niekada visiškai nedings iš jų 
gyvenimo. Todėl iš dalies ji ir grįžo mokytis, ir įdėjo daug energijos 
norėdama tapti policininke. Ji vylėsi, jog pusautomatis kuprinėje ir 
policininko pažymėjimas yra tvirtas barjeras tarp jos ir visų jo nuodų. 

Ji apkabino vaikus ir sukalbėjo maldelę: praėjo dar viena saugi die- 
na. Jai norėjosi uždegti bažnyčioje žvakę ir paprašyti, kad jos buvęs vy- 
ras prasigertų, taptų narkomanu ar būtų perdislokuotas į Iraką ar Afga- 
nistaną, kur nors, kur yra kulkų, bombų ir mirtis kerta nesirinkdama. 

Taip galvoti žiauru ir beširdiška, visiškai negeranoriška. Bet jai tai 
nesvarbu. 

Terė davė vaikams įvairių užduočių - papiešti, paskaityti, pažiū- 
rėti televizorių - ir nuėjo į virtuvę. Lorė, kuria ji galėjo visiškai pasi- 
tikėti nuo tos minutės, kai jai paskambino dėl dingusios Dženiferės, 
krovė į lėkštę maistą. 

— Supratau, kad ne visai teisybę sakai, — tarė ji. 

Terė nudelbė akis į pašildytą netikrą zuikį ir salotas. Paėmė lėkš- 
tę, susirado peilį ir šakutę ir, vis dar stovėdama atsirėmusi į spintelę, 
ėmė valgyti. 

— Čia tau reikėtų dirbti detektyve, - pasakė nurijusi kąsnį. 

Lorė linktelėjo. Žmogui, praleidžiančiam šitiek laiko su Reimon- 
du Čandleriu, seru Artūru Konanu Doiliu ir Džeimsu Elrojumi, tai 
didžiulis komplimentas. 

Kitame kambaryje vaikai sau tyliai kažką veikė vieni, o tai jau di- 
džiulis pasiekimas. Terė jau pradėjo piltis stiklinę pieno, tačiau persi- 
galvojo ir susirado pusbutelį baltojo vyno. Paėmė nuo lentynos porą 
taurių. 

— Pasiliksi trumpam? 

Lorė linktelėjo. 

— Aišku. Baltasis vynas ir vaikų guldymas. Nė nesugalvosi geres- 
nio vakaro, tik su sąlyga, kad grįšiu prie teliko, kol dar neprasidėjo 
„CSI kriminalistai“. 

— Juk žinai - taip, kaip tuose serialuose, nebūna. 

— Jo. Bet jie truputį primena moralitė vaidinimus. Viduramžiais 
visi prasčiokai susirinkdavo prie kokios nors bažnyčios laiptų ir žiū- 
rėdavo, kaip aktoriai vaidina Biblijos scenas, idant išmokytų juos to- 
kių pamokų kaip Nežudyk. O šiais laikais įsijungiame teliką ir žiūri- 
me, kaip Horacijus nežinau pavardės Majamyje ar Gasas Las Vegase 
praneša mums daugmaž tą patį, tik šiuolaikiškiau. 

Jos abidvi nusijuokė. 

— Dešimt minučių! - Terė sušuko vaikams kitame kambary, ir tą 
pranešimą, kaip galėjai nuspėti, palydėjo urzgimas ir dejonės. 

Terė suprato, kad Lorei labai norisi paklausti apie bylą, bet ji per- 
nelyg mandagi, kad pradėtų apie tai kalbėti be įžangos. 

Ji įsidėjo į burną gabalėlį netikro zuikio. 

— Pabėgėlė, — atsakė į garsiai neišsakytą klausimą. - Bet dar iki galo 
nežinome. Gal ir pagrobimas. O gal kas padėjo jai pabėgti. Dar neaišku. 


JOHN KATZENBACH 


— O ką pati manai? - paklausė Lorė. 

Terė kiek patylėjo. 

— Dauguma dingusių vaikų pagrobiami ne be priežasties. Ir pa- 
prastai atsiranda. Bent taip mums byloja statistika. 

— Bet... 

Terė žvilgtelėjo į kitą kambarį įsitikinti, kad vaikai neišgirs. 

— Ašneoptimistė, - tyliai pasakė. Pagnaibė salotas ir nugėrė dide- 
lį gurkšnį vyno. - Aš realistė. Viliuosi geriausio. Tikiuosi blogiausio. 

Lorė linktelėjo. 

— Tos laimingos pabaigos... 

— Jei nori laimingos pabaigos, žiūrėk televizorių, — rėžė Terė. Jos 
balsas nuskambėjo kur kas griežčiau, nei šiuo atveju derėjo, bet po 
pokalbio su tuo profesoriumi visos galimybės jai atrodė pilkos ir juo- 
dos. - Ten daugiau šansų tokią pamatyti. 


Šitai, pagalvojo ji, labai keistas būdas tirti nusikaltimą. 

Buvo jau vėlu, Lorė išėjo, kaip visada paprašiusi skambinti bet 
kuriuo metu, dienos ar nakties... Vaikai miegojo, o Terė, apsikrovu- 
si knygomis ir straipsniais, su nešiojamuoju kompiuteriu po ranka, 
gėrė jau trečią taurę vyno. Ji jautėsi keistai balansuojanti tarp pervar- 
gimo ir manijos. 

— Matote, detektyve, tas nusikaltimas, įvykęs tiesiog mano akyse, 
buvo tik pradžia. Pirmoji scena. Pirmas veiksmas. Įeina neigiami hero- 
jai. O tos menkos mūsų žinios apie juos tikriausiai niekur neveda. Ypač 
jei nusikaltėliai patyrę. 

Jai atrodė, kad profesoriaus balsas aidi jos mažų, tvarkingų, žais- 
lų pilnų namų šventovėje. Patyrę. Ji nepapasakojo jam apie pavogtą 
autobusiuką ir jo padegimą, greičiausiai sunaikinusį visus netyčia pa- 
liktus įkalčius. Tokių priemonių imtųsi tas, kuris žino, ką daro. 

— Reikia galvoti apie nusikaltimą, kuris vyksta mums kalbantis. 

Tas profesorius, pamanė ji, pamišęs dėl visokių prielaidų, kraus- 
tosi iš proto dėl visokių idėjų. Tačiau kažkur giliai būta minčių, ku- 
rios jai atrodė visai protingos. Ji įdėmiai jo išklausė, stengdamasi 
įžvelgti kelią pro dvi mįsles. Pirmoji — akivaizdi: kas jam negerai? 
O antroji kur kas sudėtingesnė: kaip surasti iš šio pasaulio pagrobtą 
Dženiferę? 

Terė nusprendė, kad tiesiog teks pakęsti tą profesorių. Jis pro- 
tingas, nuovokus ir itin išprusęs. Ką gi, tai, kad jis vienu momentu 
sutelkia dėmesį, o kitu jį vėl praranda, tarytum nuklysdamas į kitus 
pasaulius, ir reaguoja į garsiai neišsakytus klausimus ir pasakymus, 
Terės nuomone, buvo visai nepiktybiška. Gal kažkur tose jo klejonė- 
se esama kelio, kuriuo ji galėtų eiti. 

Jai ant kelių gulėjo atversta „Šių laikų žmogžudysčių enciklope- 
dija“. Ji dukart perskaitė skyrių apie durpynų žudikus ir nuodugniai 
išnagrinėjo tų nusikaltimų aprašymus internete. Niekaip nesiliovė 
stebėtis tuo, ką galima rasti kibernetinio pasaulio užkaboriuose. 
Surado skrodimų nuotraukas, nusikaltimo vietos žemėlapius ir po- 
licijos dokumentų originalus — visa tai sudėta įvairiuose žudikams 
maniakams ir seksualiniams iškrypimams skirtuose tinklalapiuose. 
Jai norėjosi užsisakyti vieną iš kelių knygų apie Mairą Hindli ir Janą 
Breidį, tačiau būtų negerai, jei tokia medžiaga atsidurtų lentynoje 
drauge su „Katinu su skrybėle“, „Vėju gluosniuose“ ir „Mike Pū- 
kuotuku“. 

Ji rūpestingai išvalė iš kompiuterio atminties visus peržiūrėtų 
tinklalapių apie nužudymus adresus. Nėra reikalo palikti tai, ką jos 
vyresnėlis, ko gero, mokėtų atsidaryti. Vaikai iš prigimties mėgsta žiū- 
rėti slaptus dalykus, pagalvojo ji, tačiau bet kokiam smalsumui yra ri- 
bos. Net ir nutempus ir perkėlus viską į kompiuterinę skaistyklą, tai, 
ką perskaitė, nesitraukė iš jos minčių. 

Ji suprato, kad profesorius nori pasakyti, jog žudikų porą parklup- 
dė noras savo ekscesais pasidalyti su kitais. 

— Čia ir esmė, - pasakė Adrianas. - Jiedu jautė poreikį peržengti 
savo ribas. Jei būtų tiesiog dalijęsi tuo kankinimų pomėgiu tik vienas su 
kitu, būtų galėję tęsti daugmaž be galo. 

Kai profesorius skaitė jai tą paskaitą, Terė šį bei tą užsirašė. Jei 
nebūtų padarę tos klaidos planuodami, kai juos pastebėjo atsitiktinis 
žmogus, būtų galėję taip tęsti metų metus. 

Nors buvo išklausiusi šiokį tokį kursą apie garsias žmogžudystes 
ir žudikus maniakus, apie tokio pobūdžio nusikaltimus ji žinojo la- 
bai nedaug. Tie keleri metai tiriant kasdienius siauro spektro univer- 
sitetinio miestelio nusikaltimus ištrynė beveik viską, ką ji dar iš to 
prisiminė. 

— Jei paimčiau dvi identiškas baltas žiurkes ir sukurčiau joms tą pa- 
čią psichologinę situaciją, gal ir būtų galima vertinti skirtingą jų reakciją 
į tą patį stimulą. Tačiau vis vien išliktų panašus atspirties taškas, nuo 
kurio galima pradėti matuoti. 

Jis buvo labai energingas. Terei atrodė, kad taip kalbėdamas jis 
įsivaizduoja esąs tarp studentų, kur visi susigrūdę užtemdytoje labo- 
ratorijoje stebi gyvūnų elgesį ir atidžiai jį vertina. 

— Bet įdomu pasidaro būtent tada, kai panašios žiurkės tapačioje si- 
tuacijoje nuklysta nuo tų normų. 

Tačiau Dženiferės dingimas - ne laboratorinis eksperimentas. 

Bent, pamanė ji atsilošdama kėdėje, man taip neatrodo. 

Padėtis sudėtinga. Terė priminė sau turinti elgtis apdairiai. Terei 
labai patiko jos darbas, tačiau ji suprato, kad jos karjerai bet kuri byla 
gali būti lemtinga. Tik susimauk dėl išprievartavimo studentų mies- 
telyje, ir vėl sėsi į patrulių automobilį. Nesusitvarkyk su kokia narko- 
tikų byla ar plėšimu, ir tokiame mažame departamente kaip jos juo- 
da dėmė charakteristikoje bus išdidinta. Užuot mosavusi auksiniu 
skydu smulkiems sukčiams ir iš girtumo sunkų nusikaltimą padariu- 
siems studentams, kaipmat sėsi atsiliepti į telefono skambučius. 

Viena jos dalis siuto iš pykčio Dženiferei. Po velnių! Ko negalėjai 

tiesiog rūkyti žolę ir grįžinėti paryčiais kaip bet kuri kita gyvenimu ne- 
patenkinta paauglė? Ko negėrei ir neužsiminėjai toli gražu per ankstyvu 
seksu be apsaugos priemonių ir tokiu būdu neišgyvenai tų savo paauglys- 
tės metų? Ko tau reikėjo bėgti? 

Ji jautėsi pervargusi. Būtų seniai nusmigusi, jei ne mintyse susi- 
plakęs tų dviejų jau negyvų žudikų prieš penkiasdešimt metų ir Dže- 
niferės paveikslas. Norėjo pažadėti — aš tave rasiu, bet žinojo, kad tai 
vis dar vargiai tikėtina. 


Terės skyriaus viršininkas sėdėjo prie savo stalo. Ant sienos jam už 
nugaros kabojo jo paties, vilkinčio beisbolininko uniformą, apsupto 
vaikų, nuotrauka. Mažosios lygos čempionato sezonas. Netoli nuo- 
traukos stovėjo pigi blizganti taurė ir įrėminta lentelė, skelbianti jį 
„Geriausiu pasaulio treneriu, pasirašyta daugybe dar vos susiforma- 
vusių parašų. Kita sienos dalis nukabinėta mokslo pasiekimų liudiji- 
mais: FTB profesinio tobulinimosi programos sertifikatas, Fičbergo 
universiteto ir Niujorko universiteto Džono Džėjaus baudžiamosios 
teisės koledžo diplomai, - Terė žinojo, kad pastarasis gana prestiži- 
nis. Darbe viršininkas mėgdavo būti su uniforma, bet tądien vilkėjo 
kostiumą, gerokai per ankštą jo storam pilvui ir sunkumų kilnotojo 
rankoms. Jai susidarė įspūdis, kad jis tuoj išsprogs į visas puses, tarsi 
animacinis personažas, pripūstas oro lyg balionas. 

Jis gurkšnojo kavą ir pieštuko galu baksnojo jos trumpą ataskaitą. 

— Tere, - lėtai prabilo jis, - čia daugiau klausimų nei atsakymų. 

— Taip. 

— Nori pasakyti, kad reikia kviesti vyrus iš valstijos ar federalus? 

Šito klausimo Terė laukė. 

— Manau, mums derėtų pranešti jiems apie šitą atvejį kaip galima 
išsamiau. Bet, neturint jokių tvirtų įrodymų, juos tai sunervins ne 
mažiau už mane. 


179 


JIOHN KATZENBACH 


Jis nešiojo akinius. Turėjo tokį įprotį — tai nusiimti juos, tai vėl 
užsidėti, nusiimdavo kalbėdamas ir užsidėdavo skaitydamas - taigi 
nuolat krutėjo. 

— Aha, nori pasakyti, kad... 

— Paauglė, kuri jau du kartus bėgo iš namų, pabėga trečią kartą. 
Nepatikimas liudininkas sakosi matęs, kaip ją pagrobė gatvėje. To- 
lesnis tyrimas atskleidė, kad vogtas automobilis, panašus į jo matytą, 
buvo sudegintas praėjus kelioms valandoms po dingimo. 

— Taip, ir? 

— Taip, ir viskas. Išpirkos nereikalaujama. Jokio kontakto nei su 
dingusia mergaite, nei su kuo nors kitu. Kitaip tariant, jei čia būta 
nusikaltimo, mūsų žinios apie jį čia ir baigiasi. 

— Jėzau. O ką tu pati manai? 

— Manau... - nutilo Terė. Ji jau ketino pulti atsakyti, bet staiga su- 
prato, kad pavojinga sakyti tai, ką ruošėsi pranešti. Norėjo būti tikra, 
kad savo nuomonę apdairiai apgins. 

— Manau, toliau veikti reikia atsargiai. 

— Kaip? 

— Na, tas liudininkas - profesorius Tomas, universiteto emeritas; 
informaciją apie jį sudėjau į ataskaitą, - mano, kad mums reikėtų 
panagrinėti galimą pagrobimą seksualiniam išnaudojimui. Peržiūrė- 
ti visus potencialius seksualinius nusikaltėlius. Ir pabandyti rasti už 
ko užsikabinti. Kartu turėtume skirti daugiau dėmesio paraiškoms 
apie dingusius asmenis. Jei norite informuoti savo kontaktini asmenį 
Springfildo FTB skyriuje, gal ir būtų neblogai. Pažiūrėkit, ar jie nori 
tame dalyvauti... 

— Abejoju, - atsakė viršininkas. - Nebent turėtume ką konkrečiau. 

Terė nusprendė daugiau nieko nesakyti. Žinojo, kad dabar kalbės 
viršininkas. 

— Gerai, dirbk su ta byla toliau. Tegu tai būna tavo prioritetas. Pati 
žinai — tie pabėgėliai dažniausiai atsiranda. Tikėkimės, kad tie žmo- 

nės, kuriuos matė profesorius, yra draugai, kurių jos motina nepažįs- 
ta. Toliau rinkime informaciją ir laukime eilinio skambučio baigėsi 
pinigai, noriu namo. 

Terė linktelėjo. Ji su viršininku mato tas pačias problemas. Jam 
reikėjo užsitikrinti, kad tikrai neteks stoti priešais krūvą kamerų ir 
reporterių ir sakyti: „Deja, nesugebėjome išnaudoti galimybių... 
Ji buvo mačiusi, kaip kitų žinybų farams teko sudainuoti tą dainelę 
ir stebėti, kaip išgaruoja jų karjera. Abejojo, kad jos viršininkas - net 
turėdamas tvirtą mero ir savivaldybės tarybos paramą - norėtų tapti 
dar vienu, į kurį žiniasklaida pažvelgs šaltu, kritišku žvilgsniu. 

Ji nesunkiai nuspėjo, kad jam lygiai taip pat nesinorėjo stoti prie- 
šais miesto tarybos narius, net ir uždarame susirinkime, ir sakyti: 
„Ką gi, gali būti, kad mūsų mielame, ramiame miestelyje atsirado 
žudikas maniakas ar prievartautojas... — nes tai sukeltų nė kiek ne 
mažesnį sprogimą. 

Taigi, kaip ji ir numanė, iš tikrųjų jis norėjo jai pasakyti: daryk, ką 
gali. Išsiaiškink absoliučiai viską. Laikykis visų procedūrų. Bet ne- 
rizikuok. Nesiautėk. Tiesiog elkis ramiai ir nuosekliai... Nes, jei kas 
nepavyks, kalta būsi tu. 

Ji linktelėjo. 

— Pranešiu, jei paaiškės kas svarbaus. 

— Sutarta, — atsakė jis. 

Viršininkas pasitaisė kaklaraištį. Matyt, sakys kalbą, pamanė 
Terė, gal masonams, o gal vietiniame „Lions“ klube. Ten, kur norima 
išgirsti apie kriminalinės statistikos analizę ir kaip jų departamentas 
sugeba profesionaliai išaiškinti visus nusikaltimus. Tokį įspūdį bosas 
mokėjo sudaryti puikiai. 

Ji nusprendė, kad teks padaryti du dalykus. Peržiūrėti senas neiš- 
aiškintas bylas. Gal yra dar kokia kita Dženiferė, apie kurią ji nieko 
negirdėjusi. O paskui ji planavo surasti visus jai pasiekiamus seksua- 
linius nusikaltėlius. Reikės aplankyti daug žmonių. 

Ji atsistojo ir išėjo iš viršininko kabineto. Nepasakė nė žodžio apie 
profesoriaus Tomo teorijas. Dauguma nusikaltimų atitinka tam tik- 
rus modelius, statistines normas, juos galima įsprausti į tam tikrus 
rėmus ir tai dėstyti auditorijose, o paskui taikyti tikrose gyvenimo 
situacijose. O jis nori išeiti už tų parametrų ribų. 

Jai buvo aišku, kad to daryti nėra prasmės. Bet nėra prasmės to ir 
nedaryti. 


20 


MAIKLAS BUVO PATENKINTAS. 

Serialo Nr. 4 pašto dėžutę užvertė idėjos, pasiūlymai ir prašymai. 
Pradedant švelniu parodykit jos akis, paskui kur kas labiau nuspėjamu 
išpiskitjąišpiskitjąišpiskitją iki sunkiausio - nužudykit ją. Dabar nužu- 
dykit! 

Maiklas suvokė, kad jo atsakymai labai svarbūs, ir negailėdavo lai- 
ko atsakydamas į kiekvieną laišką. Jam, kaip ir bet kuriam geram vers- 
lininkui, dirbančiam su įvairiausiais klientais, norėjosi užtikrinti, kad 
ir pasiūlę kokią nedidelę pataisą vartotojai gautų uoliai surašytus jau- 
dinančius atsakymus, lygiai kaip ir tie, kurie į Serialą nr. 4 įnikę giliau. 

Maiklas visada paisė žiūrovų, įsitraukusių į Kasbustoliau maniakiš- 
ką veiksmą, poreikių. Įsivaizdavo save kaip Naujojo amžiaus rašytoją, 
ateities poetą. Tradicinius rašytojus, skiriančius mėnesius ir metus 
pasakojimams ant popieriaus, jis laikė dinozaurais, akivaizdžiai ke- 
liaujančiais išnykimo link. Didžiavosi kalbantis kita kalba, neapribota 
anglų, rusų ar japonų kalbų. Jis ne iš tų dailininkų, įkalintų drobės 
rėmuose; jo potėpiai nuolat kinta ir mainosi. Priešingai nei kino reži- 
sierius, kuris dirba laikydamasis griežto biudžeto, jis kuria paveikslus, 

kupinus nežinios ir staigmenų. Jis nepririštas prie jokio dialekto ar 
terpės. Jis - šių laikų menininkas, derinantis kiną ir video su interne- 
tu, žodžiais ir spektakliu, kuriantis daugialypį kūrinį, kalbantį ateičiai, 
ne prieštvaniniams praeities laikams. Save jis laikė pusiau dokumen- 
tininku, pusiau prodiuseriu. Jis kuria gaivališkus kūrinius. 

Ir jo nė kiek nejaudino tai, kad jo kūryba remiasi nusikaltimu. 
Visi pažangūs menininkai rizikuoja, galvojo jis. 

Linda miegojo susisupusi į išdraikytą patalynę, buvo girdėti, kaip 
ji ramiai ir lygiai kvėpuoja. Jos ilgos kojos buvo nuogos, oda žvilgėjo. 
Ji gulėjo pusiau ant pilvo, prispaudusi prie savęs pagalvę, po paklode, 
kuria buvo apsikamšiusi nugarą ir pečius, matėsi krūties kontūras. 
Maiklas įsivaizdavo, kad jos sapnai laimingi, kupini paprastų, magiš- 
kų vaizdinių. 

Kartais, kai ji miegodavo, jis susivokdavo spoksantis į ją ir jam 
atrodydavo, kad mato, kaip ji sensta, kaip blunka ir raukšlėjasi jos 
tobula oda, kūnas praranda stangrumą. Jis įsivaizduodavo, kaip jiedu 
drauge sensta, o paskui pamanydavo - ne, to negali būti, jie visada 
bus jauni. 

Jis retkarčiais žvilgteldavo į ekranus pažiūrėti, kaip sekasi Ketvir- 
tam numeriui. Šiuo metu ji, regis, irgi miegojo — na, bent pastarąją 
valandą beveik nekrustelėjo. Maiklas spėjo, kad jos sapnai tikrai ne 
tokie ramūs. Pirmas ir Antras numeris per miegus dažnai rėkdavo. 
Trečias numeris dejavo, tąsė grandines, ir tai buvo tik pradžia to, kaip 
ji kovojo su jais, kai prabusdavo. Todėl Serialas Nr. 3 išėjo trumpes- 
nis, nei jam norėjosi, nes su Trečiu numeriu tiesiog buvo per sunku ir 
sudėtinga susitvarkyti. Tačiau iš Trečio numerio jis labai pasimokė ir 
naudojosi tomis pamokomis dirbdamas su Ketvirtu numeriu. 

Jis spustelėjo kelis kompiuterio klavišus ir pritraukė kameros 
vaizdą stambiu planu. Ketvirtas numeris gulėjo kiek pravėrusi lūpas, 
jos žandikaulis atrodė sustingęs, it akmeninis. Tuoj pradės rėkti, pa- 
manė jis. 


PROFESORIUS 


Būna riksmas, sukeltas to, ką sapnuoji. Būna riksmas, sukeltas to, 
kas tau nutinka prabudus. Maiklas nežinojo, kuris baisesnis. Užtat 
Ketvirtas numeris žino, pagalvojo. 

Jis atsiduso, pakėlė rankas ir pakedeno savo ilgus plaukus. Stum- 
telėjo akinius viršun nuo nosies galiuko. Įdomu, ar turiu laiko greitai 
palįsti po dušu, pasvarstė. Jam bežiūrint į ekraną Ketvirtas numeris 
krūptelėjo, jos ranka nevalingai pakilo prie grandinės ant kaklo. Sap- 
nuoja, kad skęsta, pagalvojo jis. O gal kad dūsta. Arba košmarą, kad 
guli palaidota po žeme. 

Stebėdamas Ketvirtą numerį, Maiklas pasvarstė, kad ji tikriausiai 
pabus per artimiausias keturias minutes. Tie sapnai būna tokie ryš- 
kūs, tokie gąsdinantys, kad sapnuojantieji dažnai nuo jų prabunda. 
Bent jis taip manė. 

Viena iš užduočių yra užtikrinti, kad ji nesiorientuotų, - o Maiklas 
žinojo, kad tai svarbiausias viso šou elementas, - o ji greičiausiai bū- 
draus visokiu laiku, nes nebėra pririšta prie ritmo: prabusti ryte, die- 
ną nemiegoti, užmigti vakare. Maiklui buvo aišku, kad tai privalumas, 
nes Serialas Nr. 4 transliuojamas į daugybę laiko zonų daugybėje pa- 
saulio vietų, taigi galų gale visi patenkinti — nes vienu ar kitu metu jų 
laiko zonoje vyks kas nors neabejotinai gero ir nepaprastai įdomaus. 
Tačiau jiedviem tai tikra bėda - dažnai vienas iš jų turi budėti, kol 
kitas nusnaudžia. Iš dalies jų aistra šiam projektui ir kilo dėl galimy- 
bės drauge stebėti ir aptarti, juos įaudrindavo tai, ką jie kūrė. Tačiau 
dažnai nutikdavo taip, kad stebėdavo tik vienas, o tai erzino. 

Pirmieji pora Kasbustoliau bandymų parodė, kad tai - didžiulis 
keblumas. Jie būdavo nuolat pervargę ir į pabaigą jau beveik nebetu- 
rėdavo jėgų baigti programos. 

Po ilgų diskusijų Maiklas su Linda išsprendė tai elektroniniu 
būdu. Jie nufilmuodavo visą veiksmą, nufilmuodavo miego tarpsnius, 
kūrė spektaklį spektaklyje taip, kad Serialo nr. 4 pasakojimo gija būtų 


nuolat atnaujinama, atsukama nuo pradžių ir vėl paleidžiama. Jis tapo 


TOHN KATZENBACH 


programos Final Cut ir kitų montažo programų naudojimo specialis- 
tu ir išmoko suklijuoti įvairius gabalus, taigi, kai imdavo atrodyti, kad 
veiksmas rutuliojasi per lėtai, jis transliuodavo ką nors įdomaus. 

Ta idėja Maiklui kilo nagrinėjant šiuolaikinę pornografiją - jis su- 
prato, kad tą patį filmą, kur aktoriai dulkinasi, žmonėms galima kar- 
toti ir kartoti, tarsi kiekvieną dejonę ar judesį jie matytų pirmąsyk. 

Tačiau Maiklui užteko proto suvokti - kad ir kokia ta pornogra- 
fija būtų atvira, ilgainiui ji apkarsta. Galų gale pasidaro nuspėjama. 
Jis taip įgudo, kad galėjo numatyti internetinių filmukų laiką - tiek 
ir tiek minučių kiekvienam seksualinio akto elementui, vienam po 
kito, karišku tikslumu iki pat galutinio pražiotos burnos rezultato. 

Maiklas nusprendė sulaužyti tą apkerpėjusią tradiciją. 

Serialo nr. 4 grožis slypi meistrystėje pateikti tai, kas nenuspėjama. 

Niekas niekada nenumatys, kas gali įvykti priešais kamerą. Nie- 
kas niekada nenujaus kito žingsnio. Negalės išmatuoti, kiek laiko tai 
gali trukti arba kokia bus tema. 

Pusnuogė paauglė, grandine pririšta prie sienos nepažįstamame 
kambaryje - drobė, ant kurios galima nupiešti bet ką. 

Jis nepaprastai tuo didžiavosi. Didžiavosi ir Linda. Juk tai ji reika- 
lavo Serialui nr. 4 susirasti kokią nors jauną ir nepatyrusią. Ji aiškino, 
kad išaugusią riziką mažina tarp interneto vartotojų pasklidusi in- 
formacija, o tai padidins jų mokių vartotojų skaičių. Nenusileido ir 
ryžtingai siekė savo, parėmė visus savo argumentus kadaise verslo 
mokykloje gautomis žiniomis ir patirtimi versle. 

Maiklui teko pripažinti, kad šiuo atveju - kaip ir daugeliu kitų - 
Linda neklysta. 

Ketvirtas numeris suvaidins pačioje įdomiausioje jų sukurtoje 
dramoje. 

Linda už nugaros sukrutėjo. Per miegus ji šypsojosi. Jis irgi nu- 
sišypsojo — norėjo paglostyti jai koją, bet ištiesęs ranką stabtelėjo. 
Linda turi pailsėti, nereikia jos trukdyti. 

Jis vėl atsisuko į kompiuterį. Gautas elektroninis laiškas iš žmo- 
gaus, pasivadinusio Magicman88, su prašymu: Ketvirtas numeris tu- 
rėtų pasimankštinti, kad galėtume geriau apžiūrėti jos figūrą. 

Maiklas atrašė: Taip. Viskas savo laiku. 

Jis norėjo vartotojams sudaryti įspūdį, kad jie padeda valdyti 
padėtį, taigi užsirašė į scenarijaus lapą, kad reikia priversti Ketvirtą 
numerį padaryti kelis atsispaudimus, pritūpimus, o gal ir pabėgti 
vietoje. 

Atsisėdęs atgal į savo kėdę, jis paklausė savęs: Jei priversiu ją daryti 
pratimus, ką ji pagalvos? 

Ir pasvarstė: Ar avis, kuriai duoda papildomai pašaro, suvokia, kad 
ją tukina papjovimui? 

Maiklas garsiai sušnibždėjo: 

— Ne, nesupras. Manys, kad tai daroma dėl ko nors kito. Čia ji 
tikrai neįžvelgs viso spektaklio. 

Linda lovoje apsivertė. Jį džiugino mintis, kad net į jo šnabždesį 
ji reaguoja jautriai. 

Atsisukęs į ekraną pamatė, kaip Ketvirtas numeris pakelia ranką 
prie veido, pirštais liečia akis dengiančią kaukę. Bet jos judesiai atro- 
dė nevalingi, ir Maiklas suprato, kad ji vis dar miega. 

Jis buvo įsitikinęs, kad tai rodo jo genialumą. Maiklas gerai įsi- 
vaizdavo visų ekrane vykstančių veiksmų psichologinius aspektus. 
Galvojo, kaip tai veikia Ketvirtą numerį ir kaip tai atrodo žiūrovams. 
Jis norėjo, kad jie ir susitapatintų su Ketvirtu numeriu, ir norėtų ja 
manipuliuoti. 

Svarbiausia - kontrolė. 
je pradžioje, kai jie dar tik aptarinėjo idėjas, iš kurių atsirado Serialas 
nr. 1, jis buvo įsijautęs į nelaisvės pasaulį. Neliko nė vieno straipsnio 
apie Stokholmo sindromą, kurio jis nebūtų perskaitęs. Ryte prarijo 
karo belaisvių memuarus, gavo išslaptintus JAV karinius traktatus 

apie gyvenimą „Hanojaus Hiltone“. Jam net pavyko gauti kai kurias 
CŽV psichologinių operacijų skyriaus instrukcijas apie itin svarbių 
subjektų tardymą ir rizikos vertinimą. Perskaitė kalėjimo apsauginių 
pasakojimus ir jų kalinių biografijas. Žinojo tikrąją tiesą apie Alka- 
trazo paukštininką ir galėjo nuodugniai išaiškinti bet kuriam kino 
istorijos profesoriui, kuo garsusis Berto Lankasterio personažas sky- 
rėsi nuo realybės. 

Jis manė apie įkalinimą žinąs nė kiek ne mažiau už visus specialis- 
tus. Pagalvojęs apie tokias tvirtas savo žinias, visada šypteldavo. Nuo 
kokio eilinio profesionalo jis skyrėsi tuo, kad tie ieškojo informacijos 
ar norėjo suteikti skausmo, arba tiesiog prastumti laiką. 

O jiedu su Linda kuria meną. Jie - unikalūs. 

Ji vėl sukrutėjo, o jis tyliai atsistojo ir patraukė į vonią. Po dušu 
atsigausiu, pasakė sau. Kitam dramatiškam epizodui su Ketvirtu nu- 
meriu budrumas nepakenks. 

Vonioje, virš kriauklės, kabojo nedidelis veidrodis. Maiklas se- 
kundėlę stabtelėjo prie jo save apžiūrėti. Pajudino standžius raume- 
nis ir pamanė atrodąs asketiškai liesas, lyg vienuolis, o gal greičiau 
sudėtas kaip koks apsėstas ilgų nuotolių bėgikas. Nubraukė nuo vei- 
do plaukų sruogas ir apsičiupinėjo skystą barzdą. Jo pirštai buvo ilgi, 
kadaise jis manė, kad jie puikiai tiktų bėgioti fortepijono klavišais. 
Tačiau dabar jų muzika - kompiuterio klavišų melodija. Maiklas ap- 
sišlakstė veidą vandeniu. Pagalvojo, kad yra kiek išblyškęs. Jiedviem 
su Linda reikia kiek dažniau išeiti į žmones, nebūti tokiais atsisky- 
rėliais. Arba gal, pabaigus Serialą nr. 4, jiems vertėtų kiek paatosto- 
gauti. Galbūt kur nors tropikuose, kur karšta ir drėgna, pavyzdžiui, 
Kosta Rikoje, ar kur egzotiškiau, tarkim, Taityje. Jie turės daugiau 
nei užtektinai pinigų bet kuriai aukščiausios klasės prabangai, ko- 
kios tik širdis panorėtų. Kol kas Serialas nr. 4 jiems sėkmingiausias. 
Vartotojai vis jungiasi su naujais kreditinių kortelių numeriais, žeria 
jiems elektroninius pinigus. Jis priminė sau, jog reikia pateikti visą 

informaciją, kad ir nauji žiūrovai žinotų tiek, kiek ir tie, stebintys 
viską nuo pradžių. Maiklas nusprendė nusiskusti - atsisuko karštą 
vandenį iki galo ir veidrodis kaipmat aprasojo. Išsitepė veidą skuti- 
mosi kremu, paėmė skustuvą, nutaisė pozą iš kito žinomo filmo ir 
ryžtingai sušnabždėjo: „Metas spektakliui!“ 


Dženiferė vis dar nesuprato, ar sapnuoja, ar jau pabudo. Už juodos 
akių uždangos jautė, kad viskas ima slysti, tarsi niekas šiame pasauly- 
je nebūtų tvirtai pritvirtinta, tarsi silptų žemės trauka ir viskas dary- 
tųsi palaida ir padrika. Ji nežinojo, kas dabar: naktis ar diena, rytas ar 
vakaras. Neprisiminė, kiek dienų jau laikoma įkalinta. Laikas, vieta, 
kas ji tokia - viskas biro sulig kiekviena minute. Miegas nereiškia po- 
ilsio. Maistas nenuramina alkio. Gėrimas nenumalšina troškulio. Ji 
vis dar palaidota po uždanga, prirakinta vietoje. 

Jau kokį milijonąjį kartą ji pirštais suspaudė poną Rudakailį. Jis liko 
jai vienintelis pasiekiamas daiktas, primenantis tai, kas gyvenime buvo 
realu iki tos akimirkos, kai ji buvo nušluota nuo žemės paviršiaus. 

Dženiferė glostė nutrintą sintetinį meškiuko kailį. Įdomu, ko- 
dėl jie leido man jį turėti, pasvarstė ji. Suvokė, jog tikrai ne tam, kad 
jai padėtų. Tai naudinga jiems, - sekundę ji pagalvojo, ar nevertėtų 
sviesti to savo žaislo į tuštumą, kur niekada jo nerastų. Tai būtų jiems 
iššūkis. Poelgis, kuris parodytų tam vyrui ir tai moteriai, kad nebus 
taip, jog ji tiesiog atsiguls ant nugaros ir leis jiems daryti tai, ką jie 
ruošiasi daryti. 

Ji stipriai suspaudė pliušinį meškiną per pilvą ir pajuto, kaip įsi- 
tempia raumenys, tarsi beisbolo metiko, besiruošiančio mesti į 
namų bazę. 

Dženiferė aiktelėjo. 

Nemesk! - staiga suriko pati sau. 

O gal ir garsiai suriko. Nežinia. 

Ji klausėsi, ar neišgirs aido, bet neišgirdo. 

Prispaudė meškiną prie krūtinės ir palinko prie jo, glostydama 
jam nugarytę. 

— Atleisk, — garsiai sušnibždėjo. - Aš nenorėjau. Nežinau, kodėl 
man leido tave surasti, bet leido, ir dabar mes įklimpę čia abu. Kaip 
visada. 

Dženiferė pasuko galvą, tarsi tikėdamasi išgirsti atsidarančias du- 
ris ar vėl pravirkusį vaiką, bet nieko neišgirdo. Girdėjo tik savo širdies 
plakimą ir įsivaizdavo, kad ta širdis priklauso jiems abiem su meškinu. 

Išgirdusi savo balsą, kad ir labai trumpai, ji pasijuto kiek geriau. 
Tai jai priminė, kad dar gali kalbėti, vadinasi, vis dar yra savimi, kad 
ir lašelis savęs, bet labai svarbus lašelis. 

Ji kone nusijuokė. Buvo daugybė vakarų, kai ji gulėdavo savo lo- 
voje užgesinusi kambary šviesas, idant ją suptų naktis, ir, apsikabinu- 
si poną Rudakailį, laistydavo jį ašaromis, liedavo jam visas nuoskau- 
das, tarsi jis vienintelis visame pasaulyje galėtų suprasti, ką jai tenka 
išgyventi. Daugybė pokalbių per daug metų, apie daugelį bėdų. Jis 
perėjo su ja viską nuo tos akimirkos, kai ji atplėšė ryškų gimtadieninį 
popierių, į kurį tėvas buvo kiek nemokšiškai jį suvyniojęs. Tada jis 
jau labai sirgo ir tai buvo paskutinis daiktas, kurį jis pajėgė jai įteikti 
prieš išvažiuodamas į ligoninę. Štai, prašau: padovanojo žaislą ir nu- 
mirė, ir ji nekentė motinos, nes toji nesugebėjo nieko padaryti, kad 
sustabdytų jį žudžiusį vėžį. 

Dženiferė atsiduso ir paglostė meškiną. Gal jie ir žudikai, skau- 
džiai pagalvojo, tarsi galėtų iš savo galvos perduoti tuos žodžius tie- 
siai meškinui į galvą, bet ne vėžys. 

Tarė sau, kad vienintelis dalykas gyvenime, kurio ji bijo, - vėžys. 

Darsyk giliai atsidususi, Dženiferė pasislinko ant lovos. 

— Mes turime pajėgti išsiaiškinti, - sušnabždėjo Dženiferė į at- 
spurusią meškino ausį. - Mes turime pajėgti išsiaiškinti, kur esame. 
Jei to nepajėgsime, mus galima laikyti mirusiais. 


PROFESORIUS 


Ir čia užsikirto. Po tų žodžių ji sunerimo, tikriausiai todėl, kad tai 
buvo tiesa. 

— Tu įdėmiai apsidairyk, - švelniai tęsė ji. - Viską įsimink. O pas- 
kui galėsi man papasakoti. 

Ji žinojo, kad tai kvaila, tačiau susivokė sukiojanti meškino gal- 
vą į šalis, kad jo stiklinės akutės apžiūrėtų vietą, kur ją laiko. Nors 
ir žinojo, kad tai idiotiška ir vaikiška, pasijuto daug geriau, truputį 
stipresnė, ir, išgirdusi atsidarančias duris, taip greitai neįsitempė ir 
nepradėjo švokšti. Tik atsisuko į tą garsą, tikėdamasi, kad nutiks kas 
nors įprasta — duos valgyti ar atsigerti, - bet kartu baimindamasi, 
kad tai gali reikšti, jog jai nutiks kažkas nauja. 

Ir tą sekundę suvokė - tai, kas jai numatyta, neįvyks greitai ir stai- 
ga. Nuo tos gąsdinančios minties ji krūptelėjo. Tačiau jai pakako pro- 
to suvokti, jog kiekviena sekundė ir kiekviena nauja tamsos, kurioje 
ji gyvena, smulkmena gali jai padėti, bet gali ir sukelti skausmą. 

ADRIANAS GULĖJO ANT lovos, susisukęs į kamuoliuką, padėjęs galvą 
nuogai šeštą mėnesį nėščiai žmonai ant šlaunų. Giliai įkvėpė, steng- 
damasis atskirti įvairius kvapus, tarsi kiekvienas bylotų ką nors uni- 
kalaus apie Keisės asmenybę. Keisė niūniavo kažkokią atgyvenusią, 
tarytum iš seniai pamirštų laikų atklydusią septintojo dešimtmečio 
Džoni Mičel dainelę. Lėtai glostė jo suveltus žilus plaukus, melodijos 
ritmu braukė jam nuo kaktos, o paskui pirštais pakuteno už ausų, 
švelniai jas patrynė. Pojūtis, peržengiantis visas gundymo ribas. 

Jis gulėjo nejudėdamas ir galvojo, kad tai jam primena tas seniai 
buvusias akimirkas pasimylėjus. Nuovargį, kuris pakylėja. 

Adrianui norėjosi užsimerkti, kristi į begalinę savo paties gelmę 
ir numirti, tuoj pat. Jei egzistuotų būdas liepti širdžiai sustoti, jis tai 
padarytų nedvejodamas. 

Keisė palenkė prie jo galvą ir sušnabždėjo: 

— Ar prisimeni, Audi, kiek valandų šitaip gulėdavai laukdamas, 
kol Tomis spirs? 

Adrianas prisiminė. Nepraleisdavo nė sekundės. Tai buvo laimin- 
giausias laikas jo gyvenime. Viskas atrodė kupina galimybių. Jis gavo 

daktaro laipsnį ir darbą universitete. Keisė jau buvo surengusi pir- 
mąją parodą prestižinėje Niujorko galerijoje, visai prie pat Penktojo 
aveniu, o recenzijos - Art World ir New York Times - buvo palankios, 
ją kone išgarbino. Tuo metu pamažu šaknijosi jo polinkis į poeziją — 
apie jį dažnai galvodavo terminais, paprastai taikomais žmonėms su 
įvairiomis priklausomybėmis. Atradinėjo Jeitsą ir Longfelou, Mar- 
tiną Espadą ir Merę Džo Salter. Laukė netrukus gimsiančio sūnaus. 
Kiekviena diena buvo sklidina jaudulio, pirmuosius ryto saulės 
spindulius jis sveikindavo su nežabota energija. Įprato bėgioti vos 
pakilus saulei, dideliu greičiu lėkdavo šešias mylias, ir tik tam, kad 
eikvodamas jėgas suvaldytų beribį entuziazmą. Net universiteto 
kroso bėgikų komanda, laikiusi bėgimą geriausia manija pasaulyje, 
manė, kad kasryt juos aplenkiantis naujasis psichologijos dėstytojas 
yra visiškai kvaištelėjęs. 

— Tadajautėme tiek daug meilės, - pasakė Keisė. Jos balsas skam- 
bėjo lyriškai. 

- Bet nieko nebeliko. 

Jis atsimerkė ir susivokė esantis vienas, pamatė, kad galva pri- 
spausta prie pagalvės, ne prie žmonos. Ištiesė ranką, tarsi galėdamas 
pačiupti ją ir sulaikyti, tokią, kokia ji buvo atmintyje. 

Jis jautė Keisės ranką savo delne, bet jos pačios nematė. 

— Turi darbo, — gyvai pasakė ji. Atrodė, jos balsas vienu metu 
sklinda ir už jo, ir virš jo, ir po juo, ir jame. 

Keisė čia yra. Keisės Čia nėra. 

Adrianas atsisėdo. 

— Dženiferė, - pasakė. 

— Taip, teisingai. Dženiferė. 

— Sunkiai beprisimenu jos vardą, - atsakė jis. 

— Ne, Audi, prisimeni. Matai ją savo mintyse. Ir matai, kas ji tokia. 
Prisimeni jos kambarį? Jos daiktus? Jos rožinę kepurę? Tu visa tai 
prisimeni. O aš čia tam, kad priminčiau. Surask ją. 

Tai nuaidėjo, tarsi būtų pasakyta nuo milžiniško tarpeklio krašto. 

Jis pažvelgė pro langą ir pamatė, kad pasaulį dar kausto naktis. Bus 
šalta, pamanė. Bet ne taip žiauriai kaip žiemą. Jei išeisiu į lauką, pajusiu 
pavasarį. Jis slėpsis tamsoje, bet vis vien bus. 

Jis atsistojo, susiruošęs eiti į lauką, bet neišėjo. Pažvelgė į veidrodį 
virš senosios Keisės komodos ir pamatė, kad atrodo sulysęs, kad liga 
tirpdo jo kilogramus. Bet jis stengiasi priminti sau normaliai maitin- 
tis. Pagalvojo nežinąs, kiek miegojo: kelias valandas ar kelias minu- 
tes. Išgerk vaistų, paliepė sau. Reikia liautis kritus į tas haliucinacijas. 
Suprato, kad taip greičiausiai nebus, kad ir kiek tablečių išgertų. Be 
to, tie apsilankymai jam buvo malonūs. Ši gyvenimo dalis jam atrodė 
kur kas smagesnė nei merdėjimas. Jis pasijuto esąs užsispyręs senis, 
tačiau visai nemanė, kad tai blogai. Ir vis dėlto nuėjo prie komodos, 
susirado tabletes, kurios turėtų padėti nuo marazmo, pasistengė ne- 
galvoti apie tai, kad pamiršo, kada jas gėrė paskutinį kartą, ir prarijo 
visą saują. Tada išžygiavo iš miegamojo, nuėjo į kabinetą, nustūmė į 
šoną popierius ir knygas ir įsitaisė prie kompiuterio. Vienintelis da- 
lykas, kurį pasidėjo šalia - Naujosios Anglijos, šešių valstijų, žemėla- 
pis. Masačusetsas. Konektikutas. Vermontas. Rod Ailandas. Nauja- 
šių valstijų lytinių nusikaltėlių registrą. 

Adrianui kilo mintis, kad detektyvė Kolins, matyt, veikia daug- 
maž tą patį. 

Jis pabarškino kelis kompiuterio klavišus ir spustelėjo ties pavarde. 

Priešais jį ekrane pasirodė policijos nuotrauka. Piktų akių, plin- 
kantis, pageltusio, klastingo veido žmogus. Lygiai toks, kokio Adria- 
nas ir tikėjosi. Išvardyti areštai, teistumai ir teismai. Pateiktas adresas 
ir trumpas to žmogaus polinkių aprašymas. Buvo ir „pavojingumo“ 
skalė, ir jo veikimo būdas. Viskas glausta ir aišku, parašyta policijos 
stiliumi, be jokių pagražinimų ir nesileidžiant į faktus, ką tas žmo- 
gus padarė. Rodė lytinius organus prie prekybos centro - šią vieno 

suėmimo aplinkybę Adrianas pastebėjo. Nenurodyta, nei kaip tai pa- 
veikė patį nusikaltėlį, nei kaip tuos, kurie su juo susidūrė. 

Adrianas atsilošė ir giliai atsiduso. Gal tie įrašai ekrane specialis- 
tui ir aiškūs. Tačiau jis savo gyvenimą praleido aiškindamas elgseną. 
Jo užduotis buvo ką nors pamačius, - nesvarbu, ar tai darytų labora- 
torijos žiurkė, ar žmogus, - iš tų veiksmų ekstrapoliuoti prasmę. Bet 
kas gali nustatyti veiksmo pobūdį; jį apibūdinti nėra nei menas, nei 
nusimanymas. O jo užduotis visada buvo sužinoti, ką tai reiškia, ką 
tai pasako apie kitus ir ką žada ateityje. 

Jis spustelėjo ant dar vienos nuotraukos. Kitas žmogus, šįkart 
kresnas, barzdotas, ilgais garbanotais plaukais ir tatuiruotėmis iš- 
margintu kūnu. Prie įrašų apie nusikaltimus pridėta krūva tų tatui- 
ruočių nuotraukų iš arti - ugnimi alsuojantys drakonai, valkirijos su 
kardais ir motociklų emblemos. 

Lygiai kaip į tą pageltėlį, Adrianas spoksojo į šitą ir suprato iš to 
dvimačio nusikaltėlio vaizdo nieko negalįs nustatyti. 

Pagalvojo, kad iš to, ką mato kompiuterio ekrane, nieko neišsiaiš- 
kins apie tokius žmones, kokie pagrobė Dženiferę. 

— Tad jei jau yra šitaip, - pasakė Keisė, palinkusi jam per petį ir 
drauge skaitydama informaciją ekrane, - atrodo, belieka tik viena. 

Adrianas skruostu jautė jos karštą kvėpavimą. 

Jis linktelėjo. 

— Bet... 

— Ar nesi sakęs, kad, skaitant kitų žmonių eksperimentų rezulta- 
tus, tave apima prieštaringi jausmai? Iš tiesų pasitikėdavai tik savo 
atliktais eksperimentais. Ar ne tavo žodžiai, kad, tirdamas baimę ir 
jos emocinį poveikį, turi pats tai išbandyti? 

Keisė uždavė klausimus, kurių atsakymus žinojo. Tas jos metodas 
Adrianui gerai pažįstamas. Ji sėkmingai jį taikė metų metus. 

Jis susimąstė. Atrodė, jo vaizduotę ima graužti įkyrūs klausimai. 
Ir nesusivaldė - uždavė vieną iš jų, jau seniai skambantį galvoje. 

— Juk tai nebuvo nelaimingas atsitikimas, ką? - atsakė klausimu į 
klausimą. - Su tuo automobiliu, po mėnesio, kai žuvo Tomis. Tai tik- 
rai ne nelaimingas atsitikimas, ar ne? Tiesiog tu panorėjai, kad taip 
atrodytų. Nesuvaldei automobilio ir lietingą vakarą rėžeisi į medį. 
Tik tiek, kad tą automobilį puikiai suvaldei, ar ne? Tai turėjo būti sa- 
vižudybė, kurios jokie farai ar draudimo agentai nepavadintų savižu- 
dybe. Bėda ta, kad nelabai pavyko, ką? Nesitikėjai pabusti ligoninėje 
visa suluošinta? 

Adrianas sulaikė kvapą. Jis išrėžė tuos klausimus tarsi įsiaudrinęs 
mokinukas ir dabar susigėdo, bet ir norėjo išgirsti, ką atsakys Keisė. 

— Aišku, ne, - suprunkštė ji. — Ir jei visada žinojai, kaip buvo, ko- 
dėl tau taip svarbu tą išsakyti garsiai? 

Jis nesumetė, ką į tai atsakyti. 

— Mes taip apie tai ir nepasikalbėjom, - tarė Adrianas. - Visada 
norėjau pasikalbėti, bet, kai dar buvai gyva, nežinojau, kaip paklausti. 

— Pusgyvė. 

— Taip. Suluošinta. 

— Labiau suluošinta Tomio žūties, o ne kažkokio sušikto ąžuolo 
ir šešiasdešimties mylių per valandą greičio. Štai taip viskas ir išsivy- 
nioja, Audi. Pats žinai. 

— Palikai mane visai vieną. 

— Ne. Nepalikau. Tiesiog numiriau, ir tiek, nes man taip reikėjo. 
Man jau buvo laikas. Nelabai galėjau susitaikyti su Tomio mirtimi. O 
tu ir nesitikėjai, kad galėsiu. Bet tu neteisus. 

— Neteisus? 

— Niekad nelikai vienas. 

— Dabar, kai jau irgi mirštu, būtent taip jaučiuosi. 

— Tikrai? 

Keisės rankos masažavo jam pečius, maigė raumenis ir odą. Ji at- 
rodė susenusi, paliegusi, tokia, kokia buvo, kai išgirdo apie jų vien- 
turčio mirtį. Ištisas dienas žiūrėdavo į jo nuotrauką, paskui kitomis 

dienomis maniakiškai naršydavo kompiuteryje - ieškojo informa- 
cijos apie kitus reporterius, operatorius ir naujienų agentūrų dar- 
buotojus Irake. Tada jam atrodė, jog ji nori, kad jie visi žūtų, idant 
jai atrodytų, kad jos vienatinio vaiko mirtis ne tokia išskirtinė, taigi 
nebe tokia siaubinga. Jis pamanė, kad dabar elgiasi lygiai taip pat, tik 
dar bando surasti ką nors, kas jam pasakytų, kur ieškoti Dženiferės. 
Palinko prie kompiuterio ir įvedė naują paiešką. 

— Vaje, tik pažiūrėk, — tyliai pratarė nustebusiu balsu. 

Į registro duomenų bazę jis įvedė savo miestelio pavadinimą ir 
gavo rezultatus — septyniolika teistų seksualinių nusikaltėlių, gyve- 
nančių kelių mylių spinduliu nuo universiteto ir visų mokyklų. 

— Kai įleisdavau žiurkę į labirintą, sušvirkšdavau jai preparato... — 
pradėjo jis. Keisė stovėjo šalia, jis jautė ją ir matė jos atvaizdą kom- 
piuterio ekrane, bet bijojo atsisukti, nes manė, kad gali nubaidyti jos 
šmėklą, o jam patiko, kai ji šalimais. Jis stabtelėjo ir prajuko. Taip jis 
sakydavo dažnai: - Visada norėdavau paklausti žiurkės... 

— Ką tu jautei? Ką tu galvojai? Kodėl elgeisi taip, o ne kitaip? — 
Keisė užbaigė vietoj jo smagiai juokdamasi, taip, kaip jis prisiminė iš 
geresnių dienų. 

Ji garsiai šleptelėjo jam per nugarą, tarsi užbaigusi nugaros masažą. 

— Tai ką, - išgirdo jos guvų balsą, — eik ir klausk tos žiurkės. 

ADRIANUI TEREIKĖJO LUKTERĖTI pusvalandį, ir žmogus, kurį jis iš- 
sirinko iš tų septyniolikos registruotų seksualinių nusikaltėlių, išėjo 
pro savo duris ir greitai movė prie automobilio. Rytas buvo labai 
ankstyvas, o tas žmogus pasidabinęs pigiu raudonu kaklaraiščiu ir 
mėlynu susagstomu megztiniu. Nešėsi nutrintą juodos odos portfelį 
ir, Adriano akimis, visai niekuo nesiskyrė nuo bet kurio kito žmo- 
gaus, ryte važiuojančio į nuobodų, bet nuolatinį darbą su nedideliu, 
bet pastoviu atlyginimu. 

To žmogaus išvaizda buvo niekuo neypatinga, kaip ir gatvė, kur 
jis gyveno. Maždaug vidutinio amžiaus, nelabai aukštas, lieso sudėji- 
mo, gelsvais plaukais ir akiniais juodais rėmais. Per ranką persimetęs 
paprastą pilką švarką, tarsi nesitikėdamas, kad tądien iš tikrųjų su- 
šils. Prasta, senamadiška klerko išvaizda. 

Iš automobilio kitoje gatvės pusėje Adrianas stebėjo, kaip tas 
žmogus įsėdo į nedidelį kreminės spalvos japonišką automobilį. Vie- 
naukštis rančos stiliaus namas, kuriame jis gyveno su motina, - taip 
rašoma Adriano išsispausdintame lape, - skrupulingai tvarkingas, 
neseniai išdažytas, kiek toliau nuo gatvės. Raudono molio vazonuo- 

se prie laukujų durų žydi pirmosios pavasarinės mėlynos ir gel- 
tonos gėlės. 

Trumpai tariant, susidaro įspūdis, kad tai - eilinis žmogus, gyve- 
nantis tipiniame name, niekuo neypatingame rajone. Tos apylinkės 
labiau priminė kaimo ūkius ir išartus, kukurūzams sodinti ruošia- 
mus laukus, bet ne judrų universitetinį miestelį. Tas žmogus gyveno 
kiek atokiau nuo visos gyvenimo tėkmės, net jei ta Adrianui gerai 
pažįstama visa gyvenimo tėkmė ir gana banali — gausiai nusėstos ka- 
vinės, stovimos picerijos, knygynai ir amatininkų krautuvėlės. Nei 
į Niujorką, nei į Bostoną, net ir į Hartfordą nepanašu. Jokių piko 
valandų, jokio isteriško lenktyniavimo, kas labiau atsidavęs darbui. 
Adriano miestelyje dominuojančiam akademiniam pasauliui ambi- 
cijų netrūksta, tačiau tos ambicijos akademiškai santūrios. 

Regis, tas Adriano stebimas žmogus nepriklauso jokiai Adrianui 
pažįstamai aplinkai. Jis atrodė atskiras. 

Adrianas priminė sau: Tai, kad jis atrodo paprastas ir neįdomus, vi- 
sai nereiškia, kad toks ir yra. Ėmė dvejoti, nežinodamas, ką čia daryti 
toliau. 

— Na, pirmyn, greitai! Važiuok paskui tą šunsnukį, — ėmė raginti 
Brajanas. - Turi sužinoti, kur jis dirba. Turi išsiaiškinti, kas jis toks! 

Adrianas dirstelėjo į veidrodėlį ir pamatė jame savo mirusio bro- 
lio atspindį. Šįkart vidutinio amžiaus teisininką Brajaną, palinkusį į 
priekį, mosikuojantį rankomis, tarsi norėtų nuginti Adrianą veikti, 
raginantį paskubėti. Brajano ilgi plaukai netvarkingi, susivėlę, lyg 
būtų praleidęs naktį prie darbo stalo. Šilkinis Brooks Brothers atstovo 
kaklaraištis atlaisvintas, balsas - atkaklus ir itin nekantrus. 

Adrianas kaipmat įjungė pavarą ir leidosi paskui tą seksualinį nu- 
sikaltėlį. Matė, kaip brolis pervargęs su palengvėjimu susmuko gali- 
nėje sėdynėje. 

— Puiku. Po velnių, Audi, liaukis būti toks... neryžtingas. Nuo šiol 
kaskart, kai tik tau užsinorės kokį žmogų, daiktą, įkaltį ar informa- 

ciją panagrinėti tuo lėtu, ramiu, atsargiu profesoriaus ir akademiko 
stiliumi, po velnių, turi sau liepti paskubėti. 

Brajano balsas skambėjo kone spigiai, silpnai, tarsi jis būtų su- 
telkęs visas jėgas. Iš pradžių Adrianas pagalvojo, kad brolis turbūt 
nesveikuoja, bet paskui prisiminė, kad jis miręs. 

Išvažiavo savo senu volvo į gatvę. 

— Pirmąkart seku žmogų, - pasakė Adrianas. 

Paspaudus pedalą, volvo variklis nenoriai suinkštė. 

— Nieko čia ypatinga, - Brajanas lengviau atsiduso, tarsi jau pats 
pajudėjimo veiksmas būtų sumažinęs įtampą. - Jei tikrai norėtume, 
kad mūsų nepastebėtų, - na, supranti, veiktume kaip profesionalai, - 
tada reikėtų praleisti tris automobilius ir kaitalioti juostas... aplenkti 
tai vieną, tai kitą automobilį. Tas pat taikytina ir jei seki pėsčiomis. 
Bet mes taip mandrai nedarysim. Tiesiog sek iš paskos ten, kur jis 
važiuoja. 

— Ir tada ką? 

— Tada ir matysim, ką pamatysim. 

— Ojeigu jis pastebės, kad jį seku? 

— Tada ir matysim, ką pamatysim. Koks skirtumas. Juk galiausiai 
vis tiek su juo šnekėsimės. 

Adrianas pamatė, kad Brajanas spokso į tą išspausdintą lapą, skai- 
to, kas ten surašyta. 

— Suprantu, kodėl pasirinkai šitą šliužą, - pasakė Brajanas. Ir nu- 
sijuokė, nors Adrianas tame išraše iš internetinio registro nepastebė- 
jo nieko juokinga. 

— Dėl panašaus amžiaus, - garsiai pasakė Adrianas, sukdamas už 
kampo ir didindamas greitį, kad neatsiliktų. - Jis buvo nuteistas ar 
prisipažino kaltu trijuose atskiruose nusikaltimuose, visus kartus dėl 
mergaičių nuo trylikos iki penkiolikos metų. 

Brajanas kalbėjo užtikrintai, kaip kalbėtų teisininkas, kurio pusė- 
je — visi faktai ir įkalčiai. 

— Aiškiai tikras šaunuolis. 

Pastarąją pastabą jis išsakė su akivaizdžiu sarkazmu. Lygiai tą patį 
Adrianas pasakė sau žiūrinėdamas tą septyniolikos vyrų sąrašą. Visa 
gudrybė - moksliškai pažvelgti į tą grupę ir nekreipti dėmesio į jų 
nusikaltimų smulkmenas, o susitelkti į nusikaltimo esmę. Dauguma 
jų - teisti prievartautojai. Kai kurie nusikaltę savo šeimoje. O šitas 
žmogus kitoks. Kadaise buvo suimtas už vaikų pornografijos laikymą. 
Vieną kartą buvusi žmona buvo pateikusi kaltinimus dėl podukros, 
bet paskui atsiėmė. Keliskart suimtas už lytinių organų rodymą. 

Visi jie žiurkės. Bet vienas - kitokia žiurkė. 

— Jis joms rodėsi. 

— Drebulėnas. Taip juos kadaise vadino farai, - išdidžiai pareiškė 
Brajanas. - Bent didmiestyje vartojo būtent tokį terminą. Abejoju, 
ar čia, užkampyje, vadina kitaip. 

— Taip, tikriausiai taip pat. Bet, Brajanai, pažvelk į paskutinį kalti- 
nimą, pamatysi... 

Adrianas stabtelėjo. Atitraukė akis nuo automobilio priešais ir 
pažvelgė į Brajaną ant galinės sėdynės - tas skaitė. 

— A-a, jis sėdėjo už... Ką gi, Audi, aš sužavėtas. Panašu, kad imi 
puikiai gaudytis. 

— Neteisėtas laisvės suvaržymas. 

— Taip, - pasakė Brajanas. - Tu turbūt supranti, kad tai mažes- 
nis nusikaltimas už pagrobimą... bet kodekse tame pačiame pusla- 
pyje, ane? 

— Manyčiau. 

Brajanas prunkštelėjo. 

— Mėgsta jaunas mergaites. Ir užsimanė vieną pasičiupti, ką? Įdo- 
mu, ką jis tada norėjo jai padaryti? Ką gi, tai daug apie jį pasako. - Jis 
vėl nusijuokė. - Bet vienas dalykas... 

- Žinau. Nėra bendrininko. Va tą man ir reikia suprasti. 

— Nepaleisk jo iš akių, Audi. Jis įvažiuoja į miestą. 

Kai kurie automobiliai aplink ėmė didinti greitį. Keli sedanai ir 
pikapas užblokavo tą žmogų kreminiame automobilyje. Mokyklinis 
autobusas privažiavo prie pat Adriano buferio. Adrianas manevravo, 
stengdamasis neatsilikti nuo to žmogaus. 

— Prisimenu, Brajanai, kai turėjai tą mandrą sportinį automobilį. 

— Tą jaguarą. Jo. Buvo geras. 

- Jei sėdėtume jame, būtų kur kas lengviau nuo jo neatsilikti. 

— Aš jį pardaviau. 

— Prisimenu. Niekad taip ir nesupratau - kodėl. Atrodė, tau jį vai- 
ruoti labai smagu. 

— Važinėdavau per greitai. Visada per greitai. Visai neatsargiai. 
Atsisėdęs prie vairo nesugebėdavau ne tik neviršyti greičio, Audi, — 
peržengdavau bet kokias sveiko proto ribas. Pasiekęs šimtą mylių per 
valandą, pasidarydavau it laukinis, šimtą dvidešimt - beprotis, o šim- 
tą trisdešimt — tikras psichas. Ir man patikdavo taip greitai važiuoti. 
Jaučiausi laisvas. Bet aiškiai būčiau nusižudęs. Tiek daug kartų bu- 
vau praradęs kontrolę. Žinojau, kad rizikuoju labai dideliu dalyku; 
tai buvo pernelyg pavojinga, taigi pardaviau. Didžiausia klaida gyve- 
nime. Tas automobilis buvo nuostabus, būtų kur kas geresnė prie- 
monė... 

Brajanas stabtelėjo. Adrianas pamatė, kad brolis rankomis užsi- 
dengė veidą. 

- Atleisk, Audi. Pamiršau. Tą Keisė ir padarė. 

Brajano balsas atrodė tolimas ir švelnus. 

— Mudu su Keise buvom labai skirtingi. Žinau - manei, jog mudu 
nesutariam, bet buvai neteisus. Sutarėm. Tik tiek, kad vienas kitame 
matėme tai, kas mus gąsdino. Kas būtų pamanęs, kad užbaigsim pa- 
našiai? 

Adrianas norėjo ką nors pasakyti, bet niekaip nerado žodžių. 
Akyse jam ėmė kauptis ašaros. Jis tegirdėjo tą skausmą brolio balse, 
tokį patį, koks skambėjo ir kalbant žmonai. 

— Turėjau susiprasti. Juk aš psichologas. Beveik psichoterapeutas. 
Viso to mokiausi... | 

Brajanas nusijuokė. 

— Argi Keisė neatleido tavęs nuo šitos kaltės? Turėjo atleisti. Ei, 
žiūrėk! Tas bičas įsuka. Nieko sau, po velnių. Ar čia ne tokia vieta, 
kur toks iškrypėlis turėtų dirbti? 

Adrianas neatsakė. Pamatė, kaip kreminis automobilis suka į mil- 
žinišką, kone kvartalo dydžio, namų apyvokos ir reikmenų parduo- 
tuvę miesto pakrašty. Stebėjo, kaip tas žmogus važiuoja prie pastato 
galo, kur stovi ženklas su užrašu „Darbuotojų vietos“. 

Adrianas sustojo pastato priekyje. Tyliai palaukė penkiolika mi- 
nučių. Atrodė, Brajanas užpakalinėje sėdynėje užmigo. Tiksliau, ha- 
liucinacija tylėjo. Adrianas ėmė svarstyti, ką galėtų nusipirkti, kad 
niekas nepagalvotų, jog jis čia visai dėl ko kito. Bet puikiai žinojo iš 
tiesų tenorįs įsitikinti, kad tas žmogus darbe. 

— Einam, — pasakė jis Brajanui. - Reikia įsitikinti, kad jis čia šian- 
dien bus. 

Adrianas išlipo ir, vilkdamas kojas per skaldos dangą, patraukė 
per milžinišką automobilių stovėjimo aikštelę. Į ją važiavo pikapai ir 
mikroautobusai. Į parduotuvę žygiavo tipiški rangovai, santechnikai, 
staliai ir suplukę tėčiai iš priemiesčio. Jis nuėjo paskui tą nenutrūks- 
tamą žmonių srautą, neatsisukdamas pažiūrėti, ar Brajanas eina iš 
paskos, tačiau jautėsi vienišas, net ir vidury minios. 

Įėjus į tą milžinišką erdvę jį sekundę apėmė neviltis. Parduotu- 
vė didžiulė, begalė skyrių - sodo reikmenų, stogo, virtuvės įrangos, 
elektrinių įrankių, begalinėse eilėse lentynų sukrauta milijonai prie- 
taisų ir rakandų. Visur bėgiojo vyrai ir moterys raudonomis lieme- 
nėmis, rodė pirkėjams, kur eiti, patarinėjo. Kasos pypsėjo ir spausdi- 
no čekius. Adrianas ėmė vaikštinėti tarp plytelių ir medžio plokščių, 
nerūdijančiojo plieno kriauklių ir čiaupų, glaistų, plaktukų ir grąž- 
tų lentynų. Jau ketino viską mesti, bet tada ir pastebėjo tą žmogų, 

dirbantį elektroninių buities prietaisų skyriuje. Kurį laiką pažiūrėjo, 
kaip jis energingai bendrauja su nagingai atrodančia pora - maždaug 
trisdešimties vyru ir moterimi. Vyras purtė galvą, o moteris kalbė- 
jo gyvai, tarsi patikėjusi, kad pasinaudoję geru patarimu ir atitinka- 
mais įrankiais jiedu galėtų pakeisti viso namo elektros instaliaciją. 
Vyras atrodė taip, kaip dažnai atrodo neseniai vedę vyrai, žinantys, 
kad jiems užkraunama daugiau, nei gali pakelti, tik negalintys nieko 
pakeisti. Adrianas būtų nusijuokęs iš to vaizdo - jį patį Keisė ne kar- 
tą buvo įstūmusi į tokią padėtį, - bet pagalvojo, jog tiedu atšoktų iš 
siaubo, sužinoję, su kuo kalbasi. 

Jis dar kelias sekundes pažiūrėjo ir, supratęs, kad galės grįžti čia 
po aštuonių valandų, kai pasibaigs to žmogaus pamaina, apsisuko ir 
išvažiavo. Jautėsi tarsi kažką pasiekęs, tik nežinia ką. Gal tai tiesiog 
jausmas, kad esi arčiau to, kas gali tau pašnibždėti, ko ieškoti. 

Tačiau tai iš jo išpešti bus nelengva, ir Adrianas visai nežinojo, 


kaip tai padaryti. 


Likusią dalį dienos jis praleido nekantraudamas, tačiau nesuprato ko- 
dėl. Daugiau pasiaiškinęs nukeliavo dar giliau į tai, ką laikė iškrypimu. 
Tačiau niekas jam nepasufleravo, kur ieškoti Dženiferės. Jam nereikė- 
jo, kad Keisė ar Brajanas aiškintų, jog jis turi paskubėti, kad laikas sen- 
ka, kiekviena sekundė reiškia jos artėjančią mirtį - jei ji apskritai dar 
gyva. Visi tie perspėjimai teisingi. O gal ir ne. To niekaip nesužinosi, 
taigi, jis tiesiog verčiau manys, jog dar esama galimybės ją išgelbėti. 

Adrianas sakė sau: Išgelbėk ją. Dar niekad nieko, išskyrus save patį, 
negelbėjai. 

Ir staiga jį apėmė baimė, kad, jei nustos ieškojęs, Keisė ir Braja- 
nas, ir net Tomis išnyks ir paliks jį be nieko, tik su padrikais, suvel- 
tais prisiminimais ir ta liga, tempiančia tuos prisiminimus jame, tarsi 
guma, įsitempusi iki trūkimo ribos. 

Taigi, likęs vienas, svarstydamas, kur Brajanas, kodėl Keisė nega- 
lėjo išeiti iš namų, kodėl Tomis jį aplankė tik kartą, ir tikėdamasis, 
sidūręs prie tos parduotuvės-sandėlio. Lauke temo, ir jis baiminosi 
nepastebėsiąs, kaip tas žmogus išeina iš darbo. 

Kreminis automobilis išvažiavo iš už parduotuvės beveik tuo 
momentu, kurį Adrianas apskaičiavo būsiant jo aštuonių valandų pa- 
mainos pabaigą. Adrianas privažiavo prie jo kaip galėdamas arčiau ir 
nenuleido akių nuo to žmogaus, nors temstant tai darės vis sunkiau. 

Jis tikėjosi, kad tas žmogus važiuos į savo tvarkingus namus, gal 
sustos prie maisto parduotuvės, bet daugiau niekur neužtruks. 

Bet klydo. 

Žmogus išsuko iš pagrindinio kelio ir šalutine gatve nuvažiavo į 
miestą. Adrianui tai buvo netikėta - jis pavojingai suko pro kitus au- 
tomobilius, kažkas jam piktai supypsėjo. 

Senutis volvo iš paskutiniųjų stengėsi neatsilikti. 

Kreminis automobilis važiavo priekyje per kokius trisdešimt 
jardų, gatvele visai prie pagrindinės gatvės. Joje netoli bažnytėlės ir 
kompiuterių taisyklos buvo kelios kontoros ir daugiabučiai, viena 
kita dailininkų studija. Adrianas pamatė, kaip automobilis įvažiavo 
į nedidelę stovėjimo aikštelę, kur stovėjo kokie šeši automobiliai, ir 
staigiai įsuko į vienintelę likusią laisvą vietą. 

— Ką jis daro? - garsiai paklausė Adrianas. Tikėjosi, kad Braja- 
nas atsakys, bet jis nepasirodė. - Po perkūnais, Brajanai! - riktelėjo 
Adrianas. - Man reikia, kad padėtum, dabar! Ką daryti? 

Iš galinės sėdynės - nė garso. 

Adrianas keikdamasis nuvažiavo tolyn gatve. Užtruko kelias 
minutes, kol surado laisvą mokamą vietą už kokio kvartalo. Šiame 
universitetiniame mieste galioja daugybė apribojimų, kad studentai 
nestatytų automobilių ant šaligatvių, kur paskui niekas negalėtų pra- 
sibrauti. Vasarą jis būdavo tuščias. O semestrų metu - perpildytas. 

Adrianas išsiropštė iš automobilio ir užtrenkė dureles. Ir kaip galė- 
damas greičiau nužingsniavo ten, kur paskutinį kartą matė tą žmogų. 

Kreminis automobilis buvo matyti nuo gatvės. Tačiau to seksua- 
linio nusikaltėlio - nė kvapo. Prie aikštelės būta tik vieno, gana seno, 
pastato. Didingas fachverkas, su mediniais rėmais, baltai tinkuotas, 
dviejų aukštų, išnuomotas kontoroms. Adrianas pamatė pagrindinį 
įėjimą, kadaise buvusį laukujėmis durimis, ir nuėjo prie jo. Tarė sau: 
reikia manyti, jog tas žmogus kažkur šiame pastate, tik neaišku kur. 

Įžengė į vidų. Ant sienos prie durų kabojo lentelė, joje surašyti 
šešių kontorų pavadinimai. O viršuje - vienas bendras: „SLĖNIS — 
psichikos sveikatos paslaugos“. 

Trys gydytojai ir trys psichologai. 

Vestibiulyje tylu. Kampe tyliai ošė garso terapijos aparatas. Prie- 
šais jį į eilę sustatyti keli foteliai lankytojams, taigi tas vestibiulis čia 
kartu ir laukiamasis. Adrianas matė, kad pirmame aukšte yra trijų 
kabinetų durys. Į viršų veda laiptai. Registratorės čia nebuvo. Psi- 
chologinės terapijos kabinetuose jų paprastai ir nebūna. Žmonės 
žino, kada jiems paskirtas laikas, retai ateina anksčiau ir laukti ilgai 
neprireikia. 

Taigi, pasvarstė Adrianas, vienas iš šešių. 

Jis neįsivaizdavo, kaip galėtų sužinoti, į kurį iš tų šešių kabinetų 
užėjo tas žmogus. Bet Adrianas vis tiek pasisuko į sieną, kur buvo su- 
rašytos gydytojų pavardės. Miestas nedidelis, jis pamanė tikriausiai 
žinosiąs daugumos jų pavardes. 

Sąraše buvo žmogaus, su kuriuo jam teko susitikti tik kartą, pa- 
vardė: Skotas Vestas. 

— Tai ką, —- Adrianui į ausį išdidžiai sušnabždėjo Brajanas, tarsi 
visąlaik būtų žinojęs, ką Adrianas tame pastate aptiks, - Dženiferės 
motinos sugyventinis gydo žinomą seksualinį nusikaltėlį. Įdomi są- 
saja. Kaip manai, ar tik jis nebus pamiršęs to paminėti detektyvei 
Kolins, kai toji anądien jį kalbino? 

Adrianas neatsisuko į brolį. Jautė, kaip jis sukiojasi už nugaros. Ir 
nepasakė: Kur buvai, kai tavęs šaukiausi. Tik linktelėjo ir neryžtingai 
atsakė: 

- Jis gali būti ir kuriame nors kitame kabinete. 

— Tai aišku, — tarė Brajanas. — Gali. Bet nemanau, kad taip yra. Ir 
tu nemanai. 

DETEKTYVĖ KOLINS PAKĖLĖ akis ir nustebo - kabineto tarpdury 
stovėjo Adrianas Tomas. Jį atlydėjęs uniformuotas pareigūnas gūž- 
telėjo pečiais ir, parodęs ją senukui, nutaisė miną, girdi, „neturėjau 
pasirinkimo“. 

Terė buvo ką tik telefonu pasikalbėjusi su Mere Rigins, ta kaip 
visada ašarodama ir nerišliai, klejodama pranešė, kad jai ką tik skam- 
bino iš „Visa“ kortelių apsaugos skyriaus ir informavo: jos prarastoji 
kortelė buvo atnešta į banką Meino valstijoje. 

— Ir ja pasinaudota, - niūriai pridūrė Merė Rigins, - pirktas auto- 
buso bilietas į Niujorką. 

Terė pareigingai užsirašė visą informaciją ir kreditinės kortelės 
apsaugos skyriaus telefono numerį. Ji nelabai suprato, kaip ta kortelė 
galėjo nukeliauti į vieną pusę, o bilietas pirktas į kitą. Tai nelogiška. 
Bet tai leido jai pradėti nuo tam tikro naujo taško. Tuo metu, kai pa- 
matė Adrianą, ji kaip tik ieškojo Bostono policijos autobusų stoties 
poskyrio telefono numerio. 

Terės stalas buvo nuklotas įvairiais dokumentais ir paskirais 
popieriais su informacija apie Dženiferę, ji greitai sustūmė viską į 

krūvą ir apvertė tekstu žemyn. Pamanė, kad profesorius matė, kaip 
ji tai daro, ir viską supras taip, kaip ir yra, taigi iš anksto pasiruošė 
atsakymą, kuris atremtų bet kokius klausimus, bet neskambėtų įžei- 
džiamai. Apie kreditinę kortelę ji nusprendė nieko nesakyti. Tačiau 
Adrianas nė nepasisveikinęs paprasčiausiai paklausė: 

— Ar gavote dabartinių Skoto Vesto pacientų sąrašą? Prisimenu, 
kad prašėte. 

Ji loštelėjo iš nuostabos. Nemanė, kad jis taip įdėmiai klausėsi po- 
kalbio per susitikimą su Skotu ir Mere jų namuose. 

Tą sekundės pauzę Adrianas užpildė kitu klausimu: 

- Jis sakė jį duosiąs ir dar pasijuokė iš minties, kad kuris nors jo 
gydytas žmogus galėtų būti kaip nors susijęs su Dženiferės dingimu, 
ar ne? 

Ji linktelėjo. Laukė dar vieno profesoriaus klausimo, bet jis tik pa- 
silenkė ir įsistebeilijo į ją tokiu žvilgsniu, kokį turbūt mesdavo į ne- 
pasiruošusius tinginius studentus. Tas žvilgsnis tarsi sakė: Pamėgink 
atsakyti iš naujo. 

Ji truktelėjo pečiais. Neprivalo atsakyti. 

— Tą sąrašą jis turėtų atnešti rytoj. Bet jis bus slaptas ir negalėsiu 
ta informacija pasidalyti su jumis, profesoriau. 

— O kaip dėl žinomų seksualinių nusikaltėlių sąrašo? Maniau, aiš- 
kiai pasakiau, jog jį reikia peržiūrėti. 

Taip tvirtai kalbančio Adriano Terė nebuvo girdėjusi. Ją tai suerzi- 
no. Manė, kad tas profesorius nagrinės neaiškias spėliones, teorijas ir 
prielaidas. Tikėjosi, kad jis bus akademikas su tvido švarku, odiniais 
lopais ant alkūnių ir pypke dantyse, kuriam patinka sėdėti kabinete 
tarp knygų ir mokslinių traktatų, kartais išsakant vieną kitą pastabą 
ir nuomonę - lygiai toks, koks atrodė dėstydamas jai tą paskaitą apie 
durpynų žudikus Mairą Hindli ir Janą Breidį. Ji nesitikėjo, kad jis 
kada ateis pas ją į policiją. Atrodė pasikeitęs - tarsi dideli marškiniai, 
susitraukę po skalbimo. Toks pats, bet beveik neatpažįstamas. 

— Aš peržiūrėjau tuos sąrašus, profesoriau. Ir nemažai pasiskai- 
čiau apie tą jūsų nupasakotą Britanijos atvejį septintajame dešimt- 
metyje. Konkreti šitų dalykų sąsaja su Dženiferės dingimu gal atrodo 
aiški universiteto profesoriui, bet policininkui... 

Tai buvo pasakyta įgudusio policininko tonu, kai norima atsakyti 
nieko nepasakant. Jis tuoj pat ją nutraukė. 

— Ar Marko Vulfo pavardė jums ką nors sako? 

Ji susimąstė. Tas vardas kažkur skambtelėjo, tarsi tolimas varpelis. 
Kažkur jos atminties užkaboryje. Bet čia pat ji nesusivokė. 

Nieko nelaukęs, Adrianas kalbėjo toliau. 

— Teistas seksualinis nusikaltėlis. Serijinis ekshibicionistas su 
ypatingu polinkiu į paaugles. Gyvena priemiestyje. Gal tai padės pri- 
siminti? 

Varpelis galvoje skambėjo vis garsiau. Terė suprato, kad ta pavar- 
dė yra viename iš popierių ant jos stalo, kuriuos ji paslėpė nuo Adria- 
no. Linktelėjo, galvoje bandydama atkurti jo paveikslą. Akiniai. Su 
akiniais storais juodais rėmeliais. Atsiminė iš nuotraukos. 

Ji ėmė suptis krėsle ir mostelėjo Adrianui sėstis į kėdę šalia. Jis 
liko stovėti. Jai pasirodė, jog jis įsitempęs, ir ji pasvarstė, kurgi dingo 
ta jo sutrikusi išvaizda ir klaidžiojančios akys, tarsi būtų kur kitur. 

— Šiandien jį mačiau... 

— Matėte jį? 

— Taip. Ir... 

— O iš kur sužinojot, kas jis toks? 

Adrianas įkišo ranką į kišenę ir ištraukė pluoštą suglamžytų lapų. 
Padavė Terei ir ta pamatė, kad ten išspausdinta informacija apie vie- 
tinius seksualinius nusikaltėlius, prieinama visiems, mokantiems 
naudotis paprasčiausia internetine paieška. 

— O Vulfas... kodėl pasirinkote jį? 

— Jis atrodė labiausiai logiška. Žvelgiant iš psichologo perspek- 
tyvos. 

- Ir kokia gi būtent toji psichologo perspektyva, profesoriau? 

— Ekshibicionistai gyvena tokiame keistame fantazijų pasaulyje. 
Rodydami savo lytinius organus jie patiria susijaudinimą ir seksua- 
linį pasitenkinimą, jiems tai sukelia fantaziją, kad tų organų vaizdas 
ims magiškai traukti moteris — šito žmogaus atveju, labai jauną mo- 
terį - o ne sukels pasišlykštėjimą, kaip, aišku, yra iš tiesų. Tas rody- 
mo veiksmas dirgina jų vaizduotę. 

Terė pagalvojo, kad jo žodžiai skamba santūriai, tarsi paskaitoje. 

— Taip. Visa tai puiku, bet kuo gi jis... 

Adrianas ją nutraukė. 

— Mačiau, kaip šįvakar po darbo jis nuėjo į Skoto Vesto kabinetą. 

Terė reagavo ne iš karto. Faro pradžiamokslis. Išlaikyk šaltą veidą. 
Tačiau viduje pajuto sprogimą. Šiame pareiškime esama kelių aspek- 
tų, į kuriuos ji privalo atkreipti dėmesį. Iš kur profesorius žino, kad 
tai buvo po darbo? Kodėl jis sekė jį? Ji suspaudė lūpas ir nusprendė 
vaidinti neprotingą. Ir paklausė: 

— Taip, ir? 

— Ar tai jums neatrodo keista, detektyve? O gal tai svarbu? 

— Taip. Atrodo, profesoriau, - nenoromis pripažino Terė. 

— Kiek prisimenu, jis gana tvirtai pareiškė, jog nė vienas jo dabar- 
tinis ar buvęs pacientas negali būti susijęs su... 

— Taip. Aš tą irgi girdėjau, profesoriau Tomai. Tačiau jūs darote 
prielaidas, kurių aš dar ne... 

Ji nutilo. Nenorėjo pasirodyti idiotė. 

Adrianas primerkė akis ir žvelgė tiesiai į ją. 

— Ar nemanote, kad tai verta išsiaiškinti? — čia jis pabrėžė pasku- 
tinį žodį. 

— Taip, manau. 

Kurį laiką abu patylėjo. 

— Juk žinote - jei jūs jos neieškosite, ieškosiu aš. 

— Aš ieškau, profesoriau. Bet nebus taip, kad pažiūrėsiu po viso- 


211 


JOHN KATZENBACH 


mis plytomis, atsidarysiu stalčius, paieškosiu už visų durų, ir štai ji 
atsiranda. Ji dingusi, ir čia esama prieštaringų elementų... 

Ir vėl nutraukė savo kalbą. 

Kilstelėjo krūvą dokumentų nuo stalo ir iš po jų ištraukė pačios 
paruoštą skrajutę. Joje buvo Dženiferės nuotrauka, virš nuotraukos 
žodis „Dingusi“, po ja surašyti visi svarbūs duomenys ir telefono nu- 
meriai. Tokių skrajučių gali kasdien pamatyti policijos nuovadose ir 
ant valstybės institucijų pastatų sienų. Ši tik kiek išsamesnė nei tos, 
kurias ranka surašo žmonės, kai dingsta šuo ar katinas, ir prisega prie 
medžių ar telefono stulpų priemiesčių rajonuose. 

— Aš ieškau, — pakartojo ji. — Ji išsiųsta į visus Naujosios Anglijos 
policijos skyrius. 

— Ir kiek aktyviai tie žmonės jos ieško? 

— Juk nesitikite, kad atsakysiu į šitą klausimą, ką? 

— Žinote, detektyve, yra didelis skirtumas, kai kas nors ieško ir kai 
laukia, kol kas nors praneš: aš kai ką mačiau. 

Terė primerkė akis. Jai labai nepatiko toji profesoriaus paskaita, 
kaip jai dirbti savo darbą. 

— Šitą skirtumą aš suvokiu, profesoriau, - šaltai atsakė ji. 

Adrianas įsispoksojo į tą skrajutę. Į Dženiferės nuotrauką. Ji šyp- 
sojosi, tarsi jos neslėgtų jokie žemiški rūpesčiai. 

Jiedu abu žinojo, kad ta nuotrauka - melas. 

Adrianas susimąstė. Pamatė, kaip ranka įsitempia ir ima glamžyti 
tą popierinę skrajutę, tarsi jam reikėtų tvirtai ją laikyti, kad neišslystų. 

Jis žengė žingsnį atgal. Galvoje ėmė keistai aidėti - ne gerai pa- 
žįstami balsai, o tokie garsai, tarsi kas plėšytų popierių ar lankstytų 
metalą. Pajuto tuštumą, tarsi maudžiantį alkį, bet niekaip nesugal- 
vojo, ko norėtų užvalgyti. Rankų raumenys įsitempė, nugarą sutrau- 
kė, tarsi būtų per ilgai stovėjęs viena poza. Pasijuto įsitempęs tarsi 
bėgikas, persibėgiojęs karštą dieną, ir ėmė grumtis su noru pailsėti, 
aiškindamas sau, kad negali sustoti ir pailsėti, negali nė sekundei 

užmerkti akių, nes tai ir bus tas momentas, kada jis galutinai praras 
Dženiferę. 

Dženiferė, pamanė jis, yra lygiai tokia pati kaip visos mano gyve- 
nimo haliucinacijos. Ji kadaise egzistavo, o dabar man tenka sunkiai 
grumtis, kad ji neišnyktų. Ji vis dar reali, bet tik vos vos, ir bet kuris da- 
lykas, suteikiantis bent ką apčiuopiama, yra žingsnis jos suradimo link. 

Rožinė beisbolo kepuraitė. Gaila, kad ji grąžinta Dženiferės moti- 
nai. Tai būtų tas daiktas, kurį gali paliesti. Įdomu, svarstė jis, ar galė- 
čiau kaip pėdsekys šuo surasti ją pagal tos kepurės kvapą. 

Adrianas tankiai kvėpavo. 

Žinomas seksualinis nusikaltėlis, susijęs su Dženiferės šeima. 

Adrianas buvo įsitikinęs, kad tai turi ką nors reikšti. Tik nežinojo ką. 

— Profesoriau? 

Jis eis vienas. 

— Profesoriau? 

Jis pasikalbės su tuo žmogum. Privers jį pasakyti tai, kas padėtų 
pasiekti Dženiferę. 

— Profesoriau! 

Nuleidęs akis jis pamatė, kad laikosi įsitvėręs detektyvės Kolins 
stalo ir jo krumpliai pabalę. 

— Ką? 

— Ar gerai jaučiatės? 

Terė stebėjo, kaip paraudęs Adriano veidas pamažėle atgauna nor- 
malesnę spalvą. 

Jis giliai atsiduso. 

— Atsiprašau, ką? Ar kažkas... 

— Man pasirodė, tarsi būtumėt kur kitur. O paskui tarsi bandėte 
pakelti mano stalą ar kažką panašaus. Ar gerai jaučiatės? — ji pakar- 
tojo klausimą. 

— Taip, - atsakė jis. - Atsiprašau. Aš senas. Ir dar tie nauji vaistai, 
apie kuriuos anądien sakiau. Būnu išsiblaškęs. 

Ji pažvelgė į jį ir pagalvojo du dalykus: ne toks jis jau senas ir sako 
netiesą. 

Adrianas lėtai iškvėpė. 

— Atsiprašau, detektyve. Labai įsitraukiau į tą reikalą - mergai- 
tės dingimą. Dženiferės. Jis, e-e, mane labai sudomino. Nepalieka 
mintis, kad mano psichologinės žinios ir patirtis bus naudingos. Su- 
prantu, jūs turite savo tvarką ir jums reikia vadovautis taisyklėmis. 
Kadaise mano darbe tie dalykai irgi buvo labai svarbūs. Žinios be 
nustatytos procedūros dažnai būna beprasmiškos, nesvarbu, kad ir 
kokios atrodytų vertingos. 

Tai ir vėl Terei nuskambėjo tarsi paskaita, tik šįkart jos nebepik- 
tino. Senis nori tik gero. Net jei kaskart jiems bekalbant ir kažkur 
dingsta. Ir ji buvo tikra, kad tai susiję ne vien su medikamentais. 
Spoksojo į Adrianą, tarsi vienu žvilgsniu galėtų nustatyti diagnozę, 
dėl kurios jis toks išsiblaškęs. Tačiau jis tik truktelėjo pečiais, tarsi tas 
jos žvilgsnis jo visai nejaudintų. 

— Jei norite, aš tęsiu vienas pats... 

Štai šito ji visai nenorėjo. 

— Policijos bylas verčiau palikite policijai. 

Adrianas nusišypsojo. 

— Žinoma. Bet, žvelgiant iš mano varpinės, tai ne ta situacija, ku- 
rią dera nagrinėti tik policiniu požiūriu. 

— Atleiskite, nesupratau? 

— Detektyve, - tarė Adrianas, - jūs vis dar bandote suprasti, koks 
nusikaltimas čia įvyko, idant galėtumėt priskirti jį tam tikrai katego- 
rijai ir vadovautis tam tikromis nustatytomis procesinėmis taisyklė- 
mis. Manęs tokie dalykai neriboja. Žinau, ką mačiau. Be to, nusima- 
nau apie individų elgseną ir visą gyvenimą praleidau tirdamas tiek 
žmonių, tiek gyvūnų reakcijas. Taigi, tiesą sakant, jūsų elgesys šiomis 
aplinkybėmis manęs visai nestebina. 

Terė akimirką neteko žado. 

— Turbūt man naivu tikėtis, kad policija ko nors imsis, — tęsė 
Adrianas. 

Jam kalbant Terė įdėmiai į jį žiūrėjo. Ji nesuprato, kaip vieną se- 
kundę tas senas profesorius būna visiškai susitelkęs ir ryžtingas, kal- 
ba aiškiai, o kitą, atrodo, jį nupučia į kažkokį kitą pasaulį, iš kurio jis 
nei mato, nei jaučia, nei girdi. 

— Manau, man metas. 

— Palaukit, - pasakė Terė. - Kur einat? 

— Na, man su seksualiniais nusikaltėliais daug šnekėtis neteko — 
bent pats to nežinau, nes iš tikrųjų nelabai daug nutuoki apie žmo- 
nes, su kuriais kasdien bendrauji, - bet manau, kad šitas žmogelis 
man bus puiki pradžia. 

— Ne, - pasakė Terė. - Šitaip trukdysite mano tyrimui. 

Adrianas papurtė galvą ir kreivai nusišypsojo. 

-— Tikrai? Nemanau. Bet, panašu, mano pagalbos nepageidaujate, 
taigi, taip sakant, eisiu savais keliais. 

Terė čiupo profesorių už rankos. Ne tam, kad pademonstruotų 
tvirtą policininkės ranką, bet tik norėdama jį sulaikyti. 

— Palaukit, - pasakė ji. - Manau, kad mudviem reikia vienam kitą 
geriau suprasti. Juk žinote, kad tai mano darbas, o... 

— Mano interesas. Aš čia irgi dalyvauju, kad ir ką jūs sakytumėt. 
Nemanau, kad jūsų darbas viršesnis už mano dalyvavimą. 

Terė atsiduso. Geras policininkas turi pažinti žmones ir suprasti, 
kiek vienas ar kitas sukels problemų ar suteiks pagalbos. Adrianas, 
pamanė, turi visus ir trukdytojo, ir padėjėjo požymius. 

Čia nieko nauja. Pati kalta, kad apsigyveno ir dirba akademinėje 
bendruomenėje, kur, regis, visi apie kitų reikalus žino daugiau nei 
aple savuosius. 

— Profesoriau, pabandykim viską daryti deramai, - pasakė ji. 

Terė suprato pravėrusi duris, kurių turbūt neturėjo praverti, 
kurias geriau laikyti uždarytas, bet tuo momentu nematė kito pasi- 

rinkimo. Nori nenori reikia imtis veiksmų, kad tas pusiau pamišęs 
buvęs universiteto dėstytojas nesujauktų jos tiriamos bylos, - jei tos 
bylos apskritai esama. Ji pagalvojo: Tepasidžiaugia jis porcija realy- 
bės, ir bus baigta. 

Patirtis byloja, kad, veikiami popkultūros, žmonės, deja, linkę 
romantizuoti policijos darbą. Paragavę, koks jis iš tikrųjų - nuobo- 
dus darbas su dokumentais ir ramus, griežtas detalių ir faktų ver- 
tinimas, - paprastai atšoka ir su džiaugsmu grįžta prie savo darbų. 

Ji minutėlę žvilgtelėjo į dokumentų krūvą ant stalo. Dabar ji teno- 
rėjo paskambinti Bostono autobusų stoties policijai ir gauti iš jos ap- 
saugos stebėjimo kamerų medžiagą, nufilmuotą Dženiferės dingimo 
vakarą ir naktį. Atsiduso. Tai turės porą valandų palaukti. 

— Gerai, profesoriau, - pasakė ji. - Nuvažiuosiu ir pateiksiu kelis 
klausimus, o jūs galite važiuoti drauge. Bet norėčiau, kad po šito ap- 
siribotumėte savo idėjų išsakymu telefonu, o ne veržtumėtės čia. Ir 
liaukitės daręs savo tyrimą. Nenoriu, kad sekiotumėt paskui žmones. 
Nenoriu, kad tardytumėt žmones. Nenoriu, kad apskritai šituo užsi- 
imtumėt. Pažadėkit man tai. 

Adrianas nusišypsojo. Gaila, kad čia nėra Keisės ar Brajano ir jie 
negirdi, kaip detektyvė jam šitaip kukliai nusileidžia. Bet jų nėra. Ta- 
čiau jis suvokė, kad, norint viską suprasti, jiems turbūt visai nereikia 
čia būti. 

— Manau, - ramiai pasakė jis, — kad tai būtų visai protinga. 

Tai visiškai nepatvirtino, kad jis ką nors pažada, bet, regis, detek- 
tyvę nuramino. Be to, jam patiko pavartoti žodį protinga. Jis žinojo, 
kad jam likę nedaug laiko vertinti viską protingai, bet, kol dar gali, 
net jei tik truputėlį, taip ir darys. 


— Klausykit, - pasakė Terė. - Tylėkit kaip žemė, nebent ko pa- 
klausčiau konkrečiai jūsų. Jūs ten važiuojate tik stebėti. Kalbėsiu aš. 

Ji žvilgtelėjo į senuką gretimoje sėdynėje. Tas linktelėjo sutinkąs, 
bet ji nesitikėjo, kad jis laikysis jos taisyklių. Terė nužvelgė namą, 
prie jo stovėjo nedidelis kreminės spalvos automobilis. Vakaro tam- 
soje visi šešėliai atrodė kur kas platesni. Kelios šviesos namų lan- 
guose dar grūmėsi su besileidžiančia sutema. Viename kambaryje 
metaline pilka šviesa švytėjo televizorius, buvo matyti už plonos 
svetainės užuolaidos judantis siluetas. 

— Gerai, profesoriau, - išrėžė ji. - Pamatysite patį gryniausią po- 
licijos darbą. Čia nebus jokių gražuolių fizinės jėgos kupinų aktorių, 
tiriančių bylą. Aš užduodu klausimus. Jis atsako. Turbūt pasakys ir 
šiek tiek teisybės, ir pameluos. Visko po truputį, kad tik neprisidary- 
tų bėdos. Stebėkit. 

— Ką, mes tiesiog pasibelsime į duris? - paklausė Adrianas. 

— Taip. 

— Taip galima? 

— Taip. Teistas nusikaltėlis. Jo lygtinio paleidimo pareigūnas davė 
sutikimą. Vulfas dėl to nieko negali padaryti, antraip pateks į bėdą. Ir 
patikėkit manim, profesoriau, į tokią bėdą, kokią aš jam galiu užtai- 
syti, jis tikrai nenori patekti. 

Adrianas linktelėjo. Apsidairė tikėdamasis, kad Brajanas bus kur 
netoliese. Paprastai, jei tik pasitaiko kas nors bent truputėlį susijusio 
su teise, Brajanas pasirodo arba jo balsas skamba Adriano ausyse ir 
duoda teisinius patarimus. Įdomu, pagalvojo jis, ar šiuo atveju Bra- 
janas būtų detektyvės pusėje, ar jo pilietinės liberalios pažiūros nu- 
kryptų to seksualinio nusikaltėlio pusėn. 

— Eime, - pasakė Terė. - Bus staigmenos elementas ir taip toliau. 
Laikykitės man už nugaros. 

Ji atidarė automobilio dureles ir nuskubėjo į tamsą. Suprato, kad 
Adrianui sunku ją vytis. Sustojo prie namo durų ir ėmė belsti su- 
spaustu kumščiu. 

— Policija! Atidarykit! 

Adrianas išgirdo, kaip kažkas prišliureno prie durų. Po kelių 
sekundžių jos atsidarė, ir kokia dešimt metų už jį vyresnė moteris 
pažvelgė per tamsą į detektyvę ir jos kompanioną. Nutukusi, susi- 
vėlusiais žilais plaukais, kurie vietomis atrodė šiurkštūs ir tankūs, o 
vietomis - išretėję. Buvo su akiniais storais rėmais, lygiai tokiais kaip 
ir sūnaus. 

— Kas yra? - paklausė moteris, o paskui, nė nelaukdama atsakymo, 
pridūrė: — Noriu žiūrėti savo serialus. Ko nepaliekat mūsų ramybėj? 

Terė praėjo pro ją, tiesiai į nedidelį prieškambarį. 

— Kur Markas? - paklausė. 

- Viduj. 

— Man reikia su juo pasikalbėti. 

Ryžtingai žengdama į nedidelę svetainę, Terė mostelėjo Adrianui 
sekti iš paskos. 

Oras ten buvo kiek pridvisęs, tarsi langai būtų retai atidaromi, bet 
pats kambarys - tvarkingas ir švarus. Visi aptrinti ir apspurę baldai 
uždengti vąšeliu nertais užklotais. Su visu tuo labai kontrastavo pusę 
kambario užimantis plačiaekranis didelės raiškos televizorius ant 
švediško dizaino stovo, o tiesiai priešais jį stovėjo du greičiausiai per 
lauko baldų išpardavimą pirkti krėslai. Garsas buvo pritildytas, bet ji 
žiūrėjo „Zainfildo“ kartojimą. Greta vieno krėslo Adrianas pastebėjo 
didelį medžiaginį maišą, prikimštą siūlų ir virbalų. Ant sienos kabojo 
kelios įrėmintos nuotraukos; Adrianas jose pastebėjo nenutrūksta- 
mą poros su vienu vaiku gyvenimo eigą - nuo pat jo vaikystės iki 
dabarties. Motina - tėvas — vaikas, motina - tėvas — vaikas, motina — 
tėvas — vaikas iki kokių devynerių, paskui tėvas dingo iš nuotraukų. 
Įdomu, pamanė Adrianas, ar mirė, ar išsiskyrė. Tačiau, kad ir kaip 
būtų, viskas atrodė visiškai normalu ir įprasta, visai neypatinga jo- 
kia prasme, išskyrus vieną. Dėl kažkokių priežasčių, kurias visiškai 
paslėpė to namo įprastumas, tas vienintelis vaikas tapo seksualiniu 
nusikaltėliu. 

Adrianas pasvarstė, kad tame kambaryje paslapčių kur kas dau- 
giau nei atsakymų. Nežinia, ar detektyvė Kolins mato tą patį. Ji atro- 
dė tvirta, reikli, o jos kietakaktiški reikalavimai skirti labiau padaryti, 
o ne susidaryti įspūdį, pamanė Adrianas. 

Toji senutė jiems už nugarų puolė ieškoti sūnaus. Ekrane Kra- 
meris ir Elainė entuziastingai įtikinėjo Džerį padaryti kažką, ko jis 
nenorėjo daryti. Virbalai gulėjo ant krėslo, ten, kur ta moteris juos ir 
padėjo. Adrianas užuodė, kad kažkas verda, tik nesuprato kas. 

— Nepraraskit budrumo, - sušnibždėjo Terė. 

Ji pasisuko ir pamatė Marką Vulfą, stovintį koridoriuje, kuris vedė 
į nedidelį valgomąjį ir virtuvę. 

— Aš nieko blogo nepadariau, - buvo jo pirmi žodžiai. 

O antru sakiniu jis paklausė: 

— O kas čia? — ir parodė į Adrianą. 

PRIEŠ VALGį DŽENIFERĘ privertė pasimankštinti. Moteris įėjo į 
kambarį ir šiurkščiai paliepė lipti nuo lovos ir stoti ant grindų. Tada 
liepė pašokinėti išskečiant ir suglaudžiant kojas, padaryti pritūpimų 
ir atsilenkimų atsigulus, o viską užbaigti ristele vietoje — tai priminė 
pradinės mokyklos kūno kultūros pamokas, tik tiek, kad niekas gar- 
siai neskaičiavo. 

Pabaigoje ji pajuto, kaip kakta varva prakaitas ir trūksta kvapo, 
nesuprato, kodėl jai liepiama sportuoti, bet suprato, kad turbūt tai 
tik į naudą. Dženiferė neįsivaizdavo, kodėl jiems norėjosi daryti tai, 
kas pagerintų jos būklę, bet buvo mielai pasirengusi imti visa gera, 
kas pateikiama kartu su tuo blogiu. Tiesą sakant, kai ta moteris pa- 
sakė „kol kas gana, Dženiferę ištiko nepaklusnumo priepuolis ir ji 
greitai penkiskart pasilenkė ir palietė kojų pirštus, tikėdamasi, kad 
tempimo pratimai padės. Moteris suriko: „Pasakiau - gana!“, ir Dže- 
niferė, subarškėjus grandinei, be žodžių užsilipo ant lovos ir buvo 
apdovanota vakariene. 

Dženiferė baigė valgyti - buvo gavusi dubenėlį šaltų spagečių su 


riebiais mėsos kukuliais iš skardinės - ir godžiai gėrė iš butelio vande- 

nį, visąlaik suvokdama, kad ta moteris yra kambary - tyliai ją stebi ir 
laukia. Valgant jokio pokalbio nevyko - jokių gąsdinimų, jokių reika- 
lavimų - ir, kiek Dženiferė suprato, jos padėtis nė kiek nepasikeitė. Ji 
taip ir liko tik su savo varganais apatiniais ir uždengtomis akimis, pri- 
kaustyta šuns apykakle su grandine. Jau priprato paėjėti kelis žingsnius 
nuo lovos iki nešiojamo unitazo, kurį kažkas turbūt ištuštindavo, kai 
ji miegodavo. Buvo dėkinga. Stipri dezinfekavimo priemonės smarvė 
užgožė kitus kvapus, kuriais tas maistas greičiausiai dvokė. 

Daugeliu kitų aplinkybių ji surauktų nosį, pasakytų, kad nepatin- 
ka, ir nustumtų tą pasiūlytą maistą į šoną. Tačiau ta Dženiferė, kuri 
taip elgtųsi, priklausė kažkokiam ankstesniam ir, regis, jau nebeeg- 
zistuojančiam gyvenimui. Ta buvo fantazijų Dženiferė, prisiminimų 
Dženiferė, turėjusi nuo vėžio mirusį tėvą, inkštikę motiną ir iškrypėlį 
būsimą patėvį, gyvenusi nykiame priemiesčio name, mažame kam- 
bary, kur viena slėpdavosi su savo knygomis, kompiuteriu ir pliuši- 
niais žaislais ir svajodavo apie kitokį, kur kas įdomesnį gyvenimą. 
Toji Dženiferė ėjo į nuobodžią mokyklą, kur neturėjo jokių draugų. 
Toji Dženiferė faktiškai nekentė visos savo kasdienės egzistencijos. 
Bet tos Dženiferės nebėra. Gal ji kadaise ir gyveno, bet jau nebe. O 
naujoji Dženiferė, ta įkalintoji, suvokė, kad reikia kabintis į gyveni- 
mą, - jei liepia daryti mankštą, ji tą mankštą ir darys. Kad ir kokį jai 
siūlo maistą, jį valgys, nesvarbu, koks bus skonis. 

Išlaižė dubenėlį, stengdamasi įsiurbti į save kiekvieną maistingų- 
jų medžiagų ir baltymų lašą, viską, kas jai gali suteikti stiprybės. 

Išgirdusi atsidarančias duris stabtelėjo. 

Pasigirdo tylus šlamesys - moteris pasilenkė, paėmė maisto pa- 
dėklą ir patraukė prie durų. Dženiferės galva pasisuko į triukšmo 
pusę ir ji laukė, kol pasigirs koks pokalbis. 

Išgirdo šnabždesį. Nesuprato, kas šnekama. 

Paskui išgirdo teliūškavimą. Bandė įsivaizduoti, kas tai galėtų 
būti. Tarsi artėtų kokia banga. 

Pajuto kažką einant per kambarį. Dženiferė nesukrutėjo, bet pa- 
juto kito žmogaus artumą, pauostė orą ir užuodė muilo kvapą. 

— Gerai, Ketvirtas numeri, tau reikia nusiprausti. 

Dženiferė žioptelėjo. 

Tai buvo vyro balsas, ne moters. 

Jis įsakinėjo šaltu, abejingu, monotonišku balsu. 

— Per dvi pėdas nuo lovos krašto rasi kibirą su vandeniu. Imk 
rankšluostį ir kempinę. Va muilas. Stokis prie kibiro. Išsimaudyk. 
Net nemėgink nusiimti kaukės. Aš būsiu netoliese. 

Dženiferė linktelėjo. Būtų ji kiek vyresnė - kokio Taikos korpuso 
narė ar turėtų karinį išsilavinimą, ar net kokia buvusi skautė arba jau- 
nimo programų gamtoje dalyvė, - tikrai mokėtų stropiai nusiprausti 
tik su gabalėliu muilo ir nedaug vandens. Tačiau tos kelios iškylos į 
gamtą su tėvu prieš jo mirtį buvo į tokias vietas, kur buvo dušas arba 
upė, ar koks tvenkinys, į kurį galėjai pasinerti. Bet čia - visai kas kita. 
Ji suprato, kad šiuo atveju svarbiausia viską daryti preciziškai. 

Atsargiai nuleido kojas nuo lovos. Ištiesė kojų pirštus ir susirado 
kibirą. Pasilenkė ir patikrino vandenį. Drungnas. Ji suvirpėjo. 

— Nusirenk. 

Dženiferė sustingo. 

Pajuto, kaip perlieja karščio banga. Bet ne visai iš gėdos. Labiau 
iš pažeminimo. 

— Ne, aš... - pradėjo ji. 

— Aš tau nedaviau leidimo šnekėti, Ketvirtas numeri, - pasakė 
vyras. 

Ji pajuto, kad jis prieina arčiau. Įsivaizdavo, jog kelia kumštį ir ją 
tuoj sumuš. Arba dar blogiau. 

Lyg žaibo trenkta ji sutrikusi apmirė. Užliejo įvairūs jausmai: be- 
reikalingas varžymasis, noras išlaikyti nors kiek sveiko proto ir tas 
nuolatinis klausimas - kaip man išlikti gyvai? 

— Vanduo šąla, - pasakė vyras. 

Dženiferė dar niekada nebuvo rodžiusi savo kūno berniukui ar 
vyrui. 

Ji jautė, kaip veidas nukaista, oda rausta iš gėdos. 

Nenorėjo būti nuoga - nesvarbu, kad jau ir taip beveik tokia ir 
buvo ir žinojo, jog, kai naudojasi tualetu, ją tikriausiai stebi. Bet tai, 
kad jai reikės nusivilkti tuos du likusius menkus drabužėlius, kažko- 
dėl ją gąsdino kur kas labiau nei gėda. Ji jaudinosi, kad juos nusiv2l- 
kusi paskui nebegalės jų surasti, arba tas vyras juos atims ir paliks ją 
visiškai pažeidžiamą. 

Kaip kūdikį, pagalvojo ji. 

O paskui, tą pačią sekundę, suprato, kad pasirinkimo nėra. Vyras 
pasakė aiškiai. 

Dar pabrėžė tai suurgzdamas: 

— Mes visi laukiame, Ketvirtas numeri. 

Ji lėtai atsisegė liemenėlę ir padėjo ant lovos krašto. Nusimovė 
kelnaites. Tai buvo beveik skausminga. Viena ranka nuslinko lieme- 
niu, bandydama pridengti gaktą. Kitą ji uždėjo ant nedidelių savo 
krūtų. Per kaukę juto, kaip to vyro žvilgsnis ją degina, bėgioja jos 
kūnu, tikrina tarsi kokį mėsos gabalą. 

— Judinkis, - paliepė vyras. 

Ji labai drovėdamasi pasilenkė, pamerkė kempinę į vandenį ir pa- 
trynė į ją muilą. Tada atsistojo ir ėmė praustis, lėtai ir nuosekliai. Pė- 
dos. Kojos. Pilvas. Krūtinė. Pažastys. Kaklas. Veidas - labai atsargiai, 
kad nepajudintų kaukės, ir kiek įmanoma kukliau. 

Jos nuostabai, jausmas, kai muilo putos lietė kūną, buvo kone ero- 
tinis. Vos pradėjusi, ji per kelias sekundes suprato, kad dar niekada 
nejautė nieko nuostabiau už prausimosi pojūtį. Dingo viskas - ir tas 
kambarys, ir grandinė aplink kaklą, ir lova. Atrodė, tarsi būtų nusi- 
plovusi baimę, ir visas drovumas pasitraukė šalin. Ji perbraukė kem- 
pine krūtis, paskui tarpkojį ir šlaunis. Apėmė jausmas, tarsi ją kažkas 
glamonėtų. Pagalvojo, kad panašių jausmų patyrė gal tik kokį kartą 

gyvenime - vasaros pradžioje nuoga nerdama į sūrias kyšulio bangas 
ar žaisdama vėsioje sraunioje upėje karštą rugpjūčio popietę. Tačiau 
dabar ji smarkiai trynėsi, norėdama nubrūžinti odos sluoksnį, tarsi 
gyvatė, besinerianti iš senos išnaros, idant blizgėtų. Suvokė, kad tas 
vyras stebi, bet kai drovėjimasis dėl savo kūno, rodės, tuoj nustelbs 
prausimosi malonumą, ji paprasčiausiai imdavo sau mintyse kartoti 
tarsi kokią rytietišką mantrą: Užsipisk užsipisk užsipisk, tu šunsnuki. Ir 
nuo to pasijuto dar geriau. 

Dženiferė jau tiesė ranką muilinti žastą, bet staiga išgirdo: 

— Ne. Ne čia. 

Ji sustojo. 

Vyras tęsė negarsiai, bet atkakliai: 

— Pilvo apačioje, ties dubeniu, netoli tarpukojo, pajusi kiek iškilu- 
sį pleistrą. Jo neliesk. 

Dženiferė palietė tą vietą ir užčiuopė tai, ką jis ir nupasakojo. 
Linktelėjo. 

— O galva? - paklausė. 

Ji beprotiškai norėjo išsiplauti galvą. 

— Kada kitą kartą, - atsakė vyras. 

Dženiferė prausėsi toliau, pamerkdavo kempinę į vandenį ir mui- 
linosi. Dar sykį nusiprausė veidą. Įsikando kempinės kraštą ir, nors 
skonis buvo šlykštus, perbraukė ja dantis ir dantenas. Visas, kurias 
tik galėjo, savo kūno dalis ji nusiprausė vieną kartą, paskui darsyk. 

— Baigta, - pasakė vyras. - Padėk kempinę į kibirą. Nusišluostyk 
rankšluosčiu. Apsivilk apatinius. Grįžk į lovą. 

Dženiferė darė viską tiksliai kaip liepiama. Nusitrynė šiurkščiu 
medvilniniu rankšluosčiu. Paskui, tarsi neregė, apsigraibė ant lovos, 
surado tuos du drabužėlius, vėl juos apsivilko, kad bent kiek pri- 
dengtų savo nuogumą. 

Išgirdo, kaip pakeliamas kibiras, o paskui žingsnius per kambarį 
durų link. 

Ji nesuprato, kas jai tą sekundę užėjo. Gal dėl tos energijos, ku- 
rią mankšta suteikė širdžiai ir raumenims, o gal dėl pasistiprinimo 
jausmo pavalgius, o gal dėl to, kad nusipraususi jautėsi atsigaivinusi, 
ji atlošė galvą, pakėlė ranką prie veido ir impulsyviai pakėlė kaukės 
kraštą, tik sekundėlę. 


Kol Maiklas padėjo kibirą, nusirengė aptemptą juodą apatinį kos- 
tiumą, nusimovė balaklavą, slepiančią veidą nuo kamerų, įšoko į 
nunešiotus džinsus ir atėjo prie kompiuterių, Linda jau įnirtingai 
spausdino. Ji vis dar vilkėjo tą šlamantį apsauginį kombinezoną. Nė 
nepakėlusi galvos, sutelkusi žvilgsnį į klaviatūrą šūktelėjo: 

— Tik pažiūrėk! Siena visa šviečia! 

Interaktyvią Kasbustoliau.com susirašinėjimo sieną užplūdo žinu- 
tės iš viso pasaulio. Su dviguba aistra, susijaudinimu, susižavėjimu. 
Žiūrovus pakerėjo Ketvirto numerio nuogumas, mankštos pratimai 
ir tai, kaip ji lyg gyvulys rijo maistą. Tiesiog padėkos raštai. 

Ne vienas norėjo sužinoti daugiau apie Ketvirtą numerį. Jie reika- 
lavo galimybės viską suvokti ir patirti stipriau. Kas ji tokia? Iš kur ji? 

Pamatę tuos prašymus Maiklas su Linda susirūpino. Jie suprato, 
kad riba tarp anonimiškumo ir atsiskleidimo labai menka. Žinojo, 
kad su reikalavimais, ateinančiais iš neaiškių šaltinių, reikia elgtis la- 
bai atsargiai. 

„Jaučiuosi taip, tarsi ji man priklausytų, — rašė vienas žmogus 
iš Prancūzijos. Norėdama ją perskaityti, Linda nukopijavo žinutę į 
Google vertėją. - „Kaip mano automobilis, namas ar darbas. Man rei- 
kia dar daugiau artumo su Ketvirtu numeriu. Ji priklauso man. 

Kitas žiūrovas iš Šri Lankos rašė: „Daugiau stambių planų. Iš labai 
arti. Mes norime visąlaik būti dar arčiau jos.“ 

Šitai, suprato Maiklas, labai lengvai įvykdomas techninis pra- 
šymas — su bet kuria kamera tame kambaryje. Tačiau jam užteko 

nuovokos suprasti, kad iš arti reiškia visai ką kita, ne tik kameros 
kampą. 

Jis pasisuko į Lindą. 

— Manau, mums reikia aptarti, kaip visa tai gali pasisukti, — pa- 
sakė. — Ir manau, jog man gali tekti pakeisti scenarijų, kad jį kur 
velniai. 

Maiklas spoksojo, kaip į kompiuterius plūsta vis daugiau ko- 
mentarų. 

— Labai svarbu, - pasakė jis, - visąlaik valdyti padėtį. Nenukryp- 
ti nuo scenarijaus. Nuo plano. O jiems visa tai turi atrodyti spon- 
taniška... 

Jis mostelėjo į ekraną. 

— „bet mums reikia visada žinoti, kur einame. 

Linda jautėsi ir suglumusi, ir susijaudinusi. Pradėjus kalbėti jos 
balsas vis stiprėjo. 

— Manau, kad Ketvirtas numeris gali tapti populiariausiu subjek- 
tu, kokį tik turėjome, - pasakė. - O tai mums uždirbs pinigų. Daug 
pinigų. 

Maiklas linktelėjo. Pasikasė pakaušį. Ir išsišiepė, nors nieko juo- 
kinga nebuvo pasakyta. 

— Kas galėjo pagalvoti, kad paauglės pagrobimas žmones taip... — 
jis susimąstė. - Nežinau. Sužavėtų? Ar tinkamas žodis? Nejau pasau- 
lis sudarytas iš žmonių, kurie geidžia sugundyti paaugles? 

Išgirdusi tokią pastabą, Linda garsiai nusijuokė. 

— Gal tu ir teisus, - pasakė. - Tik tiek, kad sugundyti čia netinka- 
mas žodis. 

Ji pažvelgė į Maiklą, tas šypsojosi. Tai, kaip jis kreivai kilstelda- 
vo lūpą išgirdęs tai, kas jam atrodė juokinga, ją nepaprastai žavėjo. Ji 
pamanė, kad jiedu yra vieninteliai pasaulyje dar likę grynuoliai. Visi 
kiti - iškrypę ir nenormalūs. Jie turi vienas kitą. Jos pečiai krūptelėjo, 
stuburu nuėjo šiurpas. Jautė, kad kiekviena Serialo nr. 4 transliacijos 

minutė ją su Maiklu suartina. Atrodė, tarytum jiedu būtų visai kitoje 
egzistencijos plotmėje. Erotiškoje. Fantazijų. Pavojus ją jaudino. 

Linda vėl nusisuko į ekraną ir baigė spausdinti atsakymą, labai 
trumpą: Šiandien Ketvirtas numeris gyva — bet kas nutiks rytoj? 

Ji paspaudė SIŲSTI, ir atsakymas nuskriejo internetu tūkstan- 
čiams vartotojų. 

Paskutinįsyk žvilgtelėjusi į Ketvirtą numerį, Linda pasitraukė nuo 
kompiuterių ekranų. Mergaitė vėl sėdėjo ant lovos, rankose spausda- 
ma savo pliušinį meškiną. Linda matė, kad Ketvirto numerio lūpos 
juda, tarsi ji su tuo žaislu šnekėtųsi. Ji padidino mikrofonų garsą, bet 
nieko neišgirdo. Ketvirtas numeris, suprato Linda, nekalba garsiai. Ji 
parodė į kompiuterio ekraną, kur buvo rodomas tiesioginis vaizdas. 

— Matai? - paklausė ji Maiklo. 

Tas linktelėjo. 

— Ji velniškai skiriasi nuo kitų, - pasakė. 

— Aha, - pritarė Linda. - Ji nei verkia, nei inkščia, nei rėkia, nei... - ji 
stabtelėjo ir vėl pažvelgė į Ketvirto numerio vaizdą. - Ar, tiesą sakant, 
jau nebe. 

Atrodė, Maiklas įtemptai mąsto. 

— Mums reikia jai rašyti daugiau scenarijaus, nes ji visai... — jie 
abu suvokė, kad Ketvirtas numeris tikrai kitokia, tik nelabai supra- 
to - kokia. 

Linda apsisuko ir staiga ėmė vaikščioti pirmyn atgal po kambarį. 

— Turime būti atsargūs, - pasakė gniauždama kumštį. - Turime 
duoti jiems daugiau. Bet negalime duoti per daug, nes tada bus per- 
nelyg sunku, kai pasieksime pabaigą... 

Užbaigti jai nereikėjo. Maiklas itin aiškiai suvokė dilemą, apie ku- 
rią ji kalbėjo. Negalima, kad žmonės įsimylėtų tą, kurios mirtį stebės, 
pagalvojo jis. 

— Taip yra todėl, kad ji jauna, - pasakė jis. - Todėl, kad ji tokia... 


šviežiena. 

Linda puikiai suprato, ką jis nori pasakyti. Pirmosios trys kalinės 
buvo visai kitokios. Ketvirtas numeris visus žiūrovus domino dėl 
priežasčių, kurias ji tik dabar pradėjo suprasti. Jai nereikia griežtos 
rankos. Ją pagrobti buvo pavojinga, tačiau kur kas vertingiau. Linda 
žengė į priekį ir apsikabino meilužį. Pajuto, kaip dažnėja pulsas. Ne 
toks jausmas, koks apima, kai Maiklas naktį įsliuogia po antklode, net 
jei abu labai pavargę, ir ji pajunta jo atkaklų poreikį; net ir ne tai, ką ji 
jaučia sumuodama jų uždarbį. Tai buvo visai kas kita. Ji tikėjosi, kad 
Ketvirtas numeris - kalbant apie sveiką protą - bus tokia kaip kitos, o 
dabar pirmą kartą pagalvojo, kad ji kur kas geresnė, kur kas pažanges- 
nė ir kur kas įdomesnė. Tai labai prieštaringa, pagalvojo ji. Ketvirtas 
numeris kur kas jaunesnė už visas kitas, nuo Pirmo iki Trečio nume- 
rio. Ji paimta visai kitokiomis aplinkybėmis, turint visai kitą intenciją. 

Linda juto, kad su tuo Ketvirtu numeriu jie yra ant kažko labai 
ypatingo ribos, kažko, ko ji nei tikėjosi, nei įsivaizdavo. 

Ją net nukrėtė iš jaudulio. 

Rizika, pasakė ji sau, yra lyg meilė. 

Regis, Maiklas jautė tą patį. Jis ūmai pasilenkė ir brūkštelėjo per 
jos lūpas savosiomis švelniai, gundomai. Ji akimirksniu stumtelėjo 
jį lovos link. Jiedu elgėsi tarsi paaugliai, juokėsi, kone kikeno iš susi- 
jaudinimo, užvaldyti jausmo, kad jie - menininkai, kuriantys tai, kas 
peržengia visas tikrovės ribas. 

Jų aistra per sekundę užtemdė budrumą, nes, jei būtų stebėję, 
kas vyksta, būtų pamatę žinutę iš Švedijos. Vartotojas, pasivadinęs 
9 Colių Blondinu, parašė vieną eilutę savo kalba, bet nė vienas jos 

Paskui tą jo žinutę atėjo dešimtys kitų, kur kas labiau nuspėjamų 
pranešimų įvairiomis kalbomis, su komentarais apie įvairias Ketvir- 
to numerio kūno vietas ir su pasiūlymais, ką Linda ir Maiklas turėtų 
artimiausiu metu daryti, taigi toji 9 Colių Blondino pastaba taip ir 
liko nepastebėta. 


t2 
2 
0 


Ža 


TAI, KAD TAS Markas Vulfas, tris kartus teistas seksualinis nusikaltė- 
lis ir ekshibicionistas, atrodė toks normalus, nustebino Adrianą, bet 
ne šalia jo esančią detektyvę. 

— Aš nieko nepadariau, - pakartojo Vulfas. - O kas jis toks? 

Kreipdamasis į Terę Kolins jis toliau mosavo į Adriano pusę. Iš 
kito kambario galo Vulfo motina įsiterpė: 

— Dėl ko čia dabar? Tuoj rodys mūsų serialą. Marki, liepk šitiems 
žmonėms išeiti. Ar ne laikas valgyti? 

Markas Vulfas nekantriai atsisuko į motiną. Paėmė pultelį ir iš- 
jungė televizorių. Džeris, Eleinė, Krameris ir tas, dėl kurio jie ten 
siautėjo, dingo. 

— Mesjau pavalgėme, - pasakė jis. - Serialas tuoj bus. Jie išeis po 
kelių minučių. 

Jis pažvairavo į detektyvę Kolins. 

— Na, tai kas yra? 

— Manau, man vertėtų pamegzti, - pareiškė motina. Ir žengė prie 
krėslo su virbalais. 

— Ne, - atžariai išrėžė Vulfas. - Ne dabar. 

Adrianas žvilgtelėjo į motiną. Ta kreivai šypsojosi. Iš balso atro- 
dė, kad ji susirūpinusi, net susierzinusi, bet šypsojosi. Alcheimerio 
pradžia, ūmai pamanė jis. Toji greita diagnozė jam sukėlė nerimą; 
Alcheimeris pažeidžia tą pačią smegenų dalį ir sunaikina daugelį tų 
pačių mąstymo procesų kaip ir jo liga. Jis tiesiog klastingesnis, kant- 
resnis, todėl su juo kur kas sunkiau. Jo liga - negailestinga ir greita, o 
toji moteris nežino, ar juoktis, ar pravirkti, ją kausto kažkas nepalen- 
kiama, tarsi rytinė potvynio banga, nepaliaujamai šliaužianti smėlė- 
tu paplūdimiu. Žiūrėdamas į tą moterį, jis jautėsi tarsi žiūrėtų į kreivą 
veidrodį. Matė save, tik nelabai aiškiai. Jam atrodė, kad jį tuoj apims 
siaubas, ir jis niekaip negalėjo atplėšti akių nuo tos susivėlusios mo- 
teriškės, bet paskui išgirdo detektyvės Kolins balsą: 

— Čia profesorius Tomas. Jis padeda man tirti vieną atvejį. Turi- 
me jums keletą klausimų. 

Markas Vulfas ir toliau varė tarsi sugedusi plokštelė: 

— Aš nieko nepadariau... - Tik šįkart pridūrė: - Blogo... 

Regis, tvirtas detektyvės balsas truktelėjo Adrianą nuo kažkokios 
bedugnės krašto ir jis susitelkė į Vulfą. Suvokė kovojąs su savo atminti- 
mi, aiškinąsis sau, kad yra praleidęs daugybę valandų tirdamas labora- 
torinių gyvūnų elgesį, o paskui daręs begalę eksperimentų su studen- 
tais savanoriais, tyręs įvairiausius baimės tipus ir laipsnius, aiškinęs 
platų elgsenos spektrą. Šitas atvejis, pasakė sau, yra lygiai toks pats. Jis 
stebėjo tą seksualinį nusikaltėlį, laukė išdavikiškų panikos ženklų, ap- 
gaulės ir melo požymių. Akies truktelėjimo. Galvos suktelėjimo. Balso 
tono pasikeitimo. Rankų drebulio. Išprakaitavusios kaktos. 

— Jūsų lygtinio paleidimo sąlygose numatyta, kad turite būti įsi- 
darbinęs... 

— Aš turiu darbą. Pati žinote. Pardavinėju buitinę techniką ir 
elektronikos prekes. 

— Ir jums uždrausta artintis prie vaikų žaidimo aikštelių ir mo- 


kyklų... 

— Ar matėte, kad būčiau pažeidęs kokias taisykles? — paklausė 
Vulfas. 

Adrianas atkreipė dėmesį, kad jis nepasakė: Ne, nebuvau nei žaidi- 
mų aikštelėje, nei prie kokios nors mokyklos. Tikėjosi, kad Terė Kolins 
tai irgi pastebėjo. 

— Ir privalote kas mėnesį registruotis pas savo lygtinio paleidimo 
pareigūną. 

— Tą ir darau. 

Aišku, darai, suprato Adrianas. Tie vizitai leidžia tau būti laisvėje. 

— Ir turite lankytis pas psichoterapeutą. 

— Jo. Didelio čia daikto. 

Terė lukterėjo. 

— Ir kaip jums tai sekasi? 

— Ne jūsų reikalas, - atrėžė Vulfas. 

Adrianas pamanė, kad į tai detektyvė atsakys piktai, tačiau buvo 
sužavėtas, kai Terė Kolins ir toliau kalbėjo monotonišku, biurokra- 
tišku balsu. 

— Jūs privalote atsakyti į mano klausimus, nesvarbu, ar jums jie pa- 
tinka, ar ne, antraip pažeisite savo paleidimo sąlygas. Aš su džiaugsmu 
tuoj pat paskambinsiu jūsų lygtinio paleidimo pareigūnui ir paklau- 
siu, ką jis mano apie tokį jūsų nenorą atsakyti. Užrašų knygelėje kaip 
tyčia turiu jo telefono numerį. 

Adrianas pagalvojo, kad ji blefuoja, bet jos bekompromisis tonas 
leido suprasti, kad jai nereikia imtis nieko daugiau — tik pagąsdinti 
tuo skambučiu, ir jie su tuo nusikaltėliu abu tai puikiai suprato. 

Vulfas ėmė dvejoti. 

— Daktaras sako, kad mano gydymas yra konfidencialus. Na, su- 
prantat, tik tarp mūsų su juo. 

— Daugeliu atvejų taip ir yra. Bet ne jūsų atveju. 

Vulfas ir toliau dvejojo. Pažvelgė į savo motiną, kuri jau buvo įsi- 
taisiusi krėsle priešais tą plačiaekranį televizorių, tarsi kambaryje ne- 


231 


JOHN KATZENBACH 


būtų nei Adriano, nei detektyvės Kolins, nei jos sūnaus. Ir jau tiesė 
ranką prie pultelio. 

— Mama! - riktelėjo Vulfas. - Ne dabar. Eik į virtuvę. 

— Bet jau laikas, - nepatenkinta atsakė ta. 

— Jau greitai. Bet dar ne dabar. 

Moteris nenoromis atsistojo ir išėjo iš kambario. Adrianas girdė- 
jo, kaip ji sukiojasi virtuvėje. Paskui pasigirdo kriauklėje dūžtantis 
stiklas ir įsiūčio kupinas kauksmas, kurį nutraukė keiksmų lavina. 
Sūnus pažvelgė į tą pusę, susiraukė, bet, tarsi laukdama jo reakcijos, 
motina šūktelėjo: 

— Netyčia. Viską sutvarkysiu. 

— Po velnių, — pratarė Vulfas. - Taip mums visiems ir būna. Nety- 
čia. - Jis atsisuko ir pažvelgė į Terę Kolins. - Matote, kaip tai sunku, 
ji serga ir man reikia... 

Jis nutilo. Suprato, kad Terei Kolins visai nerūpi tie jo sunkumai 
gyvenant su žmogumi, esančiu tos ligos gniaužtuose. 

— Apie jūsų gydymą, - griežtai pasakė ji. 

— Lankausi kas savaitę, — niūriai atsakė Markas Vulfas. - Aš judu 
į priekį. Taip man sako daktaras. 

— Paaiškinkit, ką turit omeny taip sakydamas, - paprašė Terė. 

Atrodė, Vulfas nežino, ką atsakyti. 

— Į priekį ir yra į priekį, - pasakė. 

— Jums teks atsakyti konkrečiau, Markai, - tarė Terė. 

Adrianas atkreipė dėmesį, kad ji pavadino jį vardu. Bando nugin- 
kluoti, pamanė jis. 

— Ką gi, - pasakė Vulfas, - nelabai žinau, ką... 

Terė nenuleido nuo jo akių. Jos veido išraiška aiškiai bylojo - teks 
labiau pasistengti. Adrianas svarstė, kad ji visai panaši į tą jo paties 
nebylų žvilgsnį, kuriuo jis nuliedavo daug žadančius ir jo lūkesčių 
staiga nepateisinusius studentus. 

— Jis padeda pažaboti mano troškimus, - pasakė Vulfas. 

Žodį troškimas, pagalvojo Adrianas, nelabai tinka vartoti kalbant 
aple geismą. 

— Kaip)? 

— Mes kalbame. 

— Kaip, sakėte, jūsų daktaro pavardė? 

— Nesakiau. 

— Kodėl nesakėte? 

Vulfas gūžtelėjo pečiais. 

— Vaikštau pas daktarą Vestą, mieste. Gal norite jo telefono nu- 
merio ir adreso? 

— Ne, - atsakė Terė. - Jau turiu. 

Adrianas įdėmiai klausėsi. Kognityvioji elgesio terapija. Aversinė 
terapija. Realybės terapija. Priėmimo ir įsipareigojimo terapija. Dvy- 
likos žingsnių programos. Jis puikiai žinojo, ką gero duoda įvairios 
gydymo programos ir kaip mažai galimybių, kad jos padės atsikraty- 
ti tokio iškrypimo kaip ekshibicionizmas. Tačiau jam išties norėjo- 
si sužinoti, kaip tokios rūšies naujųjų laikų gydytojas Skotas Vestas 
gydo žmogų, kurį kankina priešistorinė bėda. 

— Kur susipažinote su daktaru Vestu? 

- Jo klinikoje. 

— Ar dar kur susitinkate? 

Čia Vulfas padarė klaidą - sudvejojo. 

— Ne. 

— Pabandysiu iš naujo. Ar kada... 

— Kartą jis mane pavėžėjo. 

— Kur? 

— Sakė, kad tai gydymo dalis. Kad man labai svarbu sau įrodyti, 
jog valdausi... 

— Kurjis nuvežė jus? 

Vulfas nuleido akis. 

— Pravežė pro porą mokyklų. 

— Pro kurias mokyklas? 

— Vidurinę. Ir pradinę už kelių kvartalų nuo tos vidurinės. Pava- 
dinimus pamirštu. 

— Pamirštate? 

Vulfas ir vėl ėmė dvejoti. 

— Kenedžio pradinė, - pratarė. 

— Ne Vaildvudo ar Fort Riverio? 

— Ne, - išsprūdo Vulfui. - Pro tas nevažiavome. 

Terė Kolins vėl nutilo. 

— Bet jų pavadinimus žinote, taigi lažinuos, kad žinote, ir kur jos yra. 

Vulfas pasuko galvą, bet pats nė nepajudėjo. Ir neatsakė į klausi- 
mą, nes buvo aišku, kad žino. Adrianas pasvarstė, kad tas seksualinis 
nusikaltėlis galėtų jiems pasakyti ir pamokų tvarkaraščius, ir kada 
mokiniai ateina, kada išeina, kada per pertraukas bėga į žaidimų 
aikštelę. Prieš tęsdama detektyvė neskubėdama kažką užsirašė. 

— Taigi, pasivažinėjote pro mokyklas. Ar buvote sustoję? 

— Ne. 

Adrianas suprato, kad jis meluoja. 

— Esate teistas už neteisėtą laisvės apribojimą... - pradėjo Terė, 
bet Vulfas ją nutraukė. 

— Klausykit, aš tą mergaitę tik pavėžėjau. Ir tiek. Jos net nepaliečiau. 

— Pasivažinėjimas, su prasegtomis kelnėmis. 

Vulfas susiraukė ir nieko neatsakė. 

— Ar kada užeinate pas daktarą į namus? 

Šitas klausimas pasuko pokalbį linkme, kuri Vulfą turbūt nuste- 
bino. Jis atrėžė: 

— Ne. 

— Ar žinote, kur jis gyvena? 

— Ne. 

— Ar pažįstate jo šeimos narius? 

— Ne, tai neįeina į gydymą. 

— Papasakokite, apie ką kalbatės. 

— Jis klausinėja manęs, ką galvoju ir jaučiu, kai matau... - po šito 
žodžio jis nutilo ir giliai įkvėpė. - Jis prašo pasakoti, kas dedasi mano 
galvoje. Aš jam sakau visą tiesą. Tai sunku, bet aš mokausi save kont- 
roliuoti. Man nereikia... - jis ir vėl nutilo. 

Adrianas kone užhipnotizuotas stebėjo, kaip Terė zonduoja tą 
žmogų, visai neparodydama, ką nori išsiaiškinti. Bet išgirdus pasku- 
tinius Vulfo žodžius kažkas jo paties vaizduotės kampelyje suskam- 
bėjo. Gerai nesuprato dėl ko, bet pamanė išgirdęs kažką itin svarbaus. 
Stengėsi prisiminti savo studijas ir klinikinius atvejus iš laboratorijų. 
Stimulas, pagalvojo. Situacija, kai eilinis subjektas reaguoja visiškai 
normaliai, kol į lygtį neįvedamas papildomas stimulas. Tada suge- 
bėjimas valdyti emocijas pasikeičia, o kartais ir visai išnyksta. Kai 
kine iš tamsos iššoka blogietis su peiliu, mes rėkiame. Kai automo- 
bilis šlapioje gatvėje paslysta ir tampa nevaldomas, mums padažnėja 
širdies plakimas, suaktyvėja liaukų veikla ir smegenų bangos - mes 
stengiamės nugalėti paniką. Nebesivaldome. Įdomu, ar sukdama į tą 
ąžuolą žmona bijojo? Ne, pagalvojo jis, jai palengvėjo, nes ji darė tai, ką 
manė norinti daryti. Adrianas kilstelėjo galvą, bandė klausytis, ar ne- 
išgirs žmonos balso, bet neišgirdo. Tačiau buvo kažkas kita. Jį apėmė 
jausmas, tarsi ant peties būtų padėta ranka, kuri bandytų jį apgręžti, 
kad jis kažką pamatytų. Tas jausmas vis stiprėjo, atrodė, lyg jį kas 
būtų staiga sugriebęs. Bet, užuot atsisukęs, jis spoksojo į tą ekshibi- 
cionistą. Parodyk jam įprastinį mokinukių gyvenimą, ir tai paskatins 
fantazijas. Kiti žmonės matytų žaidžiančius vaikus. O Markas Vulfas 
mato geismo objektus. Staiga Adrianas pasijuto norįs nekęsti, o ne 
suprasti. Nekęsti daug paprasčiau. 

— Klausykit, detektyve, man jau daug geriau. Daktaras Vestas man 
išties padėjo. Gal ir netikėsit, bet tai tiesa. Galite jo pati paklausti. 

Terė linktelėjo. 

— Paklausiu. Bet ar jūs suprantate, kad net važinėjimas pro tas 
mokyklas su savo gydytoju yra pažeidimas? 

— Jis sakė, kad ne. Sakė, kad mano lygtinio paleidimo pareigūnas 
davė leidimą. Be to, mes nesustojome. 

Terė vėl linktelėjo. Netiki, suprato Adrianas. Ir teisingai daro. 

— Gerai, patikrinsiu. Pokalbis baigtas. 

Ji užvertė savo užrašų knygelę, mostelėjo Adrianui, bet paskui 
stabtelėjo ir staiga paklausė. 

— Kas tokia yra Dženiferė Rigins? 

Markas Vulfas atrodė sutrikęs. 

— Kas? 

— Dženiferė Rigins. Kur ji? 

— Nepažįstu jokios... 

- Jeigu man meluosite, keliausite atgal į kalėjimą. 

— Nežinau tokios. Niekada negirdėjau to vardo ir pavardės. 

Terė vėl išsiėmė užrašų knygelę ir kažką užsirašė. 

— Ar žinote, kad meluodamas policijos pareigūnui pažeidžiate 
įstatymus? 

— Aš sakau tiesą. Nesuprantu, apie ką čia šnekate. 

Vulfo veide Adrianas įžvelgė daug dalykų. Nuostabu, pamanė, 
kaip jis suplaka tiesą ir melą. 

— Manau, dar grįšiu su jumis pasikalbėti, - pasakė Terė. - Juk ne- 
planuojate niekur išvykti, ką? 

Tai buvo visai ne klausimas. O įsakymas. 

Ji pasisuko į Adrianą. 

— Kągi, profesoriau, manau, šiam vakarui gana. 

Adrianas manė turėjęs kokį šimtą klausimų, bet dabar nė vienas 
neatėjo į galvą. Jis žengė žingsnį į priekį ir pajuto, tarsi kas šnibždėtų į 
ausį. Brajanas. Ne kitaip. Paskui kiek pamąstė. Ne. Gal čia Tomis. 

— Ar turite kompiuterį? - išsprūdo jam. 

Terė sustojo prie durų. Geras klausimas, pagalvojo. 

— Atsakykite jam, Markai. Ar turite kompiuterį? 

Vulfas linktelėjo. 

— O kam į naudojate? 

— Niekam. Pavyzdžiui, elektroniniam paštui ir ieškau sporto re- 
zultatų. 

— O kasjums rašo? 

— Pažįstu kelis žmones. Turiu keletą draugų. 

— Aišku, turite, —- pasakė Terė. - Aš jį pasiimu. 

— Tam jums reikia orderio. 

— Tikrai? 

Vulfas sudvejojo. 

— Tuoj atnešiu. Jis mano kambary. 

— Eisime kartu su jumis. 

Jie nusekė paskui Vulfą pro virtuvę. Jis pažvairavo į motiną, kai 
toji paklausė: 

— Ar dabar jau galiu megzti? Kas tie tavo draugai? 

Jis atidarė duris į savo kambarį. Adrianas pastebėjo kelis numes- 
tus darbo drabužius. Kelis nutrintus sekso žurnalus, porą knygų ir 
nedidelį rašomąjį stalą, ant jo nešiojamąjį kompiuterį. Priėjęs Vulfas 
ištraukė laidą iš lizdo. Padavė kompiuterį Terei. 

— Kadajį... 

— Po dienos kitos. Koks jūsų slaptažodis? 

Vulfas nesiryžo atsakyti. 

— Koks jūsų slaptažodis? - pakartojo ji. 

— Saldainių dėdė, - atsakė jis. 

Terė paėmė kompiuterį. 

- Jo-o, - pasakė. - Judam į priekį. 

Kai pasispaudė jį po pažastimi, Adrianas pagalvojo: Labai jau 
lengvai jis atidavė. 

Kažkaip nesuėjo galai. Vis dėlto jis greitai apsisuko ir pasistengė 
kaip galima daugiau pamatyti, ką tas kambarys sako apie savo šeimi- 

ninką. Gaila, kad neįžiūriu knygų pavadinimų, pagalvojo. Spėjo, kad 
turbūt esama stalčiaus, prikrauto DVD. Tačiau tas kambarys atrodė 
nuogas ir tuščias. Viengulė lova, komoda, rašomasis stalas ir kieta 
medinė kėdė. Nieko, kas daug bylotų. 

O gal, pamanė jis, tai kaip tik daug pasako. 

Jau pasisukęs eiti paskui detektyvę ir tą ekshibicionistą, išgirdo 
šnabždesį. Pakaitalas. 

Toji mintis kilo taip staiga, kad vos neišslydo jam iš galvos tarsi 
smėlis pro pirštus. 

Adrianas atsisuko, bet ten nieko nebuvo. Jis nesuprato, ką tas žo- 
dis reiškia, bet jis nedavė ramybės ir tursenant pro duris paskui de- 


tektyvę. 


Automobiliu profesorius ir detektyvė važiavo tylėdami. 

Ji padėjo kompiuterį ant užpakalinės sėdynės - žinojo, kad jis 
negali būti įkaltis, ir peržiūrėdama jo failus greičiausiai tuščiai gaiš 
laiką. Nusikaltėlio ir Skoto Vesto ryšys jai kėlė rūpestį, bet nereikia 
atmesti labai tikėtinos galimybės, kad tai — paprasčiausias atsitikti- 
numas. Ji suprato, kad Marko Vulfo žodžiuose būta netiesos, bet ji 
neužčiuopė jokios melagystės, kuri nukreiptų ją viena ar kita kryp- 
timi. Vairuodama tamsoje į senuko namus ji barbeno pirštais į vairą. 

Jis buvo keistai tylus. 

— Kas jums neduoda ramybės? - staiga paklausė ji. 

Atrodė, prieš atsakydamas jis pirma surikiuoja galvoje besisukan- 
čias Mintis ir atsiminimus. 

— Dženiferė, - švelniai tarė. - Kokios galimybės, kad mes ją rasi- 
me, kaip manote? 

— Nekokios, - atsakė ji. - Mūsų visuomenėje dingti ne taip sun- 
ku, kaip mano žmonės. Arba ką nors pradanginti. 

Atrodė, jis giliai susimąstė. 

— Ar manote, kad tame kompiuteryje kas nors... 

Ji nutraukė jį: 

— Ne. 

Jis kiek pasisuko sėdynėje, tarsi tą atsakymą reikėtų išplėsti. Ji nu- 
sileido. 

— Bus jame ir negerų dalykų. Gal kokios eilinės pornografijos. 
Nenustebčiau, jei kokiame paslėptame faile bus ir vaikų pornogra- 
fijos. Gal dar ko nors, kas rodytų, kad gerajam daktarui Vestui toji 
terapija sekasi kur kas prasčiau, nei jis veikiausiai įsivaizduoja. Bet 
kas nors apie Dženiferę? Kokia gi būtų toji sąsaja? Ne. Nemanau. 
Pažiūrėsiu. Tačiau nesu nusiteikusi optimistiškai. 

Adrianas palinksėjo. 

— Visas tas susitikimas labai verčia susimąstyti, — ištarė beveik 
pašnibždomis. - Su tokiu žmogumi dar niekada nesu šnekėjęs. La- 
bai daug sužinojau. 

— Ar išgirdote ką nors, kas galėtų padėti? - Terė paklausė labiau 
iš mandagumo, o ne todėl, kad manė, jog jis iš tiesų galėtų pastebėti 
ką nors svarbaus. 

— Ar taip detektyvai ir dirba? - paklausė Adrianas. - Taip greitai 
apdoroja informaciją? 

— Čia jums ne auditorija, profesoriau. Kartais turime labai mažai 
laiko ir atsakymų reikia ieškoti žiauriai greitai. Žmogžudystės atveju 
paprastai kalbame apie pirmąsias keturiasdešimt aštuonias valandas. 
Tiesą sakant, net vienas televizijos filmas taip pavadintas. Vienokiems 
nusikaltimams tas laiko tarpas dar mažesnis, kitokiems - didesnis. Bet 
jei ne atsakymus, tai bent kur jų ieškoti, reikia rasti velniškai greitai. — 
Terė atsiduso. - O Dženiferės laikas jau senų seniausiai pasibaigęs. 

Atrodė, Adrianas tai svarsto. 

— Dženiferei reikia daugiau laiko, - pasakė jis. - Tikiuosi, ji jo turi. 

Terė suvokė, jog nėra taip, kad tas senis jai nepatiktų. Suprato, 
kad jis nuoširdžiai stengiasi padėti. Paprastai civiliai tik nerangiai 

painiojasi teisėtvarkai po kojomis. Pernelyg daug žmonių prisižiūri 
televizijos ir mano iš tiesų kažką nutuokiantys. Tik trukdo, o ne pa- 
deda. Taip jai aiškino mokymuose, taip byloja ir jos patirtis. Tačiau 
greta sėdintis senukas, kuris tai įžvalgiai komentuoja, tai visiškai nu- 
plaukia į kitą planetą, visai kitoks nei dauguma įprastų įkyruolių ir 
geradarių. 

Ji sustabdė automobilį tiesiai priešais jo namus. 

— Nuo durų iki durų, - pasakė. 

— Ačiū, — išlipdamas atsakė Adrianas. - Gal galėtumėt man pa- 
skambinti, jei gautumėt kokios informacijos... 

— Profesoriau, palikite policijos darbą man. Jei manysiu, kad jūs 
kuo nors galite padėti, susisieksiu. 

Terei pasirodė, kad Adrianas atrodo labai prislėgtas. 

Dženiferė dingusi, pagalvojo ji, o jis kaltina save. 

Yra labai didelis skirtumas tarp policijos - kuriai ir didžiausios 
tragedijos kasdienybė - ir žmonių, kurie ūmai susidūrę su nusikalti- 
mu baisiai susireikšmina. Tai būna taip toli nuo jų įprasto gyvenimo, 
kad ne tik pakeri, bet ir gali tapti manija. Bet tokiai farei kaip Terė tai 
visiškai neatrodė nenormalu. Tragiška, bet normalu. 

Adrianas žengė žingsnį nuo automobilio ir žiūrėjo, kaip jis iš- 
nyksta gatvėje. 

— Ji gera policininkė, - pasakė Brajanas. - Bet ribota. Tas super- 
protingas, iš prigimties nepaprastos intuicijos, neva intelektualus ty- 
rėjas — detektyvų rašytojų triukas. Iš tikrųjų farai problemas spren- 
džia paprastai. Veikiau žaisdami kryžiukus ir nuliukus, o ne ilgai 
analitiškai mąstydami. 

Adrianas nusivilko prie durų. 

— Ar tame name buvai tu? - paklausė. 

— Tai aišku, - prisipažino Brajanas. 

Jo balsas skambėjo droviai koketiškai, tarsi raginimas klausinė- 
ti toliau. Adrianas pasisuko į savo mirusį brolį. Tai buvo teisininkas 

Brajanas, jis žaidė savo šilkiniu kaklaraiščiu ir lygino kostiumo už du 
tūkstančius dolerių raukšlelę. Brajanas pakėlė akis. 

— Tu kažką sužinojai. 

— Bet ta detektyvė pasakė... 

— Oi, baik, Audi, nuo pat pradžių buvo aišku, kad ten einat ne 
rasti kaltuosius. Bent kol kas. Reikia suprasti, kur tos Dženiferės ieš- 
koti. O vienintelis būdas tai padaryti - įsivaizduoti, kas ją pagrobė. 
Ir kodėl. 

Adrianas linktelėjo. 

- Taip. 

— Ir esu velniškai tikras, kad tokio mielo universitetinio miestelio 
detektyvė taip mąstyti nemoka, net jei ir atrodo gana kompetentinga. 

Adrianas pagalvojo, kad jis teisus. Lauke buvo vėsoka. Įdomu, kur 
slepiasi toji pavasario šiluma? Oras atrodė apgaulingas, tarsi žadėtų 
viena, o pateiktų kita. Nepatikimas metų laikas, pagalvojo jis. 

— Audi! 

Jis vėl atsisuko į Brajaną. 

— Viskas darosi vis sunkiau, - pasakė jis. - Atrodo, sulig kiekviena 
valanda, sulig kiekviena diena manęs vis mažiau belieka. 

— Todėl mes ir čia. 

— Manau, aš per sunkus ligonis. 

— Po velnių, Audi, - nusijuokė Brajanas. - Aš negyvas, tačiau tai 
manęs nestabdo. 

Adrianas nusišypsojo. 

— Ką tu pamatei to iškrypėlio namuose? 

— Senutę, sergančią... — ir ką gi jis matė? 

— Mačiau žmogų, kuris buvo visai sukalbamas, tarsi neturėtų ko 
slėpti, tačiau turbūt nori nuslėpti viską. 

Brajanas išsišiepė ir paplojo broliui per nugarą. 

— Ir ką tai reiškia? 

— Tai reiškia, kad man kažkas praslydo. 

Brajanas prisidėjo pirštą prie kaktos, lygiai ten, kur turbūt buvo pri- 
spaudęs rugerio, dabar gulinčio Adriano viršutiniame stalčiuje, vamz- 
dį. Padarė judesį tarsi šautų, bet ir jam pačiam tai neatrodė ironiška. 

— Manau, abu žinome, ką reikia daryti, - pasakė Brajanas. 


Adrianas susilenkė savo automobilio sėdynėje, tikėdamasis, kad dėl 
jo ankstesnio vizito Vulfas neėmė įtarinėti, kad kas nors gal jį stebi. 
Ryto šešėliai dengė vietas, kur pradedantys lapoti medžiai užstojo 
tekančios saulės spindulius. Pasaulis už automobilio lango Adrianui 
atrodė ne visai nuogas, bet ir ne visai apsirengęs. Kartais jam atro- 
dydavo, kad metų laikų kaitoje pasitaiko momentų, kai kažkokios 
gamtos jėgos laukia leidimo, signalo, kada galės susikaupti ir žiemos 
dieną paversti pavasariu. 

Jis nežinojo, kiek jam dar likę tų pasikeitimų. Nežinojo, ir kiek 
laiko dar galės tuos pasikeitimus suvokti. 

Adrianas pasisuko sėdynėje paklausti Brajano, bet brolio su juo 
nebebuvo. Įdomu, kodėl negaliu išsikviesti tų savo haliucinacijų 
kada panorėjęs, paklausė savęs. Būtų ramiau, jei turėčiau su kuo pa- 
sikalbėti, o ir užtikrintas brolio tonas padėtų apsispręsti. 

Jis pagalvojo, kad tai, ką ruošiasi daryti, beveik nelegalu. Jei ir ne- 
prieštarauja įstatymui, turėtų prieštarauti. Ir yra amoralu, - o šiuo 
atveju brolis, žymus teisininkas, labai padėtų. Teisininkai visada pa- 
prasčiau žiūri į miglotus moralinius aspektus. 

— Brajanai? 

Tyla. To jis ir tikėjosi. 

Adrianas stengėsi įžiūrėti, kas darosi už durų slenksčio. Markas 
Vulfas turėtų greitai išeiti, pasakė jis sau ir jį nupurtė šiurpas. 

Pagalvojo apie brolį. Vaikystėje jį visada stebino, kad Brajanas 
toks bebaimis. Jei Adrianas su draugais ką nors darydavo - plaukio- 
davo, žaisdavo kamuoliu, krėsdavo šunybes, - Brajanas visada prie 

jų prisidėdavo ir pirmasis imdavosi visų eibių. Adrianas prisiminė 
vieną nutikimą, kai juodu tėvai išsikvietė ant kilimo. Brajaną išbarė ir 
liepė eiti į savo kambarį. O su juo buvo šnekamasi toliau. Tu turėtum 
prižiūrėti savo mažąjį brolį ir, Adrianai, kaip galėjai jam leisti... Jis ne- 
sugebėjo paaiškinti, kad net turint galvoje jų amžiaus skirtumą bū- 
tent Brajanas visuomet buvo lyderis. Atvirkščiai, pagalvojo jis. Mudu 
augome atvirkščiai. Tačiau paskui garsiai pasakė: 

— Bet tai man vis vien nepaaiškina, kodėl tu nusišovei. 

Adrianas prisiminė, kad jo paties gyvenime viskas buvo paslap- 
tinga, išskyrus darbą. Kodėl Keisė jį mylėjo? Kodėl Tomis žuvo? Kas 
buvo taip negerai Brajanui, kad jis, Adrianas, net nepastebėjo, ką 
brolis ruošiasi daryti? 

Adrianas pagalvojo, kad jo liga padarys vieną dalyką. Visi tie klau- 
simai, tas jį persekiojantis liūdesys negrįžtamai išnyks rūke. Jis atsi- 
duso. Aš jau miręs, pamanė. 

Ir išgirdo uždarant automobilio dureles. 

Žvilgtelėjęs į šoną pamatė, kaip Markas Vulfas išvažiuoja iš savo 
keliuko, lygiai kaip vakar. Ir nuvažiuoja. 

Adrianas pažvelgė į savo laikrodį. Jį padovanojo žmona dvidešimt 
penktųjų vedybų metinių proga. Atsparus vandeniui - nors Adria- 
nas plaukiodavo retai. Atsparus smūgiams - nors jo dar niekad ne- 
buvo numetęs. Nesibaigiantis maitinimo elementas - ką gi, pasakė 
sau, labai gali būti, kad ir man išėjus jis toliau skaičiuos laiką. 

Adrianas ketino palaukti kokias penkiolika minučių. Sekundžių 
rodyklė nepaliaujamai sukosi ciferblate, kone hipnotizavo. 

Kai jau buvo tikras, kad Markas Vulfas išvažiavo į darbą namų 
apyvokos ir reikmenų prekybos centre, Adrianas išlipo iš automobi- 
lio ir greitai nužingsniavo prie to tvarkingojo namo. 

Garsiai pabeldė, o paskui paspaudė durų skambutį. 

Durys prasivėrė ir pro jų kraštą pažvelgė apytuštės motinos akys. 
Adrianas priėjo arčiau. 

— Marko nėra, - akimirksniu pasakė ji. 

— Nieko baisaus, - atsakė Adrianas. Ir ėmė spraustis vidun. - Jis 
man liepė ateiti ir pabūti su jumis. 

— Tikrai? - suglumo ji. 

Adrianas tuo pasinaudojo. Manė pažįstąs tos moters ligą geriau 
nei savąją. 

— Žinoma. Mes seni draugai. Dabar juk jau pamenate, ar ne? 

Atsakymo jis nelaukė. Tiesiog įsibrovė į namus, nužygiavo į sve- 
tainę ir atsistojo beveik ten pat, kur stovėjo vakar vakare. 

— Aš jūsų neprisimenu, — pasakė ji. - Be to, Markas daug draugų 
neturi. 

— Mes juk jau kalbėjomės. 

— Kada? 

— Vakar. Juk prisimenate. 

=AS Me... 

— Dar sakėte, kad ir vėl užeičiau, nes turime tiek daug apie ką pa- 
sišnekėti. 

— Aš pasakiau... 

— Kalbėjomės apie tiek daug ką. Tarkim, apie jūsų mezginį. Norė- 
jote man parodyti savo mezginį. 

— Man patinka megzti. Labai mėgstu megzti kumštines pirštines. 
Išdaliju jas kaimynų vaikams. 

— Lažinuos, kad Markas jas išnešioja. 

— Taip. Išnešioja. Jis geras vaikas. 

— Neabejoju. Pats geriausias, koks tik gali būti. Jam labai patinka 
džiuginti vaikus. 

— Tomis pirštinėmis žiemą. Bet dabar... 

— Dabar pavasaris. Pirštinių nebereikia. Iki rudens. 

— Jau pamiršau - iš kur jūs pažįstate Marką? 

— Norėčiau, kad ir man numegztumėt pirštines. 

— Taip. Aš mezgu pirštines vaikams. 

— O Markas jas išnešioja. Koks geras vaikas. 

— Taip, jis geras vaikas. Pamiršau jūsų vardą. 

- Ir jis su jumis žiūri televizorių. 

— Mes turime savo serialus. O Markui patinka ypatingos laidos. 
Mudu kartu žiūrime visas juokingas laidas, ankstyvas, ir labai juokia- 
mės, nes tose laidose žmonės patenka į baisiausias bėdas. O paskui 
jis mane nuvaro gulti, nes sako, kad jo laidos prasideda vėliau. 

— Taigi jis pasižiūri jūsų laidas drauge su jumis, o paskui eina žiū- 
rėti savo laidų per tą didelį puikų televizorių. 

— Jis mums jį nupirko. Toks jausmas, kad į svečius ateina tikri 
žmonės. Pas mus nedažnai užeina draugai. 

- Bet aš jūsų draugas ir užėjau. 

— Taip. Jūs atrodote senas, kaip ir aš. 

— Toks ir esu. Bet juk mes draugai, ar ne? 

— Taip. Turbūt. 

— O kokios tos jo laidos? 

— Jis man neleidžia žiūrėti. 

— Bet juk kartais jūs neužmiegate, ar ne? Ir ateinate čia. 

Ji nusišypsojo. 

- Jo laidos... - garsiai nusijuokė. - Neturėčiau sakyti tokių žodžių. 

Jos veido išraiška buvo vaikiškai drovi. Adrianas stebėjo, kaip ji 
mainosi — čia ligota senė, čia vaikas. Suprato kažką sužinojęs ir iš 
paskutiniųjų stengėsi susivokti — ką. Jautė, kad jį iš visų pusių supa 
žmona, brolis, sūnus - visi, lyg čia, lyg ir ne čia, stengiasi jam paaiš- 
kinti, žadina jo gebėjimą suprasti. Jis pažvelgė į tą moterį. Du bepro- 
čiai, pagalvojo. Aš ją suprantu, o ji manęs - ne. 

Adrianas pasvarstė, kad visa tai tarsi kokia užsienio kalba, ir tuoj 
pat pagalvojo apie Tomį, žuvusį tokiame tolimame krašte, ir kad kitaip 
nei kaip vaizdo ekrane jis jo neįsivaizduoja. O tai paskatino atsisuk- 
ti į tą didžiulį televizorių ir prisiminti tai, ką pasakė ta moteris ir ką 
jis prisiminė sakius sūnų, tik tiek, kad sakė ne sūnus, o tik jo šmėkla. 

Mezga, pagalvojo jis. Ji mezga. 

— O kur jūsų kompiuteris? - paklausė jis. - Gal laikote kartu su 
mezginiu? 

Moteris nusišypsojo. 

— Žinoma. 

Nuėjo ir čiupo tą maišą su siūlais ir medžiagų atraižomis, gulintį 
prie pat jos krėslo, lygiai ten, kur Adrianas matė jį vakar vakare. At- 
nešė ir padavė jam. Po rožinių ir raudonų siūlų kamuoliukais gulėjo 
nedidelis Apple kompiuteris. Su visais laidais. 
džia tą kompiuterį per didelį televizoriaus ekraną. 

— Aš nuvešiu jį Markui, - pasakė jis. - Jam prireiks jo darbe. 

— Jis palieka jį čia, - atsakė ji. - Visada palieka. 

— Taip, bet toji policininkė, kuri buvo čia atėjusi, norės jį paimti, 
taigi verčiau tegu jis nuveža jį jai tiesiai iš darbo. Taip jis norėjo pa- 
daryti. 

Adrianas žinojo, kad visas tas jo melas suveiks, nepaisant to, kad 
senutė nelabai pasiduoda. Koks iškrypimas. Jam į galvą toptelėjo žo- 
džiai iš vaikystės: atėmė iš vaiko saldainį. 

Jis pasiėmė tą kompiuterį ir patraukė prie durų. 

Tas kompiuteris turbūt turi apsaugą. 

Slaptažodis? Markas Vulfas Adrianui nepasirodė kvailas. Ir jis 
prisiminė niekinamą detektyvės Kolins miną, kai ji paėmė iš Vulfo 
taip lengvai atiduodamą kompiuterį. Saldainių dėdė. Kaip akivaizdu, 
pamanė jis. Slaptažodis, kuriame tiek asociacijų, kad visi, tiriantys tą 
kompiuterį, jau manys, kad jis atves prie inkriminuojančių įrodymų, 
bet iš tikrųjų tik atsidurs tamsioje aklavietėje. 

O štai šitas kompiuteris jo rankose - motinos kompiuteris - yra 
tas, kurio reikia. Jis pažvelgė į tą žilą moterį paklaikusiomis akimis. 

— Ar Markas kada vaikystėje turėjo kokį naminį gyvūnėlį? 

— Turėjom šunį, vardu Bučis. 

Adrianas nusišypsojo. Bučis. Jau yra vienas galimas variantas. 

— Markui teko jį užmigdyti. Bučis labai mėgo medžioti ir dar kan- 
džiojo žmones. 

Kaip ir jūsų sūnus. 

Staiga pasirodė, kad senutė tuoj pravirks. Adrianas kurį laiką pa- 
mąstė, o paskui atsargiai uždavė dar vieną klausimą. 

— O kuo vardu buvo jūsų kaimyno duktė, ta, prisimenate, kuri, kai 
Markas buvo paauglys, gyveno gretimame name ar kiek toliau gatvėje? 

Senutės veido išraiška kaipmat pasikeitė. Ji piktai susiraukė. 

— Ar čia koks atminties žaidimas, ką? Daug ko nebeprisimenu, 
pamirštu... 

— Bet tą mergaitę juk prisimenate, ką? 

— Man ji nepatiko. 

— Ojos vardas... 

- Sendė. 

— Čia ta, dėl kurios Maiklas turėjo bėdų tą pirmą kartą, taip? 

Moteris linktelėjo. 

Sendė. 

Adrianas su kompiuteriu po pažastimi ir vėl patraukė durų link, 
bet jau ištiesęs ranką prie durų rankenos sustojo ir paklausė: 

— O kuojūs vardu? 

Ji nusišypsojo. 

— Aš Rouzė. 

— Kaip toji graži gėlė? 

— Mano skruostai buvo patys rausviausi, kai dar buvau jauna ir 
ištekėjusi už... 

Ji sustojo. Ir ranka užsidengė burną. 

— O kuris išėjo? 

— Paliko mus. Neprisimenu. Buvo baisu. Palikom vieni, buvo sun- 
ku. Bet dabar manimi rūpinasi Markas. Geras vaikas. 

— Taip. Jis jau toks. O kas jus paliko? 

— Ralfas, - atsakė ji. - Ralfas mus paliko. Aš visada buvau Ralfo 
Rožė ir jis sakė, kad žydėsiu amžinai, bet paskui išėjo ir aš jau ne- 
bežydžiu. 

Ralforožė, pagalvojo Adrianas. Galbūt. 

— Buvo nepaprastai smagu, Rouze. Aš dar ateisiu ir mudu galėsi- 
me pasišnekėti apie mezginius. Gal net numegsite man tas pirštines. 

— Būtų malonu, - atsakė ji. 

KAI DURYS ATSIDARĖ, Dženiferė švelniai dainavo ponui Rudakai- 
liui. Ne kokią konkrečią dainą, o tiesiog suplakė visas vaikystės lop- 
šines ir daineles, kokias tik prisiminė: „Plauk, plauk, plauk, valtele“ ir 
„Mažulėlis voriukas“ pynėsi su „Meškutė už kalno“ ir „Aš - arbatinu- 
kas“. Kartais įsiterpdavo ir koks Kalėdų giesmės posmas. Bet kokie 
žodžiai, bet kokios eilutės, bet kokia melodija, kas tik kilo galvoje, 
buvo išniūniuota ir tyliai išdainuota. Repo ir rokenrolo ji nelietė, nes 
neįsivaizdavo, kaip jie nuramintų. Atsidarančių durų garsas nutraukė 
Dženiferės dainą ir ji sulaikė kvapą, bet tuoj pat tęsė ir vis garsiau kėlė 
balsą. „Dieve, suteik vilties geriesiems žmonėms, te niekas neliūdi, 
atminkit, kad Kalėdos - tai Kristaus gimimo diena... 

— Ketvirtas numeri, paklausyk. 

— Oi, meškutė, meškutė, nuėjo už kalno, už kalno, meškutė nu- 
ėjo už... 

— Ketvirtas numeri, baik dainuoti, nes tuoj padarysiu tau skaudžiai. 

Tai pasakė moteris, monotoniškai. Dženiferė neabejojo, kad gra- 
sinimas tikras. 

Ji liovėsi dainavusi. 

— Puiku, - pasakė moteris. 

Dženiferei norėjosi nusišypsoti. Mažytis pamaištavimas, pasakė 
sau. Daryk, ką jie nori, bet. 

— Paklausyk, - tarė moteris. 

Žinau, kur tu esi, pagalvojo Dženiferė. Nesuvokė, kodėl tai svar- 
bu, bet suvokė, kad svarbu. 

Tos kelios sekundės, kai ji žvilgtelėjo iš po kaukės, labai pridėjo 
stiprybės. Ji susiorientavo kambary. Žinojo, kad į ją nukreipta filma- 
vimo kamera. Pamatė plikas baltas sienas, pilkos spalvos grindis. 
Greitai išmatavo savo erdvę ir, svarbiausia, - pastebėjo netoli durų 
sukrautus savo drabužius. Jie buvo tvarkingai sulankstyti ir padėti 
prie kuprinės, tarsi būtų buvę išskalbti ir tik lauktų jos. Tai ne tas 
pats, kas būti apsirengus iš tikrųjų, tačiau net galimybė vėl įlįsti į savo 
džinsus ir džemperį jai suteikė vilties. 

O kamera suteikė daug peno pamąstyti. 

Ji jautė, kaip jos neklystanti akis ją stebi. 

Dženiferė suprato, jog tai reiškia, kad ji neturi jokio privatumo. 

Iš pradžių ji dėl to nukaito ir pasijuto be galo paniekinta. Bet kone 
tuoj pat suprato - kad ir kas ją stebėtų, stebi ne tiek ją, kiek kažkokią 
kalinę. Ji vis dar buvo nežinoma. Vis dar paslėpta. Gal jos kūnas ir 
rodomas, bet ne pati Dženiferė. Tarytum egzistuotų koks nors skir- 
tumas tarp to, kas ji yra, ir to, ką ji veikia. Tai — du skirtingi dalykai. 
Veiksmus atliko kažkokia į Dženiferę panaši Ketvirtas numeris, o tik- 
roji Dženiferė glaudė savo meškiną, dainavo jam ir stengėsi susivok- 
ti, kur patekusi. Ji žinojo, jog reikės labai pasistengti, kad apsaugotų 
Tikrąją Dženiferę, elgtis taip, kad Netikroji Dženiferė tiems dviem — 
vyrui ir moteriai atrodytų tikra. Jos įkalintojams. 

Pamačius tą filmavimo kamerą jai pavyko suprasti dar vieną daly- 
ką. Tai rodo, kad ji yra reikalinga. Kad ir koks čia vyktų spektaklis, ji 
jame atlieka pagrindinį vaidmenį. 

Dženiferė nežinojo, kiek laiko tas jos reikalingumas išlaikys ją 

gyvą. Bet tai reiškia, kad ji dar turi kažkiek laiko, taigi buvo pasiryžu- 
si juo pasinaudoti. 

— Ketvirtas numeri, aš lovos kojūgaly pastatysiu kėdę. Tu turi 
prie jos prieiti ir atsisėsti. 

Dženiferė nuleido kojas nuo lovos. Atsistojo. Tada pasirąžė: pa- 
kėlė vieną koją, paskui kitą, patampė raumenis. Atsistojo ant pirštų 
galiukų ir greitai keliskart pasilenkė. Tada užlenkė vieną ranką už nu- 
garos ir ištempė kūną. Pakartojo tą patį su kita ranka. Pajuto, kaip 
susitraukia ir atsileidžia raumenys, iš kaulų dingsta sąstingis. 

— Dabar ne laikas mankštintis, Ketvirtas numeri. Tuoj pat daryk, 
kas liepiama. 

Dženiferė pasukiojo galvą, atpalaidavo kaklą, o paskui atsargiai nu- 
tipeno prie kojūgalio, laikydama delną ant lovos rėmo, kad išlaikytų 
pusiausvyrą. Ištiesė ranką, užčiuopė medinę kėdės atkaltę ir įsirangė 
į kėdę. Atsisėdo tiesiai, susidėjo rankas ant šlaunų, suspaudė kelius — 
truputį kaip šelmė mokinukė, bijanti vienuolės mokytojos per tikybos 
pamoką. 

Jautė, kad moteris prie jos artėja. Truputį pasisuko į jos pusę ir 
laukė tolesnių paliepimų. 

Smūgis buvo netikėtas ir žiaurus. 

Atviru delnu, tiesiai į skruostą, kone verčiantis iš koto. Šokas 
buvo ne mažiau skausmingas už smūgį. Už kaukės Dženiferė pamatė 
žvaigždes, veidas degė iš skausmo, tarsi per visas jos kūno nervų ga- 
lūnes būtų paleista elektros srovė. Svaigulys mišo su skausmu, ir nuo 
to jai ėmė suktis galva. Ji ėmė gaudyti orą. Iš skausmo suinkštė kaip 
žvėrelis, bet nežinojo, ar tas garsas nuaidėjo kambary, ar tik galvoje. 
Stengdamasi išlaikyti pusiausvyrą, nusitvėrė kėdės sėdynės, aiškiai 
suvokdama, nors ir nežinia kodėl, kad jei tik parvirs, ją ims spardyti 
ir skaudės dar labiau. 

Dženiferė norėjo kažką pasakyti, bet iš lūpų neišėjo joks žodis, tik 
gailus kūkčiojimas. 

— Ar dabar reikalai kiek aiškesni, Ketvirtas numeri? - paklausė 
moteris. 

Dženiferė linktelėjo. 

— Kai tau ką nors liepiu, privalai vykdyti. Manau, esam tau aiškiai 
tą pasakę. 

— Taip. Aš tik bandžiau... Nesupratau... 

— Baik inkšt. 

Ji baigė. 

— Gerai. Turiu tau keletą klausimų. Juos atidžiai išklausysi ir at- 
sakysi. Nepateik daugiau informacijos nei klausiama. Laikyk galvą 
tiesiai ir žiūrėk į priekį. 

Dženiferė linktelėjo. Ji pajuto, kaip ta moteris pasilenkė arčiau, ir 
išgirdo šnabždesį, panašų į šnypštimą. 

— Atsakymas į pirmą klausimą - aštuoniolika, - pasakė ta. 

Dženiferė po kauke sumirksėjo tarsi nustebusi. Suprato - tai tai- 
kyta tik man. 

Išgirdo, kaip moteriai žengiant atgal, pasitraukiant kiek toliau sušla- 
ma jos drabužis. Paskui pauzė, Dženiferė tarsi robotas vėl įsitaisė moki- 
nukės poza ir įsistebeilijo tiesiai į priekį, nors žvelgė tik į kaukės tamsą. 

— Puiku. Ketvirtas numeri, pasakyk, kiek tau metų. 

Dženiferė padvejojo, o paskui išpylė: 

— Man aštuoniolika. 

Melas, pagalvojo ji, išgelbėjęs nuo skausmo. Moteris tęsė. 

— Ar žinai, kur esi? 

— Ne. 

— Ar žinai, kodėl čia esi? 

— Ne. 

— Ar žinai, kas tau nutiks? 

— Ne. 

— Ar žinai, kuri dabar diena? O gal žinai, kiek valandų ar bent da- 
bar naktis ar diena? 

Ji papurtė galvą, o paskui susivaldė. 

— Ne, - atsakė. 

Šįkart jos balsas kiek trūkinėjo, tarytum tas žodis ne būtų brangus 
porcelianas ir galėtų sudužti nuo menkiausio paslydimo. 

— Kiek laiko jau čia esi, Ketvirtas numeri? 

— Nežinau. 

— Ar tu išsigandusi, Ketvirtas numeri? 

— Taip. 

— Ar bijai mirti, Ketvirtas numeri? 

— Taip. 

— Nori gyventi? 

— Taip. 

— Ką padarysi, kad išgyventum? 

— Bet ką. 

— Puiku. 

Moters balsas sklido už kelių pėdų. Dženiferė spėjo - ji užėjusi 
už kameros, kad jos atsakymai eitų tiesiai į objektyvą. Ji pajuto kiek 
daugiau pasitikėjimo savimi. Mane filmuoja. Gebėjimas susivokti, 
net jei visai nedaug, kas čia vyksta, padėjo. Ji pajuto, kaip įsitempia 
raumenys. Jie nežino, kokia aš galiu būti stipri, pasakė sau. Tada į vaiz- 
duotę įslinko abejonė. Aš dar pati nežinau, kokia galiu būti stipri. Ji 
norėjo pravirkti, pasiduoti raudai ir nevilčiai. Arba kovoti su jais, tik 
nežinojo - kaip. Moters klausimai negailestingai žiro toliau, ir ji pa- 
sijuto įkliuvusi spąstuose. 

— Atsistok, Ketvirtas numeri. 

Ji padarė, kas liepiama. 

— Nusimauk apatinius. 

Dženiferė nieko negalėjo padaryti - jai tiesiog nekilo rankos. Ta- 
čiau pajuto, kaip gniaužiasi moters kumštis, kaip ji ruošiasi vėl trenk- 
ti. Ir padarė, kas liepiama. Pasakė sau, kad tai tarsi eitum pas daktarą 
arba būtum persirengimo kambaryje gerai pasportavusi. Jokios gė- 

dos tame nuogume nėra. Bet, net ir uždengtomis akimis, drovėjosi. 
Juto, kaip ją tyrinėja kamera, ir jautėsi pažeminta. Ašaros jau buvo 
čia pat, bet moteris pasakė: 

— Gali sėst ant kėdės. 

Ji čiupo savo menkas kelnaites ir atsisėdusi sugrūdo jas už nugaros. 
Jautėsi, tarytum kažkas būtų iš jos atimta. Kur kas blogiau nei tada, kai 
tas vyras ją privertė nuogą praustis. Čia vyksta apžiūra. Mėsos apžiūra. 

— Kol dar nebuvai patekusi į šitą kambarį, ko labiausiai bijojai? 

Jai reikėjo pagalvoti. Mintis temdė gėda. 

— Kokia tavo didžiausia baimė, Ketvirtas numeri? — moteris ne- 
atlyžo. 

Dženiferė niekaip nerado, ką atsakyti. 

— Vorai. Nekenčiu vorų. Kai buvau maža, man įkando voras, vei- 
das ištino ir nuo to laiko... 

— Tai tik koks nors objektas, kurio tu bijai, Ketvirtas numeri. Aš 
klausiu - kokia tavo didžiausia baimė? 

Dženiferė dvejojo. 

— Kartais išsigąsdavau, kad galiu būti uždaryta kambaryje, kur 
pilna vorų. 

— Tą aš galiu suorganizuoti, Ketvirtas numeri. 

Dženiferė nevalingai sudrebėjo. Žinojo, kad ji gali. Įsivaizdavo, 
kad čia dar tik tos moters žiaurumo žiedeliai. Ir galvojo, kad tas vyras 
dar baisesnis. 

— Bet kokia tavo didžiausia baimė, Ketvirtas numeri? 

Įkyriai skambėjo tas pats klausimas. Kas negerai mano atsakyme? - 
pagalvojo ji. 

Gerklėje užstrigo keli žodžiai ir ji sukosėjo. Jai kilo dar viena mintis. 

— Kad aš niekada nepabėgsiu iš mažo miestelio, kur gyvenau, ir 
ten įstrigsiu amžiams. 

Moteris patylėjo. Dženiferė pamanė, kad savo atsakymu greičiau- 
siai bus ją užklupusi netikėtai. 

— Tai ką, Ketvirtas numeri, nekentei savo namų? 

Dženiferė atsakydama palinksėjo galva. 

— Taip. 

— O ko nekentei? 

— Visko. 

Ir vėl ta moteris prabilo atsargiai. Jos balsas kalė Dženiferei per 
smegenis. Tie nepaliaujami klausimai žeidė tarsi smūgiai į paširdžius. 

— Tai ką, norėjai pabėgti? 

— Taip. 

— Ar vis dar nori pabėgti, Ketvirtas numeri? 

Dženiferė pajuto, kaip krūtinę suspaudžia rauda. Ji nelabai supra- 
to, ar ta moteris turi omeny pabėgimą iš namų, ar pabėgimą iš šitos 
celės. Tas nežinojimas kėlė skausmą. 

— Aš tiesiog noriu gyventi, - atsakė ji. Balsas drebėjo. 

Prieš tęsdama moteris patylėjo. Klausimai buvo negailestingi. 

— Ką mylėjai savo gyvenime, Ketvirtas numeri? 

Dženiferę užliejo vaikystės prisiminimai. Kaukės tamsoje ji pama- 
tė savo mirusį tėvą, tik tiek, kad dabar jis buvo gyvas, jo veide švietė 
tokia pažįstama šypsena ir jis mojo jai prieiti. Prisiminė vaikų šven- 
tes ir žaidimų aikšteles. Prisiminė neypatingus dalykus - piknikus 
ir šeimos iškylą į Fenvėjaus beisbolo aikštyną — žiūrėti rungtynių ir 
valgyti dešrainių. Kartą, per mokyklos išvyką į vieną kaimyninį ūkį, 
ji įropojo į aptvarą, kur kalė maitino savo ką tik gimusius šuniukus, — 
ji susižavėjusi stebėjo jų mažų gyvybių gležnumą ir energiją. Pamatė 
savo ir motinos, kurios išties manė nebeturinti dėl ko mylėti, vaizdą — 
kaip juodvi plaukiojo draustinio upėje, o joms virš galvų kaskado- 
mis krito šaltas vanduo ir iš begalinio malonumo šiurpo oda. Visi tie 
vaizdai greitai sukosi aplink ją, tarsi ji tamsoje būtų patekusi į kažkokį 
veiksmo filmą. Ji giliai įkvėpė. Visos tos mintys priklausė jai ir ji žinojo 
turinti jas saugoti. 

— Nieko, - atsakė. 

Moteris nusijuokė. 

— Visi ką nors myli, Ketvirtas numeri. Kartoju: ką mylėjai gyve- 
nime? 

Dženiferę užplūdo visokiausios mintys. Susiplakė įvairūs vaizdi- 
niai. Lavina atsiminimų. Ji privalo juos nuvyti, turi paslėpti. Ji padve- 
jojo, o paskui gyvai prabilo: 

— Turėjau tokią katę... tiesą sakant, radau priklydusią katytę. Ji 
buvo šlapia, liesa ir paklydusi. Man leido ją pasilaikyti. Pavadinau 
Kojine, nes jos letenėlės buvo baltos. Girdžiau pienu, o naktimis ji 
miegodavo ant mano lovos. Daug metų buvo mano geriausia draugė. 

— O kas nutiko tai Kojinei, Ketvirtas numeri? 

- Ji susirgo, kai jai buvo septyneri. Veterinaras negalėjo jos išgel- 
bėti. Ji mirė ir aš padėjau ją palaidoti. Mes iškasėme sode duobę ir ją 
ten įdėjome. Paskui verkiau ištisas dienas, o tėvai man siūlėsi gauti 
naują kačiuką, bet aš naujo nenorėjau, norėjau tos, kuri mirė. - Ji 
padvejojo, o paskui gyvai pridūrė: - Štai. Štai jums tai, ką mylėjau. 

— Labai jaudinama, Ketvirtas numeri. 

Dženiferė norėjo pasakyti - pati paklausei, bet nenorėjo, kad jai 
vėl trenktų. Ji labai susikaupė, kad nuslėptų slaptą šypsenėlę, bet vi- 
duje mėgavosi sarkastišku džiugesiu. Pasakojimas apie Kojinę buvo 
visiškas melas ir netiesa. 

Jokios katės, kale tu. Jokios negyvos katės. Užsipisk. 

— Dar vienas, paskutinis klausimas, Ketvirtas numeri. 

Dženiferė nesukrutėjo. Laukė. 

— Ar tu dar nekalta, Ketvirtas numeri? 

Ji pajuto savo liežuvio šiurkštumą, burnoje pasidarė rūgštu. Lū- 
pos išdžiūvo, ji keliskart jas apsilaižė. Nežinojo, koks atsakymas būtų 
teisingas. Tiesa yra taip, bet ar tai geras atsakymas, ar blogas? Į ją ėmė 
smelktis baimė. Toji neaiški užuomina apie seksą sukaustė ją. Jie nori 
mane išprievartauti, pagalvojo. 

— Ar tu nekalta, Ketvirtas numeri? 

Jei ji atsakys ne, ar tai nereikš kvietimo? Jei parodys, kad jau nėra 
nekalta, ar tai nenuskambės tarsi leidimas? Ar jos naivumas yra gerai 
ar blogai? 

Mintis, kad reikia priimti šį sprendimą, jai buvo nepakenčiama. 
Nežinojo, kaip elgtis būtų geriau. 

— Taip, - atsakė. Jos balsas trūktelėjo. 

Moteris nusijuokė. 

— Gali grįžti į lovą, - pasakė ji. Jos balse skambėjo patyčia. 

MAŽDAUG TUO PAČIU metu, tik skirtingose vietose, Adrianas ir Terė 
abudu spoksojo į kompiuterius, priklausančius tam pačiam žmogui, 
tačiau išvadas padarė priešingas. 

Viena priėjo aklavietę. 

Kitas pamatė begalę galimybių. 

Kompiuteryje, gulinčiame vidury jos darbo stalo, Terė aptiko 
tai, ko daugmaž ir tikėjosi. Truputį nebrangios pornografijos — nie- 
ko baisaus, kas ją nustebintų, išskyrus vieną kitą egzotišką dalyką ar 
niūresnį kraštutinumą - ir krūvą iš esmės nuobodžių apsilankymų 
sporto tinklalapiuose, medicinos pokalbių svetainėse apie Alchei- 
merio ligą, užsieninėje lažybų svetainėje ir kelete nuspėjamų inter- 
netinių videožaidimų, pavyzdžiui, Full Tilt Poker ir World of War. 
Jos galva, tame kompiuteryje nebuvo nieko, kas nors kiek rodytų, 
kad Markas Vulfas vėl ėmėsi panašios veiklos, dėl kurios buvo su- 
imtas. Nerado nieko, iš ko galima būtų manyti, kad jis ima judėti 
seksualinio grobuonio mitybos grandine. Jai neatrodė, kad kompiu- 
teryje būtų kokio nors su dingusia Dženifere susijusio turinio. Ir jei 
aptikusi tą pornografiją ji kiek susigūžė, pagalvojo, kad maždaug tą 

patį turbūt rastų pusės savo departamento policininkų namų kom- 
piuteriuose. 

Ji ketino priskirti Marką Vulfą ir jo ryšį su būsimu dingusios 
mergaitės patėviu veltui iššvaistyto laiko kategorijai. Išties, jos nuo- 
mone, Dženiferės elektroninė paieška, galima sakyti, įstrigo, nepai- 
sant viso to senio entuziazmo. Ji žinojo, kad reikia išsiaiškinti dėl 
tos į Meino banką atneštos kreditinės - gal tai kur nuves, nors labai 
tuo abejojo. 

Terė išjungė kompiuterį ir lėtai atsiduso. Kokia kančia, kad tą 
prakeiktą daiktą dar reikės grąžinti tam Vulfui. Paėmė telefoną ir pa- 
skambino į parduotuvę, kur jis dirba. 

— Pakvieskite Marką Vulfą, prašom, — pasakė atsiliepusiai sekre- 
torei. - Čia skambina detektyvė Kolins, dėl tiriamos seksualinės 
prievartos bylos. 

Jai nepaprastai norėjosi dabar paspirginti Marką Vulfą. Abejojo, 
ar kas nors ten, kur jis dirba, žino jo istoriją, ir jai pasidarė įdomu, 
kiek laiko prireiks, kol toji sekretorė per kokią kavos pertraukėlę už- 
simins, kad vienam jų darbuotojui skambino iš policijos. O tai jau 
ves prie įvairių spėlionių. O tos spėlionės prives prie to, kad jo darbe 
pradės pasakoti įvairiausias baisias smulkmenas. Jos nė kiek nejaudi- 
no, kad pridarys jam bėdos. Suprato, kad toks požiūris nei profesio- 
nalus, nei atlaidus, bet jai tai nerūpėjo. 

Kai Vulfas priėjo prie telefono, ji kalbėjo šiurkščiai. 

— Galite užeiti pas mane į kontorą pasiimti savo kompiuterio, — 
pasakė. - Būsiu iki šeštos. 

Atsakydamas jis tik kriuktelėjo. 

Kol jis ateis, Terė dar turėjo laiko, taigi, stumtelėjo kompiuterį į 
šoną ir pasiėmė kreditinės kortelės ataskaitą. Ir surinko banko Voter- 
vilyje, Meine, telefono numerį. 

Kompiuteris, svarstė Adrianas, tai tarsi kreivas veidrodis pramogų 
parke. Kai įsižiūri į iškreiptas ir neryškias formas, jis labai gerai at- 
spindi, kas iš tikrųjų yra tas žmogus. 

Visas galvosūkis - kaip atspėti slaptažodį. 

Adrianas pažaidė su įvairiomis žodžių kombinacijomis ir paaiš- 
kėjo, kad Vulfo motina pateikė jam kelis teisingus žodžius, atida- 
rančius užšifruotus failus. Rouzėsmezginys atrakino duris, už kurių 
buvo jaunų, įvairios nusirengimo stadijos, provokuojamai pozuo- 
jančių merginų albumas. Pirma jam į galvą toptelėjusi mintis — 
vaikų pornografija, bet paskui teko pripažinti, kad tai ne visai tikslu. 
Nuotraukos buvo provokuojančios ir kupinos pagundų fantazuoti. 
Adrianui buvo nesmagu į jas žiūrėti, bet paskui prisivertė įdėmiai 
jas panagrinėti ir suprato, kad jose tėra užuomina į kiek vyresnes nei 
vaikai merginas. Visose nuotraukose pozuotojos nusiskutusios ir 
drovios, parinktos dėl nebrandžių kūnų ir vaikiškų veidų. Bet jos 
tik atrodė jaunos. Adriano nuomone, joms turbūt maždaug aštuo- 
niolika —- viena diena čia, savaitė, kita ten - tiek, kiek reikia, kad tai 
nebūtų priskirta nelegaliai vaikų pornografijai. Kuo toliau žiūrinėjo, 
tuo jose buvo daugiau veiksmo. Priėjo prie nuotraukų, kur su tomis 
pozuotojomis santykiauja paaugliai berniukai, paskui ir kur kas vy- 
resni vyrai - vidutinio amžiaus ir senesni. Ištvirkavimas ima vyrauti, 
pagalvojo jis. 

Tie Rouzėsmezginio failai kėlė nerimą, tačiau jis suprato, kad tai 
ne ta medžiaga, kurią parsisiuntus kokiame nors Interpolo kompiu- 
teryje užsidegtų raudona vėliavėlė ar net kuri atkreiptų vietinės po- 
licijos dėmesį. Rado nuorodas ir į tinklalapius, pavadintus „Vos aš- 
tuoniolikos“ ir „Pakankamai suaugusios“. Bet nesivargino jų žiūrėti. 

Buvo ir kitų failų, bet jų nesugebėjo atsidaryti ir pasigailėjo, kad 
nemoka su tais aparatais elgtis kaip jaunesni žmonės. Pabandė įvai- 
rius variantus su vardu Sendė. Matyt, pamanė, tas vardas prasiskverbė 
pro motinos ligos rūką tik todėl, kad kadaise buvo sakomas namuose. 

Neabejojo, kad koks nors derinys su tuo vardu kompiuteryje ką nors 
atidarytų. Tačiau visi jo bandymai buvo nesėkmingi. 

Adrianas žinojo, kad praeitis tampa dabartimi ir turi įtakos atei- 
čiai. Tai tarsi psichologų mantra. Į atmintį įsirėžę įvairūs dalykai, 
nutikimai ir žmonės veikia dabartinį žmogaus elgesį ir svajones apie 
būsimas dienas. Markas Vulfas, seksualinis nusikaltėlis, yra toks pats 
kaip visi kiti, tik tiek, kad jo psichika suluošinta baisiau, todėl jis 
potencialiai pavojingesnis. Iš kur visa tai kilo - nežinia. O kur dabar 
šitai persikėlė ir gyvuoja, buvo aišku iš kompiuterio ekrano. Ir neaiš- 
ku, kur visa tai jį nuves. 

Jis surinko slaptažodį Nužudyksendę, ir ekrane akimirksniu pasi- 
rodė vaizdai. 

Adrianas spoksojo į jauną merginą, lūpomis siekiančią kažkokio 
senio erekcijos. Pažiūrėjęs tas nuotraukas jis panoro nusiplauti ran- 
kas ir įsipilti stiklinę ledinio vandens. 

Adrianas buvo bekyląs iš savo krėslo prie stalo. Pagalvojo, kad 
reikėtų susirasti kokį poezijos tomelį, paskaityti kokių subtilių, ri- 
muotų eilių, ką nors, kas būtų gryna ir kilnu. Gal kokius Šekspyro 
sonetus, tarė sau, arba Baironą. Eilių, kurios kalbėtų apie meilę švel- 
niai, tyrai, vaizdinių, kurie keltų aistrą, - o ne žiūrėti nuotraukas, kur 
gauruoti vyrai grūda savo išpampusius stūmoklius į moteris, kurios 
labiau primena mergaites. 

Jis muistėsi savo krėsle, bet stabtelėjo išgirdęs į ausį šnabždant 
sūnų: 

— Tėti, tu dar kaip reikiant nepaieškojai. Dar ne. 

Adrianas greitai apsisuko, išskėtęs rankas, tarsi galėtų apkabinti 
savo sūnaus šmėklą ir prispausti prie krūtinės, bet pamatė, kad kam- 
baryje yra pats vienas. Tačiau Tomio balsas buvo girdėti visai šalia. 

Jo žodžiai skambėjo melodingai. Atrodė, kalba devynmetis, o ne 
suaugęs Tomis. Adrianas prisiminė: kai sūnus buvo mažas, niekas 


261 


JOHN KATZENBACH 


jam taip nepatiko, kaip girdėti jį jo šaukiantis. Tai skambėdavo tarsi 
kvietimas tėvui pasidalinti ką nors su sūnumi, ir buvo taip brangu, 
lyg deimantas. 

— Tomi, kur tu? 

— Čia pat. Čia pat, prie tavęs. 

Atrodė, tarsi tas balsas skverbtųsi pro rūką. Adrianas despera- 
tiškai troško pajėgti pramušti tuos debesis ir paliesti sūnų. Tik dar 
vieną kartą, pasvajojo jis. Ir viskas. Tik vieną kartą. Vieną kartą ap- 
sikabinti. 

— Tėti! Žiūrėk įdėmiai! Ką čia matai? 

— Tai tik šlykšti pornografija, - atsakė Adrianas. Jam buvo kiek 
nesmagu, kad sūnus mato tą patį, ką ir jis. 

— Ne, čia ne tik tai. Daug daugiau. 

Turbūt Adrianas atrodė sutrikęs, nes išgirdo, kaip sūnus atsidūs- 
ta. Tarytum namo ramybėje būtų pūstelėjęs vėjas. 

— Žiūrėk, tėti, susiek tai, kas tu esi, su tuo, ką matai. 

Adrianas nieko nesuprato. Jis - mokslininkas. Patirčių tyrinėto- 
jas. Taip jis manė ištisus dešimtmečius. Ekrane priešais buvo iškreip- 
ti kūnai. Nuogumas. Intymumas. Iš meilės atimta paslaptis, meilės 
aktas nužemintas iki atvirumo, neabejotina realybė. 

— Tomi, atleisk, nieko nesuprantu. Dabar man kur kas sunkiau 
suprasti. Galai nesueina taip, kaip turėtų sueiti. 

— Kovok su tuo, tėti. Sustiprėk. Išgerk dar tų vaistų. Gal jie padės. 
Priversk savo protą prisiminti. 

Atrodė, Tomio balsas nuolat kinta. Vaikas Tomis. Suaugęs Tomis. 
Adrianas pasijuto blaškomas tarp jų. 

— Aš stengiuosi. 

Kurį laiką stojo tyla, tarsi Tomis apie kažką mąstytų. Adrianui la- 
bai norėjosi jį pamatyti, jo akis ėmė temdyti ašaros. Taip nesąžininga, 
pagalvojo jis. Kitus matau, o dabar štai Tomis, ir jis nesirodo. Tai buvo 
tarsi tas visiems tėvams taip gerai pažįstamas galvosūkis, kai vieną 

dieną jie pažvelgia į savo augintą vaiką, o tas arba ta ėmė ir užaugo, ir 
iškeliavo į savo pasaulį, kuris atrodo toks svetimas ir nesuprantamas. 
Žmonės, kuriuos labiausiai mylime, tampa mums svetimi, galvojo jis. 

— Tėti, kai skaitai eilėraštį... 

Adrianas apsisuko su kėde, tarsi tikėdamasis įžiūrėti kambaryje 
šmėstelint savo vaiką. 

— Ką stengiesi jo žodžiuose įžvelgti? 

Adrianas atsiduso. Tomio balsas buvo silpnas ir tolimas, buvo 
skausminga jo klausytis. Jis pajuto, kaip ima dilgsėti oda. 

— Norėjau būti su tavim, tau padėti. Negaliu pakęsti, kad žuvai 
kažkur kitame pasaulio gale, ir manęs nebuvo kartu. Negaliu pakęsti, 
kad niekaip negalėjau padėti. Kad negalėjau tavęs išgelbėti. 

— Kalbame apie poeziją, tėti. Pagalvok apie eilėraščius. 

Jis vėl atsiduso. Pažvelgė į Tomio nuotrauką, kurią laikė pasidėjęs 
ant stalo. Mokyklos baigimas. Nupleškinta sūnui nematant. Jis išsi- 
šiepęs, kupinas visų pasaulio galimybių, nekankinamas nuo to pa- 
saulio neatskiriamų bėdų ar sielvarto. Adrianas kone pamanė, kad 
su juo kalbasi ta nuotrauka, tik tiek, kad Tomio balsas skambėjo pri- 
mygtinai ir čia pat, už galvos. 

— Ką tu įžiūri tuose eilėraščiuose? 

— Žodžius. Rimus. Vaizdinius. Metaforas. Meną, įkvepiantį idė- 
jas. Pagundą. Nežinau, Tomi, ką tu... 

— Galvok, tėti. Kaip koks nors eilėraštis gali tau padėti surasti 
Dženiferę? 

— Nežinau. Ar gali? 

— Kodėl gi ne? 

Adrianas pagalvojo, kad dabar viskas atvirkščiai. Tomis buvo vie- 
nintelis jų vaikas, ir būtent Adrianas jį saugojo, skatino ir rodė kelią, 
o dabar jis tarsi vaikas, nes Tomis žino tai, ko nežino jis. Tik tiek, 
kad tuos dalykus žinojo ir pats, tik juos taip sunku pasiekti, o Tomis 
ateina pas jį tarsi vedlys, nors ir miręs. 


263 


JOHN KATZENBACH 


Jis sekundę pagalvojo: Ar mirusieji visuomet ateina mums padėti? 

— Ką matai? 

Jis vėl atsisuko į kompiuterį. 

— Nuotraukas, ir tiek. 

— Ne, tėti. Svarbiausia iš tikrųjų ne vaizdas. Čia kaip eilėraštyje — 
svarbu tai, kaip tą vaizdą suvoki. 

Adrianas staigiai įkvėpė. Tą sakinį jis prisiminė. Daug metų uni- 
versitete skaitė populiarų paskaitų ciklą „Baimė ir jos taikymas šiuo- 
laikinėje visuomenėje", kur ne tik nagrinėjo baimės prigimtį fiziolo- 
giniu aspektu, bet ir kalbėjo apie siaubo filmus ir romanus, ir tai, kad 
baimė yra tapusi popkultūros dalimi. Jį skaitydavo pavasariais, bai- 
giamųjų kursų studentams ir doktorantams, jiems labai patiko, nes 
jie praleisdavo per daug vakarų laboratorijose, palinkę prie baltų pe- 
lyčių, ir būdavo baisiausiai laimingi, galėdami sėdėti ir klausytis, kaip 
Adrianas postringauja apie „Nasrus“, „Penktadienį, 13-ąją“ ir Piterio 
Straubo „Vaiduoklių istoriją . Tuo sakiniu jis užbaigdavo paskutinę 
paskaitą. 

— Taip, Tomi, aš žinau, bet... 

— Dženiferė, tėti. 

— Taip. Dženiferė. Bet kaip tai... 

— Tėti, gerai pagalvok. Susikaupk. 

Adrianas pačiupo geltoną užrašų knygą nuo stalo kampo. Griebė 
tušinuką ir užrašė: 


Dženiferė pabėga iš namų. 

Dženiferę gatvėje pagrobia nepažįstami žmonės. 
Dženiferė dingsta. 

Išpirkos už ją neprašoma. 

Dženiferės nebėr. 


Tai buvo tarsi eilėraštis ant lapo. „Dingusi Dženiferė“. 

Adrianas pažvelgė į nuogus kūnus ekrane. Tie modeliai santykia- 
vo ne todėl, kad vienas kitą mylėjo ar vienas kito geidė, ir net ne to- 
dėl, kad norėjo patirti malonumą. 

Dėl pinigų. Arba ekshibicionizmo. Arba ir to, ir to. 

-— Bet jie nepareikalavo pinigų, ką, tėti? 

Tomio balsas virto šnabždesiu. Atrodė, jis skamba kažkur galvoje. 

— Bet kaip kas nors gali užsidirbti pinigų iš... - Adrianas sustojo. 
Visą pasaulį valdo iš sekso uždirbti pinigai. 

— Susiek, tėti. Susiek. - Tomis jį meldė. 

Jis pasijuto kvailys. Neišprusęs ir klimpstąs į kažkokią smegenų 
marmalynę. 

— O kaipgi aš... - pradėjo jis, bet nutilo, nes Tomis jį nutraukė. 

- Juk žinai, kas tau gali paaiškinti, - pasakė Tomis. - Bet to, ką tau 
reikia žinoti, jis taip lengvai nepasakys. Teks ieškoti pagalbos. Įtikinti. 

Adrianas linktelėjo. Uždarė kompiuterį ir įsidėjo į krepšį. Susira- 
do lietpaltį ir užsitempė ant kūno. Pažiūrėjo į laikrodį, kiek valandų. 
Rodė pusę septynių. Jis nesuprato, dabar vakaras ar rytas. Ir nesupra- 
to, iš kur tas aiškumas, bet akivaizdu, kad Tomis jo nepalydės. Gal 
Brajanas, pagalvojo jis. Apsidairė ieškodamas Keisės, nes jam visai 
praverstų parama ir paskatinimas. Jiedu abu visada buvo drąsesni už 
mane, pagalvojo. Ir žmona. Ir sūnus. Tačiau Tomio balsas išnyko, o 
jos nebuvo, nors jau kitą sekundę ją pajuto, tarsi Keisė būtų tiesiai 
priešais ir temptų jį pirmyn. 

— Einu jau, einu, - pasakė jis, tarsi ji nekantrautų. 

Jis prisiminė - kai jiedu buvo jauni, jis kartais dirbdavo, pasinėręs 
į kokį nors psichologijos traktatą ar mokslinį darbą, arba bandydavo 
kurti vieną iš savo eilėraščių, o ji užeidavo į kambarį, kur jis sėdė- 
davo, ir be žodžių paimdavo jį už rankos, linkteldavo ir nusijuokusi 
nusivesdavo į lovą audringai pasimylėti. Tačiau šįkart miegamajame 
viršuje jo laukė visai kitas, kur kas svarbesnis, reikalas, ir jis jautė, 
kaip ji griežtai tempia jį ta kryptimi. 

Lauke buvo tamsu, jis išgirdo pro duris sklindančius piktus balsus. 
Atrodė, kad rėkia daugiausia Markas Vulfas, o motina gailiai dejuo- 
ja aiškindamasi. Stovėdamas lauke ir jausdamas, kaip vakaro šaltis 
smelkiasi į odą, Adrianas kelias minutes įdėmiai paklausė. Durys slo- 
pino garsą, jis tik galėjo suprasti, kad barnis labai smarkus, bet nesu- 
prato žodžių, nors ir numanė, kad jie turbūt susiję su kompiuteriu jo 
krepšyje. 

Adrianas pasvarstė — gal reikėtų palaukti, kol viskas nurims, bet 
paskui paprasčiausiai ėmė ir pabeldė į duris. 

Riksmai kaipmat liovėsi. 

Jis vėl pabeldė ir žengė žingsnį atbulas. Laukė, kad durims atsi- 
darius tas pyktis nublokš jį tarsi bangą į pakrantę. Išgirdo atšaunamą 
spyną ir, durims plačiai prasivėrus, jį užliejo šviesa. 

Stojo minutė tylos. 

— Šunsnukis, - pasakė Markas Vulfas. 

Adrianas linktelėjo. 

— Turiu vieną jūsų daiktą, - pasakė. 

— Kurgi ne. Duok jį čia. 

Markas Vulfas ištiesė rankas, tarsi sučiupdamas jį už lietpalčio ga- 
lėtų atsiimti kompiuterį. 

Adrianas nesuprato, kas rėkia nurodymus jam į ausį, - Brajanas? 
Tomis? - bet atsilošė išvengdamas Vulfo rankų ir staiga susivokė 
rankoje laikantis brolio 9 milimetrų pistoletą, nukreiptą tiesiai į 
Vulfą. 

— Turiu klausimų, - pasakė Adrianas. 

Vulfas atšoko. Nužvelgė pistoletą. Atrodė, tarsi tas ginklas ant jo 
įsiūčio būtų užmetęs ramybės skraistę. 

— Garantuoju, kad net nežinai, kaip juo naudotis, - išlemeno. 

- Iš jūsų pusės būtų labai neprotinga šią teoriją patikrinti, - daly- 
kiškai atsakė Adrianas. 

Jį patį pribloškė šių jo žodžių šaltumas. Pamanė, kad turėtų būti 

išsigandęs, susijaudinęs, gal net neįgalus dėl savo būklės, bet jautėsi 
keistai susitelkęs. Ir tas jausmas visai nebuvo nemalonus. 

Vulfas neatitraukė akių nuo pistoleto. Atrodė, nežino, ar šokti į 
šalį nuo šūvio linijos, ar mestis į priekį ir bandyti jį atimti. Stovėjo 
sustingęs it statula. 

Adrianas kilstelėjo pistoletą ir nukreipė Vulfui tiesiai į veidą. 

— Jūs ne faras. Jūs profesorius, dėl Dievo meilės. Negalite man 
grasinti. 

Adrianas linktelėjo. Jautėsi nuostabiai šaltakraujiškas. 

- Jei jus nušaučiau, manote, tai kam nors rūpėtų? - paklausė. - Aš 
senas. Gal kiek pakvaišęs. Kas man bus, visiškai neturi reikšrnės. Bet 
jūsų motina... na, jai jūsų reikia, ar ne? O irjūs, pone Vulfai, esate dar 
jaunas. Nejau manote, kad verta mirti būtent šiuo momentu? Juk net 
nežinote, ko iš jūsų noriu. 

Vulfas ėmė dvejoti. Adrianas pagalvojo - įdomu, ar šitas žmogus 
yra kada žiūrėjęs į šautuvo vamzdį. Pamanė įžengęs į keistą, para- 
lelinį pasaulį, visai svetimą išretėjusiam jo pažįstamo akademinio 
pasaulio orui. Čia viskas buvo kur kas tikroviškiau. Jausmas turėtų 
būti šlykštus ir gąsdinantis, bet taip nebuvo. Adrianas pajuto neto- 
liese esant brolį. 

— Atėjote čia ir pavogėte mano motinos kompiuterį. 

Adrianas nieko neatsakė. 

— Iš kur jūs toks nenormalus? Juk ji serga. Pats matot. Ji nekon- 
troliuoja savo... 

Jis nutilo. Ir suurzgė tarsi sužeistas šuo. 

— Atiduokit. Neturite teisės paimti mano motinos kompiuterio. 

— Kieno kompiuterio? 

Adrianas pistoleto vamzdžiu parodė į krepšį. 

— Gal man vertėtų jį nuvežti detektyvei Kolins. Laisvai galiu. Ži- 
nau, kad šituos dalykus ji išmano kur kas geriau už mane. Ir, po vel- 
nių, esu tikras - ji tikrai supras tai, kam jį naudojate. Ją turbūt tikrai 

sudomins Rouzėsmezginio ir Nužudyksendę failai, kaip manote? Tai- 
gi, tiesą sakant, jums rinktis. Ką man daryti? 

Vulfas stovėjo tarpdury ir grūmėsi su noru pulti. Jo veidas per- 
sikreipė. Adrianas pagalvojo, kad žmogų, gyvenantį paslėptą nuo 
kasdienybės gyvenimą, šiurpina mintis praverti bet kurį langą, pro 
kurį galėtum pamatyti, kas jis toks ir ko iš tikrųjų nori. Visas tas iš- 
krypėliškas galvoje besisukančias mintis, slepiamas nuo valdžios, 
nuo draugų, nuo šeimos. Adrianas pajuto, kad Markas Vulfas tuoj 
pratrūks. Matė, kaip jis nurijo seiles vis dar įsiūčio surakintu veidu, 
tačiau balsą jau gebėjo suvaldyti. 

— Gerai jau. Jis mano. Ir tai privatu. 

Vulfas išspjovė kiekvieną žodį. 

— Galit pasiimt, - pasakė Adrianas. - Bet pirmiau man iš jūsų šio 
bei to reikia. 

- Ir ko gi? - nenoriai suurzgė Vulfas. 

— Kad apšviestumėt mane, - atsakė Adrianas. 

KūŪDIKIS VĖL PRAVIRKO. Gailiai. Daug garsiau nei pirma. 

Tas garsas, sklindantis pro sienas, išplėšė Dženiferę iš snaudulio. 
Ji nesuvokė, kiek laiko miegojo - gal dvylika minučių, o gal ir dvylika 
valandų. Nuolatinė tamsa po kauke atėmė jai laiko pojūtį. Ji buvo 
visai netekusi orientacijos. Budrumo akimirkos užklupdavo tada, kai 
į sąmonę įsirėždavo koks nors ypač ryškus ir neramus sapnas. Išgir- 
dusi tą garsą, ji krūptelėjo. 

O paskui padarė tai, ko dar nebuvo dariusi. Stipriai suspaudė 
poną Rudakailį ir nuleido kojas nuo lovos lygiai taip, kaip žmonės 
elgiasi pabudę ryte. Vis dar prikaustyta grandine prie sienos, ėmė 
blaškytis, tarsi žengdama į vieną ar kitą pusę galėtų susiaurinti atstu- 
mo spindulį ir pagauti, iš kur sklinda tas kūdikio verksmas. 

Dženiferė pagalvojo, kad šitoje kameroje turbūt atrodo kaip žvė- 
relis, besistengiantis suprasti, kas vyksta, tik iš oro kvapo. Ji aiškiai 
suvokė, kad jai belikę tik keli pojūčiai, ir pasakė sau turinti jais kaip 
galima geriau naudotis. 

Verksmas ėmė garsėti. O paskui jis liovėsi, lygiai taip staiga, kaip 
ir prasidėjo, tarsi tas jį sukėlęs liūdesys būtų pašalintas. Ji kurį laiką 

dar pasisukiojo, prikaustyta prie sienos, užvertusi galvą, toje vietoje, 
iš kur, jos manymu, sklido verksmas — tuščioje erdvėje tarp unitazo 
ir nežinios — ir staiga suvokė girdinti naują garsą, visai kitokį. 

Tai buvo juokas. 

Daugiau nei juokas - krykštavo vaikai. 

Ji sustojo ir pabandė sulaikyti kvapą. Žaidimų garsai, regis, čia ar- 
tėjo, čia tolo, tarsi tie vaikai vis pribėgtų ir nubėgtų tolyn. Ji prisiminė 
tuos laikus, kai ją pradinėje mokykloje per pertrauką palikdavo kla- 
sėje, už bausmę, o visi kiti klasės vaikai būdavo išvaromi laukan į žai- 
dimų aikštelę, ir pro langą pasigirsdavo jų žaidimų garsai, tik ji nepa- 
siekdavo jų pamatyti, bet girdėdavo pakankamai garsiai, kad galėtų 
įsivaizduoti, kaip jie žaidžia. Kikbolą. Kvadratą. Gumytę. Kyburiuoja 
ant džiunglių lipynių. Žaidžia visus smagius pertraukų žaidimus. 

Dženiferė visiškai sutriko; ji žinojo esanti kažkokiame rūsyje, bet 
staiga jai pasirodė, lyg ji būtų įkalinta mokykloje, egzistuojančioje tik 
jos praeityje. 

Ji tarė sau — tai negali būti tikra. Tačiau beklausant tie garsai ėmė 
atrodyti tokie tikri, kad jau darėsi visiškai nebeaišku. 

Žaidimų aikštelės garsai buvo girdėti taip arti, kad jai atrodė, jog 
gali juos paliesti. Jie mojo jai, kvietė prisidėti. 

Ji nedrąsiai ištiesė laisvąją ranką. 

Pasakė sau, kad, jei galėtų pagauti ore tą garsą, galėtų pasidėti jį 
ant delno, paglostyti, pažaisti juo ir kažkaip tapti jo dalimi. 

Negerai įsivaizduoti, kad garsas ją galėtų išsinešti. Bet tai labai vi- 
liojo ir atrodė įmanoma. Ji ištiesė ranką į priekį. 

Dženiferė jautė tiesianti ranką į niekur, bet negalėjo susilaikyti. 
Tas garsas buvo taip arti. 

Ten, kur tikėjosi tuštumos, kažką užčiuopė. Pirštų galais, lygų, 
kaip popieriaus, paviršių. 

Dženiferė žioptelėjo ir atitraukė ranką. Tarsi būtų palietusi atvirą 
elektros laidą. Kažkas čia yra! - sąmonėje perbėgo mintis. 

Ji išgirdo žemą, šiurkštų šnabždesį. Jis smogė iš tamsos tarsi žai- 
bas iš karšto vasaros dangaus. 

— Tu niekada nebūni viena. 

Staiga jos regėjimo lauko tamsa sprogo, deginančiu skausmu ir 
staigiu šoku — moteris jai smarkiai vožė į žandikaulį. Dženiferė su- 
svyravo ir atbula nuvirto ant lovos. Kone išmetė iš rankų poną Ruda- 
kailį, galva sukosi. Smūgis jai atėmė žadą; jis atrodė toks staigus, net 
baisesnis už tą akimirką, kai tas vyras trenkė per veidą, kai grobė ją 
iš gatvės, nes šiuo atveju tas netikėtumas buvo visai kitoks. Kupinas 
paniekos. Geliantis. 

Dženiferė susirietė ant lovos embriono poza. Ant lūpų jautė sūrų 
ašarų ir kraujo skonį. 

Kambary pasidarė nežmoniškai karšta. 

— Čia jau antras kartas, kai priverti mane tau trenkti, Ketvirtas 
numeri. Nedaryk to daugiau. Nes gali baigtis kur kas blogiau. 

Moteris kalbėjo tuo gaudžiančiu monotonišku balsu, kurio Dže- 
niferė jau priprato tikėtis. Kodėl ji taip kalba, Dženiferė šito nesu- 
vokė. Jei ta moteris pikta, turėtų kalbėti pakeltu balsu. Jei būtų su- 
sierzinusi, tas būtų girdėti iš balso tono. Dženiferė nesuprato, kaip 
situacijoje, kuri yra toli gražu nenormali, jis gali skambėti taip ramiai. 

Ir sužiopčiojo. Taip kalba žudikai. 

Ji laukė, beveik tikėdamasi dar vieno smūgio, bet jo nesulaukė. 
Vietoj to išgirdo su trenksmu užsidarant duris. 

Taip ir liko gulėti, klausydama, stengdamasi atskirti garsus, nors 
smarkus širdies plakimas ir ūžesys galvoje kone viską užtemdė. Jos 
pačios inkštimas slopino klausą. Jai prireikė begalinės stiprybės — 
jautė, kaip įsitempia pilvo ir kojų raumenys, - kad sutramdytų ne- 
vilties šauksmą. Toji moteris, pamanė ji, arba išeidama uždarė duris, 
arba tiesiog jas uždarė ir tebestovi prie lovos atitraukusi ranką, pasi- 
ruošusi vėl smogti. 

Dženiferę dusino troškus oras. 

Ji jautė, kaip visos jos kūno dalys šaukiasi dėmesio. Sumuštoji 
dalis. Išsigandusioji dalis. Nevilties apimtoji dalis. Ir, galiausiai, ko- 
vojančioji dalis. Šioji sugebėjo nutildyti tas kitas, ir Dženiferė pajuto, 
kad pulsas lėtėja. Smakras, buvo justi, sutinęs, bet skaudėjo mažiau. 

Tie jos drabužiai šiugžda, kai ji juda, priminė sau Dženiferė. Jos 
žingsniai čeža ant cementinių grindų. Prieš prabildama ji visada giliai 
įkvepia, ypač jei šnabžda. 

Dženiferė lėtai ir užtikrintai nuslopino visus savo pačios garsus ir 
klausėsi, ar neišgirs tos moters. 

Ją užliejo tyla. Ji buvo viena, kad ir ką ta moteris besakytų. Jei 
neskaitysim filmavimo kameros, kuri, kaip žinoma, ją stebi. 

Linksmas žaidimų aikštelės juokas fone dingo. Kurį laiką buvo 
tylu. Paskui vaikas kažkur tolumoje vėl pravirko, o tada staiga liovėsi. 


Tokijo verslininkas gėrė šiltą silpną skočą, jau seniai atmieštą, dar prieš 
ledukams ištirpstant taurėje. Butelis, iš kurio jis įpiltas, buvo brangus, 
bet jis abejojo, kad tas gėrimas yra kas kita nei pakaitalas, vietinės pi- 
gios rūšies, ir jo burna persikreipė iš pasibjaurėjimo. Sėdėdamas lauko 
verandoje pintame krėsle, badančiame jo nuogą kūną, jis vienoje rankoje 
laikė iPhone, o kitoje — tą gėrimą. Tajė prostitutė klūpėjo jam tarp kojų 
ir uoliai dorojo jį su visiškai dirbtiniu entuziazmu, tarytum nieko šiame 
pasaulyje jai nebūtų erotiškiau už jo patenkinimą. Jis negalėjo pakęsti 
tų jos dirbtinių dejonių ir aimanų. Šlykštėjosi prakaitu, blizgančiu jam 
ant krūtinės. Nežinojo tos merginos vardo, bet jis jam ir nerūpėjo. Jos 
lytėjimas jam būtų buvęs be galo nuobodus, jei ne tie vaizdai, kuriuos jis 
stebėjo telefono ekrane. 

Tas verslininkas buvo vidutinio amžiaus ir namie turėjo dukterį bei 
prasčiokę žmoną. Toji jo dukra buvo maždaug to paties amžiaus kaip 
ta jį laižanti tajė, kaip Ketvirtas numeris, bet apie savo vaiką jis negal- 
vojo, tik nuolat primindavo sau turintis jai iš kelionės parvežti dovanų. 

Ką nors spalvoto ir šilkinio, pasakė sau. Nustūmė visas mintis į šoną ir 
įsispoksojo į nediduką iPhone ekraną. Užuot stimuliuojamas tos tajės 
prostitutės, jis leidosi stimuliuojamas Serialo nr. 4 erotikos. Tas staigus 
smūgis Ketvirtam numeriui į veidą jį maloniai pakuteno. Jis buvo neti- 
kėtas ir dramatiškas, jam - tikra staigmena. Jis pasimuistė krėsle ir pro 
ekraną žvilgtelėjo į dervos juodumo tajės mergaitės plaukus. Mintyse 
sujungė jas abi - tą sekso darbininkę ir Ketvirtą numerį. Pajuto, kaip 
delnas susigniaužė į kietą kumštį, ir pasvarstė, ar netrenkus tai mergai 
ir nepajutus to jausmo. Jo galvoje sumišo mintys apie skausmą ir malo- 
numą ir jis čiupo pirštais ją už plaukų. Norėjo truktelti, kad ji suriktų. 
Bet susilaikė. Ketvirtas numeris, pagalvojo, beveik necyptelėjo gavusi į 
dantis. Kitus kartus matė ją verkiant, kartais šūkčiojant, o kartą net su- 
rinkant, bet šįkart, kai jai trenkė, tik nugriuvo atbula ir stojiškai tylėjo. 

Jos savitvarda galima tik žavėtis. 

Jis atsilošė krėsle ir užsimerkė. Akimirką stengėsi įsivaizduoti, kad 
tajė dingo ir jam tarp kojų darbuojasi Ketvirtas numeris. 

Jis atsiduso. Pajuto, kaip suvirpa visas kūnas, ir atsidavė tai fantazi- 
jai su nauju įkarščiu. 


Linda buvo susierzinusi. Ranką skaudėjo, o Maiklas nepuolė kaip- 
mat guosti, kaip ji tikėjosi. 

— Ketvirto numerio žandikaulis kaip profo boksininko, - pasakė 
ji. - Velnias. 

Voždama Dženiferei, į jos dantis įsipjovė mažąjį pirštelį. Iš žaiz- 
dos prie nago sruvo kraujas ir ji skųsdamasi jį čiulpė. 

Maiklui buvo linksma, o jai tai visai nepatiko. Jis naršė vaistų spin- 
telę, rastą tame vienkiemyje, ieškojo kokio antiseptiko ir pleistrų. 

- Jei jau trenki kumščiu, — pasakė jis, - būtų geriau, kad užsimau- 
tum gumines pirštines. Guli ant stalo prie pagrindinio kompiuterio. 

Jis surado, ko ieškojęs. 

— Gali perštėti, — pasakė, užlašinęs jai ant žaizdos vandenilio 
peroksido. - Ar žinai, kad žmogaus burna yra viena pavojingiausių 
kūno vietų, kur daugiausia bakterijų? 

— Per daug prisižiūrėjai Discovery, - atsakė Linda. 

— Ir kad Komodo drakonas toje saloje Ramiajame vandenyne gali 
tave nužudyti vien įkandimu, bet ne todėl, kad jo aštrūs dantys, o to- 
dėl, kad jo platinamos infekcijos neveikia šiuolaikiniai antibiotikai. 

— Animal Planet? - paklausė Linda. Ji susiraukė, kai ant žaizdos 
užlašėjo peroksido. - Tai ką, gal Serialui nr. 5 vagiam drakoną? 

— Atleisk, - pasakė Maiklas. Jis pažvelgė į išvalytą žaizdą. - Gana 
gili. Kaip manai, gal tau reikėtų nuvažiuoti į ligoninę, kad sukabintų 
viena kita siūle? Artimiausia už kokių keturiasdešimt penkių minu- 
čių kelio, bet iš tiesų, ko gero, būtų neprošal. 

Linda papurtė galvą, bet paklausė: 

— O kaip tu manai? 

— Manau, galima ir taip, ir taip. Jei suspausiu žaizdą, ji sugis, bet 
gali dieną kitą paskaudėti. 

Linda, laikydama ant žaizdos skudurėlį, priėjo prie jųdviejų mie- 
gamojo lango. 

— Ar mums ko nors iš tenai reikia? - paklausė mostelėjusi sužeista 
ranka. 

Maiklas greitai apsižvalgė ir mintyse atliko inventorizaciją. 

— Nieko tokio skubaus. Maisto turime begalę, nors gurmanišku 
jo nepavadinčiau. Turime ginklų. Turime visas mums reikalingas 
elektronikos priemones. Manau, kelias dienas galime būti ramūs. 

— Tada jokių išvykų, - nusprendė Linda. - Nebent ko nors iš tie- 
sų prireiktų. Geriau bus, jei niekas mūsų nematytų. 

Ji kurį laiką pastoviniavo, žiūrėdama pro langą. Buvo vėlyva po- 
pietė, lengvas vėjelis kedeno lapus, besiskleidžiančius ant medžių 
palei žvyrkelį, vedantį į kelią, kuriuo, jei labai prireiktų, galima nu- 
važiuoti į miestą. Dešinėje stovėjo nuo vėjo palinkusi raudona dar- 

žinė, kur jie įvarė savo mersedesą ir uždengė brezentu. Apdaužytas 
Maiklo pikapas buvo viešai išstatytas lauke. Toks automobilis labai 
būdingas šitoms vietoms. Šaltų žiemų pribaigtas ir nuvažinėtas kai- 
mo šunkeliais, kad atrodytų kaip reikiant panaudotas. Jai atrodė, kad 
dėl to pikapo jie atrodo paprasti vietiniai, tarsi pigūs džinsai ir džem- 
peris, nors iš tikrųjų jie yra lyg šilkas ir aukštoji mada. Ji nepaprastai 
žavėjosi tuo jų Seriale nr. 4 sukurtu iliuzijų pasauliu. Jauna maloni 
pora, išsinuomojusi atokų vienkiemį visų pamirštoje ir ignoruoja- 
moje Naujosios Anglijos dalyje. Nekilnojamojo turto agentei, kuri 
jiems surado jį, buvo pasakyta, kad Maiklas baigia savo disertaciją, o 
ji kuria skulptūras, ir šitas akademinio pasaulio ir egzotikos mišinys 
užkirto kelią bet kokiems klausimams, kodėl jiems taip reikia nuo- 
šalumo, - tai buvo svarbiausias jų pageidavimas. Netikros pavardės. 
Netikri gyvenimai. Faktiškai visas sandoris buvo atliktas internetu. 
Vienintelis fizinis kontaktas įvyko, kai Linda užšoko į nekilnojamo- 
jo turto agentūrą ir grynaisiais sumokėjo nuomą už šešis mėnesius. 
Kokiam nors įtaruoliui gal ir būtų kilę klausimų dėl to pluošto jos 
paduotų šimto dolerių kupiūrų, bet kai šalies ekonomiką krečia ši- 
tiek didžiulių skandalingų nuopuolių, tikrų pinigų vaizdas sustabdo 
beveik visus aiškinimusis. 

Niekas nematė, kaip jie išsikrovė brangią garso ir vaizdo aparatū- 
rą. Nieko nebuvo taip arti, kad išgirstų remonto garsus, kai Maiklas 
ruošė studiją filmuoti Ketvirtam numeriui. 

Linda sąmoningai to nesuvokė, bet tam tikra prasme jiedu buvo 
taip pat izoliuoti kaip ir Ketvirtas numeris. Tas jausmas, kad esi savo 
pasaulio šeimininkas ir viską kontroliuoji, jai tapo dalimi gyvenimo 
malonumo. Viskas vyksta sename vienkiemyje, toli nuo miesto. Nėra 
jokių smalsių kaimynų, nešiojančių vaišes susipažinimui ir susidrau- 
gavimui. Su šia vieta jiedu niekaip nesusiję. Jokių draugų. Jokių pa- 
žįstamų. Jie nedalyvauja jokiame kitame gyvenime, išskyrus Serialą 
nr. 4. Ir jokia išorinio pasaulio dalis nesikišo į jų gyvenimą. 

Linda pakėlė pirštą į lango šviesą. Tikėjosi, kad rando neliks. Vien 
pagalvojus, kad Ketvirtas numeris per neatsargumą galėjo jai palikti 
ant odos žymę, ją užliejo kruvino pykčio banga. Bet koks odos pažei- 
dimas jai kėlė siaubą. Ji tikėjosi visada būti tobula. 

— Man viskas gerai, - pasakė Linda. Bet pati nežinojo, ar tuo tiki. 
Tą akimirką jai norėjosi žiauriai įskaudinti Ketvirtą numerį. 

— Duok, užklijuosiu, - pasakė Maiklas. 

Ji ištiesė ranką, ir jis paėmė ją lyg jaunikis prie altoriaus. Švelniai. 
Jo elgesys pasikeitė. Daugiau nebesišaipė. Pažiūrėjo šviesoje ir nu- 
sausino vata. Tada pakėlė jos ranką kaip viduramžių riteris ir pabu- 
čiavo. 

— Manau, - lėtai pasakė ji, galiausiai nusišypsodama, - kad Ket- 
virtam numeriui metas patirti ką nors nauja. 

Maiklas linktelėjo. 

— Naują grėsmę? - paklausė. 

Linda nusišypsojo. 

— Seną grėsmę, tik naujai pateiktą. 

ADRIANAS PISTOLETU MOSTELĖJO į namo vidų, parodė Vulfui, ku- 
ria kryptimi eiti. Jam atrodė, kad to ginklo svoris vis keičiasi - vieną 
sekundę jis lengvas, kone orinis, kitą - geležinis, tarsi priekalas. Jis 
bandė prisiversti viską patikrinti: apkaba pilna? Taip. Saugiklis nuleis- 
tas? Taip. Pirštas ant nuleistuko? Taip. 

Noras šauti? 

Jis abejojo galintis tai padaryti, nepaisant to, kad grasino šauti, 
ir dar turint omeny, kiek blogo Markas Vulfas aiškiai mielai pada- 
rytų nekaltiems vaikams. Jis išgirdo Brajaną, šnabždantį į ausį: Jei 
jį nušausi, tave suims, nebebus kam ieškoti Dženiferės ir ji dings am- 
žiams. 

Praktiškas teisininko argumentas buvo jo brolio. Dalykiškas to- 
nas irgi brolio. Bet jis žinojo, kad Brajano su juo nėra, šiuo metu tik- 
rai ne. Aš vienas, - pagalvojo. O tada sau paprieštaravo: Ne, ne vienas. 
Teko grumtis su savo paties sutrikimu. 

Adrianas stebėjo, kaip sukdamas akis į šoną tas seksualinis nu- 
sikaltėlis tarsi įslysta atgal į savo svetainę. Žmogaus, kuriam šitaip 
nerūpi, kokį poveikį kitiems turi jo geismai, draugija jam gniaužė 

kvapą. Normalūs žmonės pasvarsto apie pasekmes. O šio pasaulio 
markai vulfai — ne. 

Staiga pistoletas jo rankoje pasidarė šaltas, o paskui per sekundę 
įkaito iki raudonumo, tarsi būtų ką tik ištrauktas iš grūdinimo kros- 
nies. Jis suspaudė jį stipriau. Bet gal ir aš toks pat. 

To žmogaus veidas buvo iškreiptas šypsenos, kuri, Adriano nuo- 
mone, rodė kažkokią ligą - ją galėjo tik įsivaizduoti. Jo paties liga 
bent turi pavadinimą ir diagnozę, ir atpažįstamą beprotybės ir dezin- 
tegracijos modelį. O Marko Vulfo manija atrodė esanti iš visai kito 
pasaulio, to, kur medicina nebesusitvarko ir ją pakeičia kažkas kur 
kas tamsesnio. 

— Gerai, tėvuk, — su familiaria pašaipa tarė Vulfas. - Baik mosuot 
čia ta patranka ir sakyk, ką nori žinoti. 

Jis įėjo į svetainę. Iš jo balso nebūtum pasakęs, kad Adrianas jį 
labai gąsdintų, nepaisant net to tarp jų maskatuojančio pistoleto. 

— Tik pirma atiduokit kompiuterį. 

Adrianas nežinojo, kaip elgtis. 

— Jis svarbus, ar ne? 

Vulfas nusišypsojo. 

- Jei pats nežinotumėt atsakymo į šitą klausimą, čia nebūtumėt. 

Jam už nugaros į kambarį užėjo Rouzė. Rankoje ji laikė virtuvinį 
rankšluostuką ir, pamačiusi Adrianą, nusišypsojo. 

— O, Marki, tavo draugas vėl atėjo, - nudžiugo ji. 

Vulfas nenuleido akių nuo Adriano. 

— Taip, mama, - lėtai pasakė. - Geras mano draugas profesorius 
ir vėl mus aplankė. Atnešė tavo kompiuterį. 

Pistoleto Adriano rankoje Rouzė nepastebėjo arba nesuprato, kodėl 
jis laiko jį, ar gal net nesuvokė, kas tai yra, nes nieko apie tai nepasakė. 

— Ar dabar visi kartu pažiūrėsime mūsų serialus? - paklausė. 

— Taip, mama. Manau, profesorius to ir atėjo. Nori kartu su mu- 
mis pasižiūrėti televizorių. Gali jau pradėti megzti. 

Rouzė nusišypsojo ir nuėjo prie savo krėslo. Po kelių sekundžių ji 
jau buvo padėjusi sėdynę ir pasigirdo švelnus virbalų skimbčiojimas 
ir siūlų šnarėjimas. 

— Savo asmeninių dalykų aš jai nerodau, — pasakė Vulfas. - Ne- 
paisant to, kad ji ir nesuprastų. Vis vien prieš įsijungdamas nuvarau 
ją į lovą. 

Kaip gražu, pagalvojo Adrianas. Slepia nuo motinos savo liguistą 
pornografiją. Koks geras sūnus. 

— Taigi... - pradėjo Adrianas. Ir tuoj pat nutilo. 

- Jums teks palaukti, - pasakė Vulfas. - Čia mano namai ir mano 
tvarka. 

Adrianas linktelėjo. Persėdo ant nutrintos sofos. 

— Palauksim kartu, —- pasakė. Ginklą ir toliau laikė nukreipęs 
Vulfui į krūtinę. 

— Žinote, - lėtai pasakė Vulfas, - tokie žmonės kaip aš iš tiesų 
nepavojingi. Mes tiesiog... smalsūs. Negi daktaras Vestas jums to ne- 
paaiškino? 

Nepavojingi. Koks melas, sau viduje sušuko Adrianas. Bet išoriškai 
išlaikė, kaip vylėsi, šaltą klinicisto veidą. 

— Apie jus su daktaru Vestu nesu kalbėjęs, - atsakė Adrianas. 

Vulfo akyse šmėkštelėjo nuostaba. 

— Įdomu, - pasakė jis. Sunkiai atsisėdo priešais Adrianą ir paėmė 
televizoriaus pultelį. Nukreipė į kabelinės televizijos priedėlį po pla- 
čiaekraniu televizoriumi ir, kai tas įsijungė, sumurmėjo: — Nes gera- 
sis daktaras man atrodo labai panašus į jus. 

— Ką turite omeny? - paklausė Adrianas, kai ekrane pasirodė ka- 
nalų sąrašas. 

— Jis nori sužinoti, - pasakė Vulfas. Ir staiga trumpai nusijuokė. — 
Tik tiek, kad jam, norint sužinoti tai, ką nori, nereikia į mane taikytis. 

Adrianas jautėsi it apdujęs. Norėjo, kad jam padėtų. Jam reikėjo 
pagalbos. Bet visi mirusieji jo lankytojai tylėjo. 

— Kaip manote, profesoriau, — staiga paklausė Vulfas, - kartosim 
„Karo lauko ligoninę, o gal „Merės Tailer Mur šou'? „Simpsonų“ 
humoro mano motina nesupranta. 

Atsakymo jis nelaukė. Paspaudė mygtuką ir ekrane pasirodė ka- 
riniai sraigtasparniai, sukantys ratus virš Pietų Kalifornijos kalvų, 
apsimetančių šeštojo dešimtmečio Korėja. Iš garsiakalbių pasigirdo 
pažįstama muzika. 

— O, puiku, - linksmai pasakė Rouzė. - Čia Vanagas ir Majoras 
Bernsas. 

Ji palinko prie televizoriaus ir virbalai energingai sutaukšėjo. 

— Juos ji prisimena, - pasakė Vulfas. - Radarą. Saldžialūpę. Tra- 
perį Džoną ir Klingerį. Bet savo sesers vardo - ne. Nei vieno iš mano 
pusbrolių ir pusseserių. Jie visi jai dabar svetimi. Žinoma, taip daž- 
nai, kaip Alanas Alda ar Maikas Farelas, jie nesirodo. Niekas neužei- 
na. Esame tik mudu. Vienui vieni. Jei neminėsim tų žmonių ekrane. 
Jie - vieninteliai jos draugai. 

Vulfas kiek pasisuko savo krėsle, kad matytų serialo veiksmą, 
ignoruodamas Adrianą ir elgdamasis kone taip, tarsi nei jo, nei to pis- 
toleto kambary nebūtų, tik Adrianas pastebėjo, kaip jis įsitempė per- 
keldamas maišelį su Rouzės kompiuteriu ant grindų sau tarp kojų. 
Jis nežinojo, kiek laiko pajėgs tvirtai laikyti pistoletą rankoje, ir pa- 
svarstė, ar nebus tai kaip akmuo po kaklu, kuris nutemps jį į prarają. 


vo- se 


goninės personažus pakeitė Arčis ir Mėsagalvis. Po jų ėjo Diana ir 
Semas. Ištisas dvi valandas ekrane mirgėjo linksmybės. Rouzė daug 
juokėsi, ypač kai iš tikrųjų būdavo suskeliamas koks sąmojis, bet mė- 
gautis programa jai tie sąmojai nebuvo būtini. Markas Vulfas tysojo 
krėsle, nekreipdamas dėmesio į ginklą, nukreiptą į jį. Adrianas muis- 
tėsi ant sofos, viena akimi žiūrėdamas serialus, kita —- stebėdamas 

Vulfą. Į žmogų jis taikėsi pirmąkart gyvenime. Jam neatrodė, kad tai 
daro kaip reikiant, bet ir nebuvo tikras, kad tai labai svarbu. 

Adrianas jautėsi tarsi vaidintų kažkokiame avangardiniame spek- 
taklyje, tik nėra suflerio, kuris pasakinėtų žodžius. 

Galiausiai kambarį užliejo serialo „Į sveikatą“ titrų muzika, tada 
Markas Vulfas paėmė pultelį ir išjungė televizorių. 

— Šiam vakarui pakaks, mam, - pasakė. - Mudviem su profeso- 
rium reikia užbaigti reikalus. Tau laikas miegoti. 

Rouzė nuliūdo. 

— Tai šiandien jau baigėsi? - paklausė. 

— Taip. 

Moteris atsiduso ir įdėjo mezginį į krepšį. Pakėlė akis. 

— Sveiki, - pasakė Adrianui. - Ar jūs Marko draugas? 

Adrianas neatsakė. 

- Į lovą, mama, - tarė Vulfas. - Tujau pavargusi. Tau reikia išgerti 
vaistus ir eiti gulti. 

- Jau laikas miegoti? 

— Taip. 

— Ne vakarieniauti? 

— Ne. Tujau pavalgei. 

— Tada dabar pažiūrėkim mūsų serialus. 

- Ne, mama. Šiam vakarui baigta. 

Markas Vulfas atsistojo. Priėjęs kilstelėjo motiną nuo krėslo. Pas- 
kui atsisuko į Adrianą, vis dar laikantį į jį nukreiptą ginklą, bet dabar 
jau atrodantį, tarsi tie komedijų juokai ir Rouzės atminties kliuviniai 
būtų jį išblaškę. 

— Ar ruošiatės mane prižiūrėti? - paklausė Vulfas. - Ar sutinkate 
palaukti, kol grįšiu? 

Adrianas atsistojo. Žinojo, kad būtų negerai paleisti Vulfą iš akių, 
nors dalyvaudamas visame šitame absurdo teatre jau nebesuprato, 
kodėl. Adrianas nusišypsojo Rouzei. 

— Ką gi, tada einam, - pasakė Vulfas, imdamas motiną už rankos. 

Adrianas pasijuto, tarsi kviečiamas į kažkokį slaptą ritualą, tarsi 
būtų antropologas, galiausiai pelnęs paslaptingos Amazonės genties 
pasitikėjimą. Per nedidelį atstumą stebėjo, kaip sūnus prižiūri moti- 
nos pasiruošimą miegui. Kaip padeda jai nusirengti iki pat padoru- 
mo ribos; išspaudžia pastos ant dantų šepetėlio. Sudeda eilę tablečių 
ant komodos ir paduoda stiklinę vandens. Sužiūri, kad ji nueitų į 
tualetą, kantriai palaukia už vonios durų šūkčiodamas: „ar pasinau- 
dojai tualetiniu popierium?, „nepamiršk nuleisti vandens“. Paskui 
paguldo ir apkamšo, - visą tą laiką Adrianas stovėjo už kelių metrų 
su pistoletu rankoje. Atrodė, kad jis nematomas. 

Iš to, ką jis matęs gyvenime, labai nedaug buvo baisiau už tą Rou- 
zės pasiruošimo miegui ritualą. Ne dėl to, kad ji buvo tarsi vaikas, 
nors taip ir buvo. O dėl to, kad paprasti kasdieniai gyvenimo daly- 
kai nebesusiję su jos mąstymu. Kiekvienu savo veiksmu, kiekvienu 
momentu, atspindinčiu tą pasaulio suvokimo praradimą, Rouzė de- 
monstravo tai, ko artėjant Adrianas taip bijojo. Man bus panašiai, tik 
dar blogiau. 

Jis laikėsi nuošaliai. Jautėsi labai nesmagiai. Tarsi stačia galva ner- 
tų į kažką tokio intymaus, kad net žodžiais nenusakoma. 

Markas Vulfas, seksualinis nusikaltėlis, švelniai pabučiavo moti- 
ną į kaktą. Išjungdamas šviesą, pasisuko į Adrianą. 

— Matote? - paklausė, bet į tą klausimą nereikėjo atsakyti, nes 
Adrianas aiškiai matė. - Va taip ir yra. Kas vakarą. 

Vulfas praėjo pro jį. Patraukė atgal į svetainę. 

— Uždarykit jas, - sumurmėjo mostelėjęs į miegamojo duris. 

Adrianas atsisuko ir paskutinįkart žvilgtelėjo į tą moterį, gulinčią 
tarsi kalnas tamsos šešėliuose. 

— Gal ji šiąnakt mirs miegodama, - pasakė Vulfas. - Bet tikriau- 
siai ne. 

Adrianas uždarė duris ir nusekė Vulfui iš paskos. 

— Ta policininkė, - pasakė Vulfas, - ta, su kuria buvote atėjęs. Ji 
lygiai tokia pati kaip visi farai, su kuriais man tekę susidurti. Jiems 
norisi prie manęs kabinėtis. Paimti mano kompiuterį. Pažiūrėti, ko- 
kių turiu žurnalų. Patikrinti, kaip gydausi. Pridaryti nemalonumų 
darbe. Prižiūrėti, kad nedaryčiau to, kas jiems nepatinka, pavyzdžiui, 
nesilankyčiau mokyklose ar žaidimų aikštelėse. Jie stengiasi iš manęs 
atimti mane. - Jis nusijuokė. - Kurgi ne. 

Vulfas pažvelgė į Adrianą. 

— Tai ką, pageidaujate ekskursijos po mano gyvenimą? 

Vulfas atsakymo nelaukė. Tiesiog grįžo į svetainę. Priėjo prie lan- 
go ir nuleido žaliuzes. 

— Juk žinote, kad aš kasdien keliuosi ir važiuoju į darbą, kaip geras 
lygtinai paleistas kalinukas? 

Adrianas linktelėjo. Toliau laikė nukreipęs pistoletą į priekį. 

— O dabar pamatėte mudu su mama. Prieštvaniniai serialai ir 
įklotų keitimas. Labai miela, ar ne? 

Adrianui pasirodė, kad pistoletas jo rankoje suvirpėjo. Pamėgino 
laikyti ranką tvirtai. 

— Jūs manęs nenušausite, — pasakė Vulfas. - Tiesą sakant, jums 
teks sutikti su mano reikalavimais, antraip nepadėsiu jums. O tos pa- 
galbos jums išties reikia, ką, profesoriau? 

Tai jis pasakė pašaipiai ir agresyviai. 

Adrianas tylėjo. Norėjo laikyti nutaikytą pistoletą. Nesuprato, 
kodėl Vulfas visai nebijo jo ginklo. Pamėgino galvoje išspręsti šią 
lygtį. Juk pistoletas yra visai tinkamas stimulas. Smurtinė skausminga 
mirtis. Reakcija turėjo būti greita ir aiški, iškart atpažįstama. Paraly- 
žiuojanti nevaldoma baimė. Tai, kad to nebuvo, jį trikdė. 

— Taigi, metas pasiderėti, profesoriau. 

— Aš nesideru su tokiais žmonėmis kaip jūs, — netvirtai atsakė 
Adrianas. 

Kokia graudi nesąmonė, pamanė jis. 

— Darir kaip deratės. Belsdamasis į mano duris, jūs jau kažką siū- 
lėte. Arba norėjote kažką gauti. Kad galėtume tęsti geruoju, mums 
tiesiog reikia suderinti pardavimo sąlygas. 

Kaip žmogus, į kurį nukreiptas ginklas, Vulfas buvo labai ramus. 

— Man reikėjo atgauti motinos kompiuterį. Dėl akivaizdžių prie- 
žasčių. Jo standusis diskas priklauso man ir tik man. Ten yra asmeniš- 
ki dalykai. Na, o dabar sakykit, ko norit, kad galėtume suderėti kainą. 

— Man reikia surasti vieną žmogų. 

— Puiku. Nusisamdykit privatų detektyvą. 

— Aš tas privatus detektyvas, - atsakė Adrianas. 

Vulfas šiurkščiai nusižvengė. 

— Visai nepanašus į tokį, jei neminėsim tos galingos šaunamosios 
priemonės, kuria negalit liautis mosavęs. Pradėkim nuo to, profeso- 
riau, kad pistoletą reikėtų laikyti abiem rankom. Taip bus tvirčiau, 
galėsit geriau nusitaikyti. 

Vulfas nusišypsojo. 

— Štai taip. Už šį nedidelį instruktažą net pinigų neprašysiu. 

Adrianas mintyse bandė sudėlioti prieštaringas mintis. Galėtų 
nuleisti ginklą, pasidėti į šoną, pradėti derėtis. Arba pamėginti pa- 
gąsdinti Vulfą taip, kaip, įsivaizdavo, gąsdintų Terė Kolins, tačiau 
abejojo galintis kalbėti taip svariai, kad skambėtų įtikinamai. Jis jau- 
tėsi tarsi patekęs į spąstus, stengėsi suvokti savo galimybes, bet tada 
išgirdo Brajaną šnabždant: „Pasinaudok tuo, kas buvai, kas esi ir kuo 
tapsi... Gal tai suveiks.“ 

Jis linktelėjo ir pajuto, kaip brolis padeda jam nulaikyti rankas. 
Pakėlė pistoletą ir nukreipė tiesiai į Vulfą. Nužvelgė pistoleto vamzdį 
ir prispaudė pirštą prie nuleistuko. Nutaisė kiek drebantį balsą. 

— Aš sergu, - tyliai pasakė. - Labai sunkiai. Ir greitai mirsiu. 

Vulfas klausiamai pažvelgė į jį. 

— Pakalbėkim apie jūsų mamą - kiek ja pasitikite? Manote, ji su- 
pranta, ką daro? Jei dabar čia ji mosikuotų tuo pistoletu, ar būtumėt 

toks tikras, kad ji netyčia nespustels nuleistuko ir nepadarys jūsų vei- 
de didelės gražios skylės, nė nenutuokdama, ką padarė ir kaip padarė. 
O net jei paleistų seriją jums į pilvą, ir jums gal dar liktų menkutė 
galimybė išgyventi, negi manote, kad susiprastų paskambinti 9112 
Ar nemanote, kad ji tikriausiai imtųsi megzti ir įsijungtų televizorių? 

Vulfas prisimerkė, iš jo veido dingo toji pašaipi šypsena. 

— Ką gi, - lėtai pratarė Adrianas. - Sergu panašia liga kaip jūsų 
motina. Tik baisesne. Dėl jos aš elgiuosi velniškai neprognozuoja- 
mai ir visai nesuprantu, kodėl. Taigi, labai gali būti, kad dabar bet 
kurią sekundę pamiršiu, ko čia atėjęs, ir šita patranka, kaip jūs, pone 
Vulfai, skambiai pavadinote, iššaus, nes aš pamiršiu, ko man iš jūsų 
reikia, ir prisiminsiu tik tiek, kad jūs esate aukščiausios prabos sek- 
sualinis nusikaltėlis ir apskritai šūdo gabalas, nusipelnęs keliauti 
tiesiai pragaran. Štai koks aš. Nestabilus. Tarsi stovėčiau ant slidaus 
denio, o jūra banguotų. Ir deryboms daug laiko neturiu. 

Atrodė, kad Vulfas kiek atsitraukė. Adrianas tai susakė greitai, čia 
keldamas, čia nuleisdamas balsą, idant suteiktų visai tai kalbai poe- 
tinio skambesio. 

— Tai tikrai turėtų supist jam protą ir priverst pamąstyt, - džiugiai 
suprunkštė Brajanas. - Gerai pavarei, Audi. Išvertei jį iš koto. Griebk jį. 

— Gerai, profesoriau. - Vulfas mąstė ne lėčiau nei Adrianas. - Sa- 
kykit, ko jums reikia. 

— Norėčiau turo su gidu po jūsų pasaulį. Po naktinį pasaulį. 

Vulfas linktelėjo. 

— Jis labai didelis. Velniškai didelis pasaulis, profesoriau. Norė- 
čiau sužinoti - kodėl. 

— Dėl rožinės kepurės, - atsakė Adrianas. 

Nesąmonė. Bet dėl to Vulfas ir toliau jausis sutrikęs. Adrianas žen- 
gė žingsnį į priekį, abiem rankomis laikydamas pistoletą akių aukštyje. 

— Ar tą turėjot omeny? - paklausė. - Taip. Supratau. Atrodo, taip 
daug geriau laikyti ginklą. 

Vulfas atšoko. Adrianas pastebėjo, kad jo veide šmėstelėjo baimė. 

— Jūs manęs nenušausite. 

— Tikriausiai ne. Bet iš jūsų pusės taip žaisti kvaila. 

Kambaryje trumpam stojo tyla. Adrianas jau žinojo, ką toliau pa- 
sakys Vulfas. Buvo tik viena logiška išeitis. 

— Gerai, profesoriau. Tebūnie taip, kaip norite. 

Nusileido. Tikriausiai apgaudinėja, - bet Adrianas pamanė suge- 
bėjęs išlyginti jėgas. Tai Vulfo namai, ir jis žengs į jo teritoriją. Tačiau 
toji Adriano mįslė - kiek jis neprognozuojamas? - pakirto Vulfo šal- 
tą, racionalią esybę. Adrianas niekada savęs nelaikė ypač protingu, 
bet po šito nusišypsojo. Jo priešmirtinė beprotybė pasirodė esanti 
kiek labiau įtikinama už Vulfo psichopatines manijas. Adrianas pa- 
galvojo, kad dabar tereikia sudėti šiuos elementus į krūvą. 

Jis stumtelėjo krepšį su kompiuteriu Vulfo link. 

— Parodykit man, - pasakė. 

— Ką jums parodyti? 

— Viską. 

Vulfas gūžtelėjo ir tarsi pats sau prieštaraudamas nekantriai čiu- 
po kompiuterį. 


Laikas ištirpo vaizdų lavinoje. Jie buvo skirtingi, bet kartu ir vienodi. 
Vulfui prijungus kelis laidus prie Rouzės kompiuterio, televizoriaus 
ekraną užplūdo įvairių rasių, amžiaus, pozų ir iškrypimų vaizdai. 
Tarsi maestro, diriguojantis orkestrui, Vulfas parodė Adrianui, kas 
vyksta pogrindiniame interneto pasaulyje. Nuo to begalinio protą 
bukinančio sekso tvano jam ėmė svaigti galva. Apsimestinė aistra, 
susijusi tik su nuogumu, bet ne su tikru ryšiu. 

Vulfas buvo patyręs gidas. Tarsi Vergilijus, atsakantis Adrianui į 
visus klausimus. 


Adrianas nenumanė, kiek laiko jie tai žiūrėjo. Plaukė pasroviui. 

Nesmagumas dėl tokio atviro intymumo priešais akis greitai išnyko. 
Jį tik šiurpino, kad visa tai nesiliauja. 

Vulfas spustelėjo kelis klavišus, ir vaizdai ekrane pasikeitė. Į juos 
žvelgė juoda oda apsitempusi moteris - kvietė užeiti į kambarį ir 
būti nubaustiems. Vienkartinis dalyvavimo mokestis - 39 doleriai 
99 centai. 

— Įdėmiai žiūrėkite, profesoriau, - pasakė Vulfas. 

Jis pasirinko naujas nuorodas, ir odinė Moteris nr. 2 pakeitė odinę 
Moterį nr. 1. Ši siūlė tokį patį bausmių komplektą, tik už 60 eurų, ir 
kalbėjo prancūziškai. Dar keletas spustelėjimų, ir pasirodė odinė Mo- 
teris nr. 3. Jos kaina buvo japoniškomis jenomis, ta kalba ji ir kalbėjo. 

Adrianas suprato, ką norima pasakyti. 

— Taigi, profesoriau, pasakykite, ko ieškote. Konkrečiai. 

Vulfas išsišiepė. Buvo akivaizdu, kad jam visa tai smagu. 

Vulfas ėjo per tinklalapius. Vaikai. Senukai. Storuliai. Kankinimai. 

— Kas jus intriguoja, profesoriau? Kas traukia? Kas užkabina sty- 
gas? Galima truputį varinėti kraują? Nes kad ir kas tai būtų, kur nors 
čia tikrai yra. 

Adrianas linktelėjo, bet tuoj pat ėmė purtyti galvą. 

— Parodykite man, kas įdomu jums, pone Vulfai. 

Vulfas ėmė muistytis. 

— Nemanau, kad mūsų geismai panašūs, profesoriau. Ir nemanau, 
kad jūs labai norėtumėt su manimi ten keliauti. 

Adrianas susimąstė. Kad taip toli nueitų, jis panaudojo pistoletą. 
Bet žvelgdamas Vulfui į akis pagalvojo, jog šis neįsileis jo į savo asme- 
ninį pasaulį. Tačiau turi būti ir kitas kelias. 

Jis pajuto už nugaros brolį, atrodė, Brajanas greitai bėgioja po 
ankštą erdvę, pirmyn atgal, blaškosi prie dilemos, besisukančios gal- 
voje. Girdėjo, kaip aidi brolio žingsniai, kaukši medinėmis grindimis, 
nors Vulfo namai visi buvo iškloti kilimu. Adrianas jautė, kaip brolis 
sustoja, pasilenkia ir sušnabžda į ausį kaip koks karaliaus patarėjas. 

— Gundyk jį, Audi. Suviliok. 

Lengviau pasakyti nei padaryti. 

— O kaip? 

Matyt, jis pasakė tai garsiai, nes pamatė, kaip Vulfas iš nuostabos 
sustingo. 

— Ką judu abu žinote? 

Adrianas linktelėjo. 

— Teisingai sakai, - atsakė. - Jis išties nežino, ko aš čia atėjau. 

— Su kuo čia kalbatės? - nervingai paklausė Vulfas. 

Į tą klausimą Adrianas neatsakė. 

— Man reikia surasti Dženiferę. O ji jauna. Šešiolikos. Ir graži. 

— Nesuprantu, - pasakė Vulfas. - Dabar jau kalbatės su manimi? 

— Dženiferė dingo, - tęsė Adrianas. - Bet kažkur ji yra. Turiu ją 
surasti. 

— Ta Dženiferė jūsų anūkė ar ką? 

— Turiu ją surasti. Aš kaltas. Galėjau sustabdyti juos, kad jos ne- 
pagrobtų, bet buvau per lėtas. 

— Kažkas tą Dženiferę pagrobė? 

— Taip. 

— Kur nors netoliese? 

— Taip. Priešais mano namus. 

— Ir sakote, kad ją pažįstu? Čia kažkokia nesąmonė. Prie tokio 
amžiaus vaikų man net prisiartinti neleidžiama. 

— Jūs nežinote, iš kur ją pažįstate, bet iš tiesų pažįstate. Jūs su tuo 
susijęs. 

— Jūs kalbate nesąmones, profesoriau. 

— Ne. Jūs tiesiog nesuprantate. Dar ne. 

Vulfas linktelėjo. Atrodė, kad jis kažką suprato. 

— O farai... 

- Jie ieško. Bet nežino, kur ieškoti. 

Vulfas atrodė susijaudinęs ir kiek sunerimęs. 

— Ir manote, kad ji kažkur čia? 

Jis parodė į kompiuterį. 

Adrianas linktelėjo. 

— Tai vienintelė vieta, kur mums dar likusi toji menkiausia viltis. 
Jei kas nors pagrobė Dženiferę, kad ja pasinaudotų, o paskui nužudy- 
tų, tada jokių šansų. Bet jei tas kas nors pagrobė ją, kad kažką gautų... 
gal pinigų... prieš ja atsikratydamas, na, tada... 

— Profesoriau, jei toji mergaitė vaidina pornografiniuose filmuo- 
se ar pozuoja nuotraukoms, ar apskritai dalyvauja šitoje industrijoje, 
po velnių, mes čia sėdėdami jos niekaip nerasime. Čia kaip adata šie- 
no kupetoj. Yra milijonai tinklalapių, su milijonais merginų, mielai 
besispecializuojančių daryti bet ką, ką žmogus tik gali sugalvoti. Jos 
pasiruošusios daryti bet ką. Čia, kažkur, yra visko, kas tik gali būti 
šiame pasaulyje. Noriu pasakyti - ne, niekaip nerasime. 

— Ji nebus savanorė, pone Vulfai. Ne savo valia. 

Vulfas susimąstė kiek atkarusia žiauna. Paskui kinktelėjo. 

— Tai susiaurina paiešką, - pripažino. 

Adrianas pasidairė po nedidelę svetainę, tarsi ieškodamas kokio 
nors balso, kuris nukreiptų teisinga linkme, mat bandė nuspręsti, ką 
sakyti per daug nepasakant. O kai galiausiai prabilo, prabilo žemu, 
piktu balsu. 

— Supratau. 

Primerkęs akis, įdėmiai įsižiūrėjo į tą seksualinį nusikaltėlį. Gir- 
dėjo, kaip kažkur fone jį ragina Brajanas. 

— Taigi jums tenka žiūrėti nuotraukas. Juk tai vienintelis dabar 
prieinamas dalykas, ar ne, pone Vulfai? Nuotraukos ne tas pats, kas 
tikras daiktas, bet kurį laiką tinka kaip pakaitalas, ar ne? O tada duo- 
date valią vaizduotei. Tai padeda jums susivaldyti, ką, pone Vulfai? 
Nes jums reikia laiko. Negalite vėl sėsti į kalėjimą dabar jokiu būdu, 
nes esate reikalingas motinai. Bet tas didžiulis geismas juk niekur 
nedingo, tiesa? To nenuslėpsit. Taigi, tenka tai kompensuoti, nes tie 

troškimai taip paprastai nepalieka jūsų, ką? O kompiuteris jums tai 
suteikia. Galimybę fantazuoti, spėlioti ir tiesiog rasti vidinę pusiau- 
svyrą iki to laiko, kai jūsų gyvenime kas nors pasikeis ir galėsite toliau 
daryti tai, ką norite. Blogai dėl to irgi nesijaučiate, nes turite darbą, 
vaikštote pas psichologą ir manotės puikiai pripūtęs jam miglos, ar 
ne? Nes susivokėte, kad visas tas tamsusis seksas jam gana smalsu ir 
galite jį įvilioti į bet ką. Juk visa esmė - kontrolė, ar ne, pone Vulfai? 
Šiuo metu visus šituos dalykus savo gyvenime kontroliuojate ir tik 
laukiate tinkamo momento, kai galėsite vėl daryti tai, ką labiausiai 
norite daryti. 

Adrianas nutilo. Priversk jį parodyti! - įsiutęs greta rėkė Brajanas. 

— Atidarykite kurį nors iš tų asmeninių failų, - pasakė Adrianas. 

Pistoletas vėl pakilo. Bet šįkart jis, regis, švytėjo jo rankoje, ir 
Adrianas buvo pasiryžęs, jei reikės, jį panaudoti. Matyt, Vulfas pa- 
juto tą patį. 

Jis suurzgė, bet atrodė silpniausias nuo to laiko, kai atidarė Adria- 
nui duris. 

Vulfas pažvelgė į kompiuterį, paskui - į televizorių. Spustelėjo 
kelis klavišus. Pasirodė labai jaunos mergaitės - gal kokių vienuoli- 
kos - nuotrauka. Ji buvo nuoga, droviai žvelgė tarsi kviesdama viską 
suprantančiu žvilgsniu, - tokia išraiška atrodytų profesionali net ir 
dvigubai už ją vyresnės moters veide. 

Vulfas garsiai iškvėpė. 

— Manote viską suprantąs apie mane, taip, profesoriau? 

— Pakankamai. Pats tai žinote. 

Vulfas patylėjo ir lėtai pasakė: 

— Yra tokių vietų, kurios įdomios žmonėms, turintiems neįprastų 
pomėgių. Labai baisių. Jūs ten nenorite patekti. 

— Noriu, - pasakė Adrianas. - Kaip tik ten Dženiferė ir yra. 

Vulfas gūžtelėjo. 

— Jūs psichas, - pasakė. 

— Tikrai taip, - atsakė Adrianas. - Bet gal tai ir gerai. 

— Jei toji mergina pagrobta, profesoriau, ir net jei ji čia kažkur 
yra, - jis mostelėjo į kompiuterį, - verčiau jau laikykite ją mirusia. 
Nes anksčiau ar vėliau taip ir bus. 

— Mums visiems taip bus, anksčiau ar vėliau, - atrėžė Adrianas. — 
Ir jums. Ir man. Ir jūsų motinai. Visiems ateina laikas mirti. Bet Dže- 
niferei jis dar neatėjo. Dar ne. 

Jis tai pasakė su niekuo nepagrįstu įsitikinimu. 

Vulfas atrodė ir suintriguotas, ir susinervinęs, jame virė priešta- 
ringi jausmai. 

- Ir kuo gi, manote, galiu jums padėti? - pakartojo, nors tas klau- 
simas tą vakarą jau daugkart skambėjo. 

Adrianas pajuto brolio rankas ant pečių, tas jį stipriai sugriebė ir 
stumtelėjo į priekį. 

— Noriu štai ko, pone Vulfai. Pasitelkite savo vaizduotę. Lygiai 
taip, kaip darote eidamas mokyklos kiemu per pertrauką... 

Vulfas regimai įsitempė. 

— Norėčiau, kad pamėgintumėt atsidurti to kažkieno vietoje. Pa- 
galvokite, koks būtumėt, jei turėtumėt Dženiferę. Pasakykite man, 
ką su ja darytumėt, kaip darytumėt, kur ir kodėl. Ir dar įsivaizduo- 
kite, kad greta jūsų yra moteris. Jus mylinti ir norinti padėti jauna 
moteris. 

Vulfas įdėmiai klausėsi. 

— Ir dar, pone Vulfai, norėčiau, kad įsivaizduotumėte, kokiu būdu 
uždirbtumėt pinigų iš Dženiferės. 

— Norite, kad... 

— Noriu, kad būtumėt, kas ir esate, pone Vulfai. Pasistenkite. 

— Ojei tai padarysiu, kas man iš to? 

Adrianas susimąstė. 

— Duok jam, ko jis nori, - pasakė Brajanas. 

— Okojis nori? - paklausė Adrianas. 

Vulfas vėl jį nužvelgė. 

— Tik vieno dalyko. Visi, tokie kaip jis, to nori, — tvirtai atsakė Bra- 
janas. 

Privatumo, pagalvojo Adrianas. 

— Štai ko aš nepadarysiu - nepranešiu detektyvei, ką veikiate. Ir 
nepapasakosiu apie tą jūsų motinos kompiuterį. Niekam nepasako- 
siu. O kai man surasite Dženiferę, galėsite vėl tapti tuo, kas esate, ir 
laukti dienos, kai visus jau būsite apmovęs ir niekas nebekreips į jus 
dėmesio. 

Vulfas nusišypsojo, gana maloniai. 

— Manau, profesoriau, mudu galiausiai suderėjome kainą. 

RyTĄ TERĖ KOLINS praleido žiūrėdama nespalvotus, neryškius au- 
tobusų stoties stebėjimo kamerų įrašus tuo pat metu klausydama, 
kaip sutrikę meluoja pora antrakursių, labai nesėkmingai bandan- 
čių nekaltai pasiaiškinti, iš kur gavę tuziną kompiuterių, televizorių 
ir žaidimų konsolių, kuriuos budrus patrulis aptiko jų automobilio 
bagažinėje. Jis sustabdė juos už greičio viršijimą. Kokie tie vagys turi 
būti idiotai, kad iš vagystės vietos lėktų didžiuliu greičiu? — pasvarstė 
ji. Tereikėjo paprasčiausiai išskirti tuos du jaunuolius, pakartotinai 
juos apklausti, ir pasakojimai neišvengiamai skirsis. Be to, Terė nepa- 
tingėjo susiskambinti su universiteto apsaugos viršininku ir pranešti 
vietiniams 911 operatoriams, kad atkreiptų dėmesį, jei paskambintų 
jų kolegos studentai, grįžę namo ir radę savo butus išverstus. 

Tokių nutikimų kasmet pasitaikydavo po kelis, ir toms vagystėms 
būdingas kvailumas jai jau buvo nusibodęs. Įdomu, kodėl tie nauji 
studentai įsivaizduoja esantys pirmieji kriminalinio proto galiūnai, 
sumanę unikalų būdą pasipelnyti apvogdami savo bendramokslius? 
Terė žinojo, kad anksčiau ar vėliau kuris nors iš jų išduos kolegą ir 
papasakos apie tą visą kvailą planą. Ji jau buvo išrašiusi jiems arešto 


JOHN KATZENBACH 


orderius, bet abejojo, kad tai duos naudos. Jie praleis naktį kitą kalė- 
jime, o paskui teisėsauga ras kokį nors būdą juos išteisinti. Jiems teks 
pasiaiškinti savo šeimoms ir būsimiems darbdaviams. O tai, pagalvo- 
jo ji, reiškia: taip tau ir reikia, idiote. 

Terė paskubomis peržvelgė dokumentus. Tai leido trumpam ati- 
trūkti nuo įrašų, kuriuos peržiūrėjusi ir nustebo, ir susirūpino tiek 
dėl to, ką ten pamatė, tiek ir dėl to, ko nepamatė. 

Visų pirma: Dženiferės nė kvapo. 

Terei teko nemažai paskambinėti, kol surado merginą, atnešusią 
Dženiferės motinos kortelę į banką Luistone, Meine. Ta mergina irgi 
buvo koledžo studentė, ji ir papasakojo istoriją, kuri skambėjo kaip 
nesąmonė, bet neabejotinai buvo tiesa. Ji buvo Bostone su dviem 
kambariokėm ir savo draugu, lankė buvusius klasiokus. Į universitetą 
grįžo labai vėlyvu autobusu. Mieste, kur daugybė koledžų ir universi- 
tetų, tai vyksta kas valandą. Pasakojimas nukrypo į keistas lankas: ta 
studentė papasakojo tuštinusi savo kelioninę kuprinę ir radusi keistą 
kreditinę kortelę. Išduotą banko, kur sąskaitos ji neturėjusi. Ant jos 
buvo užrašyta jai negirdėta pavardė, o kaip ta kortelė atsidūrė išori- 
nėj jos kuprinės kišenėj, jai taip ir liko paslaptis. 

Šiaip, normaliomis aplinkybėmis, būtų ją paprasčiausiai išmetusi, 
bet taip jau nutiko, kad tądien jai ir pačiai reikėjo į savo banką, taigi 
ji atidavė tą kortelę banko tarnautojai, o ta pareigingai paskambino 
banko apsaugos departamentui, o šis, savo ruožtu, paskambino Me- 
rei Rigins. 

Tai buvo ilgas, vingiuotas pėdsakų takas. 

Autobuso bilietas, pirktas su ta kortele, buvo į Niujorką. Į Rytų 
pakrantės pabėgėlių Meką. 

Terei visa tai atrodė tikra nesąmonė. Kodėl tos kortelės tiesiog 
neišmetė? 

Klaida? 

O paskui ji suprato - ne. 

Taip norėta suklaidinti. 

Ji tris kartus paklausė tos koledžo studentės, ar ji arba jos draugai 
autobusų stotyje nematė Dženiferės aprašymą atitinkančios mergai- 
tės. Kaskart buvo atsakyta - ne. 

Ar ji mačiusi dar ką nors? Ką nors išskirtinio? Įtartino? 

Ne, neir ne. 

Terės vaizduotė susijaukė, į šaltą detektyvės protą įsiskverbė ne- 
rimas. Ji pagalvojo, kad labai jau keista ši sąsaja. Tą dieną ji praleido 
bendraudama su pačiais kvailiausiais vagimis. Ir pamąstė - o dabar 
ar tik nesusidūriau su visų protingiausiais nusikaltėliais. Pasijuto ta- 
rytum pagauta tarp dviejų kraštutinumų - košmaro ir nuobodžios 
rutinos. Ir Dženiferė buvo kažkur tarp jų. 

Tam apsaugos įrašui stigo aiškumo. Lubų kampas, iš kurio fl- 
muota, neleido visko tiksliai pamatyti. 

Ji pamatė, kad tuo laiku, kuris buvo išspausdintas ant bilieto pir- 
kimo kvito, savitarnos terminalu naudojosi kažkoks vyras. Iš kame- 
ros užfiksuoto vaizdo jo niekaip neatpažinsi, nors ji ir žinojo, kad 
modernesnės policijos tarnybos turi vaizdo ryškinimo įrangą, kuri 
leistų viską pamatyti daug aiškiau. 

Paskui, jau vėlesniame vaizde, ji pamatė, kaip tas pats vyras atsi- 
sėdo nuošaliau ir laukė autobuso. Susikūprinęs. Nuleista skrybėle, 
dengiančia veidą. 

Trumpai tariant, ji atpažino žmogų, žinantį, kad jį filmuoja, da- 
rantį viską, kad kamera jo neužfiksuotų, ir tuo pat metu besielgiantį 
taip, kad neišsiskirtų iš minios. 

Ji pamatė, kaip trys studentai stoja į eilę prie bilietų kasos. Pama- 
tė, kaip už jų prislenka kitas vyras - su barzda, kurios anksčiau ne- 
buvo. Ji paspartino įrašą tiek, kad pamatytų, jog tas vyras prie bilietų 
kasos taip ir nepriėjo. Jis nuėjo, bet ne prie kito langelio, kur būtų 
mažiau žmonių, ir ne prie savitarnos terminalo. Ko gero, jis išėjo pro 
centrines stoties duris, o ne pro duris į autobusų aikštelę. 

Ji dar kartą pažiūrėjo. 

Tas žmogus nesinešė jokių krepšių, turėjo tik nedidelę kuprinę. 
vieną Vyro nr. 1 ir Barzdoto vyro nr. 2 vaizdą. Pamatavo jų sudėji- 
mą, stebėjo eiseną ir tai, kaip jie nuleidę pečius ir slepiasi po skry- 
bėlėmis. 

Ji pabandė įsivaizduoti vyrą, kurį jai nupasakojo Adrianas. Bet to 
nepakako įtikinti save, kad žmogus neryškiame apsaugos įraše ir gat- 
vėje pastebėtas vyras yra vienas ir tas pats. 

Tačiau, tvirtino ji sau, bet kokia kitokia išvada būtų nesąmonė. 

Terė nustūmė raportą apie vagystę ir susirinko visą turimą infor- 
maciją apie Dženiferę. Tai buvo kažkoks kratinys, labiau primenantis 
ne dėlionę, o sudužusio lėktuvo liekanas, kai tyrėjams tenka sudėlio- 
ti, kas nesunaikinta, ir, nors sulaužyta ir apdegę, dar atpažįstama tiek, 
kad paliudytų ką nors konkretaus apie tai, kas nutiko. 

Maištinga bėglė paauglė. 

Senis. 

Sudegintas autobusiukas. 

Išpirkos nereikalaujama. 

Mobiliuoju nesinaudota. 

Autobuso bilietas į niekur. 

Ten, kur turėtų būti atsidūrusi Dženiferė, - besimaskuojantis vyras. 

Terė apsisuko kėdėje. Jautė, kaip dingsta tas jos skeptiškas detek- 
tyvės požiūris. Būna, kad suvokus, jog susidūrei su baisiausio pobū- 
džio nusikaltimais, kur esama ir anonimiškumo, ir velniško blogio, 
detektyvą pagauna ypatingas nevilties jausmas. Nusikaltimai išaiš- 
kinami per sąsajas - kažkas kažką pamato, kažkas kažką žino, kažkas 
kažką pasako, kažkas kažką palieka nusikaltimo vietoje - ir galiausiai 
iškyla aiškus vaizdas. Kryptį detektyvui visada nurodo kokia nors 
elementari sąsaja. 

Dženiferės dingimas tai paneigia. 

Jei tame, ką ji žinojo, ir buvo kas nors aiškaus, ji nesuprato, ką 
toliau daryti. 

Bet jai buvo lygiai taip pat aišku, kad reikia imtis ko nors daugiau 
nei iki šiol. Apžvelgė stalą, tarsi tas ką daryti turėtų būti akivaizdu. 
Tada pakėlė galvą ir apsidairė po kabinetą, — jo sienas, greta pilkų 
policijos ataskaitų ir FTB įspėjimų, puošė jos šeimos nuotraukos, 
kelios spalvingos vaikų akvarelės ir piešiniai. 

Jos nuomone, ji viską padarė deramai. Atliko viską, ko reikalauja tar- 
nybiniai standartai. Padarė viską, ką būtų padaręs bet kuris pareigūnas. 

Bet niekas neprivedė jos arčiau dingusios Dženiferės. 

Terė lingavo, tarsi jai būtų raižę pilvą. 

Dženiferė dingusi. Terei akyse stovėjo paauglė, sėdinti priešais po 
vieno iš ankstesnių bandymų pabėgti, paniurusi, nebendraujanti, pik- 
tai laukianti, kol atvažiuos motina su savo draugu ir sugrąžins ją ten, 
iš kur ji taip troško pabėgti, ir klausanti Terės pamokslo apie jos pada- 
rytą klaidą. Terė susivokė, kad būtent tada buvo laikas gelbėti Dženi- 
ferę. Jai tereikėjo pasilenkti per stalą, paprašyti: pakalbėk su manimi, 
Dženifere, ir taip atverti kokį nors komunikacijos kanalą. O ką ji daro 
dabar? Suseginėja visokius dokumentus ir ataskaitas, užrašinėja visiš- 
kai nenaudingus kvaištelėjusio pensininko profesoriaus pareiškimus, 
aiškinasi su kažkokiu seksualiniu nusikaltėliu, regis, visiškai nesusi- 
jusiu su bėgle, ieško adatos šieno kupetoj, šaudo aklai siuntinėdama 
užklausas į kitas policijos tarnybas. Bet Terei buvo aišku, kad iš esmės 
tiesiog laukia tos dienos, kai koks nors medžiotojas, lakstantis paskui 
elnius po tamsius miškus, ras Dženiferės griaučius, arba kokiam žve- 
jui, ežere gaudančiam ešerius, užkibs jos irstantis kūnas. 

Ir tai jei pasiseks. 

Terė spustelėjo kelis kompiuterio klavišus ir prieš akis pasirodė to 
žmogaus iš autobusų stoties vaizdas. Spaudinėdama toliau, ji didino 
jį tol, kol nuotrauka užpildė visą ekraną. 

Gerai, pasakė ji sau, manau, sužinosiu, kas tu toks. 

Lengviau pamanyti, nei padaryti. Tačiau ji ištiesė ranką ketindama 
skambinti į valstijos policijos laboratoriją, kur tą įrašą galėtų apdoroti 
vaizdo atpažinimo programa. Gal pasisektų, nors tuo ir abejojo. Be to, 
suvokė, kad jos valdžia gali neduoti tam leidimo. 


Markas Vulfas sparčiai žingsniavo per automobilių aikštelę į tą pusę, 
kur prie jo automobilio laukė Adrianas. Adrianas jautė Brajaną šalia, 
kone girdėjo tankų brolio alsavimą ir sekundę pasvarstė, kogi tas taip 
nervinasi. Juk Brajanas visada kontroliuoja padėtį, niekada neskuba, 
visada išlieka ramus. O tada susivokė, kad girdi savo paties apsunkusį 
kvėpavimą. 

Artėdamas prie Adriano, Vulfas įdėmiai apsidairė. Adrianui kilo 
keista mintis, kad savimi Markas Vulfas be galo pasitiki tik namuose, 
bet išėjus į atvirą erdvę jam reikia tarsi prerijų žvėriui kas kelias se- 
kundes pakelti galvą ir pažiūrėti, ar neartėja grobuonys. O Adrianui 
atrodė, kad yra atvirkščiai. Grobuonis yra būtent Vulfas. 

Vulfas kreivai šypsojosi. 

— Aš negaliu ilgam išeiti, — pasakė. - Nenoriu praleisti didžiulio 
buitinės technikos išpardavimo. Ei, profesoriau, ar nereikia plačia- 
ekranio televizoriaus ir muzikos centro? Jiems taikomos specialios 
kainos, galiu suveikti. 

Tai buvo pasakyta visai nenuoširdžiai. 

— Ilgai neužtruksim, — atsakė Adrianas. 

Jis išsitraukė detektyvės Kolins duotą skrajutę apie dingusį asme- 
nį ir padavė Vulfui. 

— Jos aš ir ieškau, - pasakė. 

— Ji miela... - gali būti, kad vietoj žodžio miela Vulfas norėjo pa- 
sakyti prisirpusi. Iš jo lūpų tai skambėjo šlykščiai. Adrianui norėjosi 
nusipurtyti. - Tai, sakote, pabėgusi? 

— Ne. Šitaip nesakau. Sakiau, kad yra bėgusi anksčiau. Bet dabar 
ji pagrobta. 

Vulfas perskaitė skrajutės informaciją ir garsiai, švelniu balsu pa- 
kartojo: 

— Ūgis - penkios pėdos ir šeši coliai, svoris - šimtas septyniolika svarų, 
šviesūs plaukai, ypatingos žymės - nėra, paskutinį kartą matyta... - tada 
liovėsi skaitęs. 

— Žinote, dėl mano... - jis užsikirto, — praeities, jei koks faras pas 
mane rastų šitą skrajutę, būtų ne ką geriau nei... 

— Taigi sutarėm, — pasakė Adrianas, - kad nenorite, jog nueičiau į 
policiją ir papasakočiau apie tą kompiuterį ir kas jame yra. 

Vulfas linktelėjo, bet jo atsakymas buvo kur kas šiurpesnis nei tas 
jų susitarimas. 

- Jo, supratau. Taigi, čia mergaitė, kuri, jūsų nuomone, išnaudoja- 
ma. Ir aš turiu patyrinėti internete. 

— Matote, alternatyva tegali būti... 

- Jo. Kad ją iškrušo ir papjovė. Ar dar blogiau. 

Vulfas krūptelėjo. Adrianas nesuprato, ar jį taip nukratė iš pasi- 
bjaurėjimo, ar iš malonumo. Gali būti ir taip, ir taip. Gal Marko Vulfo 
asmuo vienu metu gyvena dviejų jausmų plotmėse. Adrianas pagal- 
vojo, kad turbūt taip ir yra. 

— Žinote, visi tie kliedesiai apie snufo filmus — visa tai šių laikų 
mitai. Visiškai netikri. Makaronai. Melas. 

Jis pabrėžtinai kartojo žodžius, sudarydamas priešingą įspūdį. 
Pažvelk giliau už tų žodžių, pažiūrėk, kaip jis stovi, kokiu tonu šneka, 
kaip trypčioja. Adrianas pagalvojo, kad taip jam pasakytų Keisė, ir 
jam atrodė, kad tos mintys galvoje skamba melodingu jos balso tonu. 

Adrianas žiūrėjo į Vulfą, o paskui pakėlė akis aukštyn. Viršuje ply- 
tėjo skaidri žydrynė, dangus pranašavo gerą orą. Aukštai blyškiame 
fone reaktyvinis lėktuvas brėžė tiesią baltą platėjančią liniją. Žmonės 
dideliu greičiu keliauja į įvairias pasaulio vietas. Adrianas žinojo jau 

niekada nebeskrisiantis lėktuvu, niekada nebeapsilankysiantis ko- 
kioje nors egzotiškoje šalyje. Jį kone užvaldė tas tiesus takas, kuriuo 
taip lengvai skriejo lėktuvas; jautėsi įklimpęs į savo ligą ir abejones. 
Jam labai norėjosi tiksliai žinoti, kokių žingsnių imtis, kokia krypti- 
mi eiti ir kiek mylių dar liko keliauti. 

— Audi, dėmesio! 

Išgirdęs griežtus brolio žodžius, Adrianas atplėšė akis nuo dan- 
gaus. 

— Nagi, Audi, susikaupk! 

— Ar gerai jaučiatės, profesoriau? 

— Gerai. 

— Taigi, sunkiausia nustatyti, kas tikra, o kas ne. Tokia ta bėda 
internete. Ten melas, fantazija ir visokios apgavystės egzistuoja visai 
šalia tikrai geros ir rimtos informacijos. Viena nuo kita sunku atskir- 
ti. Suprantat, net ir sekso pasauly. Kas tikra. Ir kas ne. 

— Tie snufo filmai... 

— Kaip ir sakiau, didelė apgavystė. Bet... 

Vulfas užstrigo. Voliojo žodžius tarsi ragautų prieš ištardamas, 
paskui pridūrė: 

— Ką gi, bet visi tie mitai tik sukuria progą, jei suprantate, ką noriu 
pasakyti, profesoriau. 

— Paaiškinkit. 

— Na, snufo filmai neegzistuoja. Bet vos tik Interpolas ar FTB 
pasako, kad tie filmai yra šių laikų mitas, tai tik paskatina žmones 
pamėginti, profesoriau. Taip ir yra tame internete. Jis egzistuoja, kad 
kažką iš kažko sukurtų. Pasakai, jog kažkas netiesa, ir kas nors kitas, 
gal kitame pasaulio gale, darys viską, kad įrodytų, jog tu neteisus. 
Pavyzdžiui, gal žudynių pornografija iš tikrųjų ir neegzistuoja, bet... 
Rytą paimi laikraštį ir ką skaitai? Kokie nors vaikai, pavyzdžiui, Rytų 
Europoje, nufilmavo, kaip ką nors mirtinai uždaužo. Savo malonu- 
mui. Arba, tarkim, keli vyrai Kalifornijoje užfiksavo, kaip žudo pa- 

imtą pakeleivę, prieš tai privertę ją daryti įvairiausius dalykus. Arba... 
na, turbūt supratot. Teroristas paima įkaitą ir filmuojant nupjauna 
jam galvą. Paskui įkeliama į internetą. Ir ką, CŽV ir kariuomenė 
puola aiškintis. O kas dar? Tai gali pažiūrėti visi. 

— Ką norite man pasakyti? 

— Sakau, kad gali būti, jog mažoji, - prieš tęsdamas jis pažvelgė į 
skrajutę ir jo veidą perkreipė gašli šypsena, - Dženiferė yra išnaudo- 
jama. Ir tai gali vykti ir pas jūsų kaimynus, ir kitame pasaulio gale. 

— O kaip jūs ieškosite? - paklausė Adrianas. 

— Yra būdų. Reikia daug spaudinėti. Gali ir pinigų kainuoti. 

— Pinigų? O kam čia? 

— Negi manote, kad žmonės kitus žmones išnaudoja dėl nieko? 
Gal tik todėl, kad jiems taip patinka? Aišku, kai kurie gal ir taip. Bet 
kiti — kiti tikrai nori užsidirbti. O užeiti į tuos tinklalapius, na... 

— Aš sumokėsiu. 

Vulfas vėl nusišypsojo. 

— Gali daug kainuoti... 

Adrianas ir vėl išgirdo ausyse aidinčias brolio komandas. Įkišo 
ranką į užpakalinę kišenę ir išsitraukė piniginę. Išėmė iš jos kreditinę 
kortelę ir padavė Vulfui. 

— Kokį slapyvardį man naudoti? - paklausė Vulfas. 

Adrianas gūžtelėjo. Nematė jokio reikalo ką nors apgaudinėti. 

— Psichprofas, — atsakė. - Ir užsirašinėkite, viską, kur ją panaudo- 
sit. Bet kokios nereikalingos išlaidos, ir aš keliauju tiesiai į policiją. 

Vulfas linktelėjo, bet ir šitai galėjo būti netikra. Bet Adrianui tai 
nerūpėjo. Tiek ilgai, kad reikėtų jaudintis dėl šių sąskaitų, negyvensiu. 

— Turite pasiskubinti. Nežinau, kiek laiko jai gali būti likę. 

Vulfas truktelėjo pečiais. 

- Jei ji kažkieno žaislas, ir jis nori ja pasidalyti... 

— Jo ir jos, - nutraukė Adrianas. 

— Taip, teisingai. Ten du žmonės. Tai galėtų viską palengvinti. Na, 

vienu žodžiu, jei jie nori ja pasidalyti, tai gerai, nes to jums ir reikia, 
nes tada ji čia kur nors bus. 

Jis vėl nusijuokė. Adrianui pasirodė, kad Vulfo juokas skamba tar- 
si iš arti paleisti šūviai, perskrodžiantys sieną, o paskui virsta cinišku 
kikenimu, tarsi jis visada žino dar kažkokią paslaptį ir nenori jos nie- 
kam atskleisti. 

— Bet pasakysiu jums vieną dalyką, profesoriau, - išsišiepė Vulfas. 

— Kokį? 

— Dabar pasaulis toks. Niekas iš tikrųjų nebevyksta slaptai. Visi 
nori, kad juos matytų. Kaip ten sakoma? Visi turime penkiolika mi- 
nučių šlovės? Ką gi, tai tiesa. 

Vorholas, pagalvojo Adrianas. Seksualinis nusikaltėlis cituoja 
Vorholą. 

— Tik yra viena problema. 

Ar taip sakė Maršalas Makluanas? Staiga Adrianas nepajėgė prisi- 
minti. O gal Vudis Alenas? Vargais negalais jis prisivertė vėl susitelkti 
į Vultą. 

— Kokia? 

— Tik prisiartink, pabandyk pralaužti tą elektroninį barjerą, ir tas, 
kas ją turi, gali iškart suprasti, jog kažkas jos ieško, ir ūmai ji gali tapti 
sugadinta preke. 

Adrianas staigiai įkvėpė. 

— O sugadinta prekė... 

Vulfas šnekėjo toliau, bet Adrianas pastebėjo, kad jo balsas pasi- 
keitė, tariant žodžius jo lūpos judėjo, bet atrodė, lyg juos tartų brolis. 
Adrianas įspėjo save neparodyti sutrikimo ir tiesiog liepė sau klau- 
sytis. 

— Na, - lėtai pasakė Vulfas. - Nežinau, kaip jūs, bet kai mano šal- 
dytuve sugenda koks nors maistas, aš jį išmetu. 

DŽENIFERĖ SĖDĖJO ANT lovos krašto, stipriai užsimerkusi po kauke, 
ir bandė įsivaizduoti savo kambarį namuose. Stengėsi mintyse pa- 
matyti tai, ką prisiminė, su braižytojo tikslumu nusipiešti visus jo 
kampus, visas formas ir spalvas. Žaislus. Nuotraukas. Knygas. Pagal- 
ves. Plakatus. Stalas stovėjo būtent taip, lovatiesė buvo raudonais, 
mėlynais, žaliais ir violetiniais kvadratėliais. Ant komodos stovėjo 
nuotrauka, kur ji jaunimo futbolo varžybose galva atmuša kamuolį. 
Dženiferė neskubėdama dėjo detalę prie detalės; nenorėjo užmiršti 
nė mažiausio daiktelio. Mėgavosi kiekvienu atsiminimu - vaikystėje 
skaitytos knygos siužetu; Kalėdų rytu, kai buvo neseniai prasidūrusi 
ausis ir gavo dovanų pirmuosius auskarus. Galvoje lėtai piešė praei- 
tį. Tai padėjo jai sau priminti, kad Ketvirtas numeris ji yra tik kelias 
dienas, o daugelį metų buvo Dženiferė. 

Tai buvo nepaliaujama kova. 

Kartais, kai pabusdavo iš snaudulio, jai prireikdavo nežmoniškų 
pastangų prisiminti ką nors iš praeities. Viskas, ką jautė, užuodė ir 
girdėjo, ką prisiminė savo kalėjimo kambaryje ir kas, žinojo, buvo fil- 
muojama, apsiribojo tik dabartine situacija. Baiminosi, kad Dženiferės 

vakardienos nebelikę. Kad nebėra ir Dženiferės rytojaus. Yra tiktai šios 
akimirkos Dženiferė. Lengviau būti pražuvusiu jūreiviu, plūduriuo- 
jančiu jūroje žiemą. Tada, pagalvojo ji, bent būtų aišku, kad turi kovoti 
su srovėmis ir bangomis ir kad nuskęs, jei neišsilaikys ant plausto. 

Viduje ji raudojo. Išoriškai laikėsi ramiai. 

Pasakė sau — man tik šešiolika. Moksleivė. Žinojo menkai pažįstan- 
ti pasaulį. Niekada nebuvo egzotiškose šalyse, nematė nepaprastų 
įdomybių. Netarnavo nei kariuomenėj, nei žvalgyboj ir net nebuvo 
nusikaltėlė - niekuo, kas turėtų patirties, kuri padėtų suprasti tą įka- 
linimą. Tai galėjo ją suluošinti, bet, kad ir kaip keista, nesuluošino. 
Šį bei tą moku, pasakė ji sau. Moku pasipriešinti. Net jei tai ir netiesa, 
nesvarbu. 

Kad susiformuotų tokia nuostata, iš dalies reikėjo kuo geriau įsi- 
vaizduoti visą ankstesnį savo gyvenimą iki pat to momento, kai su- 
stojo autobusiukas ir tas vyras palinko prie jos. 

Šalia komodos stovi juodas metalinis toršeras su raudonu gaubtu. 
Spalvingas kilimėlis dengia parudavusią ir dėmėtą kiliminę dangą. Bai- 
siausia dėmė ten, kur išpyliau pomidorų sriubą, kurios neturėjau neštis 
iš virtuvės, bet išsinešiau. Ji ant manęs rėkė. Vadino neatsakinga. Ir buvo 
teisi. Bet vis vien su ja ginčijausi. Kiek tų vaidų būdavo? Kartą per dieną? 
Ne. Daugiau. Kai grįšiu namo, ji mane apkabins ir pasakys, kaip verku- 
si, kai buvau dingusi, tai išgirdusi pasijusiu geriau. Aš jos pasiilgau. Nie- 
kad nemaniau, kad taip pasakysiu. Aš jos pasiilgau. Dabar jos galvoje 
matyti žili plaukai, tik kelios sruogos, kurias ji pamiršta nusidažyti, ir aš 
nežinau, ar man nereikėtų jai pasakyti. Ji galėtų būti graži. Ji turėtų būti 
graži. Ar aš kada atrodysiu gražiai? Gal ji dabar verkia. Gal Skotas su 
ja. Nekenčiu jo. Tėvas jau seniausiai mane būtų suradęs, o tas negali. Ar 
Skotas bent ieško? Ar kas nors ieško? Tėvas ieško, bet jis miręs. Negaliu 
to pakęsti. Mane apvogė. Vėžys. Gaila, kad negaliu susargdinti tuo vėžiu 
šitų žmonių. Ponas Rudakailis žino. Pasidėsiu jį šalia ant lovos. Jis prisi- 
mena, kaip atrodė kambarys. Kaipgi mes iš čia ištrūksime? 


304 


PROFESORIUS 


Dženiferė suprato, kad filmavimo kamera užfiksuos viską, ką ji 
daro. Žinojo, kad tas vyras su moterimi — pati dar gerai nesuprato, 
kuris jai baisesnis — turbūt stebi. Bet tyliai, tarsi manydama, jog tokiu 
būdu neatkreips dėmesio, apčiupinėjo grandinę aplink kaklą ir kilpą, 
kuria buvo pritvirtinta prie sienos. 

Viena grandis. Dvi. Ji apčiupinėjo visas. Pirštai lengvai slydo 
grandine. Ji puikiai ją įsivaizdavo. Turbūt balto metalo ir blizganti, 
greičiausiai jie pirko ją gyvūnų parduotuvėje. Grandys ne tokios sun- 
kios ir tvirtos, kokių reikėtų pitbuliui ar dobermanui. Bet jai nulaiky- 
ti tokio tvirtumo tikriausiai pakanka. 

Ji palietė sienoje įsuktą kilpą. Siena tinkuota, pagalvojo ji. Gipso 
kartono. 

Kartą, kai susipyko su motina, - grįžo vėliau, nei liepė, - metė į 
sieną prespapjė. Ta garsiai dunkstelėjo ir nukrito ant žemės, sienoje 
liko išmušta didžiulė skylė. Motina iškvietė meistrą, kad užtaisytų. 
Gipso kartonas nestiprus. Gal ji galėtų išplėšti tą kilpą? Pajuto, kaip 
judina lūpas savęs to klausdama. Tas vyras bus apie tai pagalvojęs. 
Tą prespapjė aš sviedžiau visai ne mergaitiškai, priminė sau Dženiferė. 
Vaikystėje tėvas išmokė mėtyti kamuolį. Jis dievino beisbolą. Padovanojo 
man Red Sox kepuraitę. Išmokė, kaip reikia mėtyti. Smarkiai atsilošti. 
Ranka sulenkta per alkūnę. Petys tvirtas. Mesti visu kūnu. Greitas ka- 
muoliukas. 

Ji nusišypsojo, tik vos vos, ir susivaldė, nes nenorėjo, kad tą šyp- 
seną užfiksuotų kamera. 

Gal aš galiu būti mažas pitbuliukas, pasvarstė ji. 

Dženiferė perbėgo pirštais odinį antkaklį. 

Ji taip ir įsivaizdavo pokalbį gyvūnų parduotuvėje: „Kokį šunį 
planuojate pririšti, ponia?“ 

Taip ir matė tą moterį, stovinčią prie prekystalio. Tu dar nežinai, 
pagalvojo Dženiferė. Net neįsivaizduoji, koks šuo aš galiu būti. Ir kaip 
moku kandžiotis. 

Ji ėmė nagu krapštyti antkaklį. Oda atrodė nebrangi. Užčiuopė 
sagtelę, panašią į tokią, kokiomis užsegami lagaminai. Ji skirta pri- 
tvirtinti antkakliui. Pakrapštė dar stipriau, tiek, kiek reikia, kad vė- 
liau surastų tą vietą. Gal, pamanė, ir prakrapštysiu. 

Dženiferė tarė sau - juk turi būti kokie nors laiptai į laisvę. Sten- 
gėsi susiformuluoti veiksmų eigą. Visų pirma reikia atsirišti nuo 
grandinės. Paskui išsigauti pro duris. Ar jos užrakintos? Ji privalo iš- 
lipti viršun iš to rūsio. Kur laiptai? Turi būti netoli. Jai reikia susirasti 
duris į lauką. Tada bėgs. Nesvarbu, į kurią pusę. Svarbiausia, kad iš 
čia. Bet čia paprastoji dalis, pagalvojo ji. Jei tik išsilaisvinčiau, tiek, kad 
galima būtų bėgti, manęs jau niekas nepagaus. Aš bėgu greitai. Visada 
buvau greičiausia bet kurioje rungtyje, bet kokiame žaidime. Kroso tre- 
neris prašė bėgti už mokyklą, bet atsisakiau. Tačiau būčiau aplenkusi 
visas mergaites, o turbūt ir daugumą berniukų. Man tereikia šanso. 

Dženiferė atitraukė rankas nuo grandinės ir antkaklio ir ėmė glos- 
tyti meškiną. Sušnabždėjo ponui Rudakailiui: 

— Neskubėsim, žingsnis po žingsnio. Mums pavyks. Pažadu. 

Jos balsas nuskambėjo kambaryje ir ji nustebo, kad prakalbo 
garsiai. Sekundę pagalvojo, kad bus tai išrėkusi. Paskui pamanė, kad 
greičiausiai sušnabždėjo. Balsas aidėjo aplink, užliejo ausis, o paskui 
į sąmonę įsiskverbė kitas garsas. Kažkas buvo prie durų. Ji krūptelėjo 
ir palenkė galvą to garso pusėn. 

Įsikando lūpą. Negirdėjo, kad durys būtų rakinamos. Negirdėjo, 
kad būtų atšaunamas skląstis. Ji stengėsi prisiminti, kaip buvo kitus 
kartus, kai durys atsidarydavo. Ar garsas būdavo kitoks? Ne, ji buvo 
tikra, kad girdėdavo tik nulenkiamą rankeną. Ir ką tai man sako? 

Negavusi nė akimirkos atsakyti sau, išgirdo vyro balsą. 

— Atsistok. Nusimauk apatinius. 

Maiklas su Linda suprato, kad Serialas nr. 4 yra ne tik apie seksą, 
bet ir apie savininkiškumą ir kontrolę. Jie manė, kad seksualinis 
komponentas čia labai svarbus, lyg atspirties taškas, nuo kurio pri- 
klauso spektaklio populiarumas. Maiklas ištisas valandas studijavo 
kiekvieną filmo „Nakvynės namai“ kadrą ir manė, kad tie nusivažia- 
vo į skerdynes, o tai susiaurino jų auditoriją iki paauglių, kuriems 
svarbiausia - kraujas. Kai tas kraujas ėmė lietis, įtampa išnyko. Linda 
ir ne po vieną kartą, faktiškai visas, kokias galėjo gauti, knygas apie 
Patę Herst ir Simbionistinę išlaisvinimo armiją. Ją pakerėjo, kaip toji 
turtinga įpėdinė buvo psichologiškai paversta revoliucioniere Tania. 
Nors jiems ir nereikėjo, kad Ketvirtas numeris klusniai paimtų už- 
taisytą šautuvą ir dalyvautų kokiame nors nevykusiame banko api- 
plėšime ir revoliuciniame plane pamaitinti vargšus, Linda žavėjosi, 
kaip tai Herst buvo įkalta į galvą atsisakyti savo tapatybės. Izoliacija. 
Nuolatinė grėsmė. Fizinė prievarta. Seksualinis spaudimas. Visi tie 
veiksmai sugriovė tai, kas Patė Herst buvo, ir pavertė ją balčiausia 
lenta, kuria jos pagrobėjai paskui naudojosi. Linda suprato, kad tuos 
elementus galima panaudoti ir jų pačių spektaklyje. Ir neabejojo, kad 
susižavėjimas apims ir žiūrovus visame pasaulyje. 

Žinoma, kuo labiau ją tai traukė, tuo žiauresnė ji darėsi. Norėjo ir 
valdyti Ketvirtą numerį, ir skaudinti. Kartais, kai Maiklas miegoda- 
vo, ji nuoga išsliūkindavo iš lovos, susisupdavo į antklodę ir sėsdavo 
prie ekranų stebėti. Ir jos pulsas padažnėdavo lygiai taip, kaip tų ano- 
niminių žiūrovų. Tai visai kitoks intymumas. Mylėjimasis su Mai- 
klu negalėjo atstoti tokio susijaudinimo. Ji imdavo tankiai kvėpuoti. 
Nežmoniškai geisdavo lytėti save, bet sau to neleisdavo, o tai tik dar 
labiau įelektrindavo. 

Dėl tokio susilaikymo momentai, kai ji atsiduodavo Maiklui, 
buvo tik dar aistringesni. Linda matė, kad jis stebisi tuo jos beatodai- 
rišku nesivaržymu, bet tyli ir mylisi toliau. 

Mergystės laikrodį sugalvojo būtent ji. 

Labai paprastas priedas. Jų transliaciją papildė laikmatis. Žiū- 
rovams pasiūlyta lažintis, po kiek tiksliai laiko kaukėti pagrobėjai 
privers Ketvirtą numerį netekti nekaltybės. Tai kiek priminė lažybų 
punktą, skirtumas tik tas, kad statoma ne dėl futbolo ar krepšinio 
rungtynių rezultato. Statoma dėl išprievartavimo. 

Niekaip nenuspėsi, kada tai nutiks. Tačiau žiūrovus tai pritrau- 
kė interaktyviai. Kai tik tas laikmatis ir siūlymas lažintis pasirodė jų 
tinklalapyje, laiškai ėmė plūsti. 

Daug žmonių mėgsta loterijas, pagalvojo Linda. 

Svarbiausia - nesiliauti jų jaudrinus. 

Kaip visada, visame Seriale nr. 4 svarbiausia - įtaiga, smarkiai at- 
miešta aiškiais veiksmais. Linda puikiai jautė, kad jie turi ir neleisti 
žiūrovams nuobodžiauti, ir kartu neleisti pasiekti didžiausio malo- 
numo. Reikia elgtis taip, kad visi, žiūrintys Serialą nr. 4, įsitrauktų 
į jo veiksmą ir, greta viso geismo, susidomėtų siužeto posūkiais, ta- 
rytum Ketvirto numerio kalinimas būtų jų akyse vykstanti muilo 
opera, ir tikra, ir kartu nereali. 

Mergystės laikrodis yra tiesiog nedidelis scenarijaus pakeitimas. 
Jis pasirodė kampe priešais įprastinį Serialo nr. 4 trukmės laikmatį, 
skaičiuojantį Dženiferės įkalinimo valandas. 


— Puiku, - pasakė Maiklas. 

Jo balsas buvo šiurkštus ir žemas. Ketvirtas numeris stovėjo prie 
kojūgalio - įsitempusi, drovi, tarsi baramas kareivis, tik, kaip ir anks- 
čiau prausdamasi, rankomis bandė prisidengti nuogumą. 

Maiklas suprato, kad ji taip elgiasi nevalingai. Dar žinojo, kad tas 
drovumas suaudrins daugumą žiūrovų. Jie jau pripratę, kad pornogra- 
fijoje tuoj pat nusirengiama ir viskas rodoma stambiu planu, taigi Ket- 
virto numerio nenoras parodyti, ką jie nori matyti, tik labiau jaudrins. 

— Rankas prie šonų, Ketvirtas numeri, — šaltai paliepė jis. 

Jis pastebėjo, kad ji dreba. Truputį paėjėjo į šalį, kad neužstotų 
filmavimo kamerai vaizdo, priėjo arčiau jos. Norėjo, kad Ketvirtas 
numeris justų jį esant. Gal net jo kvėpavimą ant skruosto. Jis patikėjo 
Lindai sukioti kitas kameras. Kinematografiją ji išmanė prasčiau nei 
Maiklas, bet žinių jai pakako, kad galėtų kaitalioti kamerų kampus. 

Paglamonėk ją su kamera, pagalvojo Maiklas. Jis bandė mintimis 
perduoti tą prašymą Lindai ir tikėjosi, kad ji išgirs. Reikalui priėjus 
prie tokių dalykų, jie veikdavo kaip iš anksto susitarę. 

— Žiūrėk tiesiai į priekį. 

Ketvirtas numeris elgėsi kaip liepiama. Stovėjo prikandusi lūpą. 
Maiklas tikėjosi, kad Linda nufilmavo tą lūpą stambiu planu. 

— Turime dar vieną kitą klausimą, Ketvirtas numeri, - pradėjo jis. 

Dženiferė vos vos pasuko galvą į jo pusę, bet nelinktelėjo. 

— Pasakyk mums, Ketvirtas numeri, kaip įsivaizdavai savo pirmąjį 
kartą. 

Kaip jis ir vylėsi, klausimas jai buvo netikėtas. 

Jos burna kiek prasivėrė, tarsi žodžiai veržtųsi lauk, bet būtų įstri- 
gę prie lūpų. 

Maiklas ėmė sufleruoti. 

— Gal galvojai, kad įsimylėsi? Gal manei, kad tai bus romantiška? 
Šiltą vasaros naktį, mėnulio šviesoje, paplūdimyje? Ar kokioje jau- 
kioje trobelėje priešais degantį židinį, užsidarius nuo žiemos šalčio? 

Jis nusišypsojo. Tuos vaizdinius sugalvojo Linda. 

— O gal manei pasibarškinti ant automobilio užpakalinės sėdy- 
nės? Arba kokiame laisvame plote, tarp kitų paauglių, atsiduotum iš 
girtumo ar dėl kokių nors narkotikų? 

Ketvirtas numeris neatsakė. 

— Papasakok mums, Ketvirtas numeri. Mums įdomu, kaip visa tai 
įsivaizdavai. 

— Aš niekada, aš ne... - neryžtingai pradėjo ji. 

— Aišku, kad įsivaizdavai, Ketvirtas numeri, - suurzgė Maiklas. 
Jis pasistengė, kad balsas skambėtų kuo grėsmingiau. - Visi įsivaiz- 
duoja. Visi. Tik tiek, kad tikrovė niekada tų fantazijų neatitinka. Bet 
mums labai įdomu, Ketvirtas numeri. Apie ką svajojai? 

Jis matė, kaip ji įsitempia. 

— Maniau, kad įsimylėsiu, - lėtai pasakė ji. 

Maiklas nusišypsojo po savo kauke. 

— Papasakok, Ketvirtas numeri. Pasakyk, ką manai apie meilę. 


Dženiferė tarė sau: Tai ne aš stoviu nuoga priešais visą pasaulį. Tai 
Ketvirtas numeris. Aš jos nepažįstu. Ji - kažkas kitas. Labai skirtinga. O 
aš - vis dar aš. O čia kalba kažkas kitas. 

Paskui ji liepė sau: Daryk tai, ko jis nori. 

Ir pradėjo meluoti. 

— Mano mokykloje buvo toks berniukas, jo vardas... 

Maiklas staigiai žengė į priekį ir sugriebė jai už smakro. Labai stip- 
riai, žiauriai suspaudė. 

Dženiferė giliai įkvėpė. Sustingo. Jis spaudė vis smarkiau. Ją pri- 
bloškė ir išgąsdino ne tiek skausmas, kiek to veiksmo staigumas. Bet 
Maiklui tebespaudžiant skausmas ėmė stiprėti. Po akių raiščiu su- 
mirgėjo spalvos - raudonos ir baltos kaleidoskopas, o paskui liko tik 
juodas, gilus skaudulys. 

— Ne, jokių vardų, Ketvirtas numeri. Jokių vietų pavadinimų. Jokių 
detalių, kurios, tavo nuomone, prišauktų ką nors tavęs ieškoti. Daugiau 
nebekartosiu, Ketvirtas numeri. Kitą kartą tau tikrai labai skaudės. 

Ji juto, koks jis stiprus. Atrodė, tarsi virš jos kybotų tamsus debesis. 

Dženiferė linktelėjo. Pajuto, kad ranka pamažu atsileidžia ir vėl 
grįžta pojūčiai. Atrodė, tas mažėjantis skausmas jai vėl po truputį 
primena, kad yra nuoga. 

— Tęsk, Ketvirtas numeri. Tik atsargiai. 

Dženiferė juto, kad jis neatsitraukė nė per pėdą. Vis dar stovėjo 
palinkęs virš jos. Ji nebenorėjo būti vėl trankoma. Taigi ėmė kurti. 

— Jis buvo aukštas ir liesas. Ir kvailokai šypsojosi, bet man tai iš- 
ties patiko. Jis mėgo veiksmo filmus ir jam labai gerai sekėsi anglų. 
Manau, jis rašė eiles, o žiemą mūvėdavo tokią juokingą kepurę su 
nuleistomis ausimis, taigi truputį priminė drambliuką be straublio. 

Vyras nusijuokė. 

— Puiku, - pasakė. - Ir ką gi tu įsivaizduodavai, Ketvirtas numeri? 

— Maniau, kad, jei jis pasiūlytų draugauti, leisčiau jam pabučiuoti 
mane per pirmą pasimatymą. 

— Taip. Ir? 

— Ojei jis mane pakviestų į antrą pasimatymą, vėl jį pabučiuočiau 
ir gal leisčiau paliesti krūtis. 

Ji išgirdo, kad vyras prislenka arčiau. Jis ėmė švelniai šnabždėti, 
tarsi jo pyktis jau būtų išgaravęs ir likę tai, kuo jiedu galėtų pasidalin- 
ti tik tarpusavy. 

— Taip, papasakok daugiau, Ketvirtas numeri. O kas nutiktų per 
trečią pasimatymą)? 

Dženiferė žiūrėjo tiesiai į priekį. Suprato stovinti veidu į filmavi- 
mo kamerą. Spėjo, kad jai ištarus žodį „krūtys“ kamera į jas ir nukry- 
po. Tik tiek, pakartojo sau, kad jos ne mano. Ketvirto numerio. 

Po savo kauke Dženiferė vartė akis ir bandė įsivaizduoti tą neeg- 
zistuojantį berniuką. 

Niekas niekada nekvietė jos į pasimatymą. Ir, jei neminėsim to 
žaidimo su buteliu, kai jai buvo dvylika, niekas niekada nenorėjo jos 
pabučiuoti. Bent ji nežinojo nė vieno. Kartais dėl to galvodavo esanti 
negraži. Jai nė minties nekilo, kad gali būti atvirkščiai, kad ji per gra- 
ži, per daug kitokia ir per daug maištinga, ir kad visa tai baugino jos 
klasiokus ir vijo prie lengvesnių taikinių. 

Ji kūrė. Pasitelkė visas fantazijas, aplankančias prieš miegą. Fil- 
mus. Knygas. Bet ką, kur būta lengvai įsimenamos romantikos. 


311 


JOHN KATZENBACH 


— Ojeijis ir vėl paskambintų, ir aš galėčiau viską suorganizuoti... 
kokią vietą, kur galėtume būti vieni ir būtų ramu... galvojau, kad ga- 
lėtume, - ji užsikirto, - eiti iki galo. 

— Tęsk, Ketvirtas numeri. 

— Norėjau, kad tai įvyktų kambary. Tikrame miegamajame. Ne 
ant sofos, ne automobilyje ar kokiame rūsyje. Norėjau, kad viskas 
vyktų lėtai. Maniau, kad tai bus tarsi mano dovana jam. Norėjau, kad 
tai būtų ypatinga. Ir nenorėjau, kad jis paskui pabėgtų. Nenorėjau, 
kad tai būtų baisu. 

Vyras priėjo dar arčiau. Ji pajuto, kaip jis juda. Kai palietė jai ran- 
ką, ji vos nesuriko. Buvo apmirusi iš siaubo. 

— Bet dabar jau taip nebebus, ką, Ketvirtas numeri? Juk čia to 
tavo klasioko nėra? Kaip manai, ar jis išvis sužinos, kokio malonumo 
neteko? 

Ji neatsakė. Jautė, kaip jo pirštai brauko jai per odą. Bėgioja visu 
kūnu, tarsi norėtų atkreipti dėmesį į kiekvieną jo dalį. Per pečius. Per 
nugarą ir sėdmenis. Aplink liemenį, paskui sustoja ant pilvo. Tada 
slenka žemyn. Ji sudrebėjo. Žinojo, kad su mylimu žmogumi tai būtų 
buvę erotiška. O su šituo žmogumi ją tik įsiurbia tamsa. Ji krūpčiojo, 
stengdamasi nuvyti norą loštis atgal. 

— Ar nori, kad tai greičiau įvyktų, Ketvirtas numeri? 

— Nežinau... 

Vyras dar kartą pakartojo klausimą pažodžiui: Ar nori, kad tai 
greičiau įvyktų, Ketvirtas numeri? 

Dženiferė ėmė dvejoti. Jei atsakys taip, ar jis tuoj pat ją ir griebs? 
Nusvies ant lovos ir užgrius? Ar žodis ne jį įžeistų? Rezultatas gali 
būti lygiai toks pats. Ji giliai įkvėpė ir sulaikė orą, tarsi toks savęs dusi- 
nimas galėtų padėti suprasti, koks atsakymas būtų tinkamas, jei toks 
apskritai yra. 

Jos pečiai krūpčiojo. Ir kas man liks paskui? Ar būsiu ko nors verta? 

— Atsakyk į klausimą, Ketvirtas numeri. 

Ji įkvėpė. 

— Ne, - atsakė. 

Jis ir toliau šnabždėjo. 

— Juk, sakei, nori, kad tai būtų ypatinga. 

Ji linktelėjo. Vyras tęsė žemu balsu, kupinu prislopintos neapy- 
kantos, ne meilės. 

— Taip ir bus. Bet ypatinga ne taip, kaip tu tikėjaisi. 

Jis nusijuokė. Ji pajuto, kad jis žengia tolyn nuo jos. 

— Jau greitai, - pasakė. - Pagalvok apie tai. Labai greitai. Tai gali 
nutikti bet kurią minutę. Ir bus sunku, Ketvirtas numeri. Visai nepa- 
našu į tai, ką kada galėjai įsivaizduoti. 

O tadaji išgirdo, kaip jis nueina per kambarį. 

Po sekundės - dar vienas garsas. Durys atsidarė ir užsidarė. 

Ji taip ir liko stovėti, nuoga. Nejudėdama laukė dar kelias minu- 
tes. O paskui, kai tyla jau ėmė spengti, lėtai iškvėpė ir ėmė graibytis 
apatinių. Užsimovė juos ir vėl atsigulė į lovą. Jautė, kaip pažastyse 
teka prakaitas. Ne nuo karščio. O iš baimės. Susirado meškiną ir jam 
sušnibždėjo: 

— Tai vyksta ne su mumis, pone Rudakaili. Tai vyksta su kažkuo 
kitu. Dženiferė vis dar tavo draugė. Dženiferė nepasikeitė. 

Gaila, kad pati tuo netikiu, pagalvojo ji. Susivokė tarsi svyruojanti 
pirmyn atgal. Tarsi tapatybės sūpynės. 

Nežinojo, ar pavyks išlaikyti pusiausvyrą. 

Turbūt kambarys sukasi. Ji jautėsi apsvaigusi ir iškaitusi, tarsi ten, 
kur tik palietė to vyro rankos, būtų atsiradę dryžių ir randų. 

Ji prisispaudė poną Rudakailį. 

Kovok, kiek gali, Dženifere. Visa kita nesvarbu. 

Linktelėjo tarsi pati sau pritardama. 

O tada tvirtai sau pasakė: kad ir kas nutiks, tai nieko nereiškia, tai 
nieko nereiškia, tai nieko nereiškia. Tik vienas dalykas svarbu: išgyventi. 

DIDŽIĄJĄ DALĮ SAVAITGALIO Adrianas prabuvo namuose, užsiraki- 
nęs ne kokia spyna ar durų grandinėle, bet savo liga. Beveik nemie- 
gojo, o kai užmigdavo, ramybės neduodavo ryškūs sapnai. Didumą 
laiko jis prasiblaškė iš kambario į kambarį, sustodamas tik šnektelėti 
su Keise, nors ta jam ir neatsakydavo, arba melsti Tomį pasirodyti, 
kad dar kartą galėtų jį apkabinti. Ta mintis vis sukosi jo galvoje, nors 
kartą nors kartą nors kartą nors kartą, tačiau, nepaisydamas visų mal- 
davimų, sūnus tylėjo ir buvo nematomas. 

Kai Adrianas vogčiomis dirsteldavo į veidrodį, manydavosi pa- 
matęs šešėlį. Buvo apsivilkęs apiplyšusį pižamos švarką ir nutrintus 
džinsus, tarsi pagautas besirengiantis ar benusirengiantis. Plaukai 
šlapi nuo prakaito. Smakras apžėlęs žilais šeriais. Jis jautėsi tarsi 
įkliuvęs į kokį ginčą — tarsi viena jo dalis rėktų ir reikalautų viską 
pamiršti, o kita lieptų aiškiai mąstyti, kontroliuoti mintis ir valdy- 
ti atsiminimus. Viena pusė kaukia ir staugia, o kita kalba ramiai ir 
tyliai. Retkarčiais toji protingoji jo asmenybės dalis primindavo 
jam ko nors užkąsti, nueiti į tualetą, išsivalyti dantis, nusiprausti, 
nusiskusti - visus tuos kasdienius dalykus, kurie visiems atrodo 


314 


PER-O- EE: S-O0 RL S 


natūralūs ir kurie, kaip juto Adrianas, jam tampa vis sudėtingesni 
ir bauginamai sunkūs. 

Jis norėjo perkelti atsakomybę žmonai. Keisė visada puikiai už 
juos abu prisimindavo visus susitikimus. Ji nuostabiai atgamindavo 
kokteilių pobūviuose sutiktų žmonių pavardes ir vardus. Su stenogra- 
fės tikslumu atsimindavo datas, vietas, orą ir pokalbius. Jis visuomet 
žavėjosi tuo jos sugebėjimu atkurti tai, ką jis būdavo nurašęs kaip gy- 
venimo smulkmeną. Jo vaizduotę visiškai užpildydavo galybė labora- 
torinių bandymų duomenų ir žodžių, kuriuos jis galbūt bandys sudėti 
į eiles. Atrodė, tarsi jo smegenyse nebebuvo likę vietos įsiminti kokio 
dėstytojo padėjėjo žmonos, su kuria jį supažindino per mokslo metų 
pabaigos iškylą, vardo ar kada volvo reikia pakeisti tepalus. 

Tomis irgi išsiugdė tą motinos gebėjimą lengvai įsiminti vardus 
ir vietas. Tai jam padėdavo filmuojant. Šituos kadrus filmuoti tokiu 
tempu, su tokiu užraktu, tokioje šviesoje. Čia jo žinios buvo enciklo- 
pedinės. 

Bet kuriam iš jų, pagalvojo Adrianas, Dženiferės ieškoti sektųsi 
daug geriau. Tiek vienas, tiek kitas susietų visas detales, o pastebėji- 
mus pritemptų iki faktų. Jiedu visai kaip Brajanas, kuris mokėjo su- 
dėti smulkias detales į vieną didelį vaizdą. 

Jis pavydėjo. Visi jie buvo geresni detektyvai už jį. 

Adrianas darsyk įdėmiai pažvelgė į tą Keisės mėgstamą karalienės 
Onos stiliaus krėslą, kur ji turėtų sėdėti, bet nesėdi. 

Jis tik miglotai suvokė, kad jo namas atrodo lygiai toks pat suvar- 
gęs kaip jis. Matė, kad kriauklėje auga indų stirta. Kad nešvarūs skal- 
biniai virsta iš dėžės. Kad dulkių siurblys ir grindų skuduras šaukte 
šaukia, nors ir ne visai tiksliai suvokė, kokia gi kalba tie padargai ga- 
lėtų kalbėti. Kokiu nors bekūniu metaliniu balsu, tarsi autobusų ar 
traukinių stoties pranešėjo. 

Adrianas pasakė sau privalantis išlaikyti smegenis funkcionuo- 
jančias, taigi staiga sustojo vidury svetainės ir suriko: Klausyk, Keise, 

po velnių, padėk man prisiminti tas nesąmones! - o paskui čiupo šluotą 
ir ėmė šluoti. Kadangi semtuvėlio nerado, dalį dulkių sustūmė po ki- 
limu. Tai jį prajuokino ir jis pajuto, kad žmona nepatenkinta. Atrodė, 
aplinkui aidi jos vaiduokliškas priekaištas: Ak, Audi, ir kaip tu taip 
gali, - bet ji pati nesirodė, ir jis pasijuto tarsi mažas vaikas, kuriam 
pavyko išsisukti namuose ko nors prisidirbus. 

Paskui jis padėjo šluotą, ta virto ir garsiai trenkėsi į nutrintas 
medines grindis. Nuėjo į virtuvę. Šiaip ne taip prikrovė ir įjungė in- 
daplovę, o paskui ėmėsi skalbyklės ir džiovyklės. Buvo ypač savimi 
patenkintas, kad sugebėjo atmatuoti skalbimo miltelių, suberti juos 
ten, kur reikia, ir suspaudyti eilę teisingų mygtukų, kad mašina pra- 
dėtų veikti. 

Tai buvo itin kasdieniškas, nepaprastai vienišas darbas. 

Taip nesąžininga, aiškino jis sau. Jam jų reikia, o jie nesirodo. 

O tada, kai skalbyklė ėmė pamažėle ūžti, pildytis vandeniu ir 
skalbti jo drabužius, jis pajuto, kad jie čia. 

Jis niekada neliko vienas. 

Visi žmonės, kuriuos jis mylėjo ir kurie jam rūpėjo, buvo drauge 
su juo. 

Tą sekundę jis suvokė, kad dėl to, jog negirdi jų, kalti ne jie, kaltas 
jis pats. Jis staiga apsisuko, tarsi nustebintas kažkokio garso. Keisė 
buvo už nugaros. Jis plačiai nusišypsojo; tai buvo jauna Keisė. Apsi- 
vilkusi laisvą vasarinę suknelę, - jis matė, kad ji aiškiai nėščia ir nėš- 
tumas jau į pabaigą, likę gal tik kelios dienos ar minutės, kol Tomis 
praneš, kad ateina į jų gyvenimą. Ji stovėjo prie sienos, atsirėmusi į 
virtuvės duris. Šypsojosi jam, bet kai jis entuziastingai žengė į priekį, 
ištiesęs į ją rankas, ji papurtė galvą ir be žodžių parodė į šoną. 

— Keise, - pasakė jis. - Man tavęs reikia. Turi būti čia, su manimi, 
ir padėti man prisiminti... 

Ji vėl nusišypsojo. Ir toliau mojo jam į šoną. Adrianas nelabai su- 
prato, į ką ji rodo, ir priėjo arčiau, plačiai išskėtęs rankas. 

— Žinau, kad ne visada buvau tobulas. Žinau, kad pykomės, buvo 
liūdesio ir nusivylimų, ir tu skųsdavaisi, kad esi įstrigus šitame uni- 
versiteto miestelyje, kur niekada nieko nevyksta, ir kad nusipelnei 
būti garsia mieste menininke, ir kad aš tave traukiu žemyn. Žinau 
visa tai. Ir prisimenu, kad buvo sunku, ypač kai Tomis ėmė maištauti 
ir mudu kovojome dėl jo ir nežinojome, ką daryti. Bet dabar aš noriu 
prisiminti tik tai, kas buvo puiku ir nuostabu, ir idealu... 

Ji vėl parodė į šoną ir jis pamatė, kad jos žvilgsnis piktas, tarytum 
ta jo ilga prakalba visai nesvarbi. Jos akyse žaižaravo reikalavimas. 
Tose tamsiose akyse, kurios, jai panorėjus, galėjo svaidyti žaibus. 

— Kas yra? - paklausė jis. 

Ji nusišypsojo ir vėl atmetė galvą, purtydama savo ilgus plaukus, 
tarsi jis būtų vaikas, klasėje nesugebantis suprasti ko nors kvailai pa- 
prasto, kaip du plius du arba Masačusetso valstijos kontūrų. 

— Kas... — vėl pradėjo jis, o tada pamatė, į ką ji rodo. 

Į telefoną, pakabintą virtuvėj ant sienos. 

Adrianas įdėmiai įsiklausė ir pamažėle, tarsi muzikos grotuve 
būtų atsukamas garsas, išgirdo tolimą, vis garsėjantį skambutį. Čiu- 
po ragelį ir prispaudė prie ausies. 

— Alio? 

— Tai ką, profesoriau, laukiate mano skambučio? Gal susitinkam? 
Šį tą radau. 

Skambino tas seksualinis nusikaltėlis. Jo balso su niekieno nesu- 
painiosi. Tarsi iš žemės burbuliuotų tiršta nafta, pagalvojo Adrianas. 

— Pone Vulfai. 

— O ko tikėjotės? 

— Ar suradote ją? 

— Ne visai. Bet. 

— Taigi, ką radote? 

Adrianui pasirodė, kad jo balsas skamba griežtai, be jokių kom- 
promisų. Įdomu, iš kur tai, pagalvojo. 

— Manau, profesoriau, būtų gerai, jog dabar jau man padėtumėt. 
Radau kelis... - Vulfas nutilo. Užsikirto. — Na, radau kelis dėmesio 
vertus dalykus, - pasakė. 

Adrianas pažvelgė į žmoną. Ji glostė savo didžiulį pilvą. Pakėlė 
akis į jį ir gyvai linktelėjo. Jai ir nereikėjo sakyti - eik, Adrianai. 

— Gerai, - pasakė jis. - Atvažiuosiu. 

Jis padėjo ragelį. Norėjo apkabinti žmoną, bet ji mostelėjo durų link. 

— Paskubėk, - galiausiai pratarė savo melodingu balsu. Jis nepa- 
prastai apsidžiaugė, išgirdęs, kad ji prakalbo. Tyla jį gąsdino. - Visą- 
laik skubėk, Audi. 

Jis pažvelgė į jos pilvą. Paskutines dienas prieš gimstant sūnui jis 
prisiminė puikiai. Jai buvo karšta, nepatogu, bet visi tie dalykai, dėl 
kurių ji šiaip būtų turėjusi netekti kantrybės ir pykti, atrodė sudėti 
į kažkokią slaptą dėžutę. Ji prakaitavo vasaros karštyje ir laukė. Jis 
atnešdavo jai šalto vandens ir padėdavo pakilti nuo kėdės. Gulėdavo 
naktį šalia, apsimesdamas miegantis, ir klausydavosi, kaip ji vartosi 
ir muistosi, stengdamasi rasti patogią padėtį. Tuomet buvo niekaip 
neįmanoma išreikšti jai užuojautos, nes iš tikrųjų tarsi nebuvo dėl ko 
jos užjausti ir tai tik būtų ją supykdę. Ji ir taip labai stengėsi suvaldyti 
savo emocijas. 

Adrianas žengė į priekį. 

— Negali prisiminti tik gerų dalykų, - pasakė Keisė. - Ir bėdų būta 
daug. Tarkim, kai mirė Brajanas. Buvo baisu. Tu ištisas savaites bai- 
siai gėrei ir kaltinai save. O paskui, kai Tomis... 

Ji liovėsi kalbėjusi. 

— Kodėl tu... - jis jau buvo beužduodąs klausimą, tvyrojusį ore 
paskutinėmis jos gyvenimo savaitėmis, bet negalėjo. Pamatė, kad 
Keisė nudelbė akis sau į liemenį, tarsi ten regėtų viską, kas tuoj nu- 
tiks, ir tai ją ir džiugino, ir nepaprastai liūdino. Ir tada Adrianas pa- 
galvojo - turbūt būtent šitaip jis jaučiasi kiekvieną kiekvienos dienos 
sekundę, tiek būdamas sveiko proto, tiek beprotybėje. 

Jis pagalvojo visai be reikalo toliau gyvenąs mirus Tomiui ir Kei- 
sei. Tada ir jam buvo laikas. Jam reikėjo iškart sekti paskui juos, ne- 
dvejojant. Gyventi buvo bailio sprendimas. 

Kai jis vėl pažvelgė į Keisę, ta purtė galvą. 

— Negerai padariau, - lėtai pasakė. - Bet kartu ir teisingai. 

Tai skambėjo ir beprasmiškai, ir labai protingai. Jis, kaip psicho- 
logas, puikiai suprato, kad sielvartas gali sukelti kone psichozinę, 
suicidinę būseną. Šia tema yra begalė literatūros. Tačiau kai pažvel- 
gė į žmoną kitame kambario gale ir ji atrodė tokia jauna, tokia graži, 
joje atsispindėjo visos jų bendro gyvenimo galimybės, ir visos pa- 
saulio medicinos studijos jam nepadėjo suprasti, kodėl ji padarė tai, 
ką padarė. 

Adrianas stipriai užsimerkė. Norėjo paklausti, kodėl ji paliko jį 
vieną, o tada pamanė turbūt tai pasakęs garsiai, nes jo mintijimus 
perskrodė jos balsas. 

- Kai žuvo Tomis, aš virtau šešėliu, - pasakė ji. - Žinau, kad buvai 
pakankamai stiprus dar įžvelgti ką nors, dėl ko verta gyventi. Bet aš 
buvau silpna. Negalėjau būti namuose, kur tiek daug skausmo ir pri- 
siminimų. Viskas man priminė jį. Net ir tu, Audi. Ypač tu. Pažvelgda- 
vau į tave ir pamatydavau jį, atrodydavo, kad mane drasko iš vidaus. 
Taigi, vieną vakarą važiavau per greitai. Taip atrodė teisinga. 

— Tai nebuvo teisinga, — atsakė Adrianas. Jis lėtai atsimerkė, 
siurbdamas į save jaunos žmonos viziją. - Negalėjo būti teisinga. Bū- 
čiau padėjęs. Būtume kartu ką nors sugalvoję. 

Keisė palietė savo pilvą. Nusišypsojo. 

— Aš tau atleidžiu, — garsiai rėžė Adrianas. Jam norėjosi verkti. — 
Oi, Opose, atleidžiu tau. 

— Suprantama, atleidi, — sausai atsakė Keisė. - Tačiau nėra ko švais- 
tyti šitų minučių man. Turi svarbesnių reikalų. Ar nemanai, jog kažkur 
yra kita motina, Dženiferės, kuri jaučiasi lygiai taip, kaip jaučiausi aš? 

— Bet... - pradėjo jis. 

— Eik, nusiprausk ir susitvarkyk. Negali eiti šitaip atrodydamas, — 
pasakė Keisė. 

Adrianas gūžtelėjo ir nuėjo į vonią, išsimuilino veidą ir čiupo 
skustuvą. Išsivalė dantis ir nusiprausė veidą. Paskui nulėkė į mie- 
gamąjį. Išvertė stalčius, susirado švarias velvetines kelnes, švarius 
apatinius ir megztinį, apuostęs jį nusprendė, kad tiks. Jausdamas, jog 
Keisė jį stebi, greitai apsirengė. 

— Skubu, - pasakė. 

Pajuto, kad ji juokiasi. 

— Adrianai, gebėjimas paskubėti niekada nebuvo tavo stiprybė, — 
pasakė ji. 

— Gerai jau gerai, - pyktelėjo jis. - Būdamas su tuo žmogumi jau- 
čiuosi purvinas, Keise. Nelengva skubėti su juo susitikti. 

— Taip, bet kol kas jis yra arčiausiai atsakymų į tavo klausimus. 
Kas geriau moka užkurti ugnį - padegėjas ar ugniagesys? Kas geres- 
nis žmogžudys - detektyvas ar samdomas žudikas? 

— Puikiai suprantu, — suurzgė Adrianas, rišdamasis batus, — ką 
nori pasakyti. 

— Rebusai. Labirintai. Žaidimai. Dėlionės. Loginės sekos. Adria- 
nai, žiūrėk į viską taip, kaip viską matei. Kaip į detales, kurios suside- 
da ir tau kažką sako. Pasistenk, Audi. Pasitelk vaizduotę. 

Adrianas pamanė, kad žmona, žinoma, teisi. Atsiduso, nes norė- 
jo pabūti čia ilgiau, gauti daugiau atsakymų į visus klausimus, kurių 
atsakymus jau žinojo, užuot važiavus į naktį sužinoti rūpimų atsaky- 
mų. Vilkdamasis tvido švarką, jis nuturseno prie durų ir išėjo į skais- 
čią ryto šviesą, sekundę nustebo, kad ta nakties tamsa, kurią tikėjosi 
išvysiąs, kažkur keistai dingusi. 


Tai prieštaravo skyriaus tvarkai, tačiau visi tą taisyklę dažnai laužė ir 
retai jos laikėsi. Terė Kolins parsinešė Dženiferės Rigins bylos doku- 

mentus į namus savaitgaliui, tikėdamasi, kad panagrinėjusi visas ne- 
sugretinamas detales, surinktas ir surašytas įvairiuose jos puslapiuo- 
se, savaime ims ir pasuks teisinga linkme. Sėdėjo susidėjusi visus 
popierius ant kelių, vaikai žaidė kieme su draugais, triukšmas buvo 
visai pakenčiamas - trenksmai, šūkčiojimas ir kol kas, su palengvėji- 
mu pagalvojo ji, jokių pykčio ašarų. 

Oji pati nervinosi dar labiau. Valstijos policijos technikams pavy- 
ko paryškinti apsaugos stebėjimo kamerų įrašą tiek, kad buvo galima 
atpažinti kai kuriuos veido bruožus, bet labai labai ribotai. Jei ji ži- 
notų to žmogaus pavardę, gal tai ir praverstų teisme. Galbūt suteiktų 
jai teisę užduoti keletą klausimų, jei tas žmogus sėdėtų priešais ją. 
Bet kol kas buvo faktiškai neįmanoma nustatyti, kas jis, ką veikė toje 
autobusų stotyje ir ar tarp viso to ir Dženiferės dingimo esama ko- 
kio nors realaus ryšio. Gal, jei ji turėtų galimybę naudotis modernia 
antiteroristine programa ir galybe kompiuterių, tai ką nors ir reikštų. 
Bet ji neturėjo. 

Ji suprato, kad ištiko klasikinė faro dilema. Jei kas nors nurodo 
įtariamąjį, jo pavardę ir sąsają su nusikaltimu, grįžti prie sukauptų 
įkalčių būna sudėtinga, tačiau įmanoma. 

Bet tas spoksojimas į neryškų, beveik nesufokusuotą kadrą iš ste- 
bėjimo kameros įrašo ir bandymas atspėti, ar tas anoniminis asmuo 
kaip nors susijęs su žmogaus dingimu kitame valstijos gale ir kas jis 
gali būti, ir kodėl jis ten... 

Terė liovėsi spoksojusi į nuotrauką ir padėjo ją į šoną. 

Neįmanoma, pagalvojo. 

Ji pažvelgė į bylos dokumentus. 

Aklavietė ir neįtikimos sąsajos. 

Už ko užsikabinti — nedaug, o ir tai, kas yra, nelabai suprantama. 
Terė papurtė galvą ir pasvarstė - gaila, kad aš ne tokia kryptinga kaip 
tas profesorius. 

Ir tarė sau: Gal jis ir teisus, bet vis tiek tai neįmanoma. 

Septintojo dešimtmečio žudikai maniakai iš Britanijos. Pora au- 
tobusiuke priemiesčio gatvėje. Ir nesuvokiamas nusikaltimas. At- 
sitiktinis košmaras. Dingęs vaikas, kurio nuotrauką galima dėti ant 
pieno pakelių. 

Pagalvojo, kad jos karjerai turbūt tuoj bus galas, kaip ir Dženiferei 
Rigins. Baisu taip pranašauti ir lyginti savo algą su šešiolikmetės gy- 
venimu, bet toks vaizdas vis vien šmėkštelėjo vaizduotėje. 

Gal tas profesorius dėl visko teisus, pasakė ji sau. Bet tai vis tiek ne- 
reiškia, kad aš galiu ką nors padaryti. 

Sekundę ją apėmė pyktis. Gaila, kad apskritai teko susipažinti su 
ta Dženifere Rigins. Gaila, kad būtent jai teko reaguoti į pirmuosius 
tos mergaitės bandymus bėgti iš namų ir kad jos pavardė susijusi su 
oficialiais duomenimis ir įrašais apie jos nepavykusius nuotykius. 
Apmaudu, kad dispečeriui paskambinus dėl paskutinio pabėgimo ji 
neatsisakė vykti į tuos namus. Apmaudu, kad jai tenka turėti reikalų 
su ta šeima, kuri netrukus patirs visą baisią šiuolaikinio pasaulio ne- 
žinomybę. 

Baigtis - tai tas žodis, kuriuo svaidomasi, pasakė ji sau, tarsi jis 
kažkaip viską sudėliotų į savo vietas. Sužinome, kas nutiko mūsų vai- 
kui, suprantame ligą, suvokiame tą vėliava uždengtą karstą, parveža- 
mą iš Irako ar Afganistano. Kas nors pasako, kad jau viskas baigta, ir 
tai būna tarsi „Monopolio“ kortelė išeiti iš kalėjimo, - tik tiek, kad iš 
tiesų taip nėra. Nebūna viskas taip glausta ir paprasta. 

Terė suspaudė kumštį. Susivokė spoksanti į skrajutę apie dingusią 
Dženiferę. 

Ji staigiai numetė segtuvą ant žemės ir kone nuspyrė. Visiškai 
nėra už ko užsikabinti, pagalvojo. Jokių iškalbingų nuorodų į viena 
ar kita. Jokio akivaizdaus kelio. Jokių subtilių tyrimo gijų. 

Ji atsiduso ir atsistojo. Priėjo prie lango ir ėmė žiūrėti į lauką, tuš- 
čiu žvilgsniu stebėjo žaidžiančius vaikus. Viskas, pagalvojo, yra visiš- 
kai normalu šį savaitgalio rytą. 

Tikriausiai to nepasakysi apie Riginsų namus, pasvarstė. Giliai 
įkvėpė, supratusi, kad netrukus jai teks pasivėdėti Merę Rigins į šalį 
ir pasakyti, kad, kol neiškils kokių konkrečių įkalčių ar įrodymų, jie 
yra aklavietėje. To pokalbio ji visai nelaukė. Sako, policija puikiai nu- 
simano, kaip pateikti blogas naujienas. Tai tarsi koks menas - nupa- 
sakoti, kaip įvyko perdozavimas, nelaimingas atsitikimas arba nužu- 
dymas taip, kad aukos šeima nebūtų visai sužlugdyta. Šitų pokalbių 
emocinį turinį verčiau palikti dvasininkams ir psichologams. Ir vis 
dėlto jai būtų nuodėmė sakyti Merei Rigins, kad toji atsidūrė akla- 
vietėje, nes tai tikriausiai reikštų, kad Dženiferė, jei dar yra gyva, taip 
pat atsiduria aklavietėje. 

Dženiferės atžvilgiu tai nesąžininga. 

Gyvenime galima užkirsti kelią galybei tragedijų, svarstė Terė. 
Tačiau žmonės yra pasyvūs. Jie leidžia, kad viskas išvirstų į tragedi- 
ją. Ji stebėjo savo vaikus. Aš ne tokia, pasakė sau. Ėmiausi žingsnių, 
kad išvengčiau viso to, kas gali vesti į bloga. 

Tokia mintis ramino, tačiau ji žinojo, kad tai ne visai tiesa. 

Mėgstame sau meluoti, pripažino Terė. 

Ji susirinko visą medžiagą ir nusprendė, kad šiandien pasimatys 
su Mere Rigins ir Skotu Vestu. Nepraneš jiems nieko naujo ir leis 
jiems imti pamažu suprasti, Terės nuomone, neišvengiamą ateities 
viziją: Dženiferės nebėra. 

Ji nenorėjo vartoti žodžio amžiams. Joks policininkas nenori. 
Taigi nusprendė neleisti sau, kad tas žodis įsiterptų tarp tų, kuriuos 
ketino jiems sakyti. 

DŽENIFERĖ SVAJOJO APIE savo namus dar prieš tėvo mirtį, fantaza- 
vo apie maistą ir gėrimus - dabar labiausiai už viską norėjosi šaltos 
dietinės kolos ir sumuštinio su žemės riešutų sviestu, avokadu ir sojų 
daigais, - bet staiga išgirdo tolumoje garsiai užsitrenkiančias duris ir 
piktai besiginčijančius pakeltus balsus. O kai išgirdo kūdikio verks- 
mą ir žaidžiančių vaikų balsus, ištiesė kaklą į tą nematomą triukšmą, 
stengdamasi suprasti, kas sakoma, bet ištarti žodžiai išnykdavo garsų 
lavinoje, liko tik emocijos. Kažkas labai pyko. 

Du kažkas, pasakė ji sau. Vyras ir moteris. Juk kitaip ir negali būti. 

Ji apmirė, pasukiojo galvą į kairę ir dešinę, raumenys įsitempė. 
Ji tik kažkaip miglotai suvokė turbūt būsianti to kivirčo priežastis. 
Klausėsi, ir tie pikti pakelti balsai tai girdėjosi, tai nyko jos sąmonėje, 
ji kabinosi į kiekvieną garsą, stengdamasi perprasti, kas vyksta. 

Ji išskyrė keiksmus: užsipisk! šiknė! bybis! Kiekvienas aštrus žo- 
dis kirto tarsi durklas. Ji žiopčiojo nuo tų nugirstų frazių: sakiau tau! 
kodėl turiu tavęs klausyti! manai, kad viską žinai, bet nieko tu nežinai! 
Tačiau jausmas buvo toks, tarsi būtum atsidūrusi vidury kažkokios 
istorijos, kai pabaigos dar nežinai, o pradžia jau seniai išnykusi. 

Ji sėdėjo sustingusi ant lovos, budri, sa ponu Rudakailiu rankose. 
Atrodė, ginčas kaista vis labiau, paskui rimsta, vėl garsėja, vėl tyla, 
galiausiai pasigirdo dūžtantis stiklas. 

Mintyse ji įsivaizdavo, kad per kambarį nuskrido bokalas, trenkė- 
si į sieną ir šukės išsilakstė į visas puses. 

Po to iškart garsus dundėjimas, vėliau - beveik klyksmas. 

Jis trenkė jai, pamanė ji. 

O paskui suabejojo. Gal ji trenkė jam. 

Ji stengėsi užsikabinti už ko nors aiškaus, kas galėtų prasiskverbti 
pro jos kalėjimo sienas, bet taip nieko ir neišgirdo, suprato tik tiek, kad 
tai, kas vyksta už jos tamsos, žiauru ir audringa. Apėmė jausmas, tarsi 
kažkur už nugaros veržtųsi ugnikalniai ir drebėtų žemė - atrodė, tuoj 
įgrius lubos. Beveik pati to nesuvokdama nuleido kojas nuo lovos ir 
atsistojo prie artimiausios sienos. Pridėjo prie jos ausį, bet, regis, garsai 
tik nutolo. Ji ėmė vaikščioti įvairiomis kryptimis, bandė rasti kokį nors 
tų garsų šaltinį, bet, kaip ir visada, kai žaidi aklą vištą, kurią ji žaidžia 
nuo atsiradimo šiame kambaryje, garsai jai liko nesuvokiami. 

Dženiferė ėmė mintyse dėlioti. 

Kūdikio verksmas. 

Mokyklos kiemo žaidimų garsai. 

Aršus ginčas. 

Visa tai turi į kažką susidėti. Į kokį nors paveikslą, kuris jai galbūt 
nusakys, kur ji yra ir kas jai gali nutikti. Visa tai gali duoti kokį nors 
atsakymą. Ji trypčiojo po kambarį, kiek leido grandinė, bandė ap- 
čiuopti ką nors ore priešais, kas leistų bent ką nors suprasti. 

Dženiferei beprotiškai norėjosi pakelti kaukės kraštą ir apsidairy- 
ti, tarsi pamačiusi ji galėtų suprasti. Tačiau per daug bijojo. Kaskart, 
kai tik žvilgteldavo - kai pamatė ją negailestingai stebinčią filmavi- 
mo kamerą, sulankstytus drabužius ant stalo, kameros dydį, - tai 
buvo labai greiti žvilgsniai, vogčiomis. Visus tuos kartus ji stengėsi 
nuslėpti, ką daranti, kad tiedu vyras ir moteris nepastebėtų ir jos ne- 

nubaustų. Tačiau dabar tą troškimą skatino audringas ginčas, aidin- 
tis kažkur už jos pasiekiamų ribų. Tas kivirčas jai kėlė didžiulį neri- 
mą, siaubingai gąsdino. Pasigirdo dar ir kažko lūžtančio garsas — gal 
kėdės? Stalo? Ar kas daužė indus? 

Ji susverdėjo. Atrodė, aplink ją skamba visi kadaise su motina 
vykę barniai. Ji stengėsi suprasti, ką visi tie konfliktai reiškė. Teprisi- 
minė vieną seniai išmoktą pamoką: po barnio žmonės būna pikti. Jie 
nori skaudinti. Nori bausti. 

Ji nusipurtė nuo minties, kad jei dabar kas nors įeitų pro duris 
į jos kalėjimą, jis bus sklidinas begalinio įtūžio, ir tas įtūžis bus nu- 
kreiptas būtent į ją. 

Taip pagalvojusi grįžo į lovą, tarsi ši būtų vienintelė vieta, kur ji 
gali būti saugi. 

Ji susigūžė. Užvaldė baimė ir netikrumas. Pajuto, kaip akyse tven- 
kiasi ašaros, ėmė tankiai, staigiai alsuoti, tarsi pati dalyvautų tame 
nežinia dėl ko vykstančiame kivirče. Jai norėjosi surikti: Aš nepada- 
riau nieko bloga! Dariau viską, ko panorėjote! - nors tie teiginiai ir ne 
visai teisingi. 

Ją supo kaukės tamsa, bet pati pasislėpti negalėjo. Vėl susirietė iš 
baimės išgirsti dar vieną garsą, nesvarbu, ar durų, ar kokį keiksmą, 
ar dūžį. 

O tada išgirdo šūvį. 


Kai iš garso kolonėlių trinktelėjo su niekuo nesupainiojamas šūvio gar- 
sas, du Džordžijos universiteto antro semestro trečiakursiai drybsojo 
savo kambary Tau epsilon fi studentų draugijos bendrabutyje. Vienas 
gulėjo ant metalinės lovos po plakatu, raginančiu samdytis į armiją, su 
užrašu „Būk viskuo, kuo gali būti. Vartė žurnalą, kuris vadinosi „Jaunos 
ir mielos“, o jo kambariokas sėdėjo priešais Apple kompiuterį, padėtą 
ant apdaužyto ąžuolinio rašomojo stalo. 

— Jėzau! - pašoko pirmasis studentas. - Ar kas ką nušovė? 

— Aiškiai skambėjo panašiai. 

— Ar Ketvirtam numeriui viskas gerai? - susirūpino anas. 

- Žiūriu, - atsakė kambariokas. - Atrodo, taip. 

Pirmasis studentas - išstypėlis ilgomis kojomis. Apsimovęs išlygintus 
džinsus, su marškinėliais, iškilmingai skelbiančiais „Pavasario atostogos 
Kankūne . Jis greitai perbėgo kambarį. 

— Bet išsigandus? 

- Jo. Išsigandus. Kaip visada. Bet gal labiau. 

Abu jaunikaičiai palinko į priekį, tarytum priartėdami prie ekrano 
galėtų įlįsti į kambarėlį, kur prie sienos pririšta Ketvirtas numeris. 

— O vyras su moterim? Ar jie kur matosi? 

— Dar ne. Ar nemanai, kad vienas iš jų nušovė kitą? Atsimeni, jie turėjo 
tą baisinį šautuvą, kur anksčiau mojavo Ketvirtam numeriui prieš akis. 

Į tuos klausimus jie atsakymų neieškojo, nes puikiai žinojo, kad rei- 
kia palaukti. Abu mokėsi ikiteisinėse studijose ir verslo vadyboje ir dėl 
to nujautė tuos teisinius reikalus, susijusius su tuo reginiu, tačiau tai jų 
nepiktino tiek, kad nemokėtų pinigų, - kaip mokėdavo už begalę moka- 
mų pornografinių tinklalapių, - ir nežiūrėtų, o tai jiedu darė reguliariai. 
Jie, kaip ir daugybė jų kursiokų, užaugo su videožaidimais ir buvo taip 
pripratę leisti ištisas valandas prie kompiuterio ir jame besirutuliojančių 
interaktyvių dramų, tarkim, Grand Theft Auto arba Doom. 

- Stebėk ją. Žiūrėk, ar ji neišgirs dar ko nors. 

Tiedu kambariokai klausėsi ne mažiau įdėmiai nei Ketvirtas nu- 
meris. Patys nejausdami mėgdžiojo jos judesius - tiesė kaklus, lenkėsi į 
garsų pusę. Bendrabučio koridoriaus gale kažkas paleido krikščioniškąjį 
roką ir kambariokai unisonu nusikeikė. Abu manė, nors garsiai to nesa- 
kė, kad jiems itin svarbu girdėti, kas vyksta mažame Ketvirto numerio 
pasaulyje. 

— Apsimyš iš baimės, — pasakė vienas. - Raus į tualetą. 

— Ne, ims meškiną. Vėl šnekėsis su tuo meškinu. 


JOHN KATZENBACH 


Ekrane kamera stambiu planu ėmė rodyti Ketvirto numerio veidą. Jie 
pastebėjo, kad ji iš nerimo ir įtampos sukandusi žandikaulius, nors akių 
ir nesimatė. Abu įsivaizdavo, kaip jos oda pašiurpsta iš siaubo. Abiem 
norėjosi ištiesti ranką ir paglostyti jos rankų plaukelius. Bendrabučio 
kambarys atrodė toks pats įkaitęs, toks pats troškus, kaip ir Ketvirto nu- 
merio kamera. Vienas iš studentų palietė ją ekrane. 

— Manau, jai šakės, - pasakė jis. 

— Kodėl? 

— Jie, tiedu vyras su moterim, iš tikrųjų pykstasi, gal dėl to, kad ne- 
sutaria dėl viso šito šou. Gal dėl išprievartavimo. Gal ta moteris pavydi, 
kad jis ruošiasi su Ketvirtu numeriu... 

Abu pažvelgė į ekrano kampe tiksintį laikrodį. 

— Ar nusiuntei mūsų statymą? - staiga paklausė jo kambariokas. 

— Jo. Dukart. Pirmą kartą žiauriai per greitai. Mes pralošėm. Čia 
tu kaltas. Ir tik dėl to, kad pats nešvaistytum nė sekundės, jei Ketvirtas 
numeris būtų čia. - Jis nutilo ir abudu išsišiepė, pralinksminti tos užuo- 
minos. — Šiaip ar taip, reikėjo numanyti, kad jie viską ištemps. Jie geri 
verslininkai. O dabar mes pririšti prie tos valandos rytoj arba poryt, ma- 
nyčiau. 

— Parodyk. 

Pirmasis studentas spustelėjo keletą klavišų, ir Ketvirto numerio 
vaizdas kambary susitraukė į mažesnį langą. Likusioje ekrano dalyje 
buvo pranešimas. Pastorintu šriftu, kursyvu. Buvo parašyta: „Sveikas, 
TEPSARETOPSAI. Tavo dabartinis statymas - S7-a valanda. Iki tavo 
statymo liko 25 valandos. Tavo statymas yra toks pat, kaip ir dar 1 099 
kitų žiūrovų. Bendra statymų suma viršija 500 000 eurų. Dar likę laisvų 
statymo pozicijų. Statysi dar? 

Po tuo pranešimu du kvadratėliai. TAIP ir NE. 

Studentas nuvedė žymeklį ant kvadratėlio TAIP ir atsisuko į kamba- 
rioką, tas papurtė galvą. 

— Nea. Manau, mano kortelė beveik išsiurbta. Nenoriu, kad tėvams 

kiltų klausimų. Pasakiau jiems, kad tai „ofšorinė“ pokerio svetainė, ir jie 
man atskaitė nerealiai ilgą ir nuobodžią paskaitą ir liepė mesti lošti. 

— Turbūt paskui pradės šnekėti apie Dvylikos žingsnių programą ir 
klausinėti, ar sekmadieniais vaikštai į bažnyčią. 

Anas gūžtelėjo, nuvedė žymeklį ant NE ir spustelėjo. Ekraną tuoj pat 
vėl užpildė Ketvirto numerio vaizdas. 

- Žinai, būtų žiauriai kiečiau žiūrėti dideliame plokščiame ekrane. 

- Jo, kurgi ne. Skambink saviškiams. 

— Jau tikrai jie tam neišlaidaus. Tik ne po mano paskutinio semestro 
pažymių. 

— Tai ką, - atsilošdamas pasakė pirmasis studentas, — kas bus to- 
liau? - Jis pažvelgė į sieninį laikrodį. - Po velnių, už pusvalandžio man 
tas sušiktas seminaras apie konstitucijos pirmosios pataisos taikymą ir 
pažeidimus. Nepakenčiu, kai tenka ką praleisti. 

Sakydamas „praleisti“, jis turėjo omeny visai ne paskaitą. 

— Visada gali grįžęs istorijos lange peržiūrėti, ko nematei. 

Studentas spustelėjo dar kelis klavišus ir perkėlė Ketvirto numerio 
vaizdą į kampą. Ekrane vėl pasirodė užrašas tuo pačiu šriftu: PASIRIN- 
KIMAI. Po juo - mažesni vaizdai. Visi su pavadinimais, tarkim, „Tuale- 
tas“ ar „Ketvirtas numeris valgo“, ar „Pokalbis nr. 1“. 

Jis išėjo iš „Pasirinkimų,, vėl į pilną ekraną. 

— Jo, bet šito negaliu pakęsti. Smagiausia viską stebėti realiuoju laiku. 

Jis ištiesė ranką prie krūvos vadovėlių. 

— Šūdas. Reik eiti. Jei praleisiu dar vieną paskaitą, prarasiu pusę pa- 
žymio. 

— Tai eik. 

Studentas sugrūdo knygas į kuprinę ir iš skalbinių krūvos išsitraukė 
apdriskusį džemperį. Bet prieš išeidamas pasilenkė ir pabučiavo Ketvirto 
numerio vaizdą ekrane. 

— Pasimatysim po poros valandų, brangioji, - pasakė mėgdžiodamas 
pietietišką tarimą. Pats buvo kilęs iš nedidelio miestelio prie Klivlando 

Ohajuje. - Nieko nedaryk. Ar bent nedaryk to, ko nedaryčiau aš. Ir ne- 
leisk, kad tau kas nors ką nors darytų. Palauk dar dvidešimt penkias 
valandas. 

— Jo. Išgyvenk ir neprarask nekaltybės, kol mano kretinas draugelis 
nueis į paskaitą, kad nesusikirstų ir paskui jam pragyvenimui nereikėtų 
kepti kotletų. 

Jiedu nusijuokė, nors iš tiesų tai nebuvo tik sąmojis. 

— Duok žinią, jei ką pamatysi. Iškart siųsk žinutę. 

— Sutarėm. 

Jo kambariokas perbraukė delnu ekraną ir įsitaisė ant kėdės priešais 
kompiuterį. 

— Ei, - pasakė, - savo šlykščiu prancūzišku bučiniu apseilėjai kompą. 

Anas parodė jam didįjį pirštą ir išėjo. Likęs jaunikaitis ėmė fantazuo- 
ti, kad toje kameroje vis dar aidi šūvio trenksmas. Bandė įsivaizduoti, 
ką darytų, jei gretimame kambaryje kas nors iššautų. Pamanė, kad jam 
būtų iš ko rinktis, pavyzdžiui, galėtų bėgti. O tai, kad Ketvirtas numeris 
tos galimybės neturi, jį dar labiau masino. Jam labai patiko tai, ką manė 
esant jos išradingumą, bet kartu išties nenorėjo praleisti išprievartavimo, 
kai tas jau vyks. Jis susivokė fantazuojąs, besvarstąs, ar tai bus greita ir 
šiurkštu, ar koks nors ilgas gundymo spektaklis. Spėjo, kad pastarasis. 
Klausė savęs, ar ji pasiduos ir tiesiog leis tam įvykti, ar priešinsis, drasky- 
sis ir rėks. Pats nežinojo, ko labiau norėtų. Viena vertus, jam nepaprastai 
patiko tų žmonių dominavimas ir valdžia Ketvirto numerio atžvilgiu. 
Kita vertus, jam buvo malonu palaikyti silpnesnę pusę, kokia ji aki- 
vaizdžiai ir buvo. Būtent tai jam su kambarioku ir patiko Seriale nr. 4. 
Viskas numatoma, bet kartu ir visiškai netikėta. Kartais jis pasvarsty- 
davo - įdomu, ar bendrabučiuose yra daugiau studentų, mokančių už 
truputį priminė vieną mergaitę iš jo mokyklos. Tik nelabai prisiminė, ku- 
rią. Vienintelis dalykas, kuriuo jis neabejojo, - kad Ketvirtas numeris yra 
pasmerkta. 

Tas šūvis gali būti pabaigos pradžia, pasvarstė jis. Bet vėlgi - gal ir 
ne. Nežinia. 

Bet jis žinojo, kad pabaigoje ji mirs. 

Jis laukė nesulaukė pamatyti, kaip tai nutiks. Jis labai mėgo džihadis- 
tų įrašus ir YouTube paskyras apie kruvinas avarijas. Jam nepaprastai 
patiko tokios televizijos laidos kaip „Farai“ ir „Žmogžudysčių tyrimai“, 
ir jis slapčia norėjo dalyvauti „Išlikime“, tai buvo kol kas didžiausias jo 
ateities siekis gyvenime. Jis buvo šimtu procentų įsitikinęs, kad, jei patek- 
tų į tą realybės šou, laimėtų milijono dolerių prizą. 

Ketvirtas numeris vėl drebėjo. Jis jau buvo įpratęs laukti, kada ji nebe- 
valdys savo kūno. Tai jam bylojo, kad jos baimė nesuvaidinta. 

Jam tai labai patiko. 

Tiek daug iš to, ką jis žiūrėdavo, buvo netikra. Pornožvaigždės vai- 
dina orgazmą. Videožaidimai rodo netikrą mirtį. Televizijos serialai - 
suvaidintą dramą. 

Bet - Kasbustoliau ne. Ketvirtas numeris - ne. 

Kartais jis pagalvodavo, kad ji - tikroviškiausias netikroviškas daly- 
kas, kokį jis kada yra matęs. 

Jo spėliojimai greitai baigėsi. Kambaryje prasidėjo kažkoks bruzdėji- 
mas. Jis pamatė, kad Ketvirtas numeris truputį pasisuko. Kamera sukosi 
su ja. Kažkas vyko. 

Jis išgirdo tą patį, ką ir ji. Durys atsidarė. 


Dženiferė krūptelėjo nuo garso. Išgirdo šlamėjimą, o tai bylojo, kad į 
kambarį įeina moteris su kombinezonu. Tačiau, užuot judėjusi lėtai, 
ji, regis, ėjo greitu žingsniu. Vieną sekundę ji buvo prie durų, o kitą 
jau palinkusi virš Dženiferės, per keletą colių nuo jos veido. 
— Ketvirtas numeri, įdėmiai paklausyk. Daryk tiksliai, kaip liepiu. 
Dženiferė linktelėjo. Moters balse buvo justi nerimas. Įprastas 
šaltas, moduliuotas balsas pasikeitė, ji ėmė kalbėti greičiau. Ji kalbė- 

jo aukštesniu balsu, net pašnabždomis. Dženiferė juto, kad moteris 
lūpomis kone liečia jos kaktą, karštu kvapu alsuoja į veidą. 

— Neišleisk nė garso. Negali net giliai kvėpuoti. Būk tiksliai ten, kur 
esi. Nejudėk. Nesimuistyk. Ir nė garselio, kol grįšiu. Ar aišku, ką sakau? 

Dženiferė linktelėjo. Norėjo paklausti apie tą šūvį, bet nedrįso. 

— Norėčiau išgirsti, Ketvirtas numeri. 

— Supratau. 

— Ką supratai? 

— Nė garso. Nieko. Tik būti čia. 

— Puiku. 

Moteris nutilo. Dženiferė klausėsi jos kvėpavimo. Gerai nesupra- 
to, ar kambaryje aidi jos pačios širdies plakimas, ar tos moters. 

Staiga Dženiferė pajuto, kad ją sugriebia už veido. Žioptelėjo. Su- 
stingo, kai moters nagai įsmigo į skruostus, smarkiai sugnybo odą. 
Dženiferė sudrebėjo, grumdamasi su troškimu nusiplėšti ją laikan- 
čias rankas, stengdamasi padrąsinti save iškęsti tokį staigiai sukeltą 
skausmą. 

- Jei išleisi nors garsą, mirsi, - pasakė moteris. 

Dženiferė drebėjo, bandė atsakyti, bet negalėjo. Jos kūną purtan- 
tis drebulys turbūt buvo pakankamai iškalbingas. Moters ranka atsi- 
leido, ir Dženiferė sustingo ta poza, bijodama net krustelėti. 

Kitas pojūtis buvo dar nepažįstamas, bet žiaurus. Aštrus kažko 
galiukas. Jis ėmė slinkti nuo gerklės, paskui pilvo link, suko aplink 
visą kūną - kaklą, krūtinę, pilvą, dubenį - tvirtai slydo, kartais smar- 
kiau dursteldamas, tarsi jos kūną liestų adata. 

Peilis! - suvokė Dženiferė. 

- Ir tą mirtį aš padarysiu baisią, Ketvirtas numeri. Ar aišku? 

Dženiferė vėl linktelėjo, o peilio galiukas kiek stipriau brūkštelėjo 
per pilvą. 

— Taip. Taip. Aš suprantu, - sušnabždėjo ji. 

Ji pajuto, kad moteris atsitraukia. Šnarėjimas, girdimas, kai ji eina, 

nutilo. Dženiferė klausėsi uždaromų durų, bet neišgirdo. Ir toliau 
sėdėjo sustingusi ant lovos, apsikabinusi meškiną, bandydama susi- 
vokti, kas vyksta. 

Ji įdėmiai klausėsi, ir sulig akimirka, kai jau suprato, jog kažkas 
ne taip, pajuto ranką, sugriebusią už gerklės, ir ėmė dusti. Jautė ne- 
paprastą jėgą, siurbiančią iš krūtinės paskutinį oro gurkšnį. Atrodė, 
kad ją traiško milžiniškas betono luitas. Beveik alpo iš baimės ir nuo- 
stabos. Akis po kauke užliejo skausmas, raudonas it kraujas. Ji ėmė 
spardyti į tuštumą, į orą. Ėmė nevalingai kelti rankas, bet liovėsi, iš- 
girdusi vyro balsą. 

— Aš galiu padaryti ne ką mažiau baisiai, Ketvirtas numeri. Gal 
dar baisiau. 

Jos kūnas virpėjo. Ji pagalvojo, kad tuoj išsijungs toje tamsoje po 
kauke, o paskui springdama ir dusdama dar pagalvojo, kad gal jau 
bus išsijungusi. 

— Nepamiršk šito, - sušnabždėjo vyras. 

Nuo to garso ją nupurtė ne mažiau nei nuo to, ką jis sako. 

— Atsimink. Tu niekada nesi viena. 

Staiga vyro rankos atsileido. Dženiferė sukosėjo, iš paskutiniųjų 
bandydama prisiurbti oro į plaučius. Galva sukosi. Ji nė nenutuokė, 
kad tas vyras - apsitempęs galvą juoda balaklava, o kūną - triko, 
apsiavęs baleto batelius - patylomis atsekė į kambarį paskui moterį. 
Dabar viskas atrodė nerišlu, padrika. Kivirčas, šūvis — tai jos galvoje 
sukūrė tam tikrą scenarijų. Tačiau jiedu abu kameroje, veikiantys 
ranka rankon, tandemu, suderintais veiksmais bloškė ją į nežinios 
verpetą. Ji jautėsi svaigstanti ir stengėsi nusigriebti bet ko, kas sulai- 
kytų nuo kryčio į tamsią bedugnę. 

— Tylėk, Ketvirtas numeri. Nesvarbu, ką girdi. Ką jauti. Kad ir 
kas, atrodytų, vyksta lauke. Tylos. Jei išleisi nors garsą, tai bus pasku- 
tinis dalykas, ką padarysi šioje žemėje, jei neminėsim neįsivaizduo- 
jamo skausmo. 

Dženiferė stipriai užsimerkė. Gali būti, kad vos vos linktelėjo. Ne- 
manė, kad prakalbo garsiai. Bet išgirdo užsidarančias duris. Tas vy- 
ras, susivokė ji, išėjo iš kambario be jokio garso. Tai buvo ne mažiau 
baisu už visus aiškius gąsdinimus. 

Ji liko tamsoje, tarsi įšalusi į ledą. 

Viena jos dalis norėjo pajudėti. Kita - dirstelti pro kaukę. Dar 
viena dalis norėjo lipti iš lovos. Visos jos buvo pavojingosios dalys, 
kovojančios su saugiosiomis dalimis, liepiančiomis jai elgtis tiksliai 
taip, kaip liepiama. 

Ji stengėsi išgirsti arba vyrą, arba moterį. Bet neišgirdo jokio garso. 

Tačiau ta tiršta begarsė nebūtis, išskyrus jos pačios kvėpavimą, 
ilgai netruko. 

Ji išgirdo kažką labai pažįstama. Kažką, kas tam tikra prasme siau- 
bingai gąsdino. Užtruko kelias sekundes suvokti, kas tai. 

Sirena. Policijos arba gaisrinės sirena. 

Tolima, bet greitai artėjanti. 

ADRIANAS STAIGIAI METĖSI į šalį, norėdamas išvengti kito automobi- 
lio, pasigirdo pypsėjimas ir padangų cypimas. Tas garsas aidėjo volvo 
salone ir buvo nesunku įsivaizduoti, kokie keiksmai ir pikti žodžiai jį 
palydėjo. Pakėlęs akis, jis pamatė aiškiai pervažiavęs per raudoną švie- 
są, avarijos išvengęs tik per plauką. Jis sumurmėjo: 

— Atsiprašau, atsiprašau, aš kaltas, nepastebėjau, kaip persijun- 
gė... - tarsi tas kitas vairuotojas, greitai nulėkęs tolyn, galėtų jį išgirsti 
ar pamatyti jo atsiprašomą miną. 

— Blogas ženklas, Audi, - prabilo Brajanas iš keleivio sėdynės. — 
Viskas slysta iš rankų. Tau reikia susikaupti. 

— Aš stengiuosi, - atsakė Adrianas, truputį pyktelėjęs. - Tiesiog 
išsimušu iš vėžių. Kam nepasitaiko. Tai nieko nereiškia. 

— Va čia tu klysti, - atsakė brolis. - Pats žinai. Ir aš žinau. Tas bičas 
anam automobily dabar irgi greičiausiai žino. 

Adrianas važiavo toliau, jau gerokai įsiutęs, visas baimes dėl savo 
gebėjimų sutelkdamas į pyktį broliui. 

Adrianas norėjo pasakyti, kad Brajanas, kaip ir Keisė su Tomiu, 
paliko jį vienui vieną su krūva klausimų. Visi tie klausimai turi savo 

paslaptis. Bet negali sakyti, kad iš tos baimės iš mirusio brolio reika- 
lautų per daug. 

Kurį laiką Brajanas tylėjo. Adrianas mynė keliu pirmyn. Ryški vi- 
dudienio šviesa žiebė tiesiai į priekinį langą, bet paskui, pasukus už 
posūkio, nublėso. Jiedu buvo tik už kelių kvartalų nuo Marko Vul- 
fo namų ir Adrianas pagalvojo, kad reikia pradėti formuluoti, ką jis 
ruošiasi anam sakyti. Priminė sau, kad tikras detektyvas lauktų, ką 
pamatys tame, ką Vulfas iškapstė naršydamas internete, nes dėl to, ką 
iškapstė, jis ir pasikvietė Adrianą. 

Adrianas žvilgtelėjo į šoną. Brolis vilkėjo įprastą subtilų mėlyną 
dryžuotą Volstrito teisininko kostiumą. Atrodė prašmatniai. Sko- 
ningai. Tačiau jo balsas skambėjo taip švelniai, kad Adrianas vos at- 
pažino. Brolis visada būdavo veržlus, tas, kuriam tenka priimti sun- 
kius sprendimus, aršiai ir audringai kovoti klientų ir reikalo labui, ir 
Adrianui buvo neįprasta ir labai sunku girdėti, kad jis toks sužlugdy- 
tas ir pralaimėjęs. 

Adrianas aiktelėjo. Brajano veidas buvo apsipylęs krauju. Marški- 
nių priekis tamsiai raudonas. Plaukai susivėlę. Adrianas nematė kul- 
kos skylės smilkinyje, bet žinojo, kad ji ten, tik nesimato. 

— Žinai, kas mane nustebino, Audi? Tu visada buvai iš tų akade- 
mikų intelektualų. Poezija ir moksliniai tyrimai. Bet aš nė nenutuo- 
kiau, koks tu stiprus, — tęsė Brajanas sausu, žurnalistiniu tonu. - Aš 
nebūčiau atlaikęs Tomio žūties Irake. Nebūčiau galėjęs gyventi toliau, 
kai Keisė rėžėsi į tą medį. Aš buvau savanaudis. Gyvenau vienas. Te- 
turėjau tik klientus ir visokias misijas. Neįsileisdavau žmonių į savo 
gyvenimą. Man tai buvo kur kas paprasčiau, nes nereikėjo jaudintis 
dėl tų, kuriuos mylėjau. 

Adrianas atsisuko į kelią. Pasitikrino, ar važiuoja leistinu maksi- 
maliu greičiu. 

— Vulfo namas štai ten, - pasakė Brajanas. Jis rodė į priekį. Kru- 
vinu pirštu. 

Adrianas žiūrėjo, kaip brolis ima valytis marškinius, tarsi tos 
kraujo dėmės būtų kokie duonos trupiniai. 

— Klausyk, Audi, tu susitvarkysi su tuo biču. Tik turėk omeny tai, 
ką žino visi detektyvai: visada yra kokia nors sąsaja. Esama ko nors, 
kas pasakys tau, kur ieškoti Dženiferės. Gal tai jau čia pat ir artėja 
dideliu greičiu. Tiesiog turi būti pasirengęs pastebėti, kai tai lėks pro 
šalį. Lygiai kaip tą automobilį prie šviesoforo. Turi būti pasiruošęs 
imtis veiksmų. 

Adrianas linktelėjo. Sustojo prie šaligatvio. 

— Tik būk netoliese, - pasakė, tikėdamasis, kad miręs brolis pa- 
manys, jog tai įsakymas, nors iš tiesų jis maldavo. 

Adrianas matė Vulfą, stovintį tarpdury ir jo laukiantį. Mostelėjo 
jam, tarsi koks draugiškas kaimynas savaitgalio rytą. 


Adrianą pribloškė džiugi nuotaika Vulfo namuose. Viskas išvalyta 
ir sutvarkyta. Pro pakeltas žaliuzes liejosi saulės šviesa. Namai kve- 
pėjo pavasariu, tikriausiai negailint išpurkšti oro gaivikliu. Vulfas 
mostelėjo į jau gerai pažįstamą svetainę. Adrianui žengiant į priekį, 
iš virtuvės išėjo Vulfo motina. Ji šiltai pasisveikino su Adrianu, pakš- 
telėjo jam į skruostą, nors aiškiai visiškai neprisiminė, kad jis čia bu- 
vęs anksčiau. Paskui nuskubėjo į kitą kambarį „truputį apsitvarkyti 
ir sulankstyti skalbinių“, - Adrianas pagalvojo, kad šitai su ja turbūt 
sutarta iš anksto. Matyt, Vulfas uoliai ištreniravo motiną, ką sakyti ir 
daryti, kai ateis Adrianas. 

Vulfas pažiūrėjo, kaip motina dingsta koridoriuje, ir uždarė duris. 

— Labai daug laiko neturiu, - pasakė. - Jei ją palieku vieną ilgesnį 
laiką, ima nerimauti. 

— O kaip būna, kai išeinate į darbą? 

— Net nenoriu apie tai galvoti. Paprašiau vienos iš jos draugių kas 
kelias dienas užeiti. Turiu sąrašą moterų, kurias ji pažinojo, kol tai 

dar nebuvo prasidėję, ir kurios nusiteikusios draugiškai, taigi skam- 
binu joms kuo dažniau. Kartais jos pasiima ją pasivaikščioti. Tačiau 
dėl mano, - jis užsikirto, - problemų su teisėsauga dauguma nenori, 
kad jas čia kas nors pastebėtų. Taigi, pasisamdžiau kaimyno sūnų, 
kad užbėgtų po pamokų kelioms minutėms jos patikrinti. To vaiko 
tėvai apie šitą mūsų susitarimą nieko nežino, nes, jei žinotų, turbūt 
neleistų. Šiaip ar taip, devyniais iš dešimties atvejų ji neprisimena jo 
vardo, bet jai patinka, kai jis užeina. Turbūt jai atrodo, kad tas ber- 
niukas - tai aš, tik prieš dvidešimt metų. Taigi, jau dešimties dolerių 
nuostolis per dieną. Pietums jai palieku sumuštinį matomoje vietoje. 
Ji dar gali pavalgyti be priežiūros, bet nežinau, kiek laiko tai truks, 
nes jei ji paspringtų... 

Jis nutilo. Bėda, į kurią jis pakliuvęs, akivaizdi. 

Adrianas nelabai suprato, kaip yra su visu tuo susijęs, bet išgirdo 
Brajano balsą: 

— Juk supranti, kas tavęs laukia, ką? 

Po kelių sekundžių Vulfas atsisuko į Adrianą. 

— Žinau, kad buvome susitarę, bet... 

Jis išgirdo, kaip brolis ima prunkšti iš juoko. 

— „„man reikia daugiau. Vien pažado, kad nesikreipsit į policiją, 
nepakaks. Noriu, kad sumokėtumėt už tai, ką darau. Tai kainuoja 
labai daug laiko ir energijos. Galėčiau pasilikti dirbti viršvalandžių, 
užsidirbčiau papildomai. 

Vulfas nuėjo į svetainę. Išėmė motinos kompiuterį iš mezginių 
maišo ir ėmė jungti jį prie televizoriaus. 

— Kodėl manote, kad... - pradėjo Adrianas, bet jį nutraukė. 

— Pažįstu tokius kaip jūs, profesoriau. Žinau viską apie jus, aka- 
demikus turtuolius. Visi turite užsispaudę pinigų. Šitiek metų gau- 
davot tas valstybės dotacijas ir paramą. Kolegos iš verslo mokyklos 
tikriausiai bus nukreipę jus į kokias neblogas investicijas. Suprantat, 
tas senas volvo. Tie nutrinti drabužiai. Gal ir atrodot tarsi neturėtu- 

mėt nė skatiko, bet žinau, kad kokioje nors sąskaitoje turit susikro- 
vęs milijonus. 

Adrianas pamanė, kad žmonės, sakantys aš žinau viską apie tą arba 
tą, paprastai nežino nieko. Tačiau pasilaikė šitą nuomonę sau. 

— Tai ko norite? 

— Savo dalies. Normalaus mokesčio už savo laiką. 

Brajanas šnabždėjo nurodymus Adrianui į ausį. Adrianas pajuto 
brolio balse piktdžiugą. Teisininko džiaugsmas: statyti spąstus. 

— Man tai atrodo tarsi lupikavimas. 

— Ne. Mokestis už suteiktas paslaugas. 

Adrianas linktelėjo. Toliau viską darė, kaip paliepė brolis, karštai 
šnabždantis jam į ausį nurodymus. 

— Paimk jo telefoną! 

Adrianas padarė kaip liepiamas. 

— Na, ar turite mobilųjį telefoną - deja, aš jo niekad nesinešioju, — 
man reikia paskambinti. 

Vulfas nusišypsojo. Įkišo ranką į kišenę ir išėmė telefoną. Numetė 
Adrianui. 

— Pradėk blefuoti. 

— Skambinkit, — pasakė Vulfas. 

Adrianas akimirką sutriko, nesupratęs, ką brolis nori pasakyti žo- 
džiu „blefuoti“, bet susizgribo berenkantis numerį. Sekundę pagal- 
vojo, kad jo ranką valdo Brajanas. Jis surinko 91 1. 

- Žinai, ko prašyti, - gyvai pasakė Brajanas. 

— Pakvieskite, prašom, detektyvę Kolins. 

Vulfas atrodė nustebęs. 

— Galaš ją ir radau, - susakė greitai, kone apimtas panikos. - Bet, 
jei su ja kalbėsitės, tikriausiai būsiu nieko neradęs. 

Adrianas ėmė dvejoti, išgirdo, kaip kažkur toli atsiliepiama, ir 
tuoj pat išjungė telefoną. 

— Šitai viską kiek apsunkina, - švelniai tarė Brajanas. - Sutelk 

dėmesį. Man taip yra buvę. Pirmas žingsnis: priversk jį kalbėti konk- 
rečiai. 

— Tai kaip, pone Vulfai, kaipgi čia yra? Radote ją ar ne? 

Vulfas papurtė galvą. 

— "Tai ne taip paprasta. 

— Tiesa. 

— Puiku, - pasakė Brajanas. 

— Tai ar radote ją? - neatlyžo Adrianas. 

— Žinau, kur ieškoti. 

— Tai ne tas pats. 

— Jo, - pasakė Vulfas. - Bet netoli. 

— Gerai, Audi, varyk toliau. Padėtį kontroliuoji tu. 

— Koks jūsų pasiūlymas? - šiurkščiai paklausė Adrianas. 

— Noriu, kad viskas būtų sąžininga. 

— Čia pareiškimas. Ne pasiūlymas. 

— Profesoriau, mes abu suprantame, apie ką aš kalbu. 

— Ką gi, pone Vulfai, kodėl gi jums nepaaiškinus, ką turite omeny, 
sakydamas „sąžininga“. 

Vulfas susimąstė. Sėdėjo išsišiepęs. Atrodė tarsi Disnėjaus Češy- 
ro katinas, kuris išnykdavo į nieką ir ekrane likdavo tik plati, baisoka, 
dantinga šypsena. Adrianas prisiminė, kaip žiūrėjo „Alisą stebuklų 
šalyje“ su Tomiu, o paskui daugiau nei kelias valandas bandė paaiš- 
kinti sūneliui, kad tikimybė, jog jis per triušio olą įkris į pasaulį, kur 
Širdžių karalienė nori visiems nukapoti galvas be jokių teismų, yra 
labai menka. Kai sūnus buvo visai mažiukas, bijojo fantazijų, o ne 
tikrovės. Jis galėdavo žiūrėti dokumentinį filmą apie Kalifornijoje 
žmones puolančius ryklius arba alkanus liūtus Serengetyje ir būdavo 
sužavėtas. Bet po vandens pypkę rūkančių vikšrų vaizdų jis negalė- 
davo užmigti, vartydavosi ir klykdavo tamsoje. 

— Audi, neleisk mintims nuklysti! 

Brajanas neatstojo. Budrus. 

— Bet aš, profesoriau, nelabai žinau, kiek tas mano laikas vertas... 

— Na, pats save įkainojote. Dvigubas jūsų parduotuvės valandinis 
įkainis. 

— Bet čia specializuotas darbas. Itin specializuotas. Jam reikia... — 
jis ėmė dvejoti: — ...aukščiausios klasės. 

— Pone Vulfai, jei ruošiatės prievartauti iš manęs pinigus, prašom 
kalbėti tiksliau. 

— Puiku, - pasakė Brajanas. - Tai jį suerzins. 

Mano miręs brolis, pagalvojo Adrianas, apie kriminalinę psicho- 
logiją nusimano kur kas daugiau, nei maniau. 

— Ką gi, - pasakė Vulfas, - o kiek jums tai verta? 

— Sėkmės neįvertinsi, pone Vulfai. Ji neįkainojama. Bet, kita ver- 
tus, nesiruošiu mokėti, jei jums nepavyks. 

— Pasakykit kainą, - atsakė Vulfas. - Norėčiau žinoti, ar man labai 
stengtis. 

— Kadir kokią sumą jums pasakyčiau, vėliau paprasčiausiai ją pa- 
keisite. Pasakysiu „tūkstantis“, „dešimt tūkstančių ar „milijonas“ ir, 
kai jau ką nors man turėsite, ją padvigubinsite ar patrigubinsite. Ar 
ne tiesa? 

Vulfas trumpam nusisuko. Adrianas suprato pataikęs į dešimtuką. 

Jis negalėjo patikėti, jog šaltai derasi dėl tokio sunkiai apčiuopia- 
mo dalyko kaip Dženiferės dingimas. Tai jį stebino. 

- Žinote ką, pone Vulfai. Bus atlygis. Kaip tuose senuose plakatuo- 
se iš vesternų: „Už gyvą arba mirusį . Tarkim, dvidešimt tūkstančių 
dolerių. Tai didelė suma. Jei rasite informacijos, kuri padėtų ją rasti 
ir jai sugrįžti namo, - sakau, jei, - tuomet sumokėsiu jums dvidešimt 
tūkstančių dolerių. Padėsite išgelbėti Dženiferę - uždirbsite krūvą pi- 
nigų. Žaisite žaidimus, gaudysite varnas, nieko nerasite - nieko ir ne- 
gausite. Štai jums finansinė motyvacija. Abejoju, ar būdamas jūsų vie- 
toje imčiausi apgailėtinų bandymų prievartauti pinigus iš jos šeimos 
ar dar ko nors, nes farai tikrai nebus tokie gailestingi kaip aš ir jums 

baigsis kalėjimu. Bet aš truputį kitoks, truputį išprotėjęs... - Adrianas 
išsišiepė tarsi piktadarys scenoje. — Taigi leisiu iš manęs palupikauti. 

— Ar galiu jumis pasitikėti? - paklausė Vulfas. 

Adrianas šiurkščiai nusijuokė. 

— O tai, pone Vulfai, - jis prabilo griausmingai, tarsi pasipūtęs 
dėstytojas iš tribūnos, — savaime suprantama, jau toks klausimas, 
kurį turėčiau užduoti aš. 

Vulfas nustėro. 

— Šiuo atžvilgiu jūs nesate labai išmanus, pone Vulfai, ar ne? 

— Išmanus kame? Jei kalbėsime apie kompiuterius ir naršymą in- 
ternete, aš velniškai geras ekspertas. 

— Ne. Aš kalbu apie nusikalstamumą. 

Vulfas papurtė galvą. Vėl nusisuko į kompiuterį. 

— Aš ne nusikaltėlis. Ir niekad nebuvau. 

— Apie tai galėsime padiskutuoti kitą kartą. 

— Tai ne nusikaltimas, profesoriau. Tai, kas man patinka. Tai tik... — 
Jis nutilo, bet Adrianas taip ir nesuprato - ar dėl to, kad suvokė, kaip 
kvailai tai skamba, ar dėl ko kito. 

— Gerai, profesoriau. Svarbiausia, kad vienas kitą suprastume. 
Dvidešimt gabalų. 

Adrianas tikėjosi išgirsiąs dar kokį nors grasinimą, pavyzdžiui, jei 
man nesumokėsite, aš... bet nelabai nutuokė, ko kuris nors iš jų galėtų 
dar griebtis. Vulfui reikia pinigų. Bet jis žino, kad Adrianas gali tie- 
siog išeiti pro duris. Adrianas pamanė, kad balansas tobulas. Abu turi 
poreikių. 

Jis nė nenutuokė, ar turi banko sąskaitoje dvidešimt tūkstančių 
dolerių ir ar apskritai ką nors tam Vulfui mokės. Abejojo. Ant peties 
pajuto Brajano ranką ir išgirdo jo balsą: 

— Ir jis tai supranta, Audi. Jis nekvailas. Taigi, jis imsis dar vieno 
žingsnio. Turi būti tam pasiruošęs. 

Vulfas nepastebėjo, kaip Adrianas lėtai linkteli. 

— Aš nesu blogas žmogus, — pasakė Vulfas. - Kad ir ką tie farai 
šnekėtų. 

Adrianas neatsakė. 

— Aš tikrai nesu tas blogietis, - pasakė Vulfas, kone pasikartoda- 
mas. Jis kalbėjo tyliai, tarsi jam nerūpėtų, ką Adrianas mano. 

— Aš taip ir nesakiau, — atsakė Adrianas. 

Čia jis sumelavo ir, pasakęs tai garsiai, pasijuto kvailai. 

Kompiuterio klavišai ėmė tarškėti tarsi negarsus būgnų ritmas, 
įžanga į simfoniją. 

— Ar čiaji? — staiga paklausė Vulfas. 


Buvo jau gerokai po pietų, Terė Kolins sėdėjo automobilyje prie Ri- 
ginsų namų ir kaupė jėgas nueiti prie durų ir pranešti blogas žinias. 
Netoliese ant medžio kamieno kažkas pakabinęs - ji pagalvojo, kad 
turbūt Skotas — pačių išspausdintą skelbimą su Dženiferės nuotrau- 
ka ir žodžiu DINGO riebiomis juodomis raidėmis. Dar ten buvo 
parašyta, kada ją matę paskutinį kartą, ir prašymas: jei pamatysite, 
paskambinkite nurodytais telefono numeriais. 

Ji buvo kiek nustebusi, jog jis dar neapskambino televizijos kana- 
lų. Jei kas dingsta, tokie žmonės kaip Skotas linkę tai paversti cirku. 
Merė štai stovi priešais kameras ir šviesas, nusiverkusi grąžo rankas ir 
meldžia - kad ir kas laikote mažąją Dženiferę, labai prašau paleisti ją. 
Terės nuomone, tai ir beprasmiška, ir apgailėtina. 

Terė pasiėmė kelis dokumentus ir dingusio asmens duomenų an- 
ketos kopiją. Tie popieriai sudarys įspūdį, kad ji uoliai dirba, nors iš 
tikrųjų nusivylimai ėjo vienas po kito. Medžiagą apie autobusų sto- 
ties apsaugos kamerų įrašus ir pokalbių su Adrianu Tomu užrašus ji 
buvo palikusi darbe. 

Terė atsiduso ir atsigręžė į Riginsų namą. Pagalvojo - ką daryčiau, 

jei dingtų mano vaikai. Suprato, kad apimtų nenumaldomas noras 
bėgti nuo visų namuose įsirėžusių prisiminimų, ir kartu negalėtų at- 
sikratyti vilties, kad privalo būti ten ir laukti, jei kartais nutiktų nejti- 
kėtina ir dingęs vaikas įžengtų pro duris. 

Nepakeliama, pagalvojo ji. Šitiek skausmo ir nežinomybės. 

Gaila, kad nesugebu dirbti geriau, pasakė sau. 

Išlipus iš automobilio ir einant šaligatviu prie Riginsų namo ją 
pribloškė atskirties jausmas. Prie kitų namų žmonės naudojosi pa- 
skutinėmis dienos šviesos valandomis, grėbė nuo žiemos užsiliku- 
sius lapus, soduose, kur galiausiai prabudo pavasaris, sodino daugia- 
mečius augalus. Ūžė elektriniai pjūklai ir žoliapjovės, visi baiginėjo 
neišvengiamus priemiestinius darbus, atidėtus per visas tamsias pra- 
ėjusios žiemos dienas. 

O Riginsų namas priešingai - nerodė jokių gyvybės ženklų. Jokio 
triukšmo. Jokio judėjimo. Atrodė, tą namą plėšo stiprūs vėjai ir jis 
negali išsivaduoti iš žiemos gniaužtų. 

Ji pabeldė, pasigirdo šlepsėjimas ir durys plačiai atsidarė. 

Tarpdury stovėjo Merė Rigins. Jokio pasisveikinimo. Jokių ma- 
lonių žodžių. 

— Detektyve, - pratarė ji. - Turite žinių? 

Merės akyse ji pamatė ir viltį, ir siaubą. 

Terė pažvelgė už jos. Skotas Vestas sėdėjo prie stalo priešais kom- 
piuterį. Atsisuko nuo savo darbo ir įsistebeilijo į Terę. 

— Ne, - atsakė Terė. - Deja, ne. Tik noriu informuoti jus, ką nu- 
veikėme. 

O paskui paklausė: 

— Galjūs ką girdėjote? Gal kas su jumis susisiekė? Kas nors, kas... 

Ji nutilo, pamačiusi tuštumą Merės Rigins veide. 

Ją paragino užeiti į svetainę, o ten Skotas Vestas parodė jai savo 
sukurtus feisbuko puslapį ir specialų tinklalapį, prašančius informa- 
cijos apie Dženiferę. Kol kas nė viena, nė kita nieko nedavė, bet Terė 

pareigingai išsispausdino visus atsiųstus įrašus. Ji žinojo, kad feisbu- 
ke reaguojama į kiekvieną policijos prašymą ir kad gali atsekti visas 
sąsajas tinklalapyje, jei žinios atrodytų nors ką žadančios. 

Bėda ta, kad dauguma įrašų ar pranešimų buvo maždaug tokie: 
Meldžiamės už jos sielą. Jėzus žino, kad dingusių vaikų nebūna, būna tik 
tie, kuriuos jis pasišaukė, arba O, kad toji dingusioji dabar sėdėtų man ant 
veido. Niam niam. Tokia šlykšti reakcija visai nuspėjama, kaip ir religi- 
nio pobūdžio. Būta ir įrašų puikiai žinau, kur ji yra, bet toliau aiškinti 
tie siūlėsi tik už pinigus. Terė mintyse liepė sau prisiminti pranešti 
FTB apie visus atvejus, kur nors kiek kvepia pinigų prievartavimu. 

Ji skaitė visą tą medžiagą kompiuteryje ir suprato, kad nagrinėda- 
ma tuos rašytojus gali šitaip praleisti ir visą savo gyvenimą. Detekty- 
vės akimis, čia ir yra bėda, kai su tuo prasidedi. Jei ir būtų kas nors, 
iš tikrųjų ką nors žinantis, būtų sunku išskirti jį iš visų tų bepročių ir 
iškrypėlių, kuriuos be galo traukia sielvartas. Gyvenimas, pasvarstė 
Terė, paprastai padvigubina tragediją. Tarytum žmonėms nepakaktų to 
pirmojo smūgio. Jie jaučia poreikį dar ir kandžiotis, ir įžeidinėti. 

Įdomu, paklausė savęs, ar tai taikytina tik interneto platybėms. 
Kai atskleidi ką nors asmeniška, tarsi leidi svetimiems užlipti tau ant 
galvos. 

— Nemanote, kad kas nors čia gali būti jums naudinga? - paklausė 
Skotas. 

— Nežinau. 

Jis pažvelgė į ekraną. 

— Aš žinau, - niūriai pasakė. 

Skotas dvejodamas apsidairė po kambarį. Merė Rigins buvo išė- 
jusi išvirti visiems kavos. 

— Darau tai dėl jos. Kad ji jaustųsi kaip nors padedanti ieškoti 
Dženiferės. Tai lyg pasivažinėjimas po apylinkes, tarsi galėtum su- 
rasti ją ant šaligatvio it gulinčias pamestas pirštines. Bet juk taip ne- 
būna, tiesa? 

— Nežinau, - sumelavo Terė. - Gal tai ir gali padėti. Yra buvę atve- 
jų, kai padėjo. Bet vėlgi... 

Skotas įsiterpė ir, kaip jam įprasta, užbaigė jos sakinį. 

— ..kur kas dažniau tai tik bevaisis pastangų procesas. Tiesa, de- 
tektyve? 

Akimirką Terė pagalvojo, koks turi būti žmogus, kad pokalbyje 
pavartotų tokius žodžius, kaip bevaisis pastangų procesas. Ji pasisten- 
gė laikytis ramiai ir nerodyti emocijų, tik pritariamai linktelėjo. 

Atrodė, kad Skoto tikrovė paremta tam tikru kietaširdišku žiau- 
rumu ir atsiribojimu. Matyt, tai išsivysto dėl tų jo terapijos seansų. 

— Aš stengiuosi padėti jai pažvelgti faktams į akis, - pasakė jis. — 
Praėjo jau daug dienų. Dienos bėga viena po kitos. Valandos lekia, o 
mes čia sėdime tarsi laukdami, kol Dženiferė paskambins ir pasakys: 
„Sveiki, gal galite paimti mane iš autobusų stotelės? Bet aišku kaip 
dieną - to skambučio nebus. Nieko negirdėjome. Atrodo, lyg Dženi- 
ferė būtų skradžiai žemę prasmegusi. 

Skotas atsilošė ir saumosavo rankomis. 

— Dabar čia mauzoliejus. Juk negali Merė visą likusį gyvenimą sė- 
dėti tamsoje ir laukti. 

Terė pagalvojo, kad būtent taip Merė ir elgsis. Visi visuomet nori, 
kad žmonės būtų realistai, bet tik tol, kol dingsta jų pačių vaikas. 
Tada realybė pradingsta. Telieka daryti, kas įmanoma. 

Ir tai niekada nesibaigs, suprato ji. 

Terė nemanė, kad tos kalbos apie žvelgimą faktams į akis turi ko- 
kią nors prasmę. Bet staiga suvokė, kad Riginsų namuose sprendžia- 
moje lygtyje ji atsidūrė ne toje pusėje. Paėmė kavos puodelį iš Merės 
Rigins rankų ir stebėjo, kaip ji sėdasi priešais. Ji dabar ims greitai sen- 
ti, pagalvojo Terė. Kiekvienas mano žodis užkraus jai papildomą metų 
naštą. Kai pradėsiu, jai vis dar bus keturiasdešimt, o kai baigsiu - ir 
visas šimtas. 

— Labai gaila, bet gerų žinių pranešti negaliu, — tyliai pasakė ji. 

SIRENA ŠIURPIAI GARSĖJO, ir Dženiferei atrodė, kad ji kaukia čia 
pat prie jos kameros. Staiga sirena nutilo. Dženiferė išgirdo duslius 
trenksmus - bum, bum! - tarsi būtų užtrenkiamos automobilio du- 
relės, o paskui - tarsi automato šūviai - kažkas ėmė trankyti kažko- 
kias toli esančias duris. Ji neišgirdo, kad kas šauktų „Atidarykit, po- 
licija!, bet tai nuskambėjo jos vaizduotėje, ypač kai išgirdo skubius 
žingsnius, mušančius būgnų ritmą viršuje. 

Ji sėdėjo ramiai, sustingusi — ne todėl, kad jai taip liepta, bet vei- 
kiau dėl tų užvaldžiusių vaizdinių, besiformuojančių kažkur tamsoje, 
tiesiai priešais ją. 

Į širdį kažkaip neaiškiai įsismelkė žodis išgelbėjimas. 

Dženiferė žioptelėjo, kažkas jai iš vidaus išsiveržė ir virto rauda. 
Viltis. Galimybė. Palengvėjimas. Visa tai ir daug daugiau ją užliejo 
nesulaikoma jaudulio upe. 

Ji žinojo, kad filmavimo kamera ją stebi, ir, jei ta kamera fiksuoja 
visus jos judesius, suprantama, visa rodoma kažkur ekrane. Tačiau 
dabar pirmą kartą buvo kažkas kitas, kas galbūt pas ją užeis. Ne tie 
vyras su moterim, kažkas kitas. Ne koks nors anonimas be pavidalo. 

O tas kažkas gal bus jos pusėje. Ne, pagalvojo ji, jis tikrų tikriausiai 
bus mano pusėje. 

Dženiferė vos vos pasisuko į kameros duris. Pasilenkė ir įsiklausė. 

Stengėsi išgirsti balsus, bet nieko nesigirdėjo, tik tyla. Tai į gera, 
pasakė ji sau. 

Mintyse Dženiferė ėmė piešti paveikslą to, kas vyksta. 

Jie turėjo atidaryti lauko duris. Juk negali nuvyti farų, kai jie beldžiasi. 
Vyksta pokalbis: „Ar jūs?..“ ir „Turime pagrindo manyti, kad čia laikote 
merginą. Dženiferę Rigins. Ar pažįstate ją? Tiedu vyras su moterim at- 
sakys - ne, bet tie farai taip lengvai neišeis, nes jais nepatikės. Farai bus 
griežti. Jiems nepaaiškinsi. Jokių melų jie neklausys. Įsiverš vidun, o dabar 
jie jau visi turbūt sustoję kambaryje viršuje. Policininkai nepatiklūs, daug 
klausinėja. Mandagiai, bet griežtai. Jie žino, kad aš čia, o gal tiesiog žino, 
jog esu kažkur netoliese, bet dar nežino kur. Bet tai tik laiko klausimas, 
pone Rudakaili. Jie čia gali ateiti bet kurią akimirką. Vyras bando atsikal- 
binėti. Moteris stengiasi įtikinti tuos farus, kad čia viskas gerai, bet polici- 
jos neapgausi. Dabar tiedu vyras su moterim jau išsigąsta. Supranta, kad 
jiems viskas baigta. Farai išsitrauks pistoletus. Vyras su moterim bandys 
bėgti, bet juos apsups. Nebus kur bėgti. Farai dabar bet kurią akimirką 
išsitrauks antrankius. Šimtuose filmų ir serialų rodė, kaip tai daroma. Fa- 
rai pargriaus juos ant grindų ir surakins. Gal ta moteris ims verkti, o vyras 
pradės keiktis: „velnias, eik tu šikt...“ , bet farams tai nė motais. Nė truputė- 
lio. Jie tai girdėję milijonus kartų. Vienas iš jų pasakys: „turite teisę tylėti“, 
o kiti išsisklaidys ir ims mūsų ieškoti, pone Rudakaili. Klausyk, klausyk, 
dabar jau tuoj pat juos išgirsime. Atsidarys durys ir kas nors pasakys: 
„Jėzau Marija! ar ką nors panašaus, o paskui jau mums padės. Nudauš 
tą grandinę man nuo kaklo. „Kaip jautiesi? Ar ką nors skauda?“ Nu- 
plėš tą raištį. Kas nors sušuks: „Kvieskit greitąją!“, o kas nors kitas sakys: 
„Dabar jau nusiramink. Ar gali pajudėti? Papasakok, ką tau darė.“ Ir aš 
jiems papasakosiu, pone Rudakaili. Viską papasakosiu. Galėsi man padė- 
ti. O paskui nė nespėsim apsižiūrėti, man padės apsirengti ir čia knibždėte 

knibždės paramedikų ir kitų farų. O aš būsiu viso to centre. Kas nors man 
paduos telefoną ir jame pasigirs mamos balsas. Verks iš laimės ir gal šįkart 
aš jai truputį atleisiu, nes labai labai noriu namo, pone Rudakaili. Tiesiog 
noriu namo. Gal dėl viso šito mums pavyktų pradėti viską iš naujo. Be 
Skoto. Gal eičiau į kitą mokyklą, kur vaikai ne tokie šlykštūs, ir viskas nuo 
šiol bus kitaip. Bus panašiai, kaip tais laikais, kai tėtis dar buvo gyvas, tik 
tiek, kad jo nebus, bet aš ir vėl jį galėsiu pajusti. Žinau, kad tai jis padėjo 
jiems mane surasti, nors ir yra miręs. Jis jiems tarsi pasakė, kur manęs 
ieškoti, jie čia atvažiavo, ir štai, prašom. O paskui, pone Rudakaili, farai 
mus išsiveš. Bus naktis, žybsės fotoaparatai, reporteriai šūkaus ir klausi- 
nės, bet aš nieko nesakysiu, nes važiuoju namo. Mudu su tavimi, drauge. 
Jie mus pasodins ant galinės sėdynės, užkauks sirena ir koks nors patrulis 
pasakys: „Ir pasisekė gi tau, Dženifere. Atvažiavom pačiu laiku. Tai ką, 
pasiruošus važiuoti namo?“ O aš atsakysiu: „Taip. Labai.“ O po savaitės 
kitos man gal paskambins kas nors iš „60 minučių ar CNN ir pasakys, 
kad sumokės milijoną dolerių tik už tai, kad papasakočiau jiems savo is- 
toriją, ir tada, pone Rudakaili, mes jiems ir papasakosime, kaip čia viskas 
buvo. Būsime garsūs ir turtingi, ir nuo šiol viskas bus kitaip. 
Bet kurią akimirką. 


Ji įdėmiai klausėsi, laukė, kol iš tos fantazijos pasklis garsai ir pasitvir- 
tins tai, ką ji suprato vykstant už jos kalėjimo sienų. 

Bet jokių garsų nebuvo girdėti. 

Vienintelis garsas - jos pačios kvėpavimas, tankus, švokščiantis. 

Dženiferė prisiminė, kad jai liepta sėdėti ramiai ir tylėti. Žinojo, 
kad jie gali padaryti bet ką. Yra taisyklės, kurių laužyti nevalia. Svar- 
biausia - paklusnumas. 

Bet tai buvo jos šansas. Ji tiesiog nežinojo, kaip juo pasinaudoti. 

Kiekviena tylos sekundė skaudžiai dūrė ir gnybė. Ji drebėjo, rau- 
menis tąsė pažįstami spazmai. Laikytis ramiai buvo faktiškai neįma- 

noma. Atrodė, kiekvienas jos nervų galiukas, kiekvienas organas, 
kiekvienas pulso tvinksnis kažko reikalauja. Atrodė, kad ją kažkas 
suka, jautėsi tarsi sėdėtų amerikietiškuose kalneliuose, kur bėgiai 
staiga leidžiasi ir vagonėlis neria žemyn, į garsus ir greitį. 

Dženiferė laukė. Tai buvo agonija. 

Ji jautėsi taip, tarsi saugumas būtų už kelių colių. 

Ištiesė kaklą, stengdamasi išgirsti ką nors, iš ko paaiškėtų, kas 
vyksta. Tačiau ją paralyžiavo tyla. 

O tada ji pagalvojo: Jau per ilgai, pone Rudakaili, jau per ilgai! 

Apimta panikos ji ėmė galvoti, ką gali daryti. Galėtų imti rėkti — aš 
čia! O gal žvanginti grandine? Galėtų nuversti lovą ar nuspirti unita- 
zą. Padaryti ką nors, kad tie viršuje stabteltų, paklausytų ir suprastų, 
jog ji netoliese. 

Daryk ką nors! Bet ką! Kad jie neišvažiuotų! 

Pasidarė nebepakenčiama, ji nuleido kojas nuo lovos krašto, bet 
jos atrodė nusilpusios, be jokių jėgų. Ėmė drąsintis. Visa tuoj nutiks — 
ji žinojo, kad reikia šauktis pagalbos, trankytis, žviegti, klykti, daryti 
bet ką, kad tik prisišauktų. 

Dženiferė prasižiojo ir susikaupė. 

O tada, lygiai taip pat ūmai, sustojo. 

Jie mane muš. 

Ne. Policija tave išgirs. Ir išgelbės. 

Jei farai neateis, mane nužudys. 

Oras ėmė strigti krūtinėje. Atrodė, ją kažkas traiško. 

Jie mane, šiaip ar taip, nužudys. 

Ne. 

Aš vertinga. Aš svarbi. Aš šį tą reiškiu. Aš Ketvirtas numeris. Jiems 
reikia Ketvirto numerio. 

Ji buvo įstrigusi tarp galimybių. Viskas ją baugino. 

Dženiferė juto privalanti gelbėtis. Bet atrodė, kad už tos kaukės 
plyti du takai, abu labai arti skardžio, ir ji nežino, kuris iš jų saugus ir 

teisingas, suprato tik tiek, kad, kurį bepasirinktų, kelio atgal nebus, 
nes tie takai išnyks. Ji jautė, kaip skruostais ritasi karštos ašaros. Be- 
protiškai troško išgirsti ką nors, kas padėtų nuspręsti, kuriuo taku 
eiti, ir toji tyla kankino ją ne mažiau nei tai, ką jai padarė tiedu vyras 
su moterim. 

Dženiferė pagalvojo: Aš mirsiu. Vienaip ar kitaip, mirsiu. 

Nieko nebuvo galima suprasti. Viskas buvo neaišku. Neįmanoma 
iš tiesų suvokti, kas gera, o kas bloga. Ji stipriai suspaudė poną Ru- 
dakailį. 

O paskui, tarsi kas primygtinai temptų jos ranką, kilstelėjo kau- 
kės kraštą. 


— Nedaryk to! - sušuko režisierius. 

— Oi, daryk, daryk! - rėkė jo žmona aktorė. 

Jiedu sėdėjo prikaustyti prie plačiaekranio televizoriaus, pakabinto 
ant plikų plytų sienos madingame Soho lofte Manhatane. Režisierius 
buvo liesas, bet tvirtas žmogelis, apie keturiasdešimties, puikiai prasigy- 
venęs kurdamas įvairių nevyriausybinių organizacijų finansuojamus do- 
kumentinius filmus apie trečiojo pasaulio skurdą. Jo didingoji žmona - 
juodu neseniai sutuokė draugas gėjus, isteriškai palikęs kunigystę ir turbūt 
neturėjęs jokios įstatymiškos teisės tuokti - buvo lygiai tokia pat liekna, su 
ilgomis juodomis medūziškomis garbanomis. Ji gana dažnai pasirodyda- 
vo naktiniuose klubuose ir nedidelėse scenose, žinoma, ne tose, apie kurias 
rašo The New Yorker, ir tai leido jai vargais negalais laikyti save aktore, 
nors paslapčiomis būtų mieliau įsitrynusi normaliai aktoriauti, kur gautų 
daugiau pinigų ir dėmesio. 

— Ji privalo kovoti ir išsilaisvinti! - susijaudinusi tęsė žmona. 

Jos vyras papurtė galvą. 

— Ji turi juos pergudrauti. Tai tarsi žiūrėtum į šautuvo vamzdį... — 
pradėjo jis, bet jį greitai nutraukė. 

— Ji dar vaikas. Pergudrauti? Taip nebus. 


nr. 4 jiedu dažnai leisdavosi į išsamias, prasmingas diskusijas apie tai, ką 
matė ir kaip tai susiję su šiuolaikinio meno pasauliu. Kasbustoliau abiem 
atrodė it pratęstas Vorholo gyvenimas ir darbas jo studijoje „Fabrikas“, 
iš kurių dar prieš kelis dešimtmečius tyčiotasi, bet kuriuos jų autoritetai 
kritikai ir mąstytojai einant metams ėmė vertinti. Ketvirtas numeris aiš- 
kiai žavėjo juos, tačiau savo susidomėjimą jie pridengė intelektualinių 
interesu - nenorėjo, kad jų dalyvavimas tame būtų aiškinamas krimi- 
naliniais ar vujeristiniais motyvais. Draugams apie tai nepasakojo, nors 
per įvairius suėjimus pavakarieniauti, kai diskusija pasisukdavo į kino 
technikas ir internetą, kaip vietą, kur susiplaka kinas ir menas, ir vieną, 
ir kitą slapčia labai traukė pasisakyti apie Ketvirtą numerį ir ką ji jiems 
reiškia. Tačiau jie to nedarė, nors abu ir manė, kad daugelis žmonių, da- 
lyvaujančių tose vakarienėse, turbūt irgi tai žiūri. Šiaip ar taip, juk ten jie 
apie tą tinklalapį ir sužinojo. 

Tačiau per dienų dienas ir naktis stebėdami Ketvirtą numerį jie- 
du susikūrė skirtingą santykį su ja. Režisierius į ją reagavo globėjiškai, 
jaudinosi, kas jai nutiks, vertino atsargiai, nenorėdamas, kad ji pada- 
rytų ką nors, kas sukeltų pavojų ir be reikalo keltų bangas; jo žmona - 
atvirkščiai, norėjo, kad Ketvirtas numeris maksimaliai rizikuotų. Kad 
pasinaudotų visomis galimybėmis. Norėjo, kad Ketvirtas numeris priešin- 
tysi tiems vyrui su moterimi ir kovotų. Ji troško maišto, o jis kalbėjo apie 
atsargumą ir paklusnumą. 

Ir abu manė, kad tai, ką jie dieną naktį rėkia Ketvirtam numeriui į 
ekraną, jai yra vienintelis būdas išgyventi. 

Jiedu dažnai dėl šito ginčijosi. Sulig kiekvienu ginču vis giliau įsitrau- 
kė į Ketvirto numerio istoriją. Ir jis, ir ji siekė pagrįsti savo požiūrį. Žmo- 
na sukrykštė iš laimės, kai Ketvirtas numeris pirmąkart žvilgtelėjo pro 

ko iškėlęs kumštį, kai, nepaisydama vyro grasinimų, Ketvirtas numeris 
sėdėjo nekrutėdama. 

Jis sakydavo: 

— Tiesą sakant, tai vienintelis būdas jai ką nors kontroliuoti. Ji turi 
būti tuščia vieta. 

O aktorė atsakydavo: 

- Jai reikia susikurti savo istoriją. Ji privalo imtis visko, ką gali, kad ir 
menkiausio dalyko. Tik tokiu būdu prisimins, kas ji yra, ir privers tuodu 
laikyti ją žmogumi, o ne daiktu. 

— Taip niekada nebus, - atsakydavo vyras. 

Šitai - kaip ir kiti pokalbiai - skambėdavo kaip kivirčo pradžia. Ta- 
čiau jie visada baigdavosi tuo, kad jis imdavo glostyti žmonos šlaunį, o 
ji prie jo prisiglausdavo. Žavėjimasis Serialu nr. 4 buvo tarsi įžanginė 
glamonė. 

Taigi dabar, savo lofte, valgydami skanią vakarienę ir jau išgėrę bu- 
telį brangaus baltojo vyno, jie pusnuogiai prikaustyti stebėjo dramą ir po 
kelių minučių ruošėsi traukti į lovą. 

- Kokia galimybė, po velnių! - kone suriko žmona. - Čiupk tą mo- 
mentą, Ketvirtas numeri! Nepraleisk! 

Ji vartojo žodžius, nugirstus per pobūvius bendraujant su psichologais. 

— Klausyk, tu neteisi, visiškai neteisi, - atsakė jai režisierius, žiūrėda- 
mas į ekraną ir pats jau keldamas balsą. - Jei ji neklausys jų, ko gero, gali 
prisiprašyti bet ko. Jie supanikuos. Ir gali... 

Jo žmona parodė į ekrano kampą. Ketvirtas numeris pakėlė ranką 
prie antkaklio. Tas judesys prikaustė jų dėmesį. Staiga ekrane vaizdą 
pradėjo rodyti kitu kampu, iš viršaus ir už Ketvirto numerio nugaros. 
Režisierius pastebėjo tą pasikeitimą ir iškart suprato, ką tai reiškia, tada 
entuziastingai palinko į priekį. Tačiau aktorė rodė visai į ką kita. 

Dženiferė paspaudė poną Rudakailį po pažastim ir pakėlė rankas 
prie antkaklio su grandine. Ji suprato, kad gali rinktis iš trijų dalykų: 
kelti triukšmą. Bandyti pabėgti. Nieko nedaryti ir melstis, kad atvyk- 
tų policija. 

Pirmasis yra būtent tai, ką jai griežtai uždraudė. Ji nenutuokė, ar 
tie policininkai viršuje galės jai padėti. Visai gali būti, kad jos kamera 
nepraleidžia garso, ir jei vyksta tai, kas jai atrodo, vyksta. Pagalvojo, 
kad tiedu vyras su moterimi yra tiek daug visko kruopščiai suplana- 
vę; taigi jai reikia elgtis kaip nors netikėtai. 

Toji mintis ją šiurpino. 

Ji suprato esanti ant bedugnės krašto. Stengėsi išsilaikyti, bet ją 
užplūdo beprotiška energija. 

Dženiferė ėmė plėštis šuns antkaklį. 

Draskė ir plėšė nagais. Griežė dantimis. 

Labai keista, bet kaukės nenusimovė. Tarytum jai būtų per sunku 
daryti abu uždraustus veiksmus. 

Dženiferė jautė, kaip lūžinėja nagai; kad nusidrasko odą iki krau- 
jų. Kvėpavo tarsi nardytoja, įkliuvusi tarp bangų, bandė gaudyti orą. 

Paskutiniai dar likę stiprybės lašai išseko plėšiant tą antkaklį. Po- 
nas Rudakailis išslydo jai iš po pažasties ir nukrito ant grindų prie 
kojų. Ji kūkčiojo iš skausmo. 

Ji norėjo rėkti, bet tą sekundę, kai jau plačiai prasižiojo, pajuto, 
kad medžiaga ima plyšti. Ji žioptelėjo ir ėmė tampyti ją it laukinė. 

Ir staiga ji nukrito. 

Dženiferė kūkčiojo, kone griūdama atgal ant lovos. 

Išgirdo, kaip sužvangėjo ant grindų krentanti grandinė. 

Dženiferę apsupo tyla, tačiau jai atrodė, kad ausį rėžia kažkokia 
nedarni garsų uvertiūra, tarsi kas brauktų nagais per klasės lentą ar 
tiesiai virš galvos skristų reaktyvinis lėktuvas. Ji užsispaudė rankomis 
ausis, kad jo nebegirdėtų. 

Stengėsi išlaikyti pusiausvyrą, nes toji staigi laisvė ją apsvaigino. 

Tarsi ta grandinė būtų ją laikiusi ore lyg marionetę, o dabar, staiga, 
kojos pasidarė guminės, o raumenys glebūs tarsi vėjo blaškoma su- 
plyšusi vėliava. 

Kaukė liko kaip buvusi. Dženiferei skriejo šimtai minčių, bet gal- 
voje klykiantis siaubas jas visas temdė. Drebančiomis rankomis ji 
paėmė už kaukės krašto ir ją nusiplėšė. 

Nusiplėšusi tą juodą skudurą pasijuto tarsi ūmai pažvelgusi į sau- 
lę. Pakėlė ranką ir sumirksėjo. Akys ėmė ašaroti, pamanė, kad bus ap- 
akusi, bet netrukus regėjimas grįžo, susifokusavo tarsi kino kamera. 

Dženiferė apsidairė. 

Apmirusi pažvelgė tiesiai į pagrindinę filmavimo kamerą už kelių 
pėdų. Norėjo ją sudaužyti, bet nedaužė. Tik tyliai pasilenkė ir pakėlė 
pliušinį meškiuką. 

Paskui lėtai pasisuko į stalą, kur tada, kai prieš kelias dienas žvilg- 
telėjo pro kaukės kraštelį, matė gulinčius savo drabužius. 

Jų nebebuvo. 

Ji susverdėjo, tarsi gavusi per veidą. Iš baimės ją pradėjo pykinti, 
sunkiai nurijo seiles. Tikėjosi savo drabužių, tarsi užsimovusi tuos 
džinsus ir nutrintą džemperį būtų visu žingsniu arčiau jai pažįstamo 
gyvenimo, o stovėdama nuoga kameroje paprasčiausiai tęstų tą gy- 
venimą, į kurį ją šitaip įsviedė. Ji stengėsi suvokti tas prieštaras, tačiau 
niekaip nepajėgė. Tik sukiojosi į kairę ir dešinę ir ieškojo drabužių, 
tikėdamasi, kad jie tiesiog bus padėti į kitą vietą. Tačiau kambary 
buvo tuščia - jei neminėsim lovos, filmavimo kameros, nukritusios 
grandinės ir unitazo. 

Viena jos dalis ją ramino, viskas gerai, viskas gerai, juk gali bėgti ir 
kaip stovi, bet jei toji mintis ir įsliūkino į galvą, tai labai nedrąsi. Dže- 
niferė žengė į priekį. 

Negalvodama, ką toliau darys, ji nesiliovė sau kartoti: bėk bėk bėk. 
Tebuvo kažkokia neaiški mintis, kad reikia kaip nors iš čia išsiveržti 
ir šauktis tos policijos viršuje. Jos fantazijos nuolat kito, mainėsi sulig 

kiekvienu kad ir menkiausiu veiksmu. Dabar jai reikėjo surasti poli- 
ciją, o ne atvirkščiai. 

Ji giliai įkvėpė ir basa nušlepsėjo cementinėmis grindimis, perėjo 
kamerą ir suėmė už durų rankenos. 

Nebūkit užrakintos, nebūkit užrakintos... 

Ji suspaudė durų rankeną. Ir nulenkė. 

Ponas Rudakaili, mudu laisvi! 

Ji atsargiai, kaip įmanoma tyliau atidarė duris. Įsitempė ir tarė 
sau: Pasiruošk. Bėgsime. Smarkiai. Greitai. Bėk taip smarkiai ir taip 
greitai, kaip dar niekada nebėgai. 

Ji teturėjo laiko vieną kartą kvėptelėti ir žvilgtelti, kur esanti. Pa- 
matė tamsų, senomis dulkėmis nuklotą rūsį, voratinkliais apaugusį 
purviną langą mediniais rėmais, pro kurį matėsi tamsus nakties dan- 
gus, ir staiga ją apakino šviesa, ryškesnė už bet kokią kada matytą, 
ji sprogo akyse ir kaipmat apakino. Aiktelėjo, spausdama prie savęs 
meškiną, bandydama atsispirti tam sprogimui. Atrodė, kad į ją lekia 
ugnis. 

Staiga viskas pajuodavo, ant galvos jai nukrito gaubtas - toks kaip 
tas, kurį jai užmovė, kai pagrobė - ir atėmė šviesą. Prieš imdama dus- 
ti ji dar išgirdo šiurkštų moters balsą: „Prastas sprendimas, Ketvirtas 
numeri. Dar sekundę ji aršiai priešinosi, bet paskui ją bloškė žemėn 
ir skausmingai sugniaužė. Visas tas siaubas, kurį patyrė per pastarą- 
sias dienas, susikaupė į vieną kraupią sekundę ir lyg koks sūkurys 
nulėkė į didžiulę juodą skylę. 


Aktorė papurtė galvą. 
— Po velnių, - pasakė nuliūdusi, bet vis tiek sužavėta. - Po velnių. 
Režisierius atsiduso. 
— Sakiau tau, - tyliai sušnibždėjo, žvelgdamas į beviltiškai besiprie- 
šinančią Ketvirtą numerį. 

— Kaip negerai, - pasakė žmona. 
Bet transliacijos neišjungė. Tik suspaudė jam ranką ir sudrebėjo, ir 
jiedu vėl susėdo ant sofos, niekaip negalėdami atsiplėšti. Žiūrėjo toliau. 


Tuo pačiu metu Džordžijos universiteto Tau Epsilon Fi bendrabutyje 
studentas virpėdamas siuntė žinutę vėlyvoj paskaitoj įstrigusiam kam- 
bariokui. Jis rašė: „Eik tu sau! Mes laimėjom! Užsiraukia. Nepamatei.“ 

Nekaltybės laikrodis ekrano kampe sustojo ties skaičiumi, šis kelis- 
kart raudonai supulsavo, o paskui virto nuliu. 

— NE, - PASAKĖ ADRIANAS. — Ne. Ne. Ne. Ne, - kartojo. 

Ekrane viena po kitos mainėsi merginų nuotraukos. Visos jos 
dalyvavo įvairiuose sekso aktuose arba šiaip pozavo internetinei 
vaizdo kamerai panirusios į putas, po dušu, nuogos uoliai dažėsi 
arba geidulingai maivėsi priešais vyrą ar kitą moterį. Vyrai paprastai 
buvo tatuiruoti, o moterys - banguotais šviesiais plaukais, kai ku- 
rios —- kylančios pornografijos žvaigždės. Kitos -— eilinės mėgėjos. 
Studentės arba palydovės pagal iškvietimą. Visos, regis, žaidė su ka- 
mera. Adrianas pagalvojo, kad jos visos atrodo vaikiškos ir gražios, 
ir kartu paslaptingos. Jis tyliai keikė save: Metų metus studijavai psi- 
chologiją ir vis vien nesupranti, kodėl kas nors gali šitaip demonstruotis 
bet kuriam nepažįstamajam, norinčiam pažiūrėti. 

Tiesa, vieną atsakymą jis žinojo. Pinigai. Bet vis tiek tai jam atro- 
dė nesuprantama. 

O paskui kilo dar viena mintis: Ta kamera nėra vieša. Tai tik prie- 
monė pasirodyti. 

Adrianas pasisuko į Vulfą, vartantį tuos paveikslėlius. Tikėjosi, 
kad šis supyks, susinervinęs mosuos rankomis, nes būtent taip jau- 

tėsi pats, bet tas nieko panašaus nedarė. Tiesiog toliau spaudė klavi- 
šus ir rodė vaizdus, eidamas į vieną tinklalapį po kito. Atrodė, tarsi 
kompiuterio ekrane kristų pornografijos krioklys. Vulfas meistriškai 
spragsėjo, beveik nestabteldamas ilgiau pažiūrėti į nuotraukas ar vi- 
deofilmukus, nekreipdamas dėmesio į dejones ir dūsavimus, sklin- 
nekreipdamas dėmesio į konkretaus vaizdo detales, tarsi tas buki- 
nantis kartojimas kažkaip būtų jį paskiepijęs nuo to, ką mato akys, ir 
jis teieškojo išdavikiškų ženklų, jog jiedu aptiko Dženiferę. 

Jis pasimuistė kėdėje. 

— Pone Vulfai, - lėtai pasakė, — ar mes čia teisingai ieškome? 

Vulfas sustojo. Paspaudė kompiuterio garso išjungimo mygtuką, ir 
mergina, besiraitanti, Adriano nuomone, iš apsimestiniausios aistros, 
liko be garso. Pakėlė lapą su jo paties sudarytu sąrašu. Ten buvo prirašy- 
ta.com adresų ir tinklalapių pavadinimų, tarkim, Screwingteenagers.com 
ar Watchme24.com. Adrianas pagalvojo, kad visų seksualinę potekstę 
turinčių žodžių kombinacija virto kokiu nors tašku interneto žemė- 
lapyje. 

— Dar liko daug vietų, kurių neperžiūrėjau, - pradėjo jis, o paskui 
papurtė galvą. 

Adrianas pamėgino dar kartą: 

— Ar teisingai, pone Vulfai? 

— Ne, profesoriau, — atsakė tas. Ir parodė į moterį priešais. - Ir, — 
neskubėdamas pridūrė, - tikriausiai dabar jau supratote, kad nedau- 
gelis iš jų verčiamos daryti tai, ko nenori. 

Adrianas pažvelgė į ekraną. Jautėsi tarytum po sunkaus mūšio. 

— Ne, aš ne visai teisingai sakau, - tęsė Vulfas. - Galjos ir privers- 
tos tai daryti, nes neturi pinigų ar darbo, o gal dėl to, kad daugiau 
nieko nesugeba. O gal jas kas nors verčia iš vidaus, nes tai jaudina. 
Gal. Bet, žinoma, tai ne tokie atvejai kaip mažosios Dženiferės, ar 
ne? - Vulfas pabaigė klausimu. 

Adrianas linktelėjo. 

— Jo, - pasakė Vulfas. - Net ir tos mėgėjos ar moksleivės, dedan- 
čios savo nuotraukas feisbuke, aiškiai kur kas vyresnės nei ta jūsų 
ieškoma mergaitė. Ir visi šitie tinklalapiai, na, kad jų neužrauktų, la- 
bai prisižiūri, kad net ir paauglės, filmuojančios save telefonu ir besi- 
slapstančios, kad nerastų mama ir tėtis, būtų mažiausiai aštuonioli- 
kos. Niekas nenori įsivelti į... - jis nutilo. 

Adrianas pakėlė į jį akis. 

Įdėmiai įsižiūrėjo. Suprato, kad tie adresai, kur Vulfas kreipė 
paiešką, per daug legalūs ir visiems prieinami. Adrianas pasvarstė, ar 
tik Vulfas jo netikrina. 

— Pone Vulfai, juk jūs šios srities žinovas. Tai ir patarkite man. 

Atrodė, kad Vulfas susimąstė, paskui pasiėmė nuo grindų butelį 
vandens. Išgėrė didelį gurkšnį. Tada suglamžė lapus, prirašytus tink- 
lalapių, kuriuose naršė, adresų. 

— Turiu vieną idėją. - Vulfas ėmė suptis kėdėje, pagalvojo, o pas- 
kui tęsė: - Na, jūs žinote tikslią dieną, kada dingo mažoji Dženiferė, 
taigi, jei ji kažkur čia, tai turi būti nauja. Dauguma šių tinklalapių eg- 
zistuoja jau senokai. Keičiasi tik veidai. Bet ne veiksmas. 

Adrianas linktelėjo. 

— Prievarta, pone Vulfai. Vaikas yra verčiamas. 

Vulfas pakėlė skrajutę ir pažvelgė į Dženiferės nuotrauką. 

— Vaikas, sakote, ką? Atrodo graži... 

Matyt, Adrianas atrodė gerokai įsiutęs, nes Vulfas kilstelėjo ranką. 

— Suprantu. Jūs matote vaiką. Aš matau, na... - Jis nutilo. Adria- 
nas spėjo, kad jis ruošėsi pasakyti ką nors, kur būtų ir žodis prisirpu- 
si. - Gerai, profesoriau. Dabar mes žengsime į pavojingus vandenis. 
Ar tikrai norite tęsti? 

— Taip. 

— Į baisias tamsybes. Pažvelkite į didžiąją dalį šios medžiagos, 
profesoriau. Gal tai ir labai atvira. Kai kuriems net gali atrodyti šlykš- 

tu. Ar šokiruoti, po velnių, ką aš žinau. Bet to čia nebūtų, jei kur nors 
neatsirastų tokių, kurie mielai susimoka, kad tai pažiūrėtų. Yra už- 
tektinai tokių, kad visos svetainės, kur buvome užėję, užsidirbtų. Tad 
įpaišykite mažąją Dženiferę į šią schemą ir žinosime, kur ieškoti. 

— Liaukitės ją vadinęs mažąja Dženifere, pone Vulfai. Tai skamba 
tarsi... 

Vulfas nusijuokė ir užbaigė sakinį: 

— „„mMenkinamai? 

— Gerai sakote. 

— Ką gi, pabandysiu. Bet turite suprasti viena. Internetas viską 
sumenkina. 

Vulfas pažvelgė į susipynusius kūnus ekrane. 

— Ką čia matote, profesoriau? 

— Matau porą žmonių, užsiimančių seksu. 

Vulfas papurtė galvą. 

— Jo, taip ir maniau, kad taip pasakysite. Taip sakytų beveik visi. 
Pažiūrėkit įdėmiau, profesoriau. 

Adrianas pamanė, kad čia šneka Vulfas, bet paskui atpažino Braja- 
no balsą. Ir jis buvo ne vienas. Atrodė, tarsi po vienos haliucinacijos 
eina kita, ir Adrianas palinko į priekį, stengdamasis atskirti balsus, ir 
galiausiai suvokė, kad Brajano žodžiai aidi Tomio balsu. 

— Pažvelk giliau, - išgirdo jis. 

Sekundę jis sutriko, nesuprasdamas, iš kur sklinda šis paliepimas. 
O paskui sumetė, kad čia Tomis. Iš laimės jam norėjosi juoktis. Jis jau 
buvo beveik netekęs vilties išgirsti savo sūnų. 

— Pažvelk giliau, — pasigirdo antrą kartą. - Kaip tau sakiau, tėti. 
Pasinaudok poezija. Psichologija. Mąstyk kaip nusikaltėlis. Pabandyk 
atsidurti žiurkės vietoje. Kodėl jos bėga vienu, o ne kitu labirinto kori- 
doriumi? Kodėl? Ką jos gauna ir kaip gauna? Pirmyn, tėti, tau pavyks. 

Adrianas sušnibždėjo sūnaus vardą. Vien ištarus žodį Tomis jį už- 
liejo įvairios emocijos; meilė ir prarastis, viskas sukosi viduje. Jis no- 

rėjo paklausti sūnaus: ką sakei? - bet žodžiai dingo nuo liežuvio galo, 
nes Tomis nutraukė jį toliau atkakliai klausinėdamas. 

— Durpynų žudikai, tėti. Kas jiems pakišo koją? 

— Jie patys atsiskleidė. 

— Ir ką tai reiškia, tėti? 

— Tai reiškia, kad jie pernelyg pasitikėjo savimi ir atsisakę anoni- 
miškumo nebegalvojo apie pasekmes. 

— Ar ne to tau ir reikėtų ieškoti? 

Sūnaus balsas skambėjo tvirtai ir ryžtingai. Tomis visada gebė- 
davo atrodyti visiškai valdantis padėtį, net kai viskas imdavo byrėti. 
Todėl jis ir buvo toks geras karo lauko fotografas. 

Adrianas vėl pažvelgė į ekraną. 

— Ei, profesoriau... 

Vulfas atrodė sutrikęs. 

Adrianas ėmė kalbėti tarsi dėstytojo klausinėjamas studentas. 

— Aš čia matau merginą, kuri nežinia kodėl nori būti šiame ekra- 
ne, - pasakė jis. - Matau kažką, kas žaidžia pagal tam tikras taisykles, 
nori vaidinti. Matau tą, kurios niekas neverčia savęs darkyti. 

Vulfas nusišypsojo. 

— Čia pasakėt poetiškai, profesoriau. Aš irgi taip galvoju. 

— Matau išnaudojimą. Komerciją. 

— Ar įžvelgiate blogį, profesoriau? Daugelis žmonių sakytų ma- 
tantys amoralumą ir ištvirkimą, ir kartu kažką gąsdinančio ir siau- 
bingo. O tada jie liautųsi žiūrėję. 

Adrianas papurtė galvą. 

— Mano srityje mes neteisiame. Tik nagrinėjame elgsenas. 

- Kurgi ne. Ėmiau ir patikėjau. 

Vulfą, regis, tai pralinksmino, bet Adrianas nesusierzino. Jis pa- 
galvojo, kad tas seksualinis nusikaltėlis yra pats nemažai svarstęs, kas 
jis toks ir kas jį traukia. Kai Vulfas vėl pasisuko į kompiuterio klavia- 
tūrą, Adrianas išgirdo Brajano šnabždesį į ausį: 

— Ką gi, jis iškrypėlis ir nenormalus, bet, klausyk, jis aiškiai me 
sociopatas. Argi tai ne velnioniškai keista? 

Vulfas spaudė klavišus, ekraną užliejo raudona ir juoda spalvos. 
Brajano juokas nutilo. Stambiu planu rodė kažkokį bunkerį, pilną 
botagų ir grandinių, ir juodą medinį rėmą, kuriame vyrą su juoda 
tampria kauke atsidėjusi lupo stambi moteris, irgi apsitaisiusi juoda 
oda. Vyras buvo nuogas ir jo kūnas sudrebėdavo po kiekvieno smū- 
gio. Iš malonumo ar skausmo, Adrianas nesuprato. Gal ir to, ir to. 

— Va tokie va tamsūs vandenys, - pasakė Vulfas. 

— Taip, matau. Bet čia... 

— Tik pavyzdys, profesoriau. 

Adrianas kurį laiką patylėjo. 

— Mums reikia susiaurinti paiešką. 

Vulfas ir vėl linktelėjo. 

— Skaitote mano mintis. 

Tikėdamasis, kad Tomis arba Brajanas žinos atsakymą, Adrianas 
kone norėjo išrėkti: Tai kur man ieškoti? - bet tiedu jį erzino savo 
tylėjimu. 

— Mums reikia ieškoti įkalintų, — tarė jis. 

Adrianas tęsė, o Vulfas, regis, kažką mąstė. 

— Trys asmenys. Du pagrobėjai ir Dženiferė. Kaip jie įtraukia 
žmones į tai? Jiems reikia užsidirbti pinigų. Antraip ta paieška be- 
prasmė. Taigi, suraskit man tuos pinigus, pone Vulfai. Suraskit man, 
kaip kas nors gali išnaudoti gatvėje pagrobtą mergaitę. 

Adrianas neatlyžo. Jo balsas skambėjo tvirtai, tarsi neigdamas 
ligą. Kažkur giliai galvoje jam aidėjo brolio ir sūnaus plojimai. 

Vulfas vėl pasisuko į kompiuterį. 

- Įsitaisykit patogiai, — tyliai pasakė. - Tai bus nelengva, ypač to- 
kiam senukui kaip jūs. 

— O jums nesunku, pone Vulfai? 

Vulfas papurtė galvą. 

— Pažįstama teritorija, profesoriau. Visa tai jau esu matęs. 

Jis toliau spaudė klavišus. 

— Matote, jei esi toks kaip aš, nebūna, kad automatiškai supras- 
tum, kas iš tikrųjų, - jis užstrigo, - tave traukia. Reikia pasigilinti. 
Kai tave užlieja idėjos ir aistros, tenka jose pasikapstyti. Iš pradžių 
nemažai pakeliauji mintimis, o paskui - kojomis. 

Jis gūžtelėjo. 

— O tada tave paprastai ir pagauna. Kai pats nežinai, ko ieškai. Kai 
žinai, ir, turiu omeny, tikrai žinai, profesoriau, tada rankos atrištos, 
nes gali planuoti turėdamas konkretų tikslą. 

Adrianas pasvarstė: vargu ar kuris nors jo buvusio fakulteto dės- 
tytojas galėtų pateikti tokią glaustą analizę sumišusių emocijų, lydin- 
čių įvairiausius seksualinius nusikaltimus ir iškrypimus. 

Staiga Vulfas stabtelėjo, laikydamas pirštą virš lemiamo klavišo. 

— Turite pažadėti, kad būsite mano pusėje, — šiurkščiai išrėžė. — 
Turite prisiekti, kad galiu jumis pasitikėti, profesoriau. Užtikrinti, 
kad visa tai liks tarp mūsų. 

Staiga Adrianas išgirdo, kaip abu, Tomis ir Brajanas, jį ragina. Pir- 
myn, pameluok. 

— Taip. Garbės žodis. 

— Ar galėsite žiūrėti, kaip ką nors prievartauja? Kaip ką nors žudo? 

— Kiek pamenu, sakėte, kad realių žudynių filmų nebūna. 

Vulfas papurtė galvą. 

— Sakiau, kad jų nebūna sveiko proto pasaulyje. Kad tai mitas. 
Tačiau nesveiko proto pasaulyje gali ir pasitaikyti. 

Vulfas giliai atsiduso ir tęsė: 

— Matote, jei mane kada pričiuptų dėl šitų reikalų kompiutery- 
je arba jei koks faras, stebintis šituos dalykus, prisikastų ligi manęs, 
man būtų... 

Adrianui neprireikė užbaigti sakinio. 

— Ne. Aš reikalauju tai padaryti. Jei kas nors nutiks, tarkim, ateis 
policija, prisiimsiu visą kaltę. 

— Visą kaltę. 

— Taip. O jūs visada galėsite papasakoti tiesą, pone Vulfai. Kad 
siūliausi sumokėti, jei man parodysit, kur tai rasti. 

- Jo, tik tiek, kad manimi, aišku, ims ir patikės, - sumurmėjo Vul- 
fas, ir Adrianas pajuto, kad jis jau pasiekė ribą. 

Viena vertus, Vulfas suprato, kokių problemų gali prisidirbti, net 
jei Adrianas jį pridengs. Kita vertus, Vulfas aiškiai norėjo tęsti. Vulfą 
labai traukė ten, kur jie suko. Iš to, kaip jis palinko prie klaviatūros, 
Adrianui tai buvo akivaizdu. 

— Gerai, profesoriau, dabar mudu neriame į tamsą, - nusišypsojo 
Vulfas. 

Adrianas suprato, kad šiose platumose jis dažnas lankytojas. 

Seksualinis nusikaltėlis paspaudė tą paskutinį klavišą, ir ekrane 
pasirodė vaikai. Jie žaidė parke saulėtą dieną. Fone buvo matyti se- 
noviniai pastatai ir akmenimis grįstos gatvės. Amsterdamas, pamanė 
Adrianas. Akies kampeliu pastebėjo, kaip Markas Vulfas nevalingai 
krūptelėjo. Paskui abu sunkiai nurijo seiles, tarsi gerklės būtų staiga 
išdžiūvusios, nors ir dėl visiškai priešingų priežasčių. 

— Atrodo gana nekalta, ar ne, profesoriau? 

Adrianas linktelėjo. 

— Po minutės taip nebus. 

Saulėta diena parke virto kambariu baltomis sienomis, jame sto- 
vėjo lova. 

— Taigi, šitai žiūrėti ar net apie tai galvoti, - Vulfas palinko į prie- 
kį, — visiškai, po velnių, absoliučiai prieštarauja įstatymams. 

— Pirmyn, - pasakė Adrianas, tikėdamasis, kad tai Brajanas verčia 
jį tęsti, nors jau kelias minutes neišgirdo iš haliucinacijos nė žodžio. 
Atrodė, ir tas šiurkštus miręs teisininkas šalia jo netekęs amo dėl to, 
kas vyksta ekrane. 

Ištisas valandas jiedu keliavo po kompiuterinį pasaulį, kuris, atrodė, 
egzistuoja kažkokioje gretimoje visatoje, kurioje galioja visai kitos 
taisyklės, kitokia moralė, kur žaidimo taisyklės pataikauja žmogaus 
prigimčiai. Adrianas prisiminė, kad jos šaltu tekstu surašytos vado- 
vėliuose, kuriuos jis duodavo studentams prieš kelis dešimtmečius. 
Tai buvo pasaulis, egzistuojantis jau amžių amžius, - niekas ten labai 
nepasikeitė, jei neminėsime pateikimo būdo ir tame dalyvaujančių 
žmonių. Šiaip Adrianą turėjo trikdyti tai, ką matė, bet dabar jis buvo 
mediciniškai nešališkas. Buvo tyrėjas, turintis tik vieną tikslą, ir vis- 
kas, kas praslinko prieš akis ir neatitiko teorijos Kur yra Dženiferė, 
buvo tuoj pat atmetama. Ne kartą, pamatęs kokį nors siaubingą iš- 
naudojimą, jis nepatogiai pasimuistė ir pagalvojo — visa laimė, kad 
aš psichologas ir dabar netenku atminties. Dviguba apsauga, tarė 
jis sau, todėl ir galiu žiūrėti į tai, kas nusakoma žodžiu siaubinga, tai 
dings man iš galvos ir nevirs košmarais. 

Vakarėjant tai ilgai dienai Vulfo motina retkarčiais pasirodydavo 
prie svetainės durų, neryžtingai reikalaudavo pažiūrėti savo serialų, 
bet pareigingasis sūnus ją kaipmat nuvydavo. Galiausiai jis paruošė 
jai nedidelę vakarienę ir paguldė miegoti pagal įprastinį vakaro ritua- 
lą, atsiprašinėdamas už televizoriaus monopolizavimą ir žadėdamas 
pailgintą situacijų komedijų vakarą rytoj. Atrodė, Vulfui nesinori 
atimti iš motinos šių akimirkų. Adrianas pastebėjo tą jo gailiašir- 
diškumą, bet kartu matė, kad nuo tų vaizdų jis alpėja iš malonumo. 
Kartais Adrianas pasakydavo „judam“, bet Vulfas reaguodavo ne iš- 
kart, nenorėdavo atsiplėšti nuo ekrano. Vulfas buvo ir įsiaudrinęs, ir 
atsargus. Adrianas pagalvojo, kad jis dar niekada nenaršė internete, 
sėdėdamas greta kito žmogaus. 

Pajuto, kad visa tai bukinamai vargina. 

Jie matė vaikus. Iškrypimus. Mirtį. 

Viskas atrodė labai tikra, net jei ir suvaidinta. Viskas atrodė suvai- 
dinta, net jei buvo tikrovė. 

Adrianas suprato, kad riba tarp fantazijos ir tikrovės čia visiškai 
išsitrina. Jis jau nebesugebėjo suprasti, ar tai, ką mato, nutiko iš tik- 
rųjų, ar sukergta su holivudinių specialiųjų efektų triukais. Teroris- 
tas, žudantis įkaitą, — tai turbūt realu, svarstė jis, bet vyksta kažkokia- 
me požemių pasaulyje. 

Vulfas ir toliau spaudinėjo klavišus, bet jau vis lėčiau. Adrianas įsi- 
vaizdavo, kad jį nuvargino tas balansavimas ties daugybės savo geidu- 
lių bedugne. 

Buvo jau vėlu. 

— Klausykit, - pasakė Vulfas, - reikia pailsėti. Gal ko nors užkąsti. 
Išgerti kavos. Nagi, profesoriau, atsipūskime. Ateikite rytoj, bandy- 
sime toliau. 

— Dar keletą. 

— Ar bent suvokiate, kiek pinigų jau išleidote? - paklausė Vulfas. — 
Vien tam, kad patektume į šitas svetaines. Vieną po kitos. Turiu ome- 
ny, kalbame apie tūkstančius... 

— Pirmyn, — atsakė Adrianas. Ir bakstelėjo į ekrane pasirodžiusį są- 
rašą. Padarysiubetka.com, paskui Maziejidraugai.com ir Kasbustoliau.com. 

Vulfas spustelėjo paskutinį. 

Ir staiga išsitiesė. 

— Tik pažiūrėkit. Už prisijungimą jie nori baisių pinigų. Brangi 
svetainė, — pasakė jis. - Tikriausiai siūlo ką nors ypatinga. - Paskutinį 
žodį jis ištarė labai susijaudinęs ir įkaitęs. 

Jei neminėsim laikrodžio, juodame fone buvo tik raudonas už- 
rašas ir kainoraštis. Nenurodyta, kas siūloma, o tai Adrianui bylojo, 
kad lankytojai jau žino, ko ten tikėtis. Tai jį suintrigavo. Vulfas tuo 
pačiu metu parodė į laikrodį. 

Prie jo buvo parašyta: Serialas nr. 4. 

— Ar tai neatitinka mergaitės dingimo laiko? - paklausė jis. 

Adrianas greitai paskaičiavo. Atitinka. Jis palinko į priekį, ūmai 
užlietas visai kitokio entuziazmo nei tas, kuris sklido iš Vulfo. 

— Sumokėkit, - pasakė. 

Vulfas įrašė Adriano kreditinės kortelės numerį. Abu sėdėjo ir 
laukė patvirtinimo. Kai pinigai buvo nuskaityti, kambarį užliejo Bet- 
hoveno „Odė džiaugsmui. 

— Geras, — pasakė Vulfas, spausdindamas Psichprofas langelyje „nau- 
dotojo vardas“, o paprašytas susikurti slaptažodį išspausdino Dženiferė. 

— Gerai, profesoriau, žiūrim, ką turim. 

Dar vienas spustelėjimas, ir pasirodė internetinės kameros vaiz- 
das. Ant lovos sėdėjo mergina su gobtuvu ant galvos. Buvo viena 
plikame rūsio kambaryje ir drebėjo iš baimės. Nuoga. Rankos sura- 
kintos ilga grandine, pritaisyta prie sienos. 

— Nieko sau, - pasakė Vulfas. - Čia kažkas tokio. 

Po tuo vaizdu pasirodė užrašas - Pasisveikink su Ketvirtu numeriu, 
Psichprofe. 
damas kokių nors požymių, kurie galėtų padėti. Nepastebėjo nieko. 

— Nežinau, — pasakė, tarsi atsakydamas į klausimą, kurio nereikia 
garsiai užduoti. 

Atsistojo ir prisiartino prie televizoriaus, tikėdamasis, kad iš ar- 
čiau ką nors geriau įžiūrės. Kambaryje televizoriaus ekrane buvo gir- 
dėti švokščiantis kvėpavimas ir duslus kūkčiojimas. 

— Pažiūrėkit čia, profesoriau. Ant rankos. 

Adrianas pamatė ant mergaitės rankos ištatuiruotą juodą gėlytę. 
Jam žiūrint Vulfas atsistojo šalia. Parodė į ekraną ir palietė jį ranka, 
tarsi galėtų paglostyti ten rodomą mergaitę. 

Adrianas pamatė, į ką jis rodo. Ploną apendicito randą mergaitei 
ant pilvo. 

- Betji atrodo kaip tik to amžiaus, ką, profesoriau? 

Adrianas paėmė skrajutę apie dingusį asmenį. Neparašyta nei 
apie tatuiruotę, nei apie randą. 

Jis susimąstė. Pamatė ant stalo Vulfo telefoną ir paėmė. 

— Kam skambinsit? - paklausė Vulfas. 

— O kaip jūs manot? - atsakė Adrianas. 

Surinko numerį, bet negalėjo atplėšti akių nuo tos nuogos mer- 
gaitės, drebančios ekrane. 


Terė Kolins pakėlė ragelį po trijų skambučių. Ji sėdėjo priešais Merę 
Rigins ir Skotą Vestą ir kokį šimtąjį kartą stengėsi paaiškinti tą patį. 
Atrodė, Merės Rigins ašarų šaltinis neišseks niekada, — tas kelias va- 
landas, kol Terė sėdėjo šalia, jos liejosi nevaldomai. Detektyvės tai 
nestebino. Žinojo, kad jai būtų taip pat. 

Telefonas rodė, kad skambina Markas Vulfas. Tai ją pribloškė. 
Buvo jau vėlu ir tai atrodė nesuvokiama. Seksualiniai nusikaltėliai 
niekada neskambina policijai. Būna tik atvirkščiai. 

Išgirdusi Adriano balsą, ji visai nustebo. 

— Detektyve, atsiprašau, kad taip vėlai skambinu, - pradėjo jis. 

Jo balsas skambėjo keistai, skubotai. Terė Kolins pamanė, kad, 
kiek jiems teko bendrauti, Adrianas ir šiaip atrodė nestabilus. Bet 
kad per kurį nors jų susitikimą skubėtų - tikrai to nebuvo. 

— Kas nutiko, profesoriau? 

Ji kalbėjo atžariai. Tuo momentu Merės Rigins ašaros jai atrodė 
svarbesnės. 

— Ar Dženiferė turi randą po apendektomijos? Ar ant jos rankos 
yra tatuiruotė su juoda gėlyte? 

Terė jau ruošėsi atsakyti, bet stabtelėjo. 

— Kodėl to klausiate, profesoriau? 

— Tiesiog man reikia dėl kai ko įsitikinti, — atsakė jis. 

Dėl ko įsitikinti? - pasvarstė ji. Tai jai sukėlė įtarimą, bet daugiau 
apie tai negalvojo. Nenorėjo elgtis žiauriai su tuo pamišusiu seniu, 
bet ir nesiruošė trikdyti Dženiferės motinos ir to buvusio patėvio 
tuo, kas gali būti neteisingai suprasta kaip viltis. 

Ji pasisuko į Skotą ir Merę: 

— Ar Dženiferė turėjo kokių randų ar tatuiruočių, kuriuos gal bū- 
site pamiršę paminėti? - paklausė ji, ranka pridengusi telefoną. 

Skotas nedelsė atsakyti: 

— Absoliučiai jokių, detektyve. Ji juk dar beveik vaikas! Tatuiruo- 
čių? Jokiu būdu. Mes niekada nebūtume to leidę, kad ir kiek ji būtų 
prašiusi. Be to, ji dar nepilnametė, taigi be mūsų leidimo ir negalėjo 
pasidaryti. Ir operuota niekad nebuvo, tiesa, Mere? 

Merė Rigins linktelėjo. 

Terė Kolins pasakė į ragelį: 

— Nei to, nei to. Labanakt, profesoriau. 

Ji išjungė telefoną, nors jai kilo ne vienas klausimas. Bet atsakymų 
į juos teks palaukti. Jai reikia ištrūkti iš sielvarto šiame name ir ji dar 
nežinojo, kaip tai padaryti gražiai. Dauguma farų puikiai sugeba pa- 
sišalinti tuoj pat, kai suduoda tą smūgį. O ji ne. 


Adrianas išjungė telefoną. 

— Sunku ką pasakyti, — tarė. 

Vulfas vėl atsisėdo prie klaviatūros. 

— Žiūrėkit, - pasakė, - čia yra meniu. Bent jį pažiūrėkime. 

Jis spustelėjo nuorodą „Ketvirtas numeris valgo“ ir atidarė kitą 
vaizdą. Jame ta mergina laižė dubenėlį su avižine koše. Abudu palin- 
ko į priekį, nes tame vaizde vietoj gaubto buvo kaukė. Buvo matyti 
kiek daugiau bruožų. 

Vulfas paėmė skrajutę ir pridėjo ją prie ekrano. 

— Nežinau, profesoriau. Na, dėl to, kad nėra tatuiruotės... bet, Jė- 
zau, plaukai atrodo visai tie. 

Adrianas įdėmiai žiūrėjo. Plaukų linija. Žandikaulis. Lūpų linkis. 
Kaklo ilgis. Jo akis degino tie vaizdai. Sustingo pamatęs, kaip kaž- 

kokia kaukėta žmogysta su kombinezonu paima iš jos padėklą su 
valgiu. Moteris, pagalvojo jis, pamatavęs jos apimtį ir formas, nors ir 
paslėptas po drabužio klostėmis. 

Kai Tomis prabilo, atrodė, kad jo balsas sklinda iš paties Adriano. 

— Tėti, jei norėtum nuslėpti kieno nors, ką rodysi pasauliui, tapatybę, 
ar nesiimtum tam tikrų atsargumo priemonių? 

Tai žinoma, sutiko Adrianas. 

— Pone Vulfai, ar ką nusimanote apie netikras tatuiruotes? Ar ho- 
livudinį grimą? 

Vulfas prisikišo prie televizoriaus. Palietė apendicito randą. 

— Aš tokį turiu. Atrodo labai panašiai. Taigi, šitas man nepanašus 
į netikrą. Bet čia ir kampas, ane? 

Jis spustelėjo nuorodą „Pokalbis nr. 1 su Ketvirtu numeriu“. 

Jiedu pamatė, kaip toji mergina prieina arčiau kameros. Kombi- 
nezoninė ją klausinėjo. Išgirdo, kaip ji į kamerą pasakė: „Man aštuo- 
niolika.“ 

Vulfas suprunkštė. 

— Kurgi ne, po velnių. Jai liepia šnekėti tas nesąmones. Dvejais 
metais jaunesnė, laisvai. 

Adrianas pamanė, kad turbūt atsiras nedaug jo pažįstamų, kurie 
geriau už Marką Vulfą nustatytų tikslų paauglės amžių. 

Vulfas spustelėjo nuorodą „Ketvirtas numeris bando pabėgti“. 
Jiedu pamatė, kaip ta mergina nusidrasko antkaklį ir grandinę. Kai 
tik ji nusiplėšė raištį, kamera pasisuko taip, kad nesimatytų jos veido 
bruožų. 

— Pabėgti, kurgi ne, - ciniškai tarė Vulfas. - Ar matot, kaip išsi- 
jungė priekinė kamera, ir mes ją dabar matome tik iš nugaros? Ne- 
matom veido, ką? Kai kas žino, ką daro. 

Adrianas neatsakė. Stengėsi susitelkti į kitką. Kažkur jo vaizduo- 
tėje pleveno atsiminimas, bet jis negalėjo jo sulaikyti ir panagrinėti. 

Vulfas stebėjo, kaip ta mergina eina prie durų. Kamera sekė jos 

nugarą. Žybtelėjo šviesa ir į ekraną įšoko kaukėtas vyras. Tada filmas 
baigėsi. 

— Kita nuoroda vadinasi „Ketvirtas numeris praranda nekaltybę, 
profesoriau. Spėju, kad ten bus atviras seksas. Gal išprievartavimas. 
Norite pažiūrėti? 

Adrianas papurtė galvą. 

— Eikite atgal į pagrindinį langą. 

Taip Vulfas ir padarė. Mergaitė su gobtuvu sėdėjo nekrutėdama. 

Adrianui kilo šimtai klausimų — kas, kodėl ir kaip tai gali būti 
Seksualinis nusikaltėlis lenkėsi į priekį. Sužavėtas. Žiburėliai jo akyse 
daugmaž pasakė viską, ką Adrianas norėjo sužinoti. Maniją jis atpa- 
žindavo lengvai. 

Adrianas norėjo nusisukti, bet negalėjo. Staiga išgirdo balsų cho- 
rą - sūnų, brolį, žmoną, - visi rėkė skirtingus dalykus, bet visi vienu 
balsu liepė jam žiūrėti. Triukšmas jo galvoje stiprėjo, nuolat plėtėsi, 
tarsi visa apimanti simfonija. Jie klykė jo galvoje ir jis užsidengė ran- 
komis ausis, bet tai nepadėjo. Jų šūksniai skausmingai garsėjo. Jis 
tegalėjo žiūrėti į ekraną, į tą merginą, kuri, regis, buvo ten įkalinta. 

Ir, Adriano akyse, ji aklai pasigraibė aplink, paskui jos liesutė ran- 
ka nučiupo kažką pažįstama ir ji priglaudė tai prie besikilnojančios 
krūtinės. 

Tas daiktas buvo jam matytas. 

Tada jis atpažino nutrintą, nudriskusį pliušinį meškiną, vaikišką 
žaislą, keistai prikabintą prie kuprinės. Tas pats meškinas. Tas pats 
meškinas. Tas pats meškinas. 

Toji mintis aidėjo galvoje, tarsi ją rėktų visi jo vaiduokliai, tik tiek, 
kad dabar tai buvo jo paties balsas. Jis spoksojo į televizoriaus ekra- 
ną. Tai tas pats meškinas, tarė jis sau. 

Tik dabar tas meškinas buvo bejėgiškai suspaustas drebančiose 
rankose. 

LINDA SĖDĖJO su šlepetėmis ir vienais apatiniais priešais eilę kom- 
piuterių ir stropiai tvarkė kelis neatidėliotinus Serialo nr. 4 reikalus. 
Jos baltas kombinezonas gulėjo numestas ant grindų prie lovos. Ji 
buvo susikėlusi plaukus, idant kiek panėšėtų į nusirengusią sekretorę, 
norinčią nustebinti iš susitikimo grįžusį bosą. Uoliai barškino kalku- 
liatorium ir pervedė pinigus į kreditines korteles tiems, kurie atspėjo 
išprievartavimo valandą. Ji manė, kad tai svarbu. Vartotojai tikėsis, 
kad pinigai už statymus grįš greitai, įsipareigojimus reikia vykdyti. 
Ji su Maiklu žinojo begalę būdų apgauti laimėjusius prenumerato- 
rius ir neduoti jiems pinigų, bet tai jau neskoninga ir nesąžininga. 
Sąžiningumas, manė ji, - neatskiriama jų sėkmės dalis. Svarbu, kad 
vartotojai grįžtų, ne mažiau svarbu ir žodinės rekomendacijos. Tai 
žino kiekvienas geras verslininkas. 

Maiklas buvo duše, ji girdėjo, kaip jis padrikai niūniuoja įvai- 
rias melodijas. Niekada nesuprasi, kaip jis pasirenka tas melodijas 
ir kaip ten jas dainuoja; gabalėlis kantri pereina į operos ariją, o 
paskui kas nors iš The Dead ar Jefferson Airplane - ar nori ką nors 
mylėt... ar nori ką nors mylėt. Jis mėgsta septintojo dešimtmečio ro- 

kenrolą. Bet jų poroje muzikos žinovė buvo ji, ji ir tvarkė jų iTunes 
paskyrą. 

Ji niūniavo, vis dirsteldama į vieną iš monitorių, prižiūrėdama 
Ketvirtą numerį. Kadangi ta nusiplėšė kaukę ir jai ant galvos buvo 
užmautas gaubtas, Lindai buvo kur kas sunkiau suprasti jos būseną. 
Ketvirtas numeris toliau gulėjo susirietusi embriono poza, ir visai 
gali būti, kad galiausiai užmigo. Kiek Linda matė, Ketvirtas numeris 
jau nebekraujavo. Bet jai tikrai reikia išsimaudyti. O dar svarbiau - 
mergaitei reikia pailsėti. 

Jiems visiems reikia. Ji pagalvojo - įdomu, ar nors kuris Serialo 
nr. 4 žiūrovas įvertina tas nuolatines jųdviejų su Maiklu pastangas 
ir sekinantį darbą, reikalingą privesti tą internetinį spektaklį iki ga- 
lutinės uždangos. Jiems teko grumtis su savo nuovargiu ir skirti dė- 
mesio visoms įmanomoms smulkmenoms. Nuolat rūpintis tiek kri- 
minaliniu, tiek kūrybiniu šio reikalo aspektu. Tiek ir dar daugiau iš 
jų pareikalavo Serialas nr. 4. Žiūrovai ir jų interesai labai skirtingi, 
nepaprastai sudėtinga patenkinti visus interaktyviame lange surašy- 
tus pageidavimus ir troškimus. 

Žinoma, būta ir privalumų — prašymas iš Švedijos gali būti lygiai 
toks pat, kaip reikalavimas iš Singapūro, — jie stengėsi ir savo atsa- 
kymus, ir Ketvirto numerio elgesį pritaikyti prie kultūrinių skirtu- 
mų. Auditorija plati, pasklidusi po visą pasaulį, taigi jai turi būti labai 
atidūs. Tai sunkus darbas. Linda pagalvojo, kad jis teikia nepaprastą 
pasitenkinimą, ir galiausiai visas tas Kasbustoliau.com yra jų pasiau- 
kojimo darbui įrodymas. 

Videožaidimų kūrimas, pornografijos tinklalapių administravi- 
mas - visa tai yra didžiuliai, masėms skirti verslai, kuriems samdoma 
dešimtys ir daugiau žmonių. Bet nė vienas nebalansuoja ant tokių 
ribų, kokias ji su Maiklu sukūrė tik dviese. Ir ji tuo didžiavosi. 

Linda klausėsi, kaip Maiklas vieną po kitos traukia melodiją. Ne- 
mylėdami vienas kito, jiedu niekaip negalėtų šito daryti. 

Linda papurtė galvą. 

Ir nesusilaikė. Kai jis išėjo iš dušo, garsiai nusijuokė. 

Per visus bendrus jųdviejų metus ji išmoko visą Maiklo vonios ri- 
tualą. Jis pasiims kokį nušiurusį rankšluostį ir nusišluostys, nusitrins 
visus rūpesčių dėl Ketvirto numerio likučius. Išeis visas žvilgantis, 
atsigaivinęs, kiek įraudęs nuo karštų garų, ir nuogas. Ji žiūrėjo į jo 
liauną kūną, kai tas šluostėsi galvą. Paskui atsistos prieš veidrodį ir 
skausmingai susiraukęs brauks šukomis per susivėlusias garbanas. 
O paskui gal nusiskus. Susišukavęs, glotniaveidis išeis iš vonios, pa- 
žvelgs į ją ir maloniai, truputį kreivai nusišypsos. 

Jis bus labai gražus, pagalvojo Linda. Ir aš jam būsiu graži amžinai. 

Linda vėl patikrino monitorius. Pas Ketvirtą numerį nieko naujo, 
gal tik kartais pasitąso lyg triušis. Jai norėjosi pasikalbėti su vaizdu 
ekrane, turbūt lygiai taip, kaip ir daugeliui žiūrovų: Sunkiąją dalį at- 
laikei, Ketvirtas numeri. Šaunuolė. Išgyvenai. Ir turbūt nebuvo jau taip 
labai blogai. Taip smarkiai neskaudėjo. Man pačiai taip buvo. Visoms 
mergaitėms būna. Šiaip ar taip, ant kokio nors automobilio užpakalinės 
sėdynės arba kokiame pigiame motelio kambaryje, ar ant svetainės sofos, 
kol tėvai negrįžę iš darbo, būtų kur kas prasčiau. Bet tai dar tikrai ne 
didžiausias iššūkis tau. Toli gražu. 

Klausydamasi, kaip Maiklo pėdos šlepsi medinėmis grindimis, 
Linda žvilgtelėjo į pokalbių langą. Vienas po kito bėgo šimtai ko- 
mentarų. Ji atsiduso, supratusi, kad jiedviem teks greitai prie jų pri- 
sėsti, nes tie komentarai padės apsispręsti dėl tolesnių žingsnių. 

Ar jie nori pamatyti daugiau? 

Ar jie nori, kad viskas baigtųsi? 

Ar jiems Ketvirtas numeris nusibodo? 

Ar ji dar žavi juos? 

Jos manymu, Ketvirtam numeriui artėja pabaiga, bet nebuvo 
iki galo tuo tikra. Kol kas Ketvirtas numeris tikrai labiausiai int- 
riguojantis jų subjektas - jei teisinga matuoti pagal jų banko sąs- 

kaitą ir žmonių, įsitraukusių į šią istoriją, skaičių. Lindai suspau- 
dė širdį. 

Ji negalėjo pakęsti, kai kas nors baigiasi. Nuo pat vaikystės nekentė 
ir gimtadienių, ir Kalėdų, ir vasaros atostogų, bet ne dėl to, ką tomis 
progomis veikdavo ar gaudavo, o todėl, kad žinojo, jog visas tas šven- 
tes lydintis džiaugsmas ir jaudulys turi baigtis. Vaikystėje jai ne kartą 
teko sėdėti kietame klaupte ir klausytis prie karsto stovinčio pasto- 
riaus nenuoširdžių šnekų apie amžinąjį gyvenimą. Prie motinos kars- 
to. Senelių. Ir galiausiai tėvo - po to pasaulyje liko šalta ir vieniša, kol 
nepasirodė Maiklas. Štai to ji labiausiai ir nekentė - pabaigos. 

Sugrįžimas į normalų gyvenimą ją nuvildavo. Net jei tas normalu- 
mas — tai prabangus pakrantės kurortas, šaltas gėrimas rankoje ir są- 
skaita banke, vis tiek jo nelaukė. Tam tikra prasme ji jau nekantravo 
ir norėjo pradėti Serialą nr. S. 

Linda atsilošė prie stalo ir apžvelgė monitorius, bet iš tikrųjų jau 
mąstė, kas galėtų būti kitas subjektas. Penktas numeris turi būti kito- 
kia. Ketvirtas numeris aukštai pakėlė kartelę, svarstė ji, ir kitas spektak- 
lis turės pranokti tai, ką jie rodė pastarąsias savaites. Ji nepaprastai tuo 
didžiavosi. Tai ji reikalavo, kad jie nebeimtų prostitučių, kurias buvo 
susirankioję pirmiesiems trims serialams, ir žiūrėtų plačiau - į visiškai 
nekaltas ir kur kas jaunesnes. Visai nepatyrusias, reikalavo ji. Šviežias. 

Ir atsitiktines, priminė sau. Visiškai atsitiktines. Jie ištisas valandas 
įvairiais vogtais automobiliais važinėjo po tylius priemiesčius, slin- 
ko pro mokyklas ir prekybos centrus, tykojo prie picerijų, norėdami 
pamatyti tą tinkamą merginą tinkamu pagrobimui metu. Tai buvo 
rizikinga, bet ji žinojo, kad tai atsipirks. 

Bet iš tikrųjų būtent Maiklas pasakė, kad Serialas nr. 4 turi būti 
pats baisiausias vidurinės klasės košmaras. Jis buvo įsitikinęs, kad vi- 
sas tas netikėtumas pakurstys dramą. 

Ir neklydo. Jos mintis. Jo atlikimas. 

Jie - patys geriausi partneriai. 

Ji pajuto, kaip kyla geismas, pakėlė ranką ir lėtai paglostė sau 
krūtinę. 

Už nugaros išgirdo pažįstamą šlepsėjimą iš vonios. Greitai nusi- 
suko nuo kompiuterio ir pasileido plaukus, gundomai purtydama 
galvą. Staigiai nusimetė tuos kelis drabužius ir, Maiklui įėjus į kam- 
barį, kikendama šoko ant lovos. Atsisuko į jį ir pamojo pirštu, kvies- 
dama prisidėti. 

Jis nusišypsojo ir džiaugsmingai žengė į ją. 

Lindai atrodė, kad tai, ką Maiklas padarė Ketvirtam numeriui, yra 
sudėtinė jų darbo dalis. Jai ypač svarbu užtikrinti, kad jis tai laikytų 
tik jai atlikta pareiga. Jokio malonumo. Jokio susijaudinimo. Jokios 
aistros. Visa tai priklausė jai. Net ir valdydama kamerą, filmuojančią 
tą jo darbą su Ketvirtu numeriu, ji jautėsi nešališka ir šalta. Jis netu- 
rėtų jausti malonumo. 

Tai svarbu, pamanė ji, tiesdama rankas jį apkabinti. Norėjo kiek- 
vienu raumenėliu, kojomis ir rankomis apsivyti jį, jausti kaip galima 
giliau savyje, užlieti jį tarsi milžiniška galinga pakrantės banga. Ji pri- 
valėjo užtikrinti, kad vienintelis dalykas, ką jis jaustų, vienintelis, ką 
užuostų, vienintelis, ką girdėtų - ji, jos glamonės ir širdies plakimas. 

— Ką gi, - pasakė Maiklas, guldamas ant jos. Ir išsišiepė. - Ką gi, 
ką gi, ką gi... 

Ji tylėdama glostė jam skruostą. Jai nereikėjo klausti, ar myli. Tai 
ji matė. 

Ką jis darė prieš tai — tik geras verslas. 

Linda prispaudė lūpas jam prie lūpų. Mintyse sekundę šmėkšte- 
lėjo kitas sunkus darbas. Bet ji žinojo, kad Maiklas ir tuo pasirūpins. 
Žinojo, kad jai teks jam padėti. Ji visada padėdavo. Bet sunkiausią 
dalį patikėdavo jam. 

Meilė ir mirtis, pagalvojo ji. Jos kiek panašios. 

O tada ji pasidavė joje aidinčių jausmų sprogimui ir kietai, su 
mergaitišku pasimėgavimu, užsimerkė. 

— Ei, Lin, - tarė Maiklas, spaudydamas kompiuterio klavišus. — 
Ką manai, gal paleidžiam šitą išties garsiai? 

Kai jiedu baigė mylėtis, jis pakilo iš lovos ir it magnetas prilipo 
prie kompiuterių ir ekranų, rodančių kameros vaizdą. 

Iš garsiakalbių kambarį užliejo muzika, kažkas dainavo. Tipiškas 
kantri, Loreta Lin traukė savo dainą „Aukštai kalno viršūnėje“, jos 
draugiškas balsas ir ritmas svaigino, sulig kiekviena nata nešė klausy- 
toją vis toliau į Ozarkų ar Mėlynuosius kalnus. 

Linda truktelėjo pečiais. 

— Nenori vėl paleisti kūdikių ar mokyklos? 

-— Ne, - atsakė Maiklas. - Galvojau apie ką nors kita. Ką nors labai 
netikėta ir beprotiška. Abejoju, ar Ketvirtas numeris yra kada girdė- 
jusi seną kantri muziką. 

Jis stabtelėjo, paskui spustelėjo dar kelis klavišus. Staiga kambarį 
užliejo Kriso Aizeko dejonės: „Mažulė padarė blogai, blogai...“ 

- Ech, tas mūsų Kubrikas, - pasakė Linda. -— Čia iš jo paskutinio 
filmo garso takelio. 

— Manai, suveiks? 

Linda nutaisė graudžią miną. 

— Manau, kad ji ir taip nebesiorientuoja ir yra visai sutrikusi. Tik- 
riausiai nebežino, nei kur ji yra, nei kas ji tokia. Dėl muzikos - net jei 
ji tik bumbsės jai, nežinau... 

— Kalbant apie garsus - nelabai turime iš ko rinktis, - pasakė 
Maiklas. - Turiu dar kelis nepanaudotus, bet... 

Linda nuoga pakilo iš lovos ir priėjo prie jo. Pamasažavo pečius. 

Jis pakėlė į ją akis. 

— Skaitinėjau tuos pokalbius, - pasakė jis. 

- Aširgi. 

— Gal mes jau visai netoli pabaigos. 

Jis atsidarė ekrane dar kelis komentarus. 

Nesustot. Tegu ji susimoka! 

Padaryk tai dar kartą! Ir dar kartą. Ir dar kartą. 

— Tokių tai daug, - pasakė Maiklas. — Bet šitie... 

Jiedu pasilenkė skaityti žodžių ekrane. 

Maniau, kad ji labiau priešinsis. 

Ketvirtas numeris jau palaužta. 

Su Ketvirtu numeriu baigta. Kaput. Finito. Atia. 

Ketvirtas numeris priėjo galą. Atgal kelio nėra. Į priekį irgi. Jai beliko 
vienintelė išeitis. Tą aš ir noriu pamatyti. 

Atrodė, tas vartotojų svaidymasis žodžiais atspindi netektį, tar- 
si jie būtų pirmąsyk pastebėję tobulos Ketvirto numerio figūros 
trūkumus. Iš pradžių ji buvo tarsi rinktinis porcelianas; dabar jau 
suskeldėjusi ir apdaužyta. Jų fantazijas ji kurstė būdama prirakinta 
kambaryje ir žinodama, kas gali nutikti, laukdama to. Dabar, kai tas 
neišvengiamas dalykas jau nutiko, atrodė, kad ji jau sutepta, ir jie 
buvo pasirengę pereiti prie to, ką žinojo toliau nutiksiant. 

Ir Linda, ir Maiklas tai suprato. 

Galjie negalėjo to tiksliai išreikšti žodžiais, bet abu suprato. Beli- 
ko tik vienas žingsnis. 

Linda liovėsi masažavusi Maiklui pečius ir iš visų jėgų sugnybė. 

Maiklas linksėjo galva. Jis žavėjosi daugeliu Lindos bruožų, bet 
labiausiai — jos sugebėjimu be žodžių pasakyti tiek daug. Scenoje, 
pamanė jis, ji būtų ypatinga. 

— Pradėsiu rašyti pabaigos scenarijų, - tarė jis. - Turime būti atidūs. 

Jiedu abu žinojo, kad, net įdėjus šitiek darbo į planavimą, dėl 
Ketvirto numerio populiarumo viskas klostėsi taip, kad paskutinis 
veiksmas turi būti ypatingas. 

— Mums svarbiausia, - lėtai tarė Linda, - kad mus įsimintų. Tu- 
riu galvoje - negalime tiesiog taukšt! bum! — ir viską baigti. Turime 
padaryti ką nors, ko niekas niekada neužmirš. Tada, kai jau paleisime 
Serialą nr. S... 

Šitos minties jai baigti nereikėjo. 

Maiklas nusijuokė. Linda vedė juos kūrybos keliu, o tai, svars- 
tė jis, yra tam tikras mylėjimasis. Kartą jis skaitė vieną pagiriamą- 
jį straipsnį apie menininkų porą — Kristo ir jo žmoną Žaną Klodę, 
drauge sukūrusius daugybę milžiniškų projektų — užklojusius pla- 
čius kanjonus oranžiniu audeklu arba apjuosusius pakrantės salas 
rožinio plastiko žiedais, - paskui, po kelių savaičių, jie viską nuimda- 
vo, taigi tai, kas vienu metu buvo menas, vėl tapdavo tuo, kas buvo. 
Žana Klodė meno pasaulyje buvo mažiau įvertinta, bet turbūt lovoje 
labiau, galvojo Maiklas. Kad ir kaip būtų, jam atrodė, jog aniedu pui- 
kiai suprastų, ką jis su Linda nuveikė. 

Jis išjungė garsiakalbius, iš kurių sklido muzika. 

— Gerai, - pasakė. Jo balsas skambėjo pašaipiai, tarsi skeltų są- 
mojį, suprantamą tik jiedviem. - Jokios Loretos Lin Ketvirtam nu- 
meriui. 


Dženiferė jau nebesuvokė - sąmoninga ji ar ne. Atsimerkus - koš- 
maras. Užsimerkus - košmaras. Ji jautėsi suluošinta, tarsi dėlės lėtai, 
bet užtikrintai siurbtų visą kraują iš kūno. Ji niekada daug nemąstė, 
kaip jaučiasi mirštantis, bet neabejojo - tai dabar ir vyksta. Jei ji ir 
valgė, tai negelbėjo nuo bado. Jei ir gėrė, tai nesustabdė dehidra- 
tacijos ir mirties iš troškulio. Ji spaudė prie savęs poną Rudakailį, 
tik dabar jau šnibždėjo savo tėvui: „Aš ateinu, tėti. Palauk manęs. 
Greitai būsiu.“ 

Į jo palatą ji buvo įleista tik vieną kartą. Buvo dar maža ir labai 
išsigandusi, o jis įkalintas lovoje vėlyvos popietės šešėlių, apsuptas 
keistus garsus leidžiančių aparatų, prie jo liesų, kaulėtų rankų pri- 
jungti vamzdeliai. Tos rankos atrodė tarsi svetimo žmogaus. Ji žino- 
jo, kad jis stiprus, kad gali ją pakelti ir sukti po kambarį. Bet rankos, 
kurias tada matė, nė nebūtų pakilusios paglostyti jai galvą. Ji norėjo 
jį paliesti, bet bijojo, kad jis nuo menkiausio brūkštelėjimo suduš į 

gabalėlius. Norėjo, kad jis nusišypsotų, kad nuramintų, jog viskas 
bus gerai. Bet jis negalėjo to padaryti. Jo akys mirksėjo, atrodė, kad 
jis čia užmiega, čia vėl pabunda. Motina sakė, kad tai nuo nuskaus- 
minamųjų vaistų, bet ji tada pagalvojo, kad tai mirtis jį matuojasi, 
tarsi kostiumą, tiks ar ne. Ją išvarė iš palatos visai prieš pat, kai apa- 
ratai paskelbė tai, kas neišvengiama. Ji prisiminė tada maniusi, kad 
žmogus, gulintis toje lovoje, visai ne jos tėvas. Ne kitaip - kažkoks 
apsimetėlis. 

Tačiau dabar, galvojo ji, man vyksta tas pats: viskas, iš ko buvo 
sudaryta Dženiferė, ištrinta. 

Pabėgti neįmanoma. Už šitos kameros ribų pasaulio nebėra, kaip 
nieko nėra už to gaubto. Nėra nei motinos, nei Skoto, nei mokyk- 
los, nei jos gatvės, nei namų, nei kambario su jos daiktais. Nieko, kas 
egzistavo. Yra tik tas vyras, ta moteris ir filmavimo kameros. Ir taip 
buvo visada. Ji gimė šitoje kameroje, šitoje kameroje ir mirs. 

Ji įsivaizdavo, jog darosi panaši į jį ligoninėje. Lėtai ir negrįžtamai 
nyksta. 

Dženiferė prisiminė, kaip tėvas anksčiau atėjo pas ją ir pranešė 
labai sergantis. Bet nesijaudink, mano gražuole. Aš - kovotojas. Ir ko- 
vosiu, nepasiduosiu. O tu man galėsi padėti. Aš nugalėsiu tai su tavo pa- 
galba. Mudu kartu. 

Bet nenugalėjo. 

Ir ji nesugebėjo padėti. Nė kiek. Jai dėl to buvo labai gaila. Min- 
tyse, kur kaupėsi prisiminimai, ji jo šimtus, tūkstančius kartų atsi- 
prašė. 

Pirmą kartą per visą įkalinimo laiką jai staiga visiškai nebesino- 
rėjo verkti. Nė vienos ašaros ant skruostų. Jokie kūkčiojimai nebe- 
siveržė iš krūtinės. Atsipalaidavo rankų ir kojų raumenys, atsileido 
įtempta nugara. 

Kad ir kiek jis kovojo, nieko nebegalėjo padaryti. Liga buvo per- 
nelyg galinga. Lygiai taip pat ir jai. Ji nieko negali padaryti. 

Tik jai dar kilo viena mintis: jei turėčiau galimybę kovoti ir mirti, 
tai būtų kur kas geriau, nei tiesiog leistis jų nužudomai. Tada, kai vėl 
pasimatysiu su tėvu, galėsiu pažvelgti jam į akis ir pasakyti: Stengiau- 
si ne mažiau nei tu, tėti. Bet jie tiesiog buvo už mane stipresni. 

Ojis galės jai atsakyti: Mačiau. Viską mačiau. Žinau, kad stengeisi, 
mano gražuole. Didžiuojuosi tavimi. 

Ir to man pakaks, tyliai patikino savo meškiną. 

ADRIANUI ATROD, tarsi jo gyslomis tekėtų ne kraujas, bet elektros 
srovė. Spoksojo į televizoriaus ekraną ir juto, kaip tirpsta jo metai, 
pajuto, kad nebegali būti senas, ligotas ir sutrikęs. Jam reikėjo atrasti 
save tokį, koks kadaise buvo, bet išnyko, prislėgtas amžiaus ir ligos. 

— Norite, kad pabandyčiau kokią kitą svetainę? - paklausė Vulfas. 

Adrianas nelabai suprato, ar Vulfo balso tonas rodo vakaro nuo- 
vargį, ar nuoširdų norą eiti į priekį. Pažvelgęs į Vulfą, pamatė jį vis dar 
palinkusį prie mergaitės su gaubtu ekrane. Adrianas suprato - kai tik 
jis paliks Vulfą vieną, tas tikrai grįš į Kasbustoliau.com, net jei tai visai 
nesusiję su jų paieška. Vulfo balsas skambėjo kimiai, tarsi ištroškusio 
žmogaus, kuris nudžiunga išvydęs oazę. Tarytum kas į kambarį būtų 
įleidęs kerų, tarsi kokį stiprų kvapą. 

Adrianas susimąstė. Girdėjo, kaip Brajanas kone šaukia jį perspė- 
damas, aiškina, kad jis būtų atsargus. Miręs brolis teisininkas kaip 
paklaikęs pats sau prieštaravo: Veik greitai, bet atsargiai! 

— Klausykit, — lėtai pasakė Adrianas, tarsi tas dalykiškas tonas 
galėtų jo melui suteikti daugiau svarumo. - Nemanau, kad čia tas 
adresas... 

— Gerai, - atsakė Vulfas, tiesdamas ranką prie klaviatūros. 

— Bet jau arti. Noriu pasakyti - maždaug to ir turėtume ieškoti. 

Vulfas į Adrianą nė nepažvelgė, tik siurbė akimis vaizdą ekrane. 
Adrianas suprato, kad šio seksualinio nusikaltėlio gyvenime būna 
akimirkų, kai tampa visai nebesvarbu, koks jis pavargęs ar kaip iš- 
sekęs, ar alkanas, ar ištroškęs, ar šiaip ko nors gyvenime išmuštas iš 
vėžių, — kai tik kas nors paskatina geismą, manijos ištekliai kaskart 
pasidaro neišsenkami. 

Vulfas pasakė: 

— Arti negali būti, profesoriau. Arba čia mažoji Dženiferė, arba ne. 

Adrianas nekreipė dėmesio į tą Vulfo mažąją Dženiferę. 

— Suprantu, pone Vulfai. Tik tiek, kad mačiau ją labai trumpai ir 
nesu tvirtai įsitikinęs. 

Bet jis buvo įsitikinęs. Tik nenorėjo to garsiai sakyti. 

— Na, ta tatuiruotė arba tikra, arba ne. Lygiai taip pat ir randas. 
Kai ji į ūilmavimo kamerą sako, kad jai aštuoniolika, tai irgi gali būti ir 
tiesa, ir melas, bet man tai kur kas panašiau į melą. Bet, profesoriau, 
jūs man pasakykite, kaip čia iš tikro yra. Čia jau jūsų kompetencija. 
Šiaip ar taip, jau vėlu, ir šiandien mums metas vyniotis. 

Melas ar tiesa. Adrianui vis dar reikėjo Vulfo pagalbos. Jis pažvel- 
gė į ekraną, į mergaitę su gobtuvu. Kad ir kas ji būtų, gyvena būtent 
dabar, įkalinta kitame upės krante. Ir Adrianas suprato, kad jo pa- 
reiga — surasti tiltą. 

— Bet, kad suprasčiau, su kuo turime reikalų, - jei norėčiau suži- 
noti, kur ta svetainė įsikūrusi, kaip man... 

Jis stengėsi, kad klausimas skambėtų nekaltai ir įprastai, bet, kad 
ir ką jis kalbėjo, viskas buvo aišku kaip dieną. Jis vis vien neatlyžo, 
tikėdamasis, kad Vulfas iš nuovargio nepastebės jo susidomėjimo. 

— Noriu pasakyti, kad mes naršome ir čia, ir ten, bet kaip iš tik- 
rųjų sužinoti, kur fiziškai nuvažiuoti ir ieškoti Dženiferės, kai ją jau 
pamatysime internete? 


384 


PROFESORIUS 


Neatplėšdamas akių nuo ekrano, Vulfas nepatikliai, atsainiai nu- 
sižvengė. 

— Tai ne taip ir sudėtinga, - atsakė. - Viskas daugmaž priklauso 
nuo tą svetainę administruojančių žmonių. 

— Nesupratau, - pasakė Adrianas. 

Vulfas prabilo tokiu tonu, tarsi būtų labai pavargęs trečiaklasių 
mokytojas ir kalbėtų su mokiniu, kuriam daug įdomiau siuntinėti 
raštelius, o ne mokytis matematikos. 

— Kiek jų veikla nusikalstama? 

Adrianas ėmė siūbuoti kėdėje. 

— Ar čia ne tas pats, jei klaustumėt, ar kokia nors moteris ne tru- 
putį nėščia, pone Vulfai? Esi arba... 

Vulfas pasisuko kėdėje ir bedė į Adrianą šaltą šaltutėlį žvilgsnį. 

— Profesoriau, ar įdėmiai viską stebėjote? 

Adrianas visiškai sutriko. Jo tylėjimas virto klausimu, į kurį Vulfas 
mielai atsakė. 

— Ar jie labai nori, kad pasaulis sužinotų juos darant ką nors ne- 
teisėta? 

— Turbūt nelabai, - pradėjo Adrianas. 

— Klystat, profesoriau, labai labai labai klystat. Požemio pasaulis. 
Ten privalai būti patikimas. Jei žmonės manys, kad tai visiškai teisė- 
ta, tai kur čia smagumas? Kur visas džiaugsmas? Kur rizika? 

Adrianą pribloškė, kaip tiksliai tas seksualinis nusikaltėlis išdėstė 
apie žmogiškąją prigimtį. 

— Pone Vulfai, - atsargiai prabilo jis, - jūs darote man įspūdį. 

— Ir aš turėčiau būti profesorius kaip jūs, - atsakė tas. 

Vulfo veidą iškreipė šypsena, o Adrianas pagalvojo - tikiuosi, kad 
jis šypsosi ne taip, kaip tada, kai užsiima tuo, kuo iš tikrųjų nori už- 
siimti. 

— Gerai, profesoriau, juk žinote, kad visi tinklalapiai turi IP adre- 
są? Koks nors serveris turi į jį nukreipti. Yra gana paprasta programa, 


385 


JOHN KATZENBACH 


pateikianti visų serverių GPS vietą. Galime gana greitai jį surasti, tik 
tiek, kad... 

— Kas - kad? - paklausė Adrianas. 

— Visi blogiečiai - sukčiai, teroristai, bankininkai, bet kas - irgi tai 
žino. Egzistuoja ir programos, kurias galima nusipirkti, kad ką nors 
žiūrėdamas ar transliuodamas išliktum anonimiškas, tik tiek, kad... 

— Kas - kad? 

— Kai įsigyji ką nors, kas turėtų nuslėpti, kas tu esi, iš tikrųjų tai 
nelabai padeda. Ilgainiui viską galima nulaužti. Kai tik pradedi nau- 
dotis internetu... Na, gerai, tiesą sakant, tai labiau priklauso nuo to, 
kuris tavęs ieško, atkaklumo. Gali viską užšifruoti - jei esi kokia kor- 
poracija ar CŽV, puikiai nusimanai, kaip ką nors nuslėpti. Tačiau jei 
turi tokio pobūdžio tinklalapį... 

Jis parodė į mergaitę su gaubtu. 

— Na, tu nenori slėptis. Nori, kad žmonės tave surastų. Bet ne tie, 
kurių nereikia. Pavyzdžiui, farai. 

— O kaip tam užkirsti kelią? - paklausė Adrianas. 

Vulfas lėtai pasitrynė skruostus ir vėl uždėjo rankas ant klavia- 
tūros. 

— Mąstykite kaip blogas žmogus, profesoriau. Darote tai, ką da- 
rote. Po velnių, mes jau ir pinigus už tai sumokėjome. Jie gavo jūsų 
nario mokestį. Taigi jie darys tai, kas pritraukia vartotojų pinigus, 
kol prisipildys jų sąskaita. O tada - bum! ir išeis, strimgalviais paliks 
sceną, kol dar neprisišaukė nereikalingo dėmesio. 

Adrianas pažvelgė į ekraną. Pamatė laikrodį, matuojantį Serialo 
nr. 4 trukmę. 

Adrianas sunkiai atsiduso. Kadaise buvo psichologijos profeso- 
rius, taigi viską suprato. Prisiminė durpynų žudikus. Pusė, o gal ir 
daugiau smagumo tai porai buvo dėl rizikos. Būtent rizika kurstė jų 
santykius ir skatino iškrypimą. Jis pažvelgė į televizorių. Mergaitė su 
gaubtu užėmė visą milžinišką ekraną. Pavojus tik skatina aistrą. 

Jam ėmė suktis galva. Nuo to, ką jau žinojo ir ką pamatė, pasiju- 
to nusikamavęs ir išgręžtas. Bet stengėsi susikaupti ir toliau valdyti 
padėtį. 

Vulfas ėmė spaudyti klavišus. Mergaitė su gaubtu dingo, pasirodė 
paieškos langas. Jis toliau barškino, paskui sustojo ir įsižiūrėjo į in- 
formaciją ekrane. Ant popieriaus užsirašė skaičių seką. Tada atsidarė 
dar vieną paieškos langą ir įrašė tuos skaičius į pateiktus langelius. 
Pasirodė trečias langas, reikalaujantis susimokėti už paiešką. 

— Norit, kad paleisčiau? - paklausė Vulfas. 

Adrianas žiūrėjo it turistas, išvydęs Rozetės akmenį, žinantis, kad 
tai raktas į kalbas, tik nesuprantantis, kaip juo naudotis. 

— Manyčiau, taip. 

Jie lukterėjo, kol bus patvirtintas apmokėjimas. Po kelių sekun- 
džių jie pateko į tinklalapį, kur buvo reikalaujama naudotojo vardo ir 
slaptažodžio. Vulfas įrašė jau pažįstamą Psichprofą ir Dženiferę. 

— Nieko sau, va čia tai įdomu, - pasakė Vulfas. 

— Kas? 

— Kai kas išties nusimano, kaip naudotis kompiuteriais. Nenu- 
stebčiau, jei su šituo tinklalapiu būtų susijęs koks nors aukščiausios 
klasės hakeris. 


— Pone Vulfai, paaiškinkite man, prašau. 


Vulfas atsiduso. 
— Pažiūrėkit, - pasakė. - IP adresas keičiasi. Bet ne per greičiausiai. 
— Ką? 


— Įmanoma jį pajungti įvairiais kanalais, perkelti iš vienos vietos 
į kitą, ypač jei naudojiesi Tolimųjų Rytų arba Rytų Europos serverių 
sistemomis, kurias labai sunku atsekti, nes jos aptarnauja toli gražu ne 
legaliausias veiklas. Žinoma, kai taip darai, iškyla viena problema — 
mat iškeli internete raudoną vėliavą. Jei pasitvarkai taip, kad tavo IP 
adresas keistųsi kas minutę ar dvi, bet kuriam žmogui iš Interpolo aiš- 
ku kaip dieną - o dar aiškiau jų kompiuteriams, - kad kažkas daro 

kažką negera, o tai, kaip suprantate, atkreipia jų dėmesį. Nespėsi ap- 
sižiūrėti, ir tavo nedidukę pornografijos svetainę užpuls FTB, CŽV, 
MLG ir vokiečių ar prancūzų valstybės saugumas. O tu visai to nenori. 
Ne ne. Nė kiek nenori. 

— Taigi... 

— Tas, kas šitai sukūrė, yra visai nekvailas ir, matyt, visa tai žino. 
Taigi jis naudojasi kokiais šešiais serveriais. Žiūrėkit, makaluojasi 
nuo vieno prie kito, pirmyn atgal. 

— O kątai reiškia? 

— Tai reiškia, kad jį susekti ne taip paprasta. Ir aš spėju, kad pa- 
leidę tų serverių GPS paiešką rasime keletą kompiuterių kokiame 
nors tuščiame bute Prahoje ar Bankoke. Pagrindinė transliacija 
vyksta iš kažkur kitur. Farams — ar krūvai CŽV dirbančių „Delta“ 
grupės vyrų, jei kalbėtume apie terorizmą, - prireiktų nemažai lai- 
ko nustatyti tikrąją jų buvimo vietą, suprantat? 

Adrianas spoksojo į ekraną. 

Tikrąją jų buvimo vietą. Jis pagalvojo - keista, kad tas seksualinis 
nusikaltėlis taip išprusęs. 

Jis tylėjo, o mintyse tarytum šmėkštelėjo vienas klausimas. Aki- 
vaizdžiai vertingas. 

— Ar ta svetainė turi bent vieną IP adresą Jungtinėse Valstijose? - 
paklausė. 

Vulfas nusišypsojo. 

— Aha, - lėtai pasakė. - Ką gi, galiausiai profesorius mokosi. 

Jis spustelėjo kelis klavišus. 

— Jo, - atsakė. - Du. Vieną, - jis padvejojo, - Ostine, Teksase. 
Šitą žinau. Tai didžiulis pornografijos serveris. Per jį veikia daugybė 
pažiūrėk mane svetainių su internetinėmis kameromis ir tinklalapių, 
siūlančių įdėk, kaip barškinies su savo drauge. Tuoj pažiūrėsim, iš kur 
kitas IP adresas. - Paspaudinėjęs pasakė: - Kad jį kur velniai. 

Adrianas spoksojo į kompiuterio surastas GPS koordinates. 

— Čia Naujosios Anglijos kabelinė sistema, - pasakė Vulfas. 

Adrianas minutėlę pamąstė, o tada labai tyliai paklausė: 

— O kur tai yra, pone Vulfai? 

Kambary pasigirdo labai greitas barbenimas. 

Vaizdas ekrane pasikeitė, ekrane pasirodė daugiau GPS infor- 
macijos. 

— Jei norite žinoti, iš kur transliuojama Kasbustoliau.com, šita 
programa jums tai pasakys. 

Vulfas dar paspaudinėjo. Kompiuteryje pasirodė dar vienos GPS 
koordinatės. Adrianas žiūrėjo, stengdamasis įsiminti skaičius. Pasakė 
sau: Įsimink tiksliai. Nepamiršk. Nieko jam neparodyk. 

— Ar užsidirbau savo dvidešimt gabalų? - paklausė Vulfas. - Nes, 
profesoriau, jau vėlu. 

— Nežinau, pone Vulfai, - sumelavo Adrianas. - Tai nepaprastai 
įdomus procesas. Padarėte man didžiulį įspūdį. Bet sutinku su jumis. 
Jau labai vėlu ir, žinote, aš jau nebe toks jaunas. Susitiksime rytoj ir 
pratęsim. 

— Pinigai, profesoriau. 

— Aš turiu būti tikras, pone Vulfai. 

Vulfas paspaudinėjo klavišus, ir ekrane atsirado mergaitė su gaubtu. 

Abudu sužiuro į ją. Ji pakeitė pozą, prisitraukė kojas prie pilvo, 
tarsi drebėtų iš šalčio. 

Vulfas sukrutėjo kaip žmogus, kuris turi vienu metu stebėti du 
dalykus ir todėl jaudinasi, jog ką nors praleis. Apdairumas buvo ma- 
tyti iš akių, girdėti iš balso tono. Adrianas pagalvojo, kad vertėtų to- 
liau meluoti, kiek tik reikės, bet suprato, jog Vulfas tiki toli gražu ne 
viskuo, o gal ir visai netiki. 

— Atnešiu dalį. Manykite, pone Vulfai, kad tai honoraras. Nors ir 
abejoju, kad aptikome tai, ko ieškau. 

Vulfas atsilošė ir pasirąžė tarsi ką tik pabudęs katinas. Adrianas 
nesuprato, ar Vulfui nors kiek rūpi, ar jis kalba tiesą. Jis - ar, tiksliau, 

jo kreditinė kortelė - Vulfui atvėrė keletą naujų klodų. Vargu ar jam 
nors kiek rūpi ta mažoji Dženiferė ar Adrianas, ar kas nors kita nei jo 
paties interesai. 

— Kurgi ne, — atsakė Vulfas, net nemėgindamas slėpti nepasiti- 
kėjimo. - Jei čia ne mažoji Dženiferė, tai, kad ir kas ji būtų iš tikrųjų, 
jai tikrai reikia pagalbos, profesoriau. Nes aš manau, kad tai, kas bus 
toliau šitai mergaitei, tikrai velniškai nemalonu. 

Vulfas nusijuokė. 

— Pagavot? - paklausė. - Truputį pajuokavau. Nėr ko stebėtis, kad 
tai vadinasi Kasbustoliau. 

Adrianas atsistojo. Paskutinįkart pažvelgė į mergaitę su gaubtu. 
Jam kažkodėl atrodė, kad, palikdamas ją su šiuo seksualiniu nusi- 
kaltėliu, įkalintą Vulfo kompiuteryje, jis atiduoda ją į blogas rankas. 
Žiūrint į ją jam atrodė, kad ji tiesia rankas, nors ir ekrane, bet tiesiai 
į jį. Jis nesukrutėjo, - bent to nepajuto, - nes nenorėjo, kad Vul- 
fas suprastų, kokia energija jį užplūdusi. Jis ėmė sau tyliai kartoti 
tas GPS koordinates, tarytum kokį savo eilėraštį. Tuo pačiu metu 
kažkur pakaušyje išgirdo komanduojant Brajaną: Daryk tai! Daryk! 
Pirmyn! Laikas bėga! Bet tik išgirdęs, kaip miręs sūnus sušnabžda 
pats žinai, ką matei, pagaliau prisivertė nusisukti nuo ekrano ir išsi- 
vilkti iš Vulfo namų. 

MAIKLAS SĖDĖJO PRIE subraižyto balto plastikinio virtuvės stalo, 
netvirtai stovinčio, keliais milimetrais trumpesne viena koja, pasidė- 
jęs priešais kompiuterį, ir rašėsi pastabas dėl finalo. Tas judantis sta- 
las jį nervino, taigi išsitraukė iš už diržo 9 milimetrų pistoletą, išėmė 
iš jo vienintelį likusį šovinį ir, pakišęs jį po trumpąja koja, šiaip taip 
išlygino stalą. 

— Ponas auksarankis, - šūktelėjo Linda, eidama pro šalį į gretimą 
kambarį. 

Maiklas nusišypsojo ir tęsė darbą. Už lango virš kriauklės, pri- 
krautos nešvarių lėkščių ir stiklinių, matė giedrą, žydrą popietės 
dangų. Visa laimė, kad šiauriniuose regionuose, kur vasara ateina 
pamažu, žemė dar bus minkšta po ankstyvo pavasario liūčių ir lėtai 
tirpstančio sniego. Ten jis ir trauks. Tik dar tiksliai nežinojo, kada — 
gal rytoj, o gal ir poryt, - bet jau labai greitai. 

Ketvirtas numeris, pagalvojo jis, sparčiai sensta. 

Sensta ne metų, bet susidomėjimo požiūriu. Nors žinojo, kad jai 
dar likę gerokai laiko ir visada gali nutikti taip, kad jiems ūmai kils ko- 
kio nors siužeto posūkio idėja, galinti kiek užvilkinti tą laiką, taip pat 

suprato, kad auditorija turi pajusti pabaigos jausmą. O tai nelengva. 
Vartotojai turi būti ir patenkinti, ir įaudrinti. Turi būti tiek pabaiga, tiek 
perspektyva. 

Jam taip paaiškino Linda, jų verslo smegenys. 

— Sugrįžtantys vartotojai - visų verslų varomoji jėga. 

Jam būdavo smagu klausytis, kai ji imdavo kalbėti tuo viršininkės 
tonu. Paprastai ji taip darydavo, kai jiedu būdavo nuogi, ir tas prieš- 
taravimas tarp nežaboto sekso ir jos dalykiškų, mechaniškų, apgal- 
votų pastabų jį labai jaudino. 

Jam norėjosi pakilti nuo kėdės ir ją apkabinti. Dažniausiai ji tie- 
siog sutirpdavo, kai jis imdavo demonstruoti spontaniškus jausmus 
tarsi iš Valentino dienos atviruko. 

Maiklas jau buvo kone pakilęs, bet susilaikė. 

Planuok. Nesiblaškyk. Stipriai užbaik Serialą nr. 4. 

Jis kone garsiai nusijuokė. Kartais paprasčiausias nuveiktas dar- 
bas būna labai seksualus. 

Jis nusisuko nuo lango ir ėmė uoliai naudotis savo organizaciniais 
gebėjimais, planuoti, kaip atsikratyti Serialu nr. 4. Nepagailėjo laiko 
ir kruopščiai nusibrėžė kelią, nuvesiantį juos gilyn į Meino Akeidijos 
nacionalinį parką, plytintį už dviejų šimtų mylių. Tai įspūdinga lauki- 
nės gamtos teritorija, kur jiedu prieš porą metų žvalgėsi tarsi atsidavę 
skautai gamtininkai, - elniai, briedžiai, ore sklandantys ereliai, smarkios 
putotos upės, pilnos upėtakių ir lašišų, ir visiška izoliacija nuo pasaulio. 

Tas valstijos miškas buvo išraižytas senų, apleistų miškininkų 
kelių, iki pat giliausios gilumos. Jis važiuos ten, kur pasiekia sunkve- 
žimis, net jei teks keliauti akmenuotais, vėžėtais, apžėlusiais takais. 

Jam reikės privatumo. 

Tai bus vieta, kur Ketvirtas numeris liks suvisam. Mažai šansų, 
kad ją kas nors kada nors suras, - o jei koks nuklydęs keliautojas ir 
užtiks žvėrių iškapstytus nubalusius kaulus, ką gi, tebūnie, tuo metu 
jie jau rodys Serialą nr. S, o gal net ir Serialą nr. 6. 

Maiklas gerokai padirbėjo, ko! nustatė visus policijos postus palei 
tą numatomą kelią. Išsiaiškino visos valstijos policijos patruliavimo 
kelius ir statinius prie to kelio, ir visus vietinės policijos skyrius, pri- 
skirtus toms kaimo vietovėms, pro kurias jis važiuos. Jis net patik- 
rino, kokiomis valandomis dirbs visi Akeidijos parko prižiūrėtojai ir 
eiguliai. Amerikos automobilininkų asociacijos tinklalapyje susira- 
do eismo stabdymo planus savo numatomame kelyje ir apskaičiavo, 
kokiomis valandomis geriausia važiuoti, kad tikimybė, jog jį sustab- 
dys, būtų mažiausia. Jam patiko toks pasiruošimas - sąrašų darymas, 
kompiuterinė paieška. Kartais Maiklas pagalvodavo, kad reikėjo 
tapti alpinistu, vedančiu ekspedicijas į aukščiausias ir rizikingiausias 
viršukalnes. Jis buvo be galo kruopštus, dirbant su skaičiais jį užplūs- 
davo energija. Jautėsi į mirtį žiūrintis preciziškai tiksliai. 

Negana to, susidarė ir reikalingų įrankių ir daiktų sąrašą - kastu- 
vas, pjūklas, plaktukas, kirtiklis, viela - viso to reikia paskutinėms ke- 
lioms scenoms su Ketvirtu numeriu. Nežinojo, ar visko, ką išvardijo, 
tikrai prireiks, bet manė, kad pasiruošti bet kokiam nenumatytam 
atvejui yra būtina. Patikrino nedidukę rankinę Sony vaizdo kamerą, 
kurią pasiims į Ketvirto numerio paskutinę kelionę. Turėjo ir atsar- 
ginių baterijų, ir papildomai lipnios juostos, ir nediduką trikojį, ant 
kurio bus galima primontuoti kamerą. Pasižymėjo, kad trikojo jung- 
tį reikia sutepti alyva, kad nestrigtų. 

Numatęs visas smulkmenas, galvoje du ar tris kartus perkratęs vi- 
sus mažmožius, Maiklas pakilo nuo stalo ir nuėjo ieškoti Lindos. 

Ji sėdėjo prie monitorių, iš nuovargio žiovaudama ir rąžydamasi, 
ir gana abejingai stebėjo Ketvirtą numerį. Maiklas stabtelėjo. Pajuto, 
kad ta kažkuri jos dalis, taip neseniai artimai susijusi su Ketvirtu nu- 
meriu, kažkaip atsipalaidavo. Bet jis nemanė, kad dėl išprievartavi- 
mo, kurį ji taip pareigingai ir profesionaliai nufilmavo. 

Jis buvo sudaręs du sąrašus - jo ir jos. Linda greitai juos permetė 
akimis ir pritariamai linktelėjo. 

— Važiuoji dabar? - paklausė. 

Maiklas žvilgtelėjo į monitorių. Ketvirtas numeris gulėjo susirietusi. 

— Man atrodo, pats laikas, - atsakė. 

— Greit grįžk. 

— Dar reikia sugalvoti kelias paskutinės scenos detales, - atsakė 
Maiklas. 

Linda laikė rankoje dar vieną popieriaus lapą, nebaigtą scenarijų, 
kurį Maiklas parašė vakar. Ji nuo savęs pridėjo kelis elementus, tarsi 
prodiuseris, skaitantis pirminį scenaristo juodraštį. Puslapio paraš- 
tės buvo išmargintos smulkia, dailia Lindos rašysena. 

— Žinau, - pasakė ji. - Tiesiog nesu tikra, kad jame jau viskas gerai. 

Ji palydėjo jį ligi lauko durų ir jiedu ten mindžikavo. Nuo Serialo 
nr. 4 pradžios tai pirmas kartas, kai tenka išsiskirti. Išties per visą tą 
laiką jie beveik nebuvo išėję į lauką, ir dabar tas lengvas vėjelis ir šilu- 
ma apsuko galvas, apsvaigino ir jie giliai įkvėpė gaivaus oro. 

Maiklas apsidairė po tą seną vienkiemį. Namas aplūžęs, purvinas — 
ilgai jau nelaikys. 

— Mums dar pasisekė, kad nereikėjo visus serialus pračiaudėti 
ir prakosėti šitoj senoj skylėj, - pasakė jis. - Nebus gaila iš čia išsi- 
nešdinti. 

Linda suspaudė jam ranką. 

— Ilgai neužsibūk, — pasakė. 

— Neužsibūsiu. Ar tau ko nors parvežti iš miesto? 

Jųdviejų pokalbis niekuo nesiskyrė nuo bet kurios jaunos mylin- 
čios poros pokalbio išsiskiriant, kai vienas kuris turi tvarkyti nuobo- 
džius savaitgalinius reikalus. 

Ji papurtė galvą. 

— Ne. Man nieko nereikia. 

Jis apsidairė. Iš ten, kur stovėjo, buvo matyti miškas tolimo lauko 
pakrašty, žalios žolės kalvos ir piktžolėm apaugusi žemė už nušiuru- 
sios ir nublukusios raudonos daržinės, kur jiedu buvo pasistatę savo 

mersedesą. Aplūžusios medinės tvoros ir surūdijusi spygliuota vie- 
la - gardai, kur kadaise ganėsi karvės ar avys. Ilgas suplūktas žvyrkelis 
į vienkiemį driekėsi skystu miškeliu, tarsi tuneliu, slepiančiu nuo jų 
akių pagrindinį kelią. Artimiausias namas - beveik už mylios, vos ma- 
tomas per krūmynus ir medžių šakas. Kaip ir daugybėje nykstančių 
Naujosios Anglijos vietų, jų sodyba atrodė ir senoviškai idiliška, ir nu- 
šiurusi nuo senumo. Čia ir yra visas grožis, galvojo Linda; pasislėpę 
toje senovėje ir griuvėsiuose, jiedu sukūrė ultramodernų pasaulį. Ši 
aplinka - ideali priedanga jų veiklai. 

— Klausyk, nenoriu, kad Ketvirtas numeris išgirstų, kaip užve- 
di pikapą. Jis labai garsiai burzgia. Na, žinai - trakšt, trakšt, brrrmm, 
brrmm, tratata, brrrrr. Taigi, prieš užvesdamas, suskaičiuok iki devy- 
niasdešimt. Duosi man laiko ką nors pagroti, kas nukreiptų jos dėmesį. 

Maiklas pagalvojo, kad Linda dažnai sugeba numatyti nedideles, 
bet labai svarbias problemas. 

— Gerai, - atsakė jis. - Netikiu savo ausimis, kad kritikuoji mano 
pikapą, jis nėkart manęs nenuvylė, - pajuokavo jis, ir jiedu nusišyp- 
sojo tarsi eiliniai įsimylėjėliai, skaidrinantys vienas kitam nuotaiką 
juokeliais. - Gerai. Devyniasdešimt sekundžių, pradedu... 

Jiedu pradėjo kartu skaičiuoti, tik Maiklas pradėjo nuo devynias- 
dešimt ir skaičiavo atgal, o Linda - nuo vieneto ir pirmyn. Ir abu ėmė 
kikenti tarsi pirmokėliai. 

— Iš naujo, - pasakė jis. - Bet nuo devyniasdešimt... atgal. 

Ji purtė galvą, atmetė vėjo plaikstomus plaukus. Tada pradėjo 
skaičiuoti garsiai, nutaisė baisiai skubančios miną ir nulėkė į namą. 
Maiklas nuskuodė per šlapią purvą prie seno pikapo, tyliai skaičiuo- 
damas kiekvieną žingsnį. 

Jie vėl smaginosi. Abu jau matė Serialo nr. 4 pabaigą ir dėl to 
abiem palengvėjo ir apėmė džiaugsmas. 

Atsisėdęs prie vairo, jis įsivaizdavo Lindą prie kompiuterio. Muzi- 
ka? - pasvarstė jis. O gal vėl žaidimų aikštelė? 

Kad ir ką ji bus pasirinkusi, tai nuslopins išvažiuojančio pikapo 
garsus. 

Tiesą sakant, Linda suderino ir tai, ir tai. Garsiai tebeskaičiuoda- 
ma įsitaisė priešais pagrindinį kompiuterį ir spustelėjo keletą klavi- 
šų. Iš pradžių ji paleido garsą, kaip kažkas garsiai beldžia į duris, — 
tai išgirdusi Ketvirtas numeris staiga ėmė vartytis lovoje. Staiga į tą 
garsą įsiterpė galingi Led Zeppelin dainos „Sutrikusi komunikacija“ 
akordai. Linda matė, kaip Ketvirtas numeris rankomis užsidengia 
ausis — su antrankiais ir grandinėmis, dabar ribojančiomis jos laisvę, 
tai buvo sudėtinga, bet šiaip taip įmanoma. 


Maiklas spėriai stumdė didžiulį oranžinį vežimėlį po didžiulę namų 
apyvokos ir statybos prekių parduotuvę ir krovė į jį daugybę panašių 
dalykų, kuriuos naudojo, degindamas vogtą autobusiuką. 

Jis sumetė viską į pikapo galą taip pat kaip bet kuris kitas nagin- 
gas meistras ar rangovo padėjėjas, kurie drauge su juo išėjo iš par- 
duotuvės. Puikiai žinojo, kad to tinklo parduotuvėse ir prie durų, 
ir tarp lentynų, ir automobilių stovėjimo aikštelėje pilna stebėjimo 
kamerų. Buvo užsimaukšlinęs kepurę ir nuleidęs smakrą. Pasikėlęs 
apykaklę. Nenorėjo, kad kuris nors daiktas būtų atsektas iki šios 
parduotuvės ir koks nors faras, peržiūrėdamas įrašą, identifikuotų 
pikapą. 

Viskas turi būti ištrinta. Jame virė nuolatinės pastangos numa- 
tyti net menkiausius dalykus ir smulkmenas, galinčias tapti kokia 
nors sąsaja. Šukose įstrigę plaukai? Juose galima rasti DNR. Pirštų 
atspaudai ant slidaus stalo paviršiaus? Jis jaudinosi, kad koks faras 
nesusietų tų pirštų atspaudų su senu jo paauglystės arešto protoko- 
lu. Pardavimo čekis iš aukštos klasės filmavimo kamerų parduotuvės 
Niujorke? Jis visada mokėdavo grynais, nesvarbu, kiek daiktas kai- 
nuoja. Jų kompiuterių standieji diskai? Jų sunaikinimu reikia ypač 

pasirūpinti. Sunkus darbas, pagalvojo jis, užtikrinti, kad, kai dingsti, 
po tavęs neliktų visiškai nieko. 

Maiklas sustojo savitarnos degalinėje, prisipylė degalų į pikapą ir 
į šešis raudonus plastikinius kanistrus. Pripildė visas talpyklas. 

Teks ir kapus kasti, ir pėdsakus deginti. Reikės ir bilietus pirktis. 
Jis žinojo, kad turės apskaičiuoti laiką ir atstumus, suderinti juos su 
oro linijų skrydžiais ir kelionėmis automobiliu. 

Išmontuoti Serialą nr. 4 nė kiek ne lengviau nei planuoti. Numa- 
tyti laiką labai keblu. Viską, ką jis pastatė ir sukūrė, reikia išardyti ir 
sunaikinti. Daug darbo, svarstė jis, ir bendrų darnių pastangų. Visa 
tai padaryti visada pritrūksta valandų. 

Važiuodamas jis skrupulingai stengėsi neviršyti greičio. 

Jų vienkiemis buvo už kelių mylių nuo to nedidelio miestelio, kiek 
pavažiavus keliuku į šoną, nuo greitkelio vos vos matėsi. Privažiuoda- 
mas prie jo Maiklas pamanė niekaip neįsivaizduojąs, kaip jis atrodė, 
kai dar buvo veikiantis ūkis. Dabar jis telaukė kokių nors turtuolių, 
kurie perstatytų jį, įrengtų aukščiausios klasės virtuvę su europietiš- 
ka buitine technika, išklotų importines kietmedžio grindis, pakabintų 
kaltinius Vermont Castings sietynus, o rūsyje, kur buvo Ketvirto nume- 
rio kamera, galbūt įtaisytų namų kiną. Kokiai nors pasiturinčiai miesto 
porai, ieškančiai atokios savaitgalio poilsiavietės, jis tobulai tiktų. To- 
kiems, kurie norėtų vienos rūšies teatrą pakeisti kitos rūšies. Ištrūkti 
iš perpildytos kasdienybės į gamtos supamą kampelį, - ne laukinės 
gamtos, bet prijaukintos buvusio ūkio gamtos, - kur galėtų pasikvies- 
ti svečių ir sukti Blu-ray diskus nė iš tolo nenutuokdami, kokia tikra 
drama vyko būtent čia. Viskas tame perstatytame name būtų netikra 
ir dirbtina. Ir Maiklo vaizduotėje nupiešta toji banali madinga pora ne- 
turės žalio supratimo, ką iš tikrųjų ta vieta savo akimis regėjo. 

Įdomu, pagalvojo Maiklas, ar mums išvažiavus čia vaidensis. Jis 
prapliupo juoktis: vaiduokliai turbūt labai nuviltų tą jo įsivaizduo- 
jamą porą. 

Jis sustabdė pikapą visai prie durų, rūpestingai apsukęs, kad jis 
stovėtų priekiu į išvažą. Paliko užvedimo raktą spynelėje. Jam patiko 
tas pikapas, bus gaila jo atsisakyti. Jis visai negalvojo apie tai, ką teks 
padaryti Ketvirtam numeriui. Kaip ir tas pikapas, ji buvo reikmuo, 
kurio naudingumo laikas artėja prie pabaigos. Sekundę jis susivokė, 
kad mintys kažkur klaidžioja. Jam buvo sunku prisiminti tikrą Ket- 
virto numerio vardą. 

Dženisė, Dženeta, Dženė - ne, Dženiferė. 

Jis nusišypsojo. Dženiferė. Viso, Dženifere, pagalvojo jis. 


Linda suposi savo prašmatnioje kėdėje prie kompiuterių stalo. 

Ji nežinojo, ar protingai pasielgė paleidusi dvi garso injekcijas. 
Žiūrovams labiau patiko Ketvirto numerio sunkaus alsavimo gar- 
sas, kurį jie, matyt, laikė tam tikra muzika. Kita vertus, atrodė, kad 
visi kažkaip pasikrauna, kai jie panaudoja vieną ar kitą trikdantį gar- 
so efektą. Tai pakurstydavo jų fantazijas, kaip ir Ketvirto numerio. 
Linda mintyse pasižymėjo, kad ateity jie turėtų naudoti įvairesnius 
papildomus garsus. Žaidimų aikštelė ir kūdikio verksmas - gerai, po- 
licijos sirena — puiku, bet repertuarą reikia plėsti. Penktą numerį turi 
supti nuolat besikeičiantys netikri pasauliai. 

Imdama nuo stalo Maiklo Serialo nr. 4 paskutinių valandų pla- 
ną, Linda buvo įsitikinusi, kad sulig kiekvienu serialu jie išmoksta ką 
nors nauja. 

Jų veikla sekėsi vis geriau ir geriau, bet Linda nebuvo iki galo pa- 
tenkinta tuo, ką Maiklas surašė baigiamajam epizodui. Ten trūko tei- 
singos aistros. 

Blogi prisiminimai, pamanė Linda. Ketvirtas numeris nusipelnė ge- 
resnių išleistuvių. 

Pirmas numeris mirė atsitiktinai. Virvė, kuria ji buvo pririšta, už- 
sikabino ir užsmaugė ją, kai ji išvirto iš lovos vidury naktinio košma- 


PROFESORIUS 


ro. Ji su Maiklu buvo nepakankamai atidūs, ir tai per anksti užbaigė 
jų pirmąjį serialą. Jos mirtis išties privertė skirti daugiau dėmesio ir 
labiau sužiūrėti visus veiksmus. 

Nepaisant visų jų planų, Antras numeris mirė ne ekrane. Jų pra- 
diniame scenarijuje buvo numatyta sujungti išprievartavimą ir mirtį, 
kaip tradiciškai daroma snufe -— bet viskas virto baisiai aršia kova, ir 
Lindai teko nutraukti transliaciją ir padėti Maiklui pasiėmus peilį. 
Viskas buvo labai kruvina, groteskiška ir visiškai neverta jų profe- 
sionalumo. Teko sutvarkyti baisinę netvarką, prisiminė Linda. Bur- 
noje jiems liko itin rūgštus skonis, o kalbant apie verslo sprendimus, 
tai buvo visai prasta. Su Trečiu numeriu jie elgėsi atsargiau. Ištisas 
valandas iki smulkmenų planavo jos mirtį, bet buvo skaudžiai ap- 
vilti, kai ji ūmai sunkiai susirgo. Linda spėjo, kad ta liga buvo kaž- 
kaip susijusi su mušimu. Jie perlenkė lazdą stengdamiesi ją palenkti 
fiziškai. Dėl tokių klaidų su Ketvirtu numeriu jie kur kas apdairesni. 
Skaudink, bet nesužalok. Kankink, bet nenukankink. Prievartauk, bet 
nenuprievartauk. 

Dar taip nebuvo, kad pabaigą nufilmuotų taip, kaip suplanuota, 
kai visi žiūri, prilipę prie kompiuterių ir televizorių ekranų. Ji Ži- 
nojo, kad žiūrovai to nori, - ne, to reikalauja. Jie geidžia veiksmo. 
Nenori nelaimingų atsitikimų ar nutrauktų transliacijų, ar kokių 
pasiteisinimų, ir jau ko tikrai, po velnių, nenori - kad Ketvirtas nu- 
meris tiesiog nustotų krutėti, paspringtų krauju ir numirtų kaip jos 
pirmtakė. 

Bet jie nenori ir kad Maiklas tiesiog įvykdytų jai egzekuciją prie- 
šais kamerą. Lindai tai net atrodė neskoninga. Tada jie bus ne ką ge- 
resni už teroristus. Reikia būti kur kas rafinuotesniems. 

Linda apsidairė po kambarį ir pažvelgė į stalą, kur buvo sudėta 
jų ginklų kolekcija. Jos vaizduotėje ėmė formuotis idėja. Ji atsistojo, 
nuėjo prie stalo ir čiupo .357 magnumą. Meistriškai suktelėjusi riešą, 

atidarė dėtuvę ir pažiūrėjo, ar užtaisytas. Šypsodamasi padėjo pisto- 

letą ant stalo ir griebė po ranka pasitaikiusį bloknotėlį. Visa susijau- 
dinusi greitai ėmė rašyti. Čia tai iššūkis, pagalvojo. Unikalus iššūkis 
žiūrovams. Bet dar didesnis iššūkis Ketvirtam numeriui. 

Linda pakėlė galvą. Išgirdo, kaip už lango privažiuoja pikapas. Vėl 
palinko prie savo užrašų galvodama: Maiklas bus sužavėtas. 

Tai bus tarsi dovana. 


4() 


ADRIANAS JAUTĖ KEISĘ judant jam už galvos. Atsilošė krėsle ir paju- 
to, kaip ji glosto jam galvą. Paskui apkabina jį, priglaudžia tarsi vaiką. 
Ir tyliai niūniuoja, kaip kadaise Tomiui, kai jis dar mažas sukarščiavo. 
Tai tikriausiai buvo lopšinė, bet melodijos jis neatpažino. Bet ji vis 
tiek jį nuramino ir, išgirdęs, kaip Keisė šnabžda: „Jau laikas, Audi. Jau 
laikas“, - buvo pasirengęs. 

Markas Vulfas jam neberūpėjo. Atrodė, tiek jo namai, tiek moti- 
na, tiek kompiuteris - ir visos tos baisios vietos, kur jiedu buvo nuke- 
liavę elektroniniu būdu, - traukiasi kažkur į tolimą užkampį. Detek- 
tyvė Kolins irgi buvo nebesvarbi. Ji pernelyg prisirišusi prie taisyklių 
ir labai bijo ką nors padaryti ne taip, kad galėtų padėti. Merė Rigins 
su Skotu Vestu irgi jau neįdomūs. Juos kausto arogancija, nežinia ir 
emocijos dėl pabėgimo. Vienintelis žmogus, dar aktyviai ieškantis 
Dženiferės, - Adrianas, bet jis ir pats jautė, kad balansuoja ant be- 
protybės ribos. 

Gal ta beprotybė šiuo atveju gali būti privalumas, pagalvojo jis. Mi- 
rusieji - žmona, sūnus, brolis - susiplakė su vaizdu, kur mergaitė su 


gaubtu iš ekrano tiesia rankas į jį. Tarytum klausytumeis, kaip du 

instrumentai groja tą patį muzikos kūrinį, tik skirtingais klavišais ir 
skirtingom oktavom. 

Adrianas nenoromis išsilaisvino iš žmonos glėbio. Jautė, kaip jos 
rankos slysta oda, deginą ją laimingesnių dienų prisiminimais. 

— Dabar turi pakankamai informacijos, gali tęsti, - paragino ji. 

— Manau, kad taip. 

Jis buvo ant kažkokio popiergalio užsirašęs svetainės Kasbusto- 
liau GPS koordinates. Priėjo prie kompiuterio ir ėmė trypčioti. 

— Pats žinai, ką turi daryti, - dar kartą atsargiai paragino ji. - Gal 
ne taip gerai, kaip Vulfas ar ta detektyvė, bet žinai užtektinai. Jie at- 
ims tai, ką tu sužinojai, Audi, ir nesustos, kol viskas nesibaigs. 

Jis mąstė: vienas gali daryti ką nors bloga, kita daryti ką nors gera. 
Vienas iš jų nusikaltėlis, kita - detektyvė. Bet jiems abiem reikia Dže- 
niferės, nors ir dėl skirtingų priežasčių. 

— Adrianai, meile mano... - meiliai įtikinėjo Keisė. - Manau, turi 
pasiskubinti. 

Jis nuleido akis ir pamatė, kaip rankos pačios tiesiasi prie klavia- 
tūros. Keisė valdė jo pirštus. Paspausk E. Paspausk R. Parašyk žodį. 
Spustelk pelę. Jis pagalvojo, kad dabar yra įstrigęs tarp pasaulių. Iš 
pradžių liga iš jo atėmė tik labai paprastus dalykus, kurie žmonėms 
atrodo savaime suprantami. Dabar jau vagia viską urmu. Jis visas įsi- 
tempė. Pasakė sau, kad reikia tik būti tvirtam ir ryžtingam. Sumur- 
mėjo sau: 

— Tu nesustosi. Ir nedvejosi. Viską padarysi taip, kaip galėjai ka- 
daise. 

Jo paties balsas aidėjo knygų lentynomis nustatytame kambary- 
je kone taip, tarsi tie žodžiai būtų išrėkti nuo kokio gilaus kanjono 
krašto. 

Adrianas atidėjo abejones į šalį ir griebėsi Google Earth. 

Ekrane pasirodė adresas. Įvedęs jį, gavo nekilnojamojo turto są- 
rašus. 


402 


PROFESORIUS 


Priešais akis iššoko tuzinas spalvotų seno, nušiurusio dviaukščio 
vienkiemio nuotraukų. Buvo nurodyta ir nekilnojamojo turto agen- 
tės nuotraukos ir pamatė, kad ji rūpinasi daugybe nekilnojamojo tur- 
to objektų. Visų aprašymai kupini pagyrų, siūlomos itin patrauklios 
sąlygos. Prie jų pridėtose nuotraukose visi objektai atrodė puikūs ir 
tvirti, tokie, kuriuos įsigijus jų vertė neišvengiamai augtų. Adrianas 
nelabai tikėjo tuo, ką matė. Nekilnojamojo turto bendrovės gali įti- 
kinti, kad ir pats graudžiausias, labiausiai apleistas Naujosios Angli- 
jos kaimas yra palankiausia galimybė investuoti į nekilnojamąjį turtą. 

Jis jautė, kaip Keisė žiūri per petį. Ji turbūt irgi netiki tuo, ką mato. 

— Atokios vietovės, - pasakė Keisė. — Varganos vietos, tik ir lau- 
kiančios, kad atvyktų turtingesni žmonės, įleistų šaknis, pradėtų leis- 
ti pinigus ir išgelbėtų visus ten įstrigusius. 

Adrianas puikiai tai suprato ir linktelėjo. 

— Tokiose vietose niekas nesuka galvos, ką tu ten darai, - tęsė 
Keisė, — svarbiausia, kad viską darytum tyliai ir būtum susimokėjęs 
į priekį. Jokių smalsių kaimynų ar farų, manyčiau. Tik daugybė tylių, 
slaptų kertelių toli nuo pramintų takų. 

Adrianas spustelėjo mygtuką SPAUSDINTI, ir spausdintuvas 
suūžė. 

— Svarbiausia nuotraukos. Tau nuotraukų tikrai prireiks, — aiški- 
no Keisė. Panašiai ji primintų nepamiršti ko nors parnešti iš parduo- 
tuvės. 

— Žinau, - atsakė Adrianas. - Turiu. 

— Dabar jau eik, - paragino Keisė. 

Ji kalbėjo tuo savo verčiau nesiginčyk tonu, kurį Adrianas prisimi- 
nė dar iš tų laikų, kai Tomis ką nors iškrėsdavo. Dažnai taip nenu- 
tikdavo, bet kai jau nutikdavo, Keisė nustumdavo į šalį menininkę ir 
tapdavo griežta, it juodai apsirengusi metodistų pastorė. 

Jis atsistojo ir čiupo paltą nuo kėdės atkaltės. 

— Tau prireiks dar šio to, - pasakė ji. 

Adrianas linktelėjo, nes kuo tiksliausiai suprato, ką ji turi ome- 
ny. Labai nudžiugo, kad, regis, visai tvirtai žengia per kambarį. Jo- 
kių girtuoklio pasvirdinėjimų, jokių kliuvinėjimų. Jokio senatviško 
nestabilumo. Stovėdamas tarpdury į lauką, kurį laiką pasižvalgė po 
namus. Atsiminimai aplink jį ošė tarsi audringas krioklys; visi kam- 
pai, visos lentynos, visi bet kurios kertės coliai jam garsiai priminė 
praėjusius laikus. Įdomu, ar dar kada sugrįšiu namo, pagalvojo. Stab- 
telėjęs išgirdo, kaip Keisė šalia šnabžda: 

— Tau reikia eilėraščio, — tyliai pasakė ji. - Ko nors, kas sukrėstų. 
Ko nors drąsaus. Tenisono Pusę lygos, pusę lygos, dar pusę lygos pir- 
myn arba Šekspyro kaip ėjo su mumis per Šventą Krispiną. 

Tos eilės ėmė aidėti Adrianui galvoje, ir jis nusišypsojo. Eilės apie 
karius. Išėjo į ankstyvo ryto šviesą ir susivokė, kad dėl kažkokių ne- 
suprantamų priežasčių žmona taip ir liko jam prie šono, irgi atsiskyrė 
nuo namo, kur jiedu drauge gyveno. Jis nesuprato, kodėl ji nebeuž- 
sirakinusi namuose, bet šitas pokytis jį pradžiugino ir sujaudino. Jis 
jautė, kaip ji žengia koja kojon su Brajanu, ir numanė, kad ir Tomis 
bus netoliese. 

Adrianas su savo mirusia praeitimi spėriai žygiavo per kiemą, kur 
keliuke laukė jo senasis volvo. 


Išgirdusi Adriano balsą seksualinio nusikaltėlio Marko Vulfo telefo- 
nu, Terė Kolins apstulbo ir niekaip negalėjo nusiraminti. Ji jau tikė- 
josi, kad senasis profesorius liovėsi kištis į Dženiferės dingimo bylą. 
Ir manė, kad Markas Vulfas jau apklaustas ir išsiaiškinta, jog jo su tuo 
niekas nesieja, nebent panašios aplinkybės. Ji niekaip nesuvedė galų, 
kodėl jiedu klausinėja apie tatuiruotes ir randus. 

Ji važiavo į darbą. Buvo rytinio piko metas, automobilių grūstis 
net tokiame mielame mažame universitetiniame miestelyje. Terės 

galvoje sukosi darbai, kuriuos reikia padaryti, ir svarbiausias iš jų 
buvo sužinoti, kuo užsiima profesorius. Nėra taip, kad jis galėtų su- 
jaukti jos tyrimą. Jis ir taip aklavietėj. Ji apsižvalgė, apžiūrėjo žmones 
prie automobilių vairo ir sulėtino greitį, beveik sustojo praleisti mo- 
kyklinio autobuso, sukančio į kelio kraštą išleisti mokinių. Tai primi- 
nėjai, kad reikėtų spustelėti Marką Vulfą. Ji niekaip nesugalvojo, kaip 
jam sukelti tiek problemų, kad jis susirinktų daiktus ir išvažiuotų tuoj 
pat, išsivežtų savo iškrypėliškus poreikius į kitą bendruomenę, kur 
su juo tektų tvarkytis kokiai nors kitai vietos policijai, - farai tokį 
jurisdikcinį atsakomybės perkėlimą kitiems vadino permesti šiukšles. 
Bet kai tik jo motiną išgabens į kokius nors slaugos namus, išauš ta 
diena, kada ji rimtai pasirūpins, kad Markas Vulfas imtų manyti, jog 
būtų labai puiku išsikraustyti. 

Terė pravažiavo mokyklą, greitai žvilgtelėjo į šoną, pamačiusi, 
kaip iš geltonojo autobuso pabyra keleiviai. Pora nusikamavusių 
mokytojų nusivedė tuos nepaklusnius vaikus prie durų. Eilinės die- 
nos pradžia. Viskas savo vietose. Ji žinojo, kad jos vaikai jau viduje. 
Įsivaizdavo, kaip jie triukšmingai sėdasi į savo vietas klasėje. Bus dai- 
lės pamoka, matematika, paskui pertrauka, ir jokiam vaikui nė min- 
ties nekils, kad visai šalia tyko įvairiausi pavojai. 

Policijos nuovada nuo mokyklos buvo tik per kelis kvartalus, ji 
pasistatė automobilį aikštelėje už jos. Pasiėmė kuprinę, ženklelį ir 
pistoletą. Pagalvojo, kad profesoriui teks išklausyti dar vieną griež- 
tą pusiau paskaitą, pusiau pagąsdinimą nesikiškite į policijos reikalus. 
Lauke buvo šilta. Vagysčių metas, pagalvojo ji. Atšilę vakarai neišven- 
giamai padidina naktinių įsilaužimų skaičių. Tokie nusikaltimai labai 
erzina. Tenka ruošti dokumentus draudimui ir bendrauti su įsiutu- 
siais namų savininkais. 

Terė įžengė į nuovadą, nesitikėdama nieko daugiau nei praleisti 
dieną rašant ataskaitas ir gal nuvažiuojant į vieną kitą namą ar konto- 
rą apžiūrėti kokio išdaužto lango ar išverstų virtuvės durų. Iš pradžių 


JOHN KATZENBACH 


jos akys užkliuvo už pamainos seržanto, sėdinčio prie savo stalo už 
storo stiklo pagrindiniame vestibiulyje. Seržantas buvo žilas ir pil- 
votas, bet puikiai tvarkėsi su piliečiais, įžirgliojančiais pro pagrindi- 
nį įėjimą su vienokiais ar kitokiais skundais — dažniausiai dėl kokių 
palaidų šunų, krūmuose besišlapinančių nemandagių studentų ar ne 
vietoje pastatytų automobilių. Bet kai jų žvilgsniai susitiko, seržan- 
tas mostelėjo į šoną, į eilę plastikinių kėdžių palei sieną. Jas galima 
vadinti jų laukiamuoju. 

— Šitas žmogus laukia tavęs, — pro stiklą pasakė seržantas. 

Pamačiusi besistojantį Marką Vulfą, Terė sutriko. 

Jis atrodė nelaimingas, neišsimiegojęs ir sudirgęs. Ji nepuolė svei- 
kintis ir nukirto jį tam dar nespėjus išsižioti. 

— Kodėl profesorius Tomas man skambino iš jūsų mobiliojo te- 
lefono? 

Vulfas gūžtelėjo. 

— Padėjau jam šį tą aiškintis, jis manęs paprašė... 

— Ką aiškintis? 

Vulfas ėmė mindžikuoti. 

— Pone Vulfai, ką aiškintis? 

— Padėjau jam ieškoti tos mergaitės. Mažosios Dženiferės. Tos, 
kuri dingo. 

— Ką turite omeny, sakydamas padėjau? Ir ką reiškia ieškoti? 

— Jis mano, kad ta mergaitė pasirodys kokioje nors pornografijos 
svetainėje. Jam kilę visokių keistų teorijų apie tai, kodėl ją pagrobė 
ir... — Vulfas nutilo. 

Terė nelabai ką suprato, o ypač posakio keistų teorijų. 

— Tai ko čia atėjote? Galėjot tiesiog paskambinti. 

Vulfas vėl truktelėjo pečiais. 

- Jis nepasirodė, - atsakė. - Žadėjo šįryt ateiti pas mane, kad ga- 
lėtume toliau ieškoti. Po velnių, net paskambinau į darbą ir pasakiau, 
kad susirgau, ir mes turėjome... 

Apie pinigus, kurių laukė, Vulfas nieko nesakė. 

— Ką turėjote? 

— Aš jam rodžiau visokius dalykus internete. - Vulfas kalbėjo lė- 
tai, atsargiai. - Suprantat, jis norėjo pamatyti, na, gana keistus daly- 
kus. Žinot, jis gi psichologas, dėl Dievo meilės, ir aš jam tik padėjau. 
Jis pats nelabai žino, kur ir kaip naršyti, ir... 

— Bet jūs žinote, - rėžė Terė. 

Vulfas pažvelgė į ją žvilgsniu, tarsi sakančiu - na, ką jau padarysi. 

— Supraskit mane teisingai. Tas seniokas man visai patinka. - Vul- 
fo balsas nuskambėjo keistai meiliai. - Klausykit, mes abu supran- 
tam, kad jis pamišęs. Bet užsispyrėliškai pamišęs, jei suprantat, ką 
noriu pasakyti. - Matydamas nieko nesakančią, abejingą Terės miną, 
Vulfas ėmė dvejoti. Paskui, tarytum perjungęs pavarą, prabilo kur 
kas griežčiau. - Mums reikia pasikalbėti, - pasakė. - Bet asmeniškai. 

— Asmeniškai? 

— Jo. Nenoriu prisidaryt problemų. Klausykit, detektyve, aš čia 
bandau būti gerietis. Profesorius laikosi labai netvirtai. Po velnių, juk 
ir pati matėt. - Vulfas nužvelgė Terę tarsi klausdamas, ar ji su juo su- 
tinka. - Ir, klausykit, man dėl jo neramu, suprantat? Nejaugi tai šitaip 
baisu? Baikit pagaliau, ką. 

Terė susimąstė. Jai buvo sunku patikėti, kad tas seksualinis nusi- 
kaltėlis ūmai tapo doru, rūpestingu ir padoriu bendruomenės nariu. 
Tačiau dėl kažko jis atvažiavo į policiją ir tas kažkas aiškiai yra di- 
džiulis akstinas, nes tokie žmonės kaip Vulfas niekada nenori turėti 
reikalų su policija. 

— Gerai, - pasakė ji. - Galime pasikalbėti asmeniškai. Bet iš pra- 
džių paaiškinkite, kodėl. 

Vulfas nusišypsojo taip, kad jos įtarumas dar sustiprėjo. 

— Ką gi, - pasakė jis, - man atrodo, kad mūsų draugas profesorius 
ruošiasi kai ką nušauti. 

Vulfas nežinojo, ar taip yra iš tiesų. Adrianas gana ilgai mosavo 

jam po nosimi savo pusautomačiu, ir tokia išvada būtų visai logiška. 
Tiesą sakant, Vulfas svarstė: jei manysime, jog profesorius, nukrei- 
pęs ginklą į kitą žmogų, gali netyčia iššauti, vadinasi, kas nors gali 
tikrai žūti. 


Jie nuvažiavo į senojo profesoriaus namus, nors Vulfas ir primygtinai 
aiškino, jog jo ten nerasią. Kaip jis ir sakė, jo automobilio nebuvo, o 
neužrakintos durys plevėsavo atviros. Terė nė nesudvejojusi žengė vi- 
dun, o Markas Vulfas patraukė iš paskos. Viena tai darė suvokdama, 
kad laužo labai aiškią darbo taisyklę, o kitam buvo baisiausiai smalsu. 

- Jėzau, - sumurmėjo Vulfas, - kokia čia netvarka. 

Jie įėjo į baisiai sujauktus namus. Terė stengėsi nekreipti dėmesio, 
nors aiškiai matė, jog nuo praeito karto, kai ji lankėsi pas profesorių, 
viskas dar pablogėjo. Nebeliko jokių tvarkymosi ar valymosi ženklų. 
Viskas nuklota drabužiais, indais, šiukšlėmis, popieriais. Atrodė, lyg 
tuose namuose prieš kelias sekundes būtų praūžusi audra. 

Terė šūktelėjo: „Profesoriau Tomai?“, nors ir žinojo, kad jo čia 
nėra. Perėjo svetainę ir pakartojo: „Profesoriau Tomai, kur jūs? o 
Vulfas patraukė į kitą kambarį. 

Ji riktelėjo Vulfui: 

— Ei, nesitraukiam nuo manęs! - bet jis neklausė jos. 

— Štai ką jums tikrai reikėtų pamatyti! - sušuko jai Vulfas. 

Nuėjusi į jo pusę, ji pamatė jį jau sėdintį prie kompiuterio profe- 
soriaus kambaryje. Jis spausdino it pasiutęs. 

— Ką čia ruošiatės man parodyti? 

— Turbūt norėsit pamatyti tinklalapį, dėl kurio jis taip užvirė. Jis 
man pasakė, kad čia ne tas, bet paskui paskambino jums dėl to sušik- 
to rando ir... 

— Taip, tatuiruotės, tęskit. 

Ji palinko per Vulfo petį prie ekrano. 

Priešais akis pasirodė titulinis Kasbustoliau langas. Vulfas įra- 
šė slaptažodį Dženiferė, ekrane atsirado užrašas Sveiki, Psichprofe, o 
paskui jie pamatė merginą. Vaizdas Terei Kolins pasirodė neryškus, 
virpantis, tarsi išsiliejęs, tačiau ji pajuto, kaip padažnėjo pulsas, taigi 
greičiausiai blogai matėsi tik jai, o ne kamera rodė prastą vaizdą. 

Ji pamatė grandinėmis prie sienos prikaustytą nuogą merginą, 
susirietusią embriono poza ir suspaudusią pliušinį žaislą. Mergina 
buvo nusisukusi nuo filmavimo kameros ir buvo sunku įžiūrėti jos 
figūrą, o veidą dengė tamsus gaubtas. Ant liesos kaulėtos rankelės 
Terė pastebėjo ištatuiruotą juodą gėlytę, bet rando, apie kurį klausė 
profesorius Tomas, nesimatė. 

— Jėzau, - pasakė ji. - Kas gi čia, po velnių? 

— Tiesioginė internetinė transliacija, - atsakė Vulfas. Jis kalbėjo 
panašiai kaip profesorius. - Pasaulis nori, kad viskas vyktų gyvai, da- 
bar, šią sekundę. Jokio vilkinimo. Pasitenkinimas šią akimirką. 

Terė negalėjo atitraukti akių, stengėsi palyginti šios merginos 
vaizdą su savo prisiminimu apie tai, kaip atrodo Dženiferė, nesąmo- 
ningai kartodama lygiai tą patį, ką pirmiau darė Adrianas. 

— Čia aktorė, ne kitaip, - negalėjo patikėti Terė. 

— Taip manot? - suprunkštė Vulfas. - Detektyve, jūs nieko apie 
tai nesuprantat. 

Jis pabarškino keletą klavišų, ir ekrane pasirodė meniu. Spustelėjo 
pirmą pasitaikiusį langelį, ir jie staiga pamatė, kaip mergaitė su raiščiu 
ant akių prausiasi, stengdamasi pridengti savo nuogumą. Ekrane ret- 
karčiais šmėkštelėdavo ir kažkokio vyro siluetas. Šįkart Terė pamatė 
ir randą. 

- Jie netinka, - garsiai pasakė, nors jos balse nuskambėjo dvejonė. 

— Jo, - atsakė Vulfas. Jis kalbėjo greitai, susijaudinęs. - Būtent 
taip jūs vakar vakare ir paaiškinot profesoriui, tik man buvo aišku 
kaip dieną, kad jis tuo nepatikėjo. Arba pagalvojo, kad čia bus holi- 

— Parodykit man jos veidą, - paliepė Terė. Dabar ji kalbėjo kone 
pašnabždomis. 

— Prašom, - tarė Vulfas. - Kažkiek. Jie laiko ją su kauke. 

Jis atidarė įrašą, kur Ketvirtas numeris apklausiama. Jai atsakant į 
klausimus balsas skambėjo kiek iškreiptai, ir žinovas Vulfas tuoj pat 
paaiškino: 

- Jie turbūt kiek pakoregavo garsą, kad negalėtum tiesiog paklau- 
syti ir ją atpažinti iš balso. 

Terė spoksojo į mergaitę užrištomis akimis ir įdėmiai klausė kiek- 
vieno jos žodžio. Prisiminė tuos kartus, kai sėdėjo priešais Dženife- 
rę. Stengėsi tame balse išgirsti tai, kas patvirtintų, kad Dženiferė iš 
prisiminimų ir ta, kurią ji dabar mato, yra viena ir ta pati. 

Čia turi būti ji, visiškai priblokšta pagalvojo Terė, nors ir išgirdo, 
kaip iš merginos lūpų išsprūsta žodžiai „man aštuoniolika“. 

— Kur... - pradėjo ji. 

— Tas ir yra, - pasakė Vulfas. - Kad ne Los Andžele, Majamyje ar 
Teksase. Šitas sušiktas tinklalapis nuo čia ne toliau kaip pora valandų 
kelio. 

Terė mintyse nusipiešė žemėlapį. Nejau ką nors nuvežti į kankynės 
košmarą tereikia poros valandų? - paklausė savęs. 

— Turiu GPS, - tęsė Vulfas. - Kaip ir profesorius. Turbūt ten jis ir 
nuvažiavo. Tiesą sakant, dedu galvą, kad taip ir yra. Jis bus tik truputį 
mus aplenkęs. Bet garantuoju - senukas taip greitai nenuvažiuos. 

Ne. Nuvažiuos, pagalvojo Terė. Bet to garsiai nepasakė. Pasiėmė 
mobilųjį jam skambinti, bet Vulfas papurtė galvą. 

— Jis ne toks šiuolaikiškas, — pasakė, tarsi atsakydamas į aiškų 
klausimą. Įkišo ranką į kišenę ir išsiėmė savo telefoną, tą, iš kurio 
skambino Adrianas. 

— Gerai. Tuomet važiuojam, - pasakė Terė. 

Vulfas spustelėjo pelę, ir tinklalapis užsidarė, pirma nuotaikingai 
atsisveikinęs: Iki, Psichprofe. 

Terė ir Vulfas išbėgo iš Adriano namų, nubėgo keliuku prie Te- 
rės automobilio, beveik žingsnis į žingsnį, kaip ir Adrianas prieš kurį 
laiką. Jei jiedu būtų ne taip skubėję ir, užuot lėkę, dar likę kelias se- 
kundes pažiūrėti, kas vyksta kompiuterio ekrane, būtų pamatę, kaip 
mergaitė su gaubtu staiga neramiai įsitempia išgirdusi atsidarančias 
duris. 

DŽENIFERĖ SUSIGŪŽĖ, NORS būdama pririšta nugara prie sienos ir 
grandinėmis prikaustyta prie lovos nelabai kur galėjo ir besitrauk- 
ti. Klausėsi dabar jau gerai pažįstamo garso, kaip moteris eina per 
kambarį. Jautėsi sudaužyta, išniekinta, išbadėjusi. Tarp kojų jau 
nebekraujavo, tačiau vis dar maudė ir perštėjo. Ji suprato, kad iš 
jos liko tik griaučiai, vargais negalais įsikibę į apsimestinį gyveni- 
mą, o pajudėjusi tikėjosi išgirsti, kaip tarška kaulai. Pagalvojo, kad 
šalia moters greičiausiai bus ir vyras, nors jo ir negirdėjo. Jis visada 
judėdavo tyliai, o tai būtų ją dar labiau gąsdinę, tik tiek, kad da- 
bar ji jau buvo peržengusi visas sveiko proto ir baimės ribas. Buvo 
nebeįmanoma būti dar labiau išsigandusiai, taigi, kad ir kaip keista, 
ji faktiškai visai nebebijojo. Buvo per jauna, kad galėtų susivokti ir 
sau paaiškinti, jog pasidavė, bet ją jau buvo užvaldęs pralaimėjimo 
jausmas. 

Ji galvojo: Kai jau supranti, kad miršti, nebėra ko bijoti. Mano tėtis 
nebijojo. Ir aš nebijau. Jau nebijau, kad ir ką jūs ruošiatės man daryti, - 
pirmyn, darykit. Man nebesvarbu. Jau nebesvarbu. 

Ji jautė, kad moteris prisiartina ir pasilenkia virš jos. 

— Nori gerti, Ketvirtas numeri? 

Dženiferė staiga pajuto, kad jos gerklėje tarsi pripilta smėlio. 

Linktelėjo. 

— Tai gerk, Ketvirtas numeri. 

Moteris įspraudė jai į rankas butelį su vandeniu. Nuo to karto, kai 
ją apnuodijo pirmąją jos, kaip Ketvirto numerio, dieną, tame maiše 
buvo likusi skylė. Ji niekaip nepataikė prisidėti butelio prie lūpų, o 
kai galiausiai pavyko, vanduo nutekėjo ant krūtinės ir sekundę ji pa- 
sijuto ne atsigaivinusi, o skęstanti. Sulaikė kvapą ir vienu gurkšniu 
ištuštino butelį, nors ir suvokė, kad jis turbūt užtaisytas vaistais, bet 
pagalvojo, kad tai tik į gera, nes jei tik gali atbukinti nuo skausmo ir 
to, kas jai tuoj nutiks, tada puikiai tinka. 

— Ar geriau, Ketvirtas numeri? 

Dženiferė linktelėjo, nors tai buvo netiesa. Niekas nepagerėjo. 
Staiga ją kone užvaldė noras išrėkti aš vardu Dženiferė, bet ji jau ne- 
beturėjo jėgų net sudėlioti tų žodžių ir išspausti pro sukepusias lū- 
pas. Ir, atsigėrusi vandens, buvo nebylė. 

Akimirką buvo tylu, o paskui Dženiferė išgirdo medienos, brau- 
kiamos betoninėmis grindimis, garsą. Suprato, ką tai reiškia. Tylusis 
vyras nustūmė pokalbių kėdę į įprastinę vietą. Po akimirkos moteris 
patvirtino tą Dženiferės galvoje nusipieštą vaizdą. 

— Pasitrauk į lovos galą. Kėdė, kurioje jau esi sėdėjusi, ten jau sto- 
vi. Susirask ją ir sėskis. Atsipalaiduok. Žiūrėk į priekį. 

Moteris įsakinėjo labai aiškiai, kalbėjo kone švelniai. Dženiferė 
nustebo išgirdusi, kaip pasikeitė jos balsas. Sušvelnėjo tas baudžia- 
masis monotonas, taip šiurkščiai skambėjęs per daugybę jos kalini- 
mo dienų. Atrodė, tarsi kalbėtų kokia kontoros sekretorė, neprašanti 
iš Dženiferės daryti nieko sudėtingiau nei prisėsti ir palaukti, kol 
prasidės seniai sutartas susitikimas. 

Ji nė kiek nepasitikėjo šituo nauju tonu. Žinojo, kad jos vis tiek 
nekenčia. 

— Metas atsakyti į keletą papildomų klausimų, Ketvirtas numeri. 
Bet jų nedaug. Ilgai neužtruksim. 

Dženiferė atsisėdo ir išropojo iš lovos, einant prie kėdės grandi- 
nės garsiai barškėjo. Su savimi nusitempė ir poną Rudakailį, tarsi ka- 
rys, bandantis ištempti sužeistą draugą iš ugnies linijos. Jai neberū- 
pėjo nei nuogumas, nei jos kūną tyrinėjanti įkyri, smalsi filmavimo 
kamera. Pagraibiusi ore, susirado kėdę ir sudribo ant jos, spoksoda- 
ma tiesiai į tašką, kur, žinojo, yra kameros objektyvas. 

Trumpai stojo tyla, o paskui moteris paklausė: 

— Pasakyk mums, Ketvirtas numeri... ar svajoji apie laisvę? 

Klausimas Dženiferei buvo netikėtas. Lygiai kaip ir anksčiau, kai 
moteris žaisdavo su jos jausmais, ji nenutuokė, koks atsakymas tei- 
singas. 

— Ne, - lėtai atsakė. - Aš svajoju, kad viskas vėl būtų kaip buvę, 
kaip prieš tai, kai čia patekau. 

— Bet tu mums sakei, kad to gyvenimo nekentei, Ketvirtas nume- 
ri. Sakei, kad norėjai iš ten pabėgti. Nejau tada melavai? 

— Ne, - greitai atsakė Dženiferė. 

— Manau, melavai, Ketvirtas numeri. 

— Ne, ne, ne, - ėmė maldauti Dženiferė, nors ir pati nežinojo, ko 
čia maldauja. 

Prieš tęsdama moteris patylėjo. 

— Ketvirtas numeri, kaip manai, kas tau dabar nutiks? 

Dženiferė pasijuto, tarsi toje patalpoje jos esama dviejų. Viena 
svaigo, jai sukosi galva, ją trikdė tas nežymus moters tono pokytis, 
o kita buvo abejinga, beveik sustingdyta ledinių jausmų, ir žinojo — 
kad ir ką ji sakytų ar darytų, pabaiga jau arti, nors nenorėjo net įsi- 
vaizduoti, kokia ta pabaiga. 

— Nežinau, - atsakė. 

Moteris pakartojo: 

— Ketvirtas numeri, kaip manai, kas tau dabar nutiks? 

Dženiferė pagalvojo, kad reikalavimas atsakyti į šį klausimą labai 
žiaurus, kaip ir visa, kas jai čia nutiko. Atsakinėti buvo baisiau už mu- 
šimą, prirakinimą, pažeminimus, išprievartavimą ir filmavimą. Šitas 
klausimas reikalavo pažvelgti į ateitį, o tai emociškai prilygo pjaus- 
tymui skustuvu. Dženiferei buvo kraupu šią akimirką. Bet spėlionės 
dar blogiau. 

— Nežinau, nežinau, nežinau, - paskubomis atsakė ji, žodžiai iš- 
sprogo jai iš krūtinės tokiu aukštu balsu, kad ir gaubtas nenuslopino. 

— Ketvirtas numeri... pabandysiu paskutinį kartą... kaip... 

Dženiferė ją nutraukė. 

— Manau, - greitai atsakė, - kad aš, - ėmė kalbėti lėčiau, - nieka- 
da iš čia neišeisiu. Manau, kad liksiu čia iki gyvenimo galo. Manau, 
kad dabar mano namai čia, ir nėra nei rytojaus, nei porytdienos. Ne- 
buvo nei vakardienos, nei užvakar. Man nebebus nė vienos minutės. 
Yra tik šitai. Čia. Dabar. Ir viskas. 

Moteris kelias sekundes tylėjo, ir Dženiferė pagalvojo, jog turbūt 
tai, ką ji išgirdo, jai arba patiko, arba labai nepatiko. Bet jai buvo ne- 
svarbu. Ji sugebėjo atsakyti neištardama aš mirsiu, kas ir buvo vienin- 
telis teisingas atsakymas. 

O tada moteris nusijuokė. 

Tas garsas kiaurai persmelkė Dženiferę. Buvo kone skausmingas. 

— Ar nori išsigelbėti, Ketvirtas numeri? 

Koks kvailas klausimas, pamanė Dženiferė. Aš negaliu išsigelbėti. 
Niekada nebuvo jokios galimybės išsigelbėti. 

Šitie žodžiai sukosi jai mintyse, bet ji tik palinksėjo galva. 

— Gerai, - pasakė moteris. Ir vėl trumpam nutilo. - Turiu vieną 
prašymą, Ketvirtas numeri, - tęsė. 

Prašymą? Jai reikia paslaugos? Neįmanoma. Dženiferė kiek pasi- 
lenkė. Jos nervai buvo pasiekę ribą. Sulig kiekvienu ištartu žodžiu ta 
moteris ją apgaudinėjo, tik dėl ko - ji nelabai suprato. 

— Ar padarysi, ko prašau? - tęsė moteris. 

Dženiferė vėl linktelėjo. 

— Taip. Padarysiu, ko tik paprašysit. 

Ji pagalvojo neturinti pasirinkimo. 

— Bet ką? 

— Taip. 

Moteris nutilo. Dženiferė tikėjosi naujo skausmingo smūgio. 

Ji man trenks. Gal tas vyras vėl mane išprievartaus. 

— Duok man savo meškiną, Ketvirtas numeri. 

Dženiferė nesuprato. 

— Ką? - paklausė. 

— Duok meškiną, Ketvirtas numeri. Tuoj pat. Paduok man. 

Dženiferė kone supanikavo. Norėjo rėkti. Norėjo bėgti ir pa- 
sislėpti. Tai buvo tas pats, lyg jos prašytų atsisakyti savo širdies ar 
kvėpavimo. Ponas Rudakailis buvo vienintelis daiktas, primenantis 
Dženiferei, kad ji yra Dženiferė. Nuoga oda ji jautė šiurkštų sinteti- 
nį meškino kailį. Tą akimirką tai jautė dar stipriau, tarsi tas pliušinis 
žaislas būtų nagais įsikibęs į ją, suaugęs su ja. Atiduoti poną Rudakai- 
Iį? Jai užveržė gerklę. Springdama ir gaudydama orą ji ėmė linguoti 
kėdėje, tarsi smarkiai stumtelta per krūtinę. 

— Negaliu, negaliu, - suaimanavo Dženiferė. 

— Meškiną, Ketvirtas numeri. Kad turėčiau ką nors, kas man pri- 
mintų tave. 

Dženiferė jautė, kaip akyse tvenkiasi ašaros, o iš pilvo aukštyn 
ima kilti šleikštulys. Pagalvojo, kad tuoj apsivems. Ji jautė, kaip žais- 
linės meškiuko rankytės apsikabina ją tarsi kūdikis. Jai norėjosi skra- 
džiai prasmegti. 

— Meškiną, Ketvirtas numeri. Prašau paskutinį kartą. 

Dženiferė nežinojo, ką daugiau daryti. Lėtai atitraukė poną Ru- 
dakailį nuo krūtinės ir ištiesė rankoje. Jos pečiai, purtomi drebulio, 
nusileido ir ji nebepajėgė nesukūkčioti. Moters ranka brūkštelėjo 
jai per ranką - paėmė poną Rudakailį. Dženiferė dar bandė paglos- 

tyti iš rankos slystantį jo kailiuką. Jos vienišumas dabar jau baigti- 
nis. Galvoje teskambėjo atleisk atleisk sudie sudie sudie. Vos ne vos 
išgirdo kitus tos moters žodžius. 

— Ačiū, Ketvirtas numeri. O dabar, Ketvirtas numeri, manau, 
atėjo pabaigos metas. Ar neprieštarausi? 

Tas klausimas ją ėmė smaugti. Ji pasijuto nuogesnė nei bet kada. 

— Ar neprieštarausi, Ketvirtas numeri? 

Pone Rudakaili, atleisk man. Aš tave nuvyliau. Ir dėl visko esu kalta. 
Atsiprašau. Norėjau tave išgelbėti. 

— Pabaigos metas, Ketvirtas numeri? 

Dženiferė suprato, kad tai visgi klausimas, reikalaujantis atsaky- 
mo, bet, kaip paprastai, nežinojo, ką atsakyti. Pasakyk „taip“ ir mirk. 
Pasakyk „ne“ ir mirk. 

— Ar norėtum dabar jau vykti namo, Ketvirtas numeri? 

Kiek dar viduje buvo likę oro, ir tas skaudžiai užstrigo gerklėje. Ji 
pagalvojo, kad tame kambaryje kartu ir karšta, pilna troškių garų, ir 
žiauriai šalta, siaučia pūga. 

— Ar norėtum sulaukti pabaigos? - neatlyžo moteris. 

— Taip, - kūkčiodama šiaip ne taip išspaudė Dženiferė. 

— Vadinasi, pabaiga, Ketvirtas numeri? 

— Taip, sutinku, - pasakė Dženiferė. 

— Tuomet puiku, - atsakė moteris. 

Dženiferė ir nesuprato, ir negalėjo patikėti tuo, kas vyksta. Jos 
vaizduotę užliejo fantazijos apie laisvę. Ji sutrūkčiojo ir ūmai pajuto 
ant kūno moters rankas. Kūną nukratė drebulys, atrodė, tarsi ji būtų 
prisilietusi prie plikų laidų. Moteris lėtai atrakino antrankius ir nu- 
metė ant grindų, krisdami jie garsiai suskambėjo. Krentanti grandi- 
nė irgi subarškėjo. Dženiferė apsvaigo tarytum užklupta jūros ligos, 
ėmė svirduliuoti, lyg ta grandinė ir antrankiai ją būtų prilaikę stačią. 

— Gaubtas lieka kaip buvęs, Ketvirtas numeri. Sužinosi, kai galėsi 
jį nusimauti. 

Dženiferė susivokė pakėlusi rankas prie galvą dengiančio juodo 
maišo. Ji pakluso, nuleido rankas ant kelių, bet jautėsi siaubingai su- 
trikusi. Kaip jai susivokti? 

— Prie kojų tau padedu raktą, kad galėtum iš čia išeiti, - lėtai iš- 
tarė moteris. - Jis atrakins vieninteles duris, dar likusias tarp tavęs 
ir laisvės. Kelias minutes pasėdėk nesikeldama. Garsiai skaičiuok. 
Paskui, kai jau manysi, kad praėjo užtektinai laiko, gali jį susirasti ir 
nuspręsti, ar ne metas tau keliauti namo. Apsispręsti turi tiek laiko, 
kiek reikia. 

Dženiferei sukosi galva. Ji suprato tik tiek, kad liepta sėdėti ir skai- 
čiuoti. Bet visi kiti įsakymai atrodė kažkokia nesąmonė. 

Ji sėdėjo nekrutėdama. Išgirdo, kaip moteris pereina kambarį, ati- 
daro duris. Paskui pasigirdo uždaromų durų ir užšaunamo skląsčio 
garsai. 

Jos vaizduotė karštligiškai veikė, vaizdai keitė vienas kitą. Raktas 
turėtų būti tiesiai priešais ją. Ji pagalvojo: Jie išvažiuoja. Bėga lauk ir 
tik nori, kad palaukčiau, kol išvyks. Taip nusikaltėliai ir elgiasi. Pabė- 
gimui jiems reikia pasiruošti. Viskas gerai. Galiu pažaisti tą žaidimą. 
Galiu padaryti tai, ko jie prašo. Tik tevažiuoja. Ir palieka mane. Aš susi- 
tvarkysiu. Pati sugebėsiu rasti kelią namo. 

— Tūkstantis vienas. Tūkstantis du. Tūkstantis trys... - šnibždėjo ji. 

Ji nieko negalėjo su savim padaryti. Viltis skriete skriejo, drauge 
su kaltės jausmu. Atleisk, pone Rudakaili, tu turėtum būti su manimi. 
Turėčiau ir tave pasiimti namo. Atsiprašau. 

Ją nukrėtė. Nuo galvos iki kojų. Ji įsivaizdavo, kad poną Ruda- 
kailį pasodins priešais kamerą ir kankins vietoj jos. Pagalvojo, jog 
niekada sau neatleis už tai, kad atidavė meškiuką. Kad negali be 
jo vykti namo. Žinojo, kad be jo nebegalės pažiūrėti tėvui į akis, 
nesvarbu, kad tėvas miręs, nors jai visiškai neatrodė, kad šitai gali 
būti kliūtis. Visos jos kūno dalys įsitempė tarsi varžtai, gręžiami į 
medieną. 

— „tūkstantis dvidešimt, tūkstantis dvidešimt vienas... 

Dženiferė sakė sau: Tepraeina gerokai laiko. Leisk jiems pabėgti. 
Tegu važiuoja. Daugiau niekada jų nepamatysi. 

Viskas jai susidėjo į vietas. Jie su manimi baigė. Viskas pasibaigė. Ji 
pratrūko nevaldomai raudoti. Neleido sau galvoje sudėlioti minties 
aš gyvensiu, bet tas jausmas ją tiesiog persmelkė, lydėdamas jos skai- 
čiavimą. 

Neskubėdama uoliai suskaičiavusi iki dviejų šimtų keturiasde- 
šimties nebeapsikentė. Raktas, pasakė ji sau. Susirask raktą. Keliauk 
namo. 

Sėdėdama ji pasilenkė ir ištiesė ranką, tarsi pamaldi davatka, de- 
ganti žvakę ant altoriaus. Pagraibė ir pirštais užčiuopė kažką kietą, 
metalinį. 

Dženiferė sutriko. Tai nepanašu į jokį raktą, kokį yra kada lietusi. 
Ištiesė ranką dar toliau ir paėmė už kažko medinio. 

Pirštais apčiuopė to rakto formą. Kažkas apvalaus. Kažkas ilgo. 
Kažkas baisaus. Ji staiga atšoko ir aiktelėjo, tarsi nusideginusi pirštus. 

Ji pagalvojo: kūdikio verksmas. Jis buvo netikras. 

Žaidžiantys vaikai. Ir jie netikri. 

Kivirčo garsai. Ir jie netikri. 

Policija viršuje. Ir tai buvo netikra. 

Raktas į laisvę... 

Pats baisiausias melas. 

Prie jos kojų gulėjo ne raktas nuo užrakintų durų. 

Tai buvo ginklas. 

ADRIANAS MAŽIAUSIAI TRISKART pasuko ne ten, o kartą ir visai pa- 
klydo bevažiuodamas duobėtais keliais, vingiuojančiais pro mieste- 
lius, kurie būtų tikę tapytojo Normano Rokvelo teptukui, jei jų ne- 
darkytų nepaliaujamas skurdas ir sunkūs laikai. Per daug surūdijusių 
automobilių, kiemuose stovinčių ant plytų, per daug apleistų ūkio 
mašinų, atremtų į sukežusias tvoras. Jis važiavo pro nušiurusias rau- 
donas dešimt metų nedažytas daržines su stogais, per daugelį žiemų 
įlinkusiais nuo storo sluoksnio sniego, šalia tų griuvėsių paprastai 
stovėjo dviejų galų nameliai, papuošti palydovinės televizijos lėkš- 
tėmis. Prie dažno jų iškeltos ranka parašytos iškabos, siūlančios tikrą 
klevų sirupą arba autentiškus Amerikos indėnų dirbinius. 

Keliai, kuriais jis važiavo, nevedė populiariomis kryptimis. Vingiuo- 
ti, siauri, dviejų eilių plentai, gerokai nutolę nuo tų Naujosios Anglijos 
kelių, kurie išvardijami valstijų turistų brošiūrose. Prie tų plentų šen bei 
ten auga tankiai susipynę didžiuliai medžiai, jų šakos pamažu apsipila 
ryškiai žaliais lapais. Tarp tų medžių driekiasi laukai, kur kadaise ganėsi 
pieningos karvės ir avys. Šitos Amerikos apylinkės niekam neįdomios, 
pro jas žmonės tik greitai pralekia važiuodami kur nors kitur, paprastai 

į kokį brangų vasarnamį prie ežero ar prabangią kalnų trobelę. Pake- 
liui Adrianas vis sustodavo panagrinėti automobilyje turimą senovišką 
popierinį žemėlapį ir jam jau ne kartą teko sukti atgal. 

Tiesą sakant, plano jis nelabai turėjo. 

Toji padrika kelionė, kupina seniokiškų klaidų, jį smarkiai suvė- 
lino. Žinojo turįs skubėti iš paskutiniųjų. Važiavo įsikibęs į vairą ir 
mynė pedalą tarsi akis išdegęs, vieną minutę didindamas greitį, o 
kitą — staigiai stabdydamas, nes bijojo kokiame staigiame posūkyje 
nulėkti nuo kelio. Nuolat sau priminė vėl nepasukti ne tuo keliu. Jei 
pasuksi ne ten, pasekmės gali būti mirtinos, pasakė sau, o važiuodamas 
vis kartais pratrūkdavo: 

— Pirmyn, pirmyn... 

Adrianas stengėsi nesiliauti galvojęs apie Dženiferę, bet net ir tai 
buvo slidu ir sudėtinga. Galvoje sukosi prieštaringi vaizdai: Dženife- 
rė, kokią jis ją matė pirmą kartą, - užsispyrusi, su rožine Red Sox kepu- 
raite; besišypsanti Dženiferė iš policijos skrajutės, gulinčios ant sėdynės 
greta; Dženiferė su raiščiu ant akių, beveik nuoga, stovinti priešais kame- 
rą ir apklausiama pasislėpusio tardytojo. 

Adrianas žinojo, kokią Dženiferę pamatys, kai suras tą vienkiemį. 
Tai, kas dar buvo likę iš protingojo psichologijos profesoriaus, kadaise 
vadovavusio fakultetui, toji visiškai respektabili jo dalis jam aiškino, 
kad turėtų paskambinti detektyvei Kolins, pasakyti, kur esąs ir ką da- 
rąs. Taip elgtis būtų išmintinga. Jis suvokė, kad net galėtų paskambinti 
tam seksualiniam nusikaltėliui ir pasakyti, kur važiuoja. Tiek Vulfas, 
tiek Terė Kolins už Adrianą tikrai daug geriau žinotų, kaip toliau elgtis. 

Tačiau Adrianas nusprendė liautis būti protingas būtent tą se- 
kundę, kai rytą įsėdo į automobilį. Nesuvokė, ar toks elgesys būtų 
priskirtinas jo ligai. Galbūt, pasvarstė jis. Gal toji beprotiškoji dalis jau 
ateina ir pamažu ima viršų. Gal, jei išgerčiau kokią saują tų nepadedan- 
čių tablečių, dabar elgčiausi visai kitaip. 

O gal ir ne. 

Adrianas gerokai sulėtino senuko volvo greitį, šliaužė siauru 
dviejų juostų plentu, dairėsi į dešinę ir kairę, tikėdamasis pamatyti 
ką nors, kas rodytų, kad jis netoliese. Kone laukė, kad iš už kampo 
išlėks koks pikapas ir ims žviegti ir pypsėti, supykęs, kad jis važiuoja 
taip pavojingai lėtai. Adrianui atrodė, kad jis nebetoli tos vietos. Pa- 
klausė savęs - ar nereikėjo paskambinti nekilnojamojo turto agentei, 
kad ji tiksliai paaiškintų, kaip ten nusigauti, o gal net paprašyti pasi- 
tikti jį ir parodyti kelią. Tačiau jame skambėjo įkyrus balsas, teigian- 
tis, kad tai, ką daro, verčiau daryti vienam. Matyt, čia Brajanas bus ir 
vėl prikišęs nagus. Jis visada labiausiai pasitikėjo savimi, kitais - daug 
mažiau. O galir Keisė. Jai buvo nesvetimas tas menininkų man reikia 
pabūti vienai požiūris. O prie jų tikrai prisidėtų ir Tomis, - jis visada 
stulbinamai pasitikėjo savo jėgomis. 

Jis įsuko volvo į mokyklinių autobusų stotelę ir staigiai sustojo, 
ratai sugurgždino pabirą žvyrą. Pasak Adriano apiplyšusio žemėla- 
pio, jo turimų GPS koordinačių ir nekilnojamojo turto agentūros in- 
formacijos, kurią jis išsispausdino, keliukas, vedantis į tą vienkiemį, 
yra vos už ketvirčio mylios. Adrianas įsistebeilijo į tą pusę. Prie to 
nuošalaus posūkio stovėjo vieniša mėlyna aplūžusi pašto dėžė, pa- 
linkusi tarsi girtas jūreivis po nakties mieste. 

Iš pradžių jis pagalvojo, kad reikėtų tiesiog privažiuoti, išlipti ir 
pabelsti į duris. Jau įjungė pavarą, bet petį palietė ranka ir jis išgirdo 
Tomio šnabždesį: 

— Nemanau, kad taip ko pasieksi, tėti. 

Adrianas sustojo. 

— Ką tu manai, Brajanai? — paklausė. Jo tonas buvo lygiai toks 
pats, koks būtų, jei jis vestų ilgą fakulteto susirinkimą ir paskelbtų, 
kad laikas išsakyti nuomones ir nusiskundimus, o jų būtų tikrai ne- 
mažai. - Tomis sako neiti tiesiai prie durų. 

— Tai ir paklausyk jo, Audi. Puolimą iš priešakio labai lengva atrem- 
ti, nei jei jis labai netikėtas. Ir supranti - juk niekada nežinai, ko laukti. 

— Oką tada... 

— Slapčia, tėti, - įsiterpė Tomis, tik labai tyliai. - Reikia juos už- 
klupti iš pasalų. 

Brajanas skubiai pridūrė: 

— Manau, dabar reikia veikti labai atsargiai, Audi. Jokių siautėji- 
mų. Jokių reikalavimų ir grasinimų. Nepulk rėkdamas - štai ir aš, kur 
Dženiferė? - ar panašiai. Dabar mums reikia išsiaiškinti tikrąją padėtį. 

— Keise? - garsiai paklausė Adrianas. 

— Paklausyk jų, Audi. Tokiose operacijose jie abu už tave kur kas 
labiau patyrę. 

Jis nebuvo tikras, kad būtent taip ir yra. Žinoma, Brajanas vedė 
būrį vyrų per džiungles karo metu, o Tomis prieš jį pražudžiusią ata- 
ką nufilmavo daugybę karinių operacijų. Tačiau Adrianas įsivaizda- 
vo, kad Dženiferė yra tarsi viena iš jo laboratorinių žiurkių. Laksto 
po labirintą, o jis stebi, kaip išsirutulios eksperimentas. Toji mintis 
jam pasirodė visai teisinga. Jis pripratęs kantriai stebėti, ir jam atrodė 
visai natūralu susirasti vietą, iš kurios galėtų žiūrėti. 

Adrianas dar kartą įdėmiai peržvelgė nekilnojamojo turto agen- 
tūros nuotraukas. Paskui jas sulankstė ir įsikišo į vidinę palto kišenę. 
Jau buvo beveik išlipęs iš automobilio, bet išgirdo Keisę sušnabž- 
dant: Nepamiršk. 

Adrianas papurtė galvą ir sumurmėjo: 

— Susikaupk! 

Jis jautė, kad gebėjimas protingai mąstyti sumažėjęs kokia pen- 
kiasdešimčia procentų. O gal dar daugiau. Jei ji nebūtų jo įspėjusi, 
jis būtų pamiršęs. 

— Atsiprašau, Opose, - atsakė. - Tu teisi. Man jo prireiks. 

Adrianas įlindo į automobilį ir nuo keleivio sėdynės paėmė mi- 
rusio brolio rugerį. 

Pistoleto svoris atrodė pažįstamas. Jis pasvarstė jį jau panaudojęs 
kur kas geriau nei Brajanas. Brolis jį panaudojo tik vieną vieninte- 

lį kartą - nusišauti. Adrianas juo vos ne nusišovė, o paskui ne kartą 
grasino Vulfui, padėjusiam jam prieiti iki šios akimirkos, o dabar gali 
pasitaikyti proga jį panaudoti dar kartą. Norėjo įsikišti jį švarko ki- 
šenėn, bet netilpo. Pamėgino užsikišti už kelnių diržo, bet tai, kas, 
regis, taip lengvai sekėsi televizijos ir kino žvaigždėms, kažkodėl iš- 
vertė jį iš kojų ir Adrianas pamanė, kad ginklas gali išslysti ir jį pames. 
Taigi stipriai jį suspaudęs nešėsi rankoje. 

Adrianas pakėlė galvą. Girdėjo, kaip medžių šakomis juda švelnus 
vėjelis. Saulės spinduliai ir šešėliai mainėsi, kaitaliojosi vėjo kedena- 
mi. Jis išgąsdino būrį varnų, tos pakilo nuo kruvino savo grobio ant 
plento. Adrianas nuturseno per plentą ir pasuko link keliuko. Apsi- 
džiaugė, kad su juo niekas neina, mat galvojo, kad atrodo arba visiš- 
kas klounas, arba mirtinai pamišęs. 


Terė Kolins susikaupusi vairavo, lėkė savo nediduku automobiliu 
viršydama bet kokį saugų greitį. Markas Vulfas sėdėjo įsikibęs ranke- 
nos virš keleivio sėdynės, išsišiepęs plačia laukinio šypsena ir išver- 
tęs akis tarsi važiuotų amerikietiškais kalneliais. Ratai sparčiai suko 
mylias. Didžiąją dalį kelio jiedu važiavo tylėdami, tylą nutraukdavo 
tik gundantis, metališkas GPS prietaiso balsas iš Terės telefono. 

Ji nežinojo, kiek jie laike prisivijo profesorių. Kažkiek, bet ar už- 
tektinai? Ji neabejojo, jog padėtis kritinė, bet būtų labai sudėtinga pa- 
aiškinti - kodėl. Kad pusprotis psichologijos profesorius nenušautų kokio 
nekalto žmogaus? Visai galimas daiktas. Kad surastų pabėgusią paauglę, 
kuri dabar išnaudojama pornografijos tinklalapiui? Visai galimas daik- 
tas. Nei dėl to, nei dėl to, ir važiuoja tik apsikvailinti? Greičiausiai. 

Vienu metu Vulfas nusijuokė. Ji lėkė beveik šimto mylių per va- 
landą greičiu ir jam tai pasirodė nežmoniškai juokinga. 

— Koks nors patrulis jau seniai mane būtų sustabdęs, šimtu pro- 
centų, — pasakė jis. - Ir būtų labai nustebęs, patikrinęs mano nume- 

rius ir pažymėjimą. Žmonės su tokiu teistumu kaip mano niekada 
neišsiprašo, kad jų nebaustų už greičio viršijimą. Bet jums sekasi. 

Terė nemanė, kad jai sekasi. Tiesą sakant, ji labai apsidžiaugtų, 
jeiją imtų vytis valstijos policijos automobilis. Būtų geras pretekstas 
pasiprašyti pagalbos. 

Terė nebuvo tikra, kad tos pagalbos jai reikia. Nebuvo tikra ir 
kad jos nereikia. Jai atrodė, kad, lydima atgrasiausio pasaulyje Sančo 
Pansos, ji pateko į keistą misiją, gainiojasi Don Kichotą, neturintį net 
literatūrinio riterio paklydėlio vargano ryšio su realybe. 

GPS balsas liepė sukti iš magistralės į nuošalesnius kelius. Ji va- 
žiavo greitai, kiek tik tie keliai leidžia. Padangos dejavo. Automobi- 
liui sukant, Vulfas siūbavo keleivio sėdynėje, lingavo į kairę ir dešinę. 

Už langų keitėsi idiliškas nuošalus gamtovaizdis. Miškai ir laukai 
turėtų būti kupini ramybės ir grožio, bet detektyvei atrodė, kad jie 
kažką slepia. Vienu momentu ji pagalvojo peržengusi proto ribą, ne- 
žinodama, kad lygiai tokia pat mintis kiek anksčiau toptelėjo Adria- 
nui. Mieste, kur ji dirba ir augina vaikus, jai viskas aišku ir logiška. 
Gal ne visada idealu, bet ji supranta visas tamsias povandenines sro- 
ves ir šešėlius, su kuriais tenka kasdien susidurti, todėl jie neatrodo 
neįprasti ir nebaugina. | 

O ši kelionė skyrėsi nuo to kaip diena ir naktis. Čia kvepėjo to- 
kiais baisiais ketinimais, plytinčiais kur kas toliau bet kokių juodų 
horizontų, kurių ji tik galėjo tikėtis savo darbe. Ji papurtė galvą tarsi 
atsakydama į klausimą, nors niekas jos nieko neklausė. 

Markas Vulfas spoksojo į žemėlapį. 

— Dar dešimt mylių šituo keliu, - pasakė. - Tiksliau, dešimt ka- 
blelis aštuonios, pasak šito. O paskui dar vienas posūkis ir dar vienas, 
po to dar keturios kablelis trys ir būsim vietoj. Aišku, jei manysim, 
kad čia viskas teisinga ir taip toliau. Kartais MapOuest teisus, kartais 
ne. - Jis nusijuokė. - Niekada nemaniau, kad teks būti policininkės 
šturmanu. 

Ji nereagavo į šį jo komentarą, nors ir laikėsi jo nurodymų, lauk- 
dama, kol GPS balsas patvirtins, ką Vulfas jau pasakė. 


Adrianas surado takelį, regis, išmintą lygiagrečiai su plentu, einantį 
pro medžius palei kelią į tą vienkiemį. Patraukė juo, apeidamas išvir- 
tusių medžių kamienus ir klimpdamas į minkštą drėgną žemę. Brūz- 
gynai kibo jam į drabužius, o po kelių minučių takas dar susiaurėjo 
ir pasidarė beveik neišeinamas, Adrianas susivokė įnirtingai besigru- 
miantis su pavasarine žaluma. 

Tai įsipainiodavo, tai išsipainiodavo, dygliuotos šakos kibo į kel- 
nes, badė rankas, jis yrėsi per brūzgynus, stūmė juos šalin, sukosi čia 
į kairę, čia į dešinę, stengėsi įveikti kelią, kuris vieną sekundę atro- 
dydavo atviras ir išeinamas, o kitą, paėjus kelis jardus, pasidarydavo 
neperbrendamas. Susimokiusios gamtos kliūtys labai apsunkino kelią 
į priekį, ir, nors Adrianas ir nenorėjo sau pripažinti vėl pasiklydęs, aiš- 
kiai suprato, kad yra priverstas nukrypti nuo kelio, kuriuo jam reikia 
eiti. Užuot ėjus tiesiu taku, kokio jis tikėjosi, teko vingiuoti aplink. Be- 
siskindamas kelią, jis iš paskutiniųjų stengėsi neprarasti orientacijos. 
Laukė, kad Brajanas jam ims pasakoti, jog džiunglės Vietname buvo 
kur kas baisesnės, bet šalia tegirdėjo brolio greitą, gilų ir iškankintą 
kvėpavimą, ir tik sustojęs sekundę pailsėti suvokė esąs pats vienas. 

Jis pasijuto pakliuvęs į spąstus. Norėjo jau imti šaudyti, tarsi tos 
kulkos galėtų praskinti kelią. Net ir vėsiame ore kakta žliaugė pra- 
kaitas. Jautėsi tarsi patekęs į muštynes, kumščiais daužė šakas nuo 
veido, spardė į kelnes įsikibusį spygliuotą krūmą. 

Adrianas akimirką pakėlė akis. Atrodė, žydras dangus nušviečia 
jam kelią. Jis prisivertė stumtis į priekį, nors suprato, kad šiuo atveju 
į priekį gali reikšti ir į šoną, ir net atgal. Galva visai susisuko, tankus 
miškas jį įveikė. Sekundę jį užplūdo siaubas, jis pagalvojo patekęs į 
niekieno žemę, iš kurios jau niekad neištrūks, ir kad ūmai, dėl to vie- 

nintelio prasto sprendimo, visą jam likusį laiką šioje žemėje lemta 
praleisti medžių ir krūmų tankynėje. 

Jam norėjosi pulti į paniką, šauktis pagalbos. Jis kibo į šakas ir stū- 
mėsi bet kokia kryptimi, kuria tik galėjo pajudėti. Trankėsi į nudžiū- 
vusių medžių kamienus ir užkliuvęs ne kartą pargriuvo. Braudamasis 
visas išsikruvino; jautė susibraižęs rankas ir veidą. 

Adrianas keikė senatvę, ligą ir tą savo maniją. 

O paskui, lygiai taip ūmai, kaip tas miškas jį įsiurbė, Adrianas pa- 
juto jį retėjant, tarsi atleidžiant nagus. 

Staiga erdvės išsiplėtė. Žemė po kojomis sukietėjo. Spygliuoti 
krūmai, regis, jį paleido. Adrianas pakėlė akis ir pamatė, kaip išeiti. 
Brovėsi į priekį gaudydamas orą tarsi skęstantis, ūmai iškilęs į van- 
dens paviršių. 

Medžių eilė baigėsi, užleisdama vietą klampiam žaliam laukui. 

Adrianas puolė ant kelių tarsi dėkingumo kupinas maldininkas. 
Ėmė tankiai alsuoti, stengdamasis nusiraminti ir susivokti, kur esąs. 

Priešais iškilo nedidukė kalvelė, jis užlipo į ją, nugara jausdamas 
saulės spindulius. Ore tvyrojo silpnas drėgnos žemės kvapas. Viršuje 
sustojo susiorientuoti. Baisiausiai apstulbo, apačioje pamatęs darži- 
nę ir vienkiemį. Įkišo ranką į švarko kišenę, išsitraukė pluoštą nekil- 
nojamojo turto agentūros nuotraukų ir ėmė karštligiškai lyginti tai, 
ką mato, su tuo, kas nufotografuota. 

Aš čia, staiga pagalvojo. 

Įnirtingai skindamasis mišku, namą, stovintį nedidelėje dauboje, 
jis jau buvo praėjęs. Dabar stovėjo atsigręžęs į jo šoną, kone į galą, iš 
daržinės pusės, ta buvo arčiau nei pats namas. Nuo tų pastatų jį skyrė 
kokie penkiasdešimt jardų. 

Čia driekės atvira erdvė, klampus laukas, kur kadaise ganėsi galvijai. 

Brolio patarimo jis nebeprašė. 

Adrianas puolė ant kelių, prisispaudė prie minkštos žemės ir ėmė 
šliaužti namo link, kur nė neabejojo rasiąs dingusią Dženiferę. 

DŽENIFERĖ PAĖMĖ REVOLVERĮ ir nustebo, koks jis sunkus. Dar nie- 
kada nebuvo rankose laikiusi mirtino ginklo ir klydo manydama, 
kad toks žudikiškas daiktas turėtų būti lengvas it plunksna. Ji nė 
nenutuokė, kaip juo naudotis, kaip atidaryti būgną, kaip užtaisyti 
ar atlaužti gaiduką. Nesuprato, ar saugiklis nuleistas ar ne, ar būgne 
yra koks šovinys, o gal ir visi šeši. Buvo prisižiūrėjusi užtektinai te- 
levizijos ir žinojo, kad jai turbūt tereikia prispausti revolverį sau prie 
galvos ir spaudyti nuleistuką tol, kol jau nebereikės spausti. 

Viena jos dalis rėkė: Užbaik viską! Padaryk tai! Dabar! 

Dženiferė aiktelėjo dėl savo pačios žiaurumo. Jos ranka truputį 
virpėjo, ji galvojo, kad vertėtų veikti greitai, nes nežinia, ką tie vyras 
su moterim darys, jei ji ims dvejoti. Kažkodėl atrodė keistai logiška, 
kad nusižudymas šiuo atveju reiškia, jog jos nebeskaudins. 

Pati sau prieštaraudama, ji viską darė itin lėtai, tarsi tas paskutines 
minutes reikėtų išgyventi sulėtintai ir jai būtų būtina ištirti kiekvieną 
savo judesį: Ištiesk ranką. Paimk revolverį. Atsargiai pakelk. Sustok. 

Ji jautėsi visiškai viena, nors žinojo, kad taip nėra. Žinojo, kad jie 
netoliese. 

Nuo svaigulio jai susisuko galva. Susivokė mintyse kartojanti tai, 
kas nutiko nuo to laiko, kai ją pagrobė iš gatvės. Pasijuto tarsi vėl 
daužoma, prievartaujama, žeminama. Ir tuo pačiu metu ją užliejo 
padriki praeities vaizdiniai. 

Dženiferės vaizduotė kovojo pati su savimi. Visa bėda, kad visi tie 
prisiminimai, regis, nepaliaujamai traukėsi tolyn tuneliu, juos buvo 
vis sunkiau ir sunkiau įžiūrėti. 

Atrodė, kad Dženiferė pagaliau išeina iš to kambario, ir Ketvirtas 
numeris yra vienintelis jame likęs žmogus. 

Ir tam Ketvirtam numeriui liko vienas kelias. 

Raktas į namus. Taip ta moteris tai pavadino. 

Nusižudyti — visų geriausia išeitis. 

Jokios kitos alternatyvos ji nei matė, nei įsivaizdavo. 

Ir vis vien dvejojo. Nesuprato, iš kur atsirado toks gajumas ir 
nenoras, bet jie nesitraukė, išgąstingai ir piktai rėkė joje, kovojo su 
Ketvirto numerio pagunda viską pabaigti tuoj pat. Ji jau nebežinojo, 
kas drąsiau. Nusišauti ar ne? Ji dvejojo, nes viskas buvo neaišku. 

O paskui Dženiferė padarė netikėtą dalyką, kurio ir pati nesuge- 
bėtų paaiškinti, bet jos galvoje klykė, kad tai būtinas, svarbus ir nea- 
tidėliotinas veiksmas. 

Atsargiai pasidėjo revolverį ant kelių, pakėlė rankas ir ėmė atsirišti 
galvą dengiantį gaubtą. Ji to nežinojo, bet tas veiksmas buvo holivudiš- 
kai romantiškas, tarsi narsus žvalgas stovėtų priešais būrį šaulių ir atsi- 
sakytų raiščio, idant galėtų žiūrėti mirčiai į akis. Gaubtas buvo stipriai 
užmazgytas, ji uoliai narpliojo mazgus, laikančius jį ant galvos. Galvoje 
ėmė aidėti neklusni mintis, kad nereikėtų iš vienos tamsos staigiai ner- 
ti į kitą. Ir tas darbas truko ilgai, nes rankos siaubingai drebėjo. 


Linda pirmoji pamatė, ką daro Ketvirtas numeris. Jiedu, kaip ir be- 
veik visi jų žiūrovai, buvo lipte prilipę prie ekranų, žiūrėjo tą lėtą, bet 

nuostabią kelionę į Ketvirto numerio pabaigą. Ji buvo neišvengiama. 
Saldžiai kankinama. Pokalbių svetainėje ir žinučių lange vartotojai 
įnirtingai rašė apie tai, ką mato. Milžiniška lavina komentarų. Gau- 
sybė šauktukų ir teksto kursyvu. Žodžiai liejosi kaip vanduo per už- 
tvanką. 

— Jėzau! - pasakė Linda. - Jei ji nusiims jį... 

Maiklas nuėjo prie klaviatūros ir čiupo filmavimo kamerų valdy- 
mo svirtį. Jau ruošėsi išjungti pagrindinę, veidą rodančią kamerą, bet 
paskui sustojo. 

— Negalime apgaudinėti vartotojų, - griežtai ištarė. - Jie reikalaus 
parodyti jos veidą. 

Jis puikiai įsivaizdavo, kokios pykčio lavinos sulauks, jei Ketvirtas 
numeris padarys tai, ko jie tikisi, o jiedu su Linda paslėps tą pasku- 
tinį veiksmą gudraudami ir keisdami filmavimo kampą. 

— Negerai, - sumurmėjo Maiklas. - Jie norės, kad viskas puikiai 
matytųsi. 

— Ar mes... - pradėjo Linda, bet paskui nutilo. - Jie truputį pama- 
tė, kai ji tikėjosi pabėgsianti. Turbūt matė sekundę ar dvi, kol neper- 
jungėme užpakalinio vaizdo... 

— Jo. Ir atsiliepimai buvo akivaizdūs. Jiems nepatinka, kad jos 
akys uždengtos. Jie norėjo matyti, - atsakė Maiklas. 

— Bet... - Linda vėl nutilo. 

Ji suprato visas galimas to, apie ką kalbėjo Maiklas, pasekmes. 

— Tai velniškai didžiulė rizika, - sušnibždėjo. - Jei farai kada 
nors šitai pamatytų - ir, Maiklai, juk žinai, kad vieną dieną taip ir 
bus, anksčiau ar vėliau, - jie gali sustabdyti ir paryškinti vaizdą. Ir 
supras, ką čia mato. O tai gali, nežinau kaip, bet gali jiems pasakyti, 
ko ieškoti. 

Maiklas puikiai suvokė, kokie pavojai tyko, jei jie parodys varto- 
tojams, kas yra Ketvirtas numeris jos mirties akimirką. Visi kiti nu- 
meriai mirė daugiau ar mažiau anonimiškai, jų tikrosios tapatybės 

buvo nuslėptos iki spektaklio pabaigos. Tačiau jiedu su Linda gerai 
nutuokė, kokią aistrą ir intymumo jausmą žiūrovams sužadino Ket- 
virtas numeris. Jiems ji rūpi. Ketvirtam numeriui ir toliau vargstant 
ir stengiantis atmazgyti gaubtą ant kortos buvo statoma labai daug. 

— Ji nesusivokia, - lėtai pasakė Linda, — kad galėtų tiesiog jį per- 
plėšti. Būtų daug greičiau. Tai galėtų atrodyti visai gerai. Vizualiai, 
turiu omeny. 

— Palauk. Žiūrėk toliau. Gal ir susivoks. Būk pasirengusi. Mums 
gali tekti greitai išjungti pagrindinę kamerą. Nesinori, bet gali tekti. 

Maiklas laikė uždėjęs pirštus ant reikiamų klavišų. Linda stovėjo 
šalia. Jis pagalvojo, kad vertėtų įrašyti pagrindinę sceną, o paskui paro- 
dyti ją vėliau, kai jie jau bus atsikratę Ketvirto numerio ir panaikinę vi- 
sus pėdsakus. Bet suprato, kad tai įsiutins vartotojus. Saugiai sėdėdami 
savo namuose priešais kompiuterių ekranus jie desperatiškai troško ži- 
noti. O tam reikia pamatyti. Maiklas pajuto, kaip nuo įtampos sukietėja 
raumenys. Pavėlinti negalima, svarstė jis. Tiesiog teks orientuotis padėtyje 
realiuoju laiku. Toks netikėtas posūkis ir stimuliavo jį, ir kėlė nerimą. 
Pažvelgęs į Lindą, pagalvojo, kad turbūt jai verda labai panašios min- 
tys. Tada jis vėl atsisuko į Ketvirtą numerį, ir jiedu su Linda prilipo 
prie ekrano, žiūrėdami, kas vyksta ir ką jie siunčia į kibernetinį pasaulį. 

Jis giliai atsiduso. 

Tai buvo pirmas ir vienintelis kartas per visą Serialą nr. 4, kai 
Maiklas su Linda sutriko. Atrodė, tarytum tas Ketvirto numerio 
netikrumas, kaustęs ją per visą spektaklį, galiausiai palietė ir juodu. 
Jų pasitikėjimas savimi kažkur išgaravo ir, taip pat pirmą kartą, jie 
palinko prie ekrano visai nenutuokdami, kas bus toliau. 


Jo drabužiai ir rankos aplipo purvu, pistoleto rankena pasidarė slidi. 
Adrianas slinko, stūmėsi tempdamas koją už kojos, kantriai artėjo 
prie to vienkiemio, o troškus žemės kvapas kuteno jam šnerves. Sau- 

lė plieskė virš galvos ir jis pamanė, kad, jei kas pažiūrės pro kurį nors 
langą, lengvai pamatys jį, net ir slenkantį pažeme. Tačiau užsispyręs 
šliaužė į priekį, bandė įveikti tą atvirą lauką kaip galima mažiau pa- 
stebėtas, nenuleisdamas akių nuo savo tikslo. 

Atsistojo tik pasiekęs daržinės kampą, kur jau galėjo pasislėpti 
nuo namo langų prigludęs už sienos. Sunkiai kvėpavo, ne iš nuovar- 
gio, bet dėl jausmo, kad stačia galva neria į negrįžtamą kovą, kur jo 
liga bus priversta susikauti su visomis jo -— vyro, tėvo ir brolio - ne- 
sėkmėmis. Norėjo atsisukti į savo šmėklas ir atsiprašyti, bet visu svei- 
ko proto likučiu dar suprato, kad reikia eiti pirmyn. Jie vis tiek eis su 
juo, nesvarbu, ar jis ims kvailai atsiprašinėti, ar ne. 

Viskas viduje jam sakė, kad prarastoji Dženiferė yra vos už kelių 
jardų. Slinkdamas palei daržinės sieną ir atsargiai dairydamasis jis 
galvojo: įdomu, ar kuris kitas sveiko proto žmogus padarytų tą pačią 
išvadą. 

Adrianas matė namo galą. Ten buvo vienos durys, turbūt vedan- 
čios į virtuvę. Namo priekyje, pasak tų nuotraukų, yra atvira veran- 
da, kur kadaise greičiausiai buvo sūpynės ar hamakas, o dabar, ma- 
tyt, belikęs tik kiauras stogas. 

Aplink - nė garso. Jokio judėjimo. 

Nieko, kas rodytų, jog viduje kas nors yra. 

Jei ne tas senas pikapas, stovintis prie namo, jis manytų, kad ši 
vieta visai apleista. 

Jis spėjo, kad durys bus ir užrakintos, ir užstumtos skląsčiu. Pa- 
svarstė, ar pistoleto rankena jų nenudaužtų. Bet triukšmas - jo prie- 
šas, o priešakinis puolimas... brolis jam jau paaiškino, jog tai būtų 
klaida. Jį gąsdino mintis, jog šitaip priartėjus jam gali nepavykti. 

Adrianas apžiūrinėjo namą, o paskui pamatė, pro kur galbūt gali 
patekti vidun. Prie virtuvės durų vedė išklerę mediniai laiptai su, re- 
gis, sulūžusiu turėklu. Tačiau šalia jų, visai prie žemės, buvo nedidu- 
kas purvinas langas. 

Jo paties name buvo tokia pati nedidelė įstiklinta anga, pro kurią 
į rūsį galėjo patekti truputį šviesos. 

Adrianas svarstė: Jei tie Dženiferę pagrobę vyras su moterimi tokie 
kaip dauguma žmonių, tai jie nepamirš užrakinti nei priekinių, nei už- 
pakalinių durų, užšaus ir svetainės, valgomojo bei virtuvės langus. Bet 
rūsio langą tikrai pamirš. Aš visada pamiršdavau. Ir Keisė pamiršdavo. 
Per ten aš ir įsilaušiu. 

Reikės greitai perbėgti kiemą. Sukaupus visas jėgas. 

Signalizacija? Tik ne tokiame sename name, viltingai sau sumelavo jis. 

Bėk smarkiai, perspėjo save. Paskui jis atsiguls prie namo pamato 
ir pamėgins atidaryti rūsio langą. 

Geru planu to nepavadinsi. Bet, jei ir jis nesuveiks, jis nežinojo, 
kokia gali būti alternatyva. Bet pasiguodė tuo, kad per visą savo aka- 
deminį gyvenimą niekada iš anksto nespėliojo apie eksperimentų 
rezultatus. Nesiliovė aiškinęs ištisoms kartoms doktorantų niekada 
iš anksto nenumatyti rezultato, nes tuomet nesuprasite, kas vyksta iš tik- 
rųjų, ir nepasidžiaugsite netikėtumais. 

Kadaise jis buvo psichologas. O jaunystėje dar buvo ir bėgikas. 
Adrianas sugriežė dantimis, giliai įkvėpė ir metėsi į priekį. Įnirtingai 
mosuodamas rankomis nulėkė prie namo ir lango prie pamato. 

Ka: MARKAS VULFAS pamatė Adriano automobilį, paliktą mokyk- 
linių autobusų stotelėje, jiedu dar greitai lėkė siauru dviejų juostų 
keliu. Jis šūktelėjo: „Ei! Atvažiavom!, Terė Kolins greitai nuspaudė 
stabdį, bet vis vien pravažiavo pro tą senuką volvo ir teko cypiant 
padangoms staigiai suktis vidury kelio. Tik tada jie sustojo greta jo. 

Drebančiomis kojomis ji iššoko iš automobilio. Per daug nerimo, 
per daug priverstinio greičio; ji pasijuto tarsi nuslydusi nuo kelio, 
kad išvengtų susidūrimo. 

Vulfas išsvirduliavo iš keleivio sėdynės ir atsistojo šalia. 
žemę aplinkui - lygiai taip, kaip atsargiai ir įdėmiai apžiūrinėtų nusi- 
kaltimo vietą. Pro langą pažvelgė vidun. Automobilio salonas pilnas 
įprastinių šiukšlių. Prieštvaninis vienkartinis kavos puodelis. Pusiau 
nugertas butelis šaltinio vandens. Mėnesio senumo laikraštis ir dau- 
giau nei metų senumo žurnalas „Šiuolaikinė psichologija“. Mėtėsi net 
pora seniai pamirštų baudos kvitų už stovėjimą ne vietoje. Automo- 
bilis buvo neužrakintas, ji atidarė dureles ir toliau apžiūrinėjo saloną, 


tikėdamasi, kad koks paliktas daiktas pasakys tai, ko ji dar nežino. 

— Atrodo, jis čia buvo ir dingo, - pasakė Vulfas tęsdamas žodžius. 

Norėdamas sumažinti įtampą, jis kalbėjo dirbtine pietietiška tar- 
timi. Paskui garsiai nusijuokė. 

Terė žengė žingsnį atgal. Pasisuko ir pažvelgė pirmyn į kelią. Jos 
žvilgsnis klausė - kur? 

Tarytum jai atsakydamas, Vulfas nuliuoksėjo prie Terės automo- 
kelis mygtukus ir parodė į medžių eile apaugusį keliuką. Tarytum 
duotų nurodymus, kaip iš vienos priedangos perbėgti į kitą. 

— Štai ten, - pasakė. - Ten yra vieta, kur jis traukia. Bent taip vis- 
kas rodo. Ne visada galima tikėti tuo, ką tau rodo. Čia tikrai niekas 
neprimena vietos, iš kurios vyktų moderni internetinė transliacija. 

— O kaip, jūsų nuomone, tokios vietos turi atrodyti? - paklausė 
Terė. 

— Nežinau, - atsakė Vulfas. - Kaip Kalifornijos prekybos centrai? 
Kaip didmiesčių fotostudijos? - Paskui jis papurtė galvą, tarsi su juo 
kas ginčytųsi, nors neišgirdo nė žodžio. - Žinoma, gal tik ne tokioms 
transliacijoms, kokią leidžia tie žmonės. 

Vulfas pasekė Terės žvilgsnį. 

— Manau, senis nuėjo pėsčias, - pasakė. 

Terė Kolins irgi taip manė. Ji pasilenkė ir pamatė apdaužytą pašto 
dėžutę, žyminčią įvažiavimą į vienkiemį, - lygiai kaip Adrianas prieš 
kurį laiką. | 

— Galjis nusprendė juos užklupti netikėtai, - pasakė Vulfas. - Gal 
jis puikiai žino, ką daro, tik nenorėjo, kad aš arba jūs taip galvotumėt. 
Šiaip ar taip, jis tikrai negali žinoti, kas ten jo laukia, bet draugiško 
sutikimo tikėtis tikrai nevertėtų. 

Terė nieko neatsakė. Kaskart, kai Vulfas išsakydavo tai, ką ji pati 
galvojo, ar nors kiek būdavo teisus, ji pajusdavo pyktį ir pasišlykštė- 
jimą. Ją siutino tai, kad jie priėjo teritoriją, kur jis veikiausiai orien- 
tuojasi kur kas geriau už ją. Terė greitai nusisuko nuo to seksualinio 

nusikaltėlio ir ėmė skaičiuoti mintyse. Jai iškilo maždaug tokia pati 
dilema kaip ir Adrianui. 

Ji susimąstė. Paėmė iš Vulfo telefoną. Tokiam dalykui yra griežtai 
nustatytos procedūros. Jos departamentas nuolat išleisdavo išsamias 
instrukcijas, kaip teisiškai teisingai elgtis situacijose, kai daromas 
nusikaltimas. Turėtų būti atliktas tyrimas ir surinkti įkalčiai. Sura- 
šytos ataskaitos. Pranešta viršininkui. Gauti visi teismo leidimai. Gal 
net reikėtų susisiekti su policijos specialiosiomis pajėgomis — aišku, 
jei šiose vietose tokios komandos esama. Ji tuo abejojo. Tam, kad 
čia pasikviestų gerai pasirengusią komandą, jai reikėtų daug skam- 
binti ir aiškinti, o ir tada jiems tektų važiuoti iš artimiausių valstijos 
policijos būstinių, ir tai užtruktų kokį pusvalandį, o gal ir daugiau. 
Specialių ginklų ir taktikos kaimiškoje Naujojoje Anglijoje retai pri- 
reikia. O kai jie suvažiuotų, reikėtų pravesti instruktažą. Kažkur čia 
pat blaškosi pensininkas ir greičiausiai pamišęs universiteto profesorius 
su užtaisytu šautuvu. Ji abejojo, ar jie pagalvotų, jog tam reikia neper- 
šaunamųjų liemenių, automatų ir kariško planavimo. 

Taigi, jokių specialiųjų pajėgų. Ir ji net nenutuokia, ar vietos po- 
licijoje budi daugiau nei vienas patrulis, o ir tas gali būti toli, už dau- 
gelio mylių. Terė žinojo, kad čia visai ne jos jurisdikcija ir jai derėtų 
prašyti vietinių pagalbos. Tiesą sakant, ji žinojo privalanti veikti tik 
dalyvaujant vietiniams. 

Jokie jos veiksmai nesiderino su procedūromis, kurių ji apmo- 
kyta laikytis. Jei Dženiferė yra čia ir jei Adrianas ruošiasi pulti tame 
vienkiemyje lindinčius nusikaltėlius, jai reikėtų vadovautis aiškiai 
nustatytomis taisyklėmis. Umai išdygti prie to namo durų gali būti 
lygiai taip pat pavojinga, kaip ir tai, ką daro Adrianas. Ji niekaip ne- 
galėjo apsispręsti. Klaidos čia neišvengiamos, jos veiksmai tikrai bus 
svarstomi, bet kartu ji suvokė, kad jau yra pasmerkusi save ką nors 
daryti. Jai tiesiog reikėjo dar minutėlės apsispręsti - ką. Tik kiek- 
viena uždelsta minutė gali būti paskutinė galimybė veikti. 

Ji garsiai nusikeikė: 

— Po velnių! 

Visas šis be galo sunkus sprendimų priėmimas ir vertinimas taip 
sujaukė jai protą, kad ji beveik neišgirdo pokšėjimo kažkur toli. 

Tačiau išgirdo Vulfas. 

— Jėzau! - riktelėjo jis. - Kas čia, po velnių? 

Bet atsakymą į šį klausimą jis žinojo. 


Adrianas slinko tarsi krabas, pritūpęs, nugara prisispaudęs prie 
namo lentų. Juto, kaip rasoja kakta ir iš pažastų varva prakaitas. Jau- 
tėsi tarsi pagautas ryškių žibintų šviesos; karštis ir saulės spinduliai 
buvo nepakenčiami. Dešinėje rankoje spausdamas pistoletą ropojo, 
kol pagaliau priropojo rūsio langą. Visus garsus girdėjo ypač aiškiai, 
uodė orą tarsi šuo. Pagalvojo, kad dabar yra gyvesnis nei buvo dau- 
gelį savaičių, o gal ir dar ilgiau. 

Adrianas atsiklaupė ant minkštos žemės ir padėjo pistoletą. Gi- 
liai viduje meldėsi kokiam nors dievui, prižiūrinčiam senius ir paau- 
glius. Padaryk, kad jis būtų atidarytas. Padaryk, kad čia ir būtų ta vieta. 

Jis pakišo pirštus po lango rėmu ir truktelėjo. Tas prasivėrė kokį 
ketvirtį colio. 

Adrianas pasislinko šonu, veidu tiesiai į langą, stengdamasis dar 
nors kiek kilstelėti rėmą. Vėl truktelėjo ir išgirdo pusiau girgždėjimą, 
pusiau lūžimą, ir sutrešęs senas rėmas pasidavė. Dar pusė colio. 

Jis kaipmat nusilaužė nagus, rankas smarkiai perštėjo. Medinės 
briaunos pjovė jam pirštų galus, jis pamatė, kad kraujas jau kaupiasi ir 
visos įpjovos ir nubrozdinimai tuoj ims kraujuoti. Sekundę užsimer- 
kė ir liepė skausmui išnykti, pasakė sau, kad šiuo momentu turi kur 
kas svarbesnių darbų nei jaustis sužeistas. Nusprendė - nesvarbu, kas 
nutiktų, nuo šios akimirkos jis nepaisys jokio skausmo ar negerumo. 

Trečią kartą sugriebė už seno rėmo ir iš visų jėgų, iš paskutinių- 

jų atsilošė. Išgirdo, kaip trakšteli mediena ir langas atšoka, griuvo ir 
nuslydo atbulas. Vėl įsirėmė kojomis, griebė rėmą ir atidarė iki galo. 

Langas buvo siauras ir mažas. Ne daugiau nei pėdos aukščio ir 
dvidešimties colių pločio. 

Bet atviras. 

Adrianas vėl susilenkė. Jam nė netoptelėjo, kad gali pro tą angą 
neįlįsti. Ir kurį laiką bandė įvertinti, ar prasibraus ten su savo pečiais. 
Pasakė sau įsisprausiąs ten bet kokiu būdu. Gal tas langas ir ne jam, 
bet koks skirtumas. Adrianas pažvelgė į rūsį, akys bandė priprasti 
prie pro pečius mirguliuojančios šviesos. Iš pradžių jam pasirodė, 
jog tas rūsys apačioje tamsus, apleistas ir dvokia senumu. Tačiau ap- 

siena. Toje sienoje - vienos pigios durys su skląsčiu ir spyna. Viskas 
atrodė kaip labai nerimta, skubota statyba, sustabdyta gerokai prieš 
dažymo ir apdailos etapą. 

Tai buvo kamera. Ji panėšėjo į jo laboratorijos žiurkėms naudotų 
dėžių didesnę versiją. 

Adrianas pagraibė aplink ir susirado pistoletą. Atsargiai nuleido 
kojas į siaurą angą. Lango nebuvo kur atremti ir jis daužė per nugarą, 
o paskui ir per galvą. Kas nors lankstesnis, koks gimnastas ar cirko 
artistas, į tą rūsį įsliuogtų lengvai. Tačiau Adrianas nebuvo nei tas, 
nei kitas. Jis iš paskutiniųjų stengėsi išlaikyti pusiausvyrą, bandė nu- 
sileisti tarsi alpinistas, pritrūkęs virvės. 

Kojų pirštai tiesėsi į tuštumą. Jis mostelėjo kojomis per kelis co- 
lius į dešinę, paskui į kairę, ieškodamas ko nors, ant ko galėtų jas nu- 
leisti, bet tik tuščiai mosavo ore. Jautė, kaip rankos slysta lango rėmu. 
Adrianas nesuprato, ar žemai tos grindys, gal tik už kelių colių, bet 
atrodė, kad balansuoja ties bedugniu plyšiu. Žemės trauka galiausiai 
jį įveikė, jis giliai įkvėpė ir krito. 

Smarkiai trenkėsi į cementines grindis, krito ant kulkšnies ir 
skausmas šovė koja į viršų. 

Tačiau jo kritimo smūgį ir aiktelėjimą iš skausmo užgožė staigus 
žvėriškos agonijos klyksmas už skląsčiu užstumtų kameros durų. 


Paskutinis mazgas atsileido, ir Dženiferė suprato, kad gaubtas atsiri- 
šo. Teliko jį kilstelėti ir nusimauti. 

Ji ėmė dvejoti. Jai neberūpėjo, ar laužo kokias taisykles. Nebebi- 
jojo, ką jai gali padaryti tie žmonės. Liko tik vienas kelias. Bet iš min- 
čių raizgalynės galvoje kažkaip buvo aišku, jog paskutinėmis savo se- 
kundėmis ji nenori matyti pasaulio. Panašiai, tarsi stovėtum prie savo 
kapo duobės ir žiūrėtum į tavęs laukiančią purvo skylę. Čia Ketvirtas 
numeris miršta. Kaip ir tikėtasi. 

O tada tuos jausmus ūmai pakeitė baisus pyktis, nevaldomas tarsi 
vanduo, besiveržiantis iš sutrūkusio vamzdžio. Tai visai nereiškė, kad 
ji dar norėjo pakovoti, - toji proga dingo prieš minutes, valandas, 
dienas. Jis kilo daugiau dėl to, kad įkvėpdama paskutinį kartą ji nega- 
lėjo pakęsti būti ne savimi. 

Taigi... 

Ji klykė. 

Ne žodžius. Ne sakinius. Nieko kito, tik klyksmas iš baisaus nusi- 
vylimo ir įsiūčio. Tame garse susitelkė viskas, ką ji prarado, netekusi 
būsimų gyvenimo metų, ir pavertė tuos metus ilga, begaline nevil- 
ties rauda. 

Gaubtas tą garsą kiek prislopino, bet jis vis tiek užliejo kambarį, 
prasiskverbė pro sienas ir lubas. 

Dženiferė tik silpnai suvokė, kad tas garsas sklinda iš jos. Ji visiš- 
kai nesuprato, kodėl šitaip davė sau laisvę. Bet kai tas riksmas ėmė 
nykti jai nuo lūpų, ji pakėlė ranką ir nusiplėšė gaubtą. 

Kaip ir to trumpo nuostabaus momento, kai ji manė bėganti, pa- 

baigoje, šviesa ją apakino. Iš pradžių pagalvojo, kad tas vyras arba 
moteris šviečia į ją žibintuvėliu. Bet kone akimirksniu suprato, jog 
tai paprastų paprasčiausia šviesa, nuolat švietusi kameroje visą tą 
laiką, kai ji buvo įkalinta uždengtomis akimis, tamsoje. Ji sumirkčio- 
jo. Prisidengė akis laisvąja ranka ir perbraukė per veidą. Staiga tyla 
kambaryje pasirodė visai kitokia nei anksčiau. Jai teko įsitempti, kad 
išgirstų savo tankų kvėpavimą, kylantį ir besileidžiantį trumpomis 
bangomis. 

Iš naujo prisitaikyti prie vaizdo, garso prireikė kelių sekundžių, 
bet jau prisitaikiusi pamatė tą ginklą, - jis atrodė daug bjauresnis nei 
tada, kai aklai jį aptiko ir galėjo suprasti tik prisilietusi. Buvo juodas 
juodutėlis ir velniškai švytėjo ryškioje šviesoje. Nusukusi akis ji stai- 
ga pamatė poną Rudakailį, nerūpestingai nutrenktą į kambario kam- 
pą, tarsi išmestą krūvą susivėlusio rudulio. Nesuprato, kodėl tada 
neišgirdo, kaip ta moteris jį numetė, bet nė negalvodama pašoko, 
perbėgo tas kelias pėdas, griebė jį ir prispaudė prie krūtinės. Stovėjo 
ir lingavo į šalis iš džiaugsmo, kad yra nebe viena. Paskui nenoromis 
grįžo prie savo pokalbių kėdės, sudribo į ją ir paėmė ginklą. 

Dženiferė ir ponas Rudakailis spoksojo į ilmavimo kamerą. 

Jai norėjosi ją nuspirti, bet nespyrė. 

Dar kartą apsidairė aplink. Visos sienos tvirtos. Durys, žinojo, už- 
rakintos. Išėjimo nėra. Ir niekada nebuvo. Buvo kvaila įsivaizduoti, 
kad iš to kambario kada buvo koks kitas kelias nei tas, kuriuo ji dabar 
ruošėsi eiti. 

— Atsiprašau, — sušnibždėjo atsiprašydama ir savęs, ir savo drau- 
go. Ji tikėjosi, kad daugiau niekas jos negirdi. 

Dženiferė pakėlė revolverį ir suvirpėjo. Rankos drebėjo, ji dar 
stipriau prispaudė poną Rudakailį, tarsi jis galėtų padėti jai suvaldyti 
besitąsančius raumenis ir sustabdyti rankų drebulį. 

Ji prisidėjo ginklą prie galvos, tikėdamasi, kad viską daro teisin- 
gai. Ir pažvelgė į kameros objektyvą. 

— Ar viską filmuojate? - paklausė. Jos balsas skambėjo silpnai. 

Ji norėjo elgtis įžūliai, bet neturėjo jėgų. Ją užliejo didžiulė liū- 
desio ir pralaimėjimo banga ir paskandino visas mintis apie tą, kuri 
kadaise vadinosi Dženiferė. 

Dabar jau viskas baigta, griežtai pasakė sau. 

— Aš esu Ketvirtas numeris, - pasakė ji filmavimo kamerai. 

Ji per daug bijojo ir šauti, ir nešauti, ir tą dvejonės akimirką iš- 
girdo kažką, kas ją dar labiau sutrikdė. Tai buvo vienintelis žodis, ir 
atrodė, kad jis kažkaip neįmanomai tuo pat metu sklinda iš kažkur 
labai toli ir iš labai labai arti. Jai šaukė seniai pamirštas jos atsimini- 
mas, ir tas žodis ėmė aidėti kambaryje. 

— Dženifere? 


Maiklas staiga palinko prie monitoriaus. 
— Kas čia dabar, po velnių? - greitai pasakė. 
Linda prisispaudė prie jo. 
— Ar paleidai kokį garso efektą? - piktai paklausė jis. 
— Tai kas... 
— Pažiūrėk į Ketvirtą numerį! - pasakė Linda. 


Dženiferė beprotiškai drebėjo, tarsi koks stipraus vėjo blaškomas 
burės kraštas. Jos kūnas virpėjo, nuo galvos iki kojų. Atrodė, kad 
ginklas, nukreiptas į jos galvą, kiek nusileido, o galva pasisuko į iš- 
tartą jos vardą. 

— Dženifere? 

Ji norėjo garsiai surikti — aš čia!, bet nelabai tikėjo, kad iš tiesų 
girdėjo tai, ką įsivaizdavo girdinti. 

Ji pasakė sau: Tai jie. Jie vėl apgaudinėja. Tai tik dar vienas melas. 


JOHN KATZENBACH 


Bet ji pamažu pasisuko kėdėje ir įbedė akis į duris. Išgirdo, kaip 
atšaunamas skląstis ir durys atsidaro. 

Dženiferė prisiminė šįkart turinti ginklą. Jie atėjo manęs nužudy- 
ti, pagalvojo. Patraukė ginklą nuo galvos ir nutaikė į duris. 

Nušausiu kurį nors, pone Rudakaili. Bent vieną pasiimsiu su savimi. 

Ji nukreipė vamzdį. 

Nušauk juos! Nušauk juos! 

Durys lėtai atsidarė. 

Adrianas pažvelgė pro jų kraštą. 

Keisčiausia, kad jis nežinojo, ko tikėtis. 

Jis vis sau kartojo, kad matė ją ir gatvėje, ir nuotraukose namuose. 
Su Marku Vulfu matė ir kompiuteryje. Matė tą kambarį ir tą lovą, ir 
tas grandines, ir jos kaukę, taigi turėjo įsivaizduoti, ką pamatys atida- 
ręs duris, bet visi tie dalykai kažkur dingo ir jis pasijuto atidarantis 
duris į tuščią pilkumą. Vienintelis dalykas, kurį dar sugebėjo sau pri- 
minti, - laikyti parengtą ginklą. 

Ir visų pirma pamatė į jį patį nukreiptą ginklą. 

Jo pirmas instinktas liepė atšokti, raumenys susitraukė tarsi puo- 
lančią kobrą išvydusios mangustos, bet paskui jis išgirdo ramų sū- 
naus balsą iš savo vidinio tarpeklio: Tai ji. 

— Tomi, - jis garsiai sušnibždėjo, o paskui greitai pridūrė: —- Dže- 
nifere? 

Klausimas pakibo troškiame rūsio ore. 

Ji liko sėdėti. Nuoga, viena ranka apkabinusi meškiną, kita, dre- 
bančia, laikydama į Adrianą nukreiptą ginklą. Jis neryžtingai žengė į 
priekį. Suskaudo patemptą ir turbūt lūžusią kulkšnį, bet, kaip sau ir 
pasižadėjo, nekreipė į tai dėmesio. 

Dženiferė norėjo ko nors paklausti, ką nors pasakyti, bet niekaip 
mintyse nesudėliojo žodžių. Ji suvokė, jog kažkas pasikeitė, bet ne- 
nutuokė — kas. Juto, kad vyksta kažkas visai kito, nesiderinančio su 
tuo, kas čia buvo anksčiau, bet niekaip negalėjo sutelkti minčių ir su- 

sivokti, kas tai galėtų būti. Tai buvo tarsi nerealus sapnas, lygiai kaip 
tie žaidžiančių vaikų ar rėkiančių kūdikių balsai, ir staiga ji paliepė 
sau nepasitikėti tuo, ką mato. Tai haliucinacija, ne kitaip. Viskas yra 
netiesa. 

Ji pamatė jo žilus plaukus. Kažkas čia ne taip. Pamatė seną, raukš- 
lėtą veidą. Tai ne tas vyras. Ir ne moteris. Supratusi, kad jos akyse į 
kambarį įslinkęs žmogus yra visai naujas, visai kitoks, tik dar labiau 
supanikavo. Joje grūmėsi šimtai įvairių siaubą primenančių jausmų. 

— Dženifere, - lėtai pasakė priešais ją stovintis žmogus. 

Tik šįkart jos vardą jis ištarė ne kaip klausimą, bet kaip faktą. 

Jos gerklė išdžiūvo. Atrodė, revolveris jos rankoje sveria šimtą 
svarų. Viena jos dalis rėkė: Jis vienas iš jų! Nušauk jį! Nušauk jį, kol jis 
tavęs nenušovė! 

Jai kovojant su savo jausmais revolverio vamzdis judėjo aukštyn 
ir žemyn. Buvo tiesiog neįmanoma suvokti ir per daug pavojinga 
leisti sau tikėtis, kad kas nors galėtų ateiti jai į pagalbą. Šauti kur kas 
saugiau. 

Adrianas pamatė ginklą, pamatė mergaitės išplėstas akis ir su- 
prato, kad ji ištikta tam tikro aukos šoko. Jis pagalvojo apie visus 
tuos metus, praleistus tiriant baimę akademinėje aplinkoje. Nė vie- 
nu atveju nebuvo taip įelektrintas, kaip čia, toje mažoje kameroje, 
priešais nuogą mergaitę paklaikusiu žvilgsniu, kurią jis manė rasiąs 
uždengtomis akimis, o iš tikrųjų ji sėdi nukreipusi tiesiai į jį baisų 
revolverio vamzdį. Visos tos tiesos, sužinotos per metų metus, visiš- 
kai nieko nebereiškė. Tikrovė priešais akis buvo tiesa. Tą akimirką jis 
suprato, kad jis atrodo jai toks pat baisus, kaip ir visa, kas jai nutiko. 

Jis suprato, kad ji paspaus nuleistuką, tarsi laboratorinė žiurkė, iš- 
mokyta paskambinti varpeliu, jei kyla pavojus. 

Sveikas protas liepė jam griūti į šoną ir slėptis. 

— Ne, tėti, nesustok. Lygiai kaip aš, - tai kalbėjo Tomis. — Tai vie- 
nintelis kelias pirmyn. 

Įsivaizduodamas, kad veikiausiai tuoj bus nufilmuota jo mirtis, 
Adrianas žengė į kambarį. Visas jo mokslas, visa patirtis rėkte rėkė 
jam ieškoti teisingų žodžių, idant jiedu abu turėtų galimybę išgelbėti 
savo gyvybę. Kažkodėl jis pasijuto nuogas kaip ir ji. 

— Sveika, Dženifere, — ištarė labai lėtai ir tyliai, kone pašnibždo- 
mis. - Ar čia ponas Rudakailis? 

Dženiferė giliai įkvėpė ir padėjo ant nuleistuko pirštą. 

O paskui pažvelgė į meškiną. 

Akyse susitvenkė ašaros ir ėmė ristis, degindamos skruostus. 

— Taip, - atsakė lūžtančiu balsu. - Ar atėjote pasiimti jo namo? 

DIDELIAME ŠIUOLAIKIŠKAME BUTE Maskvoje, su langais į Gorkio par- 
ką, gracingoji mergina ir jos drūtasis kompanionas gulėjo vienu du milži- 
niškoje lovoje. Už lango buvo naktis, miesto šviesos mirgėjo ir raižė tamsą 
ryškiais žybsniais. Vienoje gatvėje grojo linksma muzika, bet bute švietė 
tik ant sienos pakabintas plačiaekranis televizorius. Jiedu nuogi spokso- 
jo į stebinamai besimainantį vaizdą pažįstamoje savadarbėje įkalinimo 
kameroje, į mergaitę, kurią užsiregistravo stebėti per visą Serialą nr. 4, ir 
į netikėtai pasirodžiusį senuką. Abipus televizoriaus kabojo didžiuliai 
garsių šiuolaikinių menininkų paveikslai, kainavę septynženkles sumas, 
bet pilki vaizdai ekrane buvo kur kas reikšmingesni. 

Aplinkui draikėsi suglamžyta patalynė, bet suglamžyta ji buvo ne 
mylintis; stebėdama vaizdus ekrane ir sustingusi nuo jos akyse vykstan- 
čio veiksmo, mergina ne kartą ją gniaužė. Vyras buvo ne mažiau įsitrau- 
kęs. Pastarąją valandą jie beveik nekalbėjo, nors abu jautė, kad tarp jų 
įvyko daug ko. Tas vyras - pusiau banditas, pusiau verslininkas - mur- 
mėjo, kokios firmos ir kokio kalibro ginklus matąs, - koltą 357 magnu- 
mą, kurį Ketvirtas numeris stipriai spaudė rankoje, ir 9 milimetrų rugerį, 
šmėstelėjusį senio rankoje. Nei jis, nei jo gražuolė draugė neatpažino šito 

naujo personažo. Kai jis ėjo prie Ketvirto numerio, filmavimo kamera 
parodė tik jo profilį. Jiedviem jis pasirodė stulbinantis, angeliškas, jų pul- 
sas padažnėjo stengiantis suvokti, ką tai reiškia šiame spektaklyje. Vyras 
pagalvojo, ar nevertėtų jam griebti kompiuterio klaviatūros ir paprašyti 
paaiškinti, „kas jis?“, bet negalėjo atplėšti akių nuo to, kas vyksta. O pas- 
kui, kai meilužė čiupo jo ranką ir kietai prispaudė sau prie krūties, lygiai 
kaip Ketvirtas numeris spaudė savo žaislinį meškiną, jis iškart pamiršo 
bet kokią mintį apie interaktyvų bendravimą. 

Dar prieš kelias minutes juodu manė tapsią Ketvirto numerio mirties 
liudininkais. Nuo pat pradžių manė, kad jai lemta mirti. Bet, atrodo, 
vyko kažkas visai ne pagal jų įsivaizduojamą scenarijų. Vyras pajuto 
jėgų antplūdį. Jis save taip pat laikė Ketvirto numerio savininku, kaip ir 
tų neįkainojamų paveikslų, auksinio rolekso, didžiulio mersedeso ir nuo- 
savo Gulfstream lėktuvo. Bet dabar jis pajuto, kad Ketvirtas numeris 
slysta jam iš rankų, ir labai nustebo supratęs, kad nei pyksta, nei jaučiasi 
nusivylęs, negana to, ūmai susivokė raginąs ją eiti pirmyn, tik nelabai ži- 
nojo, kur ji turėtų eiti. Jo meilužė paprastai jausdavosi panašiai kaip jis, 
tačiau ją dideli pokyčiai veikė kur kas stipriau, ir ji sušnabždėjo ekranui, 
kaip šnabždėtų tam vyrui, kad jiedu būdavo susirakinę. Tačiau, užuot 
kalbėjusi švelnius aistros žodžius, ji perėjo prie savo vaikystės kaimiškos 
rusiškos tarties ir ėmė maldauti: „Bėk, Ketvirtas numeri! Bėk! Labai 
prašau.“ 


Maiklas visiškai nesuprato, kas vyksta. Viskas buvo aprašyta scena- 

rijuje, bet tik ne tai. Viskas buvo suplanuota, bet tik ne tai. Jis visada 

daugmaž žinojo, kas nutiks vienu ar kitu metu, žinojo, kada įsiterps 

koks naujas elementas, bet tik ne dabar. Jis spoksojo į ekranus, tarsi 

stebėtų, kaip rutuliojasi veiksmas, vykstantis visai kitur, kur nors ki- 

tame pasaulio gale, o ne už kelių jardų, kambaryje jam po kojomis. 
Linda reagavo tik vos vos greičiau. 


PROFESORIUS 


Iš pradžių ji akimirką pamanė, kad galiausiai netikėtai pasirodė tas 
jos košmariškų vizijų detektyvas — pusiau Šerlokas Holmsas, pusiau 
Mis Marpl ir Džekas Baueris. Bet tą versiją ji lygiai taip pat greitai at- 
metė, nes iš kampinės B kameros vaizdo matė, kad tas, kas yra kamba- 
ryje su Ketvirtu numeriu, tikrai ne faras, nors ir su pistoletu rankoje. 

Prie namo neprivažiavo joks policijos automobilis, nekaukė sire- 
nos. Niekas per garsiakalbį neliepė jiems pasiduoti. Virš galvos ratų 
nesuko jokie sraigtasparniai. 

Linda prišoko prie lango ir greitai apžvelgė erdvę už vienkiemio 
namo sienų. 

Nė gyvos dvasios. - 

Ji atsisuko į ekranus. 

— Maiklai, - pasakė. - Kad ir kas čia, po velnių, vyksta, jis vienas! 

Tai sakydama šoko per kambarį prie ginklų ant stalo. 

Maiklas pasikėlė iš prabangios kėdės ir priliuoksėjo prie Lindos. 
Jis žinojo, kad jo trisdešimties šovinių lenkta apkaba pilna, dar vie- 
ną įsikišo į kelnių kišenę. Paskubomis atidarė revolverį, pažiūrėjo, ar 
būgnas pilnas, ir užkišo Lindai už diržo, kad ji turėtų antrą ginklą. 
Paskui griebė dvylikto kalibro šautuvą ir ėmė greitai grūsti šovinius į 
uoksą. Tačiau kai jį pripildė ir užtaisė kartą smarkiai trūktelėjęs pir- 
myn atgal, užuot čiupęs nuo stalo dar kurį nors pusautomatį, Maik- 
las paėmė nedidukę Sony kamerą. 

— Reikia viską nufilmuoti, — pasakė jis. 

Stvėrė vieną iš nešiojamųjų kompiuterių ir laidą, juo greitai pri- 
jungė kamerą prie kompiuterio. Žinojo, kad su tuo šautuvu, kame- 
ra ir kompiuteriu visai neturės laisvų rankų, bet buvo ypač svarbu 
transliuoti viso to vaizdą. 

Maiklo galvoje žudymas ir filmavimas susiliejo į kažką vienodai 
svarbaus. 

Linda iškart suprato. Jei jie nepateiks Serialo nr. 4 pabaigos, ne- 

bus jokio Serialo nr. S. Jų vartotojams būtina užbaigtumas. Jie pri- 
valo pamatyti, net jei tai įgaus toli gražu ne tobulą kinematografinę 
formą. Jie tikisi pabaigos, net jei ji ir ne tiksliai tokia, kokią sugalvojo 
Maiklas su Linda. 

Jiedu garsiai nekalbėjo, abu buvo iškaitę ne tik iš susirūpinimo 
ir nuostabos, bet ir nuo kūrybinio jaudulio. Nuleisdama automato 
saugiklį Linda pagalvojo, kad jiedu kuria tikrą meną. 

Ji įsivaizdavo, jog tai bus spektaklis, kurio niekas niekada nepamirš. 

Apsiginklavę mirtinais ginklais, vedami kūrybinio įkvėpimo, 
Maiklas su Linda pasileido laiptais į rūsį. Jų žingsniai dundėjo nu- 
trintomis medinėmis lentomis. 


Šmėklų choras užliejo jo ausis ramiai tariamais nurodymais, jie visi 
paskubomis šnibždėjo. Tik švelniai. Atsargiai. Užmegzk ryšį. 

— Taip, - atsakė jis. - Manau, kad ponui Rudakailiui metas namo. 
Manau, kad ir Dženiferė galėtų eiti su juo. Aš pasiimu jus abu. 

Iš mergaitės rankos staiga iškrito revolveris. Ji klausiamai pažvel- 
gė į Adrianą. 

— Kas jūs? - paklausė Dženiferė. - Aš jūsų nepažįstu. 

Adrianas nusišypsojo. 

— Aš esu profesorius Tomas. - Tokiomis aplinkybėmis šitoks 
prisistatymas nuskambėjo baisiai oficialiai. - Bet gali mane vadinti 
Adrianu. Gal, Dženifere, tu manęs nepažįsti, bet aš pažįstu tave. Gy- 
venu netoli tavęs. Už kelių kvartalų. Ten dabar tave ir vešiuos. 

— Kaip gerai, - pasakė ji. Paėmė revolverį ir padavė jam. - Arjums 
reikia jo? 

— Tiesiog padėk jį, - atsakė Adrianas. 

Dženiferė padarė kaip liepiama. Numetė ginklą ant lovos. 

Ją staiga užplūdo šiluma, tokia, kaip kadaise vaikystėje, kai ji žais- 
davo lauke karštą vasaros dieną. Ji tebebuvo nuoga, bet su meškinu ir 

nepažįstamuoju, kuris nebuvo nei tas vyras, nei ta moteris, taigi kad 
ir kas jai dabar nutiktų, ji su viskuo sutinka. Pagalvojo, jog turbūt jau 
yra mirusi. Gal, pasvarstė ji, aš vis dėlto spustelėjau nuleistuką ir šis 
senukas iš tikrųjų yra palydovas ir padėjėjas, kuris nuves mane pas 
tėvą, laukiantį nesulaukiantį, kol atvyksiu pas jį į kokį nors gražesnį 
pasaulį. Vedlys iš gyvenimo į mirtį. 

— Manau, mums laikas eiti, - pasakė Adrianas. 

Jis nedrąsiai paėmė ją už rankos. Nė nenutuokė, ką turi daryti, 
ką darytų policija. Pagalvojo, jog tikriausiai reikėtų veikti it kokiam 
farui iš televizijos - garsiai kalbėti, imtis atsakomybės, mosuoti pis- 
toletu ir holivudiškai drąsiai gelbėti padėtį. Tačiau senas psichologas 
jame bylojo, jog, kad ir kaip jie skubėtų, svarbiausia judėti pamažu 
ir atsargiai. Dženiferė nepaprastai pažeidžiama. Paimti ją iš šios ka- 
meros ir vienkiemio yra tarsi pargabenti nestabilų, bet itin vertingą 
krovinį. 

Adrianas išsivedė ją pro duris į tamsų drėgną rūsį. Jis neturėjo jokio 
plano. Jis buvo taip susitelkęs į Dženiferės paiešką, kad visai nesusi- 
mąstė, ką darys ją suradęs. Tikėjosi, kad jo šmėklos patars, kokių žings- 
nių imtis. Gal jos jau tai daro, pamanė jis, padėdamas mergaitei eiti. 

Ji prisiglaudė prie jo tarsi sužeistoji. Jis šlubavo dėl sužeistos 
kulkšnies. Jautė, kaip traška kojos kaulai, buvo aišku, kad ji lūžusi. 
Sukando dantis. 

Išeidami iš kameros jiedu išgirdo kraupų garsą - greitus žingsnius 
tiesiai virš galvos. 

Dženiferė apmirė ir susilenkė, tarsi jai kas būtų trenkęs į pilvą. 
Iš krūtinės gilumos išsiveržė garsas - ne riksmas, o gargaliavimas iš 
nevilties, gomurinis, pirmykštis, kupinas siaubo. 

Adrianas pasisuko į to garso pusę. 

Rūsio kampe buvo aplūžę mediniai laiptai. Jam kilo kažkokia mi- 
glota mintis, jog jis nusives Dženiferę į viršų ir išves iš rūsio, paskui 
per virtuvę lauk iš namo, tarsi jiedu ūmai būtų tapę nematomi, o čia 

nebūtų nė vieno, visai nenorinčio, kad jie išeitų. Iki tų laiptų apačios 
jiems buvo likę keli žingsniai. 

Staiga jis pamatė, kaip tamsia siena nubėga šviesos spindulys. Iš- 
girdo trakštelėjimą ir suprato, kad viršuje atsidarė durys. 

Užvertė galvą ir tarsi įkastas įsispoksojo į tą šviesą, o paskui paju- 
to, kaip jį smarkiai trūkteli atgal. 

Dženiferė, įsikibusi jam į ranką, tempė tolyn. Ji suvokė - kad ir 
kas tas senukas būtų, jis aiškiai geresnis už tuos vyrą su moterim, ir 
žinojo, kad tai aniedu stovi už tamsos, toje šviesoje laiptų viršuje. 
Išlikimo instinktas paėmė viršų ir ji truktelėjo Adrianą giliau į rūsį. 

Adrianas leidos tempiamas. Jis nežinojo, ką dar daryti. Kol jis 
dvejojo, sau tyliai aiškindamas, kad jiems reikia sumanyti kokį planą, 
pasaulis aplink juos sprogo. 

Laiptais nusirito lavina kulkų. Rūsį užtvindė triukšmas ir dūmai. 
Nuo sienų atšokinėjo galingų 7,62 milimetro šovinių tūtos, cypė 
dulkėtame ore. Nedidukė rūsio erdvė buvo tiesiog plėšoma gabalais, 
aplink pakilo spiečius nuolaužų. 

Adrianas ir Dženiferė prisispaudė prie sienos, kuo toliau nuo 
šūvių. Abu žviegė tarsi sužeisti, nors jų ir nepašovė. O tai atrodė ir 
neįtikėtina, ir laimingas atsitiktinumas, tačiau Adrianas matė, kad 
šaudant kampu pro laiptų angą neįmanoma visko pasiekti, nors au- 
tomato serijos sproginėjo ir draskė sienas, grindis, plėšė rūsio tamsą. 

Jam buvo aišku: tuo keliu jie negali eiti. 

Vienintelis likęs kelias - tas, kuriuo jis įėjo. Nedidukas rūsio langas 
viliojo lauko šviesa. Eiti prie jo rizikinga - jei tie šauliai nulips bent ke- 
lias pakopas, galės šaudyti po visą rūsį. Tada beliktų grįžti į Dženiferės 
kamerą ir slėptis ten, - bet Adrianas suprato, jog mergaitė ten tikrai 
nesitrauks, o jis ir nedrįstų jos prašyti. Jis jau išplėšė ją. Negali reika- 
lauti, kad ji grįžtų atgal. Ir nesvarbu, kad ta kamera yra vienintelė saugi 
vieta, - nors tai dar klausimas, - Dženiferei ji niekada neatrodys saugi. 
Ji buvo susirietusi šalia, suspaudusi meškiną ir jo ranką. Ir unkštė. 

Laiptais atskriejo dar viena salvė, kulkos zvimbė tirštame ore. 
Aplink juos kilo dūmai, karti smarvė ir dulkės, jie ėmė kosėti. Buvo 
sunku kvėpuoti. 

Vienas išėjimas. Tik vienas išėjimas. Adrianas švelniai atplėšė į 
ranką susmigusius Dženiferės pirštus. Ji panikavo ir nenorėjo jo pa- 
leisti, bet kai jis pistoletu mostelėjo į tą langą, jam pasirodė, kad ji 
suprato. 

— Mums reikia eiti ten, — sušnibždėjo jis, automato šūvių garsų 
fone jo balsas skambėjo kimiai. 

Iš pradžių Dženiferės akis temdė baimė. Bet jai pažvelgus į langą 
kokių devynių ar dešimties pėdų aukštyje akys nušvito ir Adrianas 
pamatė jose supratimą. Negana to, atrodė, kad ji sutvirtėjo ir per tą 
sekundę staiga subrendo, iš nekalto vaiko virto kone suaugusia mo- 
terim - ir viskas tik dėl tos šūvių kaskados. 

— Aš pajėgsiu užlipti, - ji pasakė tyliai ir linktelėjo. Gali būti, kad 
ji ir šaukė, bandydama perrėkti šūvius, bet Adrianas suprato jos atsa- 
kymą labai aiškiai, kaip visada būna pavojaus akivaizdoje. 

Jis atsiplėšė nuo sienos, prie kurios jie buvo susirietę, ir ėmė rink- 
ti senus rūsyje sumestus baldus, sulūžusius daiktus, kadaise tarna- 
vusius šito namo gyventojams — suskilusią kriauklę, kelias medines 
kėdes, ir desperatiškai tempė juos grindimis ir metė prie sienos po 
langu. Jam reikėjo pririnkti tiek, kad užsilipę jie pasiektų langą. Lū- 
žusi kulkšnis tiesiog rėkė iš skausmo, ir jis sekundę pasvarstė, ar tik 
jo nepašovė. Paskui pagalvojo - tai nesvarbu. 


Laiptų viršuje Linda leido šovinių serijas iš kalašnikovo, o Maiklas 
filmavo jai per petį. Jis pasistengė, kad kamera neužfiksuotų jos vei- 
do, kad jos niekas nepažintų. Šūviai juos apkurtino, ir, kai ji liovėsi 
šaudyti, abu pasilenkė pažiūrėti. Jis abejojo, ar jiems pavyko nušauti 
Ketvirtą numerį ir tą senį. Sužeisti - galbūt. Išgąsdinti - tai jau tikrai. 

Jis labai aiškiai matė - senis turi pistoletą. Pamanė, kad Ketvirtas nu- 
meris gali irgi būti ginkluota. Juk, šiaip ar taip, ji turėjo tą nusižudyti 
į kamerą duotą magnumą. 

Nors jame pulsuote pulsavo adrenalinas, jis stengėsi logiškai viską 
permąstyti ir laikė dešinę akį tvirtai prispaudęs prie vaizdo ieškiklio. 

— Tas revolveris, kur davei Ketvirtam numeriui... - pasakė Lindai. 
Kalbėjo tyliai, tikėdamasis, kad jo balsas nepasieks kameros mikro- 
fono, nors suprato, kad vienas kitas žodis neabejotinai įsirašys ir bus 
ištransliuotas internetu. - Kiek ten buvo šovinių... 

— Tik vienas, tas, kurio jai ir reikėjo, - atsakė Linda. 

Ji nuleido automatą prie šono ir prispaudė pirštą prie nuleistuko. 
Kaip Adrianas ir numatė, ji pagalvojo, kad palipusi kelias pakopas že- 
myn galėtų apšaudyti visą rūsį. Bet tokiu kampu Maiklui būtų labai 
sunku filmuoti jai už nugaros. 

Linda, kaip tikra kino menininkė, dėliojanti sudėtingo veiksmo 
kadrus - tarkim, automobilių lenktynės, sprogimai ir padrikai į visas 
puses išsilakstantys aktoriai, — greitai ėmė mintyse skaičiuoti. 

- Jei mes juos paskubinsim... - pradėjo, bet Maiklas ją nutraukė. 

— Paklausyk, - tarė. - Kas čia per garsas? 

Jiedu stengėsi kaip nors susivokti, nors ausyse cypė nuo labai arti 
iššovusio automato serijos. 

Jiems prireikė tik kelių sekundžių suprasti, kad girdi per cementi- 
nes grindis tempiamas ir į sieną mėtomas lūženas. Iš pradžių Maiklas 
įsivaizdavo, kad senis ir Ketvirtas numeris statosi barikadą ir ruošiasi 
kautis iš užjos. 

O paskui jis mintyse atkūrė rūsio vaizdą, stengdamasis pamatyti, 
kur dviem į kampą užspaustoms žiurkėms būtų patogiausia įsireng- 
ti apkasą. Ir atkūręs galvoje pamatė nediduką voratinkliais aplipusį 
langą. Tas langas buvo vienintelis likęs kelias į lauką arba, jei jiedu su 
Linda ten nubėgtų pirmi, puiki pozicija tiek filmuoti, tiek šaudyti. 

Jis palietė mylimosios petį ir pridėjo pirštą prie lūpų - visiems 

žinomas ženklas elgtis tyliai ir slaptai. Tada mostelėjo Lindai sekti iš 
paskos, bet iš pradžių dar paleisti automato seriją. Taip ji ir padarė — 
pamosavo automatu ties siaura laiptų aikštelės anga ir ištuštino į rūsį 
visą apkabą. 

Linda čiupo kitą apkabą Maiklui iš kišenės ir meistriškai įstatė, 
paskui atitraukė spyną, kad būtų pasirengusi šaudyti. Ir nuskubėjo 
jam iš paskos. 


Po kelių sekundžių Terė suvokė, kas vyksta. Iš ten, kur ji su Marku 
Vulfu stovėjo prie Adriano automobilio, šūvių garsai, atrodė, skam- 
ba kažkur toli, tarsi girdėtum kitame kambaryje veikiantį televizorių. 
Tai, ką ji išgirdo, iš pradžių galvoje turėjo suformuoti vaizdą, kuris 
reikalautų aiškios reakcijos. Garsas, net ir aidintis tyliau iš namo, 
buvo akivaizdžiai automato. Kadaise ji galybę valandų prasėdėjo 
savo automobilyje su mažais inkščiančiais vaikais, laukdama, kol 
jos buvęs vyras baigs pratybas kariniame poligone, kur buvo visiškai 
įprasta šimtašovinines apkabas iššaudyti į teroristų muliažus. 

Ji pasisuko į Marką Vulfą. Suvokimas ją nuliejo tarsi elektra. 

— Kvieskit pagalbą! - sušuko ji. 

Jis ėmė knibinėti telefoną, o Terė nulėkė į savo automobilį. At- 
plėšė bagažinę ir išsitraukė iš ten juodą neperšaunamąją liemenę. Ją 
padovanojo kaimynė Lorė, seniai, kai ji dar dirbo patrule, bet nuo to 
laiko, kai ją išvyniojo Kalėdų rytą, nebuvo užsivilkusi. 

— Praneškit jiems tikslų adresą! - suriko jam per petį. - Pasakykit, 
kad reikia visų. Kad turime reikalų su automatiniais ginklais. Ir tegu 
iškviečia greitąją! Jei reikės, pasakykit, kad pašauta pareigūnė. Tada 
jie sparčiau judinsis. 

Ji suklijavo liemenės lipnias juosteles, stipriai suspaudė sau krū- 
tinę. Ta liemenė atrodė tokia maža ir vargana. Tada įdėjo apkabą į 
pistoletą. 

Terė vėl išgirdo automato pliūpsnį. Ir pasileido bėgti, nė negal- 
vodama, ką daro, tik žinodama, kad turi nusigauti ten, kur šaudoma. 

Paskutinė komanda, kurią ji riktelėjo per petį, buvo: „Laukit čia. 
Pasakykit jiems, kur aš nubėgau!“ 

Suspaudusi rankoje pistoletą, Terė kiek įkabindama bėgo link ke- 
liuko, o paskui jau ir juo į seną vienkiemį. 

Vulfas skambino, kad atsiųstų pagalbą, ir stebėjo, kaip Terė dings- 
ta už kampo. Išgirdęs vietinės policijos dispečerės balsą, jis kalbėjo 
glaustai ir aiškiai. 

— Siųskit pagalbą, — pasakė jis. - Daug pagalbos. Policijos detek- 
tyvė pateko į susišaudymą. 

Jis pasakė dispečerei adresą ir išgirdo, kaip ta priblokšta ir žado 
netekusi moteris atsako: 

— Ten nuvažiuoti valstijos policijai prireiks nemažai laiko. Ma- 
žiausiai penkiolikos minučių. 

— Penkiolikos minučių neturime, — nukirto jis ir baigė pokalbį. 
Toks skambutis jai pasitaikė pirmąkart, pamanė jis. 

Vulfas pakėlė akis į taką, kuriuo ką tik nubėgo Terė Kolins. Ji jau 
buvo pasukusi keliuku, pro tą aplūžusią pašto dėžutę. Miškas prie to 
keliuko buvo per tankus, kad jis matytų, kaip ji veržiasi į priekį; jam 
pasirodė, tarsi ją būtų kas staiga prarijęs. Nors persiplėšk. Jam liepta 
laukti, ir tas pusiau bailys jame būtų mielai pasilikęs saugioje užuo- 
glaudoje ir daugiau visiškai nesikišęs į tai, kas ten vyksta. Bet šis pri- 
gimtinis savisaugos instinktas rungėsi su kita jo asmenybės dalimi — 
ta, kuri norėjo viską matyti ir buvo pasirengusi visaip rizikuoti, kad 
pasilepintų ir patenkintų begalinį smalsumą ir nenumaldomą geismą. 

Gyvenime jam buvo svarbiausia būti netoliese. 

Giliai įkvėpęs jis pasileido bėgti paskui detektyvę, sulig kiekvienu 
žingsniu sau kartodamas sustoti, slėptis ir saugiai stebėti, kaip viskas 
rutuliosis. Bėk artyn, sakė jis sau, kojom lekiant kiek įkabina, bet tik 

Balansuodamas ant nuolaužų krūvos Adrianas padėjo užlipti ir Dže- 
niferei. Jiems po kojomis viskas judėjo, jis jautė, kaip paskubom 
suręsta konstrukcija svyruoja ir tuoj tuoj subyrės. Įsikišo pistoletą 
į kišenę, tikėdamasis, kad jis neiškris, paskui sunėrė rankas ir žengė 
prie nuogos mergaitės. Ji pakėlė koją, padėjo jam ant peties ranką, 
kad išlaikytų pusiausvyrą, bet kita ranka laikė suspaudusi meškiną. 
Adrianas sukriokė ir iš visų jėgų stumtelėjo ją viršun prie lango. Ji 
čiupo už rėmo laisva ranka. Paskui Adrianas pamatė, kaip ji ištiesė 
ranką su meškinu į priekį, išmetė meškiuką į lauką ir griebė suskilusį 
rėmą. Dženiferė susverdėjo, o paskui, spardydamasi ir spurdėdama 
tarsi ant denio numesta žuvis, pakilo viršun ir išlindo pro langą. 

Adrianas su palengvėjimu atsiduso. Jis buvo kiek priblokštas to, 
ką nuveikė. 

Jis nežinojo, kaip pačiam pavyks išsigauti tuo pačiu keliu. Iš ten, 
kur buvo užsikabarojęs - tarsi paukštis ant svyruojančios šakos - ap- 
sidairė, ar neras dar ko, ką uždėtų ant tos krūvos ir pasiektų langą. Bet 
nieko nerado. 

Skrandį sugniaužė jausmas, kad teks pasiduoti. 

Ji gali bėgti. Aš įstrigęs čia. Norėčiau išlįsti, bet negaliu. 

Tokioms mintims lendant į galvą, staiga jis išgirdo iš viršaus balsą. 

— Profesoriau, greičiau! 

Dženiferė, kuri jau buvo išlindusi pro langą, dabar vėl buvo įlin- 
dusi iki pusės ir tiesė į jį liesą rankelę. 

— Pamėgink, Audi, po velnių! Pamėgink! 

Brajanas rėkė jam į ausį. 

Adrianas pažvelgė aukštyn. Tik dabar per tą langą lenkėsi jau 
nebe mergaitė, o Keisė. 

- Lipk, Audi, - maldavo ji. 

Jis ilgai nelaukė. Viena ranka čiupo jos ranką, kitos nagais įsikabi- 
no į sieną ir ėmė kiek įmanydamas stiebtis tiek lūžusia, tiek ir sveika 
koja. Pajuto, kaip šiukšlių krūva po juo ima byrėti, ir sekundę jam at- 

rodė, tarsi kybotų ore. Bet lygiai taip pat greitai pajuto, kaip trenkiasi 
į cementą, ir pagalvojo krentąs, tik čia pat susivokė, kad visgi ne, jau 
laikosi įsikibęs rėmo, suleidęs kraujuojančius nagus į medieną. Ėmė 
lyg pašėlęs spardytis. Nemanė turįs tiek jėgų, kad pritrauktų smakrą 
prie palangės, bet pajuto, kad jį kelia ir mergaitė, įsitvėrusi švarko at- 
lapų, ir jo paties jėgų likučiai, be to, ir jo visi prisiminimai. 

Sparnai, pagalvojo jis. 

Ir staiga viršuje pamatė saulės šviesą. 

Išropojo pro langą, Dženiferė ištempė jį likus kelioms paskuti- 
nėms pėdoms. 

Senis ir nuoga paauglė išsekę atsirėmė į namo sieną. Ji siurbė į 
save gryną orą tarsi prabangiausią šampaną, saulės spinduliai glostė 
jai veidą. Tarė sau: Tas skonis toks nuostabus - dar vieną kartą įkvėpsiu 
ir tada jau galiu mirti. 

Adrianas iš paskutiniųjų stengėsi susidėlioti mintis. Už to atvi- 
ro kiemo, kuriuo jis jau bėgo, matė tą daržinę. Artimiausia medžių 
linija buvo prie tolimojo daržinės galo. Jei jie galėtų ten nusigauti, 
bus nesunku pasislėpti. Bet kai sugriebė Dženiferei už peties ir ėmė 
karštligiškai rodyti pirštu, girdi, mums reikia bėgti štai ten, į sieną 
jiems virš galvos griausmingai susmigo automato serija, kulkos iš- 
plėšė net ir žemes prie kojų. Purvas nutaškė veidus, ant galvų nulijo 
medžio skiedromis ir sienų izoliacijos atplaišomis. Adrianą apėmė 
jausmas, tarsi jie būtų patekę tarp kūjo ir priekalo. Jiedu atšoko, 
susirietė į vieną kamuoliuką ir Dženiferė vėl ėmė klykti, nors jos 
balsas buvo per daug silpnas, kad perrėktų nepaliaujamą automato 
kalenimą. Atrodė, tas mirtinas automato kalimas sklinda iš jos pra- 
žiotos burnos. 

Linda ir Maiklas išsiskyrė. Ji nulėkė prie namo galo ir atsistojo už 
kampo - taip jai buvo patogu taikytis tiesiai į juos. Buvo sudėtinga 
šaudyti neatsidengus, taigi ji šįkart pasikliovė, kad darbą atliks milži- 
niškas kiekis šovinių. 

Maiklas nubėgo į priekį, pro senąjį pikapą, jis jam kaip tik buvo 
gera priedanga filmuoti. Nuleido šautuvą ir pakėlė kamerą, padėjęs 
kompiuterį ant automobilio stogo. 

Jam galvoje tesisuko viena mintis: Koks puikus filmas. 

Kulkoms lyjant, Dženiferė klykė rankomis užsidengusi ausis. Pri- 
sispaudė prie Adriano. 

Jis buvo alkūne užsidengęs veidą, tarsi taip nubaidytų zvimbian- 
čių kulkų spiečių. Užsimerkė ir manė mirsiąs bet kurią akimirką. 

— Audi, paklausyk manęs! Dar niekas nesibaigė! 

Jis pasisuko ir pamatė Brajaną. Vietnamo Brajaną - jauną karinin- 
ką, vadovaujantį už Dženiferę vos vyresniems kareiviams. Jo drabužiai 
buvo suodini, o apvalus šalmas užsmauktas ant akių. Brajanas, visas 
išprakaitavęs ir purvinas, gulėjo prisispaudęs prie žemės ir grūdo dėtu- 
vę į savo M-16. Veide švietė ryžtas. Brajanas visai neatrodė išsigandęs. 

— Nagi, Audi! Atsišaudyk, po velnių! Atsišaudyk! 

Brajanas paleido įnirtingą papliūpą, nustatęs savo ginklą automa- 
tiniu režimu. Staiga Adrianas pamatė, kaip namo kampas, iš kurio 
Linda į juos šaudė, sprogsta gabalais. Dūžta langas, stiklai pakyla į 
saulę. Nuleidęs akis jis pamatė, kad yra išsitraukęs brolio 9 milime- 
trų pistoletą ir jam kažkaip pavykę atsiklaupti. Kulkos, smingančios 
į namą, buvo paleistos jo. 

Linda žioptelėjo ir atsitraukė. Vienas šūvis ištaškė lango rėmą jai 
virš galvos ir ji pajuto, kad nuolauža įbrėžė skruostą. Prisiplojo prie 
sienos, kad išvengtų Adriano šūvių, ir palietusi įbrėžimą pamatė ant 
pirštų galiukų kraują. Ir baisiausiai įsiuto. 

— Fantastika! - sužviegė Brajanas. - Nesileisk, kad jie prieitų iš 
šono, Audi. Nenustok šaudyti! 

Adrianas iššovė dar kartą ir dar kartą. Aplink jį krito tūtos. Išgir- 
do, kaip Tomis surinka į ausį: 

— Tėti, dabar! Dabar ji turi šansą! 

Toliau šaudydamas Adrianas sušuko Dženiferei: 

— Dabar! Dabar! Bėk! Greičiau! 

Dženiferė nesuprato, ką jis sako, bet mintis buvo aiški. Nusigauk į 
daržinę. Pasislėpk. Paskui bėk į mišką. Kuo greičiau. Slėpkis. 

Aplenk mirtį. 

Ji atsistojo ir nedvejodama nulėkė. Bėgo iš paskutiniųjų, kiek įka- 
bindama, kiek tik galėdama, lygiai taip, kaip tikėjosi bėgsianti, kai 
dar buvo įkalinta toje kameroje. Ji jautė vėją, tarsi į nugarą pūstų vie- 
sulas, stumtų ją į priekį, gintų į priedangą daržinėje. 

Adrianas vargais negalais atsistojo. Irgi pasileido bėgti, bet pa- 
knopstomis, šlubuodamas, lūžusi kulkšnis klupdė jį kiekviename 
žingsnyje. Bėgdamas šaudė, stengdamasis ištaškyti kampą, tikėda- 
mas, kad netyčia ims ir pataikys. 

Nubėgus pusę kelio staiga jį sukaustė nežmoniškas smūgis, tarsi 
žaibas, pakėlė į orą ir lengvai nusviedė ant žemės. Jis krito veidu į 
drėgną žemę. Jautė purvo skonį, ausyse cypė, skausmas šovė kojo- 
mis, iki juosmens, o paskui ir į širdį, jam atrodė, kad dabar ji ims ir 
staiga sustos. Jis niekaip negalėjo galvoje sudėlioti žodžių mane pašo- 
vė, bet būtent taip ir nutiko. 

Adrianui ėmė lietis akyse, viskas temti, tarsi ant veido būtų ūmai 
nusileidusi naktis. Įdomu, ar Dženiferė nusigavo į daržinę, pasvarstė 
jis, ar žengė pirmą žingsnį į saugumą. Jis tikėjosi, kad Keisė, Brajanas 
ir Tomis ją lydės likusį kelią, nes žinojo, kad pats to nebepadarys. 

Užsimerkęs išgirdo baisų garsą. Trakšt trakšt. Nežinojo, kad tokį 
garsą skleidžia šautuvas, kai iš jo išmetamos tuščios tūtos ir jis užtai- 
somas iš naujo, bet suprato, kad tai mirties garsas. 


Kai Adrianas pasileido bėgti per atvirą kiemą, Maiklas padėjo filma- 
vimo kamerą ant pikapo stogo. Paspaudė automatinį mygtuką, kad 
ji toliau filmuotų. Tai buvo tarsi režisieriaus kompromisas - kamera 
aštriu kampu. Kai jis žengė į priekį, ji vis tiek fiksavo veiksmą jam iš 

už nugaros. Maiklas buvo įsitikinęs, kad jo tapatybė nebus nustatyta. 
Nė vienas žiūrovas nepamatys nieko daugiau, tik jo nugarą. 

Jis iššovė vieną šūvį iš savo dvylikto kalibro šautuvo. 

Metaliniai šratai susmigo Adrianui į dubenį ir juosmenį, pakėlė jį 
į orą ir bloškė ant žemės su tokia jėga, tarsi profesionalus futbolinin- 
kas sunkiai atkovotą kamuolį. 

Maiklas atsargiai išėmė tūtą ir užsidėjo šautuvą ant peties, šįkart 
atidžiai nusitaikęs į figūrą, gulinčią purve priešais. 

Pabaik tą spektaklį, pagalvojo. 

Jis neišgirdo, kaip už nugaros kažkas prisiartino ir orą perskrodė 
įsakymas pakeltu balsu: 

— Policija! Stok! Mesk ginklą! 

Jis neteko žado. Sutriko. 

— Pasakiau - mesk ginklą! 

O tai buvo spektaklio dalis, kokios jis nė įsivaizduoti negalėjo. 

Jo galvoje blaškėsi mintys. Kur Linda? Kas čia? Dabar Ketvirtam 
numeriui jau galas. Kas čia darosi? Tačiau ta lavina klausimų, atšokan- 
čių ir išnykstančių galvoje, buvo tuščia ir beprasmė. Ir, užuot daręs 
kaip liepiamas, Maiklas staigiai pasisuko, mostelėjo šautuvo vamz- 
džiu į tą keistą jam komanduoti bandantį balsą. Jis neturėjo jokio 
kito tikslo — tik ją nušauti ir grįžti prie kur kas svarbesnių darbų — 
užbaigti Serialą nr. 4. 

Bet jam to padaryti neteko. 

Terė Kolins tupėjo prie pikapo galo pasiruošusi šauti. Laikė pis- 
toletą abiem rankom ir buvo gerai nusitaikiusi. Jai atrodė, kad Maik- 
las juda sulėtintai, ir pamažu vietoj jo nugaros, į kurią ji taikosi, atsi- 
randa krūtinė. 

Ji niekaip nesuprato, kodėl jis nenumetė šautuvo. Jis neturėjo jo- 
kių šansų. 

Ji iššovė penkis kartus, lygiai taip, kaip buvo išmokyta. Nedaryk 
jokių klaidų. Nukauk subjektą. 

Terės pistoletas griaudėjo. Per visus tuos metus universitetinio 
miestelio policijoje jai nė karto nepasitaikė progos jo išimti iš dėklo, jei 
neminėsim treniruočių šaudykloje. Ir dabar, pasitaikius pirmai progai 
jį panaudoti rimtam reikalui, ji stengėsi prisiminti, ką reikia daryti, ir 
padaryti tai teisingai. Instrukcijos bylojo, jog antros progos nebus. Ta- 
čiau atrodė, kad tas pistoletas pats puikiai protauja. Kad jis nusitaiko 
ir šauna jai nedalyvaujant; ji beveik nesuvokė spaudžianti nuleistuką. 

Metalinės kulkos susmigo į Maiklą. Šūvių iš arti jėga pakėlė jį į 
orą ir bloškė žemyn. Jis buvo negyvas jo akims dar nespėjus paskuti- 
nįkart pamatyti dangaus. 

Išsekusi Terė Kolins sunkiai atsiduso. 

Apsvaigusi žengė į priekį. Galva sukosi, bet visi jos kūno nervai 
buvo įsitempę iki begalybės. 

Ji negalėjo atplėšti akių nuo kūno priešais. Ant jo krūtinės atsira- 
do milžiniškas kraujo klanas. 

Ją užhipnotizavo to jos nužudyto žmogaus vaizdas. Būtų taip ir 
likusi sustingusi, jei ne staiga pasigirdęs klyksmas. 

Linda stebėjo savo mylimojo žūtį iš savo pozicijos kitame namo 
gale. Tai buvo baisus, baisių baisiausias vaizdas. 

Ji pamatė tą policininkę, stovinčią prie Maiklo. Pamatė kraują. 

Atrodė, tarsi jai iš krūtinės būtų žiauriai išplėšta svarbiausia dalis. 

Ji pasileido į priekį, akis užplūdo ašaros, apėmė panika, ir, klykda- 
ma „Maiklai! Maiklai! Ne!“, iššaudė viską, kas dar buvo likę kalašni- 
kovo apkaboje. 

Galingos kulkos susmigo į Terę Kolins. Atšokusios nuo lieme- 
nės, jos suko ją tarsi vilkelį. Ji pajuto, kaip pistoletas iškrenta iš ran- 
kos, nes viena kulka sutraiškė jai riešą. O kita kliudė ją besisukančią, 
įsmigo virš liemenės, perrėžė gerklę tarsi peilis. 

Terė krito aukštielninka, įsmeigusi akis į dangų. Jautė, kaip krūti- 
nėje kliuksi kraujas, sprangina ją ir darosi vis sunkiau įkvėpti. Žinojo, 
kad dabar turėtų galvoti apie savo vaikus, namus ir visa tai, ko neten- 

ka, bet ją užliejo skausmas, negrįžtamai užtraukė juoduliu akis. Prieš 
išleisdama paskutinį kvapą net nespėjo sau pasakyti - nenoriu mirti. 

Linda bėgo. Numetė automatą ir išsitraukė pistoletą, kurį Maiklas 
buvo užkišęs už diržo. Norėjo toliau šaudyti, tarsi nužudydama tą poli- 
cininkę dar sykį ir dar galėtų kažkaip atsukti laiką ir susigrąžinti Maiklą. 

Ji puolė tiesiai prie jo. 

Linda metėsi ant savo mylimojo, apkabino jį ir pakėlė, tarsi Mi- 
kelandželo Marija Jėzų. Paglostė jam veidą, pabandė nuvalyti kraują 
nuo lūpų, tarsi tai jį atgaivintų. Ji kaukė iš skausmo. 

O paskui tas jos skausmas virto aklu įniršiu. Akys iš neapykantos 
prisimerkė. Ji atsistojo ir čiupo pistoletą. Aiškiai matė, kur ant žemės 
guli išsikėtojęs tas senis. Nežinojo, nei kas jis toks, nei kaip sugebėjo 
čia atvažiuoti, žinojo tik tiek, kad jis dėl visko kaltas. Suprato, kad 
Ketvirtas numeris irgi kažkur netoliese. Nušauk juos. Nušauk abu. O 
tada gali nusišauti, kad galėtum būti su Maiklu amžinai. 

Linda pakėlė pistoletą ir kruopščiai nusitaikė į senio kūną. 

Adrianas matė, ką ji daro. Jei galėtų pajudėti, kaip nors nušliaužti 
į kokią saugią vietą arba paimti savo pistoletą ir nusitaikyti, taip ir 
padarytų, bet nieko negalėjo. Teliko laukti. Jis pagalvojo, kad visai 
neblogai, jei jį nušaus ir jis mirs būtent čia, svarbiausia, kad Dženife- 
rė pabėgo. Juk jis pats visąlaik ruošėsi tai padaryti. Bet nusišauti jam 
sutrukdė tai, kad jis pamatė, kaip ją pagrobia jo gatvėje, o tai jau buvo 
nesąžininga, labai labai negerai, ir jis padarė viską, ką jam liepė daryti 
jo mirę žmona, brolis ir sūnus. Visa tai buvo jo mirties dalis ir jam 
šitai visai tiko. Jis padarė viską, ką galėjo, ir Dženiferė dabar turbūt 
galės pabėgti, gyvens ir užaugs. Visa tai buvo to verta. 

Adrianas užsimerkė. 

Išgirdo, kaip nugriaudi pistoleto šūvis. 

Praėjo toji milisekundė, bet mirtis taip ir neatėjo. 

Jis skruostu vis dar jautė drėgną žemę. Jautė, kaip plaka širdis, o iš 
žaizdų kylantis skausmas varsto visą kūną. Jautė net savo ligą, tarsi ji 

klastingai naudotųsi tuo, kas nutiko, ir dabar imtų viršų. Jis nesuprato 
kodėl, bet jautė, kaip iš galvos slysta visi atsiminimai ir sveika nuo- 
voka. Norėjo dar nors kartą išgirsti savo žmoną, sūnų, brolį. Norėjo 
paskaityti eilėraštį, kuris palengvintų jo kelią į beprotybę, užmarštį 
ir mirtį. Bet viduje girdėjo tik žemyn kriokiantį beprotybės krioklį, 
nusinešantį tas kelias likusias į gyvenimą įsikibusias Adriano dalis. 

Jis sumirksėjo ir atsimerkė. 

Tai, ką pamatė, haliucinaciją priminė labiau nei mirusi jo šeima. 

Linda kniūbsčia gulėjo ant žemės. Ištaškyta jos galva varvėjo krauju. 

O užjos - Markas Vulfas. 

Jo rankoje - detektyvės Kolins pistoletas. 

Adrianas norėjo nusijuokti, nes pamanė, kad mirti su šypsena 
būtų visai puiku. 


Jis užsimerkė ir ėmė laukti. 


w-o- oo 


tojo: „Jėzau Kristau, Jėzau Kristau, Jėzau Kristau, nors jo žodžiai 
neturėjo nieko bendra nei su tikėjimu, nei su religija, tai buvo tik 
šoko pasekmė. Jis dar kartą pakėlė detektyvės pistoletą, bet į nieką 
nesitaikė ir nuleido, nes buvo akivaizdu, kad jo nebeprireiks. Ant pi- 
kapo stogo pamatė kompiuterį ir filmavimo kamerą, ištikimai įraši- 
nėjančią viską, ką aprėpia. 

Atrodė, ta tyla galutinė. Šūviai nuaidėjo ir nutilo. 

- Jėzau Kristau, — pakartojo jis. 

Pažvelgė į detektyvę Kolins ir papurtė galvą. 

Paskui lėtai priėjo prie Adriano kūno. Nustebo pamatęs, kad tas 
sumirksi ir atsimerkia. Vulfui buvo aišku, kad jis sunkiai sužeistas ir 
greičiausiai neišgyvens. Bet vis vien prie jo pasilenkė ir padrąsino: 

— Nair kietuolis jūs, profesoriau. Dar truputį lukterėkit. 

Vulfas išgirdo artėjantį sirenų kaukimą. 

— Pagalba jau atvažiuoja, - pasakė. - Nepasiduokit. Jie bus čia po 
akimirkos. 

Jis jau ruošėsi pridurti - jūs skolingas man daugiau nei dvidešimt 
gabalų, bet paskui nutilo. 

Vietoj to mintis užliejo pasididžiavimo banga ir išties nuostabus 
suvokimas: Po velnių, aš juk didvyris. Tikras didvyris. Nušoviau žmo- 
gų, nužudžiusį policininkę. Prie manęs daugiau niekada nesikabinės, dėl 
nieko, kad ir ką, po velnių, daryčiau. Aš laisvas. 

Sirenos kaukė dar arčiau. Vulfas nusisuko nuo profesoriaus ir pa- 
matė tai, nuo ko jam iš nuostabos atkaro žandikaulis. 

Iš už daržinės išbėgo visiškai nuoga paauglė. Ji nė nebandė prisi- 
dengti, tik spaudė prie krūtinės pliušinį meškiną. 

Dženiferei bėgant per kiemą Vulfas atsistojo ir pasitraukė į šoną. 
Ji suklupo prie Adriano, ir tuo metu į vienkiemio keliuką įsuko pir- 
masis valstijos patrulių automobilis. 

Vulfas kiek padvejojo, bet paskui nusivilko savo lengvą švarką. 
Uždėjo jai ant pečių, iš dalies, kad pridengtų nuogumą, bet labiau 
norėdamas paliesti porcelianinę merginos odą. Jis pirštu brūkštelėjo 
jai per petį ir atsiduso, pajutęs pažįstamą gilų, nevaldomą jaudulį. 

Jiems už nugarų vienas po kito stojo policijos automobiliai, cyp- 
dami arė žemę, iš jų ėmė virsti pareigūnai, mosuoti ginklais, garsiai 
komanduoti ir stotis į pozicijas už automobilių atvirų durelių. Vulfui 
užteko proto mesti detektyvės pistoletą ir iškėlus rankas pasiduoti, 
nors to visai nereikėjo. 

Tačiau Dženiferė, regis, negirdėjo daugiau nieko, tik švokščiantį 
senuko kvėpavimą. Paėmė jo ranką ir stipriai suspaudė, tarsi per odą 
galėtų perduoti jam nors šiek tiek savo jaunystės ir suteikti bent lašelį 
stiprybės. 

Adrianas pažvelgė į ją tarsi pabudęs iš gilaus miego ir nesupran- 
tantis, ar vis dar sapnuoja. Ir nusišypsojo. 

— Sveika, - sušnabždėjo jis. - Kas tu? 

Paskutinio eilėraščio diena 


PROFESORIUS RODŽERIS PARSONSAS perskaitė visą kursinį darbą, pas- 
kui dar kartą ir galiausiai, pasiėmęs raudoną rašiklį, atsivertė paskutinį 
puslapį ir jo apačioje parašė: Puiku, p. Rigins. Žiūrėdamas į kabinete ant 
sienos kabantį pasirašytą „Avinėlių tylėjimo“ plakatą, sekundę pamąs- 
tė, ką dar parašyti. Patopsichologijos įvadą pirmakursiams, būsimie- 
siems psichologijos magistrams, jis jau dėsto beveik dvidešimt dvejus 
metus, bet tokio gero kursinio neprisiminė. Jo tema - „Savidestrukci- 
nis elgesys paauglystėje“, jame panelė Rigins išnagrinėjo kelias paau- 
gliams būdingo asocialaus elgesio rūšis ir pateikė jų psichologinę ana- 
lizę taip sumaniai, kad to tikėtis iš pirmakursės nebuvo jokio pagrindo. 
Akivaizdu, suprato profesorius Parsonsas, kad ta mergina, kuri visada 
sėdi auditorijos priekyje ir paskaitos pabaigoje pirma užduoda taiklius, 
protingus klausimus, yra perskaičiusi visus straipsnius papildomiems 
kreditams ir daug daugiau knygų, nei jis išvardijo dalyko programoje. 

Taigi jis užrašė: „Kai galėsite, užeikite pas mane aptarti studijų 
pagal sustiprintą magistrantūros programą. Be to, gal jus sudomins 
vasaros internatūra. Paprastai ją siūlome aukštesniųjų kursų studen- 
tams, bet šįkart galėtume padaryti išimtį.“ 

Tada parašė pažymį: A. 

Universitete jis buvo pelnęs labai griežto vertintojo reputaciją, tokį 
gerą pažymį per visus dėstymo metus yra parašęs tik keletą kartų ir 
tikrai ne pirmakursiams. Jaunosios panelės Rigins pirmasis darbas 
prilygo kursiniam, kokio jis tikisi iš trečiakursių ir baigiamojo kurso 
studentų, lankančių jo aukštesnio lygio patopsichologijos seminarus. 

Profesorius Parsonsas padėjo jos kursinį ant krūvos kitų darbų, 
kuriuos ruošėsi grąžinti studentams po paskaitos, jau paskutinės 
prieš vasaros atostogas. Jis labai nenorėjo skaityti dar vieno jaunuo- 
lio darbo ir vėl pradėti vertinimo procesą. O kai jau paėmė, baisiau- 
siai susiraukė ir garsiai sudejavo, nes tame kitame kursiniame jau 
antrame įvado sakinyje buvo akivaizdi spausdinimo klaida. 

— Ar jie negirdėję apie rašybos tikrintuvę kompiuteryje? - su- 
murmėjo jis. - Negi net nepasivargina prieš atiduodami skaityti tą 
savo darbą? 

Jis plačiu mostu apibrėžė tą klaidą raudonai. 


Dženiferė išskubėjo iš šiuolaikinės poezijos socialumo paskaitos ir 
sparčiai perbėgo universiteto kiemą. Ketvirtadieniais ji turėjo tam 
tikrą nustatytą ritualą ir, net žinodama, kad tam tikrų neišvengiamų 
pokyčių bus, stengėsi nuo tvarkos nukrypti kaip galima mažiau. 

Pirma vieta, kur ji sustojo, buvo nedidukė gėlių parduotuvė mies- 
to centre, ten nusipirko nebrangią įvairių gėlių puokštę. Ji visada, net 
ir viduržiemy, rinkdavosi spalvingiausias, ryškiausių atspalvių gėles. 
Norėjo, kad puokštė būtų ryški, nesvarbu, ar lauke spaudžia šaltis, ar 
diena saulėta ir šilta, tokia kaip ši vasaros pradžioje. 

Ji paėmė gėles iš malonios pardavėjos, kuri pažinojo ją iš daugy- 
bės apsilankymų, bet niekada neklausinėjo, kam jai taip reguliariai 
reikia tų gėlių. Dženiferė tiesiog pagalvojo, kad ta ponia bus netyčia 
pastebėjusi, kur ji deda jas, todėl niekada ir nesikiša klausinėdama, 

kam jų reikia. O pardavėja galvojo, kad toji mergaitė labai įdomi, nes 
visi kiti toje parduotuvėje perkantys gėles paprastai netrukdavo gar- 
siai pranešti apie jų paskirtį. Visa laimė, prisiminiau vestuvių meti- 
nes. Gimtadienis. Motinos diena. 

Dženiferės gėlės buvo skirtos kažkam kitkam. 

Ji be žodžių jas paėmė, išbėgo į lauką, į vėlyvos popietės saulės švie- 
są, ir numetė ant savo automobilio keleivio sėdynės. Nuvažiavo tiesiai 
į policijos būstinę kitame miesto gale. Paprastai netoli jos visada atsi- 
rasdavo vieta pastatyti automobiliui, o tuos kelis kartus, kai gatvė buvo 
pilna, pareigūnai jai mostelėjo sukti į jų nuosavą aikštelę už pastato. 

Šią paskutinę dieną jai pasisekė, lengvai rado vietą priešais šiuo- 
laikišką plytų ir stiklo fasadą. Nė nesivargino susimokėti už stovėji- 
mą; tiesiog iššoko su puokšte rankoje. 

Plačiu šaligatviu nuėjo prie lauko durų. Visai prie pat jų ant sienos 
kabėjo didžiulė bronzinė memorialinė lenta. Jos viršuje žibėjo auksi- 
nė žvaigždė, gaudanti saulės spindulius ir išryškinanti iškilų užrašą. 


Tarnyboje žuvusiai 
detektyvei Terei Kolins atminti. 
Garbė. Pasiaukojimas. Ištikimybė. 


Dženiferė padėjo gėles po lenta ir tyliai pastovėjo. Kartais ji prisi- 
mindavo tą detektyvę, sėdinčią priešais po kurio nors iš nepavykusių 
bandymų bėgti ir bandančią paaiškinti, kodėl tas pabėgimas nieko 
gero neduoda, tik būdavo akivaizdu, kad ji pati netiki tuo, ką šneka. 
Ji sakydavo Dženiferei, kad esama ir kitų išeičių. Kad jai tereikia jų 
gerai paieškoti. O tai, kaip Dženiferė suprato per tuos trejus metus 
nuo tada, kai detektyvė žuvo ją gelbėdama, yra tikra tiesa. Ji dažnai 
sušnibždėdavo tai lentai: „Elgiuosi taip, kaip patarėte. Reikėjo man 
jūsų paklausyti. Buvot visąlaik teisi“ 

Ne vienas policininkas buvo nugirdęs tuos ar kokius kitus, pana- 

šius, jos žodžius, bet niekas jos niekad nekalbino. Kitaip nei ta gė- 
lininkė, laukdavusi jos kiekvieną ketvirtadienį, jie visi žinojo, kodėl 
Dženiferė čia. 


— Ketvirtadienis, turbūt eilėraščio diena, - draugiškai ir melodin- 
gai pasakė slaugytoja. 

Ji pakėlė akis nuo popierių ir kompiuterio ekrano centriniame 
priimamajame, už plačių žemo, negražaus blokinio pastato prie 
vieno iš kelių, vedančių į nedidelį universiteto miestelį, durų. Tos 
durys buvo pritaikytos vežimėliams ir neštuvams, o prie jų įrengti 
elektroniniai mygtukai, kuriuos paspaudus koja durys tik šmaukst ir 
atsidarydavo. 

— Tai žinoma, - jai irgi nusišypsojo Dženiferė. 

Slaugytoja linktelėjo, o paskui papurtė galvą, tarsi Dženiferės at- 
vykimas kartu keltų ir džiaugsmą, ir liūdesį. 

— Žinote, mieloji, gal jis nieko ir nebesupranta, bet tikrai laukia, 
kada jūs ateisite. Aš matau. Ketvirtadieniais jis tiesiog atrodo labiau 
susikaupęs, laukia, kada užsuksite. 

Dženiferė stabtelėjo. Sekundę atsisuko ir pažvelgė į lauką. Saulės 
spinduliai nardė po švelniame vėjelyje linguojančias medžių šakas, 
platūs žali jų lapai priešinosi vėjo dvelkimui. Iš ten, kur stovėjo, aiš- 
kiai matė iškabą ant pastato sienos: „Slėnio ilgalaikės priežiūros ir 
reabilitacijos centras“. 

Ji vėl atsisuko į slaugytoją. Žinojo, kad viskas, ką ji sakė, - netie- 
sa. Jis nebuvo labiau susikaupęs. Jam pamažu blogėjo sulig kiekviena 
savaite. Ne, pamanė Dženiferė, kiekviena valanda iš jo ką nors atima. 

- Ir aš tą pastebiu, — pasakė, irgi pameluodama. 

— Tai ką gi šiandien atsinešėte? - paklausė slaugytoja. 

— V. H. Odeną ir Džeimsą Merilą, - atsakė Dženiferė. - Ir Bilį 
Kolinzą, nes jis labai smagus. Ir dar porą kitų, jei man užteks laiko. 

Toji slaugytoja tikriausiai nežinojo nė vieno iš tų poetų, tačiau 
linksėjo, tarsi visi jie būtų suprantamas, puikus pasirinkimas. 

- Jis išvežtas į vidinį kiemą, mieloji, - pasakė ji. 

Kelią Dženiferė žinojo. Praeidama linktelėjo dar kelioms darbuo- 
tojoms. Visos ją pažinojo kaip ketvirtadienio poezijos mergaitę, o 
tai, kad ji taip reguliariai lankėsi, buvo puikus pateisinimas palikti ją 
su juo vieną. 

Adrianą ji rado sėdintį vežimėlyje, pavėsyje kampe. Jis buvo kiek 
sulinkęs per liemenį, atrodė, apžiūrinėja kažką tiesiai priešais save, 
nors iš jo galvos palinkimo Dženiferė aiškiai suprato, kad jis net ne- 
mato popietės saulės. Jo rankos drebėjo, lūpas tampė Parkinsono ligą 
primenantis tikas. Plaukai dabar jau buvo visai nubalę, o kūno stip- 
rumas, kuriuo jis kadaise taip pasikliovė, išnykęs. Rankos tarsi pa- 
galiukai, plonos kojos nervingai šokčioja. Kūnas numirėliškai liesas, 
o veidas dabar dar ir neskustas, nudribę skruostai ir smakras apžėlę 
pilkais šeriais. Akys apsiblaususios. 

Jei jis ir pažino Dženiferę, tikrai to niekaip negalėjo pasakyti. 

Ji susirado kėdę ir prisitraukė ją prie senojo profesoriaus. Visų 
pirma jam pasakė: 

— Savo magistrantūroje, ne, mūsų magistrantūroje, profesoriau, 
kitokio pažymio kaip A neturėsiu. Kitais metais bus lygiai taip pat. 
Laikysiuos to, kad ir kiek tam prireiks laiko, o tai, ką jūs pradėjote, aš 
pabaigsiu, pasižadu. 

Jau keletą dienų ji mintyse repetavo šią kalbą. Dar niekada jam 
šito nesakė. Daugiausia pasakodavo kur kas paprastesnius dalykus, 
tarkim, kaip pabaigė vidurinę ir įstojo į universitetą, kokius daly- 
kus ten mokėsi ir ką galvojo apie dėstytojus, kurie kadaise buvo jo 
kolegos. Kartais pasisakydavo apie kokį naują draugą arba ką nors 
neįdomaus, kaip naujas motinos darbas, arba kaip ši, regis, pagaliau 
atsigavo po to santykių su Skotu Vestu nutraukimo. 

Bet daugiausia ji jam skaitydavo poeziją. Ji tapo visai gera skaito- 

ve - keitė intonaciją, paisė ritmo ir stiliaus, rasdavo subtilias eilėraščio 
vietas ir perteikdavo jam - nesvarbu, kad žinojo, jog jis nebesupranta 
ir nebegirdi to, ką ji sako. Dženiferė žinojo, kad svarbiausia - jam tai 
pasakyti. 

Dženiferė paėmė jį už rankos. Ji atrodė tarsi popierinė. 

Ji viską išsiaiškino, o pokalbiai su reabilitacijos centro darbuoto- 
jais viską patvirtino. Profesorius Tomas paprasčiausiai nenumaldo- 
mai slydo į mirtį. Niekas negalėjo sumažinti jo kančių, beliko tikėtis, 
kad nykstant smegenų funkcijai jis nustoja jausti skausmą. 

Tik tiek, kad ji žinojo, jog taip nėra. 

Ji nusišypsojo žmogui, kuris ją išgelbėjo. 

— Pamaniau, šiandien paskaitysime truputį Luiso Kerolio. Kaip 
manote, ar norėsite? 

Jo burnos kampučiu nuvarvėjo plona seilių srovelė. Dženiferė 
paėmė nosinaitę ir ją atsargiai nuvalė. Pagalvojo, kad jis buvo visai 
arti mirties, nuo ligos ir šautinių žaizdų, kurios turėjo jį pribaigti, bet 
nepribaigė, nors ir paliko visišku luošiu. Tai buvo nesąžininga. 

Ji įkišo ranką į kuprinę ir išėmė eilėraščių knygą. Greitai apsidai- 
rė. Kelis ligonius vežiojo po netoliese esantį sodą, tie grožėjosi gėlių 
lysvėmis, bet vidiniame kieme jiedu buvo vieni. Dženiferė pagalvojo, 
kad geresnio laiko paskaityti profesoriui ji nebesulauks. 

Ji atsivertė knygą, nors pirmąsias eilutes mokėjo atmintinai: 
„Lankšliaują bukai pietspirgai / Sau grąžtėsi ant pieplatės...“ 

Poezijos knygos būta storos - ištisų anglų ir amerikiečių poetų 
kartų rinktinė - o tarp jos lapų ji buvo įkišusi nedidelį švirkštuką. 
Tą švirkštuką ji pavogė prieš pusmetį, kai universitete lankėsi sveika- 
tos tarnyba, mikliai nugvelbė apsimetusi užklupta bronchito kosulio 
priepuolio. Švirkšte buvo fentanilio ir kokaino mišinys. Kokaino ji 


* Čia ir toliau — eilėraštis „Taukšlys“ iš Lewiso Carrollio knygos Alisa stebuklų šalyje ir 
Veidrodžio karalystėje. V.. 2000. Iš anglų kalbos vertė Julija Lapienytė ir Judita Vaičiūnaitė. 

nesunkiai įsigijo iš vieno studento, „užsidirbančio mokslams. Fen- 
tanilio gauti buvo sunkiau. Tai stiprus vaistas, vartojamas sergant 
vėžiu, narkotikas, kuriuo slopinamos sunkios chemoterapijos pasek- 
mės. Jai prireikė poros mėnesių, kol susidraugavo su tame pačiame 
koridoriuje gyvenančia mergaite, kurios mama sirgo krūties vėžiu. 
Kartą nuvažiavusi savaitgalį pas ją į Bostoną, Dženiferė sugebėjo pa- 
vogti iš vaistų spintelės šešias tabletes. Tai daugiau nei mirtina dozė. 
Sustabdys jo širdį per kelias sekundes. Vogdama ir išduodama nau- 
josios draugės pasitikėjimą Dženiferė jautėsi labai prastai, bet ką pa- 
darysi. 

Atraitodama profesoriui rankovę ji toliau deklamavo: 

— Tu Taukšlio saugokis, sūnau, / Jo žnyplių ir kandžių nasrų! 
mato, ką ji daro. 

— Viens du! Viens du! Ir vėl - viens du! / Čia smigo kirskidurk ašmuo! 

Ji visai nemokėjo leisti vaistų, bet abejojo, ar tai turi kokios reikš- 
mės. Profesorius nė nemirktelėjo, kai adata perdūrė odą ir įsmigo į 
veną. Ji sustūmė visą tirpalą. 


Iš Adriano vaizduotės nieko nebebuvo likę - nebent nyki pilkuma. Jis 
šiek tiek matė šviesą, girdėjo kažkokius garsus, juto ligos paslėptoje 
jo dalyje aidint žodžius. Tačiau visi skriemuliai, kurie buvo tarpusavy 
sujungti ir sudarė tai, kas jis buvo, dabar išsibarstę ir sudužę. Ir staiga 
visi tie tamsūs vandenys viduje sukilo tarsi banga, ir jis pajėgė vos vos 
kilstelti galvą ir tolumoje pamatyti jam mojančius siluetus. Liga ir se- 
natvė nukrito šalin, ir Adrianas pasileido bėgti į juos. Jis juokėsi. 


— Tu Taukšlį įveikei, sūnau? / Apglėbsiu aš tave už tai! / Kokia die- 
na! Plunksnuok! Plunksnau! 

Dženiferė įdėmiai žiūrėjo į jį, laikydama ranką jam ant pulso, kol 
tas išnyko. Tada, kai jau buvo visiškai tikra išlaisvinusi jį, lygiai kaip 
jis išlaisvino ją, užvertė tą knygą. Pasilenkė, pabučiavo jį į kaktą ir 
tyliai pakartojo: 

— Kokia diena! Plunksnuok! Plunksnau! 

Įsidėjo švirkštą ir knygą į kuprinę, paskui nurideno profesorių į 
saulėtą vietą kieme ir ten paliko. Jai atrodė, kad jis ramus. 

Išeidama pasakė budinčiai slaugytojai: 

— Profesorius Tomas saulėje užmigo. Nenorėjau jam trukdyti. 

Ir pagalvojo - bent tai galėjau padaryti. 

John Katzenbach (Džonas Kacenbachas; 
y. 1950 m.) - vienas ryškiausių 
amerikiečių psichologinio trilerio 
meistrų. Žinias apie nusikaltimus, 
teisingumo sampratą ir rašymo 
įgūdžius jis įgijo dirbdamas teismo 
korespondentu Naujajame Džersyje ir 
Majamyje. Lietuvių kalba jau išleistos 
knygos „Analitikas“, „Kilnus tikslas“, 
„Ne tas žmogus“. 


Dešimtoji J. Katzenbacho knyga „Profesorius“ - dar vie- 
nas įtampos kupinas trileris. Meistriškai parašytas, garan- 
tuojantis bemieges naktis ir krūpčiojimą, išgirdus bet kokį 
krebždesį. Tačiau drauge tai ir knyga, kelianti klausimus: kuo 
galime iš tiesų pasikliauti; kas yra tikra, o kas - tik mūsų fan- 
tazijos padarinys? 

Su šiais klausimais susiduria du žmonės: psichologijos 
profesorius, vienišas pensininkas, kuriam diagnozuota se- 
natvinė demencija, ir Dženiferė, kaimynystėje gyvenanti 
paauglė. Du vieniši žmonės, turintys nedaug ką bendra. Tik 
vienatvę. Realybėje nesusigaudantis vyras ir mergina iš tiesų 
yra puikūs kandidatai tapti aukomis. Šįkart - iškrypėliškus 
žaidimus žaidžiančios porelės, vyro ir moters, pagrobusių 
Dženiferę, kad paverstų ją žiauraus žaidimo heroje. Žaidimo, 
kuris jau baigėsi trijų merginų mirtimi... 

Tačiau Dženiferė, kankinama pagrobėjų, turi netikėtą 
šansą išsigelbėti. Tik ar jai pavyks? Johnas Katzenbachas ro- 
mane meistriškai augina įtampą, kuriamą iš aukos, kankin- 
tojų ir profesoriaus pasakojimų, trindamas ribą tarp žiaurios 
realybės ir fikcijos bei vesdamas skaitytoją prie netikėtos 
atomazgos. 


